
Rūkas vis tidštėjo, jis tarsi šydas lengvu debesėliu gaubė einančius 
žmones. Kiek lšško jie jau klajoja šiose atšiauriose, žole apaugusiose 
aukštumose, kutzetyskiais gilumoje sumirguliuoja pilkšvai žalias vanduo? 
Matyt, praslinkiš aibė valandų? Tačiau nebuvo jokių požymių, kad jie 
artėtų prie savogito sustojimo vietos. Vėjas, staiga įsisiautėjęs didžiulėje 
plynaukštėje, beėtegint išblaškė debesį ir išvargę piligrimai išvydo daugybę 
kalnų. 

Katrina ėjo grupės viduryje, jos galvą dengė didelė skrybėlė. Susilen- 
kusi ji prilaikė gavo besiplaikstantį apsiaustą ir sunkiai tėmėsi lazda, kad 
nepargriūtų. 

Po to, kai jiė paliko Piuji, ji per penkias dienas suprato, kaip nuvargu- 
siam žmogui padeda lazda. Tačiau Katrina stengėsi padėti Žiletei de Vošel, 
per Velykų pamaldas pastebėjusi, kokia išsekusi ši moteris ir kaip sunkiai 
ji kosti. Žiletė tiuvo apie keturiasdešimties metų našlė, jos dailios manieros 
liudijo kilmingumą. Iš veido buvo matyti, kad ji nepakeliamai kenčia. Ji 
buvo maloni, melancholiška ir labai religinga. Pamačiusi, kaip sunkiai 
Žiletė alsuoja tokiame aukštyje, Katrina panoro jai padėti. Iš pradžių Žiletė 
atsisakinėjo jos pagalbos. 

— Aš jums būsiu našta. Jums užtenka savų rūpesčių. 


Taip ir buvo. Atsiliėpė dienos žygio įtampa, ir Katrinos kojos, apautos 
prastos odos bateliais, buvo nutrintos ir skaudėjo. Tačiau ji suprato, kad 
jos bendrakeleivei labai reikia pagalbos, todėl maloniai nusišypsojo jai. 


— Aš jaučiuosi gerai, be to, dviese bus lengviau. 


Susiglaudusios juodvi ėjo toliau, o eiti darėsi vis sunkiau. Iš Malbuzono 
jie iškeliavo auštant ir tikėjosi iki nakties pasiekti Nasbinezo vienuolyną. 
Tarp šių miestų buvo ne daugiau kaip dvidešimt Ijė, tačiau dėl tiršto rūko 
piligrimai pasiklydo. Tuomet jų vadas sukvietė juos pasitarti. 

— Dabar turėsime eiti tuo keliu, kad ir kur jis vestų, — pasakė jis. — 
Jei išklysime iš jo, imsime sukti ratu šiame rūke. Turime eiti toliau, ir 
išmintingiausia bus pasikliauti Viešpačiu! 

Pasigirdo pritarimo šūksniai. Jo žodžius išvertė daugybei šveicarų ir 
vokiečių, ėjusių gale, ir jie taip pat pritarė vado sprendimui. Atrodė, kad 
vadą remia visi maldininkai, likimo nublokšti į šiuos kraštus. Tačiau 
Katrina visai nežinojo, kaip į jį žiūrėti. Ji tik žinojo, kad jo vardas — 
Herbertas Bogatas, kad jis yra vienas turtingiausių Klermonto žmonių. Jis 
buvo maždaug keturiasdešimt penkerių metų amžiaus, aukštas ir liesas, 
asketiško veido. Tačiau švariai nuskustame veide matėsi kančia, ir kartu 
jame buvo galima pamatyti visų žmonių kančių pėdsakų. Paprastai pilkose 
jo akyse atsispindėjo puikybė, tačiau kartais Katrina jose pastebėdavo 
šmėstelint nepasitikėjimą, bevcik baimę. Jis laikėsi šaltai, ir Katrinai 
susidarė įspūdis, kad Herbertas Bogatas niekina moteris. Kai jis su ja 
kalbėdavo, jo žodžuose jausdavosi šaltumas, beveik šiurkštumas, nors 
kitiems piligrimams jis buvo gana draugiškas. Bet kai atėjo laikas melstis, 
Katrina pastebėjo, kad šio žmogaus siela gali liepsnoti... 

Kai Herbertas nutarė vesti būrį nepažįstamu keliu, piligrimai ėjo ir ėjo. 
Pasiekę seną tiltą per sraunų upelį, jie buvo įsitikinę, kad pagaliau rado 
teisingą kelią. 

— Tai Beso upė ir Marčastelio tiltas, — pasakė Herbertas. — Mes 
turime judėti pirmyn. Dienai baigiantis, apsinakvosime ne Nasbineze, o 
Obrako dominikonų vienuolyne. Keliaujam! 


Šie žodžiai visus padrąsino. Vienas iš piligrimų, kartą jau ėjęs šiais 
keliais, pasakė, kad vienuolyne jiems bus daug geriau negu Nasbineze. Šių 
atkampių vietų nakvynės namuose gerai elgiamasi su nusikamavusiais 
keliauninkais. Piligrimai giedodami ėjo toliau. Bet kai pamažu juos vėl 
apgaubė rūkas, balsai nutilo, ir vėl atrodė, kad tik neregima jėga rodo jiems 
kelią. 

Retkarčiais rūkas išsisklaidydavo, ir jie išvysdavo pavojingą pelkę, 
netikėtai išnirusį tarpeklį arba pilkšvą kalvos keterą, tačiau daugiausia jie 
ėjo aklai, nuleidę akis, kad neišklystų iš kelio. Artėjant nakčiai darėsi vis 
gūdžiau. Nejaugi jiems teks nakvoti tiesiog čia, šioje dykynėje, lediniame 
vėjuje, nešančiame sniegą? Kovo pabaigoje ledas ir sniegas negyvenamoje 
Obrako žemėje ne retenybė. Tačiau nors oras buvo baisus ir skaudėjo 
kojas, Katrina tebesilaikė narsiai. Dėl Arno ji pakeltų dar daugiau. 

Staiga Žiletė de Vošel suklupo ir pargriuvo, trūktelėdama Katriną. Tai 
sukėlė nedidelį keliauninkų sąmyšį, ir po minutės Herbertas Bogatas 
stovėjo priešais moteris. 

— Kas čia dedasi? Ar negalite žiūrėti, kur einate? 

Jo balsas buvo šiurkštus ir griežtas. Ir Katrina jam atsakė tokiu pat tonu. 
<ad ir kokia pavargusi buvo, ją priešiškai nuteikė prasta Herberto nuotai- 
<a. 


— Mano bendrakelcivė nuvargusi. Tas begalinis kelias... jei galima 
pavadinti keliu! Ir tas rūkas... 

Plonos Herberto lūpos niekinamai persikreipė: 

— Dartik penkios dienos, kai mes išėjome. Jei ši moteris serga, ji turėjo 
likti namie. Šventųjų vietų lankymas — tai ne smagus pasivaikščiojimas. 
Viešpats reikalauja... 

— Viešpats reikalauja, — griežtai nutraukė jį Katrina, — kad būtumėte 
gailestingas žmonėms ir užjaustumėte juos! Būtų geriau, jei pasiūlytumėte 
savo ranką, užuot priekaištavęs! 

— Moterie, — nutraukė ją Herbertas, — jūsų nuomonė nieko nedomi- 
na. Mano užduotis sunki — laimingai nuvesti šiuos maldininkus iki 
apaštalo kapo! Bet kuris jūsų bendrakelcivis gali jums padėti. 


— Leiskite man pasakyti, kad mandagiai kalbuosi su jumis. Nesu 
įpratusi, kad į mane kreiptųsi “moterie"! Aš turiu vardą — Katrina de 
Monsalvi! 

— Ko jūs, be viso kito, turite, tai baisaus pasipūtimo! Mes čia esame 
tik nusidėjėliai, siekiantys išpirkimo. 

Atsainus pamokomas šio žmogaus tonas išvedė Katriną iš kantrybės. 

— Jūs puikiai kalbate apie kitų pasipūtėliškumą, broli, — nutraukė 
Katrina jį, pabrėždama žodį “broli", — nes, matyt, puikiai žinote, kas tai 
yra... kaip matyti iš jūsų užuojautos! 

Pilkos Herberto akys iš įtūžio sublizgėjo. Jų žvilgsniai susitiko, tačiau 
Katrina nenuleido akių. Ji jautė negailestingą pasitenkinimą dėl aiškaus 
Herberto susierzinimo. Šią akimirką jis suprato, kad ji nepaklus jo dikta- 
tui... Tai jis išvydo violetinėse Katrinos akyse. Ir jis neapsiriko. Herbertas 
pakėlė ranką su sunkia lazda. Vienas iš piligrimų skubiai įsikišo, sugriebė 
jo ranką ir privertė nuleisti ją. 

— Na na, broli! Nusiraminkite! Prisiminkite, kad ji — moteris, o ne 
tarnas. Velniai griebtų, bjaurūs jūsų laukinės Overnės papročiai! — pri- 
dūrė maldininkas juokaujamu tonu. — Ar ne geriau bus, jei jūs pasirūpin- 
site, kaip mus išvesti iš šio prakeikto rūko, kuris smelkiasi iki kaulų? Vieta 
pokalbiui parinkta tikrai nevykusi. Aš padėsiu poniai Katrinai ir seseriai 
iki kito sustojimo... jei, žinoma, jis kur nors bus! 

— Vienuolyne seseriai padės, — sumurmėjo Herbertas ir grįžo į savo 
vietą kolonos priešakyje. 

— Kad yra dominikonų vienuolynas, patikėsiu tik pamatęs jo stogus, 
— pasakė Katrinos gynėjas, padėdamas jai ir vargšei Žiletei, kuriai iš 
nuovargio linko keliai. — Turėsime nešti šią moterį, — pridūrė jis klau- 
siamai pažvelgęs. Katrina dėkinga nusišypsojo jam. Anksčiau ji nebuvo 
jo pastebėjusi, ir ją nustebino neįprasta maldininko išvaizda. Tai buvo 
jaunas, liesas ir neaukštas juodaplaukis vyras, tačiau jo veidas buvo visai 
ne toks, koks, kaip manoma, turėtų būti pamaldaus maldininko. Jo nepa- 
prastai raiškiame veide, ko gero, nebuvo nė vieno taisyklingo bruožo: 
storos lūpos, ilga atsikišusi nosis, suplota tarpuakyje, mažos žydros akys, 
įdubusios po bespalviais antakiais, kampuotas valingas smakras ir gilios 

ankstyvos raukšlės. Veido bruožai buvo šiurkštūs, tačiau guviame žvilgs- 
nyje jautėsi įgimtas žavumas, o pašaipi lūpų linija rodė jo ironiškumą. 

Pajutęs tiriamą Katrinos žvilgsnį, jis keistai nusijuokė, nusiėmė maldi- 
ninko skrybėlę, kurią buvo elegantiškai pakreipęs ant šono, ir nusilenkė 
taip žemai, kad palietė žemę. 

— Žozė Ralaras, jūsų paslaugoms, puikioji ponia! Esu paryžietis, į 
Galisiją vykstu, kad įvykdyčiau įžadus ir dar norėdamas išmelsti atleidimą 
už daugybę savo nuodėmių... Ei, kas padėtų nešti šią moterį iki nakvynės 
namų? 

Niekas neatsiliepė. Piligrimams pakako savo rūpesčių. Jie išvargo ir 
kiaurai permirko. Daugelis lediniame vėjuje drebėjo. Niekas nenorėjo 
papildomos naštos. Katrina pamanė, kad jie panašūs į išsigandusių avių 
bandą, ir negalėjo atsikratyti paniekos jiems. Argi jie nori padėti, kaip 
derėtų atgailaujantiems nusidėjėliams? Maldininkai jau norėjo pajudėti, 
kai pro juos prasibrovė Žozė. Jis priėjo prie žmogaus su maldininko 
skrybėle ir paplojo jam per petį. 

— Eime, drauguži! Padėkite man! Ar gali būti klusnesnių maldininkų 
kaip mes, broliai? Niekas nenori padėti? Eime, jūs, žinoma, neatsisakysi- 
te? 

— Aš jums ne draugas, — sumurmėjo piligrimas, tačiau nedrįso 
atsisakyti. Žozė lydimas, jis nuėjo ten, kur prilaikydama Žiletę, stovėjo 
Katrina. Tačiau Žozė garsiai nusikvatojo, kai pamatė ištįsusį savo bendra- 
keleivio veidą. 

— Eime. Galų gale argi mudu ne paryžiečiai? Pasipūtimas — didelė 
nuodėmė, broli, ypač maldininkui! Ponia Katrina, leiskite jums pristatyti 
mesirą Koleną dez Epinė, žymų teisininką ir mokslininką, kurį, laimė, 
sutikau čia. Dabar, broli, prilaikykite moterį iš tos pusės, o aš — iš kitos. 
Negerai, kad ponia Katrina turi plėšytis, kai čia esame mes ir galime padėti. 

Matydama suglumusį “žymaus teisininko" veidą, Katrina taip norėjo 
nusikvatoti, kad net užmiršo nuovargį. 

— Velniai griebtų jus ir jūsų kandų liežuvį! — suriaumojo Epinė, tačiau 
uždėjo Žiletės ranką ant savo kaklo, o Žozė paėmė kitą. Dabar vargšė 
moteris vos lietė žemę. Katrina paėmė jos lazdą ir gana lengvą ryšulėlį. 

Piligrimai skundėsi ilga kelione ir tamsa. Kai kurie jų bijojo nusiristi į 
liūną ir meldėsi šventajam Jokūbui, kad saugotų nuo pavojų. 

— Nusiraminkite, — kažkur priekyje pasigirdo valdingas Herberto 
balsas. — Jei bijote — giedokite. 

— Neturime jėgų, — pasakė kažkas. — Kodėl neprisipažįstame, kad 
pasiklydome? 

— Todėl kad taip nėra, — atsakė vadas. — Vienuolynas jau netoli... 

Katrina jau žiojosi išsakyti savo abejonių, tačiau tuomet, tarsi patvir- 
tindamas Herberto žodžius, rūke pasigirdo silpnas varpų gausmas. 

Bogatas triumfuodamas sušuko: 

— Varpai skamba pasiklydusiems keliauninkams! Mes einame teisin- 
gu keliu! Pirmyn! 

Kaip vėliava mojuodamas lazda, jis puolė į tą pusę, iš kur sklido garsas, 
ir piligrimai kiek įstengdami nuskubėjo jam iš paskos. 

— Tikiuosi, jis žino, kur eina, — sumurmėjo Žozė. — Rūkas labai 
apgaulingas. 

Katrina neatsakė. Ji baisiai pavargo ir sušalo. Tačiau varpai girdėjosi 
vis garsiau ir aiškiau. Netrukus pro rūką pasirodė silpna geltona šviesa. 
Herbertui Bogatui ji atrodė kaip jo pergalės ženklas. 

— Šią ugnį vienuoliai uždegė varpinėje. Mes atėjome. 

Staiga rūkas išsisklaidė, ir Katrina su palengvėjimu pamatė prieš akis 
išnirusius tamsius žemus statinius. Didžiulis senovinis bokštas, masyvi 
varpinė, kurios viršuje kūrenosi laužas, ir aukšta bažnyčia, paremta arkinių 
kontraforsų, atrodė kaip sargybiniai, saugantys daugybę didelių tamsių 
pastatų. 

Prieglauda buvo panaši į tvirtovę. Išvydę namus, piligrimai atgijo, ėmė 
džiaugsmingai šurmuliuoti ir sukėlė tokį triukšmą, kad jis nustelbė varpų 
skambėjimą tiesiai virš jų galvų. Vartai lėtai girgždėdami atsivėrė, ir trys 
vienuoliai su deglais rankose išėjo pasitikti piligrimų. 

— Mes — Dievo keleiviai! — suriko Herbertas iš visų jėgų. — Mes 
ieškome prieglobsčio! 


— Įeikite, broliai, čia rasite užuovėją. 


Tarsi sulaukus, kada maldininkai ateis, ėmė versti sniegą, jis uždengė 
erdvų ištryptą kiemą, kuriame uodėsi stiprus arklidės kvapas. Išsekusi 
Katrina atsirėmė į sieną. Žinoma, ji turės miegoti su savo bendrakeleiviais 
bendrame micgamajame. Tačiau šį vakarą ji troško nors truputį pabūti 
viena. Kad ir kokia narsi buvo, Katrina jautėsi sutrikusi tarp šių žmonių, 
kurių siekiai ir įžadai jai buvo svetimi. Jie norėjo apsivalyti nuo nuodėmių 
prie apaštalo kojų, priartėti prie rojaus, kol dar gyvi. O ji? Ji tikėjosi, kad 
Viešpats pasigailės jos ir padarys galą jos golgotai, išgelbės mylimą vyrą. 
Kad vėl galėtų matyti jį, kad jis mylėtų ją, bučiuotų. Jos norai nebuvo labai 
dvasingi — ji ieškojo žemiškos, kūniškos meilės, be kurios jautė neturinti 
jėgų gyventi. 

— Mes turime išsiskirstyti, — pasigirdo griežtas, trūkčiojantis Herber- 
to balsas. — Čia yra vienuolių, kurios pasirūpins moterimis. Vyrai, eikite 
su manimi! 

Tuo metu iš artimiausio pastato išėjo keturios vienuolės. Jos buvo 
juodai apsirengusios, tačiau niūrius jų rūbus pagyvino baltas galvos ap- 
dangalas. 

Žozė Ralaras ir Kolenas dez Epinė atidavė vienuolėms beveik neteku- 
sią sąmonės Žiletę. Katrina priėjo prie jų. 

— Mano bendrakelcivė išsekusi, — pasakė ji, — jai reikia poilsio ir 
priežiūros. Ar čia yra kambarys, kur galėčiau ją paslaugyti? 

Vienuolė susierzinusi dėbtelėjo į Katriną. Tai buvo viena iš tų tvirtų 
kaimo moterų, kurios nebijo nei vyrų, nei žvėrių. Ji paguldė Žiletę ant 
neštuvų, kuriuos atnešė viena vienuolė, davė jai ženklą paimti juos iš 
vienos pusės, pati paėmė iš kitos ir tik tada teikėsi atsakyti Katrinai. 

— Mes turime tik du kambarius, ir juos yra užėmus: kilminga dama su 
savo tarnaitėmis. Ši moteris pas mus atvyko prieš dešimt dienų. jos koja 
lūžusi, ir ji kol kas negali toliau keliauti. 

— Aš puikiai suprantu. Bet ar negalima jos tarnaičių nusiųsti miegoti 
į bendrą miegamąjį ir mums duoti vieną kambarį? 

Sesuo Leonarda neslėpė grimasos, kuri galbūt reiškė našaipią šypseną, 
ir gūžtelėjo plačiais pečiais. 


— Aš nerizikuosiu prašyti. Keliauninkės... na, sakykime taip: sunkus 
charakteris! Matyt, ji labai kilminga! 

— Jūs nepanaši į žmogų, kurį galima lengvai išgąsdinti! — pasakė 
Katrina. — Tačiau tos moters bijote. Labai noriu pati su ja pasikalbėti. 

— Ašjos nebijau, — atsakė sesuo Leonarda. — Tiesiog negaliu pakęsti 
riksmo, kaip ir igumenė. O Viešpats apdovanojo šią moterį pernelyg 
skardžiu balsu. 

Kol jos kalbėjosi, neštuvus, paskui kuriuos Katrina ėjo, išnešė pro 
mažas žemas duris į prieglaudos moterų pusę. Kelios moterys maldininkės 
įėjo joms iš paskos. Jos atsidūrė didelėje virtuvėje su akmeninėmis grin- 
dimis. Čia degančių malkų dūmų kvapas buvo sumišęs su stipriu rūgpienio 
kvapu. Nuo žemų lubų karojo svogūnų pynės ir rūkyti kumpiai. Ant iš 
ievos supintų padėklų džiūvo sūriai, o priešais didžiulį židinį stovėjo dvi 
vienuolės, iki alkūnių pasiraičiusios rankoves, ir dideliame katile virė 
kopūstienę. 

Vienuolės padėjo neštuvus prie ugnies, ir Leonarda pasilenkė prie 
ligonės. 

— Ji labai išbalusi, — pasakė vienuolė. — Duosiu vaistų širdžiai, o tuo 
metu jai paklos lovą... 

— Pasakykite man, kur galiu rasti tą ponią, — paprašė Katrina nutarusi 
savaip veikti. — Aš su ja pasikalbėsiu. Aš taip pat esu kilminga dama... 

Dabar sesuo Leonarda garsiai nusijuokė. 

— Jau supratau tai, — pasakė ji, — iš jūsų užsispyrimo. Eisiu ir pati 
su ja pasikalbėsiu... Tačiau iš anksto žinau, koks bus atsakymas. Pasirū- 
pinkite šia vargšele! 

Vienuolė nuėjo per didžiulę virtuvę, o Katrina pasilenkė prie Žiletės, 
kuri palengva atgavo sąmonę. Kol ji svarstė, ar saugu palikti Žiletę vieną, 
priėjo viena iš moterų. 

— Aš paglobosiu ponią Žiletę, — pasakė ji. 

Katrina dėkinga nusišypsojo jai ir nuskubėjo paskui vienuolę. Ši šmės- 
telėjo ilgo drėgno.koridoriaus gale ir pasibeldė į duris, kurios atsivėrė, kad 
įleistų ją. 

Ponia su sulaužyta koja tikrai turėjo stiprų balsą, nes Katrina, sustojusi 
prie durų, išgirdo jos riksmą. 

— Mano tarnaitės turi rūpintis manimi, seserie! Nejaugi manote, kad 
galiu išsiųsti jas į miegamąjį kitame namo gale? Velniai griebtų tą moterį, 
lova yra lova, kad ir kur stovėtų! 

Katrina neišgirdo, ką atsakė sesuo Leonarda, — matyt, dėl to, kad 
įtemptai klausėsi balso. Ji atkakliai stengėsi prisiminti, kieno yra šis balsas, 
dabar energingai bėręs keiksmus. | 

— Prakeikimas, seseric! Ar aiškiau pasakyti? Aš ketinu pasilikti abu 
kambarius! 

Katrina ncbesusivaldė. Ji atidarė duris ir įėjo į nedidelį žemą kambarį. 
Didelė lova, apklota išblukusia lovatiese, ir viršuje siaurėjantis židinys 
užėmė beveik visą erdvę. Tačiau įėjusi Katrina sustingo ir iš nuostabos 
neteko žado... 

Lovoje, paramstyta pagalvių kalno, sėdėjo apkūni ir valdinga dama, 
šalia kurios sesuo Leonarda atrodė žema. Tankūs žili moters plaukai dar 
turėjo rusvo atspalvio, o veidas iš pykčio buvo plytinės spalvos. Ji buvo 
apklota krūva antklodžių. Ant pečių užmėsta lapės kailiu apsiūta pelerina. 
Iš baltos rankovės kyšojo graži balta ranka. Dabar ji buvo grėsmingai 
pakelta. 

Kai Katrina įėjo, durų girgždesys patraukė damos dėmesį. Akies kraš- 
teliu duryse išvydusi moters siluetą, ji įtūžusi atsisuko. 

— Kas tai? Dabar žmonės į mano kambarį įeina ir išeina, tarsi čia būtų 
pereinamasis kiemas! Kas ši moteris? 

Nežinodama, juoktis ar verkti, Katrina įėjo į kambarį, ir židinio ugnis 
apšvietė ją. 

— Tai aš, ponia Ermengarda! Nejaugi mane pamiršote? 

Akimirką senoji moteris iš nuostabos sustingo. Jos akys iššoko, rankos 
nusviro, burna be garso prasižiojo, ir ji taip išbalo, kad Katrina ne juokais 
sunerimo. 

— Ermengarda! — sušuko ji susijaudinusi. — Jūs manęs nepažįstate? 
Aš jus išgąsdinau? Čia aš, čia... 

— Katrina! Katrina! Brangioji... 

Jai kalbėti sutrukdė greitai prišokusi sesuo Leonarda. Ji buvo priversta 
sulaikyti savo smarkią pacientę, nes ponia Ermengarda, užmiršusi luošu- 
mą, vos neiššoko iš lovos, kad apkabintų draugę. 

— Jūsų koja, ponia! 

— Velniai griebtų mano koją! Palikite mane ramybėje. Dieve mano, 
Katrina, čia tikrai jūs? Nejaugi tai įmanoma? Ak, tai per daug gerai! 

Ji dar priešinosi ją laikiusiai vienuolei, kai Katrina pribėgusi apkabino 
ją. Moterys pasibučiavo ir prisiglaudė viena prie kitos. Katrinos akys 
sudrėko nuo džiaugsmo ašarų. 

— Taip, tai per daug nuostabu... tai stebuklas! Ak, Ermengarda, kaip 
malonu jus vėl matyti... Bet ką jūs čia veikiate? 

— Ojūs ką čia veikiate? 

Ermengarda švelniai atstūmė Katriną, paskui suėmė jos rankas ir 
įdėmiai pažvelgė į ją. 

— Jūs nepasikeitėte... arba beveik nepasikeitėte! Graži kaip visuomet, 
gal net dar gražesnė. Bet kažkoks kitoks grožis, ko gero, labiau krintantis 
į akis... bet dar labiau draskantis širdis! Velniai griebtų, leiskite pažiūrėti, 
— sakyčiau, jūs pasidarėte lieknesnė... 

— Grafiene, — šaltai įsiterpė vienuolė, — prašau jus susilaikyti ir po 
šiuo šventu stogu neminėti šėtono. Jūs visą laiką jį minite! 

Ermengarda atsisuko ir, nuoširdžiai nustebusi, įsmcigė akis į seserį 
Leonardą. 

— Tai jūs dar čia? Ak taip... žinoma, dėl kambario. Na, gerai, nuveskite 
moteris iš gretimo kambario į miegamąjį ir atveskite čia savo pacientę. 
Dabar, kai su manimi madam de Brazi, man nieko nebereikia! Mums apie 
daug ką reikia pasikalbėti! 

Vienuolė dėl tokio nemandagaus elgesio sučiaupė lūpas, tačiau nusi- 
lenkė ir išėjo iš kambario nebetarusi nė žodžio. Ji trenkė durimis, ir taip 
išreiškė savo pasipiktinimą. Ermengarda nulydėjo ją žvilgsniu, gūžtelėjo 
pečiais ir padarė vietos savo draugei. Lova sunkiai sugirgždėjo. 

— Pasėdėkite su manimi, brangioji, ir pasikalbėkime! Kiek gi laiko 
praėjo nuo tada, kai palikote mane ir išvykote šturmuoti Orleano? 

— Penkeri metai, — atsakė Katrina. — Nejaugi iš tikrųjų penkeri 
metai? Kaip greitai bėga laikas! 

— Penkeri metai, — lėtai pakartojo Ermengarda, — kai aš nesėkmingai 
mėginu ką nors sužinoti apie ponią de Brazi. Paskutinė žinia apie jus — 
kad buvote karalienės Jolandos freilina. Jums ne gėda, kad nieko neprane- 
šėte apie save? 

— Gėda, — prisipažino Katrina, — bet aš ir nepastebėjau, kaip prabėgo 
laikas. O dabar, brangioji Ermengarda, turite atsikratyti įpročio vadinti 
mane Brazi. Aš nebeturiu tos pavardės... 

— Kaipgi jus vadinti? 

— Monsalvi! — tarė jaunoji moteris taip išdidžiai, kad Ermengarda 
vos susilaikė nenusišypsojusi. 

— Tai jūs pagaliau laimėjote? Katrina, kažkur buvo parašyta, kad jūs 
nuolat stebinsite mane. Kokią alcheminę priemonę pavartojote, kad prisi- 
jaukintumėte nesuvaldomąjį mesirą Arno? 

Paminėjus vyro vardą šypsena dingo iš Katrinos veido. Švelnių lūpų 
kamputyje atsirado skausminga raukšlelė, ir Katrina nukreipė žvilgsnį į 
šoną. 

— Tai ilga istorija... — sumurmėjo ji. — Liūdna istorija. 

Ponia Šatovilen minutėlę patylėjo. Ji žiūrėjo į savo draugę, sujaudinta 
jos veide šmėstelėjusio liūdesio ir nerimo. Ji nežinojo, ką dar pasakyti, kad 
labiau neįskaudintų Katrinos. Po minutės grafienė labai švelniai pasakė: 

— Pakvieskite vieną iš mano moterų. Ji padės nusivilkti tuos permir- 
kusius rūbus ir pasirūpins, kad juos išdžiovintų ir duotų kitus. Jums jie bus 
didoki, bet šilti. Paskui tegul atneša mums ką nors vakarienės, ir jūs man 
viską papasakosite. Atrodote nusikamavusi. 

— Taip, — tarė šyptelėjusi Katrina, — tačiau pirma turiu pažiūrėti, 
kaip įsikūrė mano bendrakeleivė, — ta, kuriai reikia atskiro kambario. 

— Aš liepsiu... 

— Ne, — pasakė Katrina, — aš turiu pati pažiūrėti, bet po valandėlės 
grįšiu. 

Ji išėjo į koridorių kaip tik tuo momentu, kai Žiletę pernešė į gretimą 
kambarį, kurį buvo užėmusios dvi Ermengardai tarnaujančios moterys. 
Čia buvo ir moteris, prižadėjusi pagloboti Žiletę... Ji nusišypsojo Katrinai: 

— Sako, jūs sutikote savo seną draugę? Jei norite, šį vakarą aš pasirū- 
pinsiu mūsų bendrakeleive. Jai geriau. 

— Bet aš nenoriu... — prabilo Katrina. — Jums reikia pailsėti! 

Moteris nusijuokė: 

— Kajus, esu stipresnė negu atrodo! Galiu bet kur miegoti: ant akmens, 
lyjant lietui... net stovėdama! 

Katrina susidomėjusi nužvelgė ją. Tai buvo jauna moteris, gal trisde- 
šiinties metų, liesa ir tamsiaplaukė, įdegusia oda ir sveikais baltais danti- 
mis. Ji buvo apsirengusi skurdžiai, bet tvarkingai. Truputį ricstas nosies 
galiukas ir didelė išraiškinga burna darė jos veidą linksmą, ir tai Katrinai 
pasirodė labai patrauklu. 

— Koks jūsų vardas? — maloniai paklausė ji. 

— Margo! Tačiau mane vadina Prieinamąja Margo... Aš... nesu tinka- 
ma | kompani ja, — pridūrė jį sumišusi, tačiau jos atvirumas sujaudino 
Katriną. 

— Nickai! Mes čia visi maldininkai, broliai ir seserys, ir jūs esate tokia 
pat kaip ir mes visi... Dėkoju jums už pagalbą! Būsiu gretimame kamba- 
ryje. Jei ko nors prireiks, pašaukite mane. 

— Nesirūpinkite, — pasakė Margo, — puikiai susitvarkysiu pati. 
Vargšei Žiletei labiausiai reikia dubenėlio karštos sriubos ir nakties poil- 
sio... kad ir ką sakytų mūsų vadas, norėdamas jos atsikratyti. 

— Ir ką jis apie ją sakė? 

— Kadneleis jai rytoj eiti su mumis, nes nenori visą kelią iki Kompos- 
telos tempti daug ligonių. 

Katrina susiraukė. Matyt, Herbertas stengiasi primesti kitiems savo 
valią, bet ji nutarė nenusileisti. 

— Na, mes dar pažiūrėsime, — pareiškė ji. — Rytoj pasikalbėsiu su 
juo. Jei tik mūsų bendrakeleivė nepanorės čia pasilikti, aš pasirūpinsiu, 
kad Žiletė eitų su mumis. 

Ji dar kartą nusišypsojo Margo, kuri susižavėjusi žiūrėjo į ją, ir grįžo į 
Ermengardos kambarį. 

Buvo beveik vidurnaktis, kai Katrina baigė savo pasakojimą. Prieglau- 
dos kiemelyje tebeskambėjo varpas. Jo garsas keistai įsipynė į jos pasak- 
ojimą, paryškino jo tragizmą. Ermengarda tyliai klausėsi, bet kai tik 
Katrina baigė, grafienė atsidususi pakraipė galvą. 

— Jei kas nors kitas man visa tai papasakotų, aš ir pusc pasakojimo 
nepatikėčiau, — pasakė ji. — Atrodo, kad šiame pasaulyje jums skirtas 
nepaprastas liii.nas. Aš taip ir matau, kaip jūs patenkate į neįtikėtinus 
nuotykius. Pavyzdžiui, kad ir tas jūsų tapimas maldininke, — juk tuo 
neįmanoma patikėti!.. Taigi dabar keliaujate į Kompostelą... Bet jei ten 
nerasite savo vyro? 

— Tuomet, jei reikės, eisiu toliau. Aš nucisiu iki žemės krašto, nes 
žinau: neturėsiu nei ramybės, nei atokvėpio, kol nerasiu jo. 

— Tačiau tarkime, kad jis neišsigydė raupsų, kad liga dar labiau jį 
graužia? 

— Aš liksiu su juo. Kai jį rasiu, niekas manęs nebeišskirs su juo! Jūs 
puikiai žinote, Ermengarda, kad visuomet gyvenau vien dėl jo. 

— Deja, per daug gerai žinau! Ir visą tą laiką aš buvau priversta stebėti, 
kaip jūs patekdavote į pasibaisėtinas intrigas ir leisdavotės į tokias siau- 
bingas avantiūras, kad kartais abejodavau, ar tikrai reikia dėkoti Dievui už 
tai, kad jūsų kelyje papainiojo Arno dė Monsalvi. 

— Dangus negalėjo nuostabiau manęs apdovanoti! — sušuko Katrina 
tokia susijaudinusi, kad Ermengarda kilstelėjo antakius ir sumurmėjo: 

— Tik pamanykite, juk jūs galėjote valdyti valstybę! Ar žinote, kad 
hercogas Pilypas taip ir neužmiršo jūsų? 

Katrinos veidas persimainė, ji staiga pašoko ir nuėjo toliau nuo savo 
draugės. Praeities priminimas įskaudino ją. 

— Ermengarda, — pasakė ji ramiai, — jei norite, kad liktume draugės, 
niekada nepriminkite man hercogo Pilypo. Aš noriu užmiršti tą savo 
gyvenimo atkarpą... 

— Gerai, bet turiu pasakyti, kad jūsų atmintis yra velniškai gera. Tai 
nebus lengva! 

— Galbūt! Tačiau.... — Katrinos balsas staiga tapo skardus, ji grįžo 
atgal, atsisėdo prie Ermengardos ir paprašė: — Norėčiau, kad papasako- 
tumėte apie mano šeimą, mano mamą ir dėdulę Matjė. Taip seniai nieko 
apie juos nežinau! Jei jūs ką nors žinote... 

— Be abejo, žinau, — sumurmėjo Ermengarda. — Abiem viskas gerai, 
bet gyventi nieko apie jus nežinant jiems sunkiau negu manote! Kai 
paskutinį kartą buvau Marsane, man pasirodė, kad jie pagal savo metus 
atrodo daug senesni. Tačiau abu sveiki. 

— Mano... dingimas ne itin juos nuliūdino? — paklausė truputį sutri- 
kusi Katrina. 

— Per vėlai apie tai pagalvojote! — šyptelėjusi atsakė pagyvenusi 
dama. — Ne, viskas gerai, nesirūpinkite, — skubiai pridūrė ji, pamačiusi, 
kaip Katrina apniuko, — jiems nieko blogo neatsitiko. Hercogas nėra toks 
neteisingas, kad verstų juos kentėti dėLsavo apviltos meilės. Manau, jis 
tikisi, kad jūs, norėdama juos pamatyti, kada nors sugrįšite į Burgundiją. 
Taigi, vargu ar jis bus toks neišmintingas, kad ištremtų juos. Manau, jis 
nori, kad jūs Žžinotumėte apie jo kilniaširdiškumą! Jūsų dėdulės ateitis 
tebėra patikima, galima sakyti, net patikimesnė negu Šatovilenų ateitis! 

— Ką jūs turite omenyje? 

— Kad aš pati beveik esu tremtinė. Matote, mieloji, turiu sūnų, labai 
panašų į mane. Jam įgriso anglai ir visokie nemalonumai dėl to, kad yra 
prancūzas. Todėl jis išvyko ir susituokė su jaunąja Izabele de la Tremųj, 
jūsų draugo, buvusio Didžiojo kamerhero, seserimi. 

— Tikiuosi, ji nepanaši į jį! — išgąstingai šūktelėjo Katrina. 

— Nė kiek, tai labai žavi būtybė! Mano sūnus grąžino hercogui 
Bredfordui savo Keliaraiščio ordiną ir atvirai stojo prieš mūsų brangųjį 
hercogą. Dėl to hercogo kareiviai dabar siaučia mūsų Gransi pilį, o man 
staiga šovė į galvą mintis, kad dabar — geriausias laikas pakeliauti ir 
truputį pabūti gamtoje. Aš būčiau tikrai nepakenčiamas įkaitas. Štai kodėl 
jūs mane sutikote kelyje į Kompostelą, kur tikiuosi sielos išganymo, ir 
dabar vien apie tai tegalvoju. Tačiau esu dėkinga laimingam atsitiktinu- 
mui, kad susilaužiau koją ir užtrukau čia. Kitaip būčiau toli nuo čia ir 
galbūt niekuomet nebcpamatyčiau jūsų... 

— Deja, — atsiduso Katrina, — netrukus vėl turėsime išsiskirti. Be 
abejo, dėl kojos jums reikės dar keletą dienų čia užtrukti, o aš rytoj toliau 
keliausiu su savo bendrakeleiviais. 

Raudonas ponios Šatovilen veidas tapo purpurinis. 

— Nebūkite tokia įsitikinusi, mano mieloji! Dabar, kai jus vėl sutikau, 
aš neleisiu jums taip lengvai manęs palikti! Vyksiu su jumis. Mano žmonės 
gali nešti mane su neštuvais, jei negalėsiu joti, bet kai jūs išvyksite, aš čia 
nebepasiliksiu nė minutės! O dabar eikime miegoti. Jau vėlu, ir jūs turbūt 
pavargote. Gulkitės šalia manęs, šioje lovoje užteks vietos abiem. 

Katrinos nereikėjo du kartus prašyti. Ji šmurkštelėjo į Ermengardos 
lovą. Pagalvojusi, kad dabar ją kelyje drąsins sveikas Ermengardos opti- 
mizmas, Katrina pasijuto laiminga, ji tikėjo ateitimi. Našlė Šatovilen, kaip 
visuomet, buvo kupina energijos. Seniai seniai, po mažojo Filipo mirties, 
Katrinai atrodė, kad Ermengarda palūžo! Nuo šio smūgio ji per vieną naktį 
suseno. Atrodė, jos optimizmas dingo... bet dabar — čia vėl ji, laisvoji 
keliauninkė, dar energingesnė ir įspūdingesnė negu seniau! Žinoma, su 
Ermengarda kelionė bus lengvesnė ir daug malonesnė! 

Ugnis blėso. Hercogienė užpūtė žvakę, ir mažas kambarėlis paskendo 
tamsoje. Tačiau Katrina negalėjo nenusišypsoti įsivaizdavusi, koks rytą 
bus Herberto veidas, kai sužinos, kad turi priimti į piligrimų būrį Ermen- 
gardą. Tai bus dėmesio vertas reginys. 

— Apie ką galvojate? — staiga paklausė Ermengarda. — Jaučiu, kad 
dar nemiegate! 

— Apie jus, Ermengarda. Man pasisekė, kad sutikau jus šio ilgo kelio 
pradžioje. 

— Pasisekė? Tai man pasisekė, brangioji! Juk aš daugybę mėnesių 
nežmoniškai nuobodžiauju — ką aš sakau, jau metai iš metų! Ačiū jums, 
nuoširdžiai tikiuosi, kad netrukus mano gyvenimas taps daug gyvesnis ir 
įdomesnis. Man reikia permainų. Dievas žino! A: buvau visai sukiužusi, 
o dabar pasveikau! 

Ir tarsi patvirtindama, kad tikrai stebuklingai pasveiko, Ermengarda 
beregint užmigo, ir netrikus jos garsus knarkimas susiliejo su melancho- 
lišku keliauninkams skambančio varpo garsu. 

Senovinėje nakvynės namų koplyčioje piligrimai kartu su vienuolyno 
vyresniuoju sukalbėjo piligrimų maldą: “Viešpatie, kuris liepei Abraomui 
palikti gimtinę ir saugojai jį kelyje, taip pat apsaugok savo tarnus. Palaikyk 
mus ištikus pavojui ir palengvink mums mūsų kelionę. Būk mūsų skydas 
nuo saulės, priedanga nuo lietaus ir vėjo. Sustiprink mus mūsų silpnumo 
valandą ir apgink nuo visko, kas mums kelia grėsmę. Padėk mums žengti 
ir būk uostas, kuris priima žmones iš sudužusio laivo..." 

Tačiau Katrinos balso nesigirdėjo. Ji vis dar galvojo apie savo barnį su 
Herbertu Bogatu prie koplyčios durų prieš maldą ir mišias, kurias turėjo 
laikyti prieš kelionę. Kai pamatė jaunąją moterį su Žilcte de Vošel, vis dar 
išbalusia ir atsirėmusią į savo bendrakeleivės ranką, Herbertas iš pykčio 
išbalo. Jis taip staigiai puolė prie jų, kad nepastebėjo ramentais pasirėmu- 
sios Ermengardos. 

— Ši moteris negali toliau eiti, — trūkčiojančiu balsu pasakė jis. — 
Žinoma, ji gali išklausyti mišias, tačiau aš ketinu ją palikti vienuolių 
globai. 

Nors Katrina buvo davusi sau žodį, kad pasistengs švelniai ir kantriai 
perkalbėti Herbertą, tačiau pajuto didėjantį pyktį, o tai reiškė, kad netrukus 
ji nebesusitvardys. 

— Ir kieno gi tai sprendimas? — paklausė ji nepaprastai ramiai. 

— Mano! 

— Ar galiu sužinoti, kokią jūs turite teisę? 

— Esu šių maldininkų vadas. Aš priimu sprendimus. 

— Manau, jūs apsirinkate. Kelionės pradžioje vyskupas jus paskyrė 
mūsų grupės vadu, nes jam padarėte doro žmogaus įspūdį ir kartą jau esate 
ėjęs tuo keliu. Tikrai, jis paskyrė jus, kad mus vestumėte, o ne vadovau- 
tumėte tokia šio žodžio prasme, kokia jūs, matyt, jį suprantate. 

— Ką jūs norite pasakyti? 

— Kad jūs esate toks pats kapitonas, kaip mes kareiviai! Broli, pasi- 
tenkinkite tuo, kad vesite mus, ir dėl nieko daugiau nesijaudinkite! Ponia 
Žiletė nori toliau eiti, ir ji eis! 

Pilkos Herberto akys grėsmingai sužaibavo. Jis žengtelėjo jos link. 

— Jūs drįstate abejoti dėl mano įgaliojimų?! — įniršęs paklausė 
Herbertas. 

Katrina nė nekrustelėjo, ji tik šaltai nusišypsojo: 

— Aš dėl nicko neabejoju, aš tik nepripažįstu jūsų teisės primesti 
visiems savo valią. Tačiau jūs galite nebūgštauti, kad ponia Žiletė pridarys 
jums rūpesčių: toliau ji jos arkliu. 

— Arkliu? Ir kurgi jūs tikitės gauti arklį? 

Ermengarda, kuri susidomėjusi klausėsi jų, nutarė, jog jau laikas jai 
įsikišti. Kreipdamasi į Herbertą, ji sugriaudėjo: 

— Matote, aš turiu keletą arklių ir vieną duosiu jai. Tikiuosi, jūs 
neprieštaraujate? 

Matyt, jos įsikišimas Herbertui nebuvo malonus. Jis susiraukė ir ne- 
draugiškai pasižiūrėjo į senąją damą. 

— Kas čia? — paklausė jis. — Iš kur jūs iššokote, mieloji moterie? 

Bogatas padarė didžiulę klaidą. Ponia Šatovilen smarkiai išraudo. Ji 
sunkiai atsirėmė į ramentus ir visu ūgiu išsitiesė, jos veidas atsidūrė prie 
pat Herberto veido. 

— Tai aš, mano berniuk, turėčiau paklausti, iš kur iššoko toks netašytas 
storžievis kaip jūs! Tikrai esate pirmas žmogus šiame pasaulyje, kreipęsis 
į mane žodžiais “mieloji moterie", ir jums patarčiau daugiau taip neapgal- 
votai nekalbėti, jei nenorite, kad mano žmonės jus išmokytų gerų manierų! 
Tačiau ketinu prisidėti prie jūsų grupės, kad toliau keliaučiau su savo 
drauge grafiene de Monsalvi, todėl jums pasakysiu, jog mano vardas — 
Ermengarda, esu grafienė de Šatovilen, gyvenu Burgundijoje ir pats 


hercogas Pilypas, kalbėdamas su manimi, gerai apgalvoja savo žodžius. 
Na, o dabar pasikalbėkime... 

Herbertas Bogatas dvejojo, vos ne vos susilaikė nepasakęs šiurkštaus 
žodžio, bet, matyt, prieštarauti neleidžiantis senosios damos tonas prieš jo 
valią padarė įspūdį. Jis išsižiojo ir vėl susičiaupė, gūžtelėjo pečiais ir 
pagaliau pasakė: 

— Kad ir kaip norėčiau, negaliu uždrausti jums prisidėti prie mūsų. 
Negaliu uždrausti jums paimti kartu tos moters, jei jūs duosite jai arklį. 

— Ačiū, broli, — švelniai padėkojo šyptelėjusi Žiletė. — Suprantate, 
aš turiu nueiti iki apaštalo kapo... būtinai turiu, kad išmelsčiau savo sūnaus 
pasveikimą. 

Katrinai, kuri įdėmiai stebėjo Bogatą, pasirodė, kad pyktis jo akyse 
išblėso. Jose lyg ir šmėstelėjo apgailestavimas. Herbertas nuleido galvą. 

— Darykite kaip norite, — tepasakė jis. 

Katrinos ir Herberto žvilgsniai susitiko, ir ji suprato: šis žmogus tapo 
jos priešu. Bet ji negalėjo perprasti keistos jo veido išraiškos, kai jis 
pažvelgė į ją: jame atsispindėjo įtūžis, pasipiktinimas, dar kažkas. Katrina 
galėjo prisiekti, kad tai buvo baimė. 

Apie visa tai ji galvojo šaltoje koplyčioje, nelabai darniai gaudžiant 
balsams. Kodėl ji tokiam savimi pasitikinčiam žmogui kaip Herbertas 
Bogatas sukėlė baimę?.. Negalėdama dabar atsakyti į šį klausimą, Katrina 
nusprendė pagalvoti apie tai vėliau. Be to, gali būti, kad Ermengarda, gerai 
pažįstanti žmones, padės jai atskleisti šią paslaptį. 

Katrina kartu su visais išėjo iš koplyčios ir paėmė duonos gabalėlį, kurį 
vienuolis davė kiekvienam piligrimui, o paskui atsistojo tarp maldininkų. 
Ji atsisakė Ermengardos pasiūlyto arklio. Sesuo Leonarda gražiai aprišo 
jos nutrintas kojas, ir dabar ji jautėsi galinti eiti toliau. 

— Kai pajusiu, kad nebeturiu jėgų, paprašysiu pagalbos, — pasakė ji 
Ermengardai, kuriai dvi vienuolės padėjo užsėsti ant arklio. Žiletę užkėlė 
ant ramaus arklio, kuriuo pirmiau jojo viena iš Ermengardos moterų. 
Dviem r-rginoms, kurios kartu su keturiais kariais buvo hercogienės 
palyda, teko joti vienu arkliu, ir jie atsistojo grupės gale su keletu raitų 
piligrimų. 

Vartai atsivėrė per naktį pailsėjusiems maldininkams. Sniegas ir rūkas 
liko prisiminimuose. Mėlyname danguje skaisčiai švietė saulė, ir nors oras 
dar buvo šaltas ir gaivus, bet jautėsi, kad diena bus šilta. Nuo prieglaudos 
akmenimis grįstas ir dabar atrodęs platesnis kelias leidosi į gilų, žole 
apaugusį Loto slėnį, skendintį švelnioje melsvoje migloje. 

Žozė Ralaras ir Kolenas dez Epinė, nebyliai sutarę, atsistojo abipus 
Katrinos. Kolenas nebuvo toks niūrus kaip vakar. Jis dairėsi ir patenkintas 
šypsojosi. 

— Kokia gamta, — tyliai pasakė jis Katrinai, — koks nuostabus 
reginys! Kaip mes galime gyventi tuose dvokiančiuose miestuose, kai 
aplinkui — toks gaivumas ir grožis! 

— Ypač kai miestuose gyvena tiek daug nepakenčiamų moterų, — 
pridūrė Žozė draugiškai šypsodamasis Kolenui. Gerasis paryžictis neįver- 
tino jo sąmojaus. Jis ūmai tapo rūškanas, gūžtelėjo pečiais ir nuėjo toliau 
nuo Žozė ir Katrinos. Ji klausiamai pažvelgė į savo bendrakeleivį. 

— Kodėl jis supyko? — paklausė ji. — Argi jis įsižeidė? 

Žozė nusikvatojo, mirktelėjo jai ir persimetė per petį savo krepšį. 

— Jei norite draugauti su neprilygstamuoju Kolenu, — sušnibždėjo jis, 
— venkite su juo kalbėti apie moteris apskritai ir ypač apie jo žmoną. 

— Kodėl? 

— Todėl kad ji — baisiausias žvėris, kokį tik Viešpats yra tarp mūsų 
apgyvendinęs. Vienintelė priežastis, paskatinusi mūsų draugą, visai nepa- 
našų į keliaujantį riterį ar palaidūną, leistis į šia rizikingą maldininkų 
kelionę, buvo noras pabėgti nuo jos. Jis turi viską, ko žmogus gali geisti: 
sveikatos, pinigų, gerą vardą. Bet, deja, jis turi ir ponią Objerž, ir manau, 
jis keliautų į Egipto Sudaną, kad tik ištrūktų iš jos nagų. Esu įsitikinęs, kad 
jei jam reikėtų pasirinkti arba vergo grandines, arba namų krėslą, jis 
pasirinktų grandines! 

— Nejaugi jam taip bloga? — sušuko Katrina. — Ar ji visą laiką 
vaidijasi su juo? 

— Blogiau, — tragišku balsu pareiškė Žozė. — Jinai jį negailestingai 
lupa! 

Tuo metu Herbertas, ėjęs kolonos priešakyje, užgiedojo, o Žozė užtrau- 
kė vaišių dainą, skambėjusią daug linksmiau. 

Antras skyrius 


Sen Fua rubinai 


Per dvi dienas jie įveikė sunkų kelią nuo Obrako iki Švento Konkju 
miesto, perėję Loto slėnį ir siaurą Durdu tarpeklį. Tuos ilgus dvidešimt Ijė 
jie nuėjo tik vieną kartą sustoję nakvynės Espaljone, buvusioje tamplierių 
riterių tvirtovėje, kuri dabar buvo kito vienuolių karių ordino rankose — 
būtent joanitų“ iš Jeruzalės. Jie svetingai priėmė išvargusius piligrimus. 
Atrodė, kad Herbertas Bogatas yra įpykęs, jis nesiklausė nei savo grupės 
skundų, nci sunkių atodūsių. 

Katrinai tos dvi dienos tikrai buvo baisios. Nutrintas kojas nepakenčia- 
mai skaudėjo, bet ji atkakliai nesutiko sėsti ant arklio. Jai atrodė, kad jei 
nenueis maldininkų kelio kaip varginga piligrimė, Dievas nepasigailės jos. 
Ji kentėjo dėl Arno, kad Viešpats išgydytų jį ir leistų jai vėl jį pamatyti. 
Dėl savo laimės ji nedvejodama eitų ir įkaitusiomis anglimis... 

Tačiau jei Katrinai nebūtų padėjęs senas riteris joanitas, pagailėjęs 
mažų nutrintų, kraujuojančių kojyčių, — tai jis pastebėjo tuomet, kai kartų 
su kitais vienuoliais atsiklaupęs plovė piligrimų kojas, — ji būtų buvusi 
priversta čia baigti savo kelionę pėsčiomis. Vienuolis karys patepė nutrin- 
tas Katrinos kojas taukų, alyvų aliejaus ir vyno alkoholio tepalu, padariu- 
siu stebuklą. 

„— Tai — prityrusių raitelių receptas, — šypsodamasis pasakė jis. — 
Jauni mūsų ordino riteriai, kurių šlaunys ir sėdmenys dar švelnūs ir jie 
nepratę ilgai joti, dažnai vartoja šį tepalą. 

Jis davė Katrinai truputį tepalo. Kai pasirodė mažas kaimelis ir didži- 
ulis abatijos pastatas, Katrina buvo beveik visiškai išsekusi. Be to, reikėjo 
kopti stačiu siauro Ušė slėnio šlaitu. Ji beveik nieko nebematydama žvelgė 
į nuostabią baziliką, priešais kurią suklaupė jos bendrakeleiviai. 


Joanitai, arba hospitaljerai, — seniausias religinis riterių ordinas. Įkurtas apie 1080 
metus Jeruzalėje. XI-XII amžių sandūroje buvo pavadintas Jeruzalės švento Jono 
ordino riteriais. 1530 metais ordino rezidencija buvo perkelta į Maltos salą, ir ordinas 
pavadintas Maltos ordinu. 

— Jūsų jėgos visai išseko, — pasakė Ermengarda. — Nesumanykite 
eiti su visais į abatiją, kuri ir taip jau perpildyta. Čia, atrodo, yra puikūs 
nakvynės namai, ir aš ketinu ten apsistoti. 

Iš pradžių Katrina dvejojo būgštaudama dygių Herberto pastabų, tačiau 
piligrimų vadas tik gūžtelėjo pečiais. 

— Likite kur norite. Abatija prisikimšusi žmonių, ir nesu įsitikinęs, kad 
visus jus įstengsiu apnakvindinti. Kiekvienas turės pasirūpinti savimi. 
Taigi darykite kaip norite. Tačiau neužmirškite mišių ir procesijos po jų, 
taip pat pamaldų. 

— Kada toliau keliausime? — susirūpinusi paklausė Katrina. 

— Ne anksčiau kaip poryt. Jūs, mano seserie, atrodo, nesuprantate, kad 
čia visiems tikintiesiems yra viena iš švenčiausių vietų ir kad čia reikia 
dieną pasimelsti! 

Tai pasakęs, jis nusilenkė, nusisuko ir nuėjo prie abatijos vartų, nek- 
reipdamas dėmesio į Katrinos prieštaravimus. Nors po ilgos kelionės ir 
buvo pavargusi, ji su džiaugsmu vėl leistųsi į tą sunkią kelionę, tik trumpai 
sustodama tame kelyje, kurį nuėjo jos mylimas vyras. Jai atrodė, kad čia 
pralcisti dieną yra tuščias laiko švaistymas, net jei to reikėjo jėgoms 
atgauti. 

— Kiek laiko prarasime, — nepatenkinta sumurmėjo Katrina duodama 
ranką Ermengardai, kuri savo moterų padedama, šiaip ne taip nusėdo nuo 
arklio. Ponią Šatovilen ilga kelionė taip pat išvargino. Jai maudė visą kūną, 
rankos ir kojos ilgai sėdėjus balne nutirpo, tačiau ji neprarado optimizmo. 

— Prisiekiu, kad žinau, apie ką galvojate, mano brangioji, — linksmai 
pasakė Ermengarda Katrinai, kai jos ėjo į viešbutį. 

— Apie ką gi? 

— Jūs kažin ką atiduotumėte, kad galėtumėte rytoj rytą sėsti ant gero 
arklio, palikti visus tuos “Tėve mūsų" murmėtojus ir kaip vėjas skrieti į 
miestą, kuriame, kaip tikitės, jūsų laukia. 

Katrina to neneigė, tačiau tik nuvargusi šyptelėjo. 

— Tai tiesa! Šios kelionės lėtumas mane žudo. Pamanykite, mes dar 
esame taip arti Monsalvi, kad man tereikėtų trumpam palikti jus ir apka- 
binčiau savo sūnų. Tačiau aš ryžausi šiai maldininkų kelionei ir turiu nueiti 

kelią kaip piligrimė, nenoriu apgaudinėti Dievo. Jei paaiškės, kad turiu 
ieškoti Arno kitoje vietoje, eisiu su savo bendrakeleiviais iki šio kelio galo. 
Ir, be to, kuo daugiau žmonių, tuo geriau. Kelias pavojingas, aplinkui pilna 
banditų. Su jūsų moterimis ir šauliais mes esame tik septyniesec. Ir nežinia, 
ar ir toliau mūsų bus tiek — matau, kad vienas iš jūsų žmonių jau pabėgo. 

Tikrai taip buvo. Kai rytui išaušus jie paliko Espaljoną, Ermengardos 
palydoje tebuvo trys žmonės, vienas buvo dingęs. Tačiau, Katrinos nuo- 
stabai, pagyvenusi dama nesisielojo. 


— Burgundai nemėgsta keliauti, — pasakė ji gūžtelėjusi pečiais. — Ir 
mintis patekti į Ispaniją Solžeonui neatrodė labai viliojanti. Jis nutarė 
verčiau grįžti namo. 


Ši netikėta filosofinė pastaba suintrigavo Katriną. Ji pažinojo Ermen- 
gardą ir žinojo, kokia ji gricžta savo tarnams. Nejaugi ši apkūni pagyvenusi 
dama taip pasikeitė? 


Sen Fua nakvynės namuose ponia de Šatovilen buvo priimta su jos 
padėties žmogui derama pagarba. Ermengarda sugebėdavo priversti žmo- 
nes kuo geriausiai aptarnauti ją. Nors nakvynės namai buvo perpildyti, jai 
tučtuojau davė du kambarius: vieną — jai ir Katrinai, kitą — moterims ir 
Žiletei de Vošel, kurią ji ėmėsi globoti. 

Keliauninkai greitomis ir visiškoje tyloje prarijo savo vakarienę. Jie 
visi buvo labai nuvargę, ir Ermengarda, vos įėjusi į kambarį, tučtuojau 
atsigulė ir beregint užmigo. Katrina truputį pastovėjo prie lango nedidelės 
aikštės pusėje: ant širdies buvo per daug sunku, kad galėtų užmigti. Be to, 
jie nesirengė rytoj iš čia išvykti, ir ji galės išsimiegoti. Stovėdama prie 
lango, Katrina stebėjo puikų spalvingą spektaklį. Kaip tokiuose miestuose 
neretai būna, akrobatų ir fokusininkų trupė įsitaisė priešais bažnyčios 
portiką ir rodė vaidinimą kaimiečių ir maldininkų, priverstų praleisti naktį 
po atviru dangumi, miniai. Tarp artistų buvo ir muzikantų, kurie griežė 
smuiku, skambino liutnia, arfa ir pūtė fleitą. Liesas vaikinas geltonos ir 
žalios spalvų kostiumu žongliravo degančiais deglais; prie kolonos sėdėjo 
pasakotojas, apsirengęs margais skarmalais, ir, pakėlęs į viršų pirštą, kažką 
gyvai pasakojo jį apsupusiems merginoms ir vaikinams; truputį toliau, 

priešais aukštą mūrinį bažnyčios fasadą su didinga Kristaus statula šoko 
basa trapi mergina raudona suknele. 

Deglų šviesa pagyvino akmenines bažnyčios fasado figūras, vaizduo- 
jančias paskutiniojo teismo sceną. Paauksuotos ir padažytos, tos figūros 
atmintyje atgaivino Evangelijos paveikslėlius: išrinktieji buvo pasirengę 
vykti į rojų, o prakeiktieji agonijos iškreiptais veidais kankinosi pragare 
tarp inkščiančių velnių. 

Ta scena labai sujaudino Katriną: ji suprato, kad šiuo keliu nuėjo Arno 
ir nelaimingasis Gotjė. Ji įsivaizdavo, kaip riteris su juoda kauke ir liesas 
jo palydovas, o paskui didžiulis šviesiaplaukis normandas nusėdo nuo 
arklio prie šio gražaus portiko, greitai dingo minioje, o paskui paliko 
miestą ir toliau keliavo naktį spindint žvaigždėms... 


Katrinai tercikėjo užsimerkti, kad kaip gyvus įsivaizduotų raupsuotąjį 
ir šiaurės miškų sūnų. Kur jie dabar? Kas jiems nutiko ir kur ji ras jų 
pėdsakus? Katrina nenorėjo pripažinti, kad ji galbūt amžiams neteko Arno, 
ji nenorėjo tikėti ir Gotjė mirtimi. Tas milžinas nenugalimas, mirtis negali 
užklupti jo gyvenimo aušroje, pačiame jėgų žydėjime. Ji negali jo užklupti 
dar daugybę metų, kol pikta jos tarnaitė senatvė nepalauš tvirto kūno. 


Staiga Katrinos mintys buvo nutrauktos. Dar anksčiau ji pastebėjo 
Herbertą Bogatą žiūrintį, kaip apačioje linksminasi minia. Dabar jis priėjo 
prie šokėjos raudona suknele. Sunkiai alsuodama, mergina atidavė tambū- 
riną kažkam minioje, ir tuomet Bogatas šiurkščiai sugriebė ją. Visa tai 
vyko truputį toliau, tačiau Katrina iš gestų lengvai suprato jų pokalbį. 
Herbertas parodė merginos ryškios suknelės iškirptę, paskui — didelę 
Kristaus statulą bažnyčios fasade, ir buvo aišku, ką jis sako. Jis merginai 
priekaištavo už tai, kad ji šoko priešais bažnyčią ir vilkėjo, jo manymu, 
nekuklią suknelę. Atrodė, aukšta juoda figūra, iškilusi virš merginos, 
išgąsdino ją, ir ji, tarsi gindamasi nuo smūgio, pakėlė ranką. 

Tačiau Katrina sunerimo. Puritoniškas Bogato uolumas nepatiko jau- 
niems valstiečiams, klausiusiems pasakotojo. Jie nemanė, kad nepadoru 
šokti priešais bažnyčią, ir nutarė apginti merginą. Vienas iš jų, stuomen- 
ingas vaikinas, iš figūros panašus į Gotjė, sugriebė Herbertą už apykaklės, 

kiti trys grėsmingai apsupo jį, o šokėja spigiu balsu ėmė jį įžeidinėti... 
Susirinko minia. Dar minutė, ir įvyks nelaimė... 

Katrina negalėjo paaiškinti, kodėl puolė gelbėti Bogato... Šis žmogus 
jai atrodė žiaurus ir negailestingas, ji nejautė jam simpatijos. Galbūt ji taip 
pasielgė dėl to, kad jis jai buvo reikalingas, kad nuvestų į Galisiją... Šiaip 
ar taip, Katrina išbėgo iš kambario į kiemą, kur Ermengardos žmonės baigė 
gerti vyną prieš eidami ilsėtis, ir šūktelėjo seržantui: 

— Greičiau! Padėkite maldininkui! Minia tuoj sudraskys jį į gabalė- 
lius! 

Stvėrę ginklus, kareiviai išbėgo į gatvę. Katrina pasileido paskui juos, 
nesuprasdama kodėl, — juk jiems jos pagalba nereikalinga. Galbūt jai 
tiesiog norėjosi pamatyti, kaip elgsis Bogatas. Vaidas labai greitai baigėsi. 
Trijų burgundų pečiai buvo platūs, o kumščiai — dideli. Tai buvo kariai 
su blizgančiais ginklais, užsigrūdinę daugelio metų mūšiuose. Minia prie- 
šais juos prasiskyrė kaip jūra prieš laivą, ir Katrina atsidūrė greta Herberto 
prie abatijos portiko. Minia dar triukšmavo, bet jau traukėsi kaip piktas 
šuo, išsigandęs lazdos. Pamažu žmonės išsiskirstė, o kai kuric grįžo prie 
menestrelių, toliau rodžiusių savo vaidinimą. 

— Jūs dabar saugus, mesire, — tarė seržantas Bero Herbertui. — 
Geriau cikite miegoti, ir tegul vargšai žmonės linksminasi, jie nedaro nieko 
blogo. — Paskui jis atsigręžė į Katriną: — Ponia, mes padarėme, ko 
prašėte. Ar palydėti jus į viešbutį? 

— Grįžkite be manęs, — atsakė Katrina. — Aš nenoriu miegoti. 

— Jei neapsirinku, už šią pagalbą turiu jums dėkoti, — sausai tarė 
Bogatas, kai kareiviai nuėjo. — Bet ar aš jos prašiau? 

— Jūs tam per daug išdidus. Priešingai, jūs mielai būtumėte leidęs 
nužudyti jus. Tačiau mačiau: jūs patekote į keblią padėtį, ir pamaniau... 

— Kai moteris ką nors mano... — Bogatas taip niekinamai atsiduso, 
kad Katrina vos nepratrūko iš pykčio. Tas žmogus ne tik pasipūtęs, bet ir 
kupinas neapykantos. Ji nedvejodama jam tai pasakė. 

— Aš pripažįstu, kad moterys dažnai padaro kvailystę, ypač tada, kai 
gelbsti tokius žymius mąstytojus kaip jūs. Ką gi, mesire, apgailestauju ir 
prašau dovanoti man. Geriau būčiau ramiai sėdėjusi prie lango ir žiūrėjusi, 

kaip jie jus karia ant abatijos vartų. Jūs dėl tikėjimo būtumėte miręs kaip 
kankinys, o aš būčiau sukalbėjusi maldą už jūsų kilniąją sielą ir nuėjusi 
miegoti. Tačiau, deja, buvo kitaip. Labanakt, mesire Herbertai! 

Ji norėjo eiti, bet jis sulaikė ją. Katrinos sarkazmas, atrodė, nustebino 
jį, ir kai ji atsigręžė, jo veide nebesimatė pykčio. 

— Atleiskite man, ponia Katrina, — pasakė jis dusliu balsu. — Tai 
tiesa: jei jūs nebūtumėte manęs išgelbėjusi, tie žmonės būtų atėmę man 
gyvybę. Tačiau, — pridūrė jis ir jo balse vėl jautėsi susierzinimas, — man 
sunku dėkoti moteriai, ypač dėl to, kad gyvenimas man yra tapęs nepake- 
liama našta. Jei nebijočiau Dievo, jau seniai būčiau nusižudęs! 

— Padaryti tai kitų rankomis — gudrybė, kuria neapgautumėte Dievo. 
Tuomet būtumėte dar didesnis nusidėjėlis, nes prisidėtų dar viena nuodė- 
mė: nekaltus žmones priverstumėte padaryti nusikaltimą. O dėl jūsų 
dėkingumo — nemanykite, kad turite dėkoti. Dėl kiekvieno būčiau taip 
pasielgusi. 

Herbertas neatsakė, bet kai Katrina pasuko viešbučio link, jis nuėjo 
paskui ją. Staiga Katrinai pasirodė, kad jis nenori jos palikti, ir ji negalėjo 
suprasti jo. Paskui, kadangi jis tylėjo, ji prabilo: 

— Jūs nekenčiate moterų, ar ne? 

— Iš visos širdies... Jos — bedugnė, kurioje vyrai amžinai prapuola. 

— Iš kur tokia neapykanta? Ką jos jums padarė? Argi jūs neturėjote 
motinos? 

— Iš visų mano pažintų moterų ji vienintelė buvo tyra moteris. Visos 
kitos — apgavikės, nešvarios ir pasileidusios. 

Katrina galėjo pasijusti įžeista dėl tokio rūstaus nuosprendžio, bet ji 
nieko nejautė, išskyrus gailestį, nes matė, kad Herbertas neapykanta slepia 
kančią. 

— Jūs visada jų nekentėte? — paklausė ji. — Ar... 

Jis neleido jai baigti sakinio. 

— Ar nekenčiu dėl t» kad kažkada per daug mylėjau? Taip, matyt, jūs 
teisi. Prakeikta moters trauka! Moteris yra labai sena mano priešė, neken- 
čiu jos! 

Ant krautuvėlės, prekiavusios šventųjų atvaizdais, prekystalio pastaty- 
tos žvakės sekundę apšvietė aukštojo piligrimo veidą ir rankas. Jo veidą 
perkreipė aistra, rankos drebėjo. Norėdama jam paprieštarauti, Katrina 
sustojo. 

— Pažvelkite į mane, — tarė ji, — ir pasakykite, ar tikrai manote, kad 
esu nešvari, pasileidusi ir. apgavikė? 

Ji stovėjo nejudėdama, atsukusi į jį savo švelnų veidą, apgaubtą auksi- 
nių plaukų, kuriuos dieną slėpė tamsus gobtuvas. Sunkios garbanos supo 
jos galvą. Atrodė, kad ant Katrinos galvos uždėta karūna. Dukart paaukota 
karūna. Šyptelėjusi ji pažvelgė į savo palydovą, kuris išbalo kaip šmėkla. 
Atrodė, jis virto akmenine statula, kurioje tik akys liepsnojo. 

— Atsakykite, mesire Herbertai! 

Užuot atsakęs, jis išgąstingai mostelėjo ranka kaip žmogus, norintis 
nuvyti šėtonišką reginį, ir atšoko atgal, į abatijos sienos šešėlį. 

— Jūs tokia graži, kad galite būti tik demonas, atsiųstas gundyti mane! 
Bet jums tai nepavyks, girdite? Nepavyks! Dink, šėtone! 

Jis norėjo bėgti. Atrodė, kad jį apėmė tikras siaubas. Katrina suprato, 
kad niekada nesugebės šio žmogaus atvesti į protą: liga įsismelkė į jo sielos 
gelmes. Ji gūžtelėjo pečiais, šypsena dingo iš jos veido. 

— Nekalbėkite nesąmonių, — pasakė ji nuvargusi. — Manyje nėra 
nieko šėtoniško. Jūs ieškote dvasios ramybės, o aš — kai ko kito... Bet to, 
ko aš ieškau, nei jūs, nei joks kitas vyras negali man duoti! Tai gali padaryti 
vienintelis žmogus. 

Herbertas nesusilaikė nepaklausęs: 

— Kas tas vyras? 

— Nemanau, kad tai turėtų jums rūpėti, mesire Herbertai, — pasakė 
atsidususi Katrina. — Sudie. 

Ji nuėjo į viešbutį, ir dabar jis nebemėgino jos sulaikyti. Naktis buvo 
rami, ir dienos garsai mažame miestelyje vienas po kito nutilo. Kažkur 
nuskambėjo varpas. Pasigirdo šuns lojimas. 

Dabar Katrina jautėsi pavargusi ir prislėgta. Ji tikėjosi pagerinti savo 
santykius su Herbertu, tačiau dabar suprato, kad to niekada nebus. Šis 

žmogus saugojo paslaptį, kurios jai nepavyko sužinoti. Ir visos jos pastan- 
gos įsismelkti į jo sielą buvo bergždžios. 


Kita diena Katrinai atrodė be galo ilga. Ji gydė nutrintas kojas; be to, 
drauge su maldininkais ėjo į visas pamaldas, tačiau kad galėtų ramiai 
melstis, jai reikėjo susitvardyti. Ji klaupdavosi ir žiūrėdavo į virpulį 
keliančią paauksuotą šventosios statulą, apgaubtą smilkalų kvapo ir taip 
tankiai papuoštą spindinčiais brangakmeniais, tarsi tai būtų buvusios gėlės 
pavasario pievoje. Tai buvo keista, bauginanti figūra neperprantamu veidu 
ir šaltomis akimis, panaši į fantastinį reginį. Žiūrėdaima į ją, Katrina jautė 
siaubą: ji negalėjo įsivaizduoti, kad ši šventoji — tai trylikametė mergaitė, 
nukankinta dėl tikėjimo. Katrinai ji buvo panaši į grėsmingą stabą su 
nejudriomis, plačiai atmerktomis akimis, kurių žvilgsnis slėgė. Buvo 
tikima, kad ši šventoji išlaisvina kalinius, todėl už statulos stūksojo gran- 
dinių, geležinių pančių, antrankių krūva — taip žmonės išreiškė jai dėkin- 
gumą. Katrina duso niūrioje bažnyčioje tarp nuoširdžiai besimeldžiančių 
tikinčiųjų. Ji buvo aistringos meilės kalinė ir jokia šventoji negalėjo jos 
išvaduoti. Nuolat tai atsiklaupiant, tai atsistojant jai ėmė skaudėti kojas, ir 
ji prisiminė, kaip melsdavosi su savo seserimi Loiza Dižono Dievo Moti- 
nos katedroje. Ji atsistojo, apsigręžė ir sutiko įdėmų Herberto Bogato 
žvilgsnį. Jis tučtuojau nukreipė akis, bet ji spėjo pastebėti jo akyse keistą 
tūžmingumą ir kartu baimę, kaip ir anksčiau. Katrina nuvargusi atsiduso. 

— Jūs neturite ant jo pykti, — sušnabždėjo jai Žiletė. — Herbertas — 
nelaimingas žmogus. 

— Iš kur žinote? 

— Aš nežinau, bet jaučiu tai... Jis baisiai kenčia, todėl yra toks nepa- 
kantus. 

Po ilgų pamaldų turėjo įvykti bažnytinė procesija — statulą turėjo nešti 
pcr miestą, o paskui — per sausros nusiaubtas apylinkes, tačiau Katrina 
negalėjo prisiversti dalyvauti joje. 

Ji grįžo į viešbutį. Ermengarda dar gulėjo lovoje. Apkūnioji moteris 
sutiko ją su šypsena. 

— Katrina, ar jums dar neįgrįso maldininkai? Kada tapsite protinga ir 
pasinaudosite mano patarimu ir mano arkliu? Jūs tikrai norite citi pėsčia 
su jais? Juk mes galėtume keliauti daug greičiau! 

Katrina sučiaupė lūpas ir pašnairavo į savo draugę, kuri tuo metu 
vilkosi chalatą. 

— Nebūkite įkyri, Ermengarda. Aš jau jums sakiau, jog kelias pavo- 
jingas ir geriau keliauti su didele grupe, kad išvengtume susitikimo su 
banditais. 

Pagyvenusi dama pasirąžė ir plačiai nusižiovavusi atsiduso. 

— O aš manau, kad puikūs greiti arkliai geriau padės pasprukti nuo 
banditų negu skaudamos kojos. Ir, be to, įspėju, kad jei mes ir toliau 
judėsime taip lėtai, tai jūs išprotėsite... ir aš taip pat! 

Širdies gilumoje Katrina sutiko su Ermengarda, bct nenorėjo prisipa- 
žinti. Ji buvo įsitikinusi, kad jei nenucis viso kelio kartu su maldininkais, 
Dievas jai nedovanos ir nubaus — ji neras Arno. Tačiau ponia Šatovilen 
iš savo draugės gražaus išraiškingo veidelio viską suprato. Ji suniurzgėjo: 

— Katrina, Dievas yra dosnesnis negu jūs manote, nelaikykite jo 
godžiu verteiva, kuris tik ir suka galvą, kaip gauti pelno. Viešpats gailes- 
tingas! 

— Aš tuo tikiu, Ermengarda, tačiau toliau keliausime kartu su visais! 

Ji kalbėjo ryžtingu tonu, neleidžiančiu prieštarauti. Ermengarda supra- 
to, ir jos atsakymas buvo tik nepasitenkinimo atodūsis. 

Procesija aplink Sen Fua vis dėlto davė naudos, nes išaušus, kai 
maldininkai iškeliavo iš Konkju skambant bažnytinėms giesmėms, lietus 
pylė kaip iš kibiro. | 

Katrina vėl ėjo tarp Žozė Ralaro ir Koleno dez Epinė. Ji narsiai 
žingsniavo nesižvalgydama į Ermengardą ir jos palydovus, jojusius gale. 
Grafienci kažkaip pasisekė per paskutinį sustojimą gauti naujų arklių, ir 
dabar vienu jojo jos kambarinė, o kitas ėjo šalia seržanto Bero, kuris laikė 
jį už pavadžio. Katrina buvo įsitikinusi, kad arklys skirtas jai, bet stengėsi 
apie tai negalvoti. 

Kelias stačiai kilo į kalną Loto slėnio ir Fežako link. Lietus trukdė 
keliauninkams. Iš pradžių buvęs malonus ir šiltas, netrukus jis ėmė skau- 

džiai čaižyti veidus, o šiurkštūs maldininkų rūbai sušlapo ir pasunkėjo. Dėl 
to Katrinos širdį užgulė slogutis. 

Kai maldininkai įkopė į kalno viršūnę, apačioje pasigirdo riksmai: 

— Sustokite... sustokite, dėl Dievo meilės! 

Herbertas atsigręžė, paskui atsigręžė ir kiti. Apačioje jie pamatė tris 
uždususius vienuolius, bėgančius iš paskutiniųjų jėgų. Jie klupinėjo ant 
akmenų, kabinosi į viržius, garsiai šaukė ir smarkiai mojavo rankomis. 

— Kas atsitiko? — susierzinęs tarė Kolenas. — Gal mes ką nors 
užmiršome arba gal šventieji tėvai nori prie mūsų prisidėti? 

— Tai mane nustebintų, — pasakė Žozė Ralaras, kuris susiraukęs 
žiūrėjo, kaip jie artinasi. — Jie neturi nei lazdų, nei mantos. 

— Tikriausiai nori, kad mes paminčtume juos savo maldose prie 
apaštalo kapo, — pamaldžiai tarė Kolenas. 

Tačiau jo draugas taip tūžmingai pažvelgė į jį, kad jis nebedrįso 
išsižioti. Herbertas Bogatas nuskubėjo žemyn, kad pasitiktų atvykėlius. Jis 
su jais susitiko netoli Katrinos, ir ji girdėjo jų pokalbį. Nors vienuoliai ir 
buvo uždusę, tačiau jų riksmai galėjo sudrebinti uolas. 

— Mus apvogė! Pavogti penki dideli rubinai iš šventosios Fua rūbo! 

Pasigirdo pasipiktinimo šūksniai, tačiau Herbertas netikėtai šiurkščiai 
atkirto: 

— Tai bjaurus poelgis, tačiau nesuprantu, kodėl jūs bėgotc mums 
pranešti šios naujienos. Tikiu, nemanote, kad įtariamasis yra tarp mūsų. 
Jūs — šventi žmonės, bet ir mes — Viešpaties maldininkai! 

Aukščiausias vienuolis nusišluostė rausvą veidą, kuriame matėsi sumi- 
šimas, ir bejėgiškai skėstelėjo rankomis. 

— Juoda velnio avis kartais gali įsimaišyti ir tarp geriausių iš mūsų. Jei 
tu prisidėjai price maldininkų, tai dar nereiškia, kad esi geras žmogus. 
Pasitaikė... 

— Vakar... ar tuomet, kai įvyko vagystė, mes buvome ne vieninteliai 
maldininkai Konkju. Mane žavi krikščioniška jūsų gailiaširdystė: jūs 
kaltinate vargšus piligrimus, o ne juokdarių gaują, kuri vakar vakarc 
maivėsi priešais jūsų bažnyčią. 

Katrina vos nenusišypsojo. Matyt, vakarykštis įvykis padarė Herbertui 
stiprų įspūdį. Tačiau vienuolis atrodė dar nelaimingesnis. 

— Kaip jūs tikriausiai žinote, jie paliko miestą vakar rytą, ir kai vakar 
statulą nešė procesijoje, visi akmenys buvo vietoje. 

— Jūs tuo įsitikinęs? 

— Man ir dar dviem čia esantiems broliams ponas abatas buvo davęs 
užduotį apžiūrėti statulą prieš pastatant ją vėl į nišą. Galiu garantuoti, kad 
visi brangakmeniai buvo vietoje... O šįryt penki dideli rubinai dingo... ir 
jūs buvote vieninteliai keliauninkai, nakvoję mieste! 

Stojo tyla. Visi sulaikė kvapą, vienuolio logiško aiškinimo įtikinti. 
Tačiau Herbertas nenorėjo prisipažinti pralaimėjęs. Katrina negalėjo ne- 
sižavėti, kaip narsiai ir atkakliai jis gynė savo mažą grupelę. 

— Tai neįrodo, kad mes kalti. Galbūt Konkju ir šventa vieta, tačiau tai 
vis dėlto miestas, kuriame gyvena žmonės, galintys padaryti nusikaltimą. 

— Mes pažįstame savo juodas avis, ir jos nuo šio ryto yra pono abato 
prižiūrimos. Mano broli... būtų labai lengva įrodyti, kad niekas iš jūsų 
nepaėmė dingusių brangenybių. 

— Ką jūs turite omenyje? 

— Mes čia esame tik trise, bet, jei jūs neprieštaraujate, greitai iškraty- 
sime jus. 

— Taip lyjant? — pasipiktino Herbertas. — Ir jūs kratysite moteris? 

— Paskui mus eina dvi seserys. O, štai ir jos! — šūktelėjo vienuolis, 
kuris, atrodo, galėjo atsakyti į kiekvieną klausimą. — Netoliese yra maža 
koplytėlė, kur galime užsukti. Prašau jūsų, broli. Nuo to priklauso švento- 
sios Fua ir Viešpaties šlovė! 

Pasistiebusi Katrina pastebėjo dvi vienuoles, skubančias taku, tokias 
pat sušlapusias ir uždususias kaip vienuoliai. Herbertas iš karto nieko 
neatsakė — jis galvojo, ir jaunoji moteris, nors ir pasipiktinusi šventų 
relikvijų pavogimu, suprato jį. Ta krata jam buvo atgrasi. Ne tik Katrina 
buvo nepatenkinta, kad sugaiš laiką, bet ir jis... Po minutės jis apsidairė. 


— Ką jūs manote, broliai? Jūs sutinkate tai nemaloniai procedūrai? 

— Maldininkai turi būti nuolankūs, — pamokomai pasakė Kolenas. — 
Nuolankumas atneš naudos, šventasis Jokūbas tai priskirs prie mūsų 
dorybių. 

— Žinoma! — nekantriai šūktelėjo Katrina. — Tačiau paskubėkime. 
Mes ir taip jau daug laiko sugaišome. 

Maldininkai pasuko į nedidelę mūrinę koplytėlę, stovėjusią nuošaliau, 
ant kalno iškyšos. Iš čia matėsi miestas, bet niekam nesinorėjo juo grožėtis. 
Kurį laiką jie turėjo stovėti smarkiame lietuje. 

— Noriu pasakyti, kad ši kelionė su maldininkais labai įdomi, — 
ironiškai tarė Ermengarda prijojusi pric Katrinos. — Tie garbingieji 
vienuoliai mus taip saugo, tarsi būtume juodų avių banda. Tikiuosi, jie 
nemano, kad jiems leisiu mane iškratyti! 

— Jūs turite leisti, mano drauge! Kitaip visi įtars jus, o mano bendra- 
keleivių nuotaika tokia, kad iš jų galima tikėtis visokių nemalonumų. O!.. 
koks jūs nevikrus, mano broli! 

Ši pastaba buvo skirta Žozė, kuris užkliuvo už akmens ir taip visu kūnu 
ant jos užvirto, kad abu suklupo. 

— Atleiskite, — kaltai atsiprašė paryžietis, — šiame kelyje duobių 
daugiau negu nuskurdusio vienuolio rūbuose skylių. Tikiuosi, neužgavau 
jūsų? 

Jis padėjo jai atsistoti ir taip apgailestaudamas valė purvą nuo jos 
sukneles, kad ji negalėjo ant jo supykti. 

— Viskas gerai, — pasakė ji šypsodamasi. — Manau, daugiau taip 
nebus. 

Ji nuėjo ir atsisėdo greta Ermengardos po koplytėlės portiku. Vienuolės 
ką tik įėjo į ją. Buvo nutarta pirmiausia patikrinti moteris, kad seserys 
galėtų greičiau grįžti į vienuolyną. Tuo tarpu keletas vyrų, tarp jų ir 
Herbertas, sutiko, kad juos iškratytų lauke. Laimė, beveik nebelijo. 

— Čia labai gražu, — tarė Katrina žvelgdama į pilkų, žalių ir žydrų 
tonų panoramą apačioje. 

— Taip, gražu, — pašaipiai pakartojo Ermengarda. — Bet kaip norė- 
čiau, kad tai jau būtų pasilikę toli. Na štai, mano moteris jau patikrino. 
Dabar mūsų eilė. Padėkite man! 

Viena kitai padėdamos, abi draugės įėjo į koplytėlę. Viduje buvo šalta, 
drėgna ir nemaloniai dvokė pelėsiais. Pagyvenusi moteris drebėjo, nors 
buvo šiltai apsirengusi. 

— Paskubėkite abi! — nesivaržydama paliepė vienuolėms. — Ir nebi- 
jokite, aš dar nieko nesuvalgiau, — pridūrė šypsodamasi, kai pamatė 
nerimą jų veide. Abi vienuolės buvo jaunos ir aiškiai bijojo jos. Tačiau jos 
iškratė Ermengardą, kuri tuo metu nekantriai trepsėjo koja. Paskui vyres- 
nioji kreipėsi į Katriną. 

— Dabar jūs, seseric, — pasakė ji. — Pirmiausia duokite maišelį, 
kabantį prie diržo! 

Katrina tylėdama atsegė odinį maišelį, kuriame saugojo savo rožinį, 
truputį pinigų, Arno durklą, su kuriuo niekuomet nesiskyrė, ir žiedą su 
smaragdu, padovanotą karalienės Jolandos. Dabar ji vilkėjo prastus rūbus, 
todėl negalėjo užsimauti šio puikaus papuošalo, tačiau ji su juo nesiskir- 
davo, nes vyko į Ispaniją — karalienės gfmtinę, kur, pasak Jolandos, žiedas 
su jos herbu gali praversti. 

Vienuolė sudėjo viską ant siauro akmeninio altoriaus. Pamačiusi dur- 
klą, priekaištingai pažvelgė į Katriną. 

— Keistas daiktas, seserie! Moteriai geriausias ginklas — malda, — 
tarė ji. 

— Tai mano vyro durklas, — sausai paaiškino jaunoji moteris. — Aš 
visuomet jį nešiojuosi ir žinau, kaip juo gintis nuo banditų! 

— Kurie, be abejo, susidomės tuo! — pridūrė vienuolė pirštu bakste- 
lėjusi žiedą. Iš pykčio Katrina išraudo. Užgaulus vienuolės tonas išvedė 
ją iš kantrybės, ir ji pakėlė balsą. 

— Karalienė Jolanda, Anžu hercogienė ir mūsų karalienės motina, man 
jį davė. Jums tai nepatinka? Aš... 

— O, garbingoji ponia, tuo nė kiek neabejoju, — sarkastiškai pasakė 
kita vienuolė. — Tai labai akivaizdu. Na, o ką apie tai pasakysite? 

Katrina apstulbo iš siaubo, kai vienuolė išskleidė nedidelį išpurvintą 
baltą skudurėlį, kurio ji nebuvo mačiusi. Kaip penki kraujo lašai jame 
švytėjo garsieji sventosios Fua rubinai... 

— Kas tai? — šūktelėjo Katrina. — Aš jų niekada nesu mačiusi. 
Ermengarda! 


— Stebuklas! — pareiškė apkūnioji dama. — Kaip jie čia galėjo 
patekti? Turbūt... 
— Stebuklas ar ne, tačiau mes radome brangakmenius! — suriko 


vienuolė. — Ir jūs atsakysite už šią vagystę. 

Ji stvėrė Katriną už rankos ir ištempė iš koplytėlės šaukdama: 

— Broliai! Nebeieškokite! Mes radome rubinus. Ir štai vagilė! 

Nuraudusi iš gėdos ir pykčio, smalsių akių stebima, Katrina nustūmė 
sausą vienuolės ranką. 

— Tai netiesa! Aš nieko nepavogiau! Aš nežinau, kaip tie brangakme- 
niai pateko į mano maišelį! Juos tikriausiai kažkas įkišo! 

Ją nutraukė tūžmingi maldininkų šūksniai, ir ji pasibaisėjusi suprato, 
kad ja netiki. Lietaus, kelionės trukdymo, įtarinėjimų įpykinti, šie žmonės 
galėjo virsti vilkų gauja. Ją apėmė panika. Ji stovėjo, o grėsmingas ratas 
aplink ją mažėjo, ir neapykantos apimta vienuolė šaukė, kad ją reikia 
grąžinti į Konkju, atiduoti abatijos teismui, pakarti... 

Tačiau gerosios sesers norams nebuvo lemta išsipildyti, nes prie jos, 
pasiramsčiuodama ramentais, priėjo Ermengarda, sugriebė ją už rankos ir 
papurtė kaip slyvą, garsiai šaukdama: 

— Liaukitės rėkusi! Ir atsipeikėkite! Aš jūs išprotėjote? Apkaltinti 
kilmingą moterį vagyste!.. Jūs nežinote, su kuo kalbate? 

— Vagilė! — rėkė įniršusi vienuolė. — Patvirkėlė, kuri nešiojasi durklą 
kartu su kitais pavogtais daiktais! Tas žiedas, kurį, kaip ji sako, jai davė 
karalienė Jolanda... 

Ji nutilo. Ermengarda gražia savo ranka iš visų jėgų trenkė jai per veidą. 
Penki pirštai ant vienuolės veido paliko raudonus pėdsakus. 

— Gal tai tave išmokys būti pagarbiai ir santūriai. mano seserie! — 
šūktelėjo grafienė pabrėždama žodį “seserie" — Viešpatie, jeigu visuose 
vienuolynuose gyvena tokios harpijos, tai Dievas turi jaustis labai nejau- 
kiai tarp savo sužadėtinių! — Paskui ji kilstelėjo ranką ir suriko: — Ei, 
Bero! Čionai! Prie ginklo! 

Apstulbusiems maldininkams nespėjus sulaikyti, trys burgundai para- 
gino savo arklius ir prijojo prie koplytėlės, kur stovėjo trys moterys. Bero 
ramiai išsitraukė savo kardą, kiti įsidėjo strėles į savo didelius lankus. 
Maldininkai tylėdami stebėjo šį grėsmingą pasirengimą, o Ermengarda 
plačiai nusišypsojo. 

— Pirmas, kuris pajudės, bus paklotas nespėjęs nueiti nė trijų žingsnių, 
— grėsmingai pasakė ji. Paskui staiga prabilo draugiškiau: — Dabar, kai 
yra jėgų pusiausvyra, pasikalbėkime. 

Nepaisydamas pavojaus, Herbertas Bogatas žengė du žingsnius į prie- 
kį. Vienas kareivis įtempė savo lanką, tačiau Ermengarda mostu sulaikė 
jį. Herbertas kilstelėjo ranką. 

— Ar galiu kalbėti? 

— Kalbėkite, mesire Bogatai! 

— Tai tiesa, kad rubinai buvo rasti tos... tos... 

Jis nedrįso ištarti to žodžio. Katrina iš įniršio užsiplieskė. 

— O taip! Taip, broli! — suriko ji. — Tačiau Dievo akivaizdoje ir 
amžinuoju išganymu prisiekiu, kad nežinau, kaip tie brangakmeniai pate- 
ko į mano krepšelį! 

— Melas! — šaukė vienuolė. 

— Mano kantrybė baigiasi, — suniurnėjo Ermengarda. — Nurimk, 
moterie, arba aš negarantuoju už save! Kalbėkite, mesire Bogatai! 

Herbertas išėjo į priekį, bet nenuleido balso. 

— Viena vertus, yra įrodymas... rubinai rasti jos krepšelyje. Kita vertus, 
tik šios moters žodis... 

— Broli, — nutraukė jį Ermengarda, — jei taip kalbėsite apie ponią 
Katriną, aš nupjausiu jums liežuvį. Ar galiu sužinoti jūsų ketinimus? 

Herbertas nenukreipė griežto žvilgsnio. Jis su panieka pažvelgė į 
Katriną, paskui kreipėsi į savo bendrakeleivius: 

— Išmintingiausia... atiduoti. ponią Katriną šventiesiems vienuoliams, 
kad jie nuvestų ją atgal į Konkju, kur jos likimą nulems vienuolyno 
vyresnysis. 

— Kur ją sudraskys minia, nespėjus nueiti iki abatijos? Ne, mesire, ji 
negrįš į Konkju. Galbūt jums nepakanka jos žodžio, bet man gana, nes aš 

ją gerai pažįstu. Dabar įdėmiai klausykitės manęs: puiku, kad radote s::vo 
rubinus! Pasiimkite juos ir atiduokite savo šventajai... O kartu ir tai — už 
rūpesčius... — Tai tarusi, ji numetė sunkų maišelį arčiausiai stovėjusiam 
vienuoliui, kuris jį sugavo. — O ponią Katriną ir mane paleisite! 

— Arba? — greitai paklausė Herbertas. 

— Arba, — ramiai atsakė Ermengarda, — mes kausimės! 

— Jūsų mažai! 

— Galbūt, bet mes ginkluoti ir narsūs! Kiekvienas mano žmogus 
atstoja dešimt. Taigi, manau, jėgos beveik lygios. Gal jūs turite šiokią tokią 
persvarą, bet nemanau. Šiaip ar taip, mūsų mirtis jums brangiai atsieis. 
Nedaug jūsų liks gyvų, kad galėtų eiti į Kompostelą. O dabar, Katrina, 
paprašyk šią gerąją seserį grąžinti tai, kas tau priklauso. 

— Jokiu būdu! — suriko vienuolė, tvirtai nusprendusi nepasiduoti. — 
Šis žiedas taip pat vogtas. Ir jį reikia atiduoti abatijai. 

Nekantriai atsidususi, grafienė išplėšė krepšelį iš jos rankų, įsitikino, 
kad ten viskas yra, ir tylėdama atidavė jį Katrinai. Paskui sušuko vienai iš 
savo moterį: 

— Amiele! Arklius! Vieną palikite poniai Žiletei de Vošel. 

Tačiau Žiletė ryžtingai žengė į priekį ir atsistojo greta Katrinos. 

— Aš vyksiu su jumis. Tikiu, kad ponia Katrina nekalta. Nusikaltėlis 
negali būti toks geras kaip ji! 

— Aš taip pat ja tikiu! — sušuko Margo. — Ir taip pat noriu keliauti 
su jumis. Be to, esu reikalinga poniai Žiletei. 

Ermengarda nusijuokė. 

— Saugokitės, mesire Bogatai, netrukus liksite vienas! 

— Tai nustebins mane. Šie gerieji žmonės nenori toliau keliauti kartu 
su vagyste įtariama moterimi, kuri gali mums užtraukti Viešpaties-prakei- 
kimą. Eikite... kadangi negalima teisingai nubausti nusikaltėlės nepralie- 
„jus nekalto kraujo. Mes jūsų nelaikome! 

Jis stovėjo žiūrėdamas į susiglaudusius piligrimus, kurie vengė Katri- 
nos žvilgsnio. Kai kurie iš jų Žegnojosi... Katrina norėjo šaukti iš įtūžio. 
Kai pažvelgė į tiesų tamsiais rūbais vilkinų Herbertą, iš krūtinės vos 

neišsiveržė nevilties riksmas. Kaip įkaitinta geležis ją degino gėda. Er- 
mengarda jai liepė sėsti ant laisvo arklio, bet ji sušuko: 

— Kaip aš galiu nujoti neįrodžiusi savo nekaltumo? 

— Jei turėtumėte nors menkiausią galimybę tai padaryti, aš patarčiau 
jums grįžti į Konkju, — atsakė Ermengarda, — tačiau šie žmonės neduos 
jums laiko. Jie fanatikai. O jūs, mano vaike, neužmirškite, kad žmogui, 
pavarde Monsalvi, neturi rūpėti tokių žmonių nuomonė. Nagi, greičiau į 
balną! 

Truputį nuraminta senosios damos balse pasigirdusios panickos mal- 
dininkams, tokios pat kaip ir Herbertui, Katrina padėjo koją ant Bero 
rankos ir sėdo į balną... Minia prasiskyrė priešais mažą būrelį, kuriame 
buvo ir Žiletė su Margo, sėdinčia ant arklio už Žiletės ir vaikiškai džiū- 
gaujančia... Maldininkų veiduose matėsi baimė ir nepritarimas, dėl to 
grafienė tik nekantriai gūžtelėjo pečiais. Jodama pro Herbertą Bogatą, 
Katrina sulaikė savo arklį ir garsiai pasakė: 

— Mesire Bogatai, jūs mane pasmerkėte nė neišklausęs. Jūs kaltu 
laikote jau tą, kuris įtariamas. Jūs taip suprantate teisingumą? Ir kai aš savo 
amžinuoju išganymu prisiekiau, kad neėmiau tų brangenybių, argi nega- 
lėjote manimi patikėti? Kiekvienas gali patvirtinti, kad aš į viešbutį grįžau 
prieš prasidedant procesijai ir iš jo išėjau... 

— Kodėl gaištate laiką šnekoms su tuo žmogumi? Jis užsispyręs kaip 
asilas, — nekantriai sušuko Ermengarda. 

Herbertas pažvelgė į jaunają moterį ir sumurmėjo: 

— Galbūt esate bendrininkė. Bet jei esate nekalta, nors tai sunku 
įsivaizduoti, tai laimingai keliaukite. O aš... 

— O jūs džiaugiatės gavęs progą atsikratyti manęs, ar ne? 

— Taip, — sąžiningai prisipažino jis, — džiaugiuosi. Nė vienas vyras 
šalia jūsų negali ramiai galvoti apic savo sielos išganymą. Jūs — pavojinga 
moteris. Gerai, kad paliekate mus. 

Katrina karčiai nusijuokė. 

— Ačiū už komplimentą. Keliaukite toliau su savo maldininkais, 
mesire Bogatai, tačiau atsiminkite, kad pavojus, apie kurį kalbate, visuo- 

met tykos jūsų, kol savyje nerasite pakankamai dvasinių jėgų jam pasi- 
priešinti. Man atrodo, mes dar susitiksime... galbūt net Komposteloje! 

Herbertas nieko neatsakė, tačiau taip skubiai ir taip nuoširdžiai išsigan- 
dęs persižegnojo, kad Katrina vos nenusijuokė. Ermengarda paėmė Kat- 
rinos arklį už apynasrio: 

— Gana, brangioji. Jojame! 

Katrina pakluso savo draugei. Pačmusi pavadį, paleido arklį šuoliuoti 
plynaukšte Loto slėnio link. Lietus vėl ėmė lynoti, bet nesmarkiai, tarsi 
atsiprašydamas, ir netrukdė joti. 

Katrina į šią nykią vietovę žiūrėjo beveik susižavėjusi. Jai norėjosi 
paraginti arklį ir lėkti šuoliais, vėl pajusti lenktynių su vėju džiaugsmą... 
Tačiau dėl Ermengardos ir jos lūžusios kojos ji negalėjo to daryti, todėl 
turėjo ramiai joti. 

Už raitelių nugarų pasigirdo pietų vėjo atnešta giesmė: 

Marija, dangaus žvaigžde, 
Ryškesne už saulę, 

Vesk mus per slėnius, 
Vesk mus: Ave, Marija... 

Katrina keliais spūstelėjo savo arklį. Jai pasirodė, kad šia giesme 
piligrimai išsižada jos, o galbūt jie nori apsiginti nuo jos užtraukto prakei- 
kimo, kad taip karštai prašo Dievo Motinos pagalbos? 

Pamažu giesmė nutilo, ir pagaliau nebesigirdėjo nė garso. Ermengarda 
prijojo prie Katrinos, ir dabar abi moterys tylėdamos jojo greta. Katrina, 
tylomis galvojusi apie savo pažeminimą, staiga savo draugės veide paste- 
bėjo plačią šypseną. Ji suprato, kad Ermengarda mėgaujasi triumfu, ir 
piktai sušuko: 

— Manau, dabar jūs laiminga? Juk darau taip, kaip jūs norėjote, ir 
beveik tikiu, kad tai jūs įkišote tuos brangakmenius į mano krepšelį! 

Draugės šiurkštumas neįžeidė grafienės. Ji tik pasakė: 

— Jei būčiau pakankamai protinga ir turėčiau lakią vaizduotę, žinoma, 
ką nors panašaus būčiau padariusi. Na, Katrina, liaukitės pykusi. Dabar į 
Ispaniją pateksite dukart greičiau, ir Dievas ant jūsų nepyks, nes tai — ne 
jūsų kaltė. Ir nuo pavojų, manau, galėsite apsiginti. Žiūrėkite... dangus 

giedrijasi. Debesys slenka iš horizonto. Ar jums neatrodo, kad tai — geras 
ženklas? 

Nors ir susierzinusi, Katrina negalėjo nenusišypsoti. 

— Turėčiau atsiminti, brangioji Ermengarda, kad jūs visuomet suge- 
bate priversti dangų jums padėti... arba bent priverčiate visus tuo patikėti. 
Tačiau labai norėčiau sužinoti, kaip tie prakeikti rubinai pateko į mano 
krepšelį ir kas juos pavogė. 


Atsakymo į šį klausimą Katrina sulaukė tą patį vakarą. Ji su savo 
bendrakeleiviais atvyko į Fižaką, kur gavo kambarius didžiausiame miesto 
viešbutyje, priešais magistrato teismą ir seną “Chostelo de la Monedos" 
prieglaudą. Katrina ir Ermengarda buvo labiau pavargusios nuo ryto 
įvykių negu nuo dienos žygio, kuris nebuvo labai sunkus. Jos leido savo 
moterims citi į bažnyčią, į vakarines pamaldas, o pačios susėdo viešbučio 
kieme po didžiuliu platanu ir gėrėjosi nuostabiu saulėlydžiu. Netikėtai 
atsiradęs žmogus suklupo ant kelių priešais Katriną ir ėmė maldauti 
atleidimo. 

— Aš pavogiau rubinus, — pasakė Žozė Ralaras aiškiai, bet nelabai 
garsiai, nes kieme bėginėjo tarnai su baltinių pintinėmis. — Ir aš įkišau 
juos į jūsų krepšelį, kai tyčia suklupau ir kartu su jumis pargriuvau ant 
kelio. Aš atėjau prašyti atleisti man. 

Katrina buvo tokia apstulbusi, kad negalėjo ištarti nė žodžio ir nuste- 
busi žiūrėjo į pavargusį, apdulkėjusį jaunuolį, nuolankiai klūpantį prie jos 
kojų. Tuo tarpu Ermengarda nežmoniškomis pastangomis mėgino pasikel- 
ti nuo suolo, ant kurio sėdėjo, ir pasiekti savo ramentus. Neįstengusi to 
padaryti, ji sugriaudėjo: 

— Ir jūs ramiai ateinate ir sakote mums tai... nė neparaudęs iš gėdos? 
Na, mano branguti, aš tučtuojau atiduosiu jus teismui, jis suras jums virvę. 
Tai negirdėta! 

Tačiau Katrina sulaikė ją, uždėjusi ranką ant peties. Savo aksominėmis 
akimis ji įdėmiai pažiūrėjo į keistas žalsvas vyro akis ir į jo veidą, kuriame 
keistai derinosi šiurkštumas ir subtilumas. 

— Palaukite. Aš noriu, kad jis pirma atsakytų į du klausimus. 

— Klauskite, — tarė Žozė, — aš atsakysiu. 

— Pirmiausia — kodėl jūs tai padarėte? 

— Pavogiau rubinus? Ponia, — pasakė jis gūžtelėjęs pečiais, — turiu 
viską jums papasakoti. Vienintelė priežastis, dėl kurios išvykau į Galisiją, 
buvo noras atsidurti kuo toliau nuo sargybinių. kurie Paryžiuje manęs 
laukė su stipria virve. Esu Stebuklų Kiemo gyventojas, tačiau negalėjau iš 
jo išvykti, nes miestė tapau per daug garsus. Todėl nutariau, kad atėjo 
laikas pakeliauti po šalį... Žinojau, kad kelyje pasitaikys patogi proga... Ir 
kai pamačiau tą statulą, visą paauksuotą, panuoštą brangakmeniais, pama- 
niau, kad niekas nepastebės, jei paimsiu keletą jų, užtat mano senatvė bus 
aprūpinta. Pagunda buvo per didelė. 


— Gerai, bet kodėl reikėjo suversti kaltę man?! — sušuko Katrina. — 
Kaip jūs galėjote taip pasielgti? Juk mane už tai galėjo pakarti! 

Žozė energingai papurtė galvą. 

— Ne, jums rizika buvo daug mažesnė negu man. Aš esu tik vargšas, 
apgailėtinas valkata. Jūs — kilminga dama! O kilmingų ponų jie taip 
greitai nekaria. Be to, su jumis buvo draugė. Kilnioji ponia turėjo apsau- 
gą... ginkluotų žmonių. Žinojau, kad ji iki galo kausis dėl jūsų. Bet manęs 
niekas nebūtų gynęs. Jie mane būtų pakabinę ant pirmo pasitaikiusio 
medžio nė nenuvedę į teismą. Aš buvau nežmoniškai išsigandęs... Maniau, 
praeis šiek tiek laiko, kol jie pastebės, kad rubinai dingo, kad niekas neįtars 
šventų maldininkų, arba bent jau-spėsime nueiti pakankamai toli. Bet kai 
pamačiau vienuolius, supratau, kad viskas baigta, todėl... 

— Todėl įbrukote grobį man, — ramiai baigė Katrina. — Na, o jei man 
viskas būtų baigęsi liūdnai? 

— Dievo, kurį tikiu, akivaizdoje, prisickiu, kad būčiau prisipažinęs, o 
jei jie manimi nebūtų patikėję, būčiau kovęsis dėl jūsų iki paskutinio 
kraujo lašo! 

Katrina kurį laiką tylėjo apgalvodama jo žodžius. Paskui paklausė: 

— Kodėl jūs čia atėjote? Kodėl prisipažinote? Aš esu laisva, visai 
saugi, jūs — taip pat! Tačiau čia atėjęs jūs viską pastatėte ant kortos: o jei 
aš jus atiduosiu valdžiai? 

— Aš turėjau rizikuoti, — ramiai atsakė Žozė. — Nenorėjau likti su 
tais kraugeriškais maldininkais. Man pakako Hcrberto Bogato ir mesiro 
Koleno. Kai jūs atsiskyrėte, kelionė manęs nebedomino ir 

— Ir, drįstu pasakyti, jūs pamanėte, — pašaipiai įsiterpė Ermengarda, 
— kad karalienės Jolandos smaragdas tiktų vietoj prarastų rubinų? Juk jūs 
— pastabus žmogus, ar ne? 

Tačiau dabar Žozė nesumišo. Įdėmiai žiūrėdamas į Katriną, jis pasakė: 

— Jei tuo netikite, ponia Katrina, be gailesčio atiduokite mane valdžiai. 
Tačiau noriu pridurti: gelbėdamas savo gyvybę aš pridariau jums nemalo- 
numų ir apgailestauju dėl to, todėl atėjau, kad pasiūlyčiau jums savo 
paslaugas ir taip išpirkčiau kaltę. Jei eisite, tarnausiu jums, ginsiu jus... 
Esu elgeta, tačiau stiprus ir moku naudotis kardu ne prasčiau už riterį. 
Kelyje visada reikalinga stipri ranka. Atleiskite man ir leiskite būti jūsų 
tarnu. Prisiekiu jums tarnauti... 

Visi tylėjo, Žozė klūpėdamas laukė Katrinos atsakymo. Ji nepyko, ją 
nepaprastai sujaudino šis keistas jaunuolis, kuris buvo ir atvirai nedoras, 
ir kilniai sentimentalus, ir neabejotinai žavus. Didžiausią pasipiktinimą 
keliančius žodžius jis tarė labai nuoširdžiai. Tačiau prieš atsakydama ji 
pažvelgė į Ermengardą, kuri sėdėjo kietai sučiaupusi lūpas ir grėsmingai 
nusiteikusi. 

— Ką jūs patarsite, brangioji? 

Grafienė rūsčiai gūžtelėjo pečiais. 

— Ką jūs norėtumėte išgirsti iš manęs? Jūs esate Kirkė, kuri žmones 
paversdavo kiaulėmis. Jūs darote atvirkščiai. Elkitės kaip norite, bet aš jau 
žinau, ką ketinate daryti. 

Tai tarusi, Ermengarda pasilenkė, kaip nugalėtoja paėmė savo ramen- 
tus ir atsistojo, atsisakiusi Katrinos pagalbos. Katrina susijaudino, nes 
pamanė, kad įžeidė savo draugę. 

— Kur jūs eisite, Ermengarda? Nepykite ant manęs... 

— Kaip jūs manote, kur aš einu? — suniurzgėjo senoji dama. — Einu 
Bero pasakyti, kad paieškotų mieste dar vieno arklio. Neabejoju, jog šis 
vaikinas greitai bėga, bet ne taip, kad neatsiliktų nuo mūsų per visą kelionę. 

Truputį siūbuodama su ramentais kaip laivas atviroje jūroje, Ermen- 
garda de Šatovilen didingai išplaukė iš viešbučio kiemo. 


Trečias skyrius 


Burgundijos pasiuntinys 


Po dviejų savaičių Katrina ir jos bendrakeleiviai pasiekė Pirė:: | apėdę 
ir persikėlė per Oroloną senu tiltu Sovterte. Kelionėje jie nepatyrė nuoty- 
kių, nes didžioji žemių, kuriomis jojo, dalis priklausė galingai Armanjakų 
giminei ir čia nebuvo anglų plėšikų. Anglų tvirtovių daugiausia buvo 
Giujene, o kadangi anglai nenorėjo prasidėti su grafu Žanu IV d" Arman- 
jaku, kurio politika jų atžvilgiu buvo keistai nuolaidi, jie nepažeidinėjo 
savo valdų sienų. 

Prajoję pro Kagorą, Muasaką, Leturą, Kandomą, Ozą, Er siur Adurą ir 
Ortezą, Katrina, Ermengarda ir jų palydovai pagaliau pasiekė kalnus, 
skiriančus Prancūziją nuo Ispanijos. Katrina buvo beveik visai netekusi 
jėgų. Kai išsiskyrė su Herberto Bogato piligrimais, Ermengarda, atrodė, 
nebeturėjo jokio noro greičiau nuvykti prie apaštalo kapo. Dar neseniai ji 
ragino Katriną, įrodinėjo, kad keliaus greičiau, jei paliks lėtai žingsniuo- 
jančius piligrimus, o dabar, atrodė, laiko gaišatis tik džiugino ją. 

Iš pradžių Katrina to neįtarė. Jie sugaišo dieną Fižake, kol rado arklį 
Žozė Ralarui. Paskui dvi naktis nakvojo Kagore. Buvo sekmadienis, ir 
Ermengarda įtikinėjo, kad nuodėmė šventą dieną lankyti šventas vietas. 
Argumentai atrodė įtikinami, bet kai našlė ėmė primygtinai prašyti pasi- 
likti Kandome vietos gyventojų šventėje, Katrina pratrūko: 

— Atrodo, jūs užmirštate, kad keliauju ne savo malonumui, Ermengar- 
da. Linksmybės manęs nė kiek nedomina! Jūs žinote, kaip nekantrauju 
patekti į Galisiją! 

Ermengarda nesutriko ir rimtai ėmė įrodinėti, kad per didelė protinė 
įtampa kenkia kūnui ir kad kur kas išmintingiau skubėti lėtai. Suprantama, 
Katrina negalėjo su tuo sutikti. 

— Būčiau galėjusi įvykdyti savo įžadą keliaudama su Herbertu Bogatu! 

— Mano brangioji, užmirštate, kad nebe jūs sprendėte, pasilikti jums 
su piligrimais ar ne! 

Katrina smalsiai pažvelgė į draugę. 

— Aš jūsų nesuprantu, Ermengarda. Atrodė, kad jūs taip norite man 
padėti, o dabar staiga apsigalvojote? 

— Aštik patariu būti santūriems, nes man brangūs jūsų interesai. Iš kur 
žinote, kad nebus kartaus nusivylimo? Taigi kodėl turėtume skubėti? 

Katrina neatsakė. Draugės žodžiai tik patvirtino, kad ji ne be reikalo 
nerimauja. Jos sumanymas buvo skubotas ir beprotiškas, ji puikiai tai 
žinojo ir ne pirmą kartą mąstė apie tai, kaip maža vilties rasti Arno. Dažnai 
naktį, kai kamuodavo mintys ir neramiai plakdavo širdis, Katrina gulėdavo 
nemiegodama ir stengdavosi nuslopinti proto balsą, kuris įkalbinėjo ją 
pasiduoti, grįžti į Monsalvi ir gyventi tik dėl sūnaus. Tačiau kai išaušdavo 
diena, proto balsas nutildavo, ir Katrina rasdavo naujų argumentų, kodėl 
turėtų siekti įgyvendinti savo svajonę surasti Arno, nors akimirką pamatyti 
jį, vėl pasikalbėti su juo. Paskui... 

Tačiau labiausiai Katriną erzino draugės skeptiškumas ir patarimai būti 
atsargiai. Ermengardai niekada nepatiko Arno, ir Katrina tai žinojo. Nors 
Ermengarda palankiai vertino jo įgimtą narsumą ir kario talentą, tačiau 
buvo įsitikinusi, kad Katrina su juo patirs tik skausmą ir nusivylimą... 

Todėl kai giedrą rytą Katrinos arklio pasagos sukaukšėjo akmenimis 
grįstu Orolono tiltu, jos širdis buvo kupina vilčių. Nebekreipdama dėmesio 
į kunkuliuojančio vandens šniokštimą, ji matė tik milžiniškus kalnus, kurių 
snieguotos viršūnės kilo į dangų. Ji buvo lygumų vaikas ir niekada nematė 
nieko įspūdingesnio už Overnės kalnų viršūnės. Atsivėrusi panorama 
gasdino ją. Kalnai atrodė neįveikiami, tačiau už jų, ten, Ispanijoje, ji galėjo 
rasti Arno. 

— Mes niekada nepereisime tų kalnų, — nejučia sumurmėjo ji. 

— Nakąjūs, pereisime, — atsakė Žozė Ralaras. Nuo tada, kai jie paliko 
Fižaką, jis jojo greta jos. — Kai pakilsime aukščiau, pamatysime kelią per 
perėją. 

— Tačiau, — liūdnai tarė ji, — jei paslys koja arba pasiklysime šiuose 
baugiuose kraštuose, maža bus vilties likti gyviems... — Ji galvojo apie 

Gotijė, kurį tikriausiai šie kalnai prarijo. Iki šiol Katrina tikėjosi jį rast tik 
dėl to, kad dar niekuomet nebuvo mačiusi tokių kalnų. Kaip ji galėjo tikėtis 
ką nors išplėšti iš tokių milžinų? 

Žozė nežinojo, apie ką ji galvoja, ir pažiūrėjo į ją smalsiai, bet kartu ir 
su nerimu. Atrodė, jis pajuto, kad jai reikia paramos, nes džiugiu balsu 
pasakė: 

— Tačiau... Argi jūs nežinote, kad tai stebuklų šalis? 

— Ką jūs turite omenyje? 

Greitai dirstelėjęs į Ermengardą, kuri mokėjo muitą už jojimą tiltu, 
Žozė moastelėjo į apačioje putojantį vandenį. 

— Pažvelkite į šią upę, ponia Katrina. Gali atrodyti, kad nė vienas 
žmogus, į ją įkritęs, neišplauks gyvas. Tačiau beveik prieš tris šimtus metų 
Navaros karalius įsakė surišti savo jaunos sesers Sansi de Bean rankas ir 
kojas ir įmesti į šį vandenį. Ją kaltino nužudžius savo vaiką. Tik jei būtų 
likusi gyva, ją būtų pripažinę nekalta. 

— Dievo teismas? — sušuko Katrina ir išgąstingai pažiūrėjo į kunku- 
liuojantį vandenį. 

— Taip, Dievo teismas! Jaunoji grafienė buvo trapi būtybė, o jos rankos 
ir kojos buvo stipriai surištos. Ją numetė nuo šio tilto, ir niekas netikėjo, 
kad jai pasiseks. Tačiau vanduo išnešė ją į krantą gyvą ir sveiką. Žmonės 
kalbėjo, kad tai stebuklas, ir, manau, toks stebuklas gali bet kur įvykti. Jei 
tokia Dievo valia, tai ar svarbu kalnų aukštis, gaivalinių jėgų siautėjimas 
arba prastas oras? Jūs turite tikėti... 

Katrina neatsakė, tačiau dėkingas žvilgsnis, kuriuo apdovanojo savo 
netikėtą ginklanešį, įrodė, kad jis teisus. Nusiraminusi ji žiūrėjo, kaip saulė 
apšvietė snieguotas viršūnes. 

Kurį laiką Katrina jojo tylėdama, paskendusi mintyse, žvelgdama į 
rausvą žarą. Žozė truputį atsiliko. Katrina lėtai jojo toliau, ir iš visų pusių 
ją supo tyla. Netikėtai ją pašaukė Žozė: 

— Kas yra? — paklausė ji atsigręžusi. 

— Gal mums derėtų palaukti ponios de Šatovilen? Ji vis dar ant tilto. 

Katrina įtempė pavadį ir apsidairė. Ermengarda tikrai gyvai šnekučia 
vosi su sargybai vadovavusiu seržantu. Ji gūžtelėjo pečiais. 

— Ką ji taip ilgai veikia? Mes šiandien jokiu būdu nenukaksime į 
Ostabatą. 

— Jei būtų ponios Ermengardos valia, — ramiai atsakė Žozė, — mes 
ir rytoj ten nenukaktume. 

Katrina kilstelėjo antakius ir nustebusi paklausė: 

— Nesuprantu, ką tu nori pasakyti? 

— Aš noriu pasakyti, kad kilmingoji dama viską daro, kad vilkintų 
mūsų kelionę. Atsakymas paprastas — ji kažko laukia. 

— Kažko? Bet ko? 

— Nežinau. Matyt, savo žmogaus, kuris mus taip netikėtai paliko po 
Obrako. Argi jūs nepastebėjote, kad ponia Ermengarda nuolat grįžčioja 
atgal? 

Katrina linktelėjo galvą. Ji jau ne kartą buvo tai pastebėjusi. Atrodėl, 
kad Ermengarda visai nebeskuba nuvykti į Galisiją. Ji vis dirsčiojo atgal 
ir kažko lūkuriavo. Katrinos skruostai iš pykčio nuraudo. Ji nebeleis 
Ermengardai taip juokauti, kad ir kokie geri būtų jos ketinimai. Katrina 
paragino arklį. 

— Pirmyn, Žozė! Ji lengvai mus pasivys. Aš nutariau šią naktį praleisti 
Ostabate. Žinoma, gaila, kad ten nuvyksime be ponios de Šatovilen. Bet 
aš nebenoriu gaišti laiko. 

Žozė plačiai nusišypsojo ir taip pat paragino arklį. 


Sena Ostabato prieglauda, lyg vienuolynas, lyg ligoninė, buvo mačiusi 
geresnių laikų. Dėl karo, jau daug metų niokojusio Prancūzijos karalystę, 
sumažėjo maldininkų. Žmonės nerizikavo leistis į ilgą kelionę keliais, 
kurie dėl anglų ir prancūzų plėšikų pasidarė dar pavojingesni. Žmogus 
turėjo tikėti, kad prie apaštalo kapo jo laukia stebuklas, arba visai nejausti 
gyvenimo džiaugsmo, kad leistųsi į kelionę, iš kurios daug kas negrįždavo. 
Maldininkų minios, kadaise eidavusios pro senus nakvynės namus trijų 
pagrindinių kelių — Overnės, Burgundijos ir II de Franso — sankryžoje, 
dabar virto mažomis piligrimų grupelėmis. Jie buvo išsigandę jau vien dėl 
to, ką sutiko kelyje, ir dar labiau būgštavo pagalvoję apie pavojus, tykan- 
čius kalnuose: tai buvo ir garsieji baskų banditai, ir vedliai, kurie siūlydavo 

savo paslaugas vien tam, kad nuvestų ir ten juos paliktų. Daugelis plėšikų 
baronų turėjo įtvirtintus bokštus kalnų šlaituose ir įsiviliodavo ten keliau- 
ninkus kartu su jų turtu. 

— Jei truputį pasiseks, — sakė Ermengarda Katrinai, — visa prieglau- 
da bus mūsų žinioje, galėsime patogiai įsitaisyti. 

Tačiau įjoję pro vartus, Katrina ir Žozė nustebę pamatė, kad kiemas 
pilnas arklių ir nešulinių mulų, kuriais rūpinosi gcrai apsirengę tarnai. Gal 
dešimt kareivių sėdėjo aplink laužą, kuriame kepė didelis mėsos gabalas. 
Tai buvo kilmingo keliauninko palyda. Namo durys buvo atlapotos, iš 
kamino rūko dūmai, visur zujo vienuoliai, neabejotinai stengęsi patenkinti 
savo turtingo svečio poreikius. 

— Neatrodo, kad mus kamuos vienatvė, — apmaudžiai sumurmėjo 
Katrina. — Įdomu, ar atsiras mums kambarys? 

Žozė neturėjo laiko šnekoms. Priėjo vienuolis. 

— Sveika atvykusi, seserie! Kuo galėtume jums pasitarnauti? 

— Duoti mums pastogę ir maisto, — atsakė Katrina. — Tačiau mes — 
ne dviese, paskui mus joja kiti, ir bijau... 

Senukas nusišypsojo, jo veide atsirado aibė raukšlelių. 

— Dėl kilmingojo pono, kuris neseniai čionai atvyko? Nesijaudinkite. 
Namas didelis, ir mes mielai priimsime visus. Ar nenorėtumėte nusėsti? 
Vienas iš brolių pasauliečių pasirūpins jūsų arkliais. 

Tačiau Katrina jau nesiklausė. Ji pamatė karininką, stovintį prie arkli- 
dės durų. Jis buvo ginkluotas, ant apsiausto, užsivilkto ant kirasos, buvo 
herbas. Nors jau gana sutemo, tačiau apsirikti buvo neįmanoma: Katrina 
pažino Burgundijos hercogo herbą. 

Ji pajuto, kad bala, minčių spiečius ėmė suktis galvoje. Ne, hercogas 
Pilypas negalėjo čia būti! Ši palyda gali būti žymaus didiko, bet vargu ar 
pakankama didžiajam krikščionių pasaulio hercogui!.. Tačiau štai jie — 
lelijos, heraldinės juostos ir Aukso Vilna... Ji prisiminė, kad Aukso Vilnos 
ordiną hercogas Pilypas jos garbei įsteigė prieš keletą metų! 

Senasis vienuolis pastebėjo, kokia ji susijaudinusi, ir pajudino arklio 
pavadžius. 

— Mano vaike! Jums negera? 

Nejudėdama ir neatplėšdama akių nuo herbo, Katrina paklausė: 

— Šis didikas, kuris ką tik atvyko... kuo jis vardu? 

— Jis — asmeninis monsinjoro hercogo Pilypo Burgundicčio pasiun- 
tinys. 

— Pasiuntinys? Pas ką? Į kokią šalį? 

— Iš kur man žinoti? Be abejo, pas Kastilijos valdovą arba Aragono 
karalių, arba pas Navaros karalių. Atrodo, kad jūs labai susijaudinusi, 
mano vaike. Eime. Pailsėjusi pasijausite geriau. 

Truputį apsiraminusi, Katrina nusprendė nusėsti nuo arklio, ir kaip tik 
tuo metu'į kiemą įjojo Ermengarda su savo žmonėmis. Grafienė buvo 
prastai nusiteikusi. Išraudusi, žybčiodama akimis, ji rūsčiai užsipuolė 
Katriną. 

— Kas tai, mano brangioji? Ką sumanėte? Mes jau keletą valandų 
šuoliais lekiame jums iš paskos ir niekaip negalime pasivyti! 

— Aš pavargau veltui gaišdama laiką, Ermengarda, — sausai atkirto 
jaunoji moteris. — Kelyje labai daug žmonių, su kuriais jums norisi 
paplepėti. Bijojau, kad nespėsiu šiandien patekti į šią šventą vietą, todėl 
paskubėjau. 

— Vis tiek... — ėmė sakyti grafienė, tačiau žodžiai sustingo lūpose, o 
gilios jos akys sublizgėjo. Ji taip pat pažino herbą ant karininko rūbų. Jos 
lūpos su mažais ūseliais plačiai nusišypsojo. — Atrodo, mes turime 
kompaniją, — pasakė linksmai. — Be abejo, draugai. 

Katrina šaltai šyptelėjo. 

— Draugai? Mano brangioji, aš jums patarčiau vengti kiekvieno bajo- 
ro, vilkinčio rūbą su tokiu herbu. Argi jūs užmiršote, kad esate ištremta ir 
jūsų santykiai su hercogu Pilypu prasti? 

— Ką jūs! — nerūpestingai atsiliepė Ermengarda. — Esame toli nuo 
Briusclio ir Dižono. Be to, hercogo rūmuose vis dar turiu ištikimų draugų. 
Ir, kaip žinote, aš niekuomet nebuvau bailė. Man patinka žiūrėti pavojui į 
akis. 

Ponia de Šatovilen pasikėlė savo ilgus purpurinio aksomo sijonus, 
atidengdama plonas stipriais bateliais apautas kojas, ir nuėjo prie stovinčio 
karininko, kuris abejingai stebėjo ją. 

— Sakykite, mano drauge, kas jūsų šeimininkas? 

— Pasiuntinys Burgundijos hercogo, Flandrijos grafo... 

— Maldauju jus, nevardykite hercogo titulų. Žinau juos geriau negu 
jūs ir nesirengiu čia stovėti kiaurą naktį. Man pasakykite, kas pasiuntinys? 

— Kas jūs esate, ponia, kad taip klausinėtumėte? 

Ponios Ermengardos skruostains nespėjus nurausti iš pykčio, plona, bet 
stipri ranka pastūmė karininką į šoną. Ant slenksčio pasirodė vyras, 
vilkintis rausvai rudus rūbus. Jis buvo be galvos apdangalo, ir trumpai 
kirptuose šviesiuose plaukuose matėsi žilų. Laužo šviesa apšvietė siaurą 
veidą, kuriame plonos lūpos atrodė kaip nupieštos. Melsvos kaip ledas, 
truputį išsprogusios akys įdėmiai žvelgė į įširdusią moterį, tačiau jo veido 
išraiška beregint pasikeitė: dingo nuobodulys, nušvito šypsena, o negyvos 
akys sužibo. 

— Brangioji grafienė! Aš jau būgštavau, kad prasilenkiau su jumis... 

Lengvas įsakmus pagyvėjusios damos mostas nutraukė jį, bet per vėlai: 
Katrina ne tik išgirdo Ermengardai pasakytus žodžius, bet ir pamatė 

— Janai, o jūs nebijojote prasilenkti su manimi? 

Dailininkas Janas van Eikas, hercogo Pilypo Burgundiečio kamerheras 
ir neretai — slaptasis jo pasiuntinys, neapsimetinėjo. Džiaugsmas jo veide 
buvo tikras ir nuoširdus. Jis puolė į priekį, ištiesęs rankas auksaplaukei 
moteriai. 

— Katrina!.. Jūs! Čia tikrai jūs? Aš ncmiegu? 

Jis taip džiūgavo, kad Katrinos nepasitikėjimas pamažu ėmė blėsti. 
Tuomet, kai ji viešpatavo Burgundijos rūmuose ir hercogo širdyje, jie buvo 
geri draugai. Ji ne kartą buvo šio didžio dailininko modelis, ir jo genialumu 
ji žavėjosi taip pat, kaip ir jo ištikimybe. Janas net buvo truputį įsimylėjęs 
ją ir nemėgino slėpti savo jausmų. 

Katrina negalėjo nejausti pasitenkinimo dėl to, kad sutiko seną draugą. 
Jos prisiminimai apic jį buvo tik geri, ji ncužmiršo, kaip daugybę valandų 
pozuodavo jam. Tai buvo ramios dienos, išskyrus tą valandą, kai išgirdo 
apie savo sūnaus, globejamo Ermengardos de Šatovilen, ligą. Tada ji 
paliko Briuselį, kad niekada ten nebegrįžtų, o Janas van Eikas išvyko į 

Portugaliją hercogo vardu prašyti princesės Izabelės rankos. Negailestin- 
gas gyvenimo sūkurys stvėrė ir nunešė Katriną. Prabėgo šešeri metai nuo 
to laiko, kai ji paskutinį kartą matė van Eiką... Katrina paėmė jo ranką. 

— Tai aš, mano drauge... ir man be galo malonu vėl jus matyti! Ką jūs 
veikiate taip toli nuo Burgundijos? Kaip supratau, čia yra paskirtas jūsų 
susitikimas su ponia Ermengarda? 

Tai sakydama, ji pažvelgė į draugę ir pastebėjo, kaip ši nukaito. Tačiau, 
atrodė, van Eiko jos pastaba nesuglumino. 

— Sakyti, kad susitikimas, būtų per daug. Aš žinojau, kad ponia 
Ermengarda keliauja į Galisiją, į Kompostelą, o kadangi, vykdydamas 
savo misiją, vykstu tuo pačiu keliu, tai tikėjausi, jog galėsime keliauti 
kartu. 

— Hercogas jus siunčia prie šventojo Jokūbo kapo? — paklausė 
Katrina su ironija, kurios dailininkas negalėjo nepastebėti. 

— Nana, — tarė šypsodamasis. — Jūs puikiai žinote, kad mano misijos 
visuomet slaptos. Aš neturiu teisės jų aptarinėti. Tačiau eikime į vidų. Jau 
naktis, o jos šioje kalnų papėdėje šaltos. 

Katrinos prisiminimai apie šį vakarą liko keisti, nerealūs ir nerimastin- 
gi. Jie sėdėjo didelėje nakvynės namų salėje su senovinėmis skliautuoto- 
mis lubomis. Jau daug amžių čia apsistodavo keliaujantys maldininkai. 
Katrina sėdėjo už stalo tarp Ermengardos ir Jano, klausėsi jų pasakojimo, 
į kurį retai įsiterpdavo. Jų aptariami Burgundijos reikalai jai buvo tokie 
tolimi, kad nė kiek nedomino. Ji nesusidomėjo nė karštai aptarinėjama 
žinia apie hercogo įpėdinį, jaunąjį Karolį, hercogą Šarolė, kurį prieš keletą 
mėnesių pagimdė hercogienė Izabelė. Visa, kas priklausė pasauliui, dabar 
jai buvo negyva. 

Nors Katrina ir nelabai domėjosi savo draugų pokalbiu, tačiau akylai 
juos stebėjo. 

Truputį anksčiau, kai ji iš savo kambario ėjo į didžiąją salę, Žozė jos, 
„laukė, sustingęs kaip statula, tamsioje vienuolyno arkadoje. Ji krūptelėjo' 
iš išgąsčio, kai jis išlindo iš šešėlio, bet Žozė greitai priglaudė pirštą prie 
lūpų. 

— Bajoras iš Burgundijos... ponia Ermengarda kaip tik jo ir laukė! 

— Iš kur tu žinai? 

— Aš girdėjau jų pokalbį toje sodo dalyje, kur auga gydomosios 
žolelės. Būkite atsargi! Jis atvyko jūsų!.. 

Daugiau jis nieko nespėjo pridurti, nes tuo momentu pasirodė Ermen- 
garda, iš vienos pusės lydima Žiletės, o iš kitos — Margo, kuri, atrodė, 
buvo senosios grafienės pakerėta. Žozė vėl kaip vaiduoklis dingo šešėlyje. 
Tačiau valgydama kuklią vakarienę — žirnelius, obuolius ir gerdama 
pieną, Kztrina galvojo apie tai, ką jis pasakė, ir vedžiojo akimis nuo pailgo, 
ramaus van Eiko veido prie pagyvėjusio ir įraudusio Ermengardos veido. 
J:atrodė laimingesnė negu ankstesnėmis dienomis, ir Katrina pamanė, kad 
Žozė tikriausiai teisus: grafienė tikrai laukė dailininko, tačiau kaip jų 
susitikimas gali sietis su Katrina? 

Ji nebuvo iš tų moterų, kurios nenori sužinoti atsakymo į tokį jaudinantį 
klausimą, ir kai Ermengarda, plačiai žiovaudama ir mankštindama pavar- 
gusius sąnarius, atsistojo iš už stalo, Katrina nutarė veikti. Galų gale, ko! 
niekas neįrodyta, dailininkas yra jos draugas. Jis gali tai įrodyti! 

Kai apkūnioji grafienė ėjo iš salės, o van Eikas, laikydamas žvakę, 
norėjo palydėti ją, Katrina jį sulaikė: 

— Janai, norėčiau su jumis pasikalbėti! 

— Čia? — paklausė jis ir su nerimu pažiūrėjo į kalniečius, susėdusius 
viename didžiosios salės kampe. Ant jų stalo buvo padėtas žirnių patie- 
kalas, kurį jie lėtai valgė. 

— Kodėl gi ne? Šie žmonės nemoka mūsų kalbos. Jie — baskai. Juos 
galite pažinti iš pilkšvų akių ir tamsių veidų. Jie nekreipia dėmesio į mus. 
Ir apskritai, — pridūrė ji šyptelėjusi, — kodėl manote, kad rengiuosi 
kalbėti tokiomis temomis, kurios čia ką nors galėtų sudominti. 

— Pasiuntiniai atsargūs... — atsakė van Eikas šypsodamasis, ir jo 
šypsena buvo labai panaši į Katrinos šypseną. — Tačiau jūs teisi: mes 
galime ramiai kalbėtis. Bet apie ką? 

Katrina ne iš karto atsakė. Ji lėtai priėjo prie masyvaus židinio, kuriame 
pamažu baigė degti ugnis, padėjo ranką ant akmeninės plokštės ir priglau- 
dė prie jos kaktą. Ji pajuto malonią šilumą. Katrina mėgo žiūrėti į ugnį ir 
visuomet stebėjosi keista jos prigimtimi: ji galėjo būti ir geriausias žmo- 

gaus draugas, ir pikčiausias priešas. Ugnis šildo sušalusius kūnus, kepa 
duoną ir apšviečia kelią tamsią naktį, tačiau ji ir ardo, naikina, kankina, 
žudo!.. Visuomet, kai jausdavo, kad reikės susiremti, Katrina norėdavo, 
kad netoliese būtų ugnis. Janas van Eikas taip pat tylėjo. Dailininkas 
nenuleido akių nuo aukšto grakštaus silueto židinio fone. Suknelė prigludo 
prie kūno, subtilus profilis atrodė tarsi iškaltas aukse, o nuo ilgų blakstienų 
ant didžiulių violetinių akių krito paslaptingas šešėlis. Jis pamanė, kad ši 
moteris dar niekuomet nebuvo tokia nuostabi. Gyvenimas ir kančios iš jos 
atėmė jaunystės skaistumą, tačiau padarė ją rafinuotesnę. Jos grožis tapo 
ir žmogiškesnis, ir dar labiau nesuprantamas. Ji turėjo nežemiškos būtybės 
spinduliuojančio tyrumo ir kartu su beveik nenumaldoma jėga viliojo 
vyrus. “Jei hercogas vėl ją pamatys, — mąstė van Eikas, — jis bus vergas 
prie jos kojų... arba nužudys ją!" Dailininkas nedrįso daug galvoti apie 
savo jausmus. Tik viena jo mintis buvo aiški: įamžinti šį kankinamą grožį 
dar viename paveiksle! Jam staiga pasirodė, kad naujausias jo darbas, 
jauno biurgerio, vardu Arnolfinis, ir jo žmonos portretas bus nuobodus, 
palyginti su naujosios Katrinos portretu, kurį galėtų nutapyti. Jis taip 
nugrimzdo savo mintyse, kad pirmieji Katrinos žodžiai jį privertė krūpte- 
lėti: 

— Janai, — švelniai paklausė ji, — kodėl jūs čia atvažiavote? — Ji 
nežiūrėjo į jį, bet neleido jam pasakyti tų žodžių, kuriuos, ji žinojo, jis 
ištars. — Ne, — griežtai pasakė ji, — nemeluokite man! Aš jau daug ką 
žinau. Žinau, kad Ermengarda laukė susitikimo su jumis ir kad šis BuEiti: 
kimas kažkaip susijęs su manimi. Noriu žinoti kodėl? 

Ji atsigręžė, ir jos didelės akys klausiamai įsmigo į jį. Ir dailininkas 
staiga pajuto, kad negali priešintis jos grožiui ir žavumui. 

— Ermengarda laukė ne manęs, Katrina, bet kažkokio pasiuntinio iš 
Burgundijos. Grynas atsitiktinumas, kad tai esu aš... 

— Atsitiktinumas? Jūs manote, aš užmiršau mažas hercogo Pilypo 
gudrybės? Jūs esate jo mylimas slaptasis pasiuntinys... nepaprastasis 
pasiuntinys! Ką gi jūs turite pasakyti grafienei? 

— Nieko! 

— Nieko? 


52 


Van Eikas nusišypsojo ir pakartojo: 

— Nieko! Aš nieko neturiu jai pasakyti. 

— Jūs turite ką pasakyti... man? 

— Galbūt. Bet kol kas nesakysiu. 

— Kodėl? 

— Todėl kad dabar — netinkamas momentas! 

Ji suraukė savo tankius antakius. Dailininkas priėjo prie jos ir suėmė 
jos rankas. 

— Katrina! Aš visuomet buvau jūsų draugas... ir viską atiduočiau, kad 
būčiau kas nors daugiau! Duodu bajoro garbės žodį, kad aš vis dar esu jūsų 
ir nė už ką pasaulyje nepakenksiu jums. Nejaugi jūs manimi nepasitikite? 

— Pasitikėti? Visa tai keista ir nesuprantama! Kaip jie Burgundijoje 
sužinojo, kad aš su ponia Ermengarda? Hercogo astrologui tai parodė 
žvaigždės? 

Dailininkas nusijuokė. 

— Jūs netikite nė vienu mano žodžiu ir esate visai teisi. Pati ponia 
Ermengarda pranešė tai. Ji atsiuntė pasiuntinį... 

Rūstus šūksnis nutraukė jį. 

— Ji tai padarė? Ji išdrįso tai padaryti? Ir po to laiko save mano drauge? 

— Ji jūsų draugė, Katrina, bet ne jūsų vyro. Matote, ji nuoširdžiai tiki 
ir visuomet tikėjo, kad jūs padarėte lemtingą klaidą, kad niekuomet 
nerasite laimės tame kelyje, kuriuo dabar einate. Ir jūs turite pripažinti, 
kad likimas, atrodo, yra jos pusėje. 

— Nejai tai spręsti! Ji niekuomet nesupras mano meilės vyrui! Žinoma, 
hercogo rūmuose meile vadinami visokiausi jausmai, svarbiausias iš jų — 
geismas. Tačiau mano meilė — kitokia. Arno ir aš — viena būtybė, vienas 
kūnas! Aš kenčiu dėl jo skausmo, ir jei mane kapotų į gabalėlius, kiekvie- 
nas iš jų šauktų: “Aš myliu Arno!.." Nei Ermengarda, nei hercogas negali 
suprasti tokių jausmų! 

— Jūs taip manote? Gal dėl ponios Ermengardos jūs ir teisi. Ji jus myli 
kaip tikra motina. Bet ji beveik kaip sūnų myli ir hercogą Pilypą. Ji niekada 
negailėjo jam kritikos ir kandžių pastabų, bet ji myli jį, ir jos širdis 
kraujuoja, nes ji dabar ištremta dėl to, kad jos sūnus pakėlė prieš hercogą 

ginklą. Papasakojusi hercogui apie jus, ji tikėjosi jam įsiteikti. Taip, ji nori 
jam įrodyti, kad vis dar myli jį. O hercogas... 

Katrina atlošė šviesiaplaukę galvą ir nutraukė jį: 

— Kodėl manote, kad noriu apie jį klausytis? 

Van Eikas neatkreipė dėmesio į jos žodžius. Jis pasisuko, paėjo keletą 
žingsnių toliau nuo Katrinos ir kimiai kalbėjo toliau: 

— Jūsų išvykimas jį labai įskaudino, Katrina... Ir aš žinau, kad žaizda 
dar kraujuoja! Ne, — greitai nutraukė pats save, — nieko nesakykite, nes 
nebeturiu ko pridurti. Užmirškite viską, ir tik viena atsiminkite: aš — jūsų 
draugas. Norėčiau keliauti kartu su jumis, bet nesistenkite čia nieko 
daugiau įžiūrėti! O dabar — labanakt, nuostabioji Katrina! 

Jai nespėjus krustelėti ir sulaikyti jo, jis atidarė duris ir dingo. 


Ketvirtas skyrius 


Ronsevalio tarpeklis 


Senas romėnų kelias, ėjęs nuo apgriuvusio Sen Žan Pjė de Poro 
tvirtovės pylimo, visą laiką kilo aukštyn iki pat Bantarto perėjos. Kelias 
buvo siauras, pavojingas ir slidus, kadangi apiręs senovinis jo klojinys 
buvo aptrauktas plonu ledu. 

Status kelias vingiavo Žmonių negyvenamomis vietomis, tuščiomis 
kaip ir dangus. Tačiau Katrina ir jos bendrakeleiviai Sen Žano magistrato 
patarimu pasirinko šį kelią, nes jis ėjo palyginti saugiomis vietomis, o ne 
lengvesnį Van Karloso kelią. Plėšikų vadeiva Vivjenas d'Egremonas 
kontroliavo šį kelią per slėnį, pasitelkęs žiaurias baskų ir navariečių gaujas. 
Ir svarbu buvo ne tai, kad Burgundijos kareiviai, lydėję ponią de Šatovilen, 
ir kareiviai, saugoję Janą van Eiką, nebuvo stiprūs, gerai ginkluoti ar 
negalėjo garantuoti joms saugios kelionės, o tai, kad jie buvo daug girdėję 
apie Vivjeno d'Egremono žmonių nuožmumą ir žiaurumą, be to, banditų 
tikriausiai buvo daugiau negu Katrinos kortežo apsaugos, taigi išmintin- 
giausia buvo keliauti šiuo aukštikalnių keliu. 

Kylant į kalnus, darėsi vis šalčiau. Žvarbus vėjas švilpavo virš gigan- 
tiškų viršūnių, kartais išsklaidydamas, kartais atpūsdamas ilgus šleifus 
ledinio rūko, slėpusio net artimiausias uolas. Nuo to laiko, kai auštant 
išvyko, niekas dar nebuvo ištaręs nė žodžio. Visi per daug buvo susirūpinę 
savo saugumu. Buvo nutarta nusėsti nuo arklių ir vesti juos už pavadžių. 
Ilga tyli procesija, išsidriekusi kalno šlaite, pilkoje neryškioje šviesoje 
atrodė kaip vaiduoklių eisena. Net ginklai nuo drėgmės neteko blizgesio. 
Katrina išgirdo, kaip jai už nugaros Ermengarda, sunkiai kabarodamasi 
aukštyn, piktai burba: 

— Prakeiktas kelias ir prakeikta vieta! Kodėl mes, kaip imperatorius 
Karolis Didysis, nėjome apatiniu keliu? Aš geriau susigrumčiau su plėšikų 
gauja negu kabaročiausi taku, labiau tinkamu kalnų ožkai! Juokinga mano 
amžiaus moteriai kaip senai aviai šokinėti per uolas! 

Katrina nesusilaikė nenusišypsojusi. Ji grįžtelėjoir pasakė: 

— Na, Ermengarda, neniurzgėkite! Jūs pati norėjote eiti šiuo keliu! 

Katrina jai neprasitarė apie pokalbį su van Eiku. Kokia prasmė? Er- 
mengarda nesupras, kodėl Katrinai jos veiksmai atrodo esą išdavystė. Juk 
grafienė nuoširdžiai mano, kad tai, ką ji daro, tik padės Katrinai. Galų gale 
dailininkas ir jo gerai ginkluota apsauga buvo naudingas pastiprinimas 
šiose pavojingose vietose, o paslaptingas pranešimas, kurį van Eikas 
pažadėjo perduoti Katrinai, kai bus tinkamas momentas, nepakeis jos 
sprendimo. Vis dėlto van Eiko paslaptingumas erzino ją ir užgavo jos 
savimeilę. Jei jis atvyko vien tam, kad perduotų pranešimą, kam reikalin- 
gas toks oficialumas, pasiuntinio pareigos, ginkluotas eskortas? Tačiau 
Katrina gana gerai pažinojo Janą ir suprato: jis nekalbės tol, kol neateis 
tinkamas momentas. Geriausia — palaukti. Ir vis dėlto pagrindinė jos 
tylėjimo ir liūdesio, kurio negalėjo atsikratyti šį rytą, kai žiūrėjo į kvapą 
gniaužiančias viršūnes ir juodas bedugnes tarp jų, priežastis buvo Gotjė 
dingimas... Kaip tik čia jis dingo, — milžinas, kurį ji laikė neįveikiamu! 
Bet kas, turintis kūną ir kraują, galėjo nugalėti šiuos ledo ir akmens 
milžinus? Katrina nė neįtarė, kad yra tokių kraštų. Ji suprato seniau dažnai 
tikėjusis, kad nieko nepaisydamas ištikimasis jos tarnas laimės šias kau- 
tynes ir ji ras jį, stebuklingai likusį gyvą. Jai reikėjo pamatyti šiuos kalnus, 

kad suprastų: stebuklo nebus... Ir vis dėlto Katrina sunkiai kopė stačiu taku, 
vesdamasi arklį. Ji svajojo, kad pamatys seną draugą, kuris šypsodamasis 
išnirs iš rūko ir pricis prie jos. Katrina prisiminė galingą Gotjė figūrą ir 
pilkas akis, spinduliavusias iš džiaugsmo kaip vaiko arba degusias pykčiu. 
Katrinai skausmingai suspaudė širdį, o akyse susitvenkė ašaros. Netrukus 
geraširdžio milžino paveikslas išsisklaidė, jo vietą išsikankinusioje Katri- 
nos širdyje užėmė išdidusis Arno. Akimirką dvasios kančios buvo tokios 
smarkios, kad Katrinai norėjosi griūti ant apledėjusių akmenų ir laukti 
mirties... Tik išdidumas ir jėga, didesnė už skausmą, privertė ją eiti pirmyn, 
ir nė vienas bendrakeleivis neįtarė, kokia drama vyksta Katrinos sieloje... 

Kai jie pasiekė Bantarto perėją, jau temo. Vėjas pūtė smarkiais gūsiais, 
ir keliauninkai galėjo eiti pirmyn tik pasilenkę. Jie buvo perėjos viršuje, 
dabar kelias leidosi žemyn, kirsdamas keletą dantytų viršūnių... Dangus 
atrodė toks grėsmingas ir taip žemai nusileidęs, kad Katrina pajuto, jog, 
ištiesusi ranką, paliestų jį. Už nugaros kažkas pasakė: 

— Geru oru iš čia matyti jūra ir trys karalystės: Prancūzija, Kastilija ir 
Aragonas. 

Tačiau tai nesudomino jaunosios moters: iš nuovargio ji vos laikėsi ant 
kojų. Šioje negyvenamoje vietoje piligrimai buvo pastatę šimtus prastų 
medinių kryžių. Katrina su siaubu žiūrėjo į juos. Atrodė, kad jie keliauja 
per kapines. Iš nuovargio jai aptemo akys, kojos skaudėjo, visas kūnas iš 
šalčio drebėjo. Katrinos viltis vėl pamatyti Arno turėjo būti labai tvirta, 
kad ji pakeltų visus tuos išmėginimus. 

Likęs kelias iki apatinės viršūnės ir, vadinasi, iki prieglaudos Ronse- 
valyje, Katrinai buvo dar baisesnė golgota dėl tamsos. Kai jie pagaliau 
pamatė garsųjį vienuolyną, prieš daugelį šimtmečių pastatytą vyskupo 
Sančos de la Rosos ir karaliaus Alfonso Statytojo, iš debesų išniro mėnulis, 
ir šalta jo šviesa apšvietė pastatus su žemais stogais, storomis sienomis ir 
stipriais kontraforsais. Aukščiausiai buvo iškilęs kvadratinis bokštas, ir 
kelias ėjo po žema arka, vedančia į senovinį vienuolyną. 

Viskas buvo apšerkšniję, dėl to peizažas įgijo nežemiško grožio, tačiau 
Katrinos tai nejaudino. Ji tematė prie vartų mirksinčius žibintus, ir tai jai 
reiškė gyvybę ir šilumą... Sukaupusi paskutines jėgas, Katrina įėjo į kiemą 

ir išsyk susmuko ant žemės, nebepajėgdama žengti nė žingsnio. Van Eikas 
ir Žozė ją, beveik netekusią sąmonės, įnešė į namą. Ir jau seniai niekas 
nebegirdėjo ponios Ermengardos burbėjimo, — ją nuo balno nukėlė kaip 
didelį maišą. 


Katrina sėdėjo ant plataus akmeninio suolo bendrame kambaryje, jos 
kojos buvo apklotos ožkena, o rankos laikė sriubos dubenėlį. Ji jautė, kaip 
atgyja. Žemas kambarys su pajuodusiais nuo dūmų skliautais buvo prisi- 
kimšęs žmonių: iš Galisijos grįžtančių maldininkų, kurie didžiavosi, kad 
įvykdė įžadus, prie jų rūbų buvo prisiūtos kriauklės — Kompostelos 
piligrimų emblema; mulų varovų, kuriuos čia ieškoti prieglobsčio vertė 
vilkų ir meškų baimė; Navaros valstiečių juodais, dažniausiai suplyšusiais 
rūbais, skylėtais kailiniais batais, iš kurių kyšojo purvinos kojos; samdinių 
su suglamžytomis kirasomis. Šioje iš nuovargio tylinčioje minioje zujo 
vienuoliai juodais abitais. Ant jų krūtinių kairėje pusėje buvo prisiūta 
emblema — raudonas kryžius, kurio vertikalusis brūkšnys buvo ir kardo 
ašmenys: juk jie buvo ne tik vienuoliai, bet ir kareiviai. Ronsevalyje 
tėvams augustinams dažnai tekdavo griebtis kardo ir ginti žmones nuo 
kalnų banditų. 


Vienuoliai dalijo duoną ir sriubą, ir į puošnų krikščionių pasaulio 
didžiojo hercogo pasiuntinį kreipė ne daugiau dėmesio negu į vargingiau- 
sią navarietį. Katrina pastebėjo, kad šie griežtų bruožų, tarsi iškaltų iš 
vietos granito, vienuoliai labai skyrėsi nuo lygumų vienuolių apvaliais 
dusi prie židinio. Visi kiti valgė arba nuovargio įveikti jau miegojo ant 
grindų... Už sienos girdėjosi vilkų staugimas... 

Staiga durys atsidarė, ir į kambarį įsiveržė ledinio vėjo gūsis. Įėjo du 
vienuoliai, kurių galvas dengė didelės juodos skrybėlės, užmaukšlintos ant 
gobtuvų. Vienuoliai nešė neštuvus, ant kurių gulėjo į antklodę įsuptas 
žmogus. Durys užsitrenkė. Daug kas pakėlė galvas, pažiūrėjo į atvykėlius, 
bet tučtuojau vėl užmigo: sužeistas ar miręs žmogus šiame rūsčiame krašte 
nebuvo naujiena. Vienuoliai prasibrovė prie židinio. 


57 


— Jis paklydo, — paaiškino vienas iš jų vyresniajam, kuris priėjo 
pasisveikinti. — Jį radome prie Rolando tarpeklio. 

— Miręs? 

— Ne. Labai silpnas. Ir labai sužalotas! Matyt, plėšikai jį užpuolė, 
primušė ir nurengė. Dėkui Dievui, kad dar paliko gyvą. 

Vienuoliai padėjo neštuvus prie ugnies. Katrina prisiglaudė prie Er- 
mengardos, kad padarytų laisvos vietos. Vienuoliai pakėlė antklodę, ji 
dirstelėjo į ligonį, krūptelėjo, atsistojo, pasilenkė prie sąmonės netekusio 
vyro ir įdėmiai žvelgė į jo sulysusį veidą. Ji pasitrynė akis, manydama, kad 
iš nuovargio vaidenasi. Tačiau ne, nebuvo abejonių. 

— Fortūnatas! — ištarė ji, ir staiga iš baimės užgniaužė gerklę. — 
Dieve mano, Fortūnatas! 

Užmiršusi nuovargį, ji puolė prie neštuvų. Šis be sąmonės gulintis 
žmogus buvo pirmoji vilties kibirkštėlė per tokį ilgą kelią. Jis žinojo, kur 
Arno... tačiau jei jis mirs nieko jai nepasakęs? 

Vienas vienuolis smalsiai žiūrėjo į ją. 

— Jūs pažįstate tą žmogų, seserie? 

— Taip... o Viešpatie! Aš vis dar netikiu savo akimis! Jis buvo mano 
vyro ginklanešys... o dabar aš jį matau čia, vieną, tokį nusilpusį... Kas 
nutiko jo ponui? 

— Turėsite truputį palaukti. Pirmiausia jam duosime stiprinančių vais- 
tų, sušildysime jį ir pamaitinsime. Leiskite mums tai padaryti! 

Katrina nenoromis pasitraukė ir vėl atsisėdo prie židinio. Janas van 
Eikas, stebėjęs, kas vyksta, priėjo prie Katrinos ir paėmė jos ranką. Moters 
ranka buvo šalta kaip ledas... Dailininkas pajuto, kad Katrina dreba. 

— Jums šalta? 

Ji gestu parodė, kad ne. Tačiau blizgančios akys, iš susijaudinimo 
degantys skruostai rodė, kad ją yra apėmęs baisus nerimas. Katrina nega- 
lėjo atplėšti akių nuo lieso, nejudančio kūno, kurį vienuoliai energingai 
trynė, o vienuolyno vyresnysis prie jo pabalusių lūpų glaudė mažą gertuvę. 

“O Dieve, kokie jie nerangūs! — pamanė Katrina. — Nejaugi jie 
nemato, kad tai žudo mane?" 

Fortūnato gydymas nebuvo bevaisis. Kraujas vėl atplūdo į papilkėju- 
sius skruostus, lūpos sukrutėjo, ir po minutėlės jis atsimerkęs pažvelgė į 
jį slaugančius žmones. Vienuolyno vyresnysis nusišypsojo: 

— Jums geriau? 

— Taip... geriau. Aš... mane rado toli nuo čia, ar ne? 

— Labai toli! Jus turbūt užpuolė banditai. Jie jus paliko, nes manė, kad 
esatė nebegyvas. 

Fortūnato veidas iš skausmo persikreipė, o kai jis pamėgino atsisėsti, 
skausmas buvo dar baisesnis. 

— Tie galvijai mane velniškai smarkiai mušė. Maniau, kad sulaužys 
visus kaulus... Man visur skauda! 

— Taip nebus ilgai. Tuojau jums duos sriubos dubenėlį ir ištrins jus, 
dėl to mažiau kentėsite. 

Kai vienuolyno vyresnysis atsistojo, jo akys susitiko su Katrinos aki- 
mis, ir ji, nebepajėgdama valdytis, priėjo. Vienuolyno vyresnysis pasilen- 
kė prie Fortūnato: 

— Mano sūnau, čia kai kas nori su jumis pasikalbėti. 

— Kas tai galėtų būti? — Gaskonas kilstelėjo galvą. Jis pažino Katriną, 
pasirėmė alkūne, o jo sulysęs veidas išraudo. 

— Jūs?.. Čia? Netikiu savo akimis! 

Ji atsiklaupė prie jo neštuvų. 

— Fortūnatai! Jūs gyvas. Tačiau kur mesiras Arno? 

Nieko negalvodama, ji maldaujamai padėjo delną ant ginklanešio 
rankos. Jis staigiai ją nubloškė, o jo liesą barzdotą veidą perkreipė šėto- 
niška šypsena. 

— Jūs tikrai norite sužinoti? Koks jums skirtumas? 

— Koks man... skirtumas... tačiau... “ 

— Argi jums rūpi mesiras Arno? Argi jūs neišdavėte ir nepalikote jo? 
Ką čia veikiate? Nejaugi taip greitai įgrisote savo naujajam šviesiaplaukiui 
gražuoliui vyrui, kad jau leidotės ieškoti nuotykių? Tai labai būdinga jums! 

Katrina piktai šūktelėjo. Ji priblokšta klūpėjo ir nieko nesuprasdama 
žiūrėjo į neapykantos iškreiptą gaskono veidą. Vienuolyno vyresnysis ir 
van Eikas, didžiai pasipiktinę, abu kartu ėmė protestuoti. 

— Mano sūnau, jūs užsimirštate! Kokius žodžius tariate! — sušuko 
vienas. 

— Šis žmogus — beprotis! — pasakė kitas. — Aš sukimšiu melagingus 
jo žodžius atgal į gerklę! 

Katrina greitai pašoko ir ramindama uždėjo savo ranką ant Jano peties, 
nes jis jau spaudė durklo rankeną. Vienuolyno vyresniajam.Katrina pasa- 
kė: 

— Nesijaudinkite. Tai — tik mano reikalas. Prašau jūsų, nesikiškite! 

Fortūnatas piktai pažiūrėjo į dailininką, paskui vėl nukreipė akis į 
Katriną. 

— Matau, dar vienas garbintojas! Nejaugi jūsų meilužis, ponia Katri- 
na? 

— Gana! — griežtai pasakė ji. — Šventasis tėve ir jūs, mesire van 
Eikai, būkite geri, netrukdykite man. Dar sykį kartoju, kad tai — tik mano 
reikalas! 

Ji jautė kylantį pyktį, tačiau nežmoniškomis pastangomis valdėsi. 
Prancūzų kalbą suprantantys piligrimai susidomėję norėjo prieiti arčiau, 
tačiau vienuolyno vyresnysis juos sulaikė. Katrina pasilenkė prie Fortūna- 
to ir ramiai pasakė: 

— Tu nekenti manęs, Fortūnatai! Tačiau tai — kažkas nauja! 

— Nejaugi? — piktai atrėžė jis. — Man čia nėra nieko naujo. Aš jau 
seniai nekenčiu jūsų! Nuo tos prakeiktos dienos, kai jam, savo vyrui, kurį 
neva mylėjote, leidote išeiti su tuo vienuoliu! 

— Aš paklusau jo įsakymui! Jis to norėjo! 

— Jei būtumėte jį mylėjusi, jėga būtumėte sulaikius jį! Jei būtumėte jį 
mylėjusi, būtumėte vežusi jį į kokią nors atkampią vietą ir slaugiusi, kol 
būtumėte mirusi šalia jo!“ 

— Nemanau, kad turite teisę teisti mane! Dievas liudytojas, kad geres- 
nio likimo nė nebūčiau prašiusi! Tačiau aš turėjau sūnų! Jo tėvas reikalavo, 
kad likčiau su juo! 

— Tai panašu į teisybę. Bet kodėl jūs grįžote į rūmus? Tai taip pat 
padarėte savo vyro liepimu? Ne! Teisybė yra tokia, kad jūs radote pagundų 

pono de Brezė glėbyje, jūs įskaudinote ponią Izabelę ir mesirą Arno, galų 
gale jūs ištekėjote už Brezė. 

— Tai netiesa. Aš tebesu ponia Monsalvi, ir mesiu iššūkį kiekvienam, 
kuris išdrįs tuo suabejoti! Mesiro de Brezė kaltė yra ta, kad jis įsivaizduo- 
jamą dalyką palaikė tikrove. Ką dar norite man prikišti? 

Jie nejautė, kad karštai ginčydamiesi kalba vis garsiau. Vienuolyno 
vyresnysis pastebėjo, kad daugybė galvų pasisuko į Katriną, ir pamėgino 
įsikišti. 

— Mano vaike, ar nenorėtumėte pasikalbėti kur nors nuošaliau? Liep- 
siu palydėti jus į kitą kambarį, jus ir šį žmogų... 

Tačiau ji išdidžiai atsisakė. 

— To visai nereikia, šventasis tėve. Man visai tas pats, kas girdi mano 
žodžius, nes nesijaučiu kalta. Na, Fortūnatai, ką dar norite man pasakyti? 
Aš vis dar laukiu. 

Ginklanešys prašneko kimiai, su didžiausiu pasibjaurėjimu: 

— Jūs — visų jo nelaimių priežastis! Ar įsivaizduojate, kokias kančias 
jis patyrė nuo tos dienos, kai jį atstūmėte? Visas tas beviltiškas dienas ir 
negailestingas naktis jį kankino vienintelė baisi mintis, kad jis yra gyvas 
lavonas. Aš žinau tai, nes mylėjau jį. Kas savaitę eidavau su juo susitikti. 
Jis buvo mano ponas, geriausias, narsiausias ir ištikimiausias riteris! 

— Kas tai neigia? Manote, kad pasakėte kažką nauja apie žmogų, kurį 
myliu? 

— Jūsų meilė? — pašaipiai tarė Fortūnatas. — Jūs ją atiduodate 
kitiems! Tačiau aš jį tikrai mylėjau ir buvau jam ištikimas! 

— Ašjo nemyliu? Tai kodėl aš čia? Nejaugi nesuprantate, kad aš ieškau 
j07 

— Jūs ieškote jo? 

Fortūnatas ūmai nutilo. Jis įsmeigė į Katriną piktdžiugiškas akis ir 
paskui staiga nusikvatojo. Tai buvo įžeidžiantis, tūžmingas juokas, kuris 
Katrinai aiškiau už bet kokį prakeikimą parodė, kaip baisiai gaskonas jos 
nekenčia. 

— Tuomet viskas gerai, puikioji ponia, ieškokite! Bet jūs jį praradote... 
praradote amžinai! Girdite? PRARADOTE! 

Paskutinį žodį jis išrėkė tarytum bijodamas, kad Katrina gali nesuvokti 
to, ką jis pasakė, prasmės. Tačiau to nereikėjo. Katrina suprato. Ji net 
susvyravo nuo žiauraus smūgio, tačiau, sukaupusi jėgas, atstūmė ištiestą 
van Eiko ranką. 

— Jis... miręs! — tarė ji išblėsusiu balsu. 

— Miręs? Priešingai! Jis laimingas, laisvas nuo jūsų ir sveikas... 

— SVEIKAS! Dieve mano! Šventasis Jokūbas padarė stebuklą! 

Šįkart suriko ji, tačiau džiaugsmo sukrėsta. Mažasis gaskonas pasku- 
bėjo jį užgesinti. Jis nepagarbiai gūžtelėjo pečiais, dėl ko vienuolyno 
vyresnysis rūsčiai suraukė antakius. 

— Stebuklas neįvyko. Nors ir gerbiu šventąjį Jokūbą, turiu pasakyti, 
kad jis neišklausė mesiro Arno maldų. O ir kam klausyti? Mesiras Arno 
nesirgo raupsais. 

— Nesirgo?.. — apstulbo Katrina. — Tačiau... 

— Jūs apsirikote. Beje, kaip ir visi kiti. Negalima jūsų dėl to kaltinti. 
Kai mes išvykome iš Kompostelos, mesiras Arno vis dar manė, kad yra 
raupsuotasis. Jis buvo... apimtas nevilties. Troško mirties, bet nenorėjo 
beprasmiškai mirti. “Granadą vis dar valdo maurai, o Kastilijos riteriai 
kaunasi su jais, — pasakė jis man. — Ten aš ir turiu eiti . Dievas, neleidęs 
man pasveikti, suteiks malonę — leis mirti mūšyje su kitatikiais." Tuomet 
vykome į pietus. Mes pgrėjome kalnus, dykumas ir... pagaliau pasiekėme 
Toledo miestą... Štai ten viskas ir pasikeitė! 

Fortūnatas patylėjo, tarsi mėgaudamasis itin maloniais prisiminimais. 
Džiaugsminga jo šypsena išvedė Katriną iš kantrybės. 


— Ką tu turi omenyje?.. Greičiau sakyk! — paliepė ji. 


VIII amžiuje arabų Kalifatas pasiekė savo galybės viršūnę — užkariavo Šiaurės Afriką. 
711 metais arabai ir jų sąjungininkai berberai įsiveržė į Pirėnų pusiasalį. 719 metais visą 
jo teritoriją buvo užėmę arabai. Beveik iš karto vietos gyventojai pradėjo kovoti dėl 
išsivadavimo. 1413 metais, kuriais vyksta romane aprašomi įvykiai, beveik visa 
pusiasalio teritorija buvo išvaduota, tačiau vienos ispanų valstybės nebuvo. Pirėnų 
teritorijoje buvo nedidelės krikščioniškos karalystės, kurios dažnai kariavo tarpusavyje, 
ir musulmoniška Granados valstybė. 

— Jūs nekantraujate sužinoti? Bet prisiekiu, jog jūs pasigailėsite, kad 
taip skubėjote sužinoti teisybę. Iš tikrųjų... juk ir aš nekantrauju pamatyti 
jus palaužtą skausmo... Tad atidžiai klausykitės: kai pasiekėme tą miestą 
ant kalvos, ten sutikome Granados kalifo pasiuntinio kortežą, grįžtantį iš 
karaliaus Chuano Kastiliečio... 

— Dicve! Mano vyras pateko į kitatikių rankas! Ir jūs drįstate džiaug- 
tis? 

— Į kitatikių rankas galima patekti įvairiais keliais, — pašaipiai tarė 
Fortūnatas. — Mesiro Arno pasirinktas kelias nuvedė jį į laimę... — Staiga 
gaskonas atsisėdo ir, įbedęs į Katriną degantį žvilgsnį, toliau triumfuoda- 
mas pasakojo: — Ponia Katrina, pasiuntinys buvo moteris, princesė, 
Granados kalifo sesuo... ir ji nuostabi kaip saulė! Dar niekuomet nebuvau 
matęs žavesnės būtybės! Mesiras Arno taip pat! 

— Ką tai reiškia? — sušuko Katrina nujausdama nelaimę. 

— Jūs nesuprantate? Mesiras Arno negalėjo atsisakyti nuostabiosios 
princesės meilės, nes žmona jį paliko dėl kito vyro. Jis galėjo laisvai 
mylėti, ir jis ne tik žavėjosi jos grožiu, bet ir buvo dėkingas jai... 

— Dėkingas? 

— Princesės gydytojui maurui tereikėjo trijų dienų mesirui Arno 
pagydyti. Kaip jau sakiau, jis sirgo ne raupsais, o kita liga, lengvai 
išgydoma, tačiau pamiršau jos pavadinimą! Ji panaši į tą šlykštynę, tačiau 
dabar mesiras Arno sveikas, laimingas... ir jūs jo netekote amžinai! 

Katrinai suspaudė gerklę, ji negalėjo nė garso ištarti. Staiga jai pasiro- 
dė, kad visi čia susirinkę žmonės nori išgirsti jos širdies plakimą... Ji 
nepajudėjo, neištarė nė žodžio... Ji jautė, kaip skausmas ir pavydas pamažu 
graužia jos sielą... Katrinai atrodė, kad ji sapnuoja slogų, košmarišką sapną 
ir negali nubusti... Baisus, nepakenčiamas vaizdas. Arno kitos moters 
glėbyje! Staiga ji panoro surikti ir išsiverkti, kad sumažėtų kankinantis 
skausmas. Ji buvo bejėgė, kaip pirmąsyk susirgęs sveikas gyvūnas, ji 
pirmąsyk pajuto pavydą. Ji norėjo užsimerkti, tačiau išdidumas neleido to 
daryti. Deginančiu žvilgsniu ji nužvelgė gaskoną ir tarė: 

— Tu meluoji!.. Kaip galėjai manyti, kad patikėsiu tokiomis pasako- 
mis? Mano vyras — krikščionis, riteris... Jis niekuomet dėl kitatikės 

neišsižadės savo tikėjimo, savo šalies, savo karaliaus! Ir aš išsikrausčiau 
iš proto, kad klausausi tavęs, šlykštus melagi! 

Ji vos tvardėsi: dar truputis, ir ji smogs tam žmogui, kurio veidą buvo 
iškreipęs įtūžis ir neapykanta... Jos pyktis nepadarė Fortūnatui jokio 
įspūdžio. Atrodė, jam net malonu. 

— Meluoju? Jūs drįstate sakyti, kad meluoju? — Jis įbedė akis į 
Katriną, pakėlė dešinę ranką ir iškilmingai prisiekė: — Savo nemirtingos 
sielos išganymu prisiekiu, kad šiuo metu mesiras Arno myli ir yra laimin- 
gas Granados rūmuose. Prisiekiu... | 

— Gana! — valdingai įsikišo Ermengarda. — Dievas nemėgsta, kai jo 
vardas minimas norint įskaudinti kitą žmogų! Tu išliejai savo tūžmastį, 
mano berniuk, o dabar pakaks!.. Tačiau man pasakyk: kaipgi tu, ištikimas 
tarnas, atsidūrei čia? Kodėl rizikavai gyvybe, klajodamas keliais, kai 
galėjai rasti džiaugsmą žavios maurės glėbyje? O gal tavo princesė neturi 
gražios tarnaitės, kuri sulaikytų tave? Kodėl nepasilikai su savo ponų ir 
nesidžiaugi jo laime? 

Didinga raudona figūra ir valdingos našlės intonacijos, atrodė, sukėlė 
baimę. Gaskonas neteko drąsos. Jis nuleido akis. 

— Mesiras Arno liepė man eiti! Jis žinojo, jog jo motina serga ir kenčia, 
todėl norėjo, kad grįžčiau pas ją ir pasakyčiau gerą žinią — kad jis sveikas 
ir kad... 

— Kad jos sūnus, vienas iš karaliaus kapitonų, krikščionių riteris, dėl 
juodų hurijos akių užmiršo savo pareigą ir įžadus? Nemanau, kad ši 
naujiena ją pradžiugintų! Jei bent kiek pažįstu žmones, tokia naujiena 
bematant nužudys ponią de Monsalvi! 

— Ponia Izabelė mirė, — niūriai pasakė Katrina. — Dabar jai niekas 
nebesvarbu. Ir tavo misija atlikta, Fortūnatai... Dabar, jei nori, gali grįžti 
į Prancūziją arba pas savo poną. 

Liesame gaskono veide atsispindėjo begalinis smalsumas. 

— O jūs, ponia Katrina? — guviai paklausė jis. — Ką darysite? 
Nemanau, kad ketinate eiti atkariauti savo vyro. Vis tiek negalėsite prie jo 
prisiartinti... Visas krikščionių moteris parduoda į vergiją arba atiduoda 

kareiviams smagintis... Žinoma, jeigu anksčiau nenumiršta kankinamos! 
Patikėkite, geriausia jums būtų eiti į vienuolyną... 

Jo kalba baigėsi neaiškiu gargaliavimu. Ermengarda stvėrė gaskoną už 
gerklės ir taip stipriai ją suspaudė, kad jis vos alsavo. 

— Kartą jau liepiau tau nutilti, — supyko našlė. — O aš niekada nieko 
nekartoju. 

Katrina neatsakė Fortūnatui, tarsi viskas, kas pasakyta, nebuvo susiję 
su ja. Ji nusisuko nuo jo, nužvelgė sunerimusius veidus ir lėtai nuėjo prie 
durų. Juodos jos apsiausto klostės slydo šiaudų pribarstytomis grindimis. 
Janas van Eikas pašaukė ją: 

— Katrina, kur jūs einate? 

Ji atsisukusi šyptelėjo. 

— Man reikia pabūti vienai, mano drauge... Manau, suprantate, ką 
jaučiu. Aš einu į koplyčią... 

Katrina išėjo iš kambario, perėjo kiemą ir pro arką pasuko į maldininkų 
kelią. Ji norėjo nueiti į koplyčią kitoje kelio pusėje. Prieš vakarienę jai 
parodė didelę bažnyčią, tačiau ji buvo labai puošni. Dievo Motinos statula 
buvo per daug paauksuota ir išpuošta brangakmeniais. Akmeninė nukry- 
žiuoto Kristaus figūra, tokia įspūdinga, kad sužavėjo vyskupą Sančą 
Stiprųjį, užstojo aukų krūvos. Katrina ėjo ne ten ,o0į tokią vietą, kur galėjo 
pabūti viena sų Dievu. Tokia vieta ir buvo maža koplytėlė šalia olos, kur 
laidodavo kelyje mirusius piligrimus. 

Be maldininko statulos su priešais ją degančią lempele ir akmeninio 
altoriaus koplytėlėje nieko ncbuvo. Nelygias akmenines plokštes buvo 
nutrynusios daugybė kojų. Čia buvo šalta ir drėgna, tačiau Katrina tu 
nepastebėjo. Ji staiga pajuto, ką reiškia būti mirusiam... Dabar, kai Amo 
ją išdavė, ji nebenorėjo gyventi. Dėl nepažįstamos moters vyras, kurį 
mylėjo labiau už viską pasaulyje, vienu žiauriu ktrčiu sunaikino viską, kas 
juos siejo. Katrina jautėsi taip, tarsi kažkas būtų išėmęs jos širdį ir kūne 
būtų likusi gili kraujuojanti žaizda, gyvenimas jai neteko prasmės, siela 
troško rasti užmarštį. Katrina sunkiai atsiklaupė ant šaltų akmeninių 
koplytėlės grindų ir užsidengė veidą drebančiomis rankomis. 

— Kodėl? — kūkčiojo ji. — Kodėl? 

Ji ilgai klūpėjo, nieko negalvodama, nesimelsdama, nejausdama šalčio, 
kuris skverbėsi į kūną. Ji nebegalėjo verkti. Šioje tamsioje šaltoje koply- 
tėlėje ji jautėsi esanti gyva palaidota. Vienintelė kankinama mintis tvink- 
sėjo galvoje, Katrinos lūpos be garso šnabždėjo: jis paliko mane dėl kitos 
moters... po to, kai prisiekė mylėti mane, kol plaka širdis; jis apkabino 
svetimšalę, kito tikėjimo moterį... Jis jai sako tuos pačius meilės žodius, 
kuriuos kažkada šnabždėjo man. Ar galėsiu kada nors užmiršti, ar išdils iš 
atminties laimingos mūsų meilės minutės? 

Katrina taip paskendo savo mintyse, kad nė nepastebėjo, kaip stiprios 
rankos pastatė ją ir virpančius jos pečius apgaubė apsiaustu. 

— Eime, Katrina, — pasakė Janas van Eikas. — Čia negalima pasilikti. 
Jūs persišaldysite ir numirsite. 

Ji pažvelgė į jį paklaikusiomis akimis. 

— Numirsiu?.. Bet aš JAU numiriau, Janai. Jis mane nužudė! 

— Nekalbėkite nesąmonių! Eime! 

Jis išvedė ją iš koplytėlės, bet kai jie priėjo prie senos bažnyčios, 
apšviestos vienintelio deglo, pritvirtinto prie sienos, Katrina ištrūko iš jo 
rankų ir prisiglaudė prie durų. Vėjas negailestingai čaižė jos veidą, plaukai 
plaikstėsi, tačiau ši pašėliška vėjo encrgija, atrodė, stiprino ją. 

— Palikite mane čia, Janai... Man tvanku! 

— Gerai... bet išklausykite mane, Katrina! Žinau, kaip jūs dabar 
kenčiate, tačiau aš draudžiu jums kalbėti, kad esate mirusi ir gyvenimas 
baigėsi! Ne visi vyrai tokie užmaršūs. Yra ir tokių, kurie gali mylėti labiau 
negu jūs įsivaizduojate! 

— Jei Arno galėjo mane užmiršti, kuo dar galėčiau pasitikėti? 

Netaręs nė žodžio, dailininkas atsisagstė puskailinius, ištraukė antspau- 
duotą pergamentą ir ištiesė jį Katrinai. 

— Imkite ir perskaitykite... manau, atėjo laikas atlikti savo misiją. 
Deglas šviečia pakankamai ryškiai, kad būtų galima skaityti... Perskaity- 
kite! Jūs privalote! Jums to reikia... 

Jis įdėjo laišką į ledines jos rankas. Minutėlę ji sukiojo pergamentą 
rankose... Jis buvo užantspauduotas juodu vašku su vienintelės karališko- 
sios lelijos antspaudu. 

— Išskleiskite jį, — sušnabždėjo Janas. 

Katrina nuplėšė antspaudą ir pasilenkė, kad įžiūrėtų trumpo laiškelio 
žodžius. Ji skaitė juos skiemenimis kaip vaikas: “ Aš niekada nenustojau 
tavęs ilgėtis. Grįžk pas mane, mano švelnioji mylimoji, aš maldauju tave 
dovanoti... Pilypas“ 

Katrina pažvelgė į van Eiką ir išvydo susirūpinusias jo akis. Jis prabilo 
tyliai, įtaigiu balsu: 

— Yra vyras, neįstengęs jūsų užmiršti, Katrina... Jūs paniekinote jį, 
palikote, pažeminote! Tačiau jis svajoja tik apie tai, kad vėl leistumėte jam 
mylėti jus! Žinodama, kad jis yra neapsakomai išdidus, jūs galite suprasti, 
ką tai reiškia, ar ne? Grįžkite su manimi, Katrina. Leiskite man nuvežti jus 
atgal, pas jį. Jis taip karštai jus myli, kad privers užmiršti visas nelaimes! 
Jūs vėl viešpatausite... ir dar daugiau! Eime! 

Janas norėjo nuvesti Katriną, tačiau ji papurtė galvą. 

— Ne, Janai. Jūs sakote, kad aš viešpatausiu... O kaipgi hercogienė? 

— Hercogas myli tik jus. Hercogienė atliko savo pareigą, — padova- 
nojo jam sūnų. Jam iš jos daugiau nieko nereikia. 

— Mano išdidumui reikėtų daugiau! Kad ir ką būtų padaręs mesiras 
Arno, aš vis dar turiu jo pavardę ir niekada nepadarysiu jam gėdos — 
nebūsiu kalinė jo priešo rūmuose. 

— Jūs ilgai nesidomėjote politika. Viskas bus gerai, Katrina. Praeis 
truputis laiko, ir karalius Karolis VII susitaikys su hercogu. Visi tai žino! 

— Galbūt. Tačiau turiu sūnų. Aš privalau jį auklėti kaip dera jo luomo 
žmogui. Jis niekada nepamatys savo motinos kaip hercogo meilužės. Aš 
niekada neužtrauksiu jam tokios nešlovės! 

— Jūs dar kenčiate dėl tos baisios naujienos. Katrina, pailsėkite. Rytoj, 
dienos šviesoje, viskas atrodys kitaip. Ir jūs suprasite, kad privalote 
gyventi tą nerūpestingą gyvenimą, kurio atsisakėte. Jūs turėsite savo 
žemių, kunigaikštystę! Jūsų sūnus bus galingesnis negu galite svajoti... 
Paklausykite manęs! Patikėkite manimi! Hercogas jus myli stipriau negu 
kada nors anksčiau! 


Katrina užsidengė rankomis ausis ir nusiminusi papurtė galvą: 

— Ša, Janai! Šiandien nebenoriu nieko girdėti. Einu į prieglaudą... ir 
numigsiu, jei galėsiu. Atleiskite man... jūs negalite suprasti... 


Atstūmusi ištiestą jo ranką, Katrina įbėgo į didžiąją salę. Buvo tamsu, 
tačiau blėstančių anglių atšvaitai apšvietė ant grindų miegančius žmones. 
Katrina pamatė Žozė, kuris, susirangęs į kamuoliuką lyg katinas, miegojo 
prie židinio. Tik Ermengarda, sėdėjusi atokiau, dar nebuvo sumerkusi 
akių. 

Katrinai įėjus, ji išsitiesė, tačiau jaunoji moteris rankos mostu ją 
paprašė nejudėti. Ji nenorėjo, kad dabar kas nors kištųsi į jos likimą. Labiau 
negu kada nors anksčiau ji norėjo vienumos. Bet ne tam, kad ašaromis 
laistytų laišką, kurį eidama kažkur pametė, — ji norėjo viską apgalvoti... 
Pilypo laiškas jai padėjo atgauti pasitikėjimą savimi. Pro storas sienas 
Katrina girdėjo vienuolių giedojimą koplyčioje. Ji geriau susiautė apsiaus- 
tą, atidarė žemas duris iš kambario į dengtą kiemo galeriją ir nuėjo tarp 
kolonų. Mėnulio šviesa sniege išryškino griežtą pastato siluetą. 


Ji lėtai, negirdimai kaip šešėlis ėjo galerija. Širdies skausmą pamažu 
išstūmė pyktis... Iš pykčio netikėtai kilo noras keršyti. Fortūnatas norėjo 
pažeminti ją, kai pasakojo apie jos vyro patiriamą palaimą kitos moters 
glėbyje, jis norėjo sukelti jai siaubą, kai pasakojo apie krikščionių moterų 
likimą maurų šalyje. Tačiau nelaimingasis nė neįtarė, kad Katrina jau 
seniau buvo pasirengusi blogiausiam dalykui. Jei ji neturės pasirinkimo, 
ji taps verge, jei likimas ją privers, ji ryšis žmogžudystei. 


Ne, ji neatiduos savo vyro kitai! Per daug sunkiai jį iškovojo. Net jei 
Arno mano, kad ji vėl ištekėjo, jis neturi teisės nuo jos ir jų sūnaus slėpti, 
kad pasveiko. 

Kuo labiau ji tūžo, tuo sparčiau ėjo. Jos apsiaustas plaikstėsi kaip juoda 
vėliava. 

— Aš vyksiu ten! Aš vyksiu į Granadą! — sušuko ji. — Ir niekas manęs 
nesulaikys! 

— Tyliau, ponia Katrina, — pasigirdo balsas už kolonos. — Jei norite 
ten patekti, verčiau laikykite savo planus paslaptyje... ir paskubėkite. 

Staiga šalia išdygo liesa Žozė Ralaro figūra. Jis pridėjo pirštą prie lūpų. 
Po pažastimi buvo pasikišęs ryšulėlį ir vis dairėsi. Katrina nustebusi 
žiūrėjo į jį. 

— Maniau, tu miegi, — pasakė ji. 

— Ir kiti taip mano! Ponia Ermengarda ir jūsų draugas, dailininkas! Jie 
nekreipė į mane dėmesio. Ir nors jie kalbėjo pašnibždomis, aš viską 
girdėjau... 

— Ką gi jie kalbėjo? 

— Kad kai visi sumigs ir jūs pagaliau nueisite truputį pailsėti, jie 
sugriebs jus ir išveš į Burgundiją! 

— Ką? — apstulbo Katrina. — Jie nori pagrobti mane? Jėga? Bet juk 
tai pasibaisėtina! 

— Ne, — pasakė Žozė kreivai šyptelėjęs, — juk jie jus myli... Pirmiau- 
sia įtariau juos turint nedorų kėslų... man net pasirodė, kad jie nori jus 
nužudyti, ir aš vos neužsipuoliau jų kambaryje. Tačiau taip nėra: jie nori 
jus pagrobti, kad išgelbėtų nuo pačios savęs. Jie jus gerai pažįsta ir bijo, 
kad vyksite tiesiai į Granadą, kur jūsų, jų manymu, laukia viena — žiauri 
mirtis... 

— Jiems tereikėtų lydėti mane ten, — sausai pertraukė jį Katrina, — 
ir pavojus būtų mažesnis. Maurų princesė gerai pagalvotų, ar verta žudyti 
Burgundijos pasiuntinį. 

— Kuris ten visų pirma neturėtų ką veikti! Nemanau, kad jūsų draugas 
taip rizikuos, jei nelieps jo ponas. Ne, ponia Katrina, jei nenorite grįžti į 
Dižoną, jei norite pasprukti nuo jų, jūs turite bėgti... ir nedelsdama! 

Minutėlę Katrina įdėmiai žvelgė į savo keisto pagalbininko netaisyk- 
lingų bruožų veidą. Jai kilo įtarimas. Ši istorija nepanaši į teisybę. Ji taip 
seniai pažinojo Ermengardą ir Janą van Eiką, kad negalėjo patikėti, jog jie 
griebsis jėgos. O šis vaikinas — tik elgeta ir sukčius; ji apie jį žino tik tai, 
kad jo miklūs pirštai ir jis neturi sąžinės. Ji taip ir pasakė: 

— Kodėl turėčiau tavimi tikėti? Jie draugai, seni ir ištikimi, o tu... 

— ... 0 aš — tik vagis, niekingas Paryžiaus elgeta, neturintis nė grašio, 
ar ne? Klausykite, ponia Katrina: jūs dukart išgelbėjote man gyvybę — 
vieną kartą, tiesa, netyčia, o antrą — visai sąmoningai. Jei ne jūs, dabar 

pūčiau kokiose nors kartuvėse Fižake. Stebuklų Kieme, tarp elgetų ir 
vagių, tokie dalykai neužmirštami. Mes turime savo garbės supratimą. 

Katrina ne iš karto atsakė. Žozė nenutuokė, kokių minčių sukėlė šie jo 
žodžiai. Juk jis nežinojo, kad Stebuklų Kiemui ji buvo dėkinga už savo 
gyvybę ir laisvę... Pagaliau ji tarė: 

— Ir kad už tai atsilygintum, tu nori mane lydėti į Granadą? Tu žinai, 
kad manęs ten gali laukti mirtis? 

— Prieš jums numirštant, — ramiai pasakė Žozė, — mirsiu aš. Kitaip 
nebūčiau vertas vadintis vyru!.. Laikas bėga, ponia Katrina, spręskite! Jei 
tikite manimi, turite tučtuojau išvykti... Aš truputį pažįstu Ispaniją, esu ten 
buvęs anksčiau, šiek tiek moku kalbą ir galėčiau būti jums naudingas... 

— Taip pat sėkmingai galėtumėte lydėti mane į Burgundiją. Ir drįstu 
tvirtinti, kad tai būtų daug maloniau! 

— Abejoju. Žmonės, kurie nori jus išgelbėti nuo savęs, jus myli. Bet 
jie nesupranta, jog jūs niekada nebūsite laiminga, jog visada apgailestau- 
site, kad nepadarėte to, ką privalėjote padaryti! Aš sutinku kartu su jumis 
rizikuoti, nes jūs panaši į mane: jūs niekada nepasiduodate. Ir tikiu, kad 
galite įveikti didžiausias kliūtis. Puikiai žinau, kas mums gresia: vergijos 
rimbas, kankinimai, mirtis, tačiau manau, kad tikslas to vertas... Jūs galite 
vėl rasti savo vyrą, o aš — surasti laimę, kokia dar niekada nebuvo 
nusišypsojusi. Šnekama, kad Granados karalystė yra pasakiškai turtinga... 
Ką darome? Einame? Arkliai jau pabalnoti ir laukia po arka. 

Katrinai vėl įsižiebė menka vilties kibirkštėlė. Šis jaunuolis ištarė 
žodžius, kuriuos ji norėjo išgirsti. Jis buvo narsus, protingas, patyręs. Ne! 
Ne, ji nelauks, ko! ją, kaip ryšulėlį, surištą auksiniais kaspinais, nugabens 
Pilypui Burgundiečiui, nes du geriausių ketinimų skatinami žmonės mano, 
jog tai tinkamiausias būdas garantuoti jai laimę. Ji pažvelgė į Žozė spin- 
dinčiomis akimis ir sušuko: 

— Eime, aš pasirengusi! 

— Luktelėkite, — pasakė jis ir padavė jai ryšulėlį. — Čia yra vyriški 
rūbai, kuriuos pavogiau iš vieno kareivio. Apsivilkite juos, o senuosius 
suriškite į ryšulėlį. Galime juos pasiimti. Tačiau paskubėkite... Tuomet jus 
bus sunkiau pažinti! 

Ji nekantriai stvėrė rūbus, liepė Žozė saugoti ją, spruko už kolonos ir 
ėmė persirenginėti, nejausdama šalčio. Viduje degė nuostabi ugnis... Kai 
tik ji pajuto turinti jėgų kovoti, skausmas buvo užmirštas. Dar bus laiko 
pagailėti savęs, jei nepasiseks... tačiau ji nė minutės nenorėjo apie tai 
galvoti. 

Ir staiga jai pasirodė, kad girdi, kaip aukštas, truputį švepluojantis 
balsas jai kužda iš miglotos praeities: “Jei kada nors bus taip, kad neturėsi 
kur eiti, ateik pas mane. Prie mano mažo namelio ant upės kranto auga 
laukiniai citrinmedžiai ir migdolmedžiai, o rožių krūmai pripildo orą 
aromato. Tu būsi mano sesuo, ir aš tave išmokysiu islamo išminties..." 

O, keistasis atminties veidrodis! Jis buvo toks aiškus, kad Katrina tarsi 
gyvą išvydo priešais save mėnulio šviesoje stovinčią liekną neaukštą 
figūrą žmogaus su juokinga balta barzdele, vilkintį ilgą mėlyną chalatą, su 
didžiuliu oranžiniu turbanu, panašiu į moliūgą, ant galvos... Jo vardas 
netikėtai išsprūdo iš jos lūpų: 

— Abu!.. Abu al Chairas!... Daktaras Abu! 

Ji, matyt, per daug galvojo apie savo skausmą, kad neprisiminė jo 
anksčiau! Abu, senas jos bičiulis, gyvena Granadoje! Jis gydytojas, sulto- 
no draugas. Jis jai patars ir padės, ji tuo įsitikinusi! 

Džiaugsmo apimta, Katrina skubiai baigė persirengti, susuko savo 
rūbus į ryšulėlį, pasikišo jį po pažastmi ir priėjo prie Žozė. 

— Eime! — sušuko ji. — Greičiau bėkime! 

Jis pažvelgė į ją, apstulbintas tokios staigios permainos. 

— Dievaži, ponia Katrina, jūs panaši į mažą kapotynių gaidį! 

— Todėl kad mes kausimės, mano drauge, visais būdais, visais gin- 
klais. Aš išplėšiu savo vyrą iš tos moters arba mirsiu, mėgindama tai 
padaryti! 

Katrina ir Žozė lyg du šešėliai nuslinko tamsia galerija. Vienintelė 
pavojinga vieta buvo didžioji salė, tačiau malkos jau buvo sudegusios ir 
didelė patalpos dalis skendėjo tamsoje. Slapstydamasi už miegančiųjų, 
vikri kaip katė Katrina dirstelėjo į židinio pusę: Ermengarda sėdėjo, tyliai 
šnekučiuodamasi su Janu van Eiku, kuris stovėjo nusisukęs į židinį. Jie 


71 


tikriausiai aptarinėja planą... Katrina nesusilaikė nenusišypsojusi ir nu- 
siuntė jiems atsisveikinimo oro bučinį. 

Bėgliai lėtai nuėjo prie durų. Žozė atsargiai atidarė jas. Silpną girgžte- 
lėjimą nustelbė netoliese miegojusiųjų knarkimas. Katrina išsmuko pro 
duris, Žozė — paskui ją. 

— Išgelbėti! — sušnabždėjo jis. — Dabar greičiau! 

Jis paėmė ją už rankos ir išvedė iš viešbučio. Po arka laukė du arkliai, 
pabalnoti ir apvyniotomis kanopomis. Mėnulis beveik pasislėpė, ir išda- 
vikiška jo šviesa geso. 

— Žiūrėkite! Dangus mūsų pusėje! Dabar į balną, bet atsargiai — kelias 
siauras ir pavojingas! 

— Ne toks pavojingas kaip žmonės, ir ypač draugai, — paprieštaravo 
Katrina. 

Po minutėlės Katrina ir jos palydovas risčiomis jojo į Pamplonę. Drąsiu 
mostu Katrina pasveikino milžinišką uolą, kurią, pasak legendos, Rolando 
kardas buvo perkirtęs nuo viršaus iki apačios. Jis tik perskėlė kalną perpus! 
Ji padarys daugiau!.. 

Antra dalis 


Praeities šešėlis 


Penktas skyrius 


Geležinis narvas 


— Tai Burgas, — pasakė Žozė Ralaras sustabdęs arklį. — Ar ten 
sustosime? 

Katrina prisimerkusi žiūrėjo į apačioje nusidriekusį miestą. Po begali- 
nės šalčio sukaustytų plynaukščių, purtomų šalto vėjo, erdvės ir raudon- 
rudžių pažliugusių lygumų Kastilijos karalių miestas nuvylė: didžiulis 
pilkšvai geltonas miestas, apsuptas tokios pat spalvos sienų, ir virš jų 
kyšanti milžiniška grėsminga tvirtovė. Lyg ir nieko stebėtino... tačiau 
kažkas nepaprasta vis dėlto buvo: statomas pastatas, dar apsuptas pastolių, 
taip meistriškai sukaltų, kad atrodė tarsi supinti iš nėrinių, žaižaruojančių 
kaip brangakmenis, vakaro prietemoje švietė lyg rausvas gintaras. Jis buvo 
iškilęs virš micsto kaip višta virš viščiukų, — Burgo katedra. Tvirtovės 
pylimo papėdėje, po dviarkiu tiltu lėtai tekėjo drumzlina upė. Visa vietovė 
kėlė liūdnas mintis. Katrina geriau apsisiautė sunkiu apsiaustu ir atsiduso, 
gūžtelėjusi pečiais. 

— Juk turime kur nors apsistoti nakvynei. Jokime. 

Raiteliai nusileido nuolaidžiu šlaitu ir atsidūrė prie tilto šalia dviejų 
apvalių bokštų, tarp kurių Šventosios Marijos vartai buvo įėjimas į miestą. 
Miestas buvo užtvindytas žmonių: raudsonskruosčiai valstiečiai su juodo- 
mis barzdomis, apsirengę avikailio arba ožkenos rūbais; moterys pilkomis 
arba raudonomis šilkinėmis suknelėmis, dauguma ant gaivos nešė moli- 
nius ąsočius arba pintines; skarmaluoti elgetos, basakojai berniūkščiai 

degančiomis akimis, — visi tą turgaus dieną ant tilto susimaišė; asilai, 
mulai, gremėzdiški dviračiai vežimai, atsitiktinis idalgas, kurio kilmingas 
arklys sunkiai brovėsi per šurmuliuojančią žmonių upę. 

Katrina ir jos palydovas grūdosi minioje. Tačiau Katrina nekreipė 
dėmesio nei į šį margaspalvį knibždėlyną, nei į moteris, kurios atsiklau- 
pusios geltoname Alansono vandenyje skalbė avikailius, šūkaudamos ir 
taškydamos vandenį. Nuo to laiko, kai vidurnaktį pabėgo iš viešbučio 
Ronsevalio tarpeklyje, ji galvojo tik apie tai, kaip greičiau patekti į 
Granadą. Jai norėjosi, kad jos arklys būtų plieninis, kad ji turėtų sparnus, 
kad jiems niekada nereikėtų sustoti. Ji kankinosi dėl kiekvienos sugaištos 
valandos. 


Katrinos širdį nuolat draskė Fortūnato pasakojimo apie Arno išdavystę 
sukurstytas pavydas. Ji tai jautė neapykantą, tai puldavo į neviltį, be to, 
prisidėjo kelionės nuovargis. Katrina beveik nebeturėjo jėgų. Naktį, kai 
reikėdavo keletą valandų pailsėti, ji dažnai negalėdavo užmigti: girdėdavo 
taip seniai pasakytus švelnius žodžius. Tada atsikeldavo, eidavo į gryną 
orą ir vaikščiodavo, kol įtūžis truputėlį atlėgdavo. Rytą sausomis akimis 
ir sučiaupusi lūpas ji vėl leisdavosi į kelią, niekada nesidairydama atgal... 


Ji negalvojo nei apie žmones, kuriuos paliko, nei apie persekiojimo 
pavojų. Argi jai galėjo rūpėti Janas van Eikas arba hercogas Pilypas, arba 
net neapdairioji Ermengarda de Šatovilen? Dabar jos pasaulyje buvo tik 
svajonė apie Granadą ir Žozė Ralaras, priverstinis jos ginklanešys. Jis 
pažadėjo lydėti ją į maurų karalystę ir savo pažadą tesėjo, nesistengdamas 
sudrumsti Katrinos tylėjimo. 


Perėję Šventosios Marijos vartus, du keliauninkai atsidūrė didelėje 
aikštėje, grįstoje akmenimis ir apsuptoje namų su arkadomis. Ir čia buvo 
daug žmonių, ypač ten, kur sukryžiavę kojas sėdėjo valstiečiai, pardavi- 
nėję savo neturtingų ūkių gėrybes. Keletas vienuolių, giedodami psalmes, 
į katedrą nešė bažnytinę vėliavą. Minioje vaikštinėjo nedidelės grupelės 
kareivių ir algvazilų. 

— Netoli yra prieglauda į Kompostelą vykstantiems maldininkams, — 
kreipėsi Žozė į Katriną. — Gal norėtumėte ten apsistoti? 

— Aš — nebe maldininkė, — trumpai atsakė Katrina. — Ir netoliese 
matau kitą viešbutį. 

“Trijų karalių" viešbutis stovėjo prie miesto sienos, tamsus medinis 
portikas beveik dengė žemas jo duris. Katrina nušoko nuo arklio ir pasuko 
durų link, lydima Žozė, kuris už apynasrio vedė arklius. Kai jie jau ėjo į 
viešbutį, minia aikštėje, šūkaudama, staiga kaip banga siūbtelėjo į miesto 
vartų pusę. Riksmai buvo tokie netikėti ir tūžmingi, kad net Katrina 
atkreipė dėmesį. 

— Kas ten dedasi? — paklausė ji. 

— Nežinau, manau, jie skuba kažką pasitikti. Galbūt karalių, grįžtantį 
į savo pilį... 

— O, ir visa tai... — sumurmėjo Katrina, kuriai karalius rūpėjo dar 
mažiau negu kas nors kitas. Tačiau ji sustojo. Nuo Šventosios Marijos 
vartų pusės ėjo keista procesija. Prastas valstietiškas dviratis vežimas, 
apsuptas ginkluotų raitelių eskorto, triukšmingai dardėjo nelygiais akme- 
nimis. Į vežimą buvo įkeltas narvas, sukaltas iš nelygių lentų, sutvirtintų 
geležiniais varžtais, o narve buvo grandinėmis sukaustytas žmogus. 

Tai, ką buvo galima įžiūrėti, buvo panašu į beformę masę. Narvas buvo 
per mažas, kad žmogus galėtų stovėti. Jis sėdėjo, nuleidęs galvą, nemė- 
gindamas gintis nuo į jį mėtomų daiktų. Minia reikalavo jo mirties. 
Žmogus narve atrodė taip, tarsi būtų nulipdytas iš molio; jo plaukai ir 
kūnas buvo aplipę storu purvo sluoksniu, jų tikrosios spalvos nesimatė. Jis 
vilkėjo purvinus pilkus skarmalus, o galvoje žiojėjo raudona žaizda. 

Minia vis įnirtingiau šūkavo, ir sargybiniai buvo priversti ietimis 
vaikyti žmones, nes jie būtų nutempę narvą. Katrina negalėjo atplėšti akių 
nuo to žiauraus reginio, ji žiūrėjo kaip pakerėta. Jai pagailo nelaimingojo, 
kurį žmonės su tokiu įniršiu puolė. 

— Dieve mano, — sumurmėjo Katrina, — ką tas vargšelis padarė? 

— Neužjauskite jo be reikalo, — tarė tylus balsas su menku akcentu. 
— Tai tik vienas iš nelabųjų plėšikų, kurių knibždėte knibžda Okso 
kalnuose į rytus nuo miesto. Tie kraugeriški vilkai vagia, plėšia, degina ir 
žiauriai nužudo savo belaisvius, jei tie negali sumokėti reikalaujamos 
išpirkos. 

Katrina nustebusi pasisuko į balso pusę ir pamatė keturiasdešimtmetį 
vyrą nuoširdžiu, bet ryžtingu veidu, švelnia šviesia barzda ir spindinčiomis 
žydromis akimis. Vyras buvo aukštas, stotingas. Ruda namie austa striukė, 
prisigėrusi baltų dulkių, rodė, kad jis yra mūrininkas. Katriną sujaudino 
nuoširdi jo šypsena. 

— Jūs kalbate prancūziškai? — paklausė ji. 

— Teisybę sakant, prastai kalbu, — tarė vyras ir nusijuokė, — bet gerai 
suprantu. Mano vardas Hansas. Esu iš Kelno, atsakau už katedros statybą. 

— Iš Kelno? — nustebusi pakartojo Katrina. — Ir dėl šio darbo teko 
vykti taip toli nuo gimtinės? 

— Mane čia pakvietė Kartachenos arkivyskupas, kurį prieš trejus 
metus buvau sutikęs Bazelyje. Bet jūs taip pat ne vietinis... 

Katrinos skruostai nuraudo. Ji nesitikėjo, kad ją klausinės, ir nebuvo 
tam pasirengusi. 

— "Esu... Mišelis de Monsalvi, — pasakė ji skubiai, kad dėl savo 
vyriškos aprangos nebūtų sugauta meluojant. — Aš keliauju su savo 
ginklanešiu, kad pasižvalgyčiau po pasaulį. 

— Sako, kad keliaudami jaunuoliai ugdo savo charakterį. Tačiau jūs 
turbūt esate labai naivus, nes nieko gero šioje šalyje nepamatysite. Gamta 
čia laukinė, o ir žmonės — puslaukiniai... 

Minia staiga nurimo. Buvo taip tylu, kad girdėjosi narve grandinėmis 
sukaustyto žmogaus dejonės. 

Raitelių algvazilų eskadronas neskubėdamas jojo gatve. Priešakyje 
išdidžiai jojo juodai apsirengęs žmogus. Milžiniškoje deglų šviesoje jis 
atrodė esąs griežtas ir stiprus kaip granitas. 

— Tai teisėjas donas Martinas Gomesas Kalvas, — sušnabždėjo Han- 
sas su baime ir pagarba. — Baisus žmogus. Jo išorinis santūrumas slepia 
dar baisesnį žiaurumą negu kalnų banditų. 

Ir tikrai, išsigandusi minia prasiskyrė. Algvazilams visai nereikėjo 
griebtis ginklų — žmonės patys norėjo būti kuo toliau nuo šio baisaus 
žmogaus. 

Donas Martinas apjojo narvą, paskui išsitraukė savo špagą ir smeigė į 
belaisvį. Grandinėmis sukaustytas žmogus pakėlė galvą, ir visi pamatė 

veidą, kurio pusę dengė susivėlusi barzda. Katrina krūptelėjo, nesupras- 
dama kodėl, ir staiga žengė keletą žingsnių į priekį, lyg traukiama magne- 
to. Tyloje pasigirdo, kaip kalinys suvaitojo. 

— Aš noriu gerti... — jis užsikirto, — gerti, — sušnabždėjo prancūziš- 
kai. Šis žodis pervėrė Katrinos širdį: “Gotjė!" 

Ji pažino savo dingusio draugo balsą ir dabar lengvai matė pažįstamus 
bruožus, kuriuos slėpė sutaršyti plaukai. Ją apėmė beprotiškas džiaugs- 
mas, ir akimirką ji užmiršo apie pasigailčtiną grandinėmis sukaustyto 
žmogaus padėtį. Ji žengtelėjo pirmyn, tačiau sunki Hanso ranka nusileido 
ant jos peties ir sulaikė. 

— Dėl Dievo meilės, nutilkite! Ar jūs iš proto išsikraustėte? 

— Jis — ne banditas, jis — mano draugas... paleiskite mane! 

— Ponia Katrina, maldauju jus, — pasigirdo Žozė balsas, ir jis sugriebė 
ją už kito peties. 

Hansas pašoko: 

— Ponia Katrina? 

— Taip, — piktai atrėžė Katrina, — esu moteris, grafienė Monsalvi. 
Bet ką tai turi bendra su jumis? 

— Labai daug. Tai viską keičia. 

Daug nešnekėdamas, mūrininkas stvėrė Katriną, tarsi ji būtų maišas, 
uždengė jos burną savo dideliu delnu ir nunešė į žemą namą už statomos 
katedros. Lengvai paspyręs koja, Hansas atidarė duris. 

— Imk arklius ir eik paskui mane, - - pasakė jis Žozė, grūsdamasis per 
minią. 

Niekas nekreipė į juos jokio dėmesio. Visų žvilgsniai buvo įsmeigti į 
teisėją ir jo belaisvį. Kai jie perėjo aikštę, Katrina pažiūrėjo į ispaną, 
įsakmiu balsu duodantį įsakymus, bet nesuprato nė žodžio. Ji išgirdo 
pritariamą minios šurmulį ir palengvėjimo atodūsius... Minia visame 
pasaulyje vienoda... Katrina suprato, kad teisėjas pažadėjo kvapą gniau- 
žiantį reginį. 

Ji norėjo paklausti, ką pasakė ispanas, tačiau stipri Hanso ranka, 
uždengusi jos burną, neleido ištarti nė garso. Jis jos nepaleido tol, kal 

neatsidūrė plačioje tamsioje galerijoje, kur buvo saugu. Tuomet jis atsi- 
gręžė į Žozė, ėjusį iš paskos, ir pasakė: 

— Uždarvk duris ir eik paskui mus. 

Jie įėjo į dengtą kiemą, kuriame netvarkingai gulėjo dideli akmens 
luitai. Dengtoje galerijoje stovėjo nebaigtos šventųjų statulos. Ant medinio 
kablio kabėjęs žibintas, skleidęs mirksinčią šviesą, kiemo viduryje silpnai 
apšvietė nutrintą senovinio romėnų šulinio kraštą. Hansas švelniai pastatė 
Katriną. 

— Na, — patenkintas pasakė jis, — dabar galite rėkti kiek širdis 
geidžia. 

Katrina iš įsiūčio net paraudo. Ji puolė prie jo kaip laukinė katė, tačiau 
Hansas sugriebė ją už rankų. 

— Aš reikalauju, kad mane paleistumėte! — rėkė ji. — Kas jūs toks? 
Kas jums davė teisę taip elgtis su manimi? 

— Jūs man patinkate, kilmingasis jaunuoli, ponia Katrina ar kas jūs ten 
iš tikrųjų esate. Jei būčiau leidęs jums elgtis taip, kaip norėjote, jau 
būtumėte surišta, užkimšta gerkle, tuzino sargybinių nuvesta į kalėjimą. Ir 
kokia iš to būtų nauda jūsų draugui? 

Katrinos pyktis išgaravo, išgirdus protingus mūrininko žodžius, tačiau 
ji neketino lengvai pasiduoti. 

— Nebuvo reikalo versti mane tylėti. Kaip jau sakiau, esu moteris, 
tačiau ne Kastilijos valdinė, o Prancūzjos karaliaus Karolio, karalienės 
Jolandos Aragonietės freilina... Žiūrėkite, — pasakė ji ir iš savo krepšelio 
ištraukė žiedą su smaragdu. — Tai man davė karalienė... Dabar tikite 
manimi? 

— Nesu įsitikinęs, kad net jei jūs būtumėte karalienė Jolanda, gyva 
ištrūktumėte iš teisėjo nagų. Kaip tik dėl to, kad Aragoniečių dinastija 
Kastilijoje nepopuliari Tas žmogus — tikras pabaisa! Ir brangakmenis 
tik sukeltų jo pavydą. Donas Martinas paprasčiausiai atimtų iš jūsų žiedą, 


* XV amžiuje didžiausios krikščioniškos Pirėnų karalystės buvo Kastilija ir Aragonas, 
dažnai kariavusios tarpusavyje. Burgo miestas buvo Kastilijos teritorijoje. 

o jus uždarytų kokiame nors bokšte, kol jūsų draugas būtų nubaustas 
mirtimi. 

— Jis neišdrįstų! Aš — kilminga moteris ir užsienietė. Galėčiau 
skųstis... 

— Kam? Karalius Chuanas II ir jo rūmai Tolede, be to, jie jums nebūtų 
naudingi net jei būtų čia. Kastilijos karalius — silpnas žmogus, jis nemėgs- 
ta priiminėti jokių sprendimų. Tik vienas žmogus gali jums padėti — tas, 
kuris yra tikrasis šios karalystės šeimininkas: gencrolas Alvaras de Luna. 

— Tuomet turiu citi pas jį... 

Hansas gūžtelėjo pečiais. Jis paėmė didelį ąsotį vyno, pripylė tris 
puodelius. 

— Tai neįmanoma! Generolas kaunasi prie Granados sienų, teisėjas ir 
arkivyskupas — miesto šeimininkai. 

— Tuomet kalbėsiu su arkivyskupu... Ar nesakėte, kad tai jis čia jus 
pasikvietė? 

— Taip. Monsinjoras Alonsas — geras ir teisingas žmogus, bet jis labai 
nesutaria su teisėju. Jei jis paprašys palikti jūsų draugą gyvą, teisėjas 
atsisakys tai padaryti. Supraskite, teisėją remia kariuomenė, o arkivyskupą 
— tik vienuoliai. Donas Martinas tai žino ir stengiasi tuo pasinaudoti. 
Galite savo akimis įsitikinti, bet pirma išgerkite vyno. Jums to reikia. 

Ramus jo tonas nustebino Katriną. Ji dirstelėjo į jį. Jos akys susitiko su 
pasitikinčio savimi žmogaus akimis, jis siūlė jai vyno, tačiau šis nepažįs- 
tamasis įrodė, kad yra jos draugas. Katrina susimąstė. Be abejo, jo akyse 
ji išvydo simpatiją ir susižavėjimą, ką buvo įpratusi matyti vyrų akyse. Ji 
žinojo apie savo galią jiems, ir šis vyras taip pat neįstengė atsispirti jos 
kerams. 

Katrina gurkštelėjo vyno iš alavinio puodelio. Stiprus gėrimas ją sušil- 
dė. Ji išgėrė viską iki paskutinio lašo ir atidavė puodelį Hansui. 

— Na štai! O ką dabar turiu daryti? 

Paskui šeimininką ji nuėjo į nedidelę žemą patalpą, kur,nebuvo nei 
šviesos, nei židinio, tik daugybė čiužinių ir antklodžių. Mažas langelis, 
dabar sandariai uždarytas, buvo aikštės pusėje. Ji pajuto stiprų Žmonių 
prakaito kvapą. 

— Čia miega mano darbininkai, — paaiškino Hansas. — Bet dabar jie 
visi aikštėje... Pažiūrėkite pro langą. 

Triukšmas lauke didėjo. Katrina pasibaisėjusi riktelėjo. Ji pamatė, kad 
sunkus narvas su kaliniu pakeltas panaudojus vieną iš sunkių suktuvų, 
kuriais statant katedrą keliami akmenys, ir dabar siūbavo trijų aukštų namo 
aukštyje. Žmonės į kalinį svaidė viską, kas pasitaikė po ranka. Katrina 
nusisuko ir susidūrė su įdėmiu Hanso žvilgsniu. 

— Kodėl jie pakėlė narvą? 

— Kad palinksmintų minią. Taip jie galės mėgauts žmogaus kančio- 
mis, kol jam įvykdys mirties bausmę. Žinoma, jie jam neduos nei valgyti, 
nei gerti... 

— Kada jam įvykdys bausmę? 

— Po savaitės. 

Katrina šūktelėjo, akyse susitvenkė ašaros. 

— Po savaitės? Bet jis mirs daug anksčiau... 

— Ne, — pasigirdo Žozė balsas, — juodai apsirengęs žmogus pasakė, 
kad kalinys stiprus kaip lokys ir dar gyvens, kad sulauktų jam skirtos 
bausmės... 

— Ir kokia tai bus bausmė? — perdžiūvusiomis lūpomis sušnabždėjo 
Katrina. 

— Kam jai tai žinoti? — priekaištingai tarė Hansas. — Tegul geriau 
sulaukia tos dienos. 

— Ponia Katrina ne iš bailiųjų, bičiuli, — pasakė Žozė. — Nemanyk, 
kad nuo jos galima nuslėpti teisybę! — Jis pasisuko į Katriną: — Po 
savaitės jam gyvam nuners odą, kurią paaukos Kristaus statulai. Kūną 
sudegins... 

Katrina pajuto, kad jai iš siaubo pasišiaušė plaukai, ją staiga supykino. 
Pamatęs, kad jai bloga, Hansas norėjo padėti, bet ji atstūmė jo ranką. 

— Ne. Nereikia. Aš tuoj atsipeikėsiu... 

— Nejaugi tikrai reikėjo jai viską pasakoti? — murmėjo nepatenkintas 
vokietis. 

— Žozė teisingai pasielgė. Jis gerai pažįsta mane. 

Ji atsisėdo ant vieno čiužinio ir suspaudė rankomis galvą. Negailestingi 
laikai, karo baisybės pripratino ją prie žiaurumo, bet tai, ką išgirdo, 
pranoko Žmogaus vaizduotę. 

— Kas beprotis? Tie žmonės ar aš? Ar gali būti dar kas nors nežmo- 
niškesnio? 

— Dar baisesni dalykai dedasi Granadoje, — liūdnai tarė Žozė. — 
Tačiau turiu pripažinti, kad šioje šalyje labiau negu kur nors kitur mėgs- 
tamas kraujas... 

Katrina jo nesiklausė. Ji mėgino suvokti šios barbariškos bausmės 
prasmę. Mėgino suprasti, kodėl nuteistojo oda aukojama Kristui. Tokia 
šventvagystė atrodė neįtikėtina. 

— Tokia statula katedroje jau yra, — ramiai tarė meistras mūrininkas. 
— Dabar eikime iš čia. Čia negalima pasilikti. Šalta, be to, greitai grįš 
mano darbininkai. 

Jis švelniai paėmė jos ranką ir nuvedė per vidinį kiemą į didžiulę 
virtuvę, kuri užėmė visą pastato plotą. Ten po apetitiškai kvepiančiu katilu 
traškėjo ugnis, o pagyvenusi tarnaitė snaudė ant kėdės šalia vyno statinai- 
tės. Tarnaitės rankos buvo prispaustos prie pilvo, burna plačiai išsižiojusi. 
Sodindamas Katriną ant suolelio, Hansas pasakė: 

— Jos vardas Uraka. Ji kurčia. Galime laisvai šnekėti... 

Hansas priėjo prie senutės ir pamėgino pažadinti ją. Kai tik ji atsimerkė, 
iš jos burnos pasipylė nesuprantamų žodžių srautas. Nė nežvilgtelėjusi į 
du nepažįstamuosius, ji nukabino katilą ir pastatė ant stalo. Judėdama 
nepaprastai vikriai, išėinė iš skrynios keletą medinių dubenėlių ir įpylė į 
juos sriubos. Paskui vėl užsnūdo ant kėdės. Hansas padavė dubenėlius 
Katrinai ir Žozė ir atsisėdo greta jų. 

— Greičiau valgykite, — pasakė jis ir pakėlė dubenėlį prie Katrinos 
lūpų, nes ji, atrodė, negalėjo pajudėti. — Valgykite, pasijusite geriau. 

Katrina degindamasi lūpas ir raukydamasi suvalgė tirštą miltinį srėbalą 
su lašiniais. Padėjusi dubenėlį, ji pažvelgė į vyrus. 

— Aš turiu išgelbėti Gotjė. Mano gyvenimas neteks prasmės, jeigu 
leisiu jam taip baisiai numirti. 

Jai niekas neatsakė. Hansas, ramiai pavalgęs, pastūmė į šalį dubenėlį, 
rankove nusišluostė lūpas ir tarė: 

— Tas žmogus buvo jūsų tarnas, net jūsų draugas, tačiau laikas keičia 
žmones. Kalnų banditai — baisūs žiauruoliai, ir tas žmogus buvo vienas 
iš jų. Jo sielą tikriausiai slegia nusikaltimai. Kodėl turėtumėte rizikuoti 
gyvybe dėl tokio žmogaus? 

— Jūs nieko nežinote apie jį. Iš kur jums žinoti? Meistre Hansai, noriu 
jums pasakyti, kad visoje Prancūzijos karalystėje nėra geresnės ir ištiki- 
mesnės širdies kaip Gotjė. Jis dingo prieš keletą mėnesių, ir aš gerai žinau, 
kad nei auksas, nei noras išgelbėti savo gyvybę nepakeistų šio žmogaus. 
Pirma išklausykite mano pasakojimo, o paskui jau pats spręskite, koks jis 
yra. 

Paprastai ir be pagražinimų ji papasakojo vokiečiui apie Gotijė, kokį jį 
pažinojo, kaip jis gynė ją ir daug kartų išgelbėjo gyvybę, kaip išvyko 
ieškoti Arno ir dingo Pirėnų tarpekliuose. Hansas klausėsi jos netardamas 
nė žodžio. 

— Dabar suprantate, kad negaliu leisti jam mirti tokia baisia mirtimi? 
— baigė pasakojimą Katrina. 

Hansas minutėlę patylėjo, paskui pažvelgė į ją ir pasakė: 

— Aš jums padėsiu. 

— Kodėl jūs turite mums padėti? — šiurkščiai nutraukė jį Žozė. — 
Esame visiškai svetimi jums žmonės, ir jūs negalite dėl nepažįstamų 
žmonių rizikuoti savo gyvybe. Gyvenimas puikus. Ir jo reikia laikytis 
įsikibus abiem rankom... Bet, matyt, jums krito į akis karalienės smarag- 
das... 


Hansas taip staigiai pašoko, kad suolas, ant kurio sėdėjo, su trenksmu 
apvirto. Jis išraudo ir grėsmingai pakėlė kumštį prie Žozė veido: 

— Jei tai dar kartą pasakysi, aš išmalsiu tau snukį, — suriaumojo jis. 
— Hansas iš Kelno rielaukia užmokesčio už savo paslaugas, įsidėmėk tai! 

Katrina puolė prie vyrų ir atsargiai maža ranka nustūmė Hanso kumštį. 

— Atleiskite jam, meistre Hansai. Nors mūsų laikais sunku pasitikėti 
žmonėmis, aš jumis tikiu. Jūsų akys nemeluoja. Jei turėtumėte piktų kėslų, 

taip nesielgtumėte. Tačiau Žozė sako teisybę. Kodėl jūs turėtumėte rizi- 
kuoti mums padėdamas? 

Kol ji kalbėjo, Hansas susitvardė. Jis žiūrėjo į ją beveik šypsodamasis. 
Paskui gūžtelėjo pečiais. 

— Aš ir pats nežinau. Gal dėl to, kad jūs man patinkate. Gal dėl to, kad 
tiesiog noriu suteikti sau malonumo. Gotjė — šiaurietis kaip ir mes, todėl 
jaučiu jam simpatiją. Nenoriu leisti tiems kraugeriams sudraskyti jo į 
gabalėlius kaip skerdieną mėsos parduotuvėje. Manau, kad negalėsiu po 
to ramiai miegoti. Be to, aš nekenčiu teisėjo. Jis įsakė nukirsti vienam 
mano darbininkui ranką, nes įtarė jį vagyste. Būsiu laimingas, jei jam už 
tai atsilyginsiu... 

Jis perėjo kambarį, paėmė du čiužinius ir paticsė juos prie židinio. 

— Gulkite čia ir pasistenkite truputį pamiegoti, — pasakė jis Katrinai. 
— Po vidurnakčio, kai bus tamsiausia, įlipsime į bokštą ir pažiūrėsime, ar 
galėsime pasiekti narvą. 

— Manote, bus galima jį iš ten ištraukti? — paklausė Katrina, ir jos 
akyse šmėstelėjo viltis. 

— Abejoju, kad galėsime ką nors padaryti šiąnakt. Tačiau turime viską 
apžiūrėti ir pasiruošti pabėgimui. Be to, gal galėsime paduoti jam valgyti 
ir gerti. 

Gerokai po vidurnakčio mūrininko namo durys atsidarė ir pro jas 
slapstydamosi išslinko trys tamsios figūros. Be kareivių, stovėjusių po- 
stuose prie katedros bokštų, didžiulėje aikštėje nebuvo nė gyvos dvasios. 
Tik katė šmurkštelėjo pro tris nakties klajūnus... 

Katrina, Žozė ir Hansas pasislėpė katedros arkados šešėlyje ir artinosi 
prie durų, kurių raktas Hansui buvo likęs po koplyčios statybos. Visi trys 
atsargiai slinko į priekį, stengdamiesi neatsistoti ant silpnai suklotų akme- 
nų. Žozė nešė vandens ąsotį, Hansas — kumpio gabalėlį ir kepaliuką 
duonos. Tik Katrina nieko nenešė. Ji ėjo nuleidusi akis, nedrįsdama 
dirstelėti aukštyn, nes bijojo pamatyti nelemtąjį narvą, kuris kaip juoda 
dėmė išsiskyrė nakties danguje. 

— Atsargiai, — įspėjo Hansas, kai jie palipę keletą laiptų priėjo duris. 
— Bažnyčioje — nė garso. Čia visuomet pasilieka melstis du vienuoliai. 

Visą naktį jie keičia vienas kitą. Duokite man ranką, ponia Katrina, aš vesiu 
jus. 

Katrina padavė ranką, ir ji paskendo didžiulėje šiurkščioje meistro 
mūrininko rankoje. Žozė ėjo paskui Katriną įsitvėręs į jos apsiaustą. Mažos 
durelės nė negirgžtelėjo, kai Hansas atsargiai atidarė jas. Jie pamatė chore 
du atsiklaupusius vienuolius, kurių skustas galvas apšvietė geltona vienin- 
telės dujinės lempos šviesa. Girdėjosi monotoniškas jų murmėjimas. 

Hansas skubiai persižegnojo, paskui nuvedė savo bendrininkus per 
nebaigtą statyti koplyčią, ir jie paskendo kolonų šešėlyje. Visi trys negir- 
dimai kaip dvasios nuslinko prie bokšto laiptų ir taip pat tyliai užlipo jais. 

Viduje buvo tamsu kaip kape. Hansas atsargiai uždarė duris ir užstūmė 
sklendę. Ant grindų gulėjo du deglai. Mūrininkas uždegė vieną jų ir, 
pakėlęs virš galvos, apšvietė akmeninį stulpą. 

— Užgesinsiu jį, kai užlipsime į viršų, — pasakė jis. — Dabar pasku- 
bėkite! 

Vienas paskui kitą, sunkiai alsuodami, jie ropštėsi siaurais laiptais. 
Hansas užgesino deglą. Stiprus šaltas vėjas nutvilkė Katrinos veidą. Jie 
stovėjo atviroje aikštelėje, ir nors naktis buvo giedra, mirguliavo žvaigž- 
dės, Katrinai reikėjo laiko priprasti prie tamsos. 

— Atsargiai, nesuklupkite, — sušnabždėjo Hansas, — visur pilna 
akmenų ir lentų. 

Jie stovėjo vokiečio aikštelėje. Jis statė įmantriai išraižytas katedros 
bokštų smailes. Sunkus suktuvas ir ant jo kabaluojantis medinis narvas 
gerai matėsi nakties dangaus fone. Katrina žiūrėjo iš siaubo plačiai atsi- 
merkusi, tarsi matytų kankinimo priemones. 

Hanso prilaikoma, Katrina priėjo prie baliustrados, kuri supo bokštą. 
Narvas lengvai sūpavosi. Pro medines narvo lentas Katrina vos matė 
kalinį. Gotjė žvelgė aukštyn, tarsi apžiūrinėdamas dangų, ir be paliovos 
vaitojo. Dejonė buvo labai silpna, ir Katrina maldaujamai pažvelgė į 
Hansą. 

— Mes turime pakelti narvą prie baliustrados ir išvaduoti jį. Jis kanki- 
nasi... 

— Žinau. Tačiau mes dabar negalime to padaryti. Suktuvas baisiai 
girgdža. Mes tik patrauktume sargybinių dėmesį ir negalėtume žengti nė 
žingsnio. 

— Ar negalite ko nors sugalvoti, kad jis negirgždėtų? 

— Žinoma, galiu. Suktuvą reikia sutepti taukais, tačiau tokioje tamsoje 
tai sunku padaryti. Be to, pirma turime parengti šio žmogaus pabėgimą. O 
dabar tegalime pamėginti paduoti jam kokio nors maisto ir atsigerti. 
Tylutėliai pašaukite jį. Mums negalima patraukti kareivių dėmesio. 

Žozė stipriai laikė Katriną, o ji pasilenkusi tyliai pašaukė: 

— Gotjė!.. Gotjė!.. Tai aš, Katrina! 

Kalinys, nė kiek nenustebęs, lėtai pasuko galvą. 

— Katrina, — pakartojo jis lėtai, jo balsas atrodė kaip miegančio 
žmogaus. — Aš noriu gerti... — sušnibždėjo jis. 

Katrinos širdis plyšo iš skausmo. 

— Gotjė, prašau, atsakyk man! Pažiūrėk į mane! Tai aš, Katrina de 
Monsalvi... 

— Palaukite, — sušnabždėjo Hansas ir patraukė ją atgal. — Pirmiausia 
duokime jam atsigerti. Paskui žiūrėsime. 

Jis greitai pritvirtino siaurą ąsočio kaklelį prie ilgos medinės karties ir 
atsargiai nuleido jį į narvą, prie sukaustytų žmogaus rankų, tačiau Gotjė 
vis dar nieko nereginčiomis akimis žvelgė aukštyn. 

— Eli, bičiuli, išgerk! — tyliai paliepė Hansas. 

Kai belaisvis savo rankose pajuto molinį ąsotį, kimiai šūktelėjęs stvėrė 
jį ir ėmė godžiai gerti, ištuštindamas jį iki paskutinio lašo, po to vėl 
sustingo. Katrinos širdis buvo suspausta skausmo. Ji sušnabždėjo:: 

— Jis manęs neatpažįsta. Atrodo, jis negirdi, kas jam sakoma. 

— Matyt, karščiuoja, — pasakė Hansas. — Jo galvoje yra žaizda. Dabar 
pamėginsime duoti jam pavalgyti. 

Maistas buvo suvalgytas taip pat godžiai, tačiau kalinys buvo visiškai 
kurčias Katrinos šauksmams ir prašymams. Jis į ją taip žiūrėjo, tarsi ji būtų 
persišviečianti, o paskui nusisuko. Jis kažką nerišliai, gailiai ir monotoniš- 
kai murmėjo, ir tai kėlė Katrinai siaubą. 

— Dieve mano! — sušuko ji. — Jis išprotėjo! 

— Nemanau, — pasakė Hansas drąsinamai. — Tačiau jis kliedi. 
Einame, ponia Katrina. Dabar mes jam niekuo nebegalime padėti. Turime 
grįžti namo. Rytoj pasirūpinsiu, kad suktuvas būtų suteptas. Ir gal kitą 
naktį galėsime ištraukti belaisvį. 

— Bet kaip mes jį išvešime iš miesto? Vartai stiprūs ir gerai saugomi. 

— Viskam ateis laikas. Kai ką esu sumanęs... 

— Su ilga stipria virve, — sušnabždėjo Žozė, — nuo miesto pylimo 
galima bet ką nuleisti. 

— Taip, jei nieko geresnio nesugalvosime. Tačiau manau, kad galiu 
pasiūlyti kitokį sprendimą. Mūrininkas daug ko išmoksta... O dabar muins 
reikia grįžti. 

Paskutinį kartą pažvelgusi į Gotjė, Katrina nulipo žemyn. Vienuoliai 
tebesimeldė tamsioje katedros navoje nė neįtardami, kad čia esama są- 
mokslininkų. Durys tyliai užsidarė, ir Katrina su draugais vėl atsidūrė 
gatvėje. 

Kai jie priėjo namus, Hansas savo svečiams davė keletą patarimų. 

— Kad ir kas klaustų, jūs esate mano giminaičiai, vykstantys į Kom- 
postelą. Tačiau stenkitės nesisukinėti tarp darbininkų. Kai kurie jų labai 
nustebs, kad nekalbate vokiškai. Prisiminkite tai, o daugiau galite daryti 
viską ką norite. 

— Ačiū, — atsakė Katrina, — bet visai nenoriu eiti į gatvę. Tas baisus 
narvas verčia mane drebėti. Aš liksiu namie. 

— Oašne! — tarė Žozė. — Kai organizuoji pabėgimą, turi būti akylas 
ir ausylas. 


Kita diena Katrinai buvo tikra kankynė. Ji sėdėjo užsidariusi Hanso 
name, stengdamasi nežiūrėti į gatvę, kur nuo ryto pliaupė lietus, nesiklau- 
syti vargšui belaisviui šūkaujamų grasinimų ir prakeiksmų. Visą dieną ji 
praleido su senąja Uraka, ir tai nebuvo didelė paguoda. Kartais senutė 
kažką kalbėdavo, tačiau Katrina jos nesuprato. Uraka vaikščiojo virtuvėje, 
šnekėjosi pati su savimi, kaip dažnai daro seni žmonės. Vidurdienį ji davė 
Katrinai sriubos dubenėlį, keletą susvilusių paplotėlių ir ąsotį vandens, 
paskui atsisėdo ant savo kėdės ir taip įkyriai ėmė apžiūrinėti Katriną, kad 

ši susinervino. Galų gale Katrina nusisuko nuo tarnaitės ir išėjo pasėdėti 
vidiniame kieme, kol grįš vyrai. Žozė išėjo kartu su Hansu, pasakęs, kad 
nori apeiti miestą ir susipažinti su juo. 

Žozė grįžo niūrus. Katrina sunerimusi ėmė jį klausinėti. Jis atsiduso ir 
pagaliau pasakė: 

— Iš čia ištrūkti bus nelengva. Mėginimas išgelbėti belaisvį mieste gali 
sukelti riaušes. Čia žmonės — kaip laukiniai gyvuliai. Jie nekenčia banditų 
ir negali nedžiūgauti pagalvoję, kad vienas iš jų yra jų rankose. Jei kas nors 
atims grobį, jie mieste viską nuniokos. 

— Tegul! — sušuko Katrina. — Tai manęs nejaudina! Aš neketinu čia 
pasilikti. Man rūpi tik viena — Gotjė gyvybė... 

Žozė pašnairavo į ją. 

— Jūs tikrai jį taip mylite? — paklausė jis sarkastiškai, ir Katrina tai 
pastebėjo. 

Ji pažvelgė į jį savo našlaičių spalvos akimis ir išdidžiai pareiškė: 

— Taip, aš tikrai jį myliu... kaip savo tikrą brolį, o gal net labiau. Jis 
tėra valstietis, tačiau dėl savo taurios širdies, narsumo ir ištikimybės yra 
pranašesnis už daugelį mano pažįstamų aristokratų. Ir jei jūs tikitės įkalbėti 
mane palikti jį tiems laukiniams, tai veltui gaištate laiką. Net jei neteksiu 
gyvybės mėgindama jį išgelbėti, aš turiu tai padaryti. 

Žozė nusišypsojo, jo akyse šokinėjo kibirkštėlės. 

— Ponia Katrina, niekas tam neprieštarauja. Aš tik pasakiau, kad tai 
padaryti bus sunku ir kad žmonės ims maištauti, štai ir viskas. 

Tuo metu gatvėje vėl pasigirdo prakeiksmai ir šauksmai: “Mirtis jam!" 

— Teisėjas padidino sargybą prie bokšto. Aikštėje dabar susirinko 
didžiulė minia. Visi nuo lietaus šlapi ir staugia kaip vilkai. 

— Jis padidino sargybą? — pakartojo baldama Katrina. 

— Man nerimą kelia ne apsauga, o minia, — pasakė Hansas, kuris ką 
tik įėjo ir kratė vandenį nuo rūbų. — Jei lietus jų neišvaikys, jie gali čia 
praleisti visą naktį, žiūrėdami aukštyn. Tuomet negalėsimc įgyvendinti 
savo plano. 

Jis pajudino pečius, kad lietaus lašai nuriedėtų nuo jų, ir su užuojauta 
pažvelgė į Katriną. Ji buvo išbalusi, tačiau stengėsi tvardytis. Kurį laiką ji 

tylėjo, ir Hansas ėmė autis batus, apsunkusius nuo purvo. Pagaliau Katrina 
paklausė: 

— Kaip suktuvas? Jums pavyko jį apžiūrėti? 

— Taip, žinoma. Pasakiau, kad jis sugedęs. Ir užkroviau ant jo tiek 
taukų, kad jį būtų galima juose iškepti. Tačiau ko galime tikėtis, jei visi 
tie spoksantys ir riaumojantys žmonės neišsiskirstys? Mes negalėsime net 
paduoti kaliniui maisto. 

— Jie turi išsiskirstyti! — pasakė Katrina. — Turi! 

— Taip, bet kaip galėtume priversti juos tai padaryti? — paklausė Žozė. 
— Jei net lietus negali... 

Ir staiga pasigirdo kurtinamas griaustinio trenksmas. Atrodė, dangus 
pratrūko, lietus virto baisia liūtimi. Vanduo pliūptelėjo taip smarkiai, kad 
per keletą minučių aikštė ištuštėjo. Minia išsisklaidė, žmonės išsilakstė į 
namus slėptis nuo netikėtos liūties. Sargybiniai, ieškodami priedangos, 
glaudėsi prie katedros sienų. Darbininkai paliko bokštą. Tik narvas liko 
vėjui ir lietui. Jis ėmė kaip švytuoklė siūbuoti. 

Katrina, Hansas ir Žozė prigludo prie mažo langelio aikštės pusėje. 

— Kad taip būtų ilgiau... — šnabždėjo Katrina. — Bet tai tik audra... 

— Būna ilgų audrų, — padrąsino Hansas. — Šiaip ar taip, jau temsta... 
ir ši naktis bus neregėtai tamsi. Dabar einame, mano darbininkai grįžta. 
Jūs turite pavakarieniauti ir pailsėti. Šiąnakt turėsime daug nuveikti... 

Katrinai vakaras slinko dar lėčiau negu diena. Tebelijo. Girdėjosi, kaip 
smarkiai lietus barbena į stogą. Darbininkai tylomis pavakarieniavo, o 
paskui vienas paskui kitą iš nuovargio nusvirusiais pečiais nuėjo ilsėtis. 
Tik du ar trys pasiliko ir kartu su Hansu gėrė vyną iš didžiojo ąsočio. 
Katrina laukė, atsirėmusi į krosnį priešais Žozė. Šis užsismaukė ant akių 
kepurę, sunėrė rankas ir dėjosi miegąs. 

Katrina taip pat užsimerkė, bet negalėjo užmigti: tiek daug minčių 
sukosi jos galvoje! Ji su kartėliu pamanė, kad, atrodo, pats dangus baudžia 
bedievį Gotjė. Ji nerimavo: ar jiems pasiseks išlaisvinti Gotjė iš to baisaus 
narvo, kaip jie slapta išveš jį iš miesto? Ar nereikės Hansui smarkiai 
nukentėti dėl suorganizuoto pabėgimo? Aibė klausimų kamavo ją ir atro- 
dė, kad nėra į juos atsakymo. 

Pagaliau vyrai išsiskirstė, ugnis židinyje ėmė blėsti. Uraka seniai 
miegojo. Prirūkusioje virtuvėje vis tamsėjo, o Katrina tebesėdėjo plačiai 
atsimerkusi, klausydamasi savo širdies plakimo. Kai tik Hansas atėjo, ji 
atsistojo. Žozė taip pat tučtuojau pašoko. 

— Einam, — pasakė Hansas. — Dabar arba niekuomet... 

Visi trys stovėjo prisiglaudę prie sienos bokšto aikštėje. Lietus nurimo, 
naktis buvo juoda kaip degutas. Narvas atrodė kaip tamsi sala šešėlių 
jūroje. Miesto stogų nesimatė. 

— Per tamsu, — sušnabždėjo Katrina. — Ką galim padaryti? 

— Aš matau viską, ką reikia, — nutraukė ją Hansas. — Tai svarbiausia. 
Atsargiai, Žozė. Aš noriu pakelti narvą... 

Mūrininkas pasiraitojo rankoves, paspjaudė delnus ir įsikibo į didžiulio 
rato rankeną. Katrinai buvo sunku patikėti, kad vienas žmogus gali jį 
pajudinti. 

— Aš noriu jums padėti, — sušnabždėjo ji. 

— Ne, aš pats. Bus geriau, jei padėsite Žozė sulaikyti narvą, kai jis 
susilygins su platforma. Tai nebus lengva. Nesirūpinkite suktuvu. 

Hansas giliai įkvėpė ir ėmė sukti suktuvą. Narvas iš pradžių sudrebėjo, 
o paskui ėmė labai lėtai kilti aukštyn. Nesigirdėjo nė garso: tepalas padėjo. 
Žmogus narve gulėjo nekrutėdamas. 

— Meldžiu Dievą, kad jis būtų gyvas, — sušnabždėjo Katrina. 

— Melskite Dievą, kad Hansui pavyktų pakelti iki čia narvą, tai 
svarbiausia, — atsakė susirūpinęs Žozė. — Pakelti jį vienam — titano 
darbas. 

Iš to, kaip sunkiai Hansas kvėpavo, buvo aišku, kiek jam reikėjo dėti 
jėgų. Katrina visu savo kūnu jautė kovą tarp vieno žmogaus jėgos ir 
didžiulio svorio, kabančio ant suktuvo. Narvas lėtai kilo. 

— Dieve mano, jis nepajėgs to padaryti! — sušnabždėjo ji. 

Katrina norėjo pulti padėti Hansui, tačiau tuo metu iš bokšto laiptų 
tamsos išniro figūra. Katrina net nespėjo riktėlėti. Žmogus kažką pasakė 
svetima kalba ir puolė padėti Hansui. 

— Kas jūs? — paklausė apstulbusi Katrina. 

— Nebijokite, tai Otas, mano padėjėjas. Jis žino, ką mes ketiname 
daryti, ir atėjo mums padėti. 

— Kodėl jis tai daro? 

— Galite juo pasikliauti. Jis — to žmogaus, kuriam nukirto ranką, 
brolis. 

— Mes neturime pasirinkimo... Be to, jis labai laiku atėjo į pagalbą... 

— Tai tiesa. Aš vos nepaleidau narvo. Jis toks sunkus, kad, atrodė, 
raumenys tuoj nutrūks. 

Netarusi nė žodžio, Katrina nuėjo prie Žozė. Ji suprato, ko išvengė 
Gotjė. Dabar narvas kilo greičiau, jo viršus jau susilygino su bokštelio 
viršutine aikštele. Paskui narvas pakilo virš jos... Žozė užkabino jį kabliu 
ir patraukė į save. 

— Atsargiau, — sušnabždėjo Hansas, — atsargiau. Mes jį turime 
paleisti be menkiausio triukšmo. 

Tai buvo sunkiausia ir pavojingiausia. Katrina sulaikė kvapą. Nors 
naktis buvo šalta, tačiau jos kūnu sruvo prakaitas. Įsikibusi į medinį narvą, 
ji pajuto palengvėjimą. Akimirka, ir mažas kalėjimas, lėtai sukdamasis, 
sustojo prie aikštelės, o paskui taip tyliai, kad Katrina girdėjo širdies 
plakimą, nusileido. Vyrai prie suktuvo lengviau atsikvėpė. Katrina pama- 
tė, kaip jie rankovėmis nusišluostė kaktas. 

— Naktis juoda kaip rašalas, — sumurmėjo Hansas. — Mes turime 
surasti... Jūs galite surasti duris? 

— Taip, — atsiliepė Žozė, — štai čia. 

Sunkus geležinis skląstis, užsklendęs narvo duris, buvo primityviai 
padarytas, ir nebuvo sunku jį atšauti. Kai tik durys buvo atidarytos, Katrina 
įėjo į narvą ir pasilenkė prie nejudančio kūno. 

— Jis nejuda, — pasakė ji sunerimusi, — turbūt miręs. 

— Pažiūrėsime, — atsakė Žozė. — Leiskite, ponia Katrina, man 
pažiūrėti. 

— Paskubėkite, — sumurmėjo Hansas, pažvelgęs į dangų... 

Virš debesų šviesėjo. 

— Jei vienam iš sargybinių arba miestiečių šaus į galvą mintis dirstelėti 
aukštyn ir jie pamatys, kad narvo nėra vietoje, viskas žlugs. Ir tada mūsų 
neišgelbės nė Viešpats! 

— Visose pasaulio šalyse, — sausai tarė Katrina, — bažnyčios yra 
prieglobstis. 

— Galbūt visose kitose šalyse... bet tik ne čia. 

Lėtai ir atsargiai trys vyrai ištraukė iš narvo belaisvį. Jis nejudėjo. 
Nesijautė net jo kvėpavimo. Katrina padėjo ranką jam ant krūtinės. 

— Širdis plaka. Jis gyvas, — sušnabždėjo ji. — Tačiau nežinau, ar ilgai 
ištemps. 

— Greitai nurenkite jį! — paliepė Hansas. 

— Bet kam? 

— Tuoj pamatysite. Dėl Dievo meilės, paskubėkite. Dangus kas minutę 
giedrėja. 

Tarsi jo žodžių patvirtinimą jie išgirdo vieno sargybinio kosėjimą 
apačioje ir ieties stuksenimą į akmenis. Visi keturi išsigandę apmirė, jų 
širdys pašėliškai daužėsi laukiant šūksnio... Bet nieko neįvyko. Katrina, 
Žozė ir Otas plėšė Gotjė rūbus, o Hansas išvyniojo sunkų paketą, kurį 
atsinešė. Tai buvo didelis medžio gabalas, panašus į susirietusio žmogaus 
figūrą. X 

— Narvas turi taip atrodyti, tarsi jame yra žmogus, — sušnabždėjo 
Hansas, — kitaip visi miesto namai išaušus bus iškratyti, ir mes negalėsi- 
me išvežti šio žmogaus. Jei mums pasiseks, keletą dienų niekas nepaste- 
bės, kas įvyko. 

Katrina jau suprato, ką vokietis ketina daryti. Nedaug laiko teprireikė 
Gotjė skarmalams nuvilkti. Jie suvyniojo į apsiaustą nejudantį kūną, o tuo 
metu Hansas įdėjo medžio gabalą į narvą, apdengė jį belaisvio skarmalais 
ir dar užmetė savo atsineštų skudurų. Molio gabalas, taip pat suvyniotas į 
skudurus, atrodė panašus į galvą, padėtą ant rankų. Tamsoje panašumas 
buvo stulbinamas. 

— Vidury baltos dienos tų, kurie stovės bokšte, tai neįtikins, — pasakė 
Hansas, — bet stovintys apačioje žmonės patikės. 

Dabar sunkiausia buvo nuimti belaisvio grandines. Hansas atsinešė 
instrumentų krepšelį, bet sunku buvo dėl to, kad grandines reikėjo nuimti 
nesužeidžiant Gotjė. Menkiausias jo riktelėjimas galėjo viską sugadinti. 
Katrina iš baimės sulaikė kvapą, kai Hansas ėmė pjauti geležinius pančius. 
Jai atrodė, kad kilo baisus džeržgėjimas. Tačiau mūrininkas buvo labai 
sumanus meistras, ir pančiai buvo nuimti bevcik be triukšmo, tik sužeis- 
tasis silpnai vaitojo. 

Jie greitai pritvirtino geležinius pančius ir grandines pric medžio gabalo 
narve. Paskui narvą uždarė, ir Hansas su Otu ėmė leisti jį žemyn, o Katrina 
su Žozė prilaikė, kad jis leistųsi tyliai. Po keleto minučių narvas buvo 
vietoje. 

Tarsi laukęs to momento, iš už debesų išplaukė mėnulis, ir švelni 
balzgana jo šviesa užliejo visą aikštę. Tuo pačiu metu jie išgirdo, kaip 
bokšto papėdėje vienas sargybinis pašaukė kitą. 

Katrina pamatė, kaip blykstelėjo Hanso dantys, ir suprato, kad jis 
šypsosi. 

— Einam, — sušnabždėjo jis. — Šiąnakt dangus tikrai mūsų pagalbi- 
ninkas! Dabar mums reikia išnešti išvaduotąjį, ir tai nebus lengva. Bokšto 
laiptai statūs, o jis labai sunkus. Gerai, kad Otas atėjo mums padėti. Jūs, 
ponia Katrina, eikite priekyje ir neškite deglą, kad apšviestumėte kelią. 

Trys vyrai pakėlė Gotjė: vienas — už kojų, o kiti dų — už pečių. Katrina 
greitai uždegė deglą. Paskui maža grupelė su savo našta lėtai pajudėjo pro 
siauras akmenines duris. 

Nors ir sunykęs, Gotjė tebebuvo labai sunkus, ir su tokiu nešuliu 
nebuvo lengva lipti laiptais žemyn. Priekyje ėjusi Katrina nuolat nervingai 
grįžčiojo pažiūrėti į sužeistąjį, stengdamasi pastebėti nors menką gyvybės 
kibirkštėlę po purvu ir suvelta barzda, kuri beveik uždengė veidą. Tačiau 
Gotjė neatgavo sąmonės. Kai trys vyrai pasiekė bokšto apačią, jiems 
pasidarė truputį lengviau. 

Tačiau padidėjo pavojus. Tereikėjo vienam iš besimeldžiančių vienuo- 
lių pasukti galvą arba vienam iš sargybinių užeiti į bažnyčią, ir keturi 
“pagrobėjai" neišvengiamai būtų pakliuvę. 

Katrina ir jos palydovai tyliai nuėjo durų link. Jie beveik buvo prie jų, 
bet staiga Gotjė sudejavo. Gūdžioje bažnyčios tyloje, drumsčiamoje tik 
monotoniško vienuolių murmėjimo, dejonė nuaidėjo kaip trimitas. Vyrai 
tespėjo nuleisti nešulį vienos didžiulės kolonos šešėlyje greta mažos 
koplytėlės aptvaros, o Katrina greitai ranka užspaudė sužeistojo burną. 

Minutėlę visi apmirė. Katrina jautė, kaip krūtinėje daužosi širdis, virš 
savo ausies girdėjo neramų Hanso kvėpavimą. Vienuoliai nutilo. Jie 
žiūrėjo į tą pusę, kur pasigirdo balsas. Katrina matė vieno iš jų profilį, 
apšviestą žvakės. Antrasis vienuolis norėjo atsistoti, tačiau pirmasis jį 
sulaikė. 

— Tai tik katė, — pasakė jis. Ir jie vėl ėmė melstis. 

Tačiau tai neišgelbėjo. Katrina jautė, kaip Gotjė stengiasi išsilaisvinti. 
Jis mėgino atsikratyti jos rankos. Ir jei jis pradėtų tikrai dejuoti, ji niekada 
neužčiauptų jo. 

— Mes turine jį nutildyti, — sušnabždėjo ji pasibaisėjusi, spausdama 
savo ranką prie Gotjė burnos taip stipriai, kaip tik galėjo. Tačiau silpnas 
garsas vis tiek sklido kaip vanduo, tekantis po akmeniu. Jie pamanė, kad 
viskas žuvo. Vienuoliai vėl liovėsi meldęsi ir pasisuko į jų pusę... 

— Teks jį apsvaiginti, — ramiai pasakė Hansas. — Juk turime iš čia 
ištrūkti. 

Staiga jie išgirdo varpo dūžius ir liūdną bažnytinį giedojimą, kuris vis 
garsėjo. Katrina pajuto, kad Hansas krūptelėjo, bet kai ji atsigręžė, jis 
šypsojosi. 

— Vienuoliai, — pasakė jis, — eina į rytmetines pamaldas. Dabar 
metas. 

Vyrai sutartinai pakėlė Gotjė kaip plunksnelę ir puolė į priekį. Dabar 
Gotjė visą laiką dejavo. Tačiau stiprūs šventųjų tėvų balsai visai užgožė 
ligonio dejones. Jie skubėjo, artėjantys vienuoliai neturėjo jų pamatyti. 

Uždusę pagrobėjai išbėgo iš katedros. Mėnulis tebešvietė, tačiau palei 
katedros sieną buvo tamsus ruoželis. 

— Dar truputis pastangų, — džiugiai sušnabždėjo Hansas, — ir mes 
pasieksime tikslą. Greičiau, neškime jį į namą... 

Po keleto akimirkų žemos mūrininko namo durys negirdimai užsidarė. 
Katrina, nuvargusi ir kartu laiminga, atsisėdo prie židinio. Nebepajėgdama 
valdytis, ji pratrūko raudoti. 


Šeštas skyrius 
Nusidėjėlio mirtis 


Hansas, Žozė ir Otas supratingai paliko Katriną išsiverkti. Jie nunešė 
Gotjė į patalpą, kur meistras mūrininkas laikė marmuro ir smiltainio 
gabalus, paguldė jį į šiaudų guolį, Oto paskubomis jam paruoštą, ir ėmė 
apžiūrinėti žaizdą. Katrina netikėtai pastebėjo esanti viena. Ji nusišluostė 
ašaras ir nuėjo ieškoti savo draugų. Jautėsi pailsėjusi ir laisva. Ašaros 
suteikė palengvėjimą. Džiaugsmas, kad išgelbėjo Gotjė nuo dono Martino, 
sustiprino ją. 

Tačiau ji neilgai džiaugėsi. Gotjė buvo išsekęs, neapsakomai purvinas, 
ir nors retsykiais atmerkdavo savo pilkas akis, jų žvilgsnis buvo miglotas, 
jis tarsi nieko nematė. Kai jo žvilgsnis sustojo ties jaunąja moterimi, jose 
nebuvo nė menkiausios nuostabos ar dėkingumo. Ji pasilenkė prie jo ir 
tyliai pašaukė, bet veltui: normandas nepažino jos. 

— Jis išprotėjo? — paklausė ji sunerimusi. 

— Atrodo, neteko atminties. Jis, matyt, labai serga. 

— Kodėl atnešėte jį čia, o ne į namus? 

— Todėl kad greitai išauš, — atsakė Hansas. — Atsikėlusi Uraka neturi 
jo rasti. 

— Kodėl, juk ji kurčia? 

— Gal ji ir kurčia, bet ne akla ir nėra nebylė, o turbūt ir ne tokia kurčia, 
kaip atrodo. Kaip galėsime, pasirūpinsime šiuo žmogumi, perrengsime jį 
ir slaugysime. Tačiau rytą nedelsdami turėsime išvežti jį iš miesto. 

— Bet kaip mes galime jį tokį vežti? Ką darysime kelyje? 

— Aš padėsiu jums, kiek galėsiu, — ramiai pasakė Hansas. — Tačiau 
kelyje jūs, ponia Katrina, atsakysite už šio žmogaus saugumą. Aš negaliu 
važiuoti su jumis ir negaliu jo čia laikyti. Tai gali atsieiti mano ir mano 

žmonių gyvybę. Iki šiol jums padėjau dėl to, kad jūs man patinkate ir aš 
nekenčiu dono Martino, tačiau dar nesu toks pavargęs nuo gyvenimo ir 
nenoriu prarasti savo darbo. Jūs turite žinoti, kad už miesto sienų negalite 
tikėtis mano pagalbos. Man gaila, bet taip yra... 

Katrina atidžiai išklausė Hansą. Būtų buvę neprotinga tikėtis ko nors 
daugiau iš jo. Ji suprato, kad negali jo nieko daugiau prašyti. Širdingai 
šypsodamasi, Katrina ištiesė jam ranką... 

— Jūs jau ir taip daug padarėte, mano drauge, ir aš nuoširdžiai jums 
dėkoju už tai, kad taip rizikavote dėl visiškai nepažįstamo žmogaus. 
Niekada to neužmiršiu. Manimi nesirūpinkite. Iki šiol susidorodavau su 
visais sunkumais. 

— Be to, aš visuomet padėsiu, — lyg netyčia pasakė Žozė. — Kalbė- 
kime apie reikalą. Meistre Hansai, jūs sakėte, kad duosite mums vežimą? 

— Taip! Vežimą, kuriuo vežami akmenys. Aš turiu nugabenti akmenų 
luitus karališkosios ligoninės remontui — ji yra netoli miesto, prie Las 
Chuelgo vienuolyno. Išvyksime, kai tik atidarys vartus. Bėglys bus paslėp- 
tas tarp akmenų. Sargybinių ietys jo nepasieks. Į vežimą įkinkysime jūsų 
arklius. Aš ligoninėje gausiu kitą vežimą, kad galėtumėte toliau vežti savo 
draugą, ir keletą arklių, kad parsivežčiau savo vežimą. Toliau viskas 
priklausys nuo jūsų ir nuo Dievo malonės. 

— Aš tiek daug nesitikėjau, — tarė Katrina. — Iš visos širdies dėkoju 
jums, meistre Hansai. 

— (Gana šnekų. Reikia pasirūpinti sužeistuoju ir paruošti vežimą. 
Greitai išauš. 

Visi keturi tylomis ėmėsi darbo. Nuo Gotjė nuvilko skarmalus, jį 
nuplovė, aprengė prastais, bet švariais, tik jam ankštokais rūbais. Buvo 
labai sunku kruopščiai nuplauti galvos žaizdą, nes trukdė storas kraujo, 
pūlių ir plaukų sluoksnis. Tačiau jie patepė jį lajumi, o paskui nuskuto ir 
apkirpo Gotjė taip, kad jį buvo sunku atpažinti. Jis kaip vaikas stengėsi 
išsisukti, retkarčiais tyliai dejavo. Tačiau godžiai išgėrė Hanso atneštą 
karštą sriubą ir ąsotį vyno. Žozė, susimąstęs stebėdamas, kaip jis geria, 
pasakė: 

— Geriausia būtų, jei jis išgertų kuo daugiau vyno. Tuomet užmigs 
vežime. Įsivaizduojate, kas bus, jei sargybiniai išgirs tas dejones? 

— Nereikia jo nugirdyti, — atsakė Hansas. — Turiu truputį aguonų, 
kuriomis palengvinu savo žmonių skausmą, kai kas nors susižeidžia darbe. 
Vėliau duosiu truputį jų kartu su vynu, ir jis miegos kaip kūdikis. 

Kol jie tvarkė Gotjė, ėmė brėkšti, ir tamsa greitai išsisklaidė. Užgiedojo 
gaidžiai. Hansas susirūpinęs pažvelgė į dangų. 

— Mums reikia paskubėti, — tarė jis. — Netrukus Uraka nulips iš savo 
palėpės. 

Hansas greitai įbėrė į vyną aguonų ir davė išgerti Gotjė. Paskui susupo 
ji į paklodę ir nunešė į vežimą, kuris stovėjo prie arklidės šalia namo. Žozė 
ir Oto padedamas, jis krovė akmens luitus ir taip sumaniai juos dėjo, kad 
normandas buvo saugiai paslėptas ir jam negrėsė pavojus būti prislėgtam. 
Visus plyšius užkamšė šiaudais. 

Jie kaip tik laiku spėjo baigti darbą. Kai tik Gotjė buvo paslėptas, 
nubudo namo gyventojai. Senoji Uraka, kurios pelėdos akys nuo miego 
užtino, stenėdama nulipo sutręšusiais laiptais žemyn ir ėmė triukšmingai 
kaukšėti savo medinėmis klumpėmis kieme ir virtuvėje: ji nešė vandenį iš 
šulinio, malkas, smarkiai pūtė anglis, užbertas pelenais. Netrukus vanduo 
puodelyje užvirė, ir senutė ėmė didžiuliu peiliu storomis riekėmis pjaustyti 
juodą duoną. Riekes ji padėjo ant stalo kartu su keliomis svogūno galvu- 
Nusiprausę šaltu šulinio vandeniu, jie atėjo pavalgyti. Katrina, kaip ir kiti 
žiovaudama ir rąžydamasi, atsisėdo į savo įprastą vietą prie židinio. Tai 
buvo suprantama — juk rytas šaltas. Žozė išėjo iš namų į aikštę. Jis norėjo 
pažiūrėti, kaip naujasis narvo gyventojas atrodo saulės šviesoje. Hansas 
sų nerimu laukė jo sugrįžtant. Grįžęs Žozė mirktelėjo jam ir pliaukštelėjo 
liežuviu, o tai reiškė: viskas perai. Paskui Hansas atsisuko į savo darbinin- 
kus.ir ėmė su jais kalbėtis gimtąja kalba. Katrina išgirdo minint Las 
Chuelgą ir nusprendė, jog meistras mūrininkas tikriausiai jiems sako, kad 
dieną praleis garsiajame vienuolyne. Vokiečiai pritariamai linkčiojo gal- 
vomis. Nė vienas neištarė nė žodžio. Vienas paskui kitą, linktelėdami 
Katrinai, jie išėjo iš kambario į kiemą. Hansas nusišypsojo Katrinai. 

— Greičiau ko nors suvalgykite ir keliausime. Tuojau atidarys vartus... 

Ir tuo metu jie išgirdo, kaip sugirgždėję, aidint verksmams, riksmams 
ir triukšinui, aikštėje atsivėrė Šventosios Marijos vartai! Hansas atsisuko 
tarpduryje. 

— Kur Žozė? — paklausė jis. — Vėl aikštėje? 

— Manau... taip. 

— Einu paieškoti jo. . 

Godžiai kramsnodama duonos riekę ir svogūną, Katrina nuėjo su juo. 
Žozė buvo netoli. Liekna jo figūra buvo matyti už keleto žingsnių nuo 
namų. Jis stovėjo įsisprendęs ir atrodė tarsi pakerėtas. Tai, ką Hansas su 
Katrina pamatė, juos ne mažiau pribloškė. Keletas raitelių jodinėjo aikš- 
tėje. Jaunoji moteris pažino algvazilus, o tarp jų ant Andalūzijos ristūno 
sėdintį juoda liemene vilkintį doną Martiną Gomesą Kalvą. Aikštėje triūsė 
dailidžių brigada: jie tempė skersinius, lentas ir kažką iš jų rentė. Stambus 
žmogus, apsivilkęs tamsiai avietinės spalvos rūbais, jiems vadovavo. 

— Budelis, — pasakė Hansas bejausmiu balsu. — Donnerwetter!“ Ar 
tai reiškia, kad... 

Jis nebaigė sakinio. Buvo labai aišku, kas rengiama nustėrusios Katri- 
nos akivaizdoje. Pašėliškai greitai dirbę dailidės statė žemą ešafotą. Juos 
ragino encrgingai mojavęs budelis ir trys netikėtai pasirodę prižiūrėtojai 
su rimbais. 

— Vergai maurai, — tarė Hansas. — Jūs turite bėgti, ir nedelsdami. 
Žiūrėkite, ką įsakė padaryti donas Martinas. 

Katrina pasisuko ir pažvelgė į teisėją. Ji beregint suprato jo ketinimus. 
Donas Martinas stovėjo balnakilpėse, kaulėtas jo pirštas iš pradžių parodė 
į viršų, paskui į apačią, — tai reiškė, kad jis nori nuleisti narvą. Žozė 
apsisuko ant kulnų ir nubėgo prie namų. Jis buvo baltas kaip drobė. 

— Donas Martinas bijo, kad šaltame ore belaisvis gali per daug nusilpti, 
— suriko jis. — Jis davė įsakymą tuojau pat įvykdyti mirties nuosprendį. 
Ir jis skuba. 


* Velniai griebtų! (vok.) 


MIK3 


97 


Tuo metu pasirodė dar keli vergai maurai su geltonais turbanais, tempę 
rąstus ir malkų ryšulius laužams, kuriuose nuteistasis turėjo būti sudegin- 
tas, nunėrus nuo jo odą. 


Netaręs nė žodžio, Hansas paėmė Katriną ir Žozė už rankų ir nuvedė 
juos į namą. Jie puolė prie vežimo, į kurį Otas kinkė arklius. Katrina 
atsisėdo pric Hanso, kuris jau laikė vadeles, Žozė įsitaisė už jų, nukoręs 
kojas nuo vežimo ir užsmaukęs kepurę ant akių, kaip uolus darbininkas, 
kuris vyksta į darbą, kad ir kas aplinkui dėtysi. Hansas pliaukštelėjo 
botagu, ir vežimas lėtai išvažiavo Šventosios Marijos vartų link. Tačiau 
važiuoti trukdė didžiulė miestiečių minia, užplūdusi aikštę. Visus juos čia 
atvedė žinia, kad greitai bus įvykdyta mirties bausmė. Jie stumdėsi, 
energingai braudamiesi minioje. 

Namuose užuolaidos buvo pakeltos, ir tamsiaakės damos stovėjo prie 
langų, stebėdamos, kas dedasi aikštėje. Žmonės lipo ant stogų, nors šie ir 
buvo apledėję. Burgo gyventojai su džiaugsmu laukė reginio. 

Dailidės baigė statyti kryžių su prie jo pritvirtintomis grandinėmis; 
rąstų krūva jo papėdėje neregėtai greitai didėjo. Narvas lėtai leidosi žemyn 
ir jau buvo pusiau nuleistas. O jų vežimas pirmyn judėjo kaip sraigė. 

— Paso! — šaukė Hansas, stovėdamas pirmagalyje ir pliauškėdamas 
botagu. — Praleiskite! 

Tačiau minia buvo per daug susidomėjusi pasirengimu mirties baus- 
mei, kad kreiptų į juos dėmesį. Vienintelis atsakymas į riksmus buvo 
niekinantys žvilgsniai. Žmonės yrėsi, nebijodami patekti po kanopomis. 
Vokietis neteko kantrybės. 

— Saugokis! — suriko jis ir jo botagas apsivijo vieno užsispyrėlio 
pečius, tuo metu jis taip įtempė pavadį, kad arkliai atsistojo piestu ir jų 
kanopos sušvytavo virš žmonių galvų. Išgąstingai sušukę, žmonės atšlijo, 
ir Hansas visu greičiū paleido arklius vartų link. Tuo metu narvas atsitren- 
kė į žemę, ir donas Martinas iškart suprato, kad belaisvis dingo. Įdėmiai jį 
stebėjusi Katrina pamatė, kaip jis pažaliavo iš pykčio ir nušoko nuo arklio. 
Minia nusivylusi ir įtūžusi riaumojo kaip audringa jūra. Tuo metu vežimas 
kaip tik pr'ažiavo miesto vartus. Grėsmingai žvangėdamos grotos nusi- 

leido prieš pat arklius. Donas Martinas įsakė uždaryti vartus ir apieškoti 
visus namus. 


Katrina vos nenualpo. Ji atsilošė į atkaltę ir užsimerkė. 

— Drąsiau, gražuole, susiimkite. Turime veikti įžūliai. Tai mūsų 
vienintelė galimybė, — sušnabždėjo Hansas. 

Tai taręs, nepriekaištinga kastiliečių tarme jis ėmė garsiai plūsti sargy- 
binius, kad jie trukdo jam dirbti svarbų darbą. Piktai skeryčiodamasis, ne 
prasčiau už patį doną Martiną, jis iš pradžių parodė nuleistas grotas, paskui 
— savo vežimą ir mėgino priversti sargybinius praleisti jį. Tačiau jie, 
sunkiai atsirėmę į savo tetis, tik purtė galvas. Sutrikęs Hansas atsisėdo. 

— Ką gi mums daryti? — vos ne verkdama sudejavo Katrina. 


— Nieko kito nelieka, kaip stovėti čia ir laukti... tačiau tai labai 
rizikinga. 

Katrina nuleido galvą ir, sunėrusi rankas, ėmė be garso melstis, ne- 
kreipdama dėmesio į tai, kas aplinkui dedasi. Algvazilai brovėsi pro minią, 
kad apieškotų artimiausius namus, miestiečiai nuo iečių dūrių žviegė kaip 
skerdžiamos kiaulės. Jų riksmuose susipynė skausmas ir įniršis. Dono 
Martino žmonės brovėsi į nakvynės namus, šiurkščiai klausinėjo šeimi- 
ninkus ir svečius. Visi buvo pasibaisėję, kad netoliese gali būti siaubingieji 
kalnų banditai, kurie, be abejo, įsmuko į miestą ir pagrobė savo draugą. 
Minią apėmė panika. 

Netikėtai tolumoje, už nuleistų grotų, pasigirdo silpnas giedojimas. Tie 
garsai buvo tokie pažįstami, kad Katrina pakėlė galvą. 

Tai buvo senovinė į Kompostelą keliaujančių piligrimų psalmė. Ta, 
kurią jie giedodavo, kai nuovargis visai atimdavo jėgas; ta, kurią ji giedojo 
prieš keletą dienų, kai tuščiais Obrako keliais išvyko iš Piuji. Katrinai 
nubudo silpna viltis. Ji patikėjo, kad senovinė psalmė — tai Dievo atsa- 
kymas į karštą jos maldą. Ji iššoko iš vežimo, pribėgo prie grotų, prigludo 
prie jų ir įdėmiai žiūrėjo. Grupė apdriskusių, apdulkėjusių piligrimų 
Romos tiltu artėjo prie vartų, žmonės vos laikėsi ant kojų. Priešakyje, 
pasiramsčiuodamas ilga lazda, pakėlęs į dangų akis, tarsi fanatišku žvilgs- 
niu verdamas debesis, ėjo Herbertas Bogatas. 

— Na na, — sumurmėjo Žozė atsistojęs šalia Katrinos, — mes vėl 
susitinkame. 

Tačiau Herbertas nepastebėjo buvusių savo bendrakeleivių piligrimų. 
Jis sustojo už keleto žingsnių nuo nuleistų grotų ir suriko į tvirtovės pylimo 
pusę, kur stovėjo sargyba. 

— Kodėl vartai uždaryti? Atidarykite Viešpaties keliauninkams! 

Paskui jis pakartojo tai ispaniškai, ir sargybinis kažką atsakė. Iš sargy- 
binio tono buvo galima suprasti, kad jis palinkėjo Herbertui keliauti į 
pragarą. 

Maldininkų vadovui neužteko krikščioniškos kantrybės, jis pakėlė 
balsą ir apibėrė priešininką griausmingais prakeiksmais. 

— Kąjis sako? — paklausė Katrina. 

— Kad tai — ne krikščionių miestas, jei drįsta užkelti vartus į Kom- 
postelą vykstantiems maldininkams, kad jis ir jo piligrimai nusialinę, kad 
daugelis jų serga, o kai kurie — banditų sužeisti ir jiems reikalinga 
pagalba, kad jis tikisi, jog, vartai tučtuojau bus atidaryti. 

— Ir ką jie jam atsakė? 

— Kad donas Martinas nesutinka įleisti jų į miestą! 

Ginčas truko keletą minučių ir darėsi vis smarkesnis. Galų gale Her- 
bertas Bogatas sustingo, atsirėmęs į lazdą, o iš nuovargio nebepastovintys 
piligrimai susigrūdo aplink jį. 

— O dabar? 

— Herbertas reikalauja pakviesti arkivyskupą. Kareivis pasakė, kad 
paprašys doną Martiną ateiti. 

Baisusis teisėjas pasirodė netrukus. Katrina išvydo aukštą juodą siluetą 
ir kreivas kojas, kurios kabarojosi akmeniniais laiptais į tvirtovės pylimą. 
Hansas išlipo iš vežimo ir, nepaisydamas sargybinių draudimo, atsistojo 
šalia savo draugų. 

— Tai gali būti mūsų vienintelė proga, — sušnabždėjo jis. — Girdėjau, 
kad donas Martinas pasakė, jog piligrimus užpuolę plėšikai gali būti Oko 
kalnų banditai ir kad būtų neblogai apklausti Herbertą ir jo bendrakelei- 
vius. 

Po sekundės šaižus dono Martino balsas nuskambėjo virš Katrinos 
galvos. Herbertas mandagiai pasisveikino su juo, tačiau nenusilenkė. Jis 
tebereikalavo, kal maldininkus įleistų į miestą. Staiga teisėjo tonas sušvel- 
nėjo. 

— Jis pasakė, kad atidarys vartus ir įleis šventuosius piligrimus... — 
nustebęs sušnabždėjo Hansas. — Tačiau man nepatinka tas netikėtas 
nuolaidumas. Juk donui Martinui žodis “apklausti" turi tik vieną reikšmę... 
Tačiau vartai bus pakelti — tai svarbiausia, ir mes turime tuo pasinaudoti. 

— Bet jie gali mus persekioti, — nesutiko Katrina, — gali net šaudyti. 
Jei į jus pataikys strėlė, aš niekada sau to nedovanosiu. 

— Ir aš, — nusišypsojo Hansas, — tačiau mes neturime pasirinkimo. 
Jei jie ras, ką vežame, mūsų likimas bus toks pat kaip jo. Mes pasiklojome 
lovą, dabar turime gulti į ją. Girdite triukšmą? Jie ieško visuose namuose. 
Jei man lemta dabar mirti, tai norėčiau mirti ne ant ešafoto. 

Hansas vėl įlipo į vežimą ir mostelėjo ranka Katririai ir Žozė, kad jie 
darytų tą patį. Jie kaip tik sulipo, kai donas Martinas Gomesas Kalvas 
pasirodė po arka su algvazilų grupe. Jis pastebėjo vežimą ir ėjo jo link. 
Pamačiusi jį besiartinantį, Katrina vos nenumirė iš baimės: dono Martino 
veidas iš įniršio buvo persikreipęs. Jis tikriausiai įsakys iškrėsti vežimą. Ji 
girdėjo, kaip jis šaižiu balsu rėkia ant Hanso, ir suprato, kad jau niekas 
negali išgelbėti nei jos, nei Gotjė ir visų kitų nuo tuščio ešafoto, kuris kaip 
žvėris, tykantis grobio, stovi aikštėje. 

Tačiau Katrina neįvertino meistro mūrininko. Teisėjo piktą riksmą jis 
išklausė neapsakomai ramiai ir pareiškė (kaip Žozė sušnabždėjo Katrinai), 
kad privalo nuvežti tuos akmenis į Las Chuelgą, nes jau vėluoja atlikti 
darbą grafui Alvarui de Lunai. Paminėjus šio galingiausio Kastilijos 
žmogaus vardą, dono Martino įniršis truputį atlėgo. Skvarbiu, nepatikliu 
žvilgsniu jis nužvelgė kickvieną vežimo keleivį. Katrina vos susilaikė 
nesudrebėjusi, kai ją pervėrė tiriančios žiaurios akys. Akimirką stojo baisi 
tyla, o paskui donas Martinas prasižiojo ir kažką trumpai pasakė. Katrina 
pajuto, kaip greta jos krūptelėjo Žozė. Hansas nė nekrustetėjo, bet Katrina 
pastebėjo, kad jis suspaudė vadeles. Grotos ėmė lėtai kilti aukštyn. Tačiau 
aplink vežimą stovėjo ginkluoti žmonės. Donas Martinas nuėjo ant pake- 

liamojo tilto ir leido piligrimams įeiti į miestą. Jie sunkiai atsistojo ir 
netvarkingai pajudėjo. Tik Herbertas, kaip visuomet, buvo pasipūtęs. 

— Važiuojam, — sušnabždėjo Hansas, — mes užimame per daug 
vietos. Galime palaukti ant tilto, kol visi piligrimai praeis. 

Vežimas lėtai pajudėjo į priekį ir išlindo iš drėgno vartų šešėlio. 
Katrina, iki tol jautusi, kaip kiekvienas miesto sienų akmuoslegia ją, staiga 
pajuto palengvėjimą. Hansas patraukė vežimą, kad piligrimai galėtų pra- 
eiti. Buvo sunku žiūrėti į nuovargio nualintus žmones. Kelionė per kalnus 
buvo baisus išmėginimas. Katrina ir Žozė kai kuriuos iš jų atpažino, visų 
veiduose vargas paliko pėdsakų. Jų rūbai buvo nuskurę, o kūnai pilni 
mėlynių ir kraujuojančių žaizdų. Matyt, banditai jiems buvo labai žiaurūs. 
Jie jau nebegalėjo giedoti. 

— Nelaimingieji, — sušnabždėjo Katrina. — Mes galėjome būti su 
jais. 

— Ačiū Dievui, taip nėra, — patenkintas atsiduso Žozė. 

Kai tik piligrimai pasiekė Šventosios Marijos vartus, juos tučtuojau 
apsupo kareiviai. 

— Prakeikimas! — šūktelėjo Žozė. — Jie juos suima! 

— Donas Martinas nori pateikti jiems keletą klausimų, — niūriai 
atsiliepė Hansas. 

— Bet tai baisu! — suriko Katrina. — Ką jis tikisi sužinoti iš tų vargšų 
žmonių? Jiems reikia gydytojo, ne sargybinių! 

— Pirmiausia donas Martinas nori jų paklausti, ar Oko banditai reika- 
lavo grąžinti jų draugą. Paskui — kur slepiasi plėšikai. Viskas priklauso 
nuo to, ko vargšai labiau bijo: dono Martino pykčio ar vietos banditų. 

Katrina neatsakė. Ji sunerimusi stebėjo sargybinius. Kai kurie piligri- 
mai nesipriešino, kai kurie grūmėsi su teisėjo žmonėmis, o labiausiai — 
Herbertas Bogatas. Jie girdėjo jo riksmus: 

— Išdavystė! Ginkitės, broliai, viskam Viešpaties valia! — Jis narsiai 
ėmė priešintis, ginkluotas tik silpna lazda, kareivių kardams ir špagoms. 
Katrina, Hansas ir Žozė lyg pakerėti stebėjo, kas dedasi, tačiau jų akyse 
atsispindėjo siaubas. Tamsiais upeliais liejosi kraujas, jis blizgėjo karštoje 

saulėje. Kastiliečiai išliejo savo žiaurumą, o donas Martinas, stovėdamas 
atokiau, stebėjo šią sceną ir laižėsi lūpas. 

Susirėmimas vyko neilgai, jėgos buvo beviltiškai nelygios. Piligrimai 
pralaimėjo. Sukrėsta Katrina staiga išgirdo Herberto riksmą. Mirtinas 
kardo smūgis pervėrė jo krūtinę. Pasigirdo trumpas įsakymas, ir nelaimin- 
gasis klermontietis buvo įmestas į upę, kurios geltonas vanduo, pakilęs po 
smarkios liūties, ėmė nešti jį — iš pradžių lėtai, paskui vis greičiau. Kitus 
piligrimus įtempė į miestą, ir grotos nusileido. g 

Katrina nekantriai papurtė Hansą, kad jis atsipeikėtų. 

— Greičiau važiuokim! Kelias laisvas. Gal mes ištrauksime jį. 

— Ką? — paklausė Hansas nesuprasdamas. 

— Žinoma... Herbertą Bogatą, žmogų, kurio kūną įmetė į upę. Galbūt 
jis nemirė... 

Hansas klusniai paragino arklius. Laimė, kelias į Las Chuelgą ėjo palei 
upę. Žozė atsisėdo priešakyje, greta Katrinos ir Hanso. Jo veidas sukrito, 
akys apniuko. Jis sumurmėjo: 

— Piligrimai! Dievo keliauninkai, kurie prašė tik prieglobsčio... 

— Aš sakiau, kad čia žmonės negailestingi, — netikėtai garsiai pasakė 
Hansas. — O donas Martinas baisiausias iš visų!.. Maniau, jums neberei- 
kia jokių įrodymų po šios istorijos su narvu, tačiau turėjo būti pralietas 
kraujas, kad įsitikintumėte! Negaliu sulaukti, kada baigsiu čia darbus. Su 
džiaugsmu grįšiu į tėvynę, prie didžiojo Reino krantų, — ta upė visai 
nepanaši į šį drumzliną upeliūkštį! 

Katrina suprato, kad meistro nervai turi atsileisti, kad jis turi atsikratyti 
savo įniršio. Ji vis dar žiūrėjo į geltoną upės vandenį, ieškodama Herberto 
kūno. Staiga ji pamatė ilgą juodą daiktą, plaukiantį dumblino kranto link. 
Ji atsistojo ir ištiesė ranką: 

— Žiūrėkite, štai jis! Sustabdykite vežimą! 

— Jis miręs, — pasakė Hansas. — Kodėl turėtume sustoti? 

— Todėl! kad jis gal dar nemiręs, o jei net ir miręs, tai turi teisę būti 
krikščioniškai palaidotas. 

Hansas gūžtelėjo pečiais: 

— Drumzlinas vanduo ne blogesnis už šios dvokiančios šalies žemę. 
Bet sustosime, jei tikrai to norite. 

Jis pasuko vežimą į šalikelę. Katrina, o paskui ją ir Žozė iššoko ir 
nubėgo prie upės vingio, kur plaukė kūnas. Žozė įbrido į vandenį, sugriebė 
Herbertą ir ėmė tempti jį į sausumą. Kartu su Katrina jis ištraukė kūną ir 
paguldė ant akmenuoto kranto. Klermontiečio akys buvo užmerktos, šner- 
vės suplotos, lūpos baltos ir sustingusios, tačiau jis silpnai kvėpavo. Jo 
krūtinėje buvo gili žaizda, kuri nekraujavo. Žozė palingavo galva: 

— Jis ilgai negyvens, ponia Katrina. Nieko negalima padaryti, jis 
neteko labai daug kraujo. 

Nieko nesakydama, ji atsisėdo ir be galo švelniai padėjo Herberto galvą 
ant savo kelių. Hansas priėjo ir tylėdamas ištiesė jai indą iš ožkenos, kurį 
šįryt prieš išvykdamas iš namų prisirišo prie diržo. Jame buvo vynas. 
Katrina vynu patrynė išbalusias mirštančiojo lūpas. Herbertas krūptelėjo, 
atsimerkė ir nustebęs pamatė ją. 

— Katrina! — sumurmėjo jis. — Jūs... taip pat mirėte... Aš tiek daug 
galvojau apie jus! 

— Ne, aš gyva, kaip ir jūs. Nekalbėkite. 

— Tačiau aš turiu... mano skausmas patvirtina, kad dar csu gyvas, bet 
tai — neilgai! Norėčiau... pamatyt kunigą, kad... galėčiau numirti išpažinęs 
savo nuodėmes! 

Kabindamasis į Katrinos ranką jis nesėkmingai pamėgino atsisėsti. 
Žozė atsiklaupė jam už nugaros ir atsargiai kilstelėjo jį. Herbertas pažiū- 
rėjo į žmones, pasilenkusius prie jo, ir atsiduso. 

— Tarp jūsų nėra kunigo? 

Katrina papurtė galvą, stengdamasi nepravirkti. 

— Tuomet... išklausykite mano atgailą, Katrina, — pasakė jis mėgin- 
damas nusišypsoti. — Aš maniau, kad nekenčiu jūsų... kaip nekenčiau visų 
moterų. Tačiau supratau.. kad apie jus galvoju kitaip. Aš niekada nesilio- 
viau galvojęs apie jus... kelionė man tapo pragaru... Gerti! Dar truputį 
vyno... jis suteiks man jėgų... 

Katrina jam padėjo dar truputį atsigaivinti. Minutėlę jis neteko sąmo- 
nės, paskui atsigavo ir vėl atsimerkė. 

— Aš mirštu, ir tai teisinga. Aš nevertas... prisiliesti prie apaštalo 
karsto, kadangi... nužudžiau savo žmoną, Katrina... Aš ją nužudžiau iš 
pavydo... nes ji mylėjo kitą, ir aš norėjau nužudyti visas moteris kartu su 
ja... 

Jis nutilo, staigiai atlošė galvą, ir Katrina vėl pamanė, kad jis mirė. 
Tačiau po minutės jis atsimerkė, ir jo akyse jau matėsi mirtis. Jo balsas 
nusilpo, jis kalbėjo užsikirsdamas. Burna jis gaudė orą, bet veltui. 

— Atleiskite nan... Jūs turite man atleisti... aš kentėjau... aš būčiau ją 
ir dabar mylėjęs... — Paskutinius žodžius jis ištarė neaiškiai. Silpna 
gyvybės kibirkštėlė, kurią nukraujavusiame Herberto kūne buvo įžiebęs 
vynas, greitai užgeso. Jis darėsi vis baltesnis, veido bruožai paryškėjo. 

— Tai galas, — sumurmėjo Žozė. 

Mirtis buvo labai arti. Baltos lūpos tyliai sukrutėjo. Katrina pajuto, kad 
iškankintas jo kūnas jos rankose stingsta, priešmirtinės agonijos apimtas. 
Paskui mirštantysis iškvėpė: 

— Viešpats... 

Šis žodis buvo ištartas kaip atodūsis, bet tai buvo paskutinis atodūsis. 
Jo akys užsimerkė amžinai. Katrina atsargiai paguldė kūną ant žemės, 
nusišluostė ašaras ir pažvelgė į Hansą. Jis, atrodė, suakmenėjo. 

— Kur mes jį palaidosime? 

— Karališkosios ligoninės vienuoliai pasirūpins tuo. Mes jį paguldy- 
sime vežime. 

Žozė ir Hansas kaip mokėdami suvyniojo kūną į piligrimo apsiaustą ir 
nunešė jį prie vežimo. Paguldė jį ant akmenų, kuriais buvo apkrautas 
Gotjė. Suvyniotas į vilnonę antklodę Gotjė gulėjo šiaudų guolyje ir neju- 
dėjo. Jis kietai miegojo, išgėręs vyno su aguonomis. Hansas pliaukštelėjo 
botagu. 

— Laimė, mums netoli važiuoti, — pasakė jis kimiu balsu, išdavusiu 
jausmus. 

Gana greitai pasirodė baltos vienuolyno sienos ir bokštas. 

— Las Chuelgas“, — pasakė Hansas. — Didelis ir garsiausias Ispanijos 
vienuolynas. Karalius Alfonsas VIII ir Anglijos karalienė Eleonora jį įkūrė 


* Las Chuelgas išvertus iš ispanų kalbos reiškia “poilsio metą" 

labai seniai bajorų dukterims. Čia yra ir jų šeimos mauzoliejus. Bet, kaip 
girdėjau, ši kilni paskirtis pastaraisiais metais buvo užmiršta. 

Tuo metu, didžiausiai Katrinos nuostabai, pro vienuolyno langus pa- 
sklido muzikos garsai. Tuose violų, liutnių ir arfų akorduose nebuvo nieko 
dieviško: tyras moteriškas balsas dainavo apie meilę, retkarčiais pasigirs- 
davo juokas. Šiltas mėlynas dangus ir spindinti saulė suteikė vienuolynui 
lengvabūdiškumo. 

— Ką tai reiškia? — paklausė nustebusi Katrina. 

— Tai reiškia, kad dabar Las Chuelgo vienuolės renkamos dėl savo 
grožio ir noro mylėti, o ne dėl pamaldumo ar kilmės, — sarkastiškai atsakė 
Hansas. — Karalius Chuanas mėgsta muziką, o grafas AlvfAras de Luna 
— moteris, ir jie čia puikiai praleidžia daug dienų. Tačiau savo akmenis 
ir mirusįjį paliksime ne čia, o karališkosios ligoninės vienuoliams, kurie 
nemėgsta savo išsikvėpinusių kaimynių. 

Sena ligoninė stūksojo nuošaliau ir atrodė ne tokia graži kaip vienuo- 
lynas. Mūrinės jos sienos buvo suskeldėjusios, ir atrodė, kad jos tuoj 
sugrius. Į Kompostelą vykę piligrimai čia nesustodavo, jie pasirinko Burgo 
prieglaudą. Karališkoji ligoninė pamažu griuvo. 

— Man pavesta suremontuoti ją, ir tai tikrai būtina, — pasakė Hansas. 
— Na, štai ir atvykome. 

Vežimas pro vartus su bokštu įvažiavo į vidinį kiemą, ir pagyvenęs 
vienuolis vartininkas ėmė artintis, maloniai šypsodamasis. 

— Meistre Hansai! — sušuko jis. — Viešpats tikrai atsiuntė jus: 
koplyčios varpinė kiekvieną minutę gali užgriūti ant mūsų galvų. Jūs 
atvykote labai laiku. Einu ir ponui abatui pranešiu apie jus. 

Kol jis greitai ėjo per kiemą, grįstą akmenimis, tarp kurių kalėsi žolė, 
Katrina lėtai nušliuožė nuo vežimo. 


Kai Katrina ir Žozė po valandos paliko karališkąją ligoninę, jų nuotai- 
ka, nors ir sėkmingai pabėgus, buvo prasta. Herberto mirtis jaunajai 
moteriai buvo skaudus smūgis. Be to, jai ddžiulį nerimą kėlė Gotjė būklė... 

Truputį anksčiau, kai Hansas kažką tyliai papasakojo abatui ir ilgas 
Gotjė kūnas, suvyniotas į šiurkščias antklodes, buvo ištrauktas iš vežimo, 

atsitiko baisus dalykas. Kai jie iškėlė normandą iš vežimo ir paguldė ant 
suolo, jis nubudo. Atsimerkė, kaip pašėlęs pavartė akis, ir jam prasidėjo 
priepuolis. Jo kūnas sustingo, jis sugriežė dantimis. Paskui milžinas neti- 
kėtai nusirito nuo suolo ir ėmė voliotis ant žemės, mėšlungiškai trūkčio- 
damas kūną ir kratydamas galvą. Pagaliau jis sustingo, ir ant jo lūpų 
pasirodė baltos putos. Katrina pasibaisėjusi atšoko nuo Gotijė ir prisiglaudė 
prie sienos lyg norėdama susilieti su ja. Hansas ir Žozė nepajudėjo iš 
vietos: jie stovėjo šalia ir, suraukę antakius, stebėjo ligonį. Abatas greitai 
persižegnojo ir nubėgo per kiemą. Netrukus jis grįžo, nešdamas medinį 
kibirą šventinto vandens, kurį užpylė ant sužeistojo. Paskui jį bėgo maža- 
ūgis vienuolis, su didžiuliu smilkytuvu, iš kurio rūko tiršti, kvapą gniau- 
žiantys dūmai. Hansas nespėjo perprasti abato ketinimų ir išgelbėti Gotjė 
nuo šaltų maudynių, tačiau tučtuojau ėmė raminti gerąjį žmogų, kuris 
įnirtingai mojavo rankomis. Abatas manė, kad nepažįstamasis yra velnio 
naguose ir turi būti tučtuojau išgabentas iš šventos ligoninės Žemės. 
Hansas susirūpinęs pažvelgė į Katriną. 

— Jūs turite tučtuojau išvykti. Jie duos jums nedidelį vežimuką. Abatas 
įsitikinęs, kad Gotjė kūne apsigyveno velnias... ir aš negaliu jo perkalbėti. 

— Bet jei velnias tikrai... valdo jį? — paklausė nusiminusi Katrina. 

Visai netikėtai įsikišo Žozė: 

— Senovės romėnai manė kitaip, tą ligą jie vadino šventa liga. Jie šakė, 
kad Dievas apsigyvena žmoguje, kurį kankina konvulsijos. Tačiau aš 
pažinojau daktarą maurą, kuris sakė, kad taip būna dėl smegenų ligos. 

— Tu buvai susitikęs su daktaru? — nustebęs sušuko Hansas. — Bet 
kur? 

Liesas įdegęs Žozė veidas staiga nuraudo. 

— O, — pasakė jis atsainiai, — aš daug keliavau... 

Jis nieko nebepasakojo, ir Katrina žinojo kodėl. Kartą, atvirumo pa- 
gautas, Žozė jai papasakojo, kaip žiaurus likimas buvo dviem metams 
nubloškęs jį vergu į galerą, kur jis ir sužinojo tokių dalykų. 

— Daktaras mauras... — sumurmėjo susimąstęs Hansas. 

Ir kol jie vėl vyniojo Gotjė į antklodes ir nurimu<' cšė į mažą 
vežimuką, vienuolio atstumtą tiesiai į kiemą, Hansas savo naujiesiems 

draugams papasakojo apie nuostabų Sevilijos arkivyskupą Alonsą Fonse- 
ką. 

Prabangos mėgėją, aistringą brangakmenių rinkėją, fanatišką alchcmi- 
ką arkivyskupą Kokos tvirtovėje supo keisti žmonės, ten alchemikų ir 
astrologų buvo gerokai daugiau negu vienuolių. Sklido gandai, kad tarp tų 
žmonių buvo daktaras mauras, nepaprastai išmintingas ir talentingas. 


— Kai grafo Alvaro kareiviai negali slapčiomis pasiklausyti, Burgo 
gyventojai sako, jog tas daktaras daro stebuklus. Kodėl gi nenuvykus ir 
nesusitikus su juo? Jei važiuosite į Toledą, galėsite keliauti per Koką, labai 
nenukrypdami nuo savo kelio. 

— Kodėl gi arkivyskupas sutiktų mus priimti? — skeptiškai paklausė 
Katrina. 


— Tam yra trys priežastys: jo svetingumas, virtęs legenda, jo domėji- 
masis viskuo, kas neįprasta, ir pagaliau... argi aš jums nesakiau, kad jis yra 
aistringas brangakmenių kolekcionuotojas? 


Katrina suprato, kad jei nėra kito būdo patekti pas Kokos magą, tai 
karalienės Jolandos smaragdas atvers jai tvirtovės vartus. 

Ji apsisprendė. Kad išgydytų Gotjė, ji buvo pasirengusi didesnėms 
aukoms negu mažas kelio lankstas ir jos širdžiai brangaus akmens prara- 
dimas. Ji taip nuoširdžiai padėkojo Hansui už nesavanaudiškumą, kad 
vokietis smarkiai nuraudo. Kai Katrina lūpomis palietė prastai nuskustą 
Hanso skruostą, jo mėlynose akyse pamatė ašaras. 


— Ar kada nors susitiksime? 

— Kai čia baigsite savo darbą, o aš grįšiu į Monsalvi, jūs pas mus 
atvyksite ir parodysite akmenų raižymo stebuklus. 

— Prižadu. 

Paskutinis vyrų rankų paspaudimas, paskutinis Katrinos rankos mos- 
tas, ir vežimas ėmė riedėti keliu į pietus. Gotjė patogiai gulėjo vežimo gale, 
šiaudų guolyje. Žozė vertė arklius bėgti kuo greičiau. Abu arkliai nebuvo 
įpratę tempti vežimo, todėl jam reikėjo būti atidžiam ir tvirtai valdyti juos. 
Tačiau Katrina neturėjo ką veikti, ji tik žvalgėsi aplink. 

Nors danguje skaisčiai švietė saulė, visa tuščia, negyvenama aplinka 
nutcikė melancholiškai, ir tokią nuotaiką dar kurstė prisiminimai apie 
mirusį piligrimą. 

Katrinos mintys sukosi apie išdidų kankinį Herbertą. Ji nujautė, kad 
savo nenuolaidumu jis maskavo skausmą, ir apgailestavo, kad nepasisten- 
gė suprasti jo. Būdama draugiškesnė, būtų užkariavusi jo širdį... jie galėjo 
susidraugauti. Tačiau nuojauta jai kuždėjo, kad ji save apgaudinėja. Toks 
žmogus kaip Herbertas pripažįsta tik du jausmus: meilę ir neapykantą. 
Neapykantą jis pasirinko iš baimės pamilti ją, o dabar mirtis amžinai 
nuramino tūžmingą sielą. 

Užuot sielojusis, ji turi dėkoti Dievui už jo gailestingumą... 

Katrina nenorėjo galvoti apie Gotjė. Jo būklė jai kėlė tokį sielvartą, kad 
ji bijojo netekti savitvardos kaip tik tokiu metu, kai ji jai buvo reikalin- 
giausia. Katrina norėjo išgelbėti jį nuo baisios mirties, ypač dabar, kai taip 
ilgai laikė jį dingusiu. Jei arkivyskupo mauras grąžins jam sveikatą, jie 
šuoliuos į pasakišką maurų karalystę gelbėti Arno! 

Arno... Katrina nustebusi pamanė, kad jau daug dienų beveik negalvojo 
apie vyrą. Ji buvo užsiėmusi Gotjė gelbėjimu. Bet dabar, kai Katrinos 
mintys vėl sukosi apie Arno, ji nustebusi suvokė, kad jos įniršis nė kiek 
nesumažėjo. Dabar, kai ji rado Gotjė, jis dar labiau aitrino žaizdą. Baisi 
neteisybė, kad ji turi pakelti tokius išmėginimus dėl neištikimo vyro, kuris 
Granados rūmuose maurų princesės glėbyje apic tai nė neįtaria. Tuo tarpu 
jo žmona stebi nykų senosios Kastilijos peizažą, jos širdis kupina kartėlio. 
Ji su pasidygėjimu apsidairč. 

— Kokia baisi vieta! Ir taip bus visą kelią iki Granados? — sušuko ji. 

— Laimė, ne, — atsakė Žozė šypsodamasis. — Tačiau turiu pripažinti, 
kad ši vietovė tikrai kelia liūdnas mintis. 

— Kur nakvosime? 

— Nežinau. Kaip matote, čia nedaug kaimų. Ir dauguma jų — sugriauti 
ir tušti. Pračjusį šimtmetį čia siautėjo didžioji juodoji mirtis. 

— Bet juk kažkas išgyveno, — sumurmėjo Katrina. — Jie galėjo per 
šimtą metų rasti laiko užauginti kviečius. 

— Jūs užmiršote Mestą. 

— Kas tai? 

— Avių augintojų korporacija. Milžiniškos jų bandos slenka iš rajono 
į rajoną, pakeliui naikindamos visą žalumą. Kaip manote, ar gali žmonės 
čia auginti kviečius? Štai, žiūrėkite! — Žozė botago kotu parodė į hori- 
zontą, kur blyškaus dangaus fone matėsi didžiulė tamsiai ruda dėmė. — 
Toje bandoje — keletas šimtų avių, ir, kaip matote, jos gerai saugomos. 

Ir tikrai, be ilgais rūbais vilkinčių piemenų, bandą lydėjo mulais joję 
raiteliai. Jie buvo apsirengę kaip valstiečiai, tačiau kiekvienas prie diržo 
turėjo ilgą kardą. 

— Tie gyvuliai, — toliau kalbėjo Žozė, — yra keleto žmonių turto 
šaltinis. Kiti čia gyvena skurdžiai. Tačiau jei mums pasiseks, gal rasime 
kur praleisti naktį... 

— Vieno tenoriu — kad ten būtų upeliukas arba upė, arba nors maža 
kūdra. Seniai nesijaučiau esanti tokia purvina... 

Žozė dirstelėjo į ją ir gūžtelėjo pečiais: 

— Manote, tai paprasta? Vandens čia dar sunkiau rasti negu maisto, 
ponia Katrina! 

Jaunoji moteris sunkiai atsiduso. 

— Tikrai, net gyventi nesinori, — pasakė ji. — Ar ilgai keliausime iki 
Kokos? 

— Penkias dienas, jei tie padarai bėgs pakankamai žvaliai. 

Beviltiškai mėgindamas apkerėti arklius, Žozė kimiu balsu užtraukė 
vaišių dainą. Katrina nusišypsojo. 

— Ko tu tikiesi? — paklausė ji. — Kad ims lyti ar kad šie gyvuliai 
staiga pašėls? 

Tačiau prasta nuotaika dingo. Ji ėmė dainuoti kartu su Žozė, ir kelionė 
nebeatrodė tokia monotoniška. 

Septintas skyrius 


Kokos alchemikas 


Arkliai pasitaikė nartūs, tačiau Žozė tęsėjo žodį — kelionė truko 
penkias dienas, penkias monotoniškas dienas, per kurias Katrina patyrė 
mažiau nepatogumų negu tikėjosi. Kaimuose ir mažuose miesteliuose arba 
piemenų palapinėse, pro kurias važiavo, už keletą varinių monetų jie 
nusipirkdavo sūrio, juodos duonos ir pieno. Netoli mažo miestelio Lermo, 
kur saulėje džiūvo šimtai ožkenos vynmaišių, dideliais pundais pririštų 
prie namų karnizų, jie privažiavo upę, ir Katrinos svajonė išsipildė. Vos 
sulaukusi, kada jie pavažiuos truputį toliau nuo miesto, ji nusimetė rūbus, 
Žozė liepė nusisukti ir šoko į vandenį. Viskas įvyko taip greitai, kad 
grakštus jos kūnas tik švystelėjo saulėje, prieš dingdamas vandenyje. 

Tai buvo maloniausios maudynės Katrinos gyvenime, nors vanduo ir 
nebuvo kaip krištolas švarus. Ji su pasitenkinimu keletą minučių paplau- 
kiojo lediniame vandenyje. Keletą kartų perplaukė upę, o paskui, pasislė- 
pusi už akmenų, ėmė praustis. Ji kažin ką būtų atidavusi už mažą gabalėlį 
kvapnaus muilo, kurį Flandrijos moterys gamino specialiai krikščionių 
pasaulio didžiojo hercogo žaviajai mylimajai. Retsykiais ji dirsčiojo į Žozė 
ir vežimo pusę. Tačiau Žozė atrodė kaip suakmenėjęs: jis sėdėjo ant 
pasostės, akis įbedęs į arklius, kurie tuo metu rupšnojo retus žolės stiebe- 
lius, ir laukė. 

Pasijutusi švari, Katrina išbrido iš vandens ir greitai apsivilko marški- 
nius. Tačiau vyriškų rūbų ji nebesivilko. Jie buvo pasiūti iš storos vilnonės 
medžiagos, ir tokiame karštyje su jais Katrina jautėsi kaip krosnyje. Be to, 
rūbai buvo purvini. Išsimaudžius gaiviame pavasario upelyje, nuo jų 
sklidęs prakaito kvapas buvo nepakeliamas. Katrina išsiėmė ploną pilką 
vilnonę suknelę, švarius marškinius, rado nesuplyšusias kojines ir pasislė- 
pė krūmuose. 

Kai grįžo persirengusi, kitaip susišukavusi, pastebėjo, kad Žozė sėdi 
vis ta pačia poza. 

— Žozė, ar vėsus vanduo tavęs nevilioja, taip ilgai keliavus ir apdul- 
kėjus? — nustebusi paklausė Katrina. 

— Aš nemėgstu vandens, — pasakė Žozė tokiu nelaimingu balsu, kad 
ji nusijuokė. 

— Ir aš nemėgstu jo gerti! Bet jame gera maudytis. Kodėl nenusimau- 
dei kartu su manimi, Žozė? 

Ji paklausė jį visai nekaltai, tačiau, didžiulei jos nuostabai, Žozė 
sumišęs išraudo. 

— Labai ačiū, ponia Katrina... tačiau upė visai manęs nevilioja, — 
įtartinai kimiu balsu atsakė Žozė. 

— Bet kodėl? 

— Todėl kad... — jis minutėlę patylėjo, o paskui, giliai atsidusęs kaip 
žmogus, kuris pagaliau apsisprendė, pridūrė: — Manau, tai galėjo būti 
pavojinga. 

— Pavojinga? Ir tu man leidai ten maudytis? — paklausė Katrina, 
mėgaudamasi jo sumišimu. 

— Jums nebuvo pavojinga. 

— Aš nesuprantu. 

Žozė kankinosi, nerimo ant pasostės, tarsi ji būtų buvusi įkaitinta. Jis 
atkakliai žiūrėjo į priekį, tačiau staiga pasisuko, susidūrė su besijuokian- 
čiomis Katrinos akimis, ir labai oriai pasakė: 

— Ponia Katrina, aš visuomet buvau labai išmintingas. Todėl išgyve- 
nau iki šios dienos ir, tikiuosi, išgyvensiu iki senatvės. Daug laiko esu 
valkiojęsis Paryžiaus gatvėmis su suplyšusiais batais ir tuščiu pilvu, tačiau 
stengdavausi neiti arti virtuvių, kur ant iešmų kepdavo riebūs mėsos 
gabalai, kurių negalėjau tikėtis nė pauostyti. Nežinau, ar suprantamai 
paaiškinau savo mintį? 

— Suprantamai, — atsakė Katrina, atsisėsdama ant pasostės greta jo. 
Ji buvo rimta ir į savo bendrakeleivį pažvelgė pagarbiai ir draugiškai. 
Paskui ramiu balsu pridūrė: — Atleisk, Žozė. Aš staiga panorau paerzinti 
tave. 

— Paerzinti ar išbandyti? 

— Turbūt ir viena, ir kita, — sąžiningai prisipažino Katrina. — Tačiau 
tu puikiai pakėlei išbandymą. Dabar važiuojame? 

Toliau kelionėje nebuvo jokių nuotykių. Nerimą kėlė tik Gotjė būklė. 
Jis gulėjo šiaudų guolyje be sąmonės. Kartais jį ištikdavo priepuolis, o 
kartais atrodydavo, kad jis miršta. Jis nebegalėjo pats valgyti, jį reikėjo 
maitinti kaip kūdikį. Vieną vakarą Katrina pažvelgė į Žozė su ašaromis 
akyse: 

— Jei kelionė dar ilgai truks, mes jo nenuvešime iki daktaro mauro. 

— Rytoj saulei leidžiantis pamatysime Kokos bokštus, — pažadėjo 
Žozė. 


Kitą vakarą, kai tik saulė pasislėpė už horizonto avietinės ir aukso 
spalvos gaisuose, Katrina pastebėjo garsiąją Sevilijos arkivyskupo pilį. 
Akimirką jai užgniaužė kvapą: tamsiai raudonų akmenų tvirtovė atrodė 
kaip “Tūkstančio ir vienos nakties" rūmai; ji tarsi buvo fantastiškas arabų 
meno brangakmenis, amžiaus pradžioje ją sukūrė nostalgiškas belaisvio 
maurų architekto protas. Plonyčių bokštelių miškas buvo iškilęs švelniai 
žydro dangaus fone. Jie atrodė kaip nėriniai, puošiantys aukštas saracėniš- 
kas smailes, masyvias sienas ir didžiulį pagrindinį bokštą. Tai labiau 
panėšėjo į emyro rūmus negu į krikščionių vyskupo gyvenamąjį būstą, 
tačiau dėl puošnumo pilis, iškilusi virš tarpeklio, neatrodė mažiau grės- 
minga. Tik aplenkę tvirtovę ir pervažiavę tarpeklį keliauninkai atsidurda- 
vo kalnų plynaukštėje. 

Katrina ir Žozė tylomis stebėjo raudoną brangakmenį, turėjusį tapti 
laikina prieglauda ilgame jų kelyje. Akimirką Katrinai suspaudė širdį. 
Dievas žino kodėl, bet ji staiga įsivaizdavo esanti prie kitos tvirtovės, po 
kitu dangumi, prie galbūt ne tokios fantastiškos, bet grėsmingesnės pilies 
su lygiomis juodomis sienomis ir bokštais. 

Gal dėl gandų apie Alonso Fonsekos ekscentriškumą Katrina, žvelg- 
dama į Koką, galvojo apie Mėlynbarzdžio pilį, prabangų ir kraupų Šamp- 
tosą, kur tiek iškentėjo. Tačiau čia jai nėra ko bijoti. Ji atvyko tik paprašyti 
pagalbos sužeistam žmogui; ir vis dėlto važiuojant prie pilies ji pajuto 
neryžtingumą, tarsi ten būtų kokia nors grėsmė... 

— Na kaip? Važiuosime vidun? 

Ji gūžtelėjo pečiais lyg norėdama nusikra:yti nereikalingos naštos: 

— Bet juk mes neturime pasirinkimo? 

— Taip! 

Nieko nesakydamas, Žozė pasuko arklius prie siaurų vartų arkos. 
Sustingę sargybiniai stovėjo abipus kaip statulos. Atrodė, kad jiems ir 
visiems aplinkui laikas sustojo, ir tai paryškino tylios tvirtovės pasakišku- 
mą. Tik vėliava, lengvai plazdenanti virš bokšto, atrodė gyva. Didelei 
Katrinos ir Žozė nuostabai, kareiviai nesujudėjo, kai privažiavo vežimas. 
Ir kai Žozė kuo gražiausiai ispaniškai jiems pranešė, kad kilmingoji dama 
Katrina de Monsalvi norėtų pamatyti jo šventenybę Sevilijos arkivyskupą, 
jie tik linktelėjo galva pagrindinių rūmų pusėn. Jau iš čia matėsi pritren- 
kiantis jų grožis. 

— Nejaugi tvirtovė taip prastai saugoma? — sumurmėjo Žozė. 

— Nežinau, — pasakė Katrina. — Tačiau prisimink, kaip išsigando 
valstietis, kurį prieš valandą paklausei kelio į pilį... Girdi, kaip čia tylu, 
tarsi viskas būtų mirę! Manau, kad blogas vardas gina tap pat gerai, kaip 
ir kareiviai... Nuolat galvoju: ar mes čia sutiksime Dievo pasiuntinį... ar 
gyvą velnią? 

Niūri atmosfera Katriną veikė labiau negu norėjosi, tačiau Žozė, matyt, 
nepaisė jokios baimės. 

— Mūsų padėtis tokia, — sumurmėjo jis, — kad neturime ko prarasti. 

Arkivyskupas Alonsas Fonseka buvo toks pat nepaprastas, kaip ir jo 
tvirtovė, tačiau negražus. Jis buvo mažas, liesas ir sulinkęs kaip augalas, 
kurio nė vienas sodininkas nesumanė palaistyti. Išbalęs jo veidas ir parau- 
dusios akys liudijo, kad jis retai mato saulę ir nemiega naktimis. Jo plaukai 
buvo juodi ir reti kaip ir barzda, jį kamavo nervinis tikas, dėl to jo galva 
nuolat kretėjo, ir tai labai erzino tuos, kurie su juo šnekėdavosi. Po 
dešimties minučių Katrina vos susilaikė pati nepradėjusi taip daryti. 
Tačiau arkivyskupo rankos buvo labai gražios, o balsas, tylus ir švelnus 
kaip juodas aksomas, kerėjo. 

Arkivyskupas nė kiek nenustebęs pasisveikino su kilminga keliaunin- 
ke, nors ekipažas ir rūbai visai neatitiko jos padėties. Jis buvo labai 

mandagus. Visai suprantama, kad ilgai ir sunkiai keliaujantys Žmonės 
prašosi prieglobsčio pilyse ir vienuolynuose. Sevilijos arkivyskupo sve- 
tingumas buvo visiems žinomas. Tačiau jis pasidarė labai smalsus, kai 
Katrina prašneko apie Gotjė ir apie tai, kad tikisi Kokoje jį pagydyti. Jis 
įtariai paklausė: 

— Kas jums, mano dukra, pasakė, kad tarp mano tarnų galima rasti 
daktarą maurą? Ir kaip tu galėjai pamanyti, kad arkivyskupas gyvena po 
vienu stogu su kitatikiu? 

— Jūsų šventenybe, man tai visai neatrodo keista, — nutraukė jį 
Katrina. — Burgundijoje mano svitoje kartą taip pat yra buvęs puikus 
daktaras iš Kordovos, nors jis veikiau buvo draugas negu tarnas. O čia 
važiuoti man pasiūlė meistras mūrininkas, Burge statantis katedrą. 

— A, meistras Hansas iš Kelno! Didis meistras ir geras žmogus! Tačiau 
papasakokite man apie savo maurą. Koks jo vardas? 

— Mes jį vadinome Abu al Chairu! 

Fonseka nusišypsojo, ir tai Katrinai patvirtino, kaip jos draugas čia 
gerbiamas. 

— Jūs jį pažįstate? — paklausė ji. 

— Visi apsišvietę žmonės žino apie Abu al Chairą, Granados kalifo 
asmeninį gydytoją, draugą ir patarėją. Bijau, kad mano daktaras, nors ir 
labai geras, neprilygsta jam, ir aš stebiuosi, mano vaike, kodėl jūs atvažia- 
vote čia, užuot gabenusi savo tarną tiesiai pas jį. 

— Iki Granados labai toli, o mano tarnas labai serga, jūsų šventenybe. 
Ir aš net nežinau, kaip patekti į Granadą, pas kalifą! 

— Jūsų žodžiai mane įtikino, mano vaike. — Jis pakilo iš krėslo su 
aukšta atkalte, kuriame sėdėjo priimdamas savo viešnią, ir tyliai suplojo 
delnais. Iš šešėlio išniro aukštas plonas siluetas. — Tomai, — tarė arki- 
vyskupas, — kieme stovi vežimas su ligoniu. Noriu, kad lieptumėte kuo 
atsargiausiai nunešti jį pas Chamzą ir paprašytumėte apžiūrėti jį. Aš ateisiu 
sužinoti, ką nustatė gydytojas. Paskui pasirūpinkite, kad ponia de Monsal- 
vi ir jos palydovas tinkamai įsikurtų. O kol kas, mano vaike, eikime 
pavakarieniauti. 

Galantiškai kaip princas donas Alonsas pasiūlė Katrinai ranką, kad 
nuvestų ją prie stalo. Ji negalėjo nepastebėti, kaip jos nutrinti, apdulkėję 
rūbai nesiderina prie puikios violetinės arkivyskupo aprangos. 

— Aš neverta sėdėti greta jūsų, — sumišusi pasakė ji. 

— Jūsų akys, mano brangioji, papuoštų imperatoriaus stalą. Be to, savo 
kambaryje rasite rūbų, tinkamesnių jūsų kilmės moteriai. Tačiau man 
atrodo, kad taip ilgai keliavusi mūsų bjauriais keliais jūs mirštate iš bado? 
— tarė arkivyskupas šypsodamasis. 

Katrina taip pat nusišypsojo ir įsikibo į jo parankę. Ji stengėsi nežiūrėti 
į patarnautoją, kuris jai kažkuo atrodė nemalonus. Šis liesas ir aukštas 
keturiolikos ar penkiolikos metų vaikinukas nebuvo bjaurus, tačiau iš 
veido atrodė nedorovingas ir žiaurus. Labiausiai stulbino akys: mėlynos 
kaip ledas, nemirksinčios, jos fanatiškai blizgėjo, ir tai vertė pašiurpti. 
Katrina pamanė, kad tų akių žvilgšnis yra nepakenčiamas. Eidama su donu 
Alonsu siaura marmurine galerija, iš kurios matėsi didelis kiemas, ji vis 
galvojo apie tą jaunuolį: jo rūškanas veidas netiko šioje prašmatnioje 
arkivyskupo pilyje. 

— Jūsų šventenybe, drįstu pasakyti, kad tas jaunuolis netinka šioje 
gražioje aplinkoje, — tarė Katrina rodydama puikias marmurines kolonas, 
supusias kiemą, ir spalvingas sienas. 

— Norėčiau, kad jo nebūtų šalia manęs, — atsiduso arkivyskupas. — 
Tomas — „patingas jaunuolis, turi geležinę valią, jis galvoja tik apie 
tarnavimą Dievui. Bijau, kad jis labai smerkia mane, mano aplinką ir mūsų 
gyvenimo būdą čia. Mokslas ir grožis jo nedomina, o man tai — gyvenimo 
prasmė. Maurų jis nekenčia labiau negu paties šėtono, o aš juos gerbiu už 
išmintingumą. 

— Bet kodėl jūs jį pasiėmėte? 

— Jo tėvas — senas mano draugas. Jis tikėjosi, kad Tomas, mano 
paveiktas, taps pakantesnis tikėjimo klausimais, tačiau bijau, kad nepatei- 
sinau jo tėvo pasitikėjimo. Tomas nedrįsta prašyti, kad atleisčiau jį iš 
tarnybos čia, tačiau žinau, kad jis nori Segovijoje įstoti į Dominikonų 
ordiną, ir, žinoma, aš neketinu jam kliudyti. Jis čia tik trys mėnesiai, dar 
po trijų jį ten išsiųsiu. Jis per daug nepakantus. 

Prieš eidama į kambarį, kur buvo padengtas stalas vakarienei, Katrina 
žvilgtelėjo į juodą jaunuolio figūrą kieme. Jis davė nurodymus tarnams. Ji 
vėl krūptelėjo, prisiminusi ledinį žvilgsnį, kupiną paniekos, beveik pasi- 
bjaurėjimo. 

— Koks jo vardas? — staiga paklausė ji. 

— Tomas de Torkvemada . Jo šeima atvyko iš Valjadolido. Tačiau 
nebegalvokite apie jį, brangioji, ir eikime prie stalo. 

Katrina jau seniai nebuvo taip puotavusi. Arkivyskupo sandėliukai 
buvo gerai aprūpinami, o jo virėjai žinojo visas ir Vakarų, ir egzotiškų 
Rytų virtuvės paslaptis. Karšti vynai 15 vynuogių, užaugusių vyskupo 
žemėse, kuriose jis pats niekada nebu: 2, stovėjo ant šventiško stalo, ant 
jo buvo mėsos ir žuvies patiekalų, tači:iu kulinarinio meno viršūnė buvo 
saldi mėsa su medumi. Prie stalo patarr.avo visas būrys tarnų su raudonais 
šilkiniais turbanais, ir kai vakarienė pagaliau baigėsi, Katrina pasijuto 
esanti nuostabiai pailsėjusi. 

— Dabar laikas eiti pas Chamzą, — pasakė donas Alonsas, taip pat 
pakildamas iš už stalo. 

Jie perėjo didžiules, prabangias sales, ilgus šaltus koridorius, kiemus 
ir pagaliau pateko į pagrindinį bokštą. Sočiai prisivalgius ir išgėrus stiprių 
vynų buvo sunkoka laiptais lipti į gydytojo mauro kambarį bokšto viršuje. 

— Chamza taip pat stebi žvaigždes, — pasakė Katrinai donas Alonsas. 
— Aš pamaniau, jog geriausia jį apgyvendinti kuo aukščiau, kad būtų 
arčiau jų. 

Kambario, į kurį Katriną atvedė donas Alonsas, lubose buvo didelė 
skylė, pro kurią matėsi žvaigždėtas dangus. Kažkokie keisti prietaisai 
gulėjo ant juodo medžio skrynelės. Tačiau Katrina neatkreipė į juos 
dėmesio, kaip ir į seną puodeli, buteliukų, pialų, ragelių kolekciją, perga- 
mento ritinėlius, žolių ryšulėlius. Ji žiūrėjo tik į ilgą marmurinį stalą, prie 


* Tomas de Torkvemada 18 metų (1480— 1498) buvo Ispanijos didysis inkvizitorius. Jo 
sąžinę slegia daugiau kaip 100 tūkstančių žmonių mirtis — jie buvo gyvi sudeginti 
inkvizicijos laužuose. Jo iniciatyva iš Ispanijos buvo vejami žydai ir maurai. Jo 
įsakymu buvo naikinami vertingiausi arabų rankraščiai. 

kurio plačiais odiniais raiščiais buvo pririštas Gotjė. Žmogus su baltais 
rūbais ir turbanu stovėjo šalia, aštriu skustuvu skuto jam galvą; skustuvas 
žybčiojo daugiau kaip šimto vaškinių žvakių šviesoje. Nuo jų sklido didelė 
kaitra, o karšto vaško kvapas beveik pykino, tačiau Katrina nekreipė į tai 
dėmesio, ją domino tik daktaras. Ji pastebėjo Žozė, stovintį prie kito stalo 
galo. Mauro Chamzos išvaizda buvo įspūdinga. Jis buvo aukštas ir apkū- 
nus. Jo barzda buvo tokia pat balta ir švelni kaip Abu al Chairo. Dėl 
baltutėlių rūbų ir skvarbių akių jis atrodė kaip pranašas, o rankas turėjo 
stebėtinai mažas ir plonas kaip paukščio. Jo judesiai tarsi hipnotizavo. 

Kai Katrina ir pilies šeimininkas įėjo, gydytojas nenutraukė darbo, tik 
lengvai linktelėjęs galvą pasisveikino su arkivyskupu, o jaunąją moterį 
įdėmiai nužvelgė. Katrina susirūpinusi žiūrėjo į instrumentus, nušveistus, 
kad net blizgėjo, ir išdėliotus prie mažos gorės, pilnos karštų anglių. Tuo 
metu donas Alonsas ir Chamza trumpai šnektelėjo, o paskui arkivyskupas 
jai išvertė jų pokalbį: 

— Šio žmogaus būklė tokia dėl žaizdos galvoje. Pažiūrėkite: štai čia 
kaukolė perskelta ir kaulas spaudžia smegenis... — Jis parodė žaizdą, kuri 
dabar aiškiai matėsi ant nuskusto, pilno mėlynių kiaušo. 

- Tai beviltiška? — paklausė Katrina. 

— Chamza — didis meistras, — atsakė donas Alonsas šypsodamasis. 
— Jis yra operavęs žmonių, kurių kaukoles buvo suskaldę koviniai kirviai. 

— Ką jis ketina jam daryti? 

Katrinos nuostabai, gydytojas pats atsakė Katrinai beveik taisyklinga 
prancūzų kalba. 

— Šiuo trepanu, — paaiškino jis rodydamas keistą instrumentą, kurio 
vienas galas buvo nusmailintas kaip strėlė, — aš ketinu prapjauti kaukolę 
aplink suskaldytą vietą, kad išimčiau kaip mažą dangtelį. Tuomet pama- 
tysiu, ar pačios smegenys nepažeistos, ir galbūt galėsiu pašalinti sulaužytą 
kaulą. Antraip turėsime pasikliauti tik Aukščiausiojo malone... Šiaip ar 
taip, bus daug kraujo, o toks reginys — ne moterims. Jums geriau išeiti, 
— pasakė jis dirstelėjęs į Katriną. Ji įsitempė ir atkakliai sugniaužė 
kumščius. 

— Ojei norėsiu likti? 

— Labai gali būti, kad jums pasidarys bloga, o mano užduotis ir taip 
gana sunki. Norėčiau, kad išeitumėte, — pakartojo jis ramiai, bet tvirtai. 

— Šis žmogus — mano draugas, ir jis kankinsis nuo jūsų peilio. 
Galėčiau jam padėti. 

— Kaakinsis? Jūs tikrai taip manote? Pažiūrėkite, kaip jis miega. 

Tikrai, Gotjė miegojo kaip kūdikis. 7 

— Jis atsibus, kai pajus peilį. 

— Jo miėgo nenutrauks nei peilis, nei liepsna. Jis miega ne nuo 
migdomųjų... o dėl to, kad aš jį užmigdžiau. Ir jis nenubus tol, kol jam 
neliepsiu nubusti. 

Katrinai pasišiaušė plaukai. Ji su tokiu siaubu pažvelgė į maurą ir taip 
nuoširdžiai persižegnojo, kad jis nusijuokė. 

— Ne. Aš nesu velnias, kurio jūs, krikščionys, bijote. Aš tik mokiausi 
Samarkande ir Bucharoje. Išmintingi žmonės ten naudoja jėgą, vadinamą 
hipnoze, kuri priklauso nuo žmogaus valios ir kurią gali sukelti šviesa. 
Tačiau tai labai sunku paaiškinti, ypač moteriai. Dabar aš turiu pradėti. 
Išeikite. 

Kalbėdamas jis pritvirtino Gotjė galvą odiniu dirželiu, paėmė blizgant 
skalpelį ir greitai prapjovė kaukolę. Pasirodė kraujas. Katrina išbalo. 
Donas Alonsas švelniai nuvedė ją prie durų. 

— Eikite į savo kambarį, mano vaike. Tomas jus ten palydės. Kai 
Chamza baigs, galėsite pamatyti savo ligonį. 

Katrinai staiga pasidarė silpna, galva apsunko. Ji ėjo paskui jaunuolį, 
staiga išnirusį ant laiptų. Tomas žengė priešakyje, netardamas nė žodžio. 
Tai buvo panašu į pasivaikščiojimą su vaiduokliu. Tomas sustojo priešais 
pjaustytas dažyto medžio duris, atlapojo jas ir pasitraukė į šalį. 

— Atėjome, — tepasakė jis. 

Katrina ne iš karto įėjo, ji sustojo priešais jaunuolį. 

— Ateik ir man pranešk... kai viskas baigsis, — pasakė ji šypsodamasi. 
Tačiau vaikinuko akys tebebuvo šaltos. 

— Ne, — pasakė jis greitai, — aš nebegrįšiu į mauro kambarį. Tai 
šėtono buveinė, o tai, ką jis daro, yra šventvagystė. Bažnyčia draudžia 
nuleisti kraują. 

— Tačiau tavo ponas neprieštarauja. 

— Mano ponas? — Jaunuolio lūpos persikreipė iš baisios paniekos. — 
Mano vienintelis ponas yra Dievas. Dėkui Viešpačiui, greitai galėsiu dorai 
jam tarnauti. Aš užmiršiu šiuos šėtono namus. 

Katriną apstulbino jo tonas ir išdidumas, tokiam amžiui gana juokingi, 
bet prieš atsakydama jam ir primindama apie pagarbą donui Alonsui, ji 
išvydo lėtai besiartinančią aukštą figūrą. Tai buvo liesas vienuolis, vilkėjęs 
juodus rūbus, žili jo plaukai buvo trumpai nukirpti aplink didelę tonzūrą. 
Iš pirmo žvilgsnio jis niekuo neišsiskyrė, tik vieną akį dengė juodas raištis. 
Tai buvo paprastas vienuolis, tačiau kai jis priėjo prie Katrinos, ji pajuto, 
kaip "kraujas stingsta gyslose, o mintys lyg pašėlusios sukasi galvoje. 
Staiga ji suriko iš siaubo, apstulbusio Tomo akyse įbėgo į kambarį ir 
užtrenkė duris. Prisiglaudusi prie jų, Katrina greitai atsisagstė suknelės 
apykaklę, kuri staiga ėmė ją smaugti. Vienuolis, kurį ji pamatė einantį 
galerija, buvo Garenas de Brazi! 

Akimirką Katrinai atrodė, kad ji kraustosi iš proto. Juk tai nerealu: 
laikas, vieta — viskas buvo iliuziška. Jos akyse stovėjo tik tas veidas, 
seniai užmirštas ir staiga vėl išniręs. 

Jos keliai sulinko. Ji sųsmuko ant grindų ir apkabino galvą rankomis, 
lyg norėdama atsiriboti nuo išorinio pasaulio. Iškilo seni, slogūs prisimi- 
nimai. Ji vėl pamatė Gareną kalėjime, surakintą geležiniais pančiais. Ji 
girdėjo, kaip jis prašo nuodų, kurie išgelbėtų nuo pažeminimo, kai bus 
tempiamas per miestą. Ji išgirdo Abu al Chairo balsą, kai jis jai šnabždėjo, 
duodamas užnuodytą vyną: “Jis užmigs... ir niekada nebeatsibus“. 

Paskui Katrina matė save kitą dieną: pilką ūkanotą rytą ji žvelgė pro 
langą. Ji matė įniršusią minią, matė baltus ir pilkus arklius, termpusius 
pasmerktąjį į ešafotą, matė blizgančias vandens balas ir pagaliau — 
raudonai vilkintį budelį, ant peties nešantį baltą, nejudantį nuogo žmogaus 
kūną. 

“Jis miręs", — pasakė Sara. Ir ar galėjo būti dėl to abejonių? Katrina 
dabar beveik matė baltą kūną ant raudonų kambario plokščių... kaip jis 
gali taip aiškiai matytis, jei nėra miręs? Taip, žinoma, tai buvo Gareno 
kūnas. Ji matė, kaip jį tempė grindimis, ir jis kratėsi ant nelygių akmenų. 

Bet kas tuomet yra tas kitas... žmogus, kurį ji ką tik matė galerijoje — 
Gareno veidu ir su raiščiu ant akies? Ar gali būti, kad Burgundijos 
iždininkas gyvas, kad jis stebuklingai išvengė mirties? Ne, tai neįmanoma! 
Net jei Abu al Chairas, užuot nunuodijęs, užmigdė jį, — juk nuteistojo 
kūnas buvo pakartas! Garenas, gyvas ar miręs, buvo pakartas. Sara, 
Ermengarda, visas Dižonas matė, kaip jis kabėjo kartuvėse... Visi, išskyrus 
Katriną. Ji dabar buvo tokia susijaudinusi, kad nebepasitikėjo savo atmin- 
timi. Gal ji matė, kad tempia kito žmogaus, ne Gareno kūną? Tą dieną ji 
buvo tokia sugniuždyta! Gal jos akys buvo ašarų aptemdytos, ir tai trukdė 
aiškiai matyti? Bet kodėl jos draugai ir tarnai jai melavo, jei ką nors buvo 
pastebėję? Ar galėjo apgavystė būti tokia meistriška, kad visas miestas ja 
patikėjo? 

Staiga jos galvoje šmėstelėjo baisi mintis. Jei Garenas tebėra gyvas, jei 
ji tikrai matė jį, vilkintį vienuolio rūbus, tai jos santuoka su Arno netikra, 
ją apkaltins dvivyryste, o Mišelis, jos mažasis Mišelis taps nesantuokiniu 
vaiku! 

Visa jos esybė priešinosi tokiai baisiai minčiai, ir ji ją nuvijo šalin. Tai 
buvo neįmanoma. Dieve, likimas negali būti jai toks žiaurus! Su Garenu 
ji nepažino nieko, išskyrus kančias ir neviltį. Jos gyvenimas su juo buvo 
turtingas ir prabangus, bet gėdingas, ir ji nė už ką pasaulyje nenorėjo grįžti 
i ji! 

— Aš kraustausi iš proto! 

Staiga Katriną užplūdo beprotybės banga. Jai pasidarė klaiku. Ji atsi- 
stojo, norėjo bėgti, dingti iš šios pamėkliškos pilies, grįžti į saulėtą kelią, 
kuris ją vedė pas Arno. Gyvas ar miręs, šmėkla ar gyva būtybė, Garenas 
neturi sugriauti jos gyvenimo! Jis buvo miręs ir turi likti miręs. Bet jai 
reikia pabėgti, kol jos dar neatpažino. Ji nuėjo prie durų ir norėjo atidaryti 
jas. 

— Ponia, — pasigirdo balsas Katrinai už nugaros. Ji atsisuko. Dvi 
jaunos tarnaitės, pasilenkusios prie didelės paauksuotos ir išdažytos skry- 
nios kambario kampe, prie lango su plonomis kolonomis, traukė nuosta- 
bias brangakmeniais siuvinėtas sukneles ir dėjo jas į krūvą ant raudonų 
plokščių grindų. 

Katrina buvo tokia susijaudinusi, kad net nepastebėjo jų. Ji pasitrynė 
akis, vėl grįždama į tikrovę. Ne, atrodo, ji negalės pabėgti. Čia buvo jos 
draugas, Gotjė. Ji niekuomet negalėtų jo palikti! Gerklėje įstrigo kamuo- 
lys, ji sudejavo. Ar ji visuomet bus savo širdies belaisvė, suvaržyta savo 
pačios nupintų saitų? 

Sutrikusi dėl to, kad mažosios tarnaitės galėjo pastebėti jos susijaudi- 
nimą ir silpnumą, ji mechaniškai atsakė į drovias jų šypsenas. Jos jai siūlė 
išsirinkti rūbą iš auksinio ir sidabrinio brokato, šilkines arba švelniausio 
aksomo sukneles, priklausiusias velionei arkivyskupo seseriai. Mergaitės 
pasodino ant žemos taburetės ir ėmė rengti. Katrina nesipriešino. Jai buvo 
malonu prisiminti praeitį, kai tarnaitės, Saros atidžiai prižiūrimos, valandų 
valandas tvarkydavo jos tualetą. 

Prisiminusi savo seną draugę, Katrina pasijuto dar vienišesnė. Kažin 
ką atiduotų, kad šį vakarą Sara būtų su ja. “Kaip čigonė pasielgtų pasiro- 
džius šmėklai?" — paklausė savęs Katrina. Ir tučtuojau atsakė: negaišda- 
ma nė sekundės, Sara sektų baisiąją šmėklą, pasivytų ją ir priverstų kalbėti. 
Ji išpeštų iš jos teisybę! 

— Taip pat turiu padaryti ir aš! — pamanė Katrina. — Aš turiu sužinoti 
teisybę! 

Ji niekuomet nenurims, kol neperpras mįslės. Jos matytas vienuolis taip 
įdėmiai skaitė, kad nepastebėjo jos. Jis turi pamatyti ją dienos šviesoje... 
ir tuomet... 

Katrina nenorėjo galvoti, kas bus paskui. Tačiau dabar ji žinojo, kad 
yra viskam pasirengusi. 

Niekas, net iš mirusiųjų pasaulio grįžusi šmėkla negali išskirti jos su 
Arno. Garenas turi būti miręs, visai miręs, kad galėtų gyventi jos meilė. 
Šiaip ar taip, net jei jis ir išvengė mirties, neatrodė, kad norėtų grįžti į savo 
ankstesnį gyvenimą. Kodėl gi jis vilkėtų vienuolio rūbą ir gyventų nuoša- 
liai, atkampiame senosios Kastilijos vienuolyne? Jis buvo vienuolis, savo 
gyvenimą paskyręs Dievui, susijęs su Dievu taip pat stipriai, kaip ji su 
Arno. O Dievas niekuomet neatleidžia savo tarnų. Bet ji vis tiek:norėjo 
žinoti... 

Šaltas nakties vėjas, skverbęsis pro atvirą langą, privertė Katriną susi- 
gūžti. Dvi mergaitės prausė ją, tačiau ji buvo abejinga. Jos plovė jos kūną 
švelniu muilu ir kvėpino brangiais kvepalais. Ji išsiblaškiusi parodė vieną 
iš pasiūlytų suknelių. Suvilnijo geltono šilko smulkios klostės, tačiau 
Katrinai širdyje buvo taip neramu, kad ji negalėjo pasidžiaugti švelniu 
plonos medžiagos prisilietimu. Seniau ji mėgo brangias sukneles ir puoš- 
nius audinius, tačiau tai buvo labai seniai. Ko vertas rūbas, kurio nepama- 
tys mylimas žmogus? 

Tarnaitės atitraukė siuvinėtas aukštos juodmedžio lovos, papuoštos 
dramblio kaulu, užuolaidėles ir norėjo atkloti lovatiesę, tačiau Katrina 
parodė, kad neis gulti. Ji neužmigs, kol neras atsakymo į visus galvoje 
besisukančius klausimus. Katrina greitai priėjo prie durų, šnarindama 
šilką, ir atidarė jas. Ant slenksčio stovėjo Žozė. Ją išvydus, jo akys iš 
nuostabos išsiplėtė; paskui jis nusišypsojo. 

— Viskas baigėsi, — pasakė jis. — Mauro tarnai nunešė mūsų ligonį 
į lovą. Jūs norite prieš miegą pamatyti jį? 

Katrina linktelėjo galvą ir uždarė duris. Paėmusi Žozė ranką, Katrina 
greitai ėjo galerija, kurioje neseniai dingo šmėkla. Galeriją apšvietė deglai. 
Katrina ėjo aukštai pakėlusi galvą ir žiūrėjo tiesiai prieš save. 

Eidamas greta, Žozė įdėmiai žiūrėjo į ją. 

— Atrodo, kad jūs kažką sumanėte, ponia Katrina? 

Tai greičiau buvo tvirtinimas, ne klausimas. 

— Aš labai jaudinuosi dėl Gotjė. 

— Ne. Kai jūs išėjote iš bokšto, jūsų veidas buvo ne toks įsitempęs, o 
žvilgsnis — ne toks nerimastingas. Kažkas atsitiko? 

— Aš turėjau suprasti, kad tu matai tamsoje, — pasakė ji šyptelėjusi, 
ir tuomet jai į galvą šovė viena mintis. 

Žozė buvo gudrus ir protingas. Žinoma, jis niekuomet neatstos Saros, 
tačiau Katrina žinojo, kad gali juo pasitikėti. 

— Tu teisus, — prisipažino ji. — Neseniai šioje galerijoje buvau 
sutikusi vieną vienuolį. Jis aukštas ir liesas, žilais plaukais, veidas tarsi 
iškaltas iš granito, o akis užrišta raiščiu. Aš noriu sužinoti, kas tas vienuo- 
lis. Jis labai primena... žmogų, kurį gerai pažinojau ir laikiau mirusiu. 

Žozė nusišypsojo: 

— Bus padaryta. Nuvesiu jus į Gotjė kambarį, o pats eisiu ką nors 
sužinoti apie vienuolį. 

Žozė paliko ją prie Gotjė kambario durų ir dingo už laiptų taip greitai 
ir tyliai, lyg būtų bekūnis. Katrina atsargiai pastūmė duris ir įėjo. 

Kambarys buvo mažesnis negu jos. Jame vos tilpo dvi taburetės ir lova, 
kurioje gulėjo didžiulis Gotjė kūnas. Katrina ant pirštų galiukų prisėlino 
prie jo. Gotjė miegojo. Jis gulėjo ant nugaros, galva buvo aptvarstyta. Ant 
taburetės šalia lovos stovėjo žvakė, kurios šviesoje jo veidas atrodė ramus, 
bet keistai įraudęs. Katrina pamanė, kad jis turi temperatūros ir pasilenkė, 
norėdama paliesti ant antklodės gulinčią jo ranką. Bet kažkas sulaikė ją. 
Iš už užuolaidėlių išslinko Chamza ir priglaudė prie lūpų pirštą. 

— Aš jam daviau stiprių migdomųjų, — sušnabždėjo jis. — Kitaip 
skausmas trukdytų pasveikti. Dabar palikite jį. Jam kyla temperatūra. 

— Jis pasveiks? 

— Tikiuosi. Smegenys nebuvo pažeistos, ir tas žmogus yra nepaprastai 
stiprus. Tačiau niekuomet negali laiduoti, kad nebus komplikacijų. 

Jie abu išėjo iš kambario. Chamza patarė Katrinai eiti pailsėti ir 
įtikinėjo, kad donas Alonsas jau seniai miega. Paskui jis nusilenkė ir grįžo 
į savo laboratoriją, palikęs Katriną vieną. Ji lėtai nuėjo per kiemą, giliai 
kvėpdama užmigusios gamtos aromatą. Visi augalai, per dieną saulės 
sušildyti, maloniai kvepėjo. Neseniai tiek išgyvenusi, Katrina norėjo tylos 
ir ramybės. 

Didžiulės raudonos pilies sienos skendėjo tamsoje. Nesigirdėjo jokio 
garso, tik retsykiais tylą sudrumsdavo nakties paukščių riksmas. Norėda- 
ma nusiraminti, Katrina stabtelėjo prie arkų, kur mėnulio šviesoje blizgėjo 
plokštės. Tačiau prisiminusi, kad Žozė tikriausiai jos laukia, nuskubėjo į 
galeriją. Tuo momentu iš už kolonos išniro Tomas de Torkvemada. 
Katrina krūptelėjo. Jaunuolio įprotis tyliai pasirodyti ten, kur jo mažiausiai 
laukiama, buvo nepakenčiamas. Jis buvo panašus į niūrią šmėklą. Atrodė, 
kad sutikęs Katriną, vilkinčią blizgantį šilkinį rūbą, pagiežingasis jaunuo- 
lis nustėro. 


124 


Minutėlę jie stovėjo ir žiūrėjo vienas į kitą. Katrina pastebėjo, kad 
ledinis nemirksintis Tomo žvilgsnis buvo nustebęs, prietaringai baimin- 
gas. Tomas išsižiojo, bet nieko nepasakė. Jis apsilaižė lūpas, akys staiga 
sublizgėjo. Jo žvilgsnis slankiojo jos tobula figūra, išryškėjusia po šilkine 
suknele, per liemenį susegta auksine sage. Matyt, jis iki šiol nieko pana- 
šaus nebuvo regėjęs. Jaunuolis sustingo. Katrina šaltai nusišypsojo jam ir 
suėmė suknelės klostes, dėl to ji dar glaudžiau aptempė figūrą. 

— Ar galiu praeiti? — paklausė ji. 

Išgirdęs jos balsą, Tomas taip krūptelėjo, tarsi būtų nubudęs. Jo veide 
atsispindėjo siaubas, raudonis pamažu dingo, veidas vėl tapo pamėkliškai 
baltas. Tomas keletą kartų greitai persižegnojo, rankomis sumostagavo 
tarsi norėdamas nuvyti gundantį reginį ir kimiai suriko: “Išnyk, šėtone!" 
Paskui staigiai apsisuko ir dingo tamsoje. Katrina gūžtelėjo pečiais ir nuėjo 
toliau. Žozė laukė jos galerijoje sunėręs rankas ir prisiglaudęs prie durų. 

— Na? — nekantriai paklausė ji. — Tu sužinojai, kas tas vienuolis? 

— Tai tėvas Ignasijus, tačiau arkivyskupo tarnus nelengva priversti 
kalbėti apie tą žmogų. Atrodo, jie visi nepaprastai jo bijo. Manau, net 
labiau negu mauro ar jaunuolio nuodėmingojo angelo veidu. 

— Bet iš kur jis atsirado? Ką jis čia veikia? Ar seniai čia gyvena? 

— Ponia Katrina, — ramiai atsakė Žozė, — esu įsitikinęs, kad donas 
Alonsas, kuriam nepaprastai malonu su jumis bendrauti, gali jums daugiau 
papasakoti apie tą keistuolį. Jis vienintelis turi kažkokių reikalų su tuo 
vienuoliu. Tėvas Ignasijus — alchemikas, kaip ir daugelis, jis ieško 
filosofinio akmens. Tačiau atrodo, kad pagrindinės jo pareigos čia — 
prižiūrėti puikią arkivyskupo brangakmenių kolekciją. Man sakė, kad 
tėvas Ignasijus apie tai nusimano ir... ponia Katrina, jums bloga? 

Išbalusi Katrina prisiglaudė prie sienos. Kraujas dingo iš veido ir 
atrodė, kad žemė slysta po kojomis. Žozė nesitikėjo, kad žinia apie 
paslaptingąjį vienuolį, besidomintį brangakmeniais, taip sukrės ją. 

— Ne... — pasakė ji silpnu balsu. — Aš... labai pavargau, štai ir viskas. 
Vos bepastovuu... 

— Tuomet eikite tiesiai į lovą, — atsakė geraširdiškai šypsodamasis 
Žozė. — Daugiau neturiu ką pasakyti. Tik pridursiu, kad tėvą Ignasijų čia 

galima retai pamatyti, nes jis beveik neišeina iš savo alchemijos laborato- 
rijos, kur saugomos brangenybės. 

Tai sakydamas, Žozė atlapojo dažytas duris į kambarį, apšviestą aukštų 
raudonų žvakių. Katrina įėjo. Jos pečiai nusviro. Žozė tylėdamas žiūrėjo 
į ją. Jis negalėjo suprasti, kodėl žinios apie tėvą Ignasijų taip paveikė 
jaunąją moterį, bet jam pagailo šios nuostabiai gražios būtybės, kurios 
gyvenimas, užuot buvęs ramus ir malonus, tapo negailestinga kova ir 
išmėginimais, galėjusiais palaužti ir stiprų vyrą. Beveik nesuvokdamas, 
ką sako, jis sumurmėjo žvelgdamas į trapią figūrą, stovinčią kambario 
viduryje: 

— Būkite narsi, ponia Katrina. Žinau, kada nors būsite laiminga... tokia 
laiminga, kad užmiršite slogų laiką. 

Katrina lėtai atsigręžė į jį. Jis ištarė kaip tik tuos žodžius, kurie jai dabar 
buvo tokie reikalingi. Ji dabar taip norėjo pailsėti, nusiraminti, kad nė kiek 
nenustebo, jog jis staiga panoro jai juos pasakyti... Jų akys susitiko. Žozė 
akyse ji matė nuoširdų, tikrą draugiškumą, be jokio geismo. Tokia drau- 
gystė būna tarp vyrų. Juos siejo vienas tikslas, todėl jie buvo ginklo broliai. 
Katrina pasijuto tokia saugi, kad nusišypsojusi jam pasakė: 

— Ačiū, Žozė. 


Aštuntas skyrius 
Vieną pavasario naktį 


*'Smaragdas gražiose dono Alonso rankose deglų apšviestas staiga su- 
žibo. Jis žaižaravo ir spindėjo taip, kad gniaužė kvapą, ir arkivyskupo 
veide atsispindėjo tikra aistra. Jis negalėjo atplėšti akių nuo brangakmenio, 
o mėlynos ir žalios spalvų žaižaravimas jam kėlė beveik ekstazę. Jis 
šnabždėjo tokius meilius žodžius, kad Katrina stebėjosi. 

— Nuostabi gelmė, stebuklas tolimųjų šalių, kurių dievų akys spindi 
taip pat paslaptingai! Koks akmuo yra toks pat nuostabus, gundantis, 
pavojingas ir mįslingas kaip tu, neprilygstamasis smaragde? Nes tave 
vadina brangenybe, užtraukiančia nesėkmes... — Ir staiga arkivyskupas 

nutraukė savo meilės litaniją, atsigręžė į Katriną ir įbruko žiedą vėl jai į 
delną. — Pasilikite jį, paslėpkite! Jūs neturite gundyti manęs tokia nuo- 
stabia brangenybe, nes pasidarysiu per daug godus! 

— Tikiuosi, kad jūsų šventenybė paims jį, — sušnabždėjo ji, — nes 
taip noriu atsidėkoti už rūpinimąsi mano tarnu ir svetingumu man. 

— Mano brangioji, būčiau nevertas savo vardo, jei neparodyčiau tokio 
dėmesio savo rango moteriai. Negaliu priimti užmokesčio, nes tuomet 
būtų įžeista mano garbė. Ir, be to, brangenybė su karalienės herbu būtų 
pernelyg dosnus atlyginimas už mano kuklias paslaugas. 

Katrina lėtai užsimovė žiedą ant piršto, ir meilus dono Alonso žvilgsnis 
dar kartą nuslydo juo. Katrina nesusilaikė ir nusivylusi atsiduso Ji tikėjosi, 
kad žiedas su smaragdu, pasiūlytas arkivyskupui, padės jai pamatyti jo 
brangenybių kolekciją, kurią prižiūrėjo tėvas Ignasijūs. Per dešimt dienų, 
praleistų Kokoje, ji nė karto nesutiko vienuolio, kurį pamatyti ir troško, ir 
bijojo. Tėvas Ignasijus dingo be pėdsakų, tarsi raudonos pilies sienos būtų 
jį prarijusios. O smalsumas vis labiau kamavo Katriną. Ji turi sužinoti 
teisybę. Žūtbūt. Bet kaip doną Alonsą paklausti apie tai? Ar ji turi tam 
pagrindo? Tačiau jai reikia patekti į tuos slaptus kambarius, kuriuose 
gyvena alchemikas. 

Ir staiga Katrinai dingtelėjo puiki mintis. Ji susimąsčiusi pasukiojo 
žiedą ir, neatitraukdama akių nuo smaragdo, sušnabždėjo: 

— Žinoma, šis brangakmenis netobulas, jis negali tikti jūsų brangeny- 
bių kolekcijai, kuri, šnekama, yra neprilygstama... 

Arkivyskupo veidas iš pasitenkinimo nuraudo. Nuoširdžiai nusišypso- 
jęs jaunajai moteriai, donas Alonsas papurtė galvą. 

— Tikrai, mano kolekcija nuostabi, bet vargu ar galima ją vadinti 
neprilygstama. Yra princų, turinčių tokias pat puikias kolekcijas, ir net dar 
geresnes. Tačiau mano mažą lobyną tikrai verta pažiūrėti. Mano brangioji, 
užtikrinu jus, kad neatsisakyčiau šio smaragdo. Mielai nupirkčiau iš jūsų 

„brangakmenį, jei jūs sutiktumėte parduoti. 

— Man jį padovanojo, — atsiduso Katrina pamačiusi, kad jos gudrybė 

nepavyko. — Nenorėčiau jo parduoti. 

— Tai visai suprantama. O savo kolekciją mielai jums parodysiu, kad 
galėtumėte palyginti savo brangenybę su manosiomis ir įsitikintumėte, jog 
ji vargu ar netiktų mano kolekcijai. 


Katrina vos nepašoko iš džiaugsmo. Ji laimėjo! Nekantraudama ji ėjo 
paskui arkivyskupą koridorių ir kambarių labirintais, o paskui lipo laiptais 
žemyn. Dabar jie nelipo ant namo stogo, bet, atrodė, leidosi į požemį. 
Praėję siauras duris, kurias slėpė žydri kokliai, jie atsidūrė ant įvijų laiptų, 
kurie leidosi giliai į žemę. Matėsi, kad jais dažnai vaikštoma, nes juos 
apšvietė daugybė deglų. Laipteliai buvo žemi, platūs, jais buvo patogu lipti 
įsikibus į šilkinę virvę. Ant sienų kabėjo gobelenai. O kambarių, į kuriuos 
vedė šie laiptai, ištaigingumą buvo sunku apsakyti. Tereikėjo pamatyti 
nuostabius gobelenus, aksomines pagalvėles, paauksuotus stalus, apkrau- 
tus brangenybėmis, inkrustuotomis taurėmis ir ąsočiais, iš tolimosios 
Kinijos atgabentus šilkinius kilimus, paklotus ant raudono marmuro grin- 
dų, ir auksinius kandeliabrus su aibe baltų žvakių, kad suprastum, jog 
donas Alonsas čia lankosi dažnai ir būna ilgai. Čia jis mėgaujasi vienatve 
ir žiūrinėja savo vertingą kolekciją, paslėptą didžiulėse kvapiojo kedro 
skryniose, inkrustuotose sandalmedžiu ir aptrauktose paauksuota oda; ant 
skrynių kabėjo sunkios, neįveikiamos bronzinės spynos. Truputį toliau 
Katrina pamatė savotišką celę, ilgą ir siaurą, apstatytą daug kukliau. Ant 
didelės plytų krosnies stovėjo ilga retorta su žaliu burbuliuojančiu skysčiu. 
Stiklinis retortos vamzdelis buvo įleistas į didžiulį varinį indą, iš kurio kilo 
lengvi garai. Be abejo, tai buvo alchemiko laboratorija. Tačiau Katrina 
nekreipė dėmesio į aplinką. Jos širdis apmirė, o lūpos perdžiūvo: ji 
pastebėjo tėvą Ignasijų, stovintį prie plonos žalio marmuro kolonos. 
Kolonų buvo keletas, jos prilaikė skliautuotas lubas. Paslaptingasis vie- 
nuolis stovėjo prie atidengtos skrynios ir apžiūrinėjo keistos formos ir 
spalvos topazą. Jis buvo taip užsiėmęs, kad nė nepasuko galvos, kai atėjo 
donas Alonsas su Katrina. Jis neatsigręžė, kol jo ponas nepadėjo rankos 
jam ant peties. Katrina suakmenėjo, kai ryški netoliese stovinčio kande- 
liabro šviesa apšvietė veidą, tokį panašų į jos pirmojo vyro veidą. Ji pajuto, 
ka ' kakta išprakaitavo, o širdis sustingo: ji tuoj uždus nuo tokio smarkaus 
sukrėtimo. Nervingai sunėrusi rankas, Katrina stengėsi susivaldyti. Nieko 

nenutuokdamas apie viešnios krūtinėje šėlstančią audrą, donas Alonsas 
greitai pasakė tėvui Ignasijui keletą žodžių ispaniškai, šis pritariamai 
linktelėjo galvą. Paskui arkivyskupas kreipėsi į Katriną: 

— Tai tėvas Ignasijus, ponia Katrina. Jis yra nepaprastas žmogus, kaip 
ir jo šventa siela. Tačiau dėl alchemijos ir brangakmenių tyrimų vienuoliai 
jį laiko burtininku. Po mano stogu jis rado ramybę ir lėšų, reikalingų 
darbui. Aš nepažįstu kito tokio brangakmenių specialisto. Parodykite jam 
savo žiedą... 

Iki šiol Katrina stovėjo šešėlyje, bet dabar pažengė į priekį, drąsiai 
pakėlė galvą ir pažvelgė vienuoliui tiesiai į akis. Katrina pajuto, kad širdis 
virptelėjo iš baimės, kai vienintelė tėvo Ignasijaus akis pažiūrėjo į ją, bet 
neišsidavė. Ji įdėmiai apžiūrėjo vienuolio veidą, išnirusį iš praeities, ir 
stengėsi pamatyti jame nuostabą ar sumišimą... tačiau nieko nebuvo. Tėvas 
Ignasijus mandagiai nusilenkė jaunajai moteriai, vilkinčiai violetinę kaip 
jos akys suknelę, po krūtine surištą auksiniu diržu ir priekyje prakirptą, 
kad matytųsi baltas atlasinis apatinis sijonas. Neperprantamas alchemiko 
veidas buvo bejausmis, ir niekas nerodė, kad jis ją pažįsta. 

— Na ką gi, — nekantriai tarė tėvas Alonsas, — jūs jam neparodysite 
savo smaragdo? 

Katrina taip ištiesė savo mažą ranką, truputį pridengtą auksiniais 
siūlais siuvinėta balto atlaso rankove, kad šviesa kristų ant smaragdo. 
Tačiau ji akylai stebėjo vienuolio veidą. Jis nė kiek nesijaudindamas 
paėmė jos ranką ir ėmė apžiūrinėti brangakmenį. Jo pirštai buvo šilti ir 
sausi ir nuo jų prisilietimo Katrina krūptelėjo. Tėvas Ignasijus klausiamai 
pažvelgė į ją, bet paskui vėl ėmė apžiūrinėti brangakmenį. Atrodė, jis jam 
patiko, nes vienintelė jo akis spindėjo iš susižavėjimo. Jo tylėjimas suer- 
zino Katriną. Gal jis kurčias? Ji norėjo išgirsti jo balsą. 

— Atrodo, kad šis brangakmenis padarė tėvui Ignasijui didžiulį įspūdį, 
nors jūs manėte, jog jis gali turėti defektų, — šypsodamasis pasakė 
arkivyskupas. 

— Ojis pats negali kalbėti? — paklausė Katrina. — Ar gal šventasis 
tėvas nebylys? 

— Ne ne, ką jūs! Bet jis nemoka jūsų kalbos. 

Kai donas Alonsas kažko ispaniškai paklausė tėvo Ignasijaus, vienuolis 
atsakė žemu balsu... balsu, kuris galėjo būti Gareno; balsu, pasikeitusiu 
dėl svetimos kalbos arba tyčia pakeistu... 

— Aš jums parodysiu savo smaragdus, — pasakė arkivyskupas. — 
Beveik visi jie iš Džebel Siko ir tikrai puikūs... 

Kai jis nuėjo atidengti viduryje kambario stovinčios skrynios, Katrina, 
tebestovėjusi šalia vienuolio, nebesusivaldė: klausimas degino jai lūpas. 

— Garenai, — sušnabždėjo ji, — tai jūs? Dėl Dievo meilės, ką nors 
pasakykite man. Juk jūs mane pažinote, tiesa? 

Vienuolis nustebęs žvilgtelėjo į ją. Lengva liūdna šypsenėlė akimirką 
šmėstelėjo jo lūpose, paskui jis lėtai papurtė galvą... 

— No comprendo , — sumurmėjo jis ir vėl pasilenkė prie brangakme- 
nio. 

Katrina priėjo arčiau. Aksominė jos suknelė palietė drobinį vienuolio 
rūbą. Ji ėmė pykti. Iš taip arti žiūrint panašumas buvo stulbinantis, ji galėjo 
prisiekti, kad šis žmogus — Garenas... Ir vis dėlto... lėti judesiai, kimus 
balsas ją trikdė. 

— Pažvelkį mane! — maldavo ji. — Neapsimesk, kad nepažįsti manęs. 
Ne taip jau smarkiai aš pasikeičiau. Tu puikiai žinai, kad tai aš, Katrina. 

Tačiau paslaptingasis vienuolis vėl papurtė galvą ir truputį pasitraukė. 
Katrina išgirdo gražų žemą dono Alonso balsą, kvietusį pasigrožėti bran- 
gakmeniais. Akimirką ji dvejojo, greitai žvilgtelėjo į tėvą Ignasijų. Vie- 
nuolis buvo nesutrikdomas. Atrodė, jis ją užmiršo. 

Katrinai atrodė, kad tą valandą, praleistą požemio kambaryje, ji nemie- 
godama sapnavo. Nieko nematančiomis akimis ji žvelgė į arkivyskupo 
rodomus brangakmenius. Jie buvo įvairių atspalvių, reto grožio. Katrina 
stengėsi matyti vienuolį, ji vylėsi, kad koks nors gestas, veido išraiška ar 
žvilgsnis padės jai įminti mįslę. Tačiau tėvas Ignasijus atsidėjęs dirbo savo 
darbą, lyg būtų visai vienas. Kai Katrina ir donas Alonsas ėjo iš kambario, 
jis truputį linktelėjo jai. Tylėdami jie užlipo į viršų. 

— Palydėsiu jus į jūsų kambarį, — maloniai pasiūlė arkivyskupas. 


* Nesuprantu (isp.). 

— Ne... prašau nesirūpinti. Jūsų šventenybė man toks geras, tačiau 
prieš eidama miegoti noriu aplankyti savo tarną. Eisiu pas jį dabar pat. — 
Ji patylėjo ir, jau rengdamasi nueiti, pagaliau paklausė: 

— Norėčiau sužinoti vieną dalyką. Tas tėvas Ignasijus, atrodo, yra 
įdomus žmogus. Jis jau seniai yra jūsų kolekcijos saugotojas? 

— Manau, septynerius ar aštuonerius metus, — atsakė nieko neįtarda- 
mas donas Alonsas. — Mano žmonės kadaise rado jį ant kelio, silpną ir 
mirštantį iš bado. Dėl to, kad užsiėmė alchemija, jį išvijo iš Navaros 
vienuolyno, kur buvo davęs įžadą. Regis, sakiau jums, kad jį laikė burti- 
ninku. Tačiau... ar jums neatrodo, kad jis vis dėlto kažkoks keistas? Kai 
mano žmonės jį rado, jis vyko į Toledą, kur tikėjosi atskleisti Kabalos 
paslaptis. Bet jums tai turbūt neįdomu, ponia Katrina... Dabar palieku jus 
ir einu ilsėtis. Tikrai esu labai pavargęs. 

Atrodė, kad žiūrinėdamas brangakmenius donas Alonsas tapo dar 
nervingesnis. Kai jis ėjo šalin, Katrina pamatė, kad mėšlungis trauko jo 
veidą. Ji ir anksčiau buvo pastebėjusi tiką, bet dabar jis dar labiau krito į 
akis. 

Paskutiniai arkivyskupo žodžiai tebeaidėjo Katrinos galvoje. Ji per- 
braukė drebančia ranka per drėgną kaktą. “Septynerius ar aštuonerius 
metus..." Praėjo dešimt metų, kai Garenas buvo pakartas. Ar kokiu nors 
stebuklingu būdu jis negalėjo atsidurti Navaros vienuolyne, iš kurio jį 
išvarė už burtininkavmą? O gal nebuvo jokio Navaros vienuolyno? Šiaip 
ar taip, ši žinia apie burtininkavimą suglumino ją. Garenas aistringai mėgo 
brangakmenius — tuo jis buvo panašus į vienuolį. Tačiau Katrina niekuo- 
met nebuvo pastebėjusi jo domėjimosi alchemija. Žinoma, jis domėjosi 
daugybe dalykų, tačiau nieko panašaus į laboratoriją nebuvo nei jo name 
Moksleivių gatvėje, nei Brazi. Ar galima spėti, kad jis savo ezoterinius 
bandymus atlikinėjo slaptai? Ar gal tais dalykais susidomėjo vėliau, kai 
neteko savo turto? Rasti legendinį filosofinį akmenį — taip, tai didelė 
pagunda nusigyvenusiam žmogui! 

Katrina stengėsi vyti šalin šias mintis. Jai gana. Ji ėjo prie pagrindinio 
bokšto apsimesdama, kad nepastebi Tomo, staiga atsiradusio kieme. Pas- 
tarosiomis dienomis ji dažnai sutikdavo šį baimę keliantį jaunuolį. Ar ji 

eidavo į koplyčią, ar į bokštą, ar dar į kurią nors kitą pilies vietą, jis nuolat 
atsidurdavo jos kelyje. Ji niekuomet nežinojo, kada kitą kartą pamatys jį. 
Jis niekuomet nesikalbėjo su ja. Jaunuolio žvilgsnyje neapykanta buvo 
sumišusi su geismu. Jo akivaizdoje Katrina visuomet jautėsi nejaukiai, 
tiesiai į Gotjė kambarį. 

Po Chamzos padarytos operacijos normandas greitai sveiko. Stiprus 
organizmas, visiška švara, kuria rūpinosi Chamza, ir geras maistas padėjo 
Gotjė išvengti pavojų, kurie neretai tyko po tokių operacijų. Deja, milžinas 
prarado atmintį. 

Be abejo, protą jis turėjo ir puikiai suprato, kas dedasi aplink, tačiau 
ničnieko neatsiminė, kas nutiko iki to laiko, kai jis po operacijos atsimerkė 
šiame mažame kambarėlyje. Neatsiminė net savo vardo. Katrina nusiminė, 
ji nebetikėjo, kad jis pasveiks. Kai gydytojas pirmą kartą pasakė, kad Gotjė 
atgavo sąmonę, ji nuskubėjo pas jį. Tačiau kai ji pasilenkė prie jo, milžinas 
žiūrėjo į ją susižavėjęs, kaip į pasakų princesę, bet nepažino. Tada ji ėmė 
kalbėtis su juo, daugybę kartų kartojo, kad ji — Katrina, kad jis turi ją 
pažinti... tačiau Gotjė tik purtė galvą. 

— Atleiskite, ponia, — sušnabždėjo jis. — Jūs tikrai nuostabi kaip 
aušra, bet aš nežinau, kas jūs. Net nežinau, kas esu aš, — nusiminęs pridūrė 
jis. 

— Tavo vardas Gotjė, ir tu — mano tarnas ir draugas... Nejaugi tu 
užmiršai viską, ką mes išgyvenome, užmiršai visus mūsų nuotykius? Tu 
užmiršai Monsalvi, Sarą, mesirą Arno? 

Ištarus vyro vardą, jos balsas sudrebėjo, tačiau užgesusiame milžino 
žvilgsnyje nežybtelėjo jokia prisiminimų kibirkštėlė. Jis vėl papurtė galvą. 

— Ne... ničnieko neprisimenu. 

Katrina pasisuko į Chamzą, kuris stovėjo sunėręs rankas ant krūtinės 
ir ramiai stebėjo, kas vyksta. Sukrėsta to, ką pamatė ir išgirdo, ji gailiai 
sušnabždėjo: 

— Ar galima... ką nors padaryti? 

Gydytojas mostelėjo jai, kad prieitų, ir išvedė ją iš kambario. 

— Ne, aš padariau viską, ką galėjau. Tik prigimtis gali grąžinti jam 
atmintį. 

— Bet kaip? 

— Galbūt emociniu šoku. Turiu prisipažinti, tikėjausi, kad jūsų pasi- 
rodymas tai padarys, bet, deja, nusivyliau. 

— Jis buvo labai prie manęs prisirišęs... Net sakyčiau, kad mylėjo 
mane, nedrįsdamas to parodyti. 

— Pamėginkite vėl sužadinti jo meilę. Gal įvyks stebuklas. Bet jis gali 
ir neįvykti. Tuomet turėsite būti jo atmintis ir papasakoti viską apie jo 
praeitį. 

Katrina prisiminė šiuos žodžius, kai įėjo į vienos žvakės apšviestą 
kambarį. Gotjė sėdėjo siauroje lango nišoje ir žvelgė į naktį. Pasirietęs po 
savimi kojas, apsivilkęs lyg ir dryžuotą durtinį, per liemenį suveržtą ilgu 
šaliku, jis atrodė dar aukštesnis. Kai įėjo Katrina, jis atsigręžė, ir ji pamatė 
išsekusį ir iš skausmo sunykusį veidą, tačiau pilkose akyse, kaip visuomet, 
švietė viltis. Kad ir koks buvo liesas, normandas atrodė stulbinamai 
galingas. Kažkada Katrina pajuokavo, kad jis galėtų būti apgulos pabūklu. 
Jis šiek tiek dar buvo panašus į tokį, tačiau dėl ligos šiurkštūs bruožai 
sušvelnėjo, tapo lyg ir subtilesni. Net didžiulės baltos jo rankos atrodė 
plonesnės, bet kambarys, kuriame gyveno, atrodė per mažas jam. 

Kai jaunoji moteris įėjo, Gotjė norėjo atsistoti, bet ji sulaikė jį, uždėjusi 
ranką ant peties. 

— Ne... nejudėk. Kodėl tu dar ne lovoje? 

— Nesinori. Aš dūstu šiame kambaryje! Jis toks mažas! 

— Tau čia nereikės labai ilgai būti. Kai tik pakankamai sustiprėsi, kad 
galėtum joti, paliksime šią pilį. 

— Mes? Jūs ketinate mane pasiimti? 

— Tu visuomet su manimi keliaudavai, — liūdnai pasakė Katrina. — 
Ir tai tau buvo visai suprantama... Dabar tu nebenori su manimi išvykti? 

Jis atsakė ne išsyk, ir Katrinai skausmingai suspaudė širdį. O jei jis 
atsisakys? Jei pasirinks kitokį likimą? Dabar ji jam tėra graži moteris. 
Tačiau jis dar niekuomet nebuvo jai taip reikalingas kaip dabar, jai reikėjo 
jo jėgos. Ji tikėjosi, kad jis jai bus ta atrama, kokia visuomet buvo. Daugelį 

metų Gotijė padėjo jai, gynė ją — nejaugi ji surado ir išgelbėjo jį nuo baisios 
mirties tik tam, kad vėl netektų? 

Katrina pajuto, kad ašaros degina akis. 

— Tu neatsakai, — sušnabždėjo ji. 

— Aš tiesiog nežinau. Norėčiau sekti paskui jus, nes jūs nuostabi kaip 
žvaigždė. Bet jei noriu prisiminti savo praeitį, tai gal būtų geriau likti 
vienam. Kažkas man kužda, kad visuomet buvau vienišas... 

— Ne, tai netiesa! Per pastaruosius trejus metus mes beveik nebuvome 
išsiskyrę! Mes drauge kentėjome ir kovėmės..Tu tiek daug kartų išgelbėjai 
man gyvybę! Kaip aš galėsiu toliau keliauti, jei tu mane paliksi? 

Nebepakeldama dar vieno smūgio, Katrina griuvo ant lovos. Dreban- 
čiomis rankomis ji užsidengė veidą ir nusiminusi sukuždėjo: 

— Maldauju tave, Gotjė! Nepalik manęs... Aš pražūsiu be tavęs, 
pražūsiu! 

Gailios ašaros ritosi pro pirštus. Ji pasijuto esanti vieniša, visų apleista. 
Buvo tik vienuolis, gyva šmėkla, pasirodžiusi tarp šių sienų, buvo gimti- 
nės, sūnaus ilgesys ir baisiausia — kankinantys pavydo priepuoliai, kai tik 
pagalvodavo apie vyrą. Ir Gotjė, dabar nusisukęs nuo jos, užmiršęs praeitį, 
— to ji nebegalėjo pakelti... Ji išgirdo, kaip Gotjė užsikirsdamas ištarė: 

— Neverkite. Aš eisiu su jumis. 

Jis pasilenkė prie jos ir įdėmiai žvelgė į jos švelnų, maldaujantį, nuo 
ašarų šlapią veidą. 

— Jei galėčiau prisiminti, — pasakė jis. — Jus lengva mylėti. Jūs tokia 
nuostabi, tokia supinta iš saulės šviesos. Jūsų akys švelnesnės už naktį... 

Jis droviai palietė jos smakrą ir atgręžė jos veidą, kad geriau matytų 
akis, dabar spindinčias nuo ašarų. Susijaudinęs normando veidas buvo taip 
arti, kad ji nebegalėjo susivaldyti. Ji tarsi vis dar girdėjo Chamzos balsą: 
“Turi pamėginti vėl sužadinti jo meilę..." Ji sušnabždėjo: 

— Pabučiuok mane... 

Ji matė, kaip jis dvejoja. Tuomet pati apkabino stiprų jo kaklą ir 
prigludo price jo. Jų lūpos susitiko. Akimirką jis neatsakė į jos bučinį. 
Paskui milžinas tarsi nubudo, ir Katrina pajuto, kaip jo rankos apglėbė ją. 
Apsikabinę jie nuvirto į lovą. 

Kai jo lūpos nekantriai ėmė bučiuoti Katriną, ji pajuto, kad jos kūnas, 
taip ilgai vyro neglamonėtas, veržiasi pasitikti aistros audros. Ji visuomet 
jautė Gotjė didžiulį švelnumą, bet kai paprašė jį pabučiuoti, tai galvojo tik 
apie šoką, kuris atgaivintų atmintį. O dabar ją apėmė geismas — toks pat, 
kaip ir ją apkabinusio vyro... Mintis apie Arno šmėstelėjo galvoje, bet ji 
piktai nuvijo ją. Ne, jo prisiminimas neturi jai sutrukdyti atsiduoti kitam. 
Jų meilė netrukdė Arno bučiuoti ir glamonėti kitos moters! Ji troško 
atkeršyti, ir dėl to tikėjosi dar didesnio malonumo. Pamačiusi, kad Gotjė 
nevikriai bando atrišti korsažą, švelniai atstūmė jį. 

— Palauk! Neskubėk taip... 

Ji grakščiai atsistojo. Jai pasirodė, kad silpnos žvakės šviesos nepakan- 
ka. Ji nenorėjo jam atsiduoti slapčiomis, tamsoje. Katrina norėjo, kad jos 
veidas ir kūnas, kai mylėsis su juo, būtų kuo labiau apšviesti... Ji paėmė 
žvakę ir uždegė du kandeliabrus ant komodos prie sienos. Gotjė nieko 
nesuprasdamas žiūrėjo į ją. 

— Kam tai? Eikš pas mane... — nekantriai paprašė jis ir norėjo 
apkabinti ją. Bet ji žvilgsniu sulaikė jį. 

— Palauk... 

Ji pasitraukė per žingsnį. Paėmė nuo stalo peilį ir vienu mostu nupjovė 
korsažo raištelius. Džiugiai skubėdama ji numetė suknelę, išsinėrė iš 
apatinio sijono ir plonų marškinių. Pilkos Gotjė akys godžiai sekė kiek- 
vieną judesį, slinko jos kūnu, jai vis labiau apsinuoginant. Katrina jautė jo 
žvilgsnį ant savo pilvo, klubų ir mėgavosi tuo kaip glamone. Kai visi rūbai 
nukrito ant grindų, Katrina šiltoje žvakių šviesoje pasirąžė kaip katė, 
šmurkštelėjo į lovą ir ištiesė jam rankas. 

— Dabar eikš pas mane! 

Ir jis užgriuvo ją... 

— Katrina!.. 

Meilės apogėjaus akimirką jis ištarė šį vardą tarsi šaukdamas ją, o 
paskui suglumęs pažiūrėjo į švelnų jos veidą. 

— Katrina! Aš vis dar miegu? 

Džiaugsmas pervėrė jaunąją moterį. Chamza buvo teisus. Meilė paža- 
dino Gotjė, padarė stebuklą!.. Vyras jos glėbyje nebebuvo nepažįstamasis, 

kurio siela kažkur klaidžiojo. Jis vėl tapo savimi, ir Katrina jautė tokią 
laimę, kokios seniai nebuvo patyrusi. Gotjė mėgino atstumti ją, bet ji 
stipriai apsivijo rankomis jo kaklą ir vėl priglaudė prie savęs. 

— Nejudėk... Taip, čia aš, tu nemiegi, bet niekur neik... Vėliau tau viską 
paaiškinsiu. Pasilik su manimi. Glamonėk mane... Šiandien aš priklausau 
tau. 

Jos lūpos buvo švelnios, o kūnas klusnus, mylėti šią dievinamą moterį 
buvo jo svajonė! Svajonė, kurią daugelį metų atkakliai ginė šalin! Atrodė, 
kad jis nubudo ilgai miegojęs, tačiau minkšta šilta oda ir svaiginamas 
kvapas buvo realybė. Su pašėliška aistra jis pakluso jų kerams, malšino 
geismą kaip žmogus, kuris, be galo ilgai kentęs troškulį, staiga gavo vyno. 
Katrina džiugiai ir jausmingai atsidavė šiam melės uraganui. 

Tačiau apie vidurnaktį Katrina suprato, kad vyksta kažkas keista. Ji 
buvo įsitikinusi, kad išgirdo kambario durų girgžtelėjimą. Ji atsikėlė ir, 
davusi Gotjė ženklą tylėti, įsiklausė. Žvakės buvo beveik sudegusios, bet 
dar buvo pakankamai šviesu, kad matytųsi, jog durys uždarytos. Nesigir- 
dėjo nė garso. Tuomet Katrina, nutarusi, kad, matyt, apsiriko, grįžo pas 
savo meilužį... 

Jau švito, kai Gotjė užmigo. Jis nugrimzdo į saldžiausią miegą, ir 
netrukus bokštas aidėjo nuo galingo jo knarkimo, privertusio Katriną 
nusišypsoti. Tai buvo pergalės trimito signalai! Minutėlę ji žiūrėjo į 
miegantį vyrą. Gotjė atrodė nurimęs ir atsipalaidavęs, burna buvo truputį 
prasižiojusi. Šiame milžiniškame kūne, išsitiesusiame sujauktoje lovoje, 
buvo keisto vaikiškumo. Katriną apėmė švelnumas. Jo meilė buvo brangi 
dovana. Gotjė mylėjo ją dėl to, kad ji buvo nuoširdi, nesavanaudė, ir ta 
meilė šildė iškankintą jos širdį. 

Katrina pasilenkė prie jo ir švelniai pabučiavo vokus. Paskui vikriai 
apsirengė, nors tai ir nebuvo lengva dėl nupjautų korsažo raištelių, bet 
pagaliau jai pavyko juos šiaip taip surišti. Ji išslinko iš kambario vien su 
kojinėmis, kad nekeltų triukšmo, ir ėmė lipti laiptais. Dangus už dantytų 
sienų pamažu šviesėjo. Deglai baigė degti. Pilies postuose stovėjo sargy- 
biniai, pasirėmę ietimis. Katrinai pasisekė grįžti į savo kambarį niekieno 
nepastebėtai. Ji nusitraukė suknelę ir patenkinta atsidususi nėrė po vėsia 

antklode. Ji jautėsi pavargusi, sukrėsta nepaprastos aistros nakties. Jos 
neslėgė sunkios mintys, ir ji vėl buvo beveik laiminga. Tačiau tai nebuvo 
svaiginamas nuostabus užsimiršimas, kurį jai teikė Arno. Tik žmogaus, 
kurį mylėjo labiau už gyvenimą, glėbyje Katrina užmiršdavo save, jų kūnai 
tapdavo vienu kūnu, viena širdimi. Tačiau praėjusią naktį jos prieraišumas 
Gotjė, karštas troškimas išplėšti jį iš beprotybės ir jos pačios jausmų alkis 
pakeitė tą užsimiršimą. Ji suprato, kad nuoširdaus ir aistringo vyro meilė 
gali suteikti ramybę kūnui ir protui... Net tėvo Ignasijaus mįslė nebeatrodė 
tokia svarbi ir paslaptinga. 

Katrina nenorėjo galvoti apie ateitį ir galimus šios su Gotjė praleistos 
nakties padarinius. Bent jau ne dabar... Paskui... Rytoj... Juk ji taip pavar- 
go. Jai labai norėjosi miego. Vokai sulipo, ir ji laiminga užmigo. 


Katriną pažadino kažkieno prisilietimas prie pilvo ir klubų. Ji išsigan- 
do. Buvo dar labai anksti, net neišaušę. Antklodė buvo nusviesta, ji gulėjo 
visai nuoga. Mieguistomis akimis Katrina vos įžiūrėjo greta ant lovos 
sėdinčią figūrą, tačiau nepažino savo nekviesto svečio. Paskui vėsus ryto 
oras ir dar vienas svetimos rankos prisilietimas prie kūno galutinai išbu- 
dino ją. Žmogus pasilenkė prie jos. Katrinos akys iš siaubo išsiplėtė: ji 
atpažino Tomą de Torkvemadą. Išsprogusiomis akimis, jis griežė danti- 
mis, lūpų kampučiu nutįso seilės... Katrina norėjo šaukti pagalbos, bet jis 
ranka šiurkščiai uždengė jai burną. Ji grūmėsi, mėgino išsiveržti, bet 
veltui. Aštrūs nagai draskė jai krūtinę, smarkiu kelio smūgiu jis praskėtė 
jos kojas, ir nuogas, šalto, rūgštaus kvapo prakaito išpiltas kūnas užvirto 
ant jos. 

Ji pasišlykštėjusi rangėsi, mėgino ištrūkti. Tačiau Tomas šiurkščiai 
trenkė jai per veidą ir pašaipiai pusbalsiu sušnypštė: 

— Gana, mergše!.. Mačiau šiąnakt tave su tarnu bokšte... Tu tikrai 
nuoširdžiai tuo užsiimi, kale? Šliundra! Tu žinai, kas patinka vyrams, ar 
ne? Nagi, parodyk man savo triukus!.. Dabar mano eilė. Bučiuok mane, 
moterie! 

Jis čia įžeidinėjo ją, čia seilėdamasis ir inkšdamas bučiavo, ir dėl to 
Katrinai darėsi bloga. Jis spaudė Katriną prie savęs, tačiau ji įnirtingai 

priešinosi, ir jis negalėjo įveikti savo aukos. Katriną dusino kaulėta ranka, 
spaudusi jai burną. Ji negalėjo apie nieką galvoti, vienintelis jos tikslas 
buvo atsikratyti to šlapio slidaus padaro, to atgrasaus žmogaus pavidalo 
košmaro. Gašlumo demonas, gyvenęs tame jaunuolyje, buvo baisiausia. 
Net Žilis de Rė nebuvo toks šlykštus! 

Akimirką Katrinos burną gniaužusi ranka atsipalaidavo. Tuo pasinau- 
dojusi, ji įkando į ją taip smarkiai, kad Tomas suriko ir atitraukė ranką. 
Katrina iš visų jėgų suriko, kaip į spąstus patekęs žvėris... 

Tomas puolė Katriną, vėl mušė ją, stengdamasis priversti nutilti, nors 
dabar įsiutęs šaukė taip pat garsiai kaip ir ji. Beveik nualpusi Katrina vos 
išgirdo beldimąsi į duris. Paskui sutraškėjo medis, ir durys su vyriais ir 
sklendėmis nuvirto ant grindų. Pirmuose ryto saulės spinduliuose ji išvydo 
Žozė. Jis nusviedė pagalį, kuriuo išlaužė duris, pribėgo prie lovos ir puolė 
taikliais smūgiais pliekti Tomą. Užsidengusi galvą sumaigytomis pagal- 
vėmis, Katrina nematė muštynių, ji tik girdėjo smūgius ir sodrų paryžie- 
tišką Žozė keiksnojimą. 

Paskutinis smūgis, paskutinis spyris į liesą satyrą, ir Tomas, nuogas 
kaip tą dieną, kai gimė, buvo išsviestas į koridorių. Jis bemat leidosi bėgti. 
Žozė nesivijo jo, priėjo prie spintos, kurioje slėpėsi dvi kambarinės, 
atlėkusios, kai išgirdo triukšmą. Jis mostelėjo į Katrinos pusę — ši gulėjo 
lovoje, iki akių užsitraukusi antklodę. 

— O dabar abi pasirūpinkite ponia Katrina. Aš eisu pas poną arkivys- 
kupą ir išrėšiu jam viską, ką manau apie jo brangųjį auklėtinį. Ar esate 
mačiusios šlykštesnę būtybę? Tikiuosi, jums viskas gerai, ponia Katrina? 
Kai atėjau, jis jus mušė kaip beprotis. 

Ramus Žozė balsas grąžino Katrinai jėgas. Ji prisivertė šyptelėti. 

— Aš turbūt visa sumušta, bet nemanau, kad tai rimta. Ačiū, Žozė. Jei 
ne tu... Dieve, kokia pabaisa! Ir jis toks jaunas! Aš negreit užmiršiu šį 
košmarą, — pridūrė ji vos neverkdama. 

— Jaunumas čia niekuo dėtas. Manau, Tomą valdo velnias. Užtenka 
vieną kartą žvilgtelėti į jį, kad suprastum, jog jis yra iš prigimties žiaurus... 
ir turi dar daugybę ydų! Man gaila vienuolyno, į kurį jis vyksta, ir net paties 
Dievo truputį gaila! Jis gaus baisų tarną! 

Žozė susiraukęs ir susimąstęs stovėjo viduryje kambario. Nieko nere- 
ginčiomis akimis jis žvelgė į saulę, kurios šviesa dabar ugniniu srautu 
plūdo pro langą, paskui sumurmėjo: 

— Vaikinui buvo gera pirtis, ponia Katrina. Bet būtų geriau, jei jūs čia 
ilgai neužtruktumėte. Kai tik Gotjė galės važiuoti... 

— Manau, kad jis jau gali. Jam grįžo atmintis... 

Žozė Ralaras kilstelėjo antakius ir apstulbęs pažvelgė į Katriną. 

— Vadinasi, jis pasveiko? Tačiau vakar, kai buvau užsukęs pas jį vėlai 
vakare, jo būklė nebuvo pasikeitusi. 

Katrina, apie kurią sukosi tarnaitės, pasijuto raustanti. Ji nukreipė akis. 

— Stebuklas įvyko naktį, — pasakė ji. 

Žozė tylėjo, ir Katrina dar labiau sumišo. 

— Gerai, — pagaliau pasakė jis. — Vadinasi galime išvykti nedelsiant. 

Jis išėjo iš kambario, palikęs tarnaitėms rūpintis Katrina. 


Po valandos donas Alonsas nepaprastai susijaudinęs stovėjo Katrinos 
kambaryje. Jis nervingai kilsčiojo savo gražias rankas, jo puikus žemas 
balsas trūkčiojo. 

Donas Alonsas nuoširdžiai atsiprašė. Iš visų jo žodžių srauto Katrina 
suprato, kad jis ketina atsikratyti Tomo de Torkvemados. 

— Šis šlykštus įvykis galutinai mane įtikino. Rytoj mažasis pabaisa 
išvyks į Segovijos dominikonų vienuolyną, jei jau norėjo ten vykti, ir 
linkiu sėkmės šventiesiems tėvams. Gal jiems geriau seksis. 

— Jei neprieštaraujate, aš taip pat noriu išvykti rytoj. 

— Kodėl? Taip greitai? O kaipgi jūsų tarnas? 

— Jis jau gana gerai jaučiasi, kad galėtų keliauti drauge su mumis. 
Būsiu amžinai jums dėkinga, jūsų šventenybe... Jūsų gerumas, jūsų kilnu- 
mas... 

— Na na, gana... 

Minutėlę jis žiūrėjo į Katriną. Ji sėdėjo krėsle su aukšta atkalte, apsi- 
vilkusi juodą aksominę suknelę. Apykaklė iki pat smakro dengė jos kaklą, 
o ilgos siauros rankovės siekė pirštus. Katrina atrodė žavingai ir oriai. 
Donas Alonsas tėviškai nusišypsojo jai: 

— Na ką gi, skriskite, nuostabioji lengvasparne paukšte! Bet man jūsų 
trūks! Taip, man jūsų trūks. Jūs kaip saulė sušildėte šią atšiaurią vietą. Na 
ką gi. Toks gyvenimas. Pasirūpinsiu, kad viską paruoštų jūsų išvykimui. 

— Jūsų šventenybe, — virpančiu balsu pasakė Katrina, — jūs labai 
geras... 

— Gerumas čia niekuo dėtas, — atsakė donas Alonsas juokdamasis. 
— Jūs puikiai žinote, kad aš — nejaunas žmogus, mėgstu grožį ir harmo- 
niją. Kai pagalvoju, kad tokia moteris kaip jūs buvo priversta keliauti senu 
vežimu, prikrautu šieno, net pašiurpstu. Juk jūs nenorite, kad visą gyveni- 
mą mane graužtų sąžinė ir sapnuočiau blogus sapnus? 

Katrina lėtai atsiklaupė ir pagarbiai pabučiavo arkivyskupo žiedą. 

Daugybė jausmų atsispindėjo įdegusiame dono Alonso veide. Jis ją 
palaimino, o paskui uždėjo ranką ant palenktos galvos. 

— Mano vaike, gerai nežinau, kur jūs vykstate, ir neklausiu to. Tačiau 
nuojauta man kužda, kad jūsų laukia pavojai. Jei jums bus sunku, atsimin- 
kite, kad čia turite draugą ir namus. Visuomet mielai priimsiu jus kaip 
tėvas. — Jis garsiai atsiduso, slėpdamas jaudulį. 

Paskui jo šventenybė Sevilijos arkivyskupas pasakė, kad pažiūrės, kaip 
ruošiamasi išvykimui, ir kad susitiks su Katrina po dviejų valandų, per 
priešpiečius, ir nuėjo plevėsuodamas purpurinio aksomo rūbais. 

Kai tik jis išėjo, Katrina nuskubėjo į bokštą. Ji nekantravo pamatyti 
Gotijė, nors ir jautėsi truputį nusivylusi, kad jis iki šiol nemėgino jos surasti. 
Gal jis dar miega? Pasikaišiusi sijonus, Katrina užlėkė stačiais laiptais ir 
pamatė savo draugą. Jis sėdėjo ant lovos, užsidengęs veidą rankomis, ir 
buvo sunku suprasti, jis galvoja ar net verkia. Atrodė toks prislėgtas, kad 
Katrina visai suglumo. Ji tikėjosi rasti Gotjė laimingą, vėl tapusį savimi, 
spindintį iš džiaugsmo, kurį abu patyrė praėjusią naktį. Tačiau taip nebuvo. 

Katrina atsiklaupė prie milžino ir paėmė jo rankas. Jos buvo šlapios 
nuo ašarų. 

— Gotjė! — nusiminusi sušuko ji. — Kas atsitiko? 

Jis pažvelgė į Katriną. Pilkose jo akyse blizgėjo ašaros, veide atsispin- 
dėjo neviltis. Gotjė į ją taip Žiūrėjo, tarsi netikėtų jos egzistavimu. 

— Dieve mano, — sušnabždėjo ji pati vos neverkdama, — tu mane 
gąsdini! 

— Vadinasi, — lėtai pasakė jis, — tai nebuvo sapnas... Tai iš tikrųjų 
buvote jūs. Aš nemiegojau? 

— Ką? 

— Praėjusi naktis... Ta neįtikėtina naktis... Vadinasi, aš nekliedėjau? 
Mano galva taip ilgai buvo pilna keistų minčių... nepaprastų, neįgyvendi- 
narų svajonių... Aš beveik nebeskyriau, kas yra tikrovė, o kas — sapnas. 

Katrina su palengvėjimu atsiduso. Ji ramiai, labai švelniai pasakė. 

— Ne... tu tikrai praėjusią naktį pasveikai. Ir... tapai mano meilužiu, 
— nuoširdžiai prisipažino. 

Jis suėmė ją už pečių ir godžiai žiūrėjo į nuostabų veidą. 

— Bet kodėl? Kodėl jūs atėjote pas mane? Kas atsitiko? Atsimenu, kaip 
išsiskyrėme Monsalvi, o dabar vėl jus matau... bet kur... kur mes esame? 

— Kokoje, Kastilijoje. Sevilijos arkivyskupo dono Alonso de Fonse- 
kos pilyje. 

Jis susimąstęs pakartojo: 

— Kokoje... Kastilijoje. Bet kaip mes čia patekome? Visai to neįsivaiz- 
duoju. 

— Ką tu prisimeni? 

— Paskutinis dalykas, kurį atsimenu, tai susirėmimas. Okos banditus, 
kurie mane buvo paėmę į nelaisvę, užpuolė algvazilai. Kareiviai mane 
palaikė banditu, ir turėjau su jais grumtis. Buvau sužeistas. Tai buvo baisus 
smūgis. Maniau, kad mano galva suskilo į dalis. O paskui... teprisimenu, 
kad mane kankino alkis ir buvo šalta... prisimenu, kad visą laiką pūtė 
žvarbus vėjas... 

“Narvas", — pamanė Katrina, bet nieko nepasakė apie tą baisų kanki- 
nimo prietaisą. Ji suprato, kad turės padėti Gotjė viską prisiminti. 

— Bet kaip tu patekai į Okos banditų letenas? — paklausė ji. — 
Florencijos menestrelis, kurį sutikai kelyje Ronsevalio tarpeklyje, man 
sakė matęs, kad patekai į kalniečių pasalą. Jis matė, kaip jie tave numetė 
į bedugnę... Maniau, kad tu miręs. 

— Aš buvau sužeistas. Jie užpuolė mane, jų buvo labai daug. Aš buvau 
apsvaigintas, jie nuplėšė mano rūbus ir numetė į tarpeklį. Tačiau dievai 
sergėjo mane. Bekrisdamas užkliuvau už jaunos pušelės, o kai nuo šalčio 
atgavau sąmonę, pamačiau, kad esu įstrigęs jos šakose. Mano padėtis buvo 
gana rimta. Jau temo, o aš buvau visai nuogas ir drebėjau iš šalčio... 
Jaučiausi esąs silpnas kaip naujagimis, tačiau norėjau gyventi. Nors gero- 
kai nukraujavau, bet galva buvo blaivi. Ką turėjau daryti? Grįžti ant kelio? 
Tai buvo pavojinga, nes buvau per silpnas lipti, be to, tie užpuolikai vis 
dar galėjo kur nors netoliese slankioti. Nežinojau, ar jie netyko kokio nors 
keleivio tamsoje. Taip besvarstydamas staiga apačioje, slėnyje, išvydau 
žiburius. Tai mane padrąsino. Pamaniau, kad gal ten yra piemenų ar 
medkirčių būstas, ir ėmiau lėtai leistis, vis slėpdamasis krūmuose ir už 
uolų. Nežinau, ar ilgai lipau žemyn. Atėjo naktis, ir aš mačiau tik rausvus 
žiburius, rodančius man tamsoje kelią. Iki šiol nesuprantu, kaip nulipau 
nesusilaužęs kaulų... 

— Ir tuomet piemenys priglaudė tave ir pasirūpino tavimi? — paklausė 
Katrina. 

— Taip, jie priglaudė mane ir pasirūpino... bet jie nebuvo piemenys. 

— Kas jie buvo? 

— Barono Vivjeno d'Egremono žmonės. Barono plėšiko, kėlusio 
siaubą aplinkiniams žmonėms. 

Katrina susiraukė. Ji prisiminė, kad šį vardą su neapykanta minėjo 
Ronsevalio vienuoliai ir Sen Žan Pjer de Poro valstiečiai. 

— Tu pabėgai? 

— Tas ir yra, kad negalėjau. Vivjenas d'Egremonas — laukinis žvėris, 
žmogėdra, jo rankos visuomet kruvinos. Jis tik dėl to mane priglaudė, kad 
manė išpešiąs iš to naudos. Jo tarnai rūpinosi manimi, bet kai tik pradėjau 
vaikščioti, jo įsakymu buvau surakintas grandinėmis ir išsiųstas į Pamplo- 
ną, kur tas niekšas pardavė mane į vergiją ir, patikėkite, gavo nemažus 
pinigus. Aš vertas krūvos aukso monetų, — su karčia ironija pridūrė Gotjė. 
— Mane nupirko Pamplonos vyskupas, kad prižiūrėčiau jo šunidę. Šunys 
buvo baisūs, tačiau jų šeimininkas pranoko juos savo žvėriškumu. Tą 
dieną, kai prasikaltusį mažą tarną gyvą įmetė šunims suėsti, man pavyko 

pabėgti. Baimė suteikė man sparnus. Gerai žinojau, koks bus mano liki- 
mas, jei mane sugaus, — toks pats kaip to nelaimingo vaiko. Aš nepaži- 
nojau vietovės, nemokėjau tos prakeiktos kalbos. Ir kai pagaliau sutikau 
žmogų, kuris suprato mane, tai buvo tikra pragaištis, nes jis buvo vienas 
iš Okos banditų. Jis nuvedė mane pas savo draugus, ir supratau, kad vienas 
grandines pakeičiau kitomis. Norėjau pabėgti, bet pasirodė algvazilai. Dėl 
mano ūgio jie mane palaikė gaujos vadeiva. Nemokėjau paaiškinti jų 
kalba. Nuo smūgio netekau sąmonės ir patekau į nelaisvę. Visa kita, be 
abejo, žinote geriau už mane... 

— Taip, tikrai... 

Katrina paglostė nuskustą normando skruostą. 

— Žinau, tu neapsakomai kentėjai, Gotjė. Tačiau visuomet buvau 
įsitikinusi, kad mirtis negali tavęs įveikti. Tu stiprus kaip žemė. 

— Žemę skaldo drebėjimai ir užlieja potvyniai, o aš esu paprastas 
Žmogus. 

Katrinos ranka glostė jo skruostą. Jis švelniai atitraukė ją ir pasakė: 

— Dabar jūsų eilė. Jei norite, kad suprasčiau, turite man viską papasa- 
koti, — viską, suprantate? 

Ji atsilošė ir žvelgė į jį skausmingomis akimis. Paskui atsistojo ir 
nuėjusi atsisėdo ant suoliuko prie lango. Argi šiąnakt, jų beprotiškų jausmų 
apogėjaus akimirką, ji jam nepažadėjo: “Rytoj paaiškinsiu viską". 

— Tu viską sužinosi. Neketinu nieko nuo tavęs slėpti. Tą dieną, kai 
Florencijos menestrelis mums papasakojo, jog matė, kaip tu žuvai... 


Tai buvo ilgas pasakojimas. Katrina kalbėjo lėtai, apgalvodama kiek- 
vieną žodį, neužmiršdama nė vienos smulkmenos. Ji nieko neslėpė. Jos 
pasakojime buvo viskas: išvykimas iš Monsalvi, kelionė į Piuji, prie Dievo 
Motinos statulos, sprendimas vykti su piligrimais į Kompostelą, susitiki- 
mas su Ermengarda de Šatovilen ir Žozė Ralaru, rubinų vagystė Sen Fua, 
Jano van Eiko atvykimas ir hercogo Pilypo laiškas, Fortūnato pikdžiuga- 
vimas, pabėgimas su Žozė iš Ronsevalio tarpeklio ir pagaliau Gotjė 
išgelbėjimas kraujo ištroškusiame Burge ir jų atvykimas į rausvąją arki- 
vyskupo tvirtovę. 

Gotjė nė karto nepertraukė jos ir nė akimirkos nenuleido akių nuo jos 
veido. Jis tarsi norėjo įsitikinti, kad ji nieko neslepia. Kai Katrina baigė 
pasakoti, Gotjė giliai atsiduso ir priėjo prie lango nišos. 

— Taigi mesiras Arno — maurų belaisvis? — lėtai pasakė jis. 

Katriną apėmė baisus pavydas. 

— Savanoris belaisvis! Argi tau nesakiau, kad jis savo noru nuėjo su 
ta moterimi? Argi nesupratai, ką pasakė Fortūnatas? “Kalifo sesuo nuo- 
stabesnė už tekančią saulę, Arno ją įsimylėjo iš pirmo žvilgsnio" 

— Ir jūs tuo patikėjote? Juk jūs — protinga moteris. Prisiminkite, kad 
Fortūnatas fanatiškai prisirišęs prie savo šeimininko, prisiminkite, kaip jis 
bet kokiu oru eidavo į raupsuotųjų namus Kalvė. Tačiau jūs nežinote, nes 
tuomet jūsų ten nebuvo, kaip jis įniršo, kai ponas de Brezė atvyko į 
Monsalvi ir visi buvo įsitikinę, kad jūs vėl ištekėsite! Niekuomet nesu 
girdėjęs tokių piktų riksmų, tokių tūžmingų pažadų atkeršyti jums už šią 
išdavystę. Tuomet, ponia Katrina, Fortūnatas ėmė jūsų nekęsti. Jis galėjo 
bet ką pasakyti, kad tik įskaudintų ir pažemintų jus. 

— Jis prisiekė savo sielos išganymu, kad Arno mėgaujasi meilės 
džiaugsmais princesės rūmuose. Jis nebūtų melavęs. Kas rizikuos savo 
išganymu vien iš neapykantos? 

— Manau, daugiau žmonių negu įsivaizduojate. Gali būti, kad mesirą 
Arno myli tuose rūmuose, bet kas žino, ar ir jis myli? Be to... 

Gotijė staigiai atsisuko į Katriną. š 

— Jūs niekuomet nebūtumėte leidusis į tokią beprotišką kelionę, jei 
nesitikėtumėte nieko gero. Būtumėte grįžusi į Monsalvi, galbūt į karaliaus 
rūmus, kur ponas de Brezė sutiktų jus išskėtęs rankas, arba... juk jums jau 
priminė didelę krikščionių pasaulio didžiojo hercogo meilę. Tokia moteris 
kaip jūs niekuomet nesitaiksto su pralaimėjimu, aš tai gerai žinau. O kad 
jūs netekote mesiro Arno, — tuo patikėti manęs niekuomet nepriversite. 

— Sakykime, aš tenoriu jam pasakyti, kad jis — išdavikas. Galbūt 
tiesiog noriu pamatyti jo veidą, kai jam pasakysiu, kad krikščioniui ir 
karaliaus kapitonui nedera kamuotis iš meilės prie juodaakės maurės 
kojų... 

Gotjė staiga pasidarė raudonas iš pykčio. 

— Nelaikykite manęs kvailiu, ponia Katrina. Juk nenorite man pasa- 
kyti, jog įveiksite visą kelią iki Granados vien dėl to, kad iškeltumėte savo 
vyrui sceną? 

— O kodėl gi ne? 

Pasistiebusi, sunėrusi ant krūtinės rankas ir atlošusi galvą ji buvo panaši 
į įširdusį mažą kapotynių gaidį. 

— Todėl kad tai netiesa. Todėl kad jis — vienintelis vyras, kurį esate 
mylėjusi, todėl kad jus kamuoja pyktis pagalvojus, jog jis yra kitos moters 
glėbyje, ir jūs nenusiraminsite. Jūs įveiksite visas kliūtis, kad surastumėte 
jį... ir vėl atgautumėte! 

— Kad atkeršyčiau jam už išdavystę? 

— Ar turite teisę? Kas pirmas išdavė? Ar jums priminti poną de Brezė? 
Juk tie susižavėjimo kupini žodžiai, kuriais jis apibūdino jūsų grožį, rodo, 
kad buvote artimai pažįstami? Jis niekuomet nebūtų tikėjęsis susituokti su 
jumis, jei nebūtumėte teikusi vilčių. Ir ką turėjo jausti jis, raupsuotasis, 
išgintas į Kalvė, kai sužinojo tą baisią naujieną? Kiek jis iškentėjo? Nes, 
kaip žinote, Fortūnatas nieko nuo jo neslėpė. Aš būčiau pabėgęs, išplėšęs 
jus iš gražuolio riterio glėbio, o paskui pats nužudęs, pasiduodamas į 
teisingumo organų rankas! 

— Galbūt, nes tu mane myli, — su kartėliu pasakė Katrina. — Jo 
jausmai kitokie... 

— Nes jis dar labiau jus myli! Labiau negu save, jis pasmerkė save 
kančioms, kad jūs galėtumėte džiaugtis nauja laime. Patikėkite manimi, 
pavydo ugnis, ryjanti jus, yra niekas, palyginti su ta ugnimi, kuri kankino 
mesirą Arno baisioje vienatvėje. Manote, galėsiu kada nors užmiršti, kokį 
jį mačiau paskutinį kartą? Tą aistros kamuojamą žmogų, kuris nueina 
tolyn, nutviekstas saulės spindulių, gedulingai skambant varpams ir ply- 
šojant dūdmaišiams, nešdamas rankose saulėtą jūsų plaukų sruogą? 

Priminus baisiausią jos gyvenime dieną, Katrina užmerkė ašarotas akis 
ir susvyravo. 

— Gana! — maldavo ji. — Nutilk, pasigailėk manęs! 

— Neapgaudinėkite manęs ir savęs, — pasakė jis švelniau. — Kodėl 
abu turėtumėm meluoti? Dėl praėjusios nakties? 

Ji staiga atmerkė spindinčias akis. 

— Galbūt! Galbūt dėl praėjusios nakties aš nebenoriu vykti į Granadą! 

— Manau, jūs jau daug dienų grumiatės su savimi, — nuvargęs pasakė 
Gotjė, — nes jus kamuoja pavydas ir jūs skubate į miestą, kuriame yra 
jūsų vyras, o kita vertus, norite viską mesti ir grįžti pas savo vaiką, kur 
ramu ir saugi kasdienybė. Tai, kas įvyko praėjusią naktį, nieko nepakeitė. 

— Kodėl taip kalbi? 

— Todėl kad žinau, jog tai tiesa. Praėjusią naktį jūs mane nuostabiai 
apdovanojote... netikėtai apdovanojote, bet tai padarėte dėl keleto priežas- 
čių. Pirma, iš gailesčio... 

— Gotjė! — užprotestavo Katrina. 

— Taip taip, pirmiausia iš gailesčio, nes norėjote žūtbūt mane pagydy- 
ti! Bet tai buvo ir savotiškas kerštas, ir būdas atsikratyti sapnuose jus 
persekiojančių košmarų. 

— Ne, — pasakė verkdama Katrina, — ne taip. Praėjusią naktį aš buvau 
laiminga, prisiekiu tau! 

Švelni šypsena nušvietė niūrų normando veidą. 

— Ačiū už šiuos žodžius. Tikiu, kad jūs savaip mylite mane, ponia 
Katrina, tačiau... — ir jis parodė arkivyskupo padovanotą masyvų auksinį, 
perlu papuoštą kryželį, blizgantį ant tamsios aksominės Katrinos suknelės. 
— Ar jūs išdrįsite Viešpaties, kurį garbinate, vardu prisiekti, kad Arno 
nėra tas, kurį jūs tikrai mylite? Kad ne jis yra jūsų valdovas ir vyras? Jūs 
puikiai žinote, kad mylėsite jį iki paskutinio atodūsio! 

Šįkart Katrina nieko neatsakė. Ji nuleido galvą, ir ašaros nuriedėjo ant 
aksominės suknelės. 

— O stebuklingoji naktis, — švelniai pasakė Gotjė, — kurios niekuo- 
mct neužmiršiu, bet kurią užmiršti jus meldžiu, — apie ją niekuomet 
nebekalbėsime. 

— Vadinasi, tu nebemyli manęs? — silpnu balsu paklausė Katrina. 

Po slogios tylos normandas kimiai tarė: 

— Mano tėvų dievai liudytojai, kad niekuomet nesu jūsų taip mylėjęs 
kaip dabar! Ir dėl tos meilės prašau jus užmiršti šią naktį. Jei to nepadary- 

site, mano gyvenimas virs pragaru, ir aš turėsiu palikti jus. O dabar 
keliausime į Granados karalystę. Aš jums padėsiu rasti mesirą Arno. 

— Tu dar kai ko nežinai. Galbūt aš neturiu teisės Arno de Monsalvi 
laikyti savo vyru. 

— Kąjūs turite omenyje? 

— Galbūt aš neturiu teisės jo mylėti, nes, bijau, mano pirmasis vyras 
dar gali būti gyvas. 

Gotjė nieko nepasakė, bet nustebęs kilstelėjo antakius ir atrodė, kad jis 
tylėdamas klausia. Tuomet skubėdama, tarsi atsikratydama nepakeliamos 
naštos, ji jam papasakojo apie savo sukrėtimą pamačius vienaakį vienuolį, 
apie savo siaubą sužinojus apic keistus sutapimus, ir pagaliau apie tai, kaip 
lankėsi brangakmenių saugykloje ir kaip ten buvo sugluminta. Ji norėjo 
daugiau papasakoti apie savo nuogąstavimus ir abejones, tačiau Gotjė 
staiga griebė ją už pečių ir papurtė, tarsi norėdamas nuvyti košmarą. Jis 
buvo nežmoniškai išbalęs. 

— Tylėkite, ponia Katrina, ir klausykitės manęs! Mes nedelsiant pa- 
liksime šią pilį, girdite? — ir jūs niekuomet čia nebegrįšite. Kitaip, 
prisiekiu Odinu, išprotėsite! Liaukitės sapnavusi nemiegodama ir palikite 
šią košmarišką vietą! Keliaukite toliau ir atsiminkite: Dievo ir žmonių 
akivaizdoje esate Arno de Monsalvi žmona, turite jo pavardę ir pagimdėte 
jam sūnų. Visa kita užmirškite. 

— Tačiau tarkime, kad vienuolis yra Garenas de Brazi? 

— Nėra reikalo ieškoti tiesos. Visam pasauliui jis yra pakartas. Jei jam 
pavyko pabėgti, jis, be abejo, savo gyvenimą sutvarkė taip, kaip norėjo. 
Jei būtų norėjęs jį pakeisti, būtumėte tai sužinojusi. Garenas de Brazi 
miręs, girdite? Miręs! Gyvas tik tėvas Ignasijus, kuris su juo neturi nieko 
bendro! Dabar eikite ruoštis ir greičiau palikime šią pilį, kurioje sklando 
negandos. 

Tuo metu virš saulės nušviestos tylios pilies suskardeno trimitas, 
grąžinęs Katriną į tikrovę. Ji nuėjo prie durų ir švelniai nusišypsojo savo 
draugui. 

— Tu visuomet teisus, Gotjė, tačiau šis trimito garsas mane kviečia 
pietauti. Donas Alonsas laukia, ir nenoriu vėluoti. 


147 


— Pasakykite jam, kad išvykstate. 

— Aš tai jau padariau. Pasakiau jam, jog išvykstame rytoj, ir manau, 
kad tau užteks kantrybės sulaukti rytojaus ryto. Dar viena naktis, Gotjė, 
tik viena. Tai nedaug... 

— Nedaug? Negaliu su jumis sutikti. Per vieną naktį galima nugyventi 
visą gyvenimą. Daug ką galima padaryti arba sugriauti per vieną naktį! 
Tačiau jūs teisi — mes už daug ką dėkingi arkivyskupui, todėl negalime 
nemandagiai elgtis. Vadinasi, rytoj auštant! 

Katrina nubėgo laiptais žemyn. Kai ėjo iš bokšto, jai pasirodė, kad 
kažkas greitai pasislėpė, ir tas šešėlis buvo panašus į Tomą de Torkvema- 
dą. Katrina krūptelėjo, bet ji jau buvo dideliame kieme, pilname kareivių, 
vienuolių ir tarnų, kurie šnekėjosi arba ieškojo pavėsio, kad galėtų atsigul- 
ti. 

Buvo karščiausias dienos metas, visus apėmė apatija. Auksinė saulės 
šviesa buvo šilta, raminanti. Atrodė, ji išveja šmėklas ir kraupius šešėlius. 
Lengvai žengdama, Katrina nuskubėjo į valgomąjį. 


Vidurnaktį Katrina nubudo nuo svilinančio karščio ir grėsmingos švie- 
sos. Liepsnos liežuviai ryškiai apšvietė jos kambarį, ir ji pamanė, kad 
sapnuoja košmarą. Tačiau po akimirkos suprato, kad tai — ne sapnas. Jos 
kambario durys degė, o šiaudai ir žabai, išbarstyti ant kambario grindų, 
smarkiai rūko. Siaubo apimta, Katrina pašoko, nuoga puolė prie lango, 
atidarė jį ir godžiai įkvėpė nakties oro... Tačiau skersvėjis dar labiau 
pakurstė ugnį. Ji suūžė, pažiro kibirkštys, ir ugnies liežuviai lyžtelėjo 
medines komodas ir kėdes prie žibinio. Užsidegė vienas gobelenas netoli 
jos lovos. " 


— Gelbėkite! — suriko Katrina. — Gelbėkite, gaisras, gaisras! 

Pro ugnies šniokštimą ji girdėjo triukšmą, bet ugnies siena buvo tokia 
tiršta, kad nesitikėjo, jog kažkas galėjo išgirsti ją. 

— Gelbėkite! Gelbėkite! — rėkė ji iš visų jėgų. 

Ji pažvelgė žemyn: žemė buvo toli, ir tamsoje atrodė, kad matai baisią 
bedugnę. Vis tiek, jei niekas jos negelbės, geriau iššokti! 

Ugnis stulbinamai greitai plito. Dusinančiuose dūmuose Katrina pajuto 
nepažįstamą aštrų kvapą, ir ugnis ėmė plisti dar smarkiau. 

Ji persisvėrė per langą, burna gaudydama orą, tačiau ir langą jau dengė 
dūmai. Jos plaučiai degė, ji negalėjo šaukti, akis svilino. Ji duso. Dar 
akimirka, ir jai neužteks jėgų iššokti pro langą, jau dabar ji tam buvo per 
silpna. Kojos linko. Ji pajuto, kad tučtuojau susmuks juoduode dūmuose, 
kurie atsirangė prie jos kaip godi gyvatė. Katrina užsikosėjo, ji staiga 
pamatė veidus, — ir draugų, ir priešų, kurie buvo šalia jos visą gyvenimą; 
jie greitai pralėkė pro ją... Ji išvydo geras Saros akis, sarkastišką hercogo 
veidą, mįslingą Gareno išraišką, pilkas Gotjė akis ir pašaipią Arno šypse- 
ną. Tada ji suprato, kad miršta, ir karštligiškai stengėsi prisiminti kokios 
nors maldos žodžius. 


Kai atgavo sąmonę, Katrina pamanė, jog guli upelyje. Ji buvo kiaurai 
permirkusi, dantys kaleno. Nuo ašarų šlapias akis buvo aptraukusi raudona 
migla. Ji pajuto kažkieno rankas, nelabai švelniai trinančias ją. Paskui ją 
susupo į dygią, bet šiltą antklodę. Tos pačios stiprios rankos nušluostė jai 
veidą, ir pagaliau ji atpažino prie jos palinkusį netaisyklingų bruožų veidą. 
Tai buvo Žozė. Jis nusišypsojo Katrinai, kai pamatė, kad ji atsimerkė. 

— Na, ačiū Dievui, — sumurmėjo jis. — Maniau, kad niekada nepra- 
siveršiu pro tą ugnies sieną. Tačiau, laimė, sugriuvo dalis sienos, aš 
pralindau pro skylę, pamačiau jus ir vos spėjau ištempti... 

Atsisėdusi Katrina suprato, kad guli ant akmeninių dengtos galerijos 
grindų. Ugnies liežuviai plaikstėsi tolimajame gale, kur pirma buvo jos 
kambario durys. Šalia nebuvo nė gyvos dvasios. 

— Kodėl čia nieko nėra? — paklausė ji. — Juk gaisras turėjo pažadinti 
visą pilį. 

— Matote, arkivyskupo kambariai taip pat dega. Visi tarnai gesina 
ugnį, kad išgelbėtų doną Alonsą. Be to, galerijos durys iš vidaus buvo 
užbarikaduotos. 

— Tai kaipgi tu patekai į vidų? 

— Tiesiog nusprendžiau šią naktį praleisti čia, po vienu akmeniniu 
suolu. Po to, kas įvyko šįryt, man buvo neramu. Aš ketinau stebėti jūsų 

kambario duris. Tačiau, matyt, per kietai įmigau. Deja, kai nuvargstu, tai 
miegu kaip užmuštas. Padegėjas manęs nepamatė, jis stengėsi netriukš- 
mauti, kai dėjo žabų glėbelius, ir aš nenubudau. 

— Padegėjas? 

— Juk nemanote, kad toks gaisras kilo savaime? Kaip ir gaisras 
arkivyskupo kambariuose. Esu įsitikinęs, kad galiu pasakyti, kas tai pada- 
rė. Negana to... 

Lyg patvirtinant jo žodžius, durys ugnies nepaliestame galerijos gale 
atsivėrė ir išėjo aukštas, baltai apsirengęs žmogus su deglu rankose. 
Katrina pasibaisėjusi pažino Tomą de Torkvemadą. Jis vilkėjo vienuolio 
abitą, akys buvo keistai išsiplėtusios. Nekreipdamas dėmesio į juodų dūmų 
kamuolius, kurie skverbėsi į galeriją, jis ėjo ugnies link. 

— Žiūrėkite, — sušnabždėjo Žozė, — jis net nemato mūsų. 

Tai buvo tiesa. Tomas ėjo kaip lunatikas. Su deglu rankose, lyg 
nuodėmingasis keršto ir neapykantos angelas, jis atrodė kaip somnambu- 
las. Jo lūpos krutėjo. Katrina suprato tik vieną žodį — fuego Tomas 
praėjo pro šalį, jų nė nepastebėjęs. Ji užsikosėjo. Jis nieko negirdėjo ir 
tebeėjo ugnies link, skęsdamas tirštuose dūmuose. 

— Ką jis sako? — sušnabždėjo Katrifia. 

— Kad ugnis nuostabi ir šventa. Kad ji apvalo. Kad Dievui patinka 
ugnies valdovas... Kad ši velnio buveinė turi sudegti, tuomet čia esančios 
sielos apsivalys nuo nuodėmių ir grįš pas Dievą... Jis tikrai beprotis, — 
pasakė Žozė ir pridūrė: — Jis paliko galerijos duris atidarytas. Galime 
ištrūkti iš čia ir sukelti aliarmą. 

Katrina ėjo paskui Žozė, bet tarpduryje staiga sustojo ir atsigręžė. 
Dūmai beveik prarijo ploną aukštą siluetą. 

— Bet jis, — jos balsas virptelėjo, — gyvas sudegs! 

— Jam tai būtų geriausia, kitiems taip pat, — pasakė Žozė, tvirtai 
suėmė Katrinos ranką ir ištempė ją. Ji greitai ėjo jam iš paskos, nuolat 
primindama antklodės, kuria buvo apsiausta, kraštą. Staiga ji už kažko 
užkliuvo. Skausmas buvo stiprus, ji suriko ir sudejavsi nugriuvo. Žozė 

mintyse nusikeikė, bet, pamatęs jos akyse ašaras, apkabino ją per pečius 
ir padėjo išeiti į tyrą orą. Iki šiol jie nesutiko nė gyvos dvasios, bet atsidūrę 
pilies kieme pamatė, kaip čia šaižiai šūkaudami tarsi išgąsdinti paukščių 
pulkai lakstė tarnai, kareiviai ir vienuoliai. Ilga vergų vora siuntė vandens 
kibirus nuo didelio šulinio kieme prie arkivyskupo kambarių, kur buvo 
mėginama užgesinti pro visus langus besiveržiančią ugnį. Iš visų pusių 
sklido riksmai, verksmai ir maldos. 

Priežastis buvo ta, kad pastebėjo gaisrą vienoje pilies dalyje. Kilo 
panika, pilies gyventojai pamanė, kad ji padegta iš keturių pusių. 

Didžiulis kiemas, ant kurio raudonų sienų atsispindėjo šokinėjanti 
liepsna ir besiblaškančių žmonių šešėliai, buvo panašus į pragarą. Vis dar 
drebėdama nuo to, ką išgyveno, bet ne nuo šalčio, nes naktis buvo šilta, o 
dėl gaisro buvo dar karščiau, Katrina dar labiau apsisiautė antklode ir 
norėjo prisiglausti kur nors po kolonados arkomis. Ji sunerimusi žvelgė į 
bokštą, kuris ramiai stūksojo šiame šurmulyje. 

— Gotjė, — sušnabždėjo ji. — Kur Gotjė? Jis turėjo išgirsti šį triukš- 
mą... 

— Pagrindinio bokšto sienos labai storos, — tarė Žozė, — ir drįstu 
spėti, kad jis kietai miega... 

Bet kaip tik tuo momentu, tarsi paneigiant jo žodžius, vergai, grūmęsi 
su ugnimi tame pilies kampe, kur pirmiau miegojo Katrina, buvo išblaš- 
kyti... Maurai trankėsi vieni į kitus, tarškindami kibirais ir laistydami 
vandenį. Atrodė, kad juos į kiemo vidurį nusviedė uraganas, tačiau tai buvo 
Gotjė, staiga pasirodęs duryse. Su perrišta galva, ilgais baltais rūbais jis 
buvo labai panašus į vieną iš musulmonų, kuriuos išsvaidė. Priekyje jis 
stūmė, laikydamas už apykaklės, liesą baltą figūrą. Keistoji pora priartėjo, 
ir baltai apsirengęs žmogus buvo numestas ant žemės prie Katrinos kojų. 
Tai buvo Tomas... 

Jis pažvelgė į jaunąją moterį, ir iš somnambulo akių matėsi, kad jo 
sąmonė atgyja. Akyse lyg žaibas plykstelėjo įniršis, plonos lūpos tūžmin- 
gai persikreipė. 

— Vis dar gyva, — sušnypštė jis. — Šėtonas gina tave, velnio išpera! 
Ugnis bejėgė prieš tave, bet ne amžinai išvengsi bausmės! 

Žozė išsitraukė durklą ir piktai riaumodamas puolė jaunuolį, taikyda- 
mas ašmenimis į jo gerklę. 

— O tu būsi nubaustas dabar! — Ir jis būtų smogęs, iš siaubo sustin- 
gusiai Katrinai nė nespėjus sulaikyti jo, tačiau jį sulaikė sunki Gotjė ranka. 

— Ne! Aš pats visai neseniai, kai radau prie ponios Katrinos miega- 
mojo durų, norėjau jį pasmaugti. Tačiau supratau, kad jis — beprotis, 
ligonis... Tokie nežudomi, jie atiduodami tam, kuris gyvena danguje, kad 
ir kas jis būtų. O dabar mes paliekame šią pilį! 

Katrina parodė antklodę ir gūžtelėjo pečiais. 

— Taip atrodydama? Basa ir apsisiautusi antklode? Tu turbūt taip pat 
truputį pakvaišai? 

Gotjė tylėdamas ištiesė jai ryšulėlį, kurį laikė po pažastimi, nusišypsojo 
ir pasakė: 

— Štai jūsų rūbai ir jūsų krepšelis. Juos radau kambaryje vietoje jūsų 
mirusio kūno, kuris, laimė, yra gyvas. Renkitės! 

Katrinai nereikėjo kartoti. Ji nuėjo į tamsų kiemo kampą ir, greitai 
apsirengusi, prisisegė krepšelį prie diržo, pirma įsitikinusi, kad durklas ir 
karalienės Jolandos smaragdas vis dar čia. Kai grįžo, Tomas, taip pat ir 
Žozė buvo dingę. Gotjė stovėjo sunėręs ant krūtinės rankas ir žiūrėjo, kaip 
tarnai kovoja su ugnimi. 

— Kur Žozė? — paklausė ji. 

— Arklidėje, ruošia mūsų arklius. Vakar vakare donas Alonsas tuo 
pasirūpino. 

Grįžo Žozė, vesdamas tris arklius ir nešulinį mulą, apkrautą maišais, 
kuriuose, matyt, buvo maistas ir rūbai. Arkivyskupas viskuo pasirūpino... 
Gotjė norėjo įkelti Katriną į balną, tačiau ji pasipriešino: 

— Ką tu manai? Kad pabėgsiu slaptai, kaip vagis, nė neįsitikinusi, kad 
mūsų šeimininkui viskas gerai? 

— Jis dėl to nesupyktų ant jūsų. Manau, kad čia nesate saugi. Aš viską 
žinau apie pasikėsinimą į jūsų gyvybę, — pasakė Gotjė, tačiau Katrina 
nutraukė jį, violetinės jos akys piktai žybtelėjo. Ji pažvelgė į vieną, paskui 
į kitą vyrą. 

— Taigi judu manote, kad galite susivienyti ir man diktuoti, ką turiu 
daryti, ar ne? Greitai radote bendrą kalbą! 

— Tokie žmonės kaip mes greitai susipažįsta, — ramiai pasakė Žozė. 
— Mudu galime sutarti. 

— Ypač kai svarbu jūsų saugumas, — pridūrė Gotjė, — mes visiškai 
sutariame. Jūs neatsargi, ponia Katrina. 

Gotjė žodžiuose jautėsi priekaištas. Jo akys taip pat priekaištavo. 
Katrina nukreipė žvilgsnį, ją graužė sąžinė. Taip, jis jai priekaištavo. Juos 
siejo prisiminimai, turėję likti svajone. Dabar viskas buvo kitaip, kad ir 
kaip ji stengtųsi pakreipti jų santykius sena vaga. Bučiniai ir glamonės 
žmogaus širdyje gali palikti tokius pat didelius ir skausmingus randus kaip 
ir įkaitinta geležis ant kūno. 

— Ar turi teisę man dėl to priekaištauti? — su kartėliu paklausė ji, o 
paskui staiga visai pasikeitusiu balsu paklausė: — Kad ir kas būtų, 
neketinu iš čia išvykti neatsisveikinusi su donu Alonsu. 

Nekreipdama dėmesio į vyrus, ji apsisuko ir greitai nuėjo prie durų, pro 
kurias galima patekti į arkivyskupo kambarius. Vergai jau išsiskirstė, 
ugnis buvo visai užgesinta. Tik keletas juodų dūmų srovelių, besiskver- 
biančių pro langus, ir nemalonus kvapas priminė gaisrą. 

Greitai aušo, kaip paprastai būna pietų šalyse. Naktis traukėsi. Atrodė, 
kad paslaptinga dangaus šeimininkė staiga nutraukė nuo žemės juodą 
apdangalą. Dangus buvo rusvas ir paauksuotas, ir pilis aušroje švytėjo kaip 
milžiniškas rubinas. 

Katrina sustojo ant slenksčio. Viduje girdėjosi žingsniai ir kalbos. Kaip 
ji susišnekės su tais žmonėmis? Juk nemoka jų kalbos! Ji norėjo pašaukti 
Žozė, kad padėtų jai dono Alonso kambariuose, bet staiga išniro aukštas 
juodas siluetas. Katrina truputį atšlijo, apimta prietaringos baimės, kurią 
visuomet pajusdavo susidūrusi akis į akį su tėvu Ignasijumi. 

Vienaakis vienuolis nenustebęs pažvelgė į ją ir nusilenkė. 

— Džiaugiuosi sutikęs jus čia, prakilnioji ponia. Jo šventenybės pra- 
šymu pats ketinau jus aplankyti. 

Baimė staiga užspaudė Katrinai gerklę. Ji pažvelgė į vienuolį nevilties 
ir nerimo kupinomis akimis. 

— Jūs... jūs kalbate mano kalba? 

— Kai reikia, kai privalau... taip, aš kalbu jūsų kalba, taip pat anglų, 
vokiečių ir italų. 

Katriną vėl apėmė dvejonės ir išgąstis. Garenas taip pat kalbėjo dau- 
geliu kalbų. O, ta nepakenčiama nežinomybė! Katrina staiga įtūžo. 

— Kodėl tada, brangakmenių saugykloje, apsimetėte nesuprantąs ma- 
nęs? 

— Todėl kad nesupratau, ką jūs norite pasakyti... 

— Jūs tuo įsitikinęs? 

O, jei ji galėtų įminti šio neperprantamo veido mįslę, tos vienintelės 
akies, vengiančios susitikti su jos akimis ir šaltai žvelgiančios pro jos petį 
į kiemą! Jei tik ji galėtų išplėšti iš tos šmėklos teisybę... Išgirdusi jį kalbant 
prancūziškai, Katrina stengėsi sugauti Gareno intonacijas, atpažinti jo 
balsą, tačiau vis tiek negalėjo pasakyti, ar tai tikrai buvo jos pirmojo vyro 
balsas. Dabar ji klausėsi tėvo Ignasijaus aiškinimo, kad doną Alonsą 
lengvai sužeidė nuvirtusi kedrinė kolona ir kad jo gydytojas mauras jam 
davė stiprių migdomųjų vaistų, nes jis turi ramiai pailsėti. Tačiau prieš 
užmigdamas jis paprašė tėvą Ignasijų pažiūrėti, ar Katrina gyva ir sveika, 
pasirūpinti jos išvažiavimu taip, tarsi čia būtų pats donas Alonsas, ir 
įsitikinti, kad gaisras nesulaikė jos. 

— Donas Alonsas prašo kilmingąją damą neužmiršti jo, o jis prisimins 
ją... Jis prašo melstis už jį, o jis melsis už jus. 

“Jei šis žmogus tikrai Garenas, — pamanė Katrina, — jis puikiai 
vaidina. Na ką gi, ir aš vaidinsiu..." 

— Jo šventenybei pasakykite, kad taip ir bus, aš niekuomet neužmiršiu 
begalinio jo gerumo. Taip pat jam pasakykite, kad esu dėkinga už pagalbą 
ir dėkosiu už jo maldas, nes tame krašte, į kurį keliauju, man grės pavojus. 

Ji minutėlę patylėjo ir įdėmiai pažvelgė į vienuolio veidą. Nieko! Jo 
veidas nė nevirptelėjo! Jis turėtų būti akmeninis, bejausmis. Vienuolis 
pagarbiai nusilenkė. 

— O jūs... — tarė drebančiu iš pykčio balsu Katrina. Bet tik tiek ji ir 
tespėjo pasakyti, nes jis raminamai uždėjo ranką jai ant peties. 

— Nieko nesakykite, ponia Katrina. Atsiminkite, ką jums pasakiau. 
Eime. Laikas keliauti. 

Katrina neprieštaravo. Ji klusniai apsisuko ir nuėjo prie Žozė, kuris 
laikė arklius. Netarusi nė žodžio, ji leido padėti jai sėsti į balną, ir maža 
kavalkada pasuko prie vartų. Kai prajojo pakeltas vartų grotas, ji atsigręžė 
atgal, tačiau pamatė tik plačius už jos jojusio normando pečius. 

— Neatsigręžkite! — griežtai pasakė jis. — Jūsų kelias eina pirmyn ir 
niekada nepasukite iš jo! Prisiminkite, ką jums pasakiau. Dievo ir žmonių 
akivaizdoje esate Arno de Monsalvi žmona, visa kita turite užmiršti. 

Ji vėl pakluso ir ėmė žiūrėti ten, kur už raudonos arkos driekėsi sausa 
plynaukštė. Ir vis dėlto ji dar spėjo pastebėti aukštą juodą vienuolio fi cūrą. 
Paslėpęs rankas abito rankovėse, sustingęs ir mįslingas, jis stovėjo ir 
žiūrėjo, kaip jie tolsta. 

Katrina pajuto, kad šis vaizdas įsmigo jos širdyje tarsi dyglys, kuris 
nuolat draskys jos meilę, jei jai pavyks vėl ją surasti. 

Jie jojo tylėdami, nuleidę pavadžius ant arklių kaklų. Žozė jojo prieša- 
kyje, žvalgydamas kelią. Katrina jojo paskui jį, rekreipdama dėmesio į 
negailestingos Kastilijos saulės išdegintą vietovę. Sunkiai užjoję į kalną, 
jie išvydo kalnus ir ochros spalvos slėnius su netvarkingai išsibarsčiusiais 
kaimeliais. Kartais jų kelyje pasitaikydavo maža romaniškojo stiliaus 
bažnytėlė arba aukštos vienuolyno sienos, kartais — nedidelė pilis, stūk- 
santi ant uolos kaip susimąsčiusi gervė, stovinti ant vienos kojos... Tačiau 
Katrina nieko nepastebėjo. Jos akyse tebestovėjo vienuolis. Prie Piuji 
Dievo Motinos ji maldavo Dievą grąžinti jai vyrą. Ar galėjo Dievas piktai 
pasityčioti iš jos meilės? Ar galėjo Dievas taip padaryti, kad vyras, kurį 
laikė mirusiu, užtvėrė jai kelią tuomet, kai ji taip atkakliai ieško gyvo vyro? 
Ką gi jai dabar daryti? Gotjė pasakė, kad turi žūtbūt keliauti pirmyn, 
niekuomet nesidairyti atgal... Tačiau Gotjė buvo pagonis ir nežinojo, ko 
jos Dievas tikisi iš jos. 

Mintyse ji lygino tėvo Ignasijaus ir Gareno veidus. Jos prisiminimai 
apie pirmąjį vyrą tarsi apsupo sustingusią vienuolio figūrą. Garenas jų 
vestuvių išvakarėse, Garenas neapykantos perkreiptu veidu pagrindiniame 
Malseno bokšte, Garenas kalėjime, su geležinėmis grandinėmis ant kojų, 

tuščia jo akiduobė... Nors svilino saulė, Katrinai pasirodė, kad ji vėl jaučia 
požemio drėgmę, puvėsių ir pelėsių kvapą. Ji matė, — taip, ji matė, — 
kaip Garenas pasuko į ją savo suluošintą galvą jai įėjus į kamerą. Ir staiga 
ji krūptelėjo. 

— Dieve mano, — sušnabždėjo ji. — Na žinoma... Kaipgi apie tai 
nepagalvojau anksčiau? 

Ji sustabdė arklį ir pažvelgė į savo palydovus — pirma į vieną, paskui 
į kitą. Ir netikėtai ėmė kvatotis. Ji juokėsi laiminga, su palengvėjimu, iki 
ašarų, nesustodama, net susirietusi... Dieve, kaip juokinga!.. Kaip ji galėjo 
būti tokia kvaila, kad iš karto to nepastebėtų ir be reikalo nesijaudintų?.. 
Ne, tai tikrai absurdiškiausia istorija, kada nors jai nutikusi... Ji juokėsi ir 
juokėsi, kol neteko kvapo... ir išgirdo, kaip Žozė susirūpinęs suriko: 

— Ji turbūt išprotėjo! 

O didelis vaikas Gotjė rimtai atsakė: 

— Turbūt kalta saulė. Ji nepripratusi prie jos. 


Bet kai jie pamėgino nukelti ją nuo arklio, kad ji truputį pailsėtų 
pavėsyje, ji taip pat ūmai liovėsi juoktis. Ji išraudo nuo juoko, iš akių 
riedėjo ašaros, tačiau žvilgsnis buvo laimingas. 

— Aš ką tik prisiminiau, Gotjė! Tėvas Ignasijus neturi dešiniosios 
akies, o mano velionis vyras, Burgundijos iždininkas, mūšyje prie Niko- 
polio buvo netekęs kairiosios. Ir aš turiu teisę, — girdi? — turiu teisę 
pareikalauti Arno iš kitatikės maurės! 

— Ar nepailsėtumėte minutėlę? — nervingai paklausė Žozė, bet ji vėl 
pratrūko juoktis. 


— Pailsėti? Tu turbūt netekai proto! Priešingai, kuo greičiau mes 
keliausime, tuo geriau! Į Granadą! Į Granadą, kuo greičiau! Netrukus ten 
būsiu, Arno de Monsalvi! 

Trečia dalis 


Alhambra 


Devintas skyrius 


Abu al Chairo namas 


Po dviejų savaičių trys dulkėti apiplyšę elgetos praėjo pro arklio 
pasagos formos arką, iškilusią viršum Bab el Adžūro kalnų vartų. Keliau- 
ninkai ėjo kartu su didžiule minia, kuri plūdo į turgavietę. Į juos niekas 
nekreipė dėmesio, jie buvo tarp daugybės kitų elgetų, traukiančių į Gra- 
nadą. Aukščiausias iš to trejeto, tikras galiūnas, tylėdamas ėjo priekyje. 
Be abejo, jis buvo nebylys. Įkandin jo sekė moteris, apsisiautusi suplyšusiu 
apdangalu, iš po kurio matėsi tik žėrinčios akys ir nešvarios kojos, apautos 
sunešiotais sandalais. Paskutinis raišuodamas šlubčiojo juodbruvo veido 
žmogelis; jis gailiu gergždžiančiu balsu traukė Korano suras. Spendžiant 
iš to, kaip netvirtai jis žengė, matyt, buvo aklas. Žinoma, niekas negalėjo 
pažinti, kad tai yra trys gerai užsimaskavę raiteliai, kurie prieš dvi savaites 
išjojo iš Kokos. Mintis persirengti šovė į galvą Žozė. 

— Mes žuvę, jei kas nors sužinos, kad esame krikščionys, — pasakė 
jis Katrinai ir Gotjė. — Mūsų galvos tada papuoš Granados Raudonojo 
Miesto sienas, o kūnai bus numesti šunims suėsti. Vienintelis būdas 
prasmukti nepastebėtiems — tai apsimesti elgetomis. 

Buvęs elgeta pasirodė esąs tikras persikūnijimo meistras. Stebuklų 
Kiemas, kuriame jis ilgą laiką pasižymėjo, suteikė jam galimybę puikiai 
pasitreniruoti. Jis mokėjo taip paversti akis, kad matytųsi tik baltymai, 
todėl galėjo suvaidinti neregį. O dėl Katrinos, tai nuo to momento, kai 
atsidūrė Granadoje, ji panoro turėti dar porą akių, kad galėtų geriau matyti 

kas darosi aplinkui. Ji jau užmiršo visus kelionės sunkumus. Jai, Gotjė ir 
Žozė per stebuklą pavyko išsigelbėti iš maro apkrėsto Toledo“, kurio 
gyventojai savo baimę ir neviltį išliejo ant žydų. Jie buvo persekiojami, jų 
šventosios knygos buvo deginamos aikštėse, jų turtas buvo konfiskuoja- 
mas. Žydą galėjo nužudyti dėl menkniekio. Senoji vestgotų sostinė, ku- 
rioje dar buvo gyvas pirmojo jos valdovo Adomo atminimas, pavirto 
kraujo krikštine, ir trys siaubo apimti keliauninkai pabėgo iš jos. 


Jie bėgo pasitikti naujų pavojų. Kastilijos karo vado grafo Alvaro de 
Lunos kariuomenė grįžo iš šiaurės po nesėkmingų kautynių prie Granados 
sienos, ir kaimai, per kuriuos ji traukė, turėjo mokėti už negarbingą ir 
nenaudingą karą. De Lunos žmonės plėšikavo, tarsi tai būtų jų nukariauta 
priešo žemė. Valstiečiai, vos prasimaitinę iš menko derliaus nederlingose 
kalnų atšlaitėse, artėjant kariuomenei išsilakstė į visas puses tarsi žvirbliai, 
pamatę vanagą. Netoli Žueno tris keliauninkus sustabdė keli patruliuojan- 
čio būrio kareiviai, bet, ačiū Gotjė jėgai ir Žozė gudrumui, jiems pavyko 
išsigelbėti, tačiau teko atsisveikinti su arkliais. Šiaip ar taip, būtų reikėję 
tai padaryti, nes, kaip paaiškino Žozė, maurų karalystėje elgetos labai retai 
joja ant arklių. 


— Mes galėjome parduoti juos, — tarė niekados nenusimenantis Gotjė. 


— Kam? Šiose gražiose vietovėse vargu ar atsiras nors vienas žmogus, 
kuris galėtų nusipirkti bent asilą. Žinoma, tai derlinga šalis, bet jau daug 
metų čia vyksta karas ir todėl net žolė neauga. Arba maurai rengia 
išpuolius į šiaurę, arba Kastilijos kareiviai puola pietus tikėdamiesi nuka- 
riauti jų žemes, bet ir vienu, ir kitu atveju Žueno gyventojams rezultatas 
toks pat — jie apiplėšiami! 


Toledas — vienas seniausių miestų Pirėnų pusiasalyje. Legendos pasakoja, kad 
pirmasis Toledo valdovas buvo Dievo sukurtasis Adomas. Toledas minimas Tito 
Livijaus “Romos istorijos" skyriuose, kuriuose rašoma apie tai, kaip romėnai nukariavo 
Pirėnus. Romėnai 456 m.e.m. užleido vietą vestgotams — iš Rytų atėjusiai genčiai. 
Nuo 567 m. Toledas — Vestgotų karalystės sostinė. 711 m. arabai nukariavo Pirėnus. 
1085 m. ispanai susigrąžino Toledą, ir miestas tapo Kastilijos karalystės sostine. 

Bičiuliai keliavo ropšdamiesi Betijos kalnų šlaitais, o dienomis slaps- 
tėsi. Kelią jie susirasdavo pagal žvaigždes, kurios neturėjo paslapčių nei 
Paryžiaus elgetai, nei Normandijos miškų galiūnui. Paskutinė kelionės 
dalis buvo siaubinga, bet Katrina ją narsiai ištvėrė. Nepažįstamas, naktį 
toks mėlynas dangus ir žvaigždės, tokios didelės ir skaisčios, kokių ji 
niekada nebuvo mačiusi anksčiau, bylojo jai, kad jie artėja prie viliojančios 
ir pavojingos šalies, kur buvo Arno. 


Jų kelias vedė per karo, kančių ir mirties nusiaubtas vietoves. Dažnai 
tamsoje jie užkliudydavo krūmuose pūvantį lavoną, neretai dicnos metu 
siaubingas maitvanagio riksmas perskrosdavo žydrą padangę. Didžiuliai 
juodi paukščiai lėtai sukdavo ore, dairydamiesi dvėselienos, o paskui it 
akmuo krisdavo žemyn. Tačiau kai Katrina pirmą kartą pamatė Granadą,- 
miestas iškilo jos akyse visu grožiu, tarsi brangakmenis žaliame slėnio 
fone, aprėmintas kalnų, kurių viršūnes dengė sniegas, tarsi jūros perlas, 
žaižaruojantis saulėje, — susižavėjusi ji apmirė. 

Daugybė sraunių upelių tekėjo žemyn kalnų šlaitais ir susiliejo į dvi 
švarias veržlias upes, kurios pagyvino šį jaudinantį peizažą; tai buvo tarsi 
tikras rojus. Aukštos sienos su keturkampiais bokštais supo reto grožio 
sodus ir baltos spalvos pastatus. Visur tryško fontanai, o vidury žalumos 
plytėjo lygus veidrodinis ežero paviršius. Net nelygiai iš plytų sudėtos 
išorinės sienos, atrodė, įgijo aksominį švelnur=ą, tarsi nenorėdamos su- 
griauti slėnyje vyravusios harmonijos; priešais juos nelyginant šilko kili- 
mas driekėsi plačios derlingos žemės. 


Miestas, išsibarstęs ant kalvų ir apsuptas siena, matėsi kaip ant delno. 
Grakštūs raudonai balti minaretai tarsi plaukė ore šalia žaliai auksinio 
mečetės kupolo. Virš namų kilo rūmai, o dar aukštesnis ir už rūmus buvo 
Medeso islamo universitetas, savo dydžiu nusileidžiantis nebent milžiniš- 
kai Maristano ligoninei. 

Švietė saulė, ir iš visų minaretų skambėjo šaižūs muedzinų šauksmai, 
kviečiantys tikinčiuosius melstis. 

Kalnų kelias šioje vietoje panėšėjo į terasą, nuo kurios atsivėrė nuosta- 
bus peizažas. Katrina atsisėdo ant pakelės akmens, o jos bendrakeleiviai, 

nusprendę, kad ji nori pabūti viena, pasitraukė nuo jos ir įsitaisė poilsio 
truputį tolėliau, prie kelio vingio. 

Katrina negalėjo atplėšti akių nuo stulbinančio vaizdo. Šis miestas 
buvo jos beprotiškos kelionės tikslas, kelionės, į kurią leidosi nepaisydama 
jokių atkalbinėjimų, ir ji vos neverkė nuo jo grožio. Žinoma, gal tai iliuzijų 
pasaulis, kuriame nėra meilės? Bet ar galima čia gyventi kitaip negu 
laimėje ir džiaugsme? 

Ji kentėjo, liejo kraują ir ašaras, bet atėjo! Atėjo! Daugiau nėra nesi- 
baigiančių kelių ir nuolatos tolstančio horizonto. Daugiau nėra bemiegių 
naktų, kai jai atrodydavo, kad jos tikslas nepasiekiamas. Granada gulėjo 
po jos kojomis tarsi atsidavęs žvėris. Katrina pajuto tokį didelį džiaugsmą, 
kad užmiršo, kokie pavojai tenai tyko. 

Arno buvo beveik šalia, jis gyveno šiuose puikiuose, bet gerai saugo- 
muose rūmuose. 

Gerai saugomuose!.. Ši mintis staiga persmelkė ją ir užgesino džiaugs- 
mą. Stebuklingi sodai augo tvirtovėje. Žalios palmės, krūmai ir rožės 
dengė kareivius ir ginklus! O moteris, ta moteris, kurios ji nekentė, bet 
kurios nė karto nematė, apsupta sargybos. Ji saugo savo belaisvį. Katrina 
nežinojo, kaip ji prasmuks į varžovės kambarius, kaip suras Arno rūmų 
labirinte. 

Norint užkariauti šį miestą, reikėjo kariuomenės, bet Katrina žinojo, 
kad nuožmioji Alvaro de Lunos armija nesėkmingai buvo apgulusi jį daug 
kartų. Niekas negalėjo pasigirti tuo, kad peržengė Granados ribas ir liko 
nenubaustas. 

Katrina atsiklaupė į kelio dulkes, susidėjo rankas ir užsimerkė, norė- 
dama malda nuvyti nepasitikėjimą, kuris nustelbė džiaugsmą. Ji karštai 
prašė Dievą būti gailestingą — kaip jau darė prie Juodosios Madonos iš 
Piuji kojų — ir sugrąžinti žmogų, kuris kartu su jo sūnumi buvo jos 
didžiausias turtas pasaulyje. “Tu neleisi, o Viešpatie, kad aš grįžčiau atgal 
verkdama. Tu neturi paversti niekais mano triūso. Tu atvedei mane čia ne 
tam, kad tapčiau nelaiminga ir visiems laikams netekčiau savo meilės, nes 
tu — teisingumo įsikūnijimas. Ir nors aš nusipelniau tavo rūstybės, ne- 


15 


bausk manęs, nes tu esi gailestingas, ir aš prašau tavo malonės 

Kažkas švelniai ranka palietė jos petį ir ji atsimerkė. Žozė pasilenkė 
prie jos norėdamas padėti jai atsistoti. 

— Nereikia melstis atviroje vietoje, ponia Katrina, tai neapdairu! Negi 
jūs užmiršote, kad mes esame svetimoje šalyje? Čia nėra nė vienos 
bažnyčios ar koplyčios, čia tik mečetės, kuriose tie eretikai meldžiasi 
Dievui. Kelkitės greičiau! Jei kas nors pamatys jus, atsitiks nepataisomas 
dalykas. 

Jis padėjo jai atsistoti. Ji nusišypsojo jam iš po juodo apdangalo. 

— Atleisk. Aš užmiršau tai. Čia taip gražu kaip rojuje. Ir tai mane 
smarkiai gąsdina, mano drauge. Jei žmogus gyveni supamas tokio grožio, 
visa kita turi atrodyti neverta dėmesio! Ar tau neatrodo, kad toli nuo šių 
kalnų ir šių skaidrių upių bei kvepiančių sodų turi būti sunkiau kvėpuoti? 
Kaip aš galiu pykti ant savo vyro dėl to, kad jis atsisako palikti šią vietą 
po visų tų baisumų, kuriuos jis patyrė leprozoriume? 

— Mesiras Arno ne tas žmogus, kurį suviliotų ramus gyvenimas tarp 
žydinčių sodų, — atkirto Gotjė. — Aš sunkiai įsivaizduoju jį grojantį 
liutnia ir kvėpuojantį rožių aromatu auštant arba saulei leidžiantis. Jam 
patinka ginklų žvangėjimas, ir netgi labiau už kautynes — paprastas 
karinės stovyklos gyvenimas ir laisvė... O dėl šito vadinamojo rojaus... 

— Įdomus rojus, — su pašaipa nutraukė Žozė. — Rūmai ar netgi 
prabangus miestas—rūmas, kurį jie vadina Alhambra — Raudonasis 
Miestas, — panašus į rožę, nes jis, kaip ir rožė, po švelniais žiedlapiais 
slepia aštrius dyglius. Pažvelkite tenai. 

Paryžietis liesa ranka iš pradžių parodė į kalnagūbrį, nusėtą grėsmingų 
fortų. Ten nebuvo nei gėlių, nei vėjo siūbuojamų medžių, nei aromatingai 
dvelkiančių sodų, nei šnarančių palmių. Tik baisus, grėsmingas blykčio- 
jantis plienas. Paskui Žozė parodė dvigubą tvirtovės sieną, juosiančią 
miestą; jos dantyti kuorai buvo papuošti rutulio formos daiktais. 

— Tai galvos, nukirstos parodant svetingumą! — tepasakė jis. Katrina 
krūptelėjo, bet nesutiko pasitraukti. Spąstai buvo uždengti gėlėmis, ir tik 
meilė galėjo parodyti Katrinai teisingą kelią. 

Skudurus, kuriais buvo apsikarsčiusi ji ir jos draugai, Žozė surinko nuo 
kalnuose rastų lavonų. Šie draiskalai kėlė jai pasišlykštėjimą, bet ji bent 


161 


jautėsi saugi su savo juodu apdangalu. Šioje šalyje moteriai buvo leidžia- 
ma rodyti tik akis, ir tuo galėjo pasinaudoti kiekvienas, kuriam reikėjo 
slėpti savo veidą. 

Katrina ėjo link baltų Alhambros sienų, kurias supo žaluma, ir jos širdis 
neramiai plakė iš vilties ir baimės. Kaip senais laikais, kai kryžiuočiai 
pirmą sykį pamatė Jeruzalę... Kartu su triukšminga, gestikuliuojančia 
minia, dvelkiančia jazminais ir apkartusiu sviestu, Katrina iš pradžių 
praėjo pro keletą senų išorės įtvirtinimų. Kiti vartai, atrodo, buvo labai 
toli; reikėjo pereiti per dykvietę, kurioje visai nebuvo medžių ir pastatų. 
Ten grūdosi žmonės tarsi mugėje turgaus dieną. Čia pardavinėjo grūdus, 
šieną ir pašarą. Pardavėjai tupėjo tarp suverstų ant žemės maišų, apsupti 
asilų, mulų, avių ir net kelių neapsakomai ramių kupranugarių, ir šaukė 
pirkėjus. Truputį toliau buvo prekiaujama anglimi, o dar toliau — šiaudais, 
dobilais ir šviežiai nupjauta žole. Antra siena, daug aukštesnė už pirmą, 
atvėrė įėjimą į patį miestą pro pasagos formos vartus Alkasabos bokšte. 
Pro tuos vartus plūdo triukšminga minia, kurioje galėjai matyti visų žemės 
atspalvių odos žmones — nuo raudonų iki juodų, įskaitant rudus, pilkus, 
geltonus ir gelsvai raudonus atspalvius. Praėjęs pro vartus atsidurdavo 
žalioje karalystėje. Oras kvepėjo mirta, baziliku, peletrūnu ir lauro lapais, 
čia pat stovėjo alyvuogių, citrinų ir migdolų maišai, aliejaus ir medaus 
pilni burdiukai... Šis Raudonasis Miestas, kurio viduryje stovėjo balti 
pastatai — į juos dabar ir žengė Katrina, — buvo lyg didžiulis, pilnas turtų 
gausybės ragas. Atrodė, tarsi derlingoji Afrika ištiesė Europai ranką su 
dovanomis. Iš visų nukariavimų, kuriuos atliko nenugalimieji sultonai 
Almarvidas ir Almohadas, tie kariai su juodais apsiaustais, atėję iš didžiojo 
Atlaso ir legendinio Marakešo, liko nedaug: tik ši Granados žemė, įkūni- 
janti tarp savo sienų visą Rytų ir Afrikos esmę, ir tokia pat nedidelė, 
raudona ir saldi kaip to paties pavadinimo vaisius“ 


— Kokia pasakiška šalis! — ištarė Katrina susižavėjusi. — Kokie 
turtai... 


* Legenda byloja, kad amfiteatro forma išsidėsčusios kalvos, primenančios perlaužtą 
granato vaisių, davė miestui pavadinimą — granatas. 

— Verčiau nekalbėti prancūziškai, — sušnibždėjo jai į ausį Žozė. — 
Maurai nekalba šia kalba. Mes esame Granadoje. Kaip jūs manote, kur 
gyvena jūsų draugas daktaras? 

— Jis sakė, kad jo namas stovi ant upės kranto... 

Staiga ji nutilo ir plačiai atmerktomis akimis įsistebeilijo į procesiją, 
kuri judėjo į jų pusę gatve, abipus kurios stovėjo balti namai be langų. 
Priekyje bėgo žmonės su lazdomis, vaikydami prekybininkus ir keliaujan- 
čius prekeivius šauksmais ir varpelių tilindžiavimu,; už jų jojo raiteliai su 
baltais apsiaustais. Ir pagaliau po jų pasirodė paauksuoti neštuvai, kuriuos 
ant pečių nešė šeši tarsi iš juodmedžio išskaptuoti pusnuogiai vergai. 
Neštuvai lingavo viršum turbanų jūros it karavelė ant bangų. Katrina ir jos 
bendrakeleiviai laiku suspėjo prisispausti prie sienos ir šitaip išvengė 
bėgančių sargybinių lazdų smūgių. Kai neštuvai plaukė pro Katriną, 
lengvas vėjelis praskleidė žydras šilkines užuolaidas, ir ji pamatė liauną, 
grakščią būtybę su mėlynais drabužiais, gulinčią ant brokatinių pagalvių. 
Į jos ilgus juodus plaukus buvo įpinti auksiniai cechinai. Moteris skubiai 
užsidengė veidą mėlyno šilko šydu, bet Katrina suspėjo įvertinti jos grožį, 
išdidų profilį, didžiules akis ir brangakmenių vėrinį ant ilgo it gulbės 
kaklo. 

— Kas ši moteris? — paklausė ji prislėgtu balsu. — Tikriausiai ji 
princesė... 

Žozė neatsakė; jis inkščiančiu balsu kreipėsi į šalia stovintį vandens 
išnešiotoją ir paklausė, kas buvo neštuvuose. Žozė nereikėjo versti atsa- 
kymo, nes po to, kai perkirto maurų valdų sieną, Katrina jo padedama šiek 
tiek pramoko arabų kalbos. Ji jau sugebėjo sekti paprastą dialogą ir 
suprato, ką pasakė vandens išnešiotojas. 

— Tai brangus Alhambros perlas, princesė Zobeida, kalifo sesuo! 

Kalifo sesuo! Moteris, kuri pagrobė iš jos Arno! Katrinai buvo lemta 
pamatyti savo priešą iš karto, kai tik ji atsidūrė šiame mieste... Vos tik 
išvydus ją pirmą kartą, dingo viltis ir drąsa, kuri gaivino Katriną begalinės 
kelionės iš Piuji į šį svetimą miestą metu... Trumpas žvilgsnis į varžovę 
privertė ją pavyduliauti taip, kad išblėso visos saulėto ryto spalvos. Katrina 
atsirėmė į šiltą sieną. Ji pajuto, kokia yra nuvargusi po ilgos kelionės. Iš 

akių ėmė riedėti didžiulės ašaros... Arno buvo jai prarastas. Argi ji galėjo 
galvoti kitaip, pamačiusi pasakišką reginį, apgaubtą žydros spalvos ir 
aukso? Jos mūšis pralaimėtas... 

— Aš noriu mirti, — sušnibždėjo ji, — tuoj pat mirti... 

Ji pasakė tai beveik mintyse, bet Gotjė išgirdo ją. Kol Žozė, priblokštas 
šio netikėtai išsiveržusio sielvarto, slinko baksnodamas savo lazda į tą 
pusę, kur prekeivis šaukė: “Prinokę migdolai ir sultingi granatai", Gotjė 
priėjo prie susverdėjusios Katrinos ir šiurkščiai pakratė ją. 

— Iš kur tokia permaina? — paklausė jis. — Kodėl taip staiga jūs norite 
mirti? Todėl kad pamatėte šią moterį? Bet juk jūs norėjote mesti jai iššūkį? 

— Mesti iššūkį? — Katrina tragišku balsu nusijuokė. — Kovoti? Juk 
net ir kovoti neįmanoma. Aš buvau beprotė, kai maniau, kad galėsiu 
susigrąžinti Arno. Ar tu matei ją?! Fortūnatas buvo teisus... Ji gražesnė už 
tekančią saulę! Aš esu bejėgė prieš ją. 

— Bejėgė? Bet kodėl? 

— Prisimink tą nuostabų reginį... ir pažvelk į mane. 

Jis sustabdė ją kaip tik tą akimirką, kai ji ketino padaryti lemtingą judesį 
ir, nusimetusi juodą apdangalą, kuris, atrodė, dusino ją, atidengti veidą ir 
geltonus lyg auksas plaukus. 

— Jūs gavote stiprų smūgį, bet turite laikytis. Į mus žiūri žmonės... Jūsų 
silpnumas mums pavojingas. Mūsų neįprasta kalba... 

Jis galėjo netęsti. Didžiulėmis valios pastangomis Katrina prisivertė 
susitvardyti. Gotjė žodžiai padėjo jai: jie priminė, kad nuo jos elgesio 
priklauso bendrakeleivių, ne tik jos pačios gyvybė. Dabar sugrįžo Žozė. 
Eidamas apgraibomis palei sieną tarsi neregys, jis sušnibždėjo: 

— Aš sužinojau, kur gyvena daktaras. Tai netoli nuo čia. Tarp Alkasa- 
bos kalvos ir Alhambros sienų, ant upės kranto. Migdolų prekiautojas man 
sakė, kad lia Kadžio tilto stovi didelis namas, apsuptas palmių. 

Jie iškart leidosi į kelią prilaikydami vienas kitą. Bendrakeleivių šiurkš- 
čių delnų prisilietimas pamažu nuramino Katriną, ir ją vėl apėmė noras 
surasti Abu al Chairą. Mažasis Mauritanijos daktaras žinojo, kuo galima 
ją paveikti. Jau daug kartų jo keisti filosofiniai samprotavimai gelbėjo ją 
nuo nevilties ir kančių, kurias, atrodė, galėjo nutraukti tik mirtis. 

Dabar ji galvojo tik apie mažąjį daktarą; ji daugiau nebematė miesto, 
kuriuo prieš kelias minutes buvo taip sužavėta. Kartu su bendrakeleiviais 
Katrina ėjo maža gatvele, į kurią saulės spinduliai skverbėsi pro tankiai 
susipynusias vijoklines rožes. Abipus gatvės buvo nedidelės dirbtuvės, 
kuriose triūsė metalo apdirbėjai. Gatvėje linksmai skambėjo šimtų plak- 
tukų dūžiai, o raudono ir geltono vario dubenys, ąsočiai, puodai, sustatyti 
eilėmis, darė gatvelę panašią į brangenybių pilną olą. 

— Tai metalo meistrai, — paaiškino Žozė, bet Katrina nieko nematė 
ir negirdėjo. Jos akyse tebestovėjo išdidus profilis, didelės juodos akys, 
žėrinčios iš po tankių blakstienų, grakšti figūra, išsitiesusi tarp pagalvių 
krūvos. 

— Ji tokia graži, — sušnibždėjo Katrina. — Labai graži... 

Katrina vis kartojo šiuos žiaurius žodžius, kol drauge su bendrakelei- 
viais atsidūrė šalia Abu namo. Namas stovėjo ant upės kranto; namo sienos 
užstojo upę, o palmės augo vidiniame jo kiemelyje. 

— Štai mes ir atėjome, — tarė Gotjė. — Mūsų kelionė baigėsi. 

Bet Katrina pažvelgė į Raudonus Rūmus , kurie buvo iškilę aukštai 
virš jų ant kalno šlaito, ir papurtė galvą. Jos kelio galas buvo ten, viršuje, 
bet ji jau neturėjo nei jėgų, nei ištvermės kilti tenai. 

Tą akimirką, kai priešais juos atsivėrė gražios, geltonu variu kaustytos 
durys, Katrina pasijuto dešimčia metų atjaunėjusi; ji pažino aukštą negrą, 
kuris buvo apsirengęs baltai, o jo galvą dengė turbanas. Tai buvo vienas 
iš dviejų Abu al Chairo tarnų. 


Tarnas susiraukė ir nepatikliai peržvelgė tris elgetas; jis jau ketino 
uždaryti duris, bet Gotjė greitai įkišo koją tarp durų, neleisdamas jam to 
padaryti, o Žozė tvirtai pasakė: 

— Eik ir pasakyk savo šeimininkui, kad vienas iš artimiausių jo bičiulių 
nori pasikalbėti su juo. Draugas iš šalies... 


— Jis negali kalbėti, — pertraukė Katrina. — Jis nebylys. 


* Arabiškai “al hamra" reiškia “raudonas". Pilį juosė raudonos spalvos siena. 

Ji prabilo prancūziškai, ir negras pažvelgė į ją nustebęs ir smalsiai. Ji 
pamatė, kaip jo didelėse įkypose akyse sušvito džiaugsmo kibirkštėlė, ir 
ji greitai nusitraukė savo apdangalą. 

— Pažiūrėk, — tarė ji arabiškai. — Na, dabar pažinai mane? 

Užuot atsakęs, tarnas puolė ant kelių, sugriebė jos suknelės padurkus 
ir pabučiavo. Paskui jis pašoko ir išbėgo į vidinį kiemelį, kuris matėsi už 
keturkampės salės; salės grindys buvo išgrįstos plytomis, o lubas rėmė 
grakščios kolonos. Kieme žydėjo krūmai ir augo trys liaunos palmės, o iš 
didelės marmurinės kriauklės tekėjo tyro vandens srovelė. 

Baltais žiedais apsipylusių rožių girliandos ir apelsinmedžiai skleidė 
ore nuostabų aromatą. Tai buvo gražus namas. Jo grakštumą paryškino 
kolonados, marmurinėse galerijos plokštėse išraižytas ir alebastru papuoš- 
tas ornamentas; per sodą tekėjo tyro vandens upelis. Abu al Chairas mėgo 
gyventi paprastai, bet neužmiršo ir komforto. 

Jie išgirdo, kaip grindimis šlepsi šlepetės, ir netrukus pasirodė Abu al 
Chairas, visais toks pats, kokį jį prisiminė Katrina, todėl ji nesusilaikė iš 
nuostabos nesušukusi. Mažojo daktaro veidą tebepuošė šviesi šilkinė 
barzdelė, o jo bruožai tebebuvo tokie pat taisyklingi ir ryškūs kaip anks- 
čiau. Jis vilkėjo taip pat kaip ir pirmojo jų susitikimo dieną: mėlyno šilko 
drabužis, didelis raudono šilko turbanas, susuktas pagal persų madą, 
mėlynos šilkinės kojinės ir mažos šlepetės. Nors praėjo ne vieneri metai, 
atrodė, kad jis nė trupučio nepasikeitė. Jo juodose akyse švistelėjo ta pati 
ironija, o jo šypsena buvo tokia gera, kad Katrinai norėjosi verkti. Jai staiga 
pasirodė, kad ji namie. 

Abu al Chairas tarsi nė nepastebėjo Gotjė ir Žozė, kurie pagarbiai 
nusilenkė jam. Jis sustojo priešais Katriną, nužvelgė ją nuo galvos iki kojų 
ir pasakė: 

— Aš laukiau tavęs. Bet tu užtrukai kelyje. 

— Manęs? 

— Taip, taip. Tu niekada nepasikeisi. O moterie, galinti mylėti tik vieną 
kartą! Kaip drugelis, tu verčiau žūsi liepsnoje negu gyvensi tamsoje, — 
argi aš neteisus? Kita tavo širdies pusė čia. O kas gali gyventi tik viena 
širdies puse? 

Katrina paraudo. Abu al Chairas neprarado savo nuostabaus gebėjimo 
pažvelgti į slapčiausias jos širdies kerteles. Bet, šiaip ar taip, kam gi 
reikalingi formalumai? Ir ji tiesiai paklausė: 

— Tu matei jį? Kur jis? Ką jis veikia? Kaip jis gyvena? Ar ten... 

— Ten, ten... nusiramink, — daktaro rankos nusileido ant virpančių 
Katrinos pečių. — O, moterie, kuriai trūksta kantrybės, — švelniai tarė 
jis, — kam taip skubėti? 

— Todėl kad mano kantrybė baigiasi. Aš negaliu laukti, drauge Abu. 
Aš neturiu jėgų, praradau viltį, — ji beveik išrėkė paskutinius žodžius — 
taip buvo įtempti jos nervai. 

— Ne,tu nepraradai vilties. Antraip, aš manau, tavęs čia nebūtų. Poetas 
pasakė: “Kada, o kada, Viešpatie, išsipildys mano širdies troškimas? Kada 
aš galėsiu priglausti garbanotą jos galvą?" Tavo norai panašūs į poeto 
norus. 

— Ne, aš jaučiuosi senė... 

Skambus daktaro juokas nuaidėjo taip netikėtai, kad Katrina truputį 
susigėdo dėl savo silpnumo. 

— Ką tumėgini tuo įtikinti? Iš tikrųjų tu pavargai, per ilgą kelionę tapai 
nešvari, net tavo siela jaučia tą nešvarumą, ar ne taip? Širdyje tau šalta ir 
niūrų. Bet tai praeis. Netgi su elgetos skudurais tu tebesi tokia pat graži. 
Eime, tau reikia poilsio, priežiūros ir pavalgyti. Paskui mes pasikalbėsime. 
Bet ne anksčiau... 

— Aš mačiau savo varžovę... ji nuostabi... 

— Mes pasikalbėsime apie ją vėliau, ir aš pasistengsiu išvaikyti tavo 
nuogąstavimus... O dabar jauskis kaip namie, tik Alachas žino, kaip aš 
džiaugiuosi galėdamas tave čia priimti. O, mano sesuo, eime. Bet pirma 
pasakyk, kas šitie žmonės? Tavo tarnai? 

— Daugiau negu tarnai — jie mano draugai. 

— Tuomet jie bus ir mano draugai. Eime visi kartu. 

Katrina su Abu nuėjo siaurais akmeniniais laiptais į viršutinę galeriją. 
Įkandin jų sekė Žozė ir Gotjė, priblokšti pirmo įspūdžio, kurį jiems padarė 
susitikimas su šiuo nepaprastu, keistai apsirengusiu mažu daktaru. Žozė 

daugiau neapsimetinėjo esąs neregys ir patenkintas šypsodamasis šokinėjo 
laiptais aukštyn. 

— Broleli, — sušnabždėjo jis Gotjė, — aš manau, ponios mūšis beveik 
laimėtas. Atrodo, šis mažas žmogelis žino, kas yra tikra draugystė. 

— Aš manau, tu teisus. Bet nesu tikras dėl pergalės... Tu nepažįsti 
mesiro Arno. Jis išdidus kaip liūtas, užsispyręs kaip mulas ir drąsus kaip 
erelis... bet jis gali būti ir žiaurus. Jis iš tų žmonių, kurie verčiau išplėš 
savo širdį negu atleis nuoskaudą. 

— Argi jis nemyli žmonos? 

— Jis dievina ją. Aš niekada nemačiau poros, kuri taip aistringai mylėtų 
vienas kitą. Bet jis įsitikinęs, kad ji metė jį. Ir aš nežinau, kaip jis pasielgs 
dabar!.. 

Žozė neatsakė. Nuo tos akimirkos, kai pirmą kartą susitiko su Katrina, 
jis nekantravo kuo greičiau pamatyti žmogų, kuris taip užkerėjo ją. 

— Mums reikia laukti ir tikėtis, — sušnibždėjo Žozė, bet jis daugiau 
nespėjo ištarti nė žodžio, nes Abu al Chairas jau atidarė mažas, dailiai 
išraižytas duris, kurios vedė į didelį kambarį, ir pasakė jiems, kad netrukus 
ateis tarnai, kurie patenkins visus jų norus. Paskui jis tris kartus suplojo 
delnais ir atidarė duris į Katrinos kambarį. Be abejo, tai buvo gražiausias 
kambarys visame name: kedro lubos buvo papuoštos įmantriais raižiniais 
ir paauksuotos, sienas dengė mozaika, marmurinės grindys buvo išklotos 
persų kilimais. Ovalinėse nišose stovėjo veidrodžiai, šviestuvai ir prausi- 
mosi reikmenys, varinis dubuo ir ąsotis. Kiekviename kambario kampe 
buvo po skrynią, apmuštą oda su aukso įspaudais, drabužiams, bet lovos 
nesimatė. Maurų papročiu ji buvo sulankstyta ir paslėpta nuošalioje vie- 
toje, o apskrita kanapa veidrodinėje nišoje, apkrauta įvairiaspalvėmis 
šilkinėmis pagalvėlėmis, tarsi kvietė atsisėsti ant jos. Visi langai buvo 
atidaryti į vidinį kiemelį. 

Abu al Chairas leido Katrinai pasigrožėti kiekviena šio nuostabaus 
kambario detale; kambaryje viskas atitiko moters skonį. Paskui jis nesku- 
bėdamas atidarė vieną skrynią ir ištraukė iš jos įvairiaspalvio šilko atrai- 
žas, kurias beveik su moterišku kruopštumu išdėliojo ant kanapos. 

— Matai, — tarė jis, — aš iš tiesų laukiau tavęs. Nupirkau visa tai šilko 
parduotuvėse kitą dieną po to, kai sužinojau, kad tavo vyras čia. 

Katrina ir Abu kurį laiką žiūrėjo vienas į kitą, paskui, jam nesuspėjus 
jos sulaikyti, ji griebė jo ranką ir ėmė bučiuoti, iš jos nuostabių akių 
pasruvo ašaros. Abu atsargiai ištraukė ranką. 

— Dievo siųstas svečias pas mus visada labai gerbiamas, — švelniai 
tarė jis, — bet kai tas svečias dar ir mielas mūsų širdžiai, tai negali būti 
didesnio džiaugsmo tam, kuris nuoširdžiai tiki. Kaip tik aš turiu dėkoti tau. 

Po valandos, nusiplovę ilgos kelionės purvą ir apsivilkę šeimininko 
dovanotais drabužiais — vyrai apsirengė plačiais vilnoniais juodos ir 
baltos spalvos dryželiais chalatus ir susijuosė plačiomis šilkinėmis juos- 
tomis, o Katrina — šilko suknele su gilia iškirpte priekyje, — keliauninkai 
susėdo ant pagalvių aplink didelį sidabruotą stalą Abu al Chairo kamba- 
ryje. Stalas buvo padengtas kaip tikrai puotai — kepta aviena, maži 
pyragaičiai, įdaryti karvelių mėsa, kiaušiniais ir migdolais, ir tarp visos 
tos daugybės įvairių patiekalų — neregėti vaisiai ir daržovės, daugelis 
kurių buvo nežinomi keliauninkams iš šiaurės. 

— Labiausiai aš mėgstu žemės vaisius, — tarė Abu ir nusišypsojo, prieš 
atsikąsdamas didelio aromatingo meliono jis pasiūlė ir jiems pasekti jo 
pavyzdžiu. — Juose gyvena saulė. 

Ant lėkščių buvo išdėliota apelsinų, citrinų, obuolių, moliūgų ir šviežių 
pupų, taip pat didelių žirnių, bananų, vynuogių, migdolų ir, žinoma, 
granatų. Krūvos vaisių džiugino akį ir kėlė apetitą. Žozė ir Gotjė, apsvaigę 
nuo puikaus vyno, kurio buvo įpilta į aukštą dailų ąsotį — šeimininkas 
apdairiai pastatė vyno ąsotį netoli jų, — ėmė godžiai ir susidomėję kirsti 
vaisius. Jie taip smarkiai rijo, kad Abu lūpomis nuslinko šypsena, nes jis 
valgė santūriai. 

— Jūs čia visada taip valgote, šeimininke? — paklausė Žozė pilna 
burna. 

— Nesakykite man “šeimininke", vadinkite mane tiesiog Abu. Aš 
tikrai tikiu Alachą. Taip, aš visada taip valgau. Jūs matote, kad žodis 
“badas" čia nežinomas. Saulė, vanduo, derlinga žemė visko duoda pakan- 
kamai. Viskas, ką mums reikia daryti — tai dėkoti Viešpačiui. Aš supran- 

tu, kad jums, šiauriečiams, sunku įsivaizduoti tokią šalį. Bet kaip tik todėl, 
— liūdnai tęsė jis, — Kastilijos gyventojai nori išvyti mus iš čia; jie taip 
jau padarė Valensijoje, Kordoboje, Sevilijoje ir kitose pusiasalio vietose, 
kurias mes pavertėme turtingomis ir žydinčiomis. Bet jie nesupranta, kad 
didelė mūsų turtų dalis atėjo iš Rytų ir iš Afrikos — iš tenai išilgai 
pakrantės atplaukia čia laivai... Bet kai tik Granados karalystė pateks į jų 
rankas, visa tai baigsis. 

Tai kalbėdamas, jis akies krašteliu stebėjo Katriną. Nepaisant ilgos 
kelionės, jaunoji moteris vos prisilietė prie valgio. Ji suvalgė gabalėlį 
arbūzo, truputį migdolų ir pistacijos riešutėlį ir dabar mažu sidabriniu 
šaukšteliu maišė tarno paduotus ledus su rožės žiedlapiais. Katrina buvo 
paskendusi savyje ir nesiklausė pokalbio. Atrodė, ji yra toli nuo šio vėsaus 
kambario su lipdytinėmis lubomis, ir jos siela skrajoja šalia rūmų —tvir- 
tovės, kuri buvo visai greta, bet tokia neprieinama; ten už rausvų sienų 
kitai moteriai plaka Arno širdis. 

Abu al Chairui pasirodė, kad iš jos akių netrukus pasipils ašaros. Jis 
pasišaukė tarną ir pašnibždėjo jam į ausį keletą žodžių. Negras atsakyda- 
mas linktelėjo ir išėjo iš kambario. Po kelių minučių tarpduryje suskam- 
bėjo aukštas ir sodrus balsas: 

— Gaaarbė hercogui! Gaaarbė hercogui! 

Katrina atsipeikėjo iš savo liūdnų apmąstymų ir krūptelėjo, tarsi širšės 
įgelta. Ji su nuostaba pažvelgė į besišypsantį didžiulį negrą, kuris pastatė 
priešais ją sidabrinį narvelį; tame narvelyje tupėjo didelė graži papūga ir 
snapu kedenosi plunksnas. 

— Gedeonas! — netikėdama savo akimis sušnibždėjo ji. — Negali 
būti.! 

— Kodėl gi? Argi ne tu dovanojai jį man prieš išvykdama iš Dižono? 
Jis visada buvo man dovana ir mylimas draugas. Kaip matai, aš gerai juo 
rūpinausi. 

Džiaugdamasi kaip vaikas, Katrina glostė paukštelio plunksnas. Papū- 
ga snapu valėsi sparnus, išdidžiai vaikštinėjo kartele, burkuodama kaip 
balandis, ir žiūrėjo į ją apvaliomis akimis. 

Papūga išsižiojo ir suriko: 

— Nėra Dievo, išskyrus Alachą, ir Mahometas jo pranašas! 

— Atrodo, ji gerokai išpruso, — nusijuokė Katrina. — Ir dar labiau 
išgražėjo! — Ji pasilenkė prie papūgos visai taip pat, kaip kadaise dėdulės 
Matjė parduotuvėje, ir papūga lengvai kaptelėjo snapu jai į lūpas. 

— Kiek daug prisiminimų susiję su ja, — sušnibždėjo Katrina ir staiga 
vėl nuliūdo. Juk papūga buvo pirmoji hercogo dovana, kai jis įsimylėjo ją. 
Ji buvo pirmoji draugė, kai Katrina, beprotiškai įsimylėjusi Arno de 
Monsalvi, pateko į didžiojo krikščionių pasaulio hercogo spąstus. Papūga 
sukėlė Katrinai daug prisiminimų. Bet Abu al Chairas nenorėjo, kad 
Katrina liūdėtų. 

— Aš ne tam atnešiau ją čia, kad tu vėl imtum liūdėti, — švelniai tarė 
jis, — o tam, kad parodyčiau: laikas ne taip smarkiai, kaip tau atrodo, 
keičia vyrus. Laikas kartais veikia atvirkščiai. 

— Hercogo laikas praėjo. 

— Aš noriu priminti tau ne jį, o nuostabias akimirkas, kurias tau 
dovanojo meilė. 

— Meilė davė man jų ne tiek daug. 

— Tačiau pakankamai, kad tavo gyvenime būtų daug prisiminimų. Jų 
daug turi ir tavo vyras, ir jam sunku užmiršti juos. 

— Iš kur tu tai žinai? 

— Kas galėjo man papasakoti apie jūsų bendrą gyvenimą, jei ne jis? 

— Tu... tu matei jį? 

— Taip, žinoma, — šypsodamasis tarė Abu. — Atrodo, tu užmiršai, 
kad mes buvome geri draugai. Jis prisiminė mane, prisiminė, kad aš 
gyvenu šiame mieste. Ir pasikvietė mane beveik iš karto, kai tik atvyko į 
Alhambrą. 

— Ir tu buvai pas jį? 

— Aš gydytojas, bet aš ir nuolankus kalifo draugas, jis gerai su manimi 
elgiasi. Tačiau turiu pridurti, kad princesė Zobeida, kurios belaisvis yra 
tavo vyras, nemėgsta manęs nuo to laiko, kai aš išgelbėjau gyvybę valdovei 
Aminai, kurios ji neapkenčia. Jei kalbėsime visai atvirai, ji nekenčia 
manęs, ir mano vizitą galėjo ištverti tik todėl, kad norėjo įtikti “prancūzų 
ponui". Aš galėjau bent valandą pasikalbėti su mesiru Arno. 

— Tu sakei, kad jis yra šios moters belaisvis! — sušuko Katrina, ir jos 
veidas patamsėjo iš pavydo. — Kodėl tu, žmogus, žinantis žodžio vertę, 
meluoji? Kodėl nesakai, kad jis — jos meilužis? 

— Todėl kad aš nieko apie tai nežinau, — ramiai tarė Abu. — Turbūt 
šią paslaptį saugo Alhambros naktis, o dauguma tarnų čia — nebyliai. 

Katrina kokią minutę dvejojo, bet paskui pasiryžo: 

— Bet... jis tikrai išsigydė raupsus? 

— Jis niekada nesirgo raupsais. Yra ligų, labai panašių į raupsus, bet 
jūsų gydytojai negali jų pažinti. Princesės gydytojas Hadži Rachimas — 
šventas žmogus, jis atliko didelę kelionę į šventąją Meką, bet tai nepakeitė 
mano nuomonės apie jį kaip apie didelį kvailį. Tačiau net ir jis, vos 
pažvelgęs į jūsų vyrą, suprato tai. Norėdamas įsitikinti, jis palaikė jo ranką 
virš liepsnos; jūsų vyras suriko, o tai rodo, kad jo galūnės yra nepraradusios 
jautrumo. 

— Bet kas gi yra ta keista liga? Aš savo akimis mačiau ant jo rankų 
baltas dėmes. 

— Salerno mokykloje garsusis Trotula jo ligą pavadino vitiligio, arba 
baltieji spuogai. Aš manau, kad jūsų leprozoriumuose daug nelaimingųjų, 
užsikrėtusių šia liga: jūsų netikę gydytojai neteisingai nustatė jiems diag- 
nozę. 

Stojo tyla. Gotjė ir Žozė sėdėjo it statulos netardami nė žodžio. Jie 
tiesiog klausėsi ir laukė, kada paklaus jų nuomonės. Katrina pasinaudojo 
tyla, kad surikiuotų savo mintis. Klausimai, kuriuos ji norėjo užduoti Abu, 
buvo tokie pat skausmingi. 

— Kodėl Arno nuėjo paskui šią moterį? — kimiai paklausė ji. — Jis 
tau pasakė? 

— Kodėl belaisvis eina paskui tą, kuris jį pagrobė? 

— Bet kas jį daro belaisvį? Jėga... ar meilė? 

— Jėga, ir aš absoliučiai esu tuo įsitikinęs, nes jis man papasakojo, kaip 
Zobeidos kariai paėmė jį į nelaisvę netoli Toledo. O dėl meilės, tai gali 
būti... Bet aš tuo abejoju. 

— Kodėl? 

— Aš nenorėčiau, kad tu klausinėtum apie tai. Mano atsakymas įskau- 
dins tave. Dalykas tas, kad Arno de Monsalvi daugiau netiki tikra meile. 
Jis sako, kad nuo to laiko, kai kitas vyras privertė tave užmiršti aistrą, kuri 
jus siejo, jokia moteris negalės dovanoti jam tyros ir nuoširdžios meilės. 

Katrina narsiai ištvėrė smūgį. Ji turi būti sąžininga pati sau: susižavė- 
jimo Pjeru de Brezė atsiminimas ilgai persekios ją. Ji dažnai priekaištavo 
sau dėlto... ypač dėl tos lemtingos nakties Šinono sode, kai gražuolis riteris 
beveik sugundė ją ir Bernaras d' Armanjakas užtiko Katriną jo glėbyje. 

— Aš to nusipelniau, — paprastai pasakė ji. — Bet meilės jėga yra 
visagalė ir... šita moteris, juk jinai myli jį? 

— Aistringai ir tokia atsidavusia meile, kad tai stebina jos artimuosius 
ir kelia jiems nerimą. “Prancūzų pono“ valdžia jai absoliuti. Jam viskas 
leidžiama, bet... jis negali net pažvelgti į kitą moterį. Vargas moteriai, 
kuriai jis nusišypsos ar ištars švelnų žodį! Ją tuoj pat nužudo. Jau dešimt 
moterų buvo už tai nužudytos. Nė viena iš Zobeidos tarnaičių nedrįsta net 
pažvelgti į žmogų, kurį taip karštai myli jų ponia. Jos patarnauja jam 
klūpėdamos ant kelių ir užsidengusios veidus. Priešingai negu reikalauja 
paprotys, kad vyrai ir moterys gyventų atskirai, paviljonas, kuriame gyve- 
na mesiras Arno, yra Zobeidos sode. 

— Ir kalifas tai leidžia? 

Abu al Chairas gūžtelėjo pečiais: 

— Kodėl gi ne? Juk jis laiko jūsų vyrą vienu iš krikščionių vergų. Jis 
žiūri į jį kaip į savo sesers mėgstamą žaisliuką, ne daugiau. Be to, 
Muchamedas per daug gerai žino siaubingą savo sesers charakterį ir nė 
nemėgina jai dėl nieko prieštarauti. Nasridi — keista šeima... joje žmogaus 
gyvybė nevertinama. Išlikti soste sunku, ir kai tu išgirsi, kad Muchamedas 
VIII jau išgyveno dvejus rūmų perversmus, tai geriau suprasi jo padėtį. 
Raudonoji pilis — tai gyvačių lizdas. Prie jos ir prieiti pavojinga... 

— Bet aš padarysiu tai. Aš noriu tenai patekti. — Gotjė ir Žozė mėgino 
prieštarauti, o Abu buvo toks sukrėstas, kad akimirką prarado žadą. 

— Tu nori patekti į Alhambrą? — pagaliau ištarė Abu. — Tu turbūt 
proto netekai. Kaip tik negalima to daryti. Nors Zobeida manęs neapken- 

čia, aš pats nueisiu ten viena ar kita dingstimi ir pasakysiu tavo vyrui, kad 
tu esi mano namuose. Aš jau perspėjau jį, kad tu ateisi čia. 

— Ir ką jis pasakė? 

— Jis nusišypsojo ir palingavo galva: “Kodėl tu taip manai? Ji turi 
viską, ko tik kada nors troško — meilę, padėtį, turtus, — jos išrinktasis 
žino, kuo sužavėti moterį. Ne, ji niekada neateis čia" 

— Kaip menkai jis mane pažįsta, — atsiduso Katrina. — Tu buvai 
teisus. 

— Aš džiaugiuosi, kai nueisiu aplankyti jį ir... 

Jis nebaigė, nes Katrina sustabdė jį ir uždėjo jam ant peties ranką. 

— Ne. Aš to nenoriu dėl dviejų priežasčių. Pirma, kai jis sužinos, kad 
aš čia, jis gali tau pasakyti, kad aš jam daugiau nieko nereiškiu, ir tai 
pražudys mane, arba jis pamėgins susitikti su manimi, ir tada iškils pavojus 
jo gyvybei. 

— Tai viena priežastis. O kita? 

— Kita yra ta, kad aš noriu pamatyti, girdi, savo akimis pamatyti, kaip 
jis elgiasi su ta moterimi! Aš noriu sužinoti, tu supranti, noriu sužinoti, ar 
jis myli ją. Aš turiu žinoti, ar iš tikrųjų ji išstūmė mane iš jo širdies. Aš 
noriu matyti jų bučinius ir glamones. Aš blaiviai vertinu padėtį. Patikėk 
manimi, nesu naivi mergina. O dėl Zobeidos, tai ji pakankamai graži — 
aš tai pamačiau per pirmąjį susitikimą fr puoliau į neviltį... Kodėl gi ji 
negali užkariauti jo širdies? 

— Tarkime, kad taip ir yra, — garsiai tarė Gotjė. — Tarkime, ji 
nugalėjo mesirą Arno; ką jūs tada darysite? 

Katrinos veidas pamažu išblyško. Ji užsimerkė ir pamėgino įsivaizduo- 
ti Arno princesės glėbyje. Tai buvo nesunku, juk ji jau matė varžovę. Jos 
vaizduotėje iškilęs vaizdas buvo nepakenčiamas. 

— Nežinau, — pasakė ji. — Iš tiesų nežinau... bet pirma turiu viską 
pamatyti savo akimis. Todėl aš turiu patekti tenai. 

— Ponia Katrina, leiskite man eiti vietoj jūsų. Patikėkite manimi, aš 
įstengsiu sužinoti, ar jūsų vyras įsimylėjęs kitą moterį. Ir jums bent jau 
nebus jokio pavojaus. 

Abu al Chairas nusijuokė: 

— Kaipgi tu pateksi tenai, žmogau iš Šiaurės? Nors Zobeidos kamba- 
riai ir yra truputį nuošaliai, bet tai — haremo dalis, ir kalifo sargybiniai 
saugo visas duris. Vieninteliai ten įeinantys vyrai — eunuchai. 

— O mesiras Arno? 

— Jis — belaisvis, ir Zobeida gerai saugo savo lobį. Tu paguldysi 
galvą, bet nieko nepasieksi... 

Gotjė mėgino prieštarauti, bet daktaras mostu nutraukė jį. Jis atsisuko 
į Katriną: 

— O kaip tu ketini patekti į Zobeidos kambarius? 

— Dar nežinau. Galbūt persirengusi tarnaite. Žozė dėka aš kalbu jūsų 
kalba ir esu nebloga aktorė. 

Norėdama tai įrodyti, Katrina papasakojo, kaip ji gyveno tarp čigonų 
ir kokį pavojingą vaidmenį vaidino kelias savaites. 

— Tada aš tik norėjau atkeršyti už Arno ir už save. Dabar man iškilęs 
gyvybės ar mirties klausimas. Maldauju tave, Abu, padėk man, padėk man 
patekti į Alhambrą. Aš turiu jį pamatyti, aš turiu žinoti... 

Ji ištiesė jam rankas, ir Abu nusigręžė; jis buvo bejėgis prieš moters 
ašaras. Akimirką jis tylėjo ir pagaliau atsidusęs ištarė: 

— Juk tai beprotybė, bet aš seniai žinau, kad jei tu ko nors panorėsi, 
tai būtinai pasieksi savo. Pažadu, kad rimtai apgalvosiu. Bet tam reikės 
laiko. Tokioms avantiūroms ruošiamasi kruopščiai ir slaptai. Palik tai man. 
O kol kas pagyvenk mano namuose... Čia niekas tau netrukdys, kaupk 
jėgas, kol lauki... 

— Laukti? — užprotestavo Katrina. — Laukti. Ir tu tai sakai man? Tu 
manai, aš galiu ramiai laukti, kai... kai mane kankina pavydas? Kai aš 
nekantrauju kuo greičiau pamatyti Arno? — atvirai prisipažino ji. 

Abu al Chairas atsistojo, įsikišo rankas į plačias chalato rankoves ir 
griežtai pažvelgė į Katriną. 

— Pavydas ir nekantravimas kamuos tave kelias dienas ilgiau negu tu 
manai. Prieš keletą valandų tave apėmė panika dėl Zobeidos grožio. Bet 
negi tu norėtum pasirodyti mylimam žmogui nesutvarkytais plaukais, 
raukšlių išvagotu veidu, sugrubusiomis rankomis ir tokia sulysusi, kaip 
išbadėjusi katė? 

Katrina sumišusi nuleido galvą, o jos skruostai paraudo it granatai ant 
stalo. 

— Negi aš pasidariau tokia negraži? — paklausė ji. 

— Tu gerai žinai, kad ne, — sausai atsakė Abu. — Bet mūsų šalyje 
moteris gyvena tik tam, kad suteiktų malonumą vyrui. Jos kūnas turi 
kvepėti tais kvapais, kurie patinka jam, turi būti tarsi išpuoselėtas, pilnas 
rožių sodas; jis turi būti pasirengęs patenkinti kiekvieną jo norą. Tai 
Zobeidos ginklas, ir tu taip pat turi jį valdyti. Tuomet galėsi kovoti su savo 
varžove kaip lygi su lygia. Prisimink, juk tu buvai “Dama su juoduoju 
briliantu", kuri pavergė hercogo širdį. Rytoj aš nuvesiu tave pas Fatimą ir 
patikėsiu jos globai. Aš nemačiau šlykštesnės senės, kaip ši sąvadautojų 
karalienė, bet ji daugiau negu sumani ir nuvarytą kuiną pavers linksma 
kumelaite žvilgančiais šonais. Ji palanki man ir padarys stebuklą su tavo 
išore. Dabar aš palieku tave. Man reikia aplankyti savo pacientus. Mes dar 
susitiksime šiandien vakare. 

Abu oriai išėjo iš kambario, palikęs sutrikusią Katriną; ji mąstė, ar 
žodžiai apie “nuvarytą kuiną" buvo taikyti jai. Šis klausimas taip aiškiai 
atsispindėjo jos veide, kad Gotjė ir Žozė iš širdies nusikvatojo. Žozė 
juokėsi iki ašarų. 

— Aš dar niekada nesu matęs tokio linksmo žmogaus kaip šis mažylis, 
— kvatojo jis, rankomis plodamas sau per šonus. — O... o... ne, tai labai 
juokinga! 

Katrina kokią minutę žiūrėjo į besiraitančius nuo juoko vyrus ir stebė- 
josi, kaip jai nepritrūksta kantrybės žiūrėti į šitą nesąmonę. Bet juokas 
buvo toks užkrečiamas, kad ji negalėjo ilgai susilaikyti ir prisidėjo prie 
bendrų linksmybių. 

Gedeonas, išgirdęs, kad ji iš širdies juokiasi, nutarė, jog iš mandagumo 
ir jam reikia prisidėti prie visų: “Cha... cha... cha... — suriko jis. — 
Nepppppakennčiama... Katrina! Šlovė hercogui!" 

Pagalvė, paleista Gotjė ranka, pataikė tiesiai į taikinį ir nutraukė papūgą 
per pusę žodžio. 

Dešimtas skyrius 


Fatima, pirčių patarnautoja 


Katrina tysojo ant marmurinės plokštės, užtiestos raudonu rankšluos- 
čiu, ir stengėsi, kaip buvo liepta, apie nieką negalvoti. Ji atsidavė senosios 
Fatimos ir jos padėjėjų globai; Katrinos akys buvo užmerktos, kad nesu- 
sitiktų su Fatimos akimis. Senė buvo dar šlykštesnė negu ją pavaizdavo 
Abu al Chairas. 


Tai buvo galinga etiopė, juoda kaip naktis ir stipri kaip meška. Jos 
tankūs garbanoti, vos žilstelėję juodi plaukai buvo pakirpti trumpai kaip 
vyro, didelės akys vartėsi akiduobėse, vyzdžių beveik nesimatė gelsvuose 
baltymuose, kurie buvo išraižyti plonų raudonų kraujagyslių. Kaip ir dvi 
jos pagalbininkės, ji buvo iki juosmens nuoga; jos juoda oda blizgėjo nuo 
prakaito; didžiulės kaip arbūzai krūtys su kiekvienu judesiu kilnojosi. 
Kartkartėmis ji nusišypsodavo, ir storos raudonos lūpos apnuogindavo 
spindinčius baltus dantis. Ji masažavo jaunąją moterį didžiulėmis it kul- 
tuvės rankomis. 


Kai Katrina, apsisiautusi dideliu žaliu apdangalu, iškilmingai lydima 
paties Abu ir dviejų nebylių, kurie ėjo atsilikę per tris žingsnius, atjojo ant 
asilo, Fatima žemai nusilenkė ir paskui ėmė kalbėtis su mažuoju daktaru 
tokia greitakalbe, kad Katrina nebūtų supratusi, apie ką jie kalba, jei Abu 
iš anksto nebūtų jos įspėjęs, ką jis ketina pasakyti, kodėl jo namuose 
atsirado šviesiaplaukė moteris. 


Jo planas buvo labai paprastas, nors šiek tiek ir netikėtas, turint ome- 
nyje didelį nepasitikėjimą moterimis apskritai: jis ką tik nusipirko šią 
gražią šviesiaplaukę vergę barbarų laive, kuris buvo nuleidęs inkarą Al- 
meiroje; jis tikisi, kad ji nuskaidrins jo gyvenimą sulaukus jam garbingo 
amžiaus, kai Fatima, pasitelkusi savo meną, padarys ją tinkamą įnoringo 
musulmono lovai. Bet jis paprašė, kad storoji etiopė aptarnautų Katriną 
atskirai nuo kitų klientų, nes būgštavo, jog ilgi liežuviai išnešios žinią apie 
jo nuostabų laimikį. Nedrąsi jos draugo veido išraiška, nuleistos akys, 

patenkinto žmogaus išvaizda — to Katrinai buvo jau per daug ir ji vos 
nenusijuokė, bet Fatima priėmė visa tai kaip savaime suprantamą dalyką. 

Arba, veikiau, kai nemaža aukso dinarų suma perėjo iš rankų į rankas, 
ji nutarė, kad gerasis Abu al Chairas tikriausiai aistringai įsimylėjo ir kad 
niekada nereikia per daug pasikliauti išore. 


Nepaisant šio mažo žmogaus orumo ir išdidžios laikysenos, spren- 
džiant iš to, kas buvo pasakyta ir padaryta, jis niekuo nesiskyrė nuo kitų 
vyrų, ir graži mergina visada galėjo palenkti jį savo valiai... 


Fatima iškart griebėsi darbo. Dvi maurės, tiek pat liesos, kiek stora 
buvo jų šeimininkė, kaipmat išrengė ją, ir Katrina pasijuto sėdinti ant 
medinės kėdės kambaryje, išklotame kokliais ir pilname garų. Ją paliko 
ten prakaituoti gerą pusvalandį, po to dvi padėjėjos nuvedė ją, dūstančią 
nuo oro trūkumo, prie masažavimo plokštės, kur laukdama stovėjo Fatima 
įsirėmusi rankomis į šonus tarsi aukos laukiantis budelis. Katriną paguldė 
ant plokštės tarsi tešlos gabalą. Negaišdama nė sekundės, Fatima užsimovė 
ant dešinės rankos šiurkščios vilnos pirštinę, kaire prisitraukė puodą, pilną 
kažkokios ochros spalvos pastos, ir nepaprastai mikliai ėmėsi tepti ja savo 
klientę. Per vieną mirksnį Katrina pasidarė panaši į purvo statulą su 
angomis akims ir burnai. Galingos Fatimos rankos masažavo Katrinos 
kūną; paskui padėjėjos nuplovė pastą švariu vandeniu, apsiautė Katriną 
dideliu vilnonės medžiagos gabalu, nuvedė prie kito stalo ir pasodino taip, 
kad plaukai laisvai kristų žemyn. 


Katrinos plaukai buvo du kartus išplauti su muilu, juos kelis kartus 
perplovė, paskui sušukavo ir ištrynė jazminų esencija. Per visas šias 
procedūras ji neišgirdo iš Fatimos nė žodžio. Fatima nesiryžo kalbėti su 
savo kliente tol, kol ši, apsupta balto rankšluosčio turbanu ir apvilkta plačia 
balta vilnone suknele, buvo paguldyta ant didžiulės sofos, ant kurios 
mėtėsi daugybė pagalvių. Paskui Fatima pliaukšteljo delnais, ir pasirodė 
eunuchas; jis nešė didelį varinį padėklą su daugybe nedidelių lėkštučių, 
kurias jis išdėliojo ant žemo stalelio prie sofos. Fatima, nė nesiteikusi 
prisidengti savo nuogumo pasirodžius eunuchui, parodė į padėklą. 


— Tu turi visa tai suvalgyti. 

— Viską? — sušuko nustebusi jaunoji moteris, nes prieš save matė 
kelių rūšių garuojančius mėsos kukulius, dviejų rūšių sriubą — vienoje iš 
jų irgi plaukiojo mėsos kukuliai, — acte marinuotus agurkus, keptus 
baklažanus, šutinį su aštriai kvepiančiu padažu ir pagaliau daugybę pyra- 
gaičių ir saldumynų, užpiltų medumi ir pabarstytų migdolais. Viso to būtų 
užtekę pavalgydinti patį Gotjė! 

— Ašjokiu būdu nesuvalgysiu viso to! — nedrąsiai sušuko ji, pagarbiai 
žiūrėdama į įspūdingų gabaritų Fatimą. Tačiau masažuotojos tai nesujau- 
dino. 

— Gali valgyti kiek tik nori ilgai, bet turi suvalgyti viską. Atsimink, 
Aušros Šviesa: tavo šeimininkas, Abu al Chairas, atidavė tave man, kad 
paversčiau tave gražiausia būtybe iš šalių, kuriose garbinamas Mahome- 
tas. O aš turiu rūpintis savo reputacija. Tu liksi čia iki to laiko, kai tavo 
kūnas pasidarys lygus ir švelnus kaip rožių lapelių kremas. 

— Tu nori pasakyti, kad aš negaliu išeiti iš čia? — paklausė Katrina. 

— Tu neišeisi iš šito kambario tol, kol nebūsi verta savo pono lovos, 
— ramiai atsakė etiopė. — O kol kas šis kambarys bus tavo namai. Čia 
tave lepins, tavimi rūpinsis, prižiūrės tave kaip... 

— Kaip žąsį, kurią reikia atšerti! — piktai sušuko Katrina. — Bet aš 
nenoriu likti čia. Aš mirsiu iš nuobodulio! 

— Tau nebus laiko nuobodžiauti. Tu graži, bet baisiai liesa, tavo oda 
sausa. Visu tuo reikia pasirūpinti. Be to, tu galėsi vaikštinėti po sodą, 
vakarais kvėpuoti oru terasoje, ir tau bus leista vaikščioti po miestą kaip 
reikiant apsiaustai apdangalu ir saugomai. Patikėk manimi, tau nebus kada 
nuobodžiauti. Kiek tu būsi čia — tai priklausys nuo tavęs pačios, nuo to, 
kiek tu man padėsi. Kuo greičiau mažasis daktaras bus patenkintas rezul- 
tatu, tuo greičiau galėsi išeiti iš čia... nors, turiu prisipažinti, nesuprantu, 
kodėl tu nori, kad jis tave glamonėtų. Jis turi daug proto, bet, aš manau, 
nėra labai geras meilužis. Dabar valgyk! 

Ir davusi šį atsisveikinimo įsakymą Fatima išėjo. Katrina nežinojo, ar 
jai juoktis, ar verkti. Kaip Abu drįso palikti ją šitos moters nelaisvėje? Juk 
jis nesakė Katrinai, kad ji negalės išeiti iš čia, kol vėl neatgaus viso savo 
grožio. Be to, buvo nesunku susiprotėti, kad pavesdamas ją šio juodojo 

cerberio globai jis ketino apsaugoti Katriną nuo jos pačios protrūkių ir 
duoti jai laiko apmąstymams. Galų gale jis pasielgė išmintingai, ir geriau- 
sia — paklusti jam. 

Todėl Katrina nuolankiai suvalgė viską, kas buvo ant padėklo, su 
malonumu išgėrė stiprios karštos saldžios mėtų arbatos, o paskui užsnūdo. 
Atsibudusi ji pamatė, kad Fatima stovi šalia lovos ir visa burna šypsosi, 
rodydama tvirtus baltus dantis. 

— Tu miegojai beveik dvi valandas ir beveik viską suvalgei. Gerai. 
Mes suprantame viena kitą. Dabar galime tęsti toliau. 

Atsargiai, it krištolo vazą, dvi merginos pernešė Katriną nuo sofos į 
kambarį; ten ją ištrynė tiršta pasta, kuri buvo pagaminta iš kreidos ir 
geltonojo arseno, ir pašalino plaukus nuo kūno. Tuo tarpu kirpėjas sutepė 
jos galvą šviesia chna — plaukų dažais; juos nuplovus, plaukai įgijo 
nuostabų raudono aukso atspalvį. Masažuotoja ištrynė Katrinos kūną 
kvepiančiu aliejumi ir ėmėsi darbo. Šį kartą Katrina pajuto tikrą malonu- 
mą. Fatimos rankos galėjo būti ir nepaprastai tvirtos, ir neįtikimai švelnios. 
Be abejo, norėdama padrąsinti Katriną, storulė etiopė, masažuodama jos 
pilvo raumenis, pasakė: 

— Kai tu išeisi iš čia, galėsi lenktyniauti net su princese Zobeida, 
haremo puošmena. 

Išgirdusi šį vardą, Katrina krūptelėjo. Ji kaipmat sukluso ir ėmė apsi- 
mestinai nerūpestingai klausinėti. 

— Aš girdėjau apią ją. Sako, ji labai graži. Ar tu pažįsti ją? 

— Žinoma, aš ją pažįstu. Kartą, kai ji sirgo, ją netgi buvo atvedę pas 
mane. Ji gražiausia Rytų pantera. Laukinė, žiauri, aistringa, bet graži! Ji 
nuostabiai graži! Ir ji tai gerai žino. Zobeida didžiuojasi savo kūnu, jo 
tobulumu ir mėgsta jį rodyti. Savo namuose, sode, ji vaikšto neapsirengusi, 
tik užsimetusi permatomą musliną ir pasipuošusi brangenybėmis, kad kuo 
daugiau malonumo dovanotų savo meilužio akims. 

Katrinos gerklė perdžiūvo: 

— Meilužio? 

Fatima apvertė Katriną kaip blyną ir ėmė masažuoti jai nugarą. Paskui 
sukikeno: 

— Man reikėjo sakyti “meilužių", nes turgavietėse pašnibždomis kal- 
bama, kad daug gražių jaunikaičių įeidavo naktį į jos miegamąjį pro slaptas 
duris. Sako, kad ji atsivesdavo net tvirtų ir gražių vergų, kurių kūnus paskui 
rasdavo Alhambrą juosiančiame griovyje... 

Katrina pajuto kažką tarp nerimo ir palengvėjimo. Viena vertus, jei 
Zobeida iš tiesų buvo panaši į Mesaliną“, galbūt iš jos bus lengva atimti 
auką; bet, kita vertus, iš kur gali žinoti, kad tokia lemtis nelaukia ir Arno? 
Fatima kalbėjo toliau: 

— Bet prieš kelis mėnesius senas paskalas, kurios nešiojamos prie 
fontanų ir pašiūrėse, pakeitė naujos. Zobeida dabar turi tik vieną meilužį, 
prancūzų belaisvį, dėl kurio eina iš proto. Daugiau niekas nevaikšto pas ją 
pro slaptus jos sodo vartelius. 

— Tu matei tą žmogų? — paklausė Katrina. 

— Vieną kartą. Gražus, vyriškas, išdidus, tylus, jis panašus į Zobeidą. 
Kaip ir ji, jis — plėšrus, laukinis gyvulys... Jų meilės žaidimams vargu ar 
trūksta įniršio ir aistros, o jų glamonėms... 

To buvo per daug, ir Katrina neištvėrė. 

— Gana! — sušuko ji. — Įsakau tau nutilti!.. 

Fatima nutilo, nustebinta tokio netikėto įniršio protrūkio; ji stovėjo 
šluostydamasi rankas į savo klubų juostą ir susirūpinusi žiūrėjo į Katriną. 
Jaunoji moteris užsidengė veidą rankomis, kad paslėptų staiga ištryškusias 
ašaras. Staiga į mėnulį panašų etiopės veidą nušvietė šypsena. Atrodė, kad 
ji suprato netikėto Katrinos nusiminimo priežastį... Ji pasilenkė prie jos 
pasliko kūno, kad niekas jų neišgirstų: 

— Aš žinau, kodėl tu nelaiminga, Aušros Šviesa. Tau skaudu klausytis 
apie gražų Zobeidos meilužį, kai esi skirta silpno, seno žmogaus glamo- 
nėms. Ir tu teisi, nes tavo grožis vertas geresnio vyro... Bet nusiramink, 
mano gražuole, mes galėsime rasti tau kai ką geriau... 

Katrina pakėlė raudoną, užverktą veidą. 

— Ką tu turi galvoje? 


* Mesalina — Romos imperatoriaus Nerono žmona, pagarsėjusi palaidu elgesiu. 


181 


— Nesisielok. Aš žinau, ką darau, bet kol kas anksti apie tai kalbėti. 
Verčiau, mažoji kvailiuke, imkimės tavo veido... 


Atėjus nakčiai, Granados namų terasos pavirsdavo rūko apgaubtais 
sodais. Moterys su tamsiais apdangalais, pasipuošusios spindinčiais cechi- 
nais, arba ir visai be brangenybių, jeigu jos buvo pakankamai jaunos, 
rinkdavosi po savo terasų stogais pakvėpuoti vėsiu vakaro oru, pagraužti 
saldumynų ir paplepėti. Tai buvo leidžiama netgi tarnaitėms. Vyrai savo 
ruožtu verčiau rinkdavosi miesto aikštėse pasikalbėti, pasiklausyti pasa- 
kotojų ir muzikantų. Turtingi miestelėnai linksminosi soduose, žiūrėdami 
į garsias šokėjas. 

Vakare, kai Fatima paguldė Katriną tarp šilko pagalvių po nakties 
dangumi, jaunąją moterį apėmė keistas jausmas, lyg ji būtų iš naujo 
gimusi: ji jautėsi nepaprastai gerai, buvo atsipalaidavusi, beveik besvorė. 
Fatima vos ne valandą pralaikė ją didžiulėje šilto vandens vonioje, kur 
Katrina valgė vaisius, kuriuos valė ir jai padavinėjo ant kelių klūpanti 
vergė. Prieš aprengdamos ją keistais naujais drabužiais, jos išdažė jos 
veidą, specialia pasta ištepė dantis, lūpas paryškino karminu. Katrinos 
nagai dabar švytėjo it rausvi perlai. Nauja išvaizda pribloškė Katriną savo 
neįprastumu ir patrauklumu. Ji jautėsi nepaprastai lengvai su savo naujais 
drabužiais: puošnios plačios rausvo muslino kelnės, sujuostos ant klubų 
sunkia auksine juosta, apnuoginančios liemenį ir pilvą, ant viršaus — 
trumpas rausvo atlaso švarkelis trumpomis rankovėmis. Mažytė apskrita 
kepuraitė prilaikė didžiulę rausvą skraistę, kuria ji turėjo apsisiausti prieš 
išeidama ant stogo. 

Fatima ir jos vienintelė klientė ilgai tylėjo (Katrina sužinojo, kad šios 
pirtys buvo visiems uždarytos iki to laiko, kol ji bus čia, — nepaprastai 
ekstravagantiškas Abu gestas, padaręs labai stiprų įspūdį apkūniajai ma- 
sažuotojai). Naktis buvo kaip reta šilta, kvepėjo jazminais ir apelsinmedžių 
žiedais. Nuo terasos atsivėręs miesto vaizdas — mažytės siauros gatvelės, 
daugybe aliejinių lempų žėrintis turgus — buvo neįprastas ir pasakiškas 
moteriai, pripratusiai prie niūrių Vakarų miestų, kuriuose nuskambėjus 
vakaro varpams gatvės pavirsdavo galvažudžių medžioklės plotais. Kat- 

rina kaip užburta ilgai žiūrėjo į miestą. Iš vienos aikštės atsklido keista, 
švelni verianti muzika, lenktyniaudama su minkštu krioklio šniokštimu. 

Katrina nukreipė žvilgsnį į didžiulius rūmus, kurie buvo iškilę priešais 
Fatimos namą. Namas stovėjo ant Daro upės kranto gilioje lomoje, kurią 
upė skyrė nuo Alhambros; iš vienos pusės buvo uolingas kyšulys, iš kitos 
— Albaisino kalva ir Alkazabo Kadimo tvirtovė. Aksominio dangaus fone 
ryškiai matėsi rūmų sienos su giliomis šaudymo angomis priešais Fatimos 
namą. 

Rūmai nebuvo apšviesti, juose nebuvo jokių gyvybės žymių, išskyrus 
metalinį nematomų sargybinių žingsnių kaukšėjimą. Katrinai pasirodė, 
kad iš tų nebylių sienų kyla grėsmė, kad jos meta iššūkį jos norui išvaduoti 
belaisvį... 

Katrina taip ilgai žiūrėjo į rūmus, kad Fatima pastebėjo tai. 

— Atrodo, rūmai sužavėjo tave, Aušros Šviesa. Apie ką tu mąstai 
žiūrėdama į juos? 

Katrina drąsiai atsakė: 

— Apie princesės meilužį, gražuolį prancūzų belaisvį! Kaip tu žinai, 
aš atkeliavau iš tos pačios šalies. Aš negaliu nesidomėti juo. 

Putli Fatimos ranka užspaudė jai burną ir tvirtai užantspaudavo ją. 
Tamsoje Katrina pastebėjo, kad etiopės akys išsiplėtė iš siaubo. 

— Tau nusibodo gyventi? — sušnibždėjo Fatima. — Būtų protingiau 
išsiųsti tave atgal pas šeimininką. Iš gretimų terasų galima girdėti viską, 
kas kalbama čia, ir aš, atrodo, matau šafrano spalvos skraistę, kuria 
apsisiautusi Aiši, turtingo prieskonių pardavėjo žmona; ji — viena di- 
džiausių miesto liežuvautojų. Aš sena ir bjauri, bet vis dar mėgaujuosi 
rožių kvapu ir juodosios nugos skoniu. 

— Kodėl pavojinga kalbėti apie tai? 

— Žmogus, apie kurį tu pradėjai kalbą, yra vienintelis Granadoje vyras, 
apie kurį nevalia svajoti nė vienai moteriai, žinoma, jeigu ji svajoja garsiai. 
Zobeidos budeliai — mongolų belaisviai, kuriuos jai išreikšdamas ypatin- 
gą pagarbą atsiuntė otomanų sultonas Muradas. Jie žino, kaip daug dienų 
pratęsti agoniją nesukeliant mirties, ir geriau užsitraukti kalifo rūstybę 
negu Zobeidos pavydą. To daryti nerizikuoja netgi mylima kalifo žmona 

Amina Žavioji. Beto, Zobeida ir taip jos neapkenčia. Štai kodėl pati Amina 
retai gyvena Alhambroje. 

— Kurgi tuomet ji gyvena? 

Storas Fatimos pirštas parodė į dailius paviljonus ir paauksuotus dide- 
lių rūmų stogus už miesto sienų. Rūmai stovėjo didžiuliame sode; kaban- 
čios jų terasos atsispindėjo tviskančioje upės srovėje. 

— Alkazaras Chenilis, kalifo rūmai. Juos lengva saugoti, ir Amina 
jaučiasi ten saugiai. Kalifai retai gyveno juose, bet Amina pernelyg gerai 
žino, kokia stipri jos mošos neapykanta. Žinoma, Muchamedas myli ją, 
bet jis poetas ir kartu karys ir visada jautė silpnybę Zobeidai, o jo žmona 
nepasitiki ja. 

— Jei Amina ir toliau taip elgsis, — tarė Katrina, — ji neilgai bus saugi 
rūmuose. 

— Ilgiau negu tu gali įsivaizduoti. Todėl, kad yra dar... — Ir Fatima 
parodė į masyvų pastatą netoli Medesos su šaudymo angomis ir apšviestą 
daugybės žibintų. Bokštas saugojo pietinius miesto vartus ir darė įspūdį, 
kad yra nepaprastai gerai įtvirtintas. 

— Ten gyvena Mansuras ben Zegris, turtingiausias miesto žmogus. Jis 
— Aminos pusbrolis ir visada mylėjo ją. Zegris ir Banu Širadis — dvi 
galingiausios šeimos Granadoj ir, žinoma, varžovės. Amina kilusi iš 
Zegrių šeimos, ir tai yra dar viena priežastis, dėl kurios Zobeida, globojanti 
Banu Širadį, nekenčia jos. Tu nė įsivaizduoti negali, kokių neramumų 
sukėlė mieste šių šeimų tarpusavio vaidai. Kalifas Muchamedas jau du 
kartus vos neprarado savo sosto ir, patikėk manimi, tai Zegrių rankų 
darbas. 

— Ir jis, trečią kartą grįžęs į valdžią, nenubaudė jų? 

Fatima gūžtelėjo pečiais. 

— Kaip jis galėjo? Merinidas, kuris iš Feso valdo visą Magribą , — 
Zegrio draugas. Jis baisiausiai supyktų, ir jo žiaurūs kariai netrukus 
apsuptų mūsų miestą. Ne, Muchamedas yra linkęs verčiau susitarti su 


* Magribu viduramžiais buvo vadinamos teritorijos, kur dabar yra Alžyras, Tunisas, 
Marokas ir Libija. 

priešais. Amina yra nepaprastai atsidavusi savo šeimai ir aistringai myli 
savo vyrą; jos švelnumas ir žavumas turi didelę įtaką jų tarpusavio sutar- 
čiai. Štai kodėl Muchamedas leidžia Mansurui ben Zegriui, kuris pripuolė 
prie jo vartų ir tyko it žvėris, pasirengęs šuoliui, likti čia. 

Fatimos balsas nuslopo, ir akimirką stojo tyla. Katrina galvojo apie tai, 
ką dabar išgirdo. Visos šios žinios, iš pažiūros visai nesvarbios, galėjo būti 
labai vertingos tam, kuris puoselėjo pavojingą ir beprotišką sumanymą. Ji 
įsidėmėjo visus vardus, kuriuos ką tik sužinojo: Amina —kalifo žmona, 
kurią Abu al Chairas išgelbėjo nuo mirties; Mansuras ben Zegris — 
pusbrolis, mylėjęs Aminą; besivaidijančios šeimos ir Zobeidos protekcija 
Banu Širadžiui. Ji vis kartojo vardus, norėdama įsitikinti, kad neužmiršo 
jų. 

Katrina jau norėjo užduoti naują klausimą, bet ją sustabdė galingas 
knarkimas. Storoji etiopė, pavargusi po dienos darbų, miegojo išsižiojusi, 
rankomis apglėbusi didžiulį pilvą, garsiai skelbdama, kad atėjo naktis. 


sapnuoti atmerktomis akimis. 


Po savaitės Katrina pastebėjo, kad pasikeitė. Ramus dykaduoniškas 
gyvenimas, geras maistas, ilgos maudynės šilto, karšto ir šalto vandens 
voniose, taip pat meistriškos ir nepaprastai sudėtingos procedūros, kurias 
su ja atliko Fatima, padarė stebuklą. Katrinos kūnas pritvinko jaunų gaivių 
syvų, išnyko liesumas, veidas vėl pasidarė žydintis, o oda — švelni ir 
šilkinė tarsi rožės žiedlapis. Katrina priprato prie neįprastų rytietiškų 
drabužių ir dabar su malonumu juos nešiojo. 

Per tą savaitę Abu al Chairas kelis kartus ją aplankė norėdamas patik- 
rinti, kaip klostosi reikalai, bet nei Gotjė, nei Žozė jo nelydėjo: vizitai buvo 
trumpi ir šiek tiek oficialūs, nes Abu rūpėjo sudaryti įspūdį žmogaus, kuris 
tik tikrina, kaip atgauna jėgas jo mylima sugulovė. 

Jam pavyko sušnibždėti jai, kad jis dar nerado būdo, kaip ją pristatyti 
rūmuose, bet kad jis galvoja apie tai. Tačiau Katrinos tai nepatenkino. Ji 
jau buvo pasirengusi veikti. Ilgi poliruoto sidabro veidrodžiai masažo 

kambaryje atspindėjo tobulą jos grožį, 1 Katrina troško juo pasinaudoti. 
Bet paaiškėjo, kad Fatima dar nepatenkinta. 

— Tu turi pakentėti, nes dar nepasiekei tokios tobulybės, kurios aš 
noriu, — bambėjo ji. 

Fatima pasirūpino, kad niekas nežinotų apie gražiąją klientę, ir tik 
tarnams ir eunuchams buvo leidžiama būti netoliese, kai ji priimdavo 
lankytojus. Tačiau kartą rytą, išėjusi iš baseino, Katrina pamatė, kad 
Fatima kalbasi su sena moterimi, apsirengusia puošniais žalio brokato 
drabužiais; senė šaudė akimis į Katriną, nužvelgdama ją nuo galvos iki 
kojų ir tarsi įvertindama jos figūros grožį. Atrodė, kad dvi moterys dėl 
kažko ginčijosi, ir Katrina galėjo prisiekti, kad to ginčo priežastis buvo ji. 
Kai senė pritariamai linktelėjo ir brūžuodama kojomis išnyko, Katrina 
paklausė apie ją Fatimą. Etiopė gūžtelėjo pečiais. 

— Mano sena draugė. Bet jeigu ji grįš, tu turi pasistengti patikti jai ir 
būti kuo meilesnė, nes ji gali daug padaryti, kad padėtų tau patekti pas... 
vyriškesnį šeimininką negu mažasis daktaras. 

Fatima atsisakė pasakyti dar ką nors, ir “Aušros Šviesa" turėjo pasiten- 
kinti šiais keliais mįslingais žodžiais, apie kurių prasmę ji galėjo tik 
spėlioti. Bet argi Abu nesakė jai, kad Fatima buvo sąvadautojų karalienė. 
Ir Katrina tik tyliai ištarė: 

— Vyriškesnis šeimininkas, taip, bet man būtų didžiausia palaima, 
jeigu jo dėka aš galėčiau pamatyti Alhambros grožybes. 

— Galbūt tau pasiseks, — išsisukinėdama atsakė Fatima. 

Kitą dieną po senės vizito Fatima leido Katrinai eiti į miestą. Katrinai 
patiko be tikslo klaidžioti šiltomis, dulkėtomis, tiesiog fantastiškomis 
gatvelėmis, kur parduotuvės buvo dengtos nendrėmis, o nuo prekių, išdė- 
liotų ant mažų prekystalių, stačiai akys raibo. Fatima leido jai du ar tris 
kartus užeiti į tas parduotuves, žinoma, ji buvo smarkiai apsigobusi 
skraiste ir ėjo lydima dviejų tarnaičių, kurios nesitraukė nuo jos nė per 
žingsnį, ir aukšto eunucho, kuris nešėsi ilgą, iš hipopotamo odos nuvytą 
šmaikštį. 

Apsigobusi ilga medaus spalvos atlaso skraiste, iš po kurios matėsi tik 
akys, Katrina kartu su tarnais šįryt patraukė į miestą. Ji lėtai ėjo link didelės 

šilko prekiautojo parduotuvės kalno papėdėje; ant to kalno stovėjo rūmai. 
Miestą gaubė melsvas rūkas, pranašaujantis nepaprastai karštą dieną. 
Vienur kitur miestelėnai laistė vandenį, mėgindami bent kiek išsaugoti 
drėgmę ir sumažinti dulkių. Buvo labai anksti, praėjo vos dvi valandos nuo 
saulės patekėjimo, bet tiktai rytą ir vėsų pavakarį buvo malonu palikti 
išganingą namų šešėlį. 

Katrina išėjo iš mečetės šešėlio ir nuskubėjo į parduotuvę per saulės 
nutviekstą erdvę priešais Bab el Adžūrą — didžulę raudoną pirmųjų 
Alhambros vartų arką; vartus saugojo milžiniško ūgio nubiai. Čia ji išgirdo 
trankios muzikos, panašios į karo muziką, garsus. Lydimi didelio ginkluo- 
tų žmonių būrio pro vartus išjojo keli raiteliai, jie grojo ir mušė nedidelius 
apvalius būgnus. Tamsaus gymio ir įnirtingai žėrinčiomis akimis kareiviai 
su ietimis prie šonų jojo Andalūzijos žirgais šalia prašmatniai apsirengusių 
raitelių, kurių kiekvienam ant kairės rankos tupėjo sakalas arba vanagas. 
Rankos buvo apmautos storomis odinėmis pirštinėmis. Paukščių akys 
buvo uždengtos perlais išsiuvinėto aviečių spalvos šilko gobtuvais. Aukš- 
tos kilmės raiteliai dėvėjo brangaus šilko drabužiais, o jų šautuvai buvo 
papuošti didžiuliais brangakmeniais. Visų buvo išdidūs veidai su trumpo- 
mis juodomis barzdomis ir tamsiomis žėrinčiomis akimis. Tik vienas jojo 
nepridengta galva, o jo veidas buvo glotniai nuskustas. Jis jojo truputį 
priekyje, tylus, išdidus, jo ranka atsainiai laikė puikaus balto žirgo pava- 
džius; akinamas žirgo baltumas patraukė Katrinos dėmesį. Ji nukreipė 
žvilgsnį nuo žirgo į raitelį ir vos nesušuko iš netikėtumo: žirgas buvo 
Morgana, o raitelis — Arno... 


Jis sėdėjo prabangiame balne labai tiesus, todėl atrodė visa galva 
aukštesnis už savo bendrakeleivius; buvo apsirengęs pagal rytietišką ma- 
dą, bet auksu išsiuvinėtas juodas šilkas smarkiai kontrastavo su ryškiais 
kitų raitelių drabužiais. Didelis baltos vilnos apsiaustas buvo nerūpestingai 
užmestas ant pečių. Jo gražus ryškių bruožų veidas buvo liesas, bet 
išraiškingas ir taip pat įdegęs kaip ir jo bendrakeleivių maurų. Juodos jo 
akys spindėjo, bet tankiuose juoduose pliukuose ir ties smilkiniais matėsi 
sidabro gijos. 

Katrina negalėjo pajudėti iš vietos; ji buvo sukrėsta iki sielos gelmių. 
Ji sekė akimis Arno, nepajėgdama ištarti nė žodžio. Jis, abejingas, tolimas, 
užmiršęs viską, išskyrus ant rankos tupintį didelį sakalą, paspaudė penti- 
nais savo žirgą, duodamas jam valią. Paskui Arno prinešė sakalą prie 
veido, tarsi kalbėtųsi su juo. Katrina stovėjo it stabo ištikta; ji nepajėgė nei 
pajudėti, nei žodžio ištarti. Ji žinojo, kad Arno gyvena netoli jos, bet taip 
netikėtai susitikti su juo akis į akį, pamatyti jį taip arti... Ne, ji nebuvo tam 
pasirengusi. 

Nieko neįtardami raiteliai prajojo pro šalį. Jie jau buvo bepasuką už 
raudonų plytų rūmų su siaurais, aklinai uždangstytais langais kampo, kai 
Katrina, paklusdama staigiam protrūkiui, puolė įkandin išnykstančio juo- 
dai balto silueto... Bet tvirtos rankos kaipmat sugriebė ją. Priešais ją 
atsistojo eunuchas su įnirtingai žaibuojančiomis akimis ir užtvėrė kelią. 

— Paleiskite mane! — piktai suriko Katrina. — Aš ne belaisvė... 

— Tai Fatimos įsakymas, — atsiprašomu tonu paaiškino viena iš ją 
lydėjusių tarnaičių. — Mes turime neleisti daryti to, kas gali sukelti tau 
grėsmę. Tu norėjai eiti paskui raitelius, argi ne? 

— Negi draudžiama'pažiūrėti į juos iš arčiau? 

— Žinoma, draudžiama. Sargybinių durklai aštrūs, ir kareiviai nedve- 
joja, ypač kai lydi princesės belaisvį prancūzą. Tu galėjai paguldyti galvą 
anksčiau negu tai supratai, o Fatimos bizūnas mūsų nepagailėtų... 

Kaip tik to bijojo tarnai labiau negu Katrinos mirties, bet jie buvo teisūs. 
Ji būtų užsitraukusi nelaimę, jeigu jie nebūtų sulaikę jos!.. Tikriausiai ji 
būtų surikusi, nusitraukusi nuo veido skraistę, kad žmogus, kurį ji mylėjo, 
galėtų pažinti ją, o kai žinia apie skandalą pasiektų Zobeidą, tai reikštų 
Katrinos mirtį, o galbūt taip pat ir Arno mirtį. 

Vis dar drebėdama nuo sukrėtimo, Katrina nuėjo į priekį. 

— Grįžkime, — tyliai tarė ji. — Aš nenoriu vaikščioti po turgavietę. 
Pernelyg karšta. 

Tačiau ji trumpam stabtelėjo prie mečetės su žaliu kupolu sienos... Du 
elgetos, vienas nepaprastai aukštas ir liesas, po skudurais sukryžiuotomis 
rankomis, o kitas mažas, susikūprinęs, stebėjo tolumoje išnykstantį puikų 
raitelių kortežą. Katrina įsiklausė į elgetų pokalbį, kuris ją labai sudomino. 

— Tikriausiai princesės belaisviui pabodo Alhambros grožybės. Ar tu 
matei, koks jis paniuręs? 

— Kiekvienas vyras, praradęs neįkainojamą laisvės dovaną, taip atro- 
dytų! Jis — karys. Tai matyti iš jo laikysenos ir randų. O karas — 
stipriausias gėrimas iš visų. Dabar jis turi tik meilės džiaugsmus, o to per 
maža... 

Kad geriau girdėtų, Katrina apsimetė, jog jai į padą įdūrė dagys, ir kol 
abi tarnaitės atsiklaupusios apžiūrinėjo jos kojas, ji gaudė kiekvieną elgetų 
žodį. Kiekvienas žodis apie Arno jai buvo brangus. Tačiau tai, ką ji išgirdo, 
buvo netgi svarbiau, nes aukštasis elgeta atsainiai pasakė: 

— Kalbama, jog Zobeida ketina išsiųsti jį už mėlynosios jūros, kad jo 
eiklusis žirgas šuoliuotų Magribo platybėmis. Ten yra daug nepaklusnių 
genčių, ir sultonas, be abejo, pasinaudotų tokio puikaus kario paslaugomis; 
nors jis ir kitatikis, bet būtų ne pirmas, priėmęs tikrąjį tikėjimą. 

— Bet negi kalifas leistų savo seseriai išvažiuoti? 

— Argi kam nors kada nors pavyko sutrukdyti Zobeidai įgyvendinti 
jos norus? Negi tu nematei, kas saugoja jos brangųjį įkaitą? Pats viziris 
Abenas Achmedas Banu Širadis... Ji išvažiuos, kai panorės, ir sultonas 
Merinidas šiltai ją priims. 

Tuo metu prie elgetų priėjo turtingai apsirengusios moterys, ir jie, baigę 
savo pokalbį, ėmė gailiai dejuoti tikėdamiesi gauti nedidelę išmaldą. Šiaip 
ar taip, Katrina išgirdo pakankamai. Ji skubiai įkišo koją į sandalą, geriau 
apsisiautė didele skraiste ir tarnaitėms nespėjus jos sulaikyti greitai nuėjo 
prie Fatimos namo. 

Gandai, kuriuos aptarinėjo du elgetos, išgąsdino Katriną. Jeigu net 
elgetos kalba apie Arno, jei po visą miestą sklando gandai apie jį, tai 
belaisvis prancūzas iš tiesų yra smalsumą žadinantis žmogus. Zobeidos 
belaisvis buvo gerai saugomas, ir apie jį sklido legendos. Jeigu princesė 
išsiveš Arno į Afriką, Katrina seks paskui juos ir ten, rizikuodama susidurti 
su naujais, beveik neįveikiamais pavojais, nes ten, paslaptinguose Magri- 
bu vadinamos šalies miestuose, nėra mažojo daktaro, kuris padėtų jai. Bet 
ji turi bet kuria kaina užkirsti tam kelią, susisiekti su Arno, pabėgti su juo... 

Akimirką Katrina jautė pagundą tuoj pat pulti pas mažąjį daktarą, bet 
ji žinojo, kad tokiu metu jis lanko savo pacientus. Ir rytietiškų pirčių 
sargybai būtų visai nesunku vėl sulaikyti ją anksčiau, negu ji tenai nusi- 
gautų. Todėl ji nuskubėjo į Fatimos namą ir įbėgo į vidinį kiemą, apsodintą 
citrinmedžiais ir granatų medžiais bei vynuogėmis. Katrina sustojo prie 
siauros galerijos, juosiančios kiemą. Fatima buvo ten, bet ne viena: Katrina 
pažino senę, kuri buvo atėjusi vakar. Jos lėtai vaikštinėjo takeliais aplink 
centrinį fontaną. Fatima vilkėjo margaspalvį dryžuotą chalatą, ant galvos 
buvo užrištas turbanas. Senė buvo su tamsiai violetinės spalvos rūbais, 
išsiuvinėtais žaliomis gėlėmis. 

Pamačiusi uždususią Katriną, stovinčią prie sodo vartų, Fatima iškart 
suprato, kad kažkas atsitiko, ir atsiprašiusi savo lankytojos atskubėjo pas 
jaunąją moterį. 

— Kas yra? Kas nutiko? Kur tavo apsauga? 

— Jie eina man iš paskos. Aš atėjau atsisveikinti, Fatima. Lik sveika, 
ir ačiū tau. Aš turiu grįžti pas savo šeimininką. 

— Kiek man žinoma, jis dar nebuvo atėjęs pasiimti tavęs. Ar tu sutikai 
jį gatvėje? — nepatikliai paklausė etiopė. 

— Ne. Bet aš turiu kuo greičiau grįžti į jo namus... 

— Keista, kad tu taip skubi. Ypač todėl, kad gydytojo Abu nėra namie. 
Jį iškvietė į pas Aminą, ji susižeidė vonioje... 

— Na ką gi, jis ras mane, kai grįš, štai ir viskas! Tai bus geras siurprizas. 

Etiopės didelės akys tiriamai gaudė neryžtingą Katrinos žvilgsnį, ste- 
bėjo iš susijaudinimo raustantį jos veidą. 

— Tačiau tai anksčiau ar vėliau turi atsitikti, — ištarė Katrina. 

— Aš maniau, kad tu užvis labiausiai nori patekti į Alhambrą, — lėtai 
nutęsė Fatima. 

Išgirdus šiuos žodžius, Katrinos širdis apmirė, bet ji prisivertė apsimes- 
ti esanti abejinga. 

— Kas iš tų svajonių? Viskas veltui! 

— Daryk, kaip aš sakysiu, ir tavo svajonė bus įgyvendinta, ir greitai 
įgyvendinta. Eime su manimi. 

Ji paėmė Katrinos ranką ir norėjo nusivesti ją su savimi, bet Katrina 
ėmė priešintis — ją staiga apėmė nepasitikėjimas. 

— Kur tu mane vedi? 

— Pas tą moterį, štai ten, prie fontano, ir į pačią Alhambrą, jei tu dar 
nori tenai patekti. Ši senė — Moraima. Čia ją visi pažįsta ir visi jai 
pataikauja, nes ji — šeimininko haremo prižiūrėtoja. Praeitą kartą ji 
atkreipė į tave dėmesį ir grįžo paimti tavęs. Eik su ja, ir vietoj mažojo 
daktaro tu priklausysi kalifui. 

— Kalifui, — silpnu balsu pakartojo Katrina. — Tu munai, kad man 
reikia būti jo hareme? 

Jos protas su siaubu atmetė šį pasiūlymą, bet paskui Katrina prisiminė 
Abu al Chairo žodžius: “Zobeidos kambariai yra haremo dalis. Kaip tik 
Zobeidos sode, atskirame paviljone, gyvena mesiras Arno" Patekti į 
haremą, vadinasi, būti arčiau Arno. Vargu ar jai pasitaikys geresnė gali- 
mybė. Katrina vijo šalin mintis apie pavojų: jeigu ji tik prieis prie Zobeidos 
belaisvio ir pasikalbės su juo, ją atiduos į Zobeidos budelių mongolų 
rankas. Ji taip dažnai yra metusi iššūkį kankinimams ir mirčiai. Granados 
budeliai negalėjo būti blogesni už Ambuazo budelius. Be to, kai Arno 
pažins ją, jie galės kovoti drauge ir, jei reikės, drauge mirti. Katrina buvo 
pasiryžusi mirti su Arno, jei tokia kaina reikės sumokėti už tai, kad amžinai 
su juo susijungtų. Šimtą kartų geriau mirti kartu su juo negu palikti jį tos 
moters naguose... 

Ji ryžosi. Katrina išdidžiai pakėlė galvą ir pamačiusi neramų Fatimos 
žvilgsnį nusišypsojo. 

— Aš eisiu su tavim, — tarė ji. — Ir ačiū tau už viską. Vienintelis 
dalykas, ko tavęs prašau, perduok laišką daktarui. Jis man buvo geras... 

— Aš suprantu. Daktaras Abu gaus tavo laišką. Bet dabar eime, 
Moraimos kantrybė baigiasi. 

Senė iš tikrųjų nerimavo. Ji pasitraukė nuo rausvo fontano ir dabar 
skubėjo prie jų; jos išvaizda sakyte sakė, kad ji negali gaišti laiko. Fatima 
greitu fokusininko mostu nutraukė Katrinos skraistę, ir saulėje sublizgėjo 
jos plaukai su įpintomis į juos aukso gijomis. Trumpas, auksu išsiuvinėtas 
švarkelis su gilia iškirpte vos pridengė gražią krūtinę, o plačios muslino 

kelnės išryškino liekną figūrą... Katrina pastebėjo, kaip sužibo senės akys. 
Nekantriu judesiu ji nusimetė savo skraistę, ir Katrina pamatė geltoną 
raukšlėtą pagyvenusios žydės veidą, įkritusią bedantę burną ir šypseną, 
turėjo tik gražias rankas, apmaustytas daugybe žiedų. Tikriausiai Moraima 
gerai rūpinosi savo rankomis, kasdien trynė jas aliejais ir kremais. 

Bet Katrina krūptelėjo, kai šitos rankos ėmė čiupinėti jos klubus, — 
Moraima norėjo įvertinti jų stamantrumą ir odos švelnumą. 

— Tau nėra ko bijoti, — drąsiai pareiškė Fatima, — oda lygi, švelni, 
nepriekaištinga! 

— Aš tai matau, — tarė senė. Ji be jokių ceremonijų atsagstė Katrinos 
švarkelį ir apnuogino jos krūtinę. Paskui skaudžiai įgnybo, norėdama 
įsitikinti, ar jos krūtys stangrios. 

— Puikus meilės vaisius, — šaltakraujiškai pridūrė Fatima, tarsi būtų 
kilimų pardavėja. — Koks sveiko proto vyras nepasirinktų jos? Tu gali 
apieškoti visą pasaulį: nuo ledinių Šiaurės šalių iki svilinančių dykumos 
smėlynų ir net iki Didžiojo Chano žemių, bet nerasi tobulesnės gėlelės, 
kurią galėtum pasiūlyti musulmonų visagaliui valdovui. 

Moraima pritariamai linktelėjo ir kreipėsi į Katriną: 

— Išsižiok. 

— Kam? — pasipriešino jaunoji moteris, užmiršusi savo ryžtą ir 
manydama, kad su ja elgiamasi kaip su kumele turguje. 

— Kad įsitikinčiau, ar gaivus burnos kvapas, — šiurkščiai atrėžė senė. 
— Tikiuosi, tu esi klusnaus ir romaus būdo. Aš negaliu siūlyti kalifui 
įnoringos ir kaprizingos moters. 

— Atleiskite, — plykstelėjusi atsakė Katrina. 

Ji klusniai išsižiojo, parodydama lygų gomurį ir spindinčius baltus 
dantis. Senė atsargiai prikišo savo veidą. Katrina vos nenusijuokė, kai 
Moraima nustebusi pažvelgė į Fatimą. 

— Ką tu davei jai kramtyti, sena ragana? Jos kvapas nuostabus. 

— Jazminų žiedų ir gvazdikų, — nenoriai atsakė Fatima, nes ji nemėgo 
išduoti savo paslapčių. Bet ji žinojo, kad haremo saugotoja yra ne tas 
žmogus, su kuriuo galima juokauti. — Na ką, tu apsisprendei? 

— Aš imu ją. Eik ir pasiruošk, moterie, ir paskubėk. Aš turiu parodyti... 

Katrina nuskubėjo į savo kambarį ir susirinko drabužius, palikusi dvi 
moteris aptarinėti tai, kas Fatimos požiūriu čia buvo svarbiausia, — kainą, 
kuri, žinoma, turėjo būti aukšta. 

— Aš turiu kažkuo atsipirkti nuo daktaro, — išgirdo Katrina storosios 
etiopės protestus. 

— Kalifas turi teisę į kiekvieną vergę... Jo valdiniui didelė garbė 
pasiūlyti jam ją... 

Trinktelėjusios miegamojo durys sutrukdė Katrinai išgirsti pokalbio 
pabaigą, bet šis derėjimasis ją nelabai domino. Ji puikiai žinojo, kad 
Fatima pasisavins didesnę dalį aukso, apsukusi Abu al Chairui galvą 
neginčijama kalifo teise ir nuorodomis į nepaprastas aplinkybes. 

Katrina paskubomis čiupo plunksną ir popieriaus skiautelę ir parašė 
Abu trumpą laiškelį: “ Aš džiaugiuosi, — rašė ji, — nes pagaliau galėsiu 
pamatyti vyrą. Nesirūpinkite manimi, bet pasistenkite, kad Gotjė ir Žozė 
neiškrėstų kvailysčių. Pamėginsiu perduoti jums naujienas per Fatimą, 
jeigu jūs nesugalvosite kito būdo". 

Bet Katriną jau šaukė. Senoji Moraima prarado kantrybę. Katrina 
greitai surinko į ryšulėlį pirmus po ranka pasitaikiusius drabužius ir 
pasikišo po pažastimi, pasiėmė skraistę, kurią nešiojo anksčiau, ir išėjo į 
galeriją kaip tik tą akimirką, kai Fatima džiūgaudama skaičiavo didoką 
krūvą auksinių dinarų. Haremo saugotoja sugriebė Katriną už rankos, 
atėmė daiktus ir niekinamai nusviedė juos ant žemės. 

— Tau nereikės šitų skudurų. Rūmuose aš aprengsiu tave taip, kaip 
"patinka šeimininkui. Dabar eime... 

— Dar truputį, — paprašė Katrina. — Leiskite man atsisveikinti su 
Fatima. 

— Tu dar pamatysi ją. Aš dažnai kviečiu ją į haremą, nes ji žino daug 
meilės ir grožio paslapčių. 

Bet Fatima, berdama auksą į nedidelį ožio odos krepšelį, išgirdo 
Katriną ir priėjo prie jos. Ji beveik motiniškai pataisė Katrinos skraistę, ir 
ši pasinaudodama proga padavė jai laiškelį Abu. Fatima drąsinamai nusi- 
šypsojo Katrinai. 

— Eik pasitikti lemties, Aušros Šviesa. Bet kai tu tapsi kalifo numylė- 
tine, jo haremo puošmena, neužmiršk senosios Fatimos... 

— Nesirūpinkite, — atsakė Katrina, vaidindama iki galo. — Aš nieka- 
da jūsų neužmiršiu. 

Ji pasakė tai, ką galvojo. Buvo neįmanoma užmiršti nepaprastų, bet 
įdomių dienų, praleistų su etiope. Fatima buvo gera jai, nors ir veikė savo 
naudai. 

Katrinai ir jos naujajai globėjai atvedė du baltus mulus su raudonos 
odos pakinktais ir žvangančiais skambalėliais. Paskui Moraima suplojo 
delnais, ir iš gretimos alėjos pasirodė keturi liesi nubai, iki pat akių 
apsisiautę baltais apsiaustais. Jie išsitraukė durklus ir atsistojo abipus 
moterų; nedidelė procesija pajudėjo. 

Tuo metu buvo baisi kaitra. Oras raibuliavo nuo karščio, negailestinga 
saulė švietė į miestą iš beveik bespalvio dangaus. Bet Katrina nejautė 
kaitros. Ji galėjo galvoti tik apie rūmus, į kuriuos pagaliau rengėsi įžengti. 

Nuotolis tarp jos ir Arno mažėjo kas minutę. Katrina matė jį visai 
neseniai. Ji galėjo mėginti pasikalbėti su juo ir pabandyti išsivežti jį į 
Prancūziją. Dabar ji stengėsi negalvoti apie tai, kaip jie pasieks tėvynę. 
Katrina žinojo, kad tai padaryti bus sunku. Netgi jei pavyks pabėgti iš 
rūmų, jiems dar reikės nukakti iki Granados sienos. Bet netgi už jos ribų 
juos galėjo pasiekti Zobeidos kerštas. Tai nebuvo neįtikima, nes įnirtingi 
Muchamedo raiteliai nepaisė sienų ir nelaikė jų kliūtimi persekiojimui. 

Jiems reikėtų įveikti visą pavojingą kelią per Kastiliją rizikuojant 
susidurti su didesnėmis kliūtimis nei tos, kurios buvo iškilusios pakeliui į 
čia... Paskui Pirėnai, plėšikų gaujos, paskui... Ne. Visa tai nesvarbu; svarbu 
tik viena: susigrąžinti Arno meilę. Katrinai nerūpėjo, kas bus paskui. 

Jodama įkandin Moraimos pro raudoną Bab el Adžūro arką, Katrina 
negalėjo nesidžiaugti, bet sargybiniai nubai neatkreipė į tai dėmesio... 

Jos jojo slėnyje vingiuojančiu takeliu pro daugybę upelių, ūksmingų 
sidabro spalvos alyvmedžių; takelis vedė stačia kalva aukštyn prie aukštų 
skliautėtų vartų, kurie buvo iškirsti keturkampiame bokšte be šaudymo 
angų. Šie įspūdingo dydžio vartai vidinėje rūmų sienoje ir buvo tikrasis 
įėjimas į Alhambrą. Kai jos prijojo arčiau, Katrina pamatė baltą marmurinę 

ranką, rodančią į dangų; ranka buvo įmūryta į pilies akmenį pasagos 
formos arkoje iš raudonų plytų. 

— Tai Teisingumo Vartai. O ranka simbolizuoja penkis Korano įsaky- 
mus, — tarė Moraima. — Bokštai, kuriuos tu matai netoliese, kalėjimo 
bokštai. 

Daugiau Moraima nieko nepasakė. Bet Katrina suprato, ką ji turėjo 
galvoje. Tai buvo įspėjimas, o gal ir grasinimas. Tokie pat grėsmingi buvo 
masyvūs dvigubi vartai, apkaustyti geležimi; net didelės arkos prieblan- 
doje matėsi didžiulės vinių galvutės. Vartus saugojo kariai, po vyšninės 
spalvos jų apsiaustais spindėjo šarvai, o šalmai buvo užtraukti iki pat akių. 
Jei kalifas duotų įsakymą uždaryti vartus, būtų visiškai neįmanoma prasi- 
skverbti pro šitas masyvias sienas. Raudonieji rūmai, taip pat kaip ir 
nedidelis miestelis tarp įtvirtinimų — soduose paskendę namai, vandens 
malūnai, septyni aukšti minaretai ir didelė mečetė — taptų spąstais, kurių 
atidaryti nepadėtų jokie prašymai. Vienintelė viltis buvo slaptos durys, per 
kurias princesės vienos nakties meilužiai įeidavo į rūmus. Bet galbūt tai 
buvo tik tušti plepalai? 

Katrina įdėmiai dairėsi aplink, mėgindama savo skvarbiu žvilgsniu 
surasti slaptą išėjimą iš šių puikių ir grėsmingų rūmų, kurie pradėjo veikti 
ją kaip graži, bet pavojinga, nuodinga gėlė, ir dėl to ji jautėsi ne taip tvirtai, 
kaip norėtų prisipažinti. Katrina skubiai nusigręžė, kad nematytų kruvinų 
galvų ant dantytų sienų; kai kurios buvo ką tik nukirstos. Tą akimirką, kai 
ji peržengė šio nežinomo pasaulio slenkstį, Katrina pajuto, kad ledinė 
ranka suspaudė jos širdį. Katrina giliai atsiduso: ji turi nugalėti gyvulišką 
baimę. Ji negali būti silpna... Ji taip ilgai laukė šios akimirkos... 

Staiga iš kvepiančios dar nematomų sodų gilumos suskambo lakštin- 
galos giesmė; jos trelės buvo skaidrios ir tarsi kalnų srautas liejosi iki balto 
nuo kaitros dangaus. Lakštingala šiuo dienos metu, kai tokia sunki, tiesiog 
žudanti kaitra?.. Katrinai širdis atlėgo. Ji pamanė, kad tai geras ženklas, ir 
paskubino savo mulą įkandin Moraimos. 

Netikėta tunelio vėsa, staigus posūkis, saulės nutviekstas status kelias, 
ir pagaliau dveji nuostabūs vartai stačiu kampu vieni priešais kitus. Mo- 
raima, viršuje laukusi Katrinos, parodė jai į vienus iš jų. 

— Štai vartai, jie veda į kalifo seralį. Bet mes josime į haremą pro 
Alhambros Vyno vartus. 

Katrina apsidairė aplink. Jos žvilgsnis užkliudė kairėje stovinčius 
masyvius bokštus. Senė šyptelėjo. 

— Tu niekada neįžengsi į šią Alhambros dalį. Tai Alkasaba — 
tvirtovė, daranti Alhambrą neprieinamą. Ar matai didžiulį bokštą, kuris 
stovi slėnyje, štai ten? Tavo būsimojo pono galybė kelia susižavėjimą. Tai 
Komaresas — mūsų gynybos raktas. Naktimis tu dažnai girdėsi bokšto 
varpą, bet dėl jo nesijaudink, Aušros Šviesa. Tai ne pavojaus signalas, — 
varpas skambina pranešdamas laiką, kada per visą naktį turi būti laistomi 
laukai slėnyje... Dabar paskubėkime. Karštis nepakeliamas, o aš noriu, kad 
tu atrodytum gaivi iki to laiko, kai tave pamatys tavo ponas. 

Katrina suvirpėjo: jai netgi neleis pailsėti prieš tai, kai pristatys kalifui. 
Tačiau dabar, kaip ir visuomet, ji leido įvykiams tekėti savo vaga, kad 
pagaliau kuo geriau išnaudotų juos savo tikslams. 


Vienuoliktas skyrius 


Kalifas poetas 


Moraima įstūmė Katriną į maudyklę, ir dešimtis akių įsmigo į naujokę. 
Trumpam įsivyravo tyla, bet Katrina iškart pajuto slaptą moterų priešiš- 
kumą, ir jos kūną nukratė lengvas šiurpas. Senoji žydė Moraima — haremo 
šeimininkė — liepė Katrinai miegot dieną, ir tai buvo jai dar vienas 
išmėginimas, nes dvi valandas trukęs popiečio miegas neatnešė palengvė- 
jimo: galva buvo sunki, ausyse ūžė, vokai sutino, ir Katrina dar labiau 
pasijuto vieniša ir nelaiminga. 

Baseinas buvo įrengtas maudyklės centre ir meistriškai išklotas paauk- 
suota žydra mozaika. Nuo baseino kilo aromatingi garai, kurie gaubė 
besimaudančiąsias perregimu šydu. Prie pat baseino krašto stovėjo juoda- 


* Alkasaba (senoji tvirtovė) — seniausias Alhambros pastatas, pastatytas Romos laikų 
Kapitolijaus vietoje. Tvirtovėje galėjo sutilpti 40 000 žmonių garnizonas. 

odės tarnaitės vergės su baltomis didelėmis plonos drobės paklodėmis. 
Žydras baseino vanduo buvo toks tyras ir skaidrus, kad pro jį matėsi 
grakščios figūros. Katrina matė tamsius afrikiečių kūnus, rudus — azijie- 
čių, baltus it alebastras — europiečių ir gintarinius — maurių. Juodos, 
kaštoninės, rusvos, baltaplaukės galvos buvo atsuktos į jos pusę, bet 
žaliose, rudose, mėlynose, juodose akyse spindėjo neapykanta. Katrinai 
atrodė, kad ant jos užgriuvo karštų anglių lavina. Moraima greitai nurengė 
Katriną ir sudėjo jos drabužius ant blizgančių mozaikinių grindų. Greitai 
įvertinusi priešiškumą, kilusį pasirodžius Katrinai, Moraima griežtai pa- 
sakė: 

— Tai — nauja vergė, nupirkta Almeiroje. Jos vardas — Aušros 
Šviesa. Žiūrėkite, kad jai nieko blogo neatsitiktų, — antraip visos para- 
gausite bizūno! Aš nepatikėsiu, kad baseino kraštas buvo slidus arba kad 
maudantis jai pasidarė bloga, ar kad jai sustojo skrandis dėl per dong 
suvalgytų saldainių, arba kad grindys po jos kojomis sugriuvo, arba kad 
soduose ji netyčia užmynė gyvatę, ir niekuo kitu. Įsidėkite tai į galvą! 

Kaip atsakymas į šią rūsčią kalbą pasigirdo protesto šnabždesys, bet nė 
viena neišdrįso ką nors pasakyti. Vis dėl to Katrina, įkišusi koją į kvepiantį 
vandenį, pajuto šaltį, tarsi būtų įžengusi į knibždantį gyvatyną. Ji nė 
trupučio nenorėjo likti maudyklėje ilgiau negu reikėjo. Niekas neketino 
priplaukti prie jos, užkalbinti, ir tos kelios plaukiojimo minutės nesuteikė 
jai jokio malonumo. 

Ji jau norėjo išlipti iš baseno, prie kurio jos laukė dvi vergės, kad padėtų 
jai nusišluostyti, bet staiga pamatė dailią blondinę, gulinčią ant pagalvių 
krūvos. Mergina maloniai nusišypsojo ir rankos mostu pasišaukė ją. Jos 
kūnas buvo pilnas, o rausva oda labai švelni. Tebesišypsodama ji tarė: 

— Ateik čia, atsigulk šalia manęs ir nekreipk dėmesio į visas kitas. Jos 
visada tokios, kai mato naujokę. Supranti, nauja sugulovė — tai dar ir 
grėsmė, kad atsiras nauja favoritė, o tai nepageidaujama. 

— Kodėl nepageidaujama? Negi jos visos įsimylėjusios kalifą? 

— Viešpatie, žinoma, ne, nors jam netrūksta žavumo! 

Mergina nutilo. Bet ji kalbėjo prancūziškai, o ne arabiškai, ir Katrina 
nustebusi taip pat paklausė prancūziškai: 

— Tu iš Prancūzijos? 

— Taip... Mes gyvenome netoli Sonos. Aš gimiau Oksonoje, — liūdnai 
pridūrė mergina. — Mano vardas Mari Vermej, bet čia mane vadina Aiša. 
O tu irgi prancūzė? 

— Taip, — atsakė Katrina šypsodamasi. — Aš gimiau Paryžiuje, bet 
augau Dižone, ten mano dėdulė Matjė Gotrenas turėjo audinių parduotuvę 
Grifono gatvėje. 

— Matjė Gotrenas? — susimąsčiusi pakartojo jos pašnekovė. — 
Atrodo, šis vardas man žinomas... Juokinga, bet atrodo, kad aš tave kažkur 
mačiau. Kur tai galėjo būti?.. — Ji nutilo pamačiusi, kad prie jų plaukia 
maurė. Jos gražus aukso spalvos liaunas kūnas lengvai slydo po vandeniu, 
o pilkai žalios migdolo formos akys degė neapykanta. Mari skubiai su- 
šnibždėjo: 

— Tai Zora, kalifo favoritė dabartiniu metu. Būk atsargi su ja. Mait- 
vanagiai, kurie sukasi viršum Mirties Bokšto, ne tokie žiaurūs nei ši 
gyvatė. Ji kupina pagiežos labiau negu princesė Zobeida, nes princesė 
niekina klastingas pinkles, kurias taip meistriškai rezga Zora. Jei tu patiksi 
ponui, tai gali visko laukti iš šios maurės. 

Katrina nespėjo nieko paklausti. Prie jų ėjo Moraima su dviem juodo- 
siomis vergėmis; matyt, ji nusprendė, kad Katrina jau pakankamai ilgai 
kalbasi su Mari Aiša. 

— Mes pasikalbėsime vėliau, — tyliai ištarė Mari ir grakščiai nuslydo 
į baseiną, bet taip, jog Zora turėjo pasitraukti į šalį, kad Mari nekliudytų 
jos. 

Katrina beveik išdžiūvo, bet ji leido dviem moterims atsargiai nušluos- 
tyti ją ir ištepti šviesiu aromatizuotu aliejumi, nuo kurio oda įgijo matinį 
atspalvį. Katrina jau norėjo užsimesti šilkinį dryžuotą rūbą, bet staiga 
pasigirdo Moraimos balsas: 

— Ne. Nesirenk. Eik paskui mane. 

Katrina nusekė įkandin žydės. Perėjusi daugybę maudymosi kambarių 
— Su šaltu ir karštu vandeniu, — ji pateko į salę, papuoštą aukštomis 
kolonomis, aplink kurias vyniojosi mėlynos, rausvos ir aukso spalvos 
gėlės. Ties antru aukštu salę juosė galerija su paauksuotomis žaliuzėmis. 

Alkovuose tarp kolonų stovėjo sofos su aukštomis įvairiaspalvių pagalvių 
krūvomis, ant kurių nerūpestingai gulėjo kelios visai nuogos moterys. 
Moraima parodė Katrinai tuščią guolį. 

— Gulkis! 

— Kam? 

— Netrukus sužinosi. Tai neužims daug laiko. 

Iš kažkur atsklido moterų balsai, traukiantys ramią monotonišką dainą. 
Moraima privertė Katriną atsigulti gundoma poza, o pati įsitaisė kambario 
viduryje prie fontano, kurio sidabrinės srovelės tekėjo į marmurinį basei- 
ną. Moraima pažvelgė į galeriją, tarsi ko laukdama. Katrina smalsiai 
nusekė jos žvilgsnį. 

Jai pasirodė, kad už paauksuotų subtilaus darbo pynučių kažkas stovi, 
bet Katrina nebuvo dėl to tikra. Kažko nežinomo laukimas, maudymasis, 
apskritai visas šis lėtas gyvenimo tempas paaštrino jos pojūčius. Katrina 
nekantriai laukė, kad viskas kuo greičiau baigtųsi. Ką ji daro ant šitos sofos 
tarp nuogų moterų? Atsakymo nereikėjo ilgai laukti. Kažkieno ranka 
kilstelėjo vieną iš žaliuzių, ir prie Katrinos sofos kažkas nukrito. Katrina 
pasikėlė ir pamatė paprastą figą; ji norėjo pakelti ją, bet Moraima ją 
aplenkė. Iš susiji.Jinimo Moraimos skruostus išpylė raudonis, o mažos 
akutės sublizgėjo. 

— Ponas išsirinko tave! — sušuko haremo prižiūrėtoja. — O juk tu ką 
tik atsiradai. Šią naktį tau bus suteikta garbė pasidalinti jo guoliu. Dabar 
eime. Mes turime nedaug laiko pasiruošti. Ponas labai nekantrus. 

Moraima neleido Katrinai apsirengti ir nusivedė ją per kambarius ir 
galerijas į kuklų paviljoną, kur ji įkurdino savo naują “laimikį" 

Katrina net neturėjo laiko paklausti. Kalifo pasirinkimas nepaprastai 
suaktyvimo Moraimą. Patekusi į masažuotojų, pedikiūrininkių, kirpėjų 
rankas, Katrina nusprendė, kad geriausia atsiduoti jų globai be pasiprieši- 
nimo. Kas žino, gal jai pavyks paveikti kalifą? O dėl intymaus artumo su 
Granados valdovu, tai Katrina dėl to nesijaudino. Ji neturėjo pasirinkimo. 
Bet koks jos priešinimasis būtų pavojingas, tai galėtų sugriauti jos planus 
ir sukelti grėsmę jos, Arno ir jų draugų gyvybei. Katrina metė iššūkį 
likimui ir nutarė kovoti iki galo. 

Lydima Moraimos Katrina tylėdama ėjo per sodą. Tai buvo Dženanas 
el Arifas — Architekto sodas, kuriame kalifas mėgo ilsėtis vasarą; rojaus 
kampelis, maloniai kvepiantis rožėmis ir jazminais. Tamsiai raudonos 
aksominės ir švelnios, baltos it sniegas saulėje rožės augo atšlaitėje, 
atsispindėdamos baseinuose su kolonų apjuostais portalais. Kiparisų pa- 
unksmėje vingiavo čiurlendamas upelis. Ažūrinės arkos laikė dengtas 
rūmų galerijas. Rūmai stovėjo ant nedidelės kalvos iškart už Alhambros. 
Žydra naktis buvo vaiski, danguje mirgėjo žvaigždės. Nuo viso šito 
svaiginančio aromato Katrinos smilkiniuose dunksėjo, o kraujas ėmė 
tekėti lėčiau. 

Kai jaunoji moteris su Moraima įžengė į kalifo menes, Muchamedas 
staigiu judesiu pastūmė į šalį popieriaus ritinėlį, kuriame kažką rašė. 

Kalifas Muchamedas VIII sėdėjo sukryžiavęs kojas ant šilkiniu kilimu 
užtiestos sofos, o Katrina stovėjo truputį atokiau apgaubta švytinčio 
rausvo šydo debesies. Granados valdovas ir Katrina žiūrėjo vienas į kitą: 
jis — su neabejotinu susižavėjimu, ji — su nepasitikėjimu ir kartu su 
nuostaba. Dievas žino kodėl — galbūt todėl, kad jos vaizduotėje iškilo 
velniškas princesės paveikslas, — bet Katrina buvo įsitikinusi, kad Zobei- 
dos vyresnysis brolis bus išdidus, ciniškas, šiurkštus žmogus, panašus į 
Žilį de Rė arba la Tremųjį... 

Bet vos tik Katrina išvydo kalifą, jos pažiūra į jį kaipmat pasikeitė. Jam 
buvo 35—40 metų. Tanki tamsiai auksinių plaukų kupeta ir tokios pat 
spalvos trumpa barzdelė įdegusiame veide atrodė gana keista maurui. 
Pilkos ar žydros akys tamsiame veide atrodė šviesios, šypsena atidengė 
tvirtus baltus dantis. 

Muchamedas tylėjo, kol Moraima, kniūpsčia išsitiesusi priešais jį, 
pasakojo, kaip apsidžiaugė naujoji odaliska, kai ją pirmąją išsirinko iš kitų 
odaliskų; jis klausėsi, kaip giriamas Aušros Šviesos, Prancūzijos perlo, 
grožis ir gaivumas, ametisto spalvos jos akių gelmė, kūno grakštumas... 
Bet kai Moraima pamėgino nutraukti permatomą šydą, kuriuo apsigaubusi 
Katrina buvo panaši į lengvą kaip debesis rausvą statulą, jis įs2kmiu mostu 
sustabdė ją. 

— Dabar eik, Moraima, aš pakviesiu tave vėliau, — paliepė jis. 

Moraima išėjo. Kalifas atsistojo. Jis nebuvo toks aukštas, kaip mane 
Katrina... Palyginti su galingu stotu, jo kojos atrodė pernelyg trumpos. Jis 
dėvėjo žalio šilko drabužiais, kuriuos juosė platus auksinių plokštelių 
diržas, papuoštas didžiuliu smaragdu. Kalifas priėjo prie Katrinos ir nusi- 
šypsojo: 

— Nedrebėk taip. Aš nepadarysiu tau nieko blogo. 

Jis kalbėjo prancūziškai, ir Katrina nustebusi pažvelgė į jį: 

— Aš nedrebu. Kodėl turiu drebėti? Bet kaip tu išmokai mano kalbos? 

Jis dar plačiau nusišypsojo. Muchamedas stovėjo šalia jos, ir ji užuodė 
silpną verbenos kvapą, sklindantį nuo jo. 

— Man visada patiko mokytis, o keliautojai iš jūsų šalies visada būdavo 
čia šiltai sutinkami. Monarchui būtina kiek įmanoma suprasti kitų šalių 
pasiuntinių kalbą. Vertėjai labai dažnai meluoja... arba išduoda! Vienas 
kalinys, šventas žmogus iš tavo šalies, išmokė mane šios kalbos, kai aš 
buvau vaikas, o tu — ne pirma moteris, atėjusi čia iš už aukštų kalnų. 

Katrina prisiminė Mari ir nusprendė, kad tai daug ką paaiškino. Ji 
nutylėjo. Tuo metu ilgi ploni Muchamedo pirštai nuiminėjo šydą, dengusį 
apatinę jos veido dalį. Kalifas tai darė lėtai, švelniai, atsargiai, kaip 
žmogus, išvyniojantis brangią dovaną, apie kurią seniai svajojo. Ir štai 
pasirodė švelnus Katrinos veidas, aprėmintas rusvai auksinių plaukų, 
kuriuos dengė raštuotas smulkių perlų tinklelis, o paskui — ilgas laibas 
kaklas. Nukrito kitas šydas, paskui dar vienas. Moraima žinojo paslaptį, 
kaip sukelti vyro geismą, ir apsiautė Katriną keliais šydais, numanydama, 
kokį malonumą turės jos ponas, nuimdamas juos. Po keliais persišviečian- 
čios medžiagos sluoksniais Katrina vilkėjo tik plačias plisuotas tokio pat 
permatomo audinio kelnes, surauktas aplink kulkšnis ir klubus perlų 
juostele. Katrina atsidavė minkštų švelnių rankų valdžiai; krintant šydams, 
tos rankos darėsi vis švelnesnės. Ji panoro dovanoti šiam žavingam žmogui 
Feras gavo padedamas meilės gėrimo; malonumų, kuriuos ji buvo besu- 
teikianti Pjerui de Brezė ir kuriuos savo noru dovanojo Gotjė. Jos gyveni- 
me buvo daug vyrų, ir šis, žinoma, nebus blogiausias iš jų. 

Netrukus šydai gulėjo ant žydrų grindų plytelių, panašūs į nukritusius 
rožių žiedlapius. Katrina stovėjo spindėdama visu savo grožiu. Kalifas 
žiūrėjo į ją, atsitraukęs kelis žingsnius atgal, kad geriau matytų ją švelnioje 
auksinės šviesos aureolėje. Iš aukštų kiparisų tankmės liejosi lakštingalos 
ruliados, ir Katrina prisiminė čiulbant kitą paukštį, kurį ji girdėjo prie 
aukštų raudonų vartų, keliaudama į Alhambrą. Galbūt tai buvo ta pati 
giesmininkė? 

Tuo metu prieblandoje pasigirdo Muchamedo balsas: 

Kai į mano širdį įžengė meilė, 

Ankstesnės aistros dingo be pėdsakų. 

Aš pamilau šiaurietę pagonę. 

Jos grožis — spinduliuojanti aušra, 

Ji žavi kaip ką tik pražydusi rožė, 

Rasos perlus barstanti džiaugsmo gėlelė. 
Ji man brangiausia ir mieliausia, 

Toli nuo mylimosios man nėra gyvenimo 

Žodžiai jaudino, o malonus kalifo balso tembras teikė jiems dar dau- 
giau žavesio. Muchamedas priėjo prie Katrinos, pakėlė ją ir nunešė į sodą. 

— Rožės vieta tarp rožių, — sušnibždėjo jis. — Aš noriu nuskinti rožę 
sode. 

Didelė krūva pagalvių gulėjo ant marmurinio baseino krašto; vandeny- 
je atsispindėjo žvaigždės. Muchamedas paguldė ant pagalvių Katriną ir 
nekantriai nusimetė savo drabužius: sunkus, smaragdais nusagstytas dir- 
žas tėkštelėjo į vandenį, bet kalifas nekreipė į tai dėmesio. Jis griuvo ant 
pagalvių ir prisitraukė prie savęs jaunąją moterį. Katriną užvaldė nenu- 
maldoma šio žmogaus aistra ir nakties magija; oras dvelkė rožių aromatu, 
skambėjo raminanti lakštingalos giesmė, čirškė žiogai. Muchamedas iš- 
manė meilės malonumus, ir Katrina nuolankiai atsidavė švelniems žaidi- 
mams, tarp pasitenkinimo bangų jausdama silpną kaltės jausmą su keršto 
priemaišomis, ir tai jų artumui teikė neapsakomą žavesį. 


* Al Gazalio (770—864 m.) eilės. 

Veidrodiniame vandens paviršiuje atsispindėjo plonas sidabrinis mė- 
nulio pjautuvas ir meilės ekstazėje susilieję liauni gražūs kūnai. 

— Aš kvėpuosiu aromatą takelių, kuriais tu vaikštai, — švelniai 
šnibždėjo kalifas glostydamas Katriną. — Tu sugėrei visų mano sodo gėlių 
kvapus, Aušros Šviesa, o tavo akys vaiskios kaip skaidrus vanduo. Kas 
tave mokė meilės gudrybių, o, kvapniausioji rože iš visų rožių? 

Katrina dėkojo Dievui, kad nuo jazmino krito šešėlis, kuris paslėpė jos 
skruostus nutvieskusį raudonį. Taip, jai patiko meilės žaidimai, ir nors jos 
širdis priklausė kitam, jos kūnas virpėjo nuo švelnių sumanaus meilužio 
glamonių. 

— Kokio mokinio neišmokys toks patyręs mokytojas? Aš — tavo 
vergė, mano valdove, ir aš tik paklūstu tau, — ne be šiokio tokio veidmai- 
niavimo atsakė Katrina. 

— Iš tiesų? Prisipažinsiu, aš tikėjausi daugiau, bet tau aš būsiu labai 
pakantus. Aš išmokysiu tavo širdį mylėti taip pat, kaip myli kūnas. Tau 
nieko nereikės daryti, tik leisk man kiekvieną naktį didinti prieš tai 
buvusios nakties malonumą. 

— Kiekvieną naktį? O kaipgi kitos tavo žmonos, mano valdove? 

— Ar gali tas, kuris nors kartą išbandė dievišką hašišą, tenkintis 
įprastais prieskoniais? 

Katrina negalėjo susilaikyti nenusišypsojusi, bet jos šypsena kaipmat 
dingo, kai ji prisiminė neapykanta degančias Zoros akis; tos akys priminė 
Katrinai nelemtą Mari de Komborn, kuri mėgino nužudyti ją ir kuri kaip 
piktas žvėris krito nuo Arno rankos. Muchamedas siūlė Katrinai tapti 
favorite, bet ji suprato, kad netgi Moraimos grasinimai nesustabdys Zoros 
ir ji keršys, jeigu kalifas dėl Katrinos užmirš visas kitas žmonas ir ypač 
Zorą. 

— Man tai didelė garbė, mano valdove... — tarė Katrina, bet tą 
akimirką po portalu pasirodė grupė žmonių su deglais, kurie nušvietė sodą 
skaisči. raudonais virpančiais blyksniais. Muchamedas pasirėmė alkūne 
ir susiraukęs stebėjo, kaip jie artėja. 

— Kas drįso trukdyti mane šiuo metu? 

Tarnai lydėjo aukštą, liesą jauną vyriškį su trumpa juoda barzda, 
kuriam ant galvos buvo užrištas avietinės spalvos šilko turbanas. Išdidi 
laikysena ir puošnūs drabužiai rodė jį esant aukštos kilmės. Staiga Katrina 
pažino vieną iš medžiotojų, kurie šįryt buvo greta Arno, ir paklausė. 

— Kas jis? 

— Abenas Achmedas Banu Širadis, mano didysis viziris. Turbūt 
atsitiko kažkas labai rimta, jeigu jis sutrukdė mane taip anksti, — atsakė 
Muchamedas. 

Ir iškart priešais Katriną atsirado visagalis kalifas, musulmonų valdo- 
vas, prieš kurį visi turi pulti ant kelių. Katrina pasislėpė tarp pagalvių, o 
Muchamedas apsirengė savo rūbais ir išėjo į priekį. Pamatę kalifą, tarnai 
atsiklaupė, o didysis viziris puolė kniūpsčias. 

Aplink vizirį šokinėjantys liepsnos atšvaitai darė jį panašų į kruviną 
rubiną. Katrinai nepatiko pavojingas jo akių spindesys. Šis žmogus buvo 
klastingas ir žiaurus. 

— Kotu nori, Abenai Achmedai? Ko tu čia atėjai tokį ankstyvą metą? 

— Tik baimė dėl tavo saugumo, o visų musulmonų valdove, privertė 
mane sutrukdyti tave šį metą ir sudrumsti retas tavo poilsio minutes. Tavo 
tėvas, šaunusis Jusufas, paliko Džebalį at Tariką ir su grupe raitelių iš 
berberų genties traukia į Granadą. Aš pamaniau, kad turiu nedelsdamas 
perspėti tave apie tai. 

— Tu teisingai padarei. Bet ar kas nors žino, kodėl mano tėvas paliko 
tą vietą, kurioje jis atsiskyręs gyveno? 

— Ne, visagali, mes nežinome. Bet jei tu leisi tavo tarnui duoti 
patarimą, tai tu protingai pasielgtum, jei pasiųstum ką nors sužinoti, kokie 
yra tavo tėvo ketinimai. 

— Išskyrus mane, niekas negali atskleisti jo ketinimų. Jis — mano 
tėvas, 0 mano sostas buvo jo sostas. Jei kas ir turi su juo susitikti, tai aš 
pats; tai man sako mano kraujas, juo labiau jei Jusufas traukia čionai 
norėdamas pradėti karą. 


* Džebalis at Tarikas — Tariko kalnas, arabiškas Gibraltaro pavadinimas; Gibraltaras 
taip pavadintas Pirėnų pusiasalį užkariavusio arabų vado Tariko garbei. 

— Bet tokiu atveju ar nebus geriau pasilikti čia, saugioje vietoje? 

— Tu laikai mane moterimi? Eik ir duok būtinus nurodymus. Pabalnok 
arklius, ir tegul mano kariai pasiruošia. Aš noriu, kad mane lydėtų pen- 
kiasdešimt žmonių. 

— Ne daugiau, valdove? Bet juk tai beprotybė... 

— Nė vienu žmogumi daugiau. Aš pasakiau — eik. Grįšiu į rūmus po 
kelių minučių. 

Susilenkęs beveik dvilinkas, Abenas Achmedas mažais žingsneliais 
atsitraukė atgal, apimtas, kaip galėjo pasirodyti, pagarbos ir pagarbios 
baimės, bet Katrina pastebėjo blykstelėjusį juodose akyse piktą džiaugs- 
mą, kai Muchamedas pasakė, kad išvyksta. Prieš grįždamas pas savo 
mylimąją, kalifas palaukė, kol viziris nuėjo, paskui atsiklaupė šalia Katri- 
nos ir paglostė jos išsitaršiusius plaukus. 

— Aš turiu palikti tave, mano puikioji rože, ir mano širdį užvaldė 
liūdesys. Bet aš paskubėsiu sugrįžti pas tave, kad iki mano sugrįžimo 
prabėgtų ne per daug naktų. 

— Ar tau negresia didelis pavojus, mano valdove? 

— Kas yra pavojus? Valdyti valstybę — tai kasdien susidurti su nauju 
pavojumi. Jis slypi visur: gėlėse iš mano sodo, puodelyje medaus, kurį tau 
tiesia nekaltas vaikas, švelniuose kvapuose... Galbūt tu pati esi didžiausias 
ir lemtingiausias iš visų pavojų? 

— Tu tuo iš tikrųjų tiki? 

— Ne, jei kalbama apie tave. Tavo akys romios ir skaisčios... Žiauru, 
kad aš turiu palikti tave... 

Jis pabučiavo ją ilgu aistringu bučiniu, paskui atsistojo ir suplojo 
delnais. 

Tarsi mostelėjus burtų lazdele, iš juodo kipariso šešėlio išdygo Morai- 
mos figūra. Kalifas parodė į Katriną, vis dar tūnančią po pagalvių krūva. 

— Nuvesk ją atgal į haremą ir gerai rūpinkis, kad man nesant — o tai 
bus neilgai — jai nieko netrūktų. Kur tu ją apgyvendinai? 

— Mažajame kieme, už maudyklių. 

— Įkurdink ją senose Aminos menėse, tose, kurios yra Princesių 
bokšte. Paskirk jai tiek tarnų, kiek tavo manymu, reikia. Už jos saugumą 
tu atsakai savo galva. 

Kai Muchamedas nuėjo į rūmus, Katrina pastebėjo neramų Moraimos 
žvilgsnį. Buvo aišku, kad rezultatas pranoko jos lūkesčius. Senoji žydė 
nemanė, kad jos ponas parodys Aušros Šviesai tiek nuostabių dėmesio 
ženklų. 

— Tu turi surasti mano šydus, — tarė Katrina Moraimai. — Aš negaliu 
apsirengti pagalvėmis... 

— Aš surasiu juos, Aušros Šviesa. Brangusis kalifo deimančiukas 
neturi smarkiai vargintis. Aš einu, viskuo pasirūpinsiu ir įsakysiu atnešti 
palankiną, kad tave nuneštų į apartamentus... 

Moraimos žodžiuose buvo tiek pataikavimo, kad tai pralinksmino 
Katriną. Haremo saugotoja rengėsi eiti, bet Katrina mostu sustabdė ją. 

— Ne, aš noriu grįžti pėsčiomis, kaip ir atėjau čia. Man patinka šie 
sodai, ir... naktis nuostabi. Bet sakyk man, ar mano naujasis būstas toli nuo 
to, kuriame gyvena princesė Zobeida? 

Moraima išgąstingai krūptelėjo. 

— Deja, ne. Jis visai greta, ir kaip tik tai man kelia nerimą. Žavioji 
Amina persikėlė iš ten į Alkazarą Chenilį, kad būtų kuo toliau nuo savo 
priešo. Bet mūsų ponas netiki, kad jo mylima sesuo tokia nepanaši į jį. Būk 
atsargi su ja, Aušros Šviesa, pasistenk nesupykinti jos, antraip tavo gyvybė 
pakibs ant plauko, o mano galva neišvengs budelio kirvio. Ir dar, nevaikš- 
čiok į Zobeidos sodus. O jei tau kada nors pasitaikys susitikti su ponu 
prancūzu, kurį ji myli, nusisuk, gerai užsidenk šydu ir bėk nuo jo kuo 
toliau. 

Tai pasakiusi, Moraima nubėgo, tarsi ją būtų vijęsi Zobeidos mongolai. 
Katrina negalėjo sulaikyti juoko matydama, kaip tipena trumpos kojos, 
apautos dideliais šlepsinčiais sandalais su aštriais galais, kyšančiais iš po 
rūbų. Moraima buvo panaši į išgąsdintą antį. Katrina nejautė baimės. Ji 
tapo favorite, ir netrukus įsikurs visai šalia savo varžovės ir Arno! Ji galės 
pamatyti jį — tuo ji buvo tikra, ir nuo šios minties jos kraujas užvirė. 
Katrina jau negalvojo apie malonias valandas, praleistas šiuose pasakiš- 

kuose soduose. Meilės naktis, praleista su Muchamedu, buvo ta kaina, 
kurią ji turėjo sumokėti, kad susitiktų su žmogumi, kurio taip ilgai ieškojo. 
Galiausiai užmokestis buvo nedidelis... 

Buvo gerokai po vidurnakčio, kai Katrina ir Moraima įėjo į haremą, 
kur sargyboje stovėjo du ginkluoti eunuchai. Žiedais nubarstytų arkų 
ornamentais išpuoštų galerijų ir begalinių perėjimų labirintas išvedė jas į 
didžiulį patijų, kur tarp vešliai žydinčių gėlių buvo nutiestos siauros alėjos. 
Iš vienos sodo pusės visi pastatai buvo ryškiai apšviesti daugybės aliejinių 
šviestuvų; jie siūbavo po skliautuotu praėjimu, į kurį Moraima dabar vedė 
Katriną. Po minutės jos išgirdo triukšmą, sklindantį iš haremo, — šaukė 
šimtai balsų. Pro langus veržėsi prakeiksmai, įžeidinėjimai, dejonės. Mo- 
raima krestelėjo galvą, lyg senas kovos žirgas, išgirdęs trimito garsą, 
susi:aukė ir piktai sumurmėjo: 

— Vėl prasidėjo! Zora turbūt vėl ėmėsi savo šlykščių išpuolių! 

— Kokių? 

— Tie beprotiški maurės pokštai! Kai ponas išsirenka nakčiai ne ją, o 
kitą moterį, ji eina iš proto. Ji turi ant ko nors išlieti savo pyktį ir 
neapykantą. Turi būti pralietas kraujas, kad Zoros įniršis praeitų. 

— Ir tu leidi jai taip elgtis? — pasipiktinusi sušuko Katrina. 

— Leidžiu jai? Tu manęs nepažįsti. Eik į savo kambarius, ten tavęs 
laukia tarnai. Aš greitai ateisiu, pažiūrėsiu, kaip tu įsikūrei... O jūs eikite 
paskui mane. — Pastarieji žodžiai buvo skirti dviem juodiems kaip derva 
eunuchams raudonais drabužiais, stovintiems sargyboje prie įėjimo į 
patijų. 

Jie nusekė paskui Moraimą, nepratarę nė žodžio; prie jų diržų kabėjo 
hipopotamo odos šmaikščiai. Eunuchai seniai priprato prie tokių scenų. 
Katrina žiūrėjo, kaip visi trys greitai eina kvepiančiais takeliais. Netrukus 
Katrina liko viena tarp blizgančių vešliai sulapojusių apelsinmedžių. Ji 
pasijuto tokia laiminga, kad visai neskubėjo miegoti. Oras buvo prisisun- 
kęs svaiginančių kvapų, iš toli, iš apšviesto paviljono atsklido tylūs liutnios 
garsai. 

Katriną lyg magnetas traukė tenai. Ji stovėjo medžių šešėlyje ir nega- 
lėjo atplėšti akių nuo pastato, būdama įsitikinusi, kad tai — Zobeidos 

apartamentai: prie įėjimo stovėjo dešimt juodaodžių eunuchų, prie diržų 
jie buvo pasikabinę rimbus, o ilgi žibantys durklai rankose grasino vi- 
siems, kas išdrįstų prieiti per daug arti. Vis dėlto Katrinai magėjo sužinoti, 
kas darosi pusiau apšviestuose kambariuose, pro kurių langus blyški šviesa 
krito ant baltų jazminų šakelių ir raudonu smėliu nubarstytų sodo takų. 
Intuicija sakė jai, kad Arno yra ten, už tos marmurinės sienos, kad ji išgirs 
jo balsą, jeigu jis ims kalbėti. Katrinos širdis smarkiai daužėsi. Ją užliejo 
juoda karti pavydo banga. Kalifo glamonės dabar atrodė tokios tolimos; 
ją smaugė baisus, gniuždantis įniršis. Pagaliau jos artumas su Muchamedu 
buvo tik kerštas, niekingas apskaičiavimas, kurį lėmė ir kurstė nepaten- 
kinti troškimai. Katrina pasibaisėjo dėl šio smarkaus pavydo priepuolio; 
tas pavydas buvo visa apimantis, kankinantis... toks pat senas jausmas kaip 
ir meilė... 

Katrina išgirdo moter“ balsą, kuris skambėjo garsiau nei tylūs stygų 
akordai ir virpėjo nuo aistros. Moteris kalbėjo taip susijaudinusi, kad 
Katrina sustingo ir klausėsi tarsi užburta. Ji nesuprato žodžių, kuriuos tarė 
šis puikus ilgesingas aksominis balsas, bet jos moteriška nuojauta sakė, 
kad tai kalba aistringa, meilės reikalaujanti moteris. 

Katriną taip užbūrė paslaptingas balsas, kad ji nepastebėjo kaip pavil- 
jone užgeso beveik visos šviesos. Sode pasidarė tamsu, žiburiai languose 
tapo šiltesni ir rausvesni. Muzikos garsai skambėjo tyliau. Katrina daugiau 
negalėjo priešintis kankinančiam smalsumui ir priėjo arčiau prie paviljo- 
no. Ji nepajėgė teisingai įvertinti situacijos, ir jai neatėjo į galvą, kad 
rizikuoja susidurti su mirtinu pavojumi. Jos savisaugos instinkto užteko 
tik tam, jog ji nusimovė batelius, kad nekeltų triukšmo ir susilenkusi, 
slėpdamasi už krūmų, kad nepamatytų sargyba, ėmė slinkti prie paviljono. 
Dygliai skaudžiai smigo į kūną, bet ji nė nesudejavo, nemėgino jų ištraukti. 
Pagaliau Katrina pasiekė langą. Labai atsargiai ji išsitiesė. Jos žvilgsnis 
įsmigo į langą, aprėmintą žalių koklių. Ji užspaudė burną ranka, kad 
nesuriktų. Ten buvo Arno! 

Jis sedėjo sukryžiavęs kojas tarp pagalvių, ant didelės rausvo šilko 
sofos, kuri užėmė beveik pusę prabangaus kambario... Kambario sienas 
dengė žalias stiklas, todėl atrodė, kad žmogus yra vidury tviskančio 

brangakmenio. Vyriška Arno išvaizda nesiderino su rafinuota moteriška 
aplinka. Jis atrodė tarsi kovos kirvis, gulintis tarp plonų nėrinių, apvyniotas 
šydu. Vergė pylė geltoną lyg gintaras gėrimą į jo paauksuotą taurę. Arno 
buvo gražesnis nei kada nors anksčiau, bet Katriną nustebino jo apsiblau- 
susios tuščios akys: ji suprato, kad Arno girtas! Tai sukrėtė ją. Paraudusiu 
veidu ir nenatūraliai blizgančiomis akimis Arno buvo panašus į Žilį de Rė. 

Katrina iš karto pažino moterį, kuri sėdėjo lengvai atsirėmusi į sidabru 
siuvinėtas pagalves. Moteris dainavo. Jos ilgi miklūs pirštai vikriai braukė 
nedidelės liutnios stygas. Zobeida... Ji buvo tokia graži, kad kiekvienam, 
kuris į ją pažvelgdavo, kvapą užgniauždavo. 

Baltų kaip sniegas perlų gijos spindėjo juodame jos paleistų plaukų 
debesyje, dengė kaklą ir pečius, tekėjo rankomis, vyniojosi aplink lieknas 
kojas. Permatomas žalios kaip nefritas spalvos rūbas negalėjo paslėpti 
tobulo kūno grožybių. Pamačiusi, kokia gundanti jos varžovė, Katrina 
pajuto, kaip ją užlieja įniršio banga. Zobeida neatitraukė akių nuo savo 
kalinio, bet jis nežiūrėjo į ją: jis žvelgė į erdvę, į tuštumą, kaip žvelgia 
apsvaigintas žmogus. Katrina jautė, kad tai nelinksmas apsvaigimas. 

Staiga Arno abejingumas perpildė maurės kantrybės taurę. Ji sviedė į 
šalį liutnią, davė ženklą vergei išeiti iš kambario ir pasislinkusi arčiau prie 
Arno padėjo galvą jam ant kelių. 

Katrina krūptelėjo, bet Arno net nepajudėjo. Tada Zobeida nutarė 
atkreipti jo dėmesį. Ji ėmė glostyti Arno skruostą, aplink burną, pečius. 
Jos ranka, papuošta brangiais žiedais, slydo Arno kūnu, mėgindama suža- 
dinti geismą. 

Taurė ištuštėjo, ir Arno su panieka nusviedė ją šalin. Paskui jis pasi- 
lenkė prie Zobeidos. Katrina užsimerkė, kai Zobeida pasikėlė ir aistringai 
pabučiavo jį į lūpas. Staiga Arno pašoko, šluostydamasis kraują nuo savo 
lūpų, į kurias įkando Zobeida... Princesė nusirito nuo kilimo. 

— Bjaurybe! — piktai suriko Arno. — Tave reikia nubausti. 

Jis čiupo šmaikštį nuo mažo stalelio ir sušėrė Zobeidai. Katrina vos 
susilaikė nesurikusi ir iš baimės dėl Arno užmiršo savo pavydą. Išdidžioji 
princesė to nepakęs. Ji ims mušti bronzinį gongą, pašauks į pagalbą 
eunuchus ir budelius... 

Bet ne!.. Tyliai dejuodama, išdidžioji Zobeida nušliaužė kilimu, kol 
pasiekė basas Arno kojas. Ji pabučiavo jas, apsikabino perlais papuoštomis 
savo rankomis ir pakėlė į Arno atsidavusias prijaukinto gyvulio akis. Ji 
kažką murmėjo, bet Katrina negalėjo suprasti žodžių. Tačiau pamažu jų 
magija stebuklingai paveikė Arno. Katrina pamatė, kaip jis nusviedė 
šmaikštį, sugriebė Zobeidą už plaukų ir pastatė ant kojų, o kita ranka 
nuplėšė šviesiai žalius princesės drabužius. Susipynę jų kūnai nugriuvo 
ant grindų, o aplink Katriną siaubingame šokyje ėmė suktis dangus ir 
medžiai. 

Ji prisiglaudė prie paviljono sienos, bijodama netekti sąmonės. Gyvybė 
pamažu traukėsi nuo jos. Aistringos dejonės be perstojo skambėjo jos 
ausyse... Katrina pajuto, kad ją užvaldė noras nužudyti, atkeršyti... Ji 
karštligiškai ėmė ieškoti giminės durklo, bet durklo nebuvo. O, jeigu ji 
galėtų rasti ginklą, atsistoti priešais savo neištikimą vyrą, kaip keršto 
deivė, ir nudobti šią beprotę princesę, kuri mylėjo jį su niekinga vergės 
aistra! Bet vietoj ginklo Katrina užčiuopė rožę, kurios spygliai taip skaus- 
mingai įsmigo jai į kūną, kad ji turėjo užgniaužti šaižų šauksmą. Keista, 
bet skausmas stebuklingai atgaivino ją. Ji išgirdo žmonių balsus ir tarp jų 
pažino sniaukrojantį Moraimos balsą. Katrina vogčiomis išslinko iš savo 
slėptuvės ir niekieno nepastebėta pasiekė centrinę alėją. Tuoj pat atsirado 
Moraima. Senoji žydė įtariamai nužvelgė Katriną. 

— Kur tu buvai? 

— Sode buvo... taip gera. Aš nenorėjau grįžti, — vargais negalais 
išlemeno Katrina. 

Netarusi nė žodžio, Moraima paėmė Katriną už rankos ir nusivedė į tą 
pusę, kur stovėjo Princesių bokštas. Kai jos priėjo apšviestą kolonadą, 
Moraima atsigręžė ir tiriamai nužvelgė savo belaisvę. 

— Tu mirtinai išblyškusi! Ar tik nesusirgai? 

— Ne. Aš truputį pavargau. 

— Tuomet aš nesuprantu, kodėl tu iki šiol ne lovoje. Na, eik gi! 

Katrina klusniai nusekė paskui ją, ir jos atsidūrė kelių kambarių apar- 
tamentuose. Atrodė, Katrina nieko nepastebi. Jos mintys sukosi tik apie 
meilės sceną, kurios liudininke ji ką tik tapo. Jos širdies žaizda kraujavo. 

Moraima tikėjosi, kad Katrina džiūgaus pamačiusi visą šitą prabangą, 
kurią kalifas dovanojo savo vergei, bet ji labai susirūpino, kai Katrina 
griuvo ant šilku aptrauktos sofos ir ėmė taip verkti, jog atrodė, kad jos 
širdis pliš nuo nepakeliamo skausmo. 

Haremo prižiūrėtoja buvo pakankamai protinga ir per daug neklausi- 
nėjo. Ji tik mostelėjo ranka tarnams, kad išeitų, o paskui atsisėdo šalia 
Katrinos ir laukė, kol ši išsiverks. Ji tokį Katrinos elgesį aiškino stipriais 
prieštaringais jausmais, kuriuos kėlė įvykių kupina diena. Katrina verkė 
ilgai, kol nuovargis nustelbė jos liūdesį. Vos nustojusi raudoti, Katrina 
užmigo sunkiu pavargusio žmogaus miegu... 

Moraima pati užsnūdo viena dviem minutėmis anksčiau, sėdėdama prie 
lovos kojūgalio. Vasaros naktis, trikdoma tylaus varpo skambėjimo, pati- 
kimai užklojo Granadą tamsia mantija. 


Atmerkusi nuo ašarų užtinusias akis, Katrina pamatė kambaryje tiek 
daug žmonių, kad iškart vėl užsimerkė, būdama tikra, jog tai — dalis jos 
košmariškų sapnų. Bet paskui šlapi vėsūs kompresai ant akių įtikino ją, 
jog tai — realybė. Ji nemiegojo. Greta jos murkė kažkieno balsas. 

— Na, atsibusk gi, Aušros Šviesa, mano brangenybe! Atsibusk ir 
pažvelk į šią grožybę. Visa tai — tavo! 

Katrina nepatikliai atsimerkė. Grožybė, apie kurią buvo kalbama, 
pasirodė esąs pulkas klūpančių vergų, kurie siūlė jai kalifo dovanas. Jie 
atnešė jai šilko, visų atspalvių muslino, sunkų aukso vėrinį su nepaprasto 
dydžio ir grožio brangakmeniu, aromatinių žolių ir retų aliejų bei esencijų 
pilnas dėžes, paukščius ilgomis, žemę šluojančiomis įvairių spalvų uode- 
gomis, kurios buvo panašios į didelius akinamus brangakmenių rinkinius. 
Bet Katrinai pirmiausia į akis krito masyvi Fatimos figūra — kūninga 
etiopė buvo čia. Ji sėdėjo ant didžiulės: pagalvės sukryžiavusi kojas, 
susidėjusi rankas ant raudonu šilku aptempto pilvo — jos didelis juodas 
apskritas kaip mėnulis veidas buvo nutviekstas šypsenos. Ji stebėjo nu- 
bundančią Katriną su triumfuojančio džiaugsmo išraiška veide. Jauna 
vergė, kurios oda buvo kavos spalvos, pasilenkė prie Katrinos ir nuprausė 
jai veidą. 

Pastebėjusi, kad Katrina žiūri į ją, etiopė atsistojo ir nepaprastai grakš- 
čiai nusilenkė, net absurdiškos povo plunksnos jos plaukuose pasiekė 
grindis. 

— Ką tu čia veiki? — šaltai paklausė Katrina. 

— Aš atėjau pasveikinti kylančią žvaigždę, o puikioji. Turgavietėse tik 
ir kalbama apie naują kalifo mylimąją, apie retą brangenybę, kurią rasti aš 
turėjau garbę... 

— Aš manau, jog tu atėjai čia auštant norėdama pareikalauti atlygini- 
mo? — paklausė Katrina. 

Bet šypsena nedingo iš Fatimos veido, nors Katrina kalbėjo niekinamu 
tonu. Buvo aišku, kad negrę apėmė didžiulės laimės jausmas ir ji apie nieką 
kita negalvoja. 

— Dėl visų šventųjų, ne! Aš atnešiau tau dovaną! 

— Dovaną? Nuo tavęs"? 

— Ne visai. Dovana nuo daktaro Abu. Žinai, Aušros Šviesa, mes 
neįvertinome šio žmogaus sielos grožio! 

Abejingumas dingo iš Katrinos veido tarsi burtų lazdelei mostelėjus, 
vos tik ji išgirdo savo draugo vardą. Šioje įniršio ir skausmo bedugnėje, 
kurioje ji gyveno, mintys apie Abu veikė raminamai. Katrina pasirėmė 
alkūne ir atleido vergę, kuri klūpėjo šiek tiek tolėliau. 

— Ką tu turi galvoje? 

Fatima juoda ranka parodė didžiulę iš auksinių šiaudų nupintą pintinę, 
kuri iki pat viršaus buvo prikrauta puikiausių vaisių, kokius tik žinojo 
Katrina. 

— Jis atėjo auštant ir atnešė man visa tai, prašė perduoti tau į Alhambrą 
pasitaikius pirmai progai. 

— Paprašė tavęs? Bet aš nematau priežasties, kodėl jis turi jausti tau 
palankumą? Tu pergudravai jį. 

— Štai kodėl aš sakau, kad Abu al Chairo tauri širdis. Jis ne tik atėjo 
aplankyti manęs, bet ir padėkojo man už tai, ką aš padariau. “Tu suteikei 
man galimybę dovanoti laimę mano kalifui, o aš net nesvajojau apie tai, 
— pasakė jis man beveik su ašaromis akyse, — nuo šiol musulmonų 

valdovas minės Abu savo maldose — jis minės žmogų, kuris paaukojo 
jam "didžiausią brangenybę“". 

Fatima atsisuko į Katriną ir ėmė kalbėti iš susijaudinimo plonu balsu: 

— O dėl tavęs, tai jis prašo priimti šiuos vaisius ir pagerbti kiekvieną 
iš jų savo lūpų prisilietimu. Taip jie patarnaus tavo dvasios sustiprinimui 
— nes tavo dvasią galbūt sujaudino laimės sėkmė, — pašalins nuovargį ir 
padės tau tapti nuostabiai gražia, o tai prailgins tavo laimę. Jis tikino mane, 
kad šie vaisiai turi stebuklingą galią tik tau vienai! 

Fatima dar būtų sakiusi išdailintus, meilikavimo kupinus žodžius, bet 
Katrina staiga pajuto, kad šioje ryto dovanoje yra ne tik vaisiai. Ji prisivertė 
nusišypsoti ir staiga panoro atsikratyti visų šitų Žmonių, pirmiausia — 
Fatimos. 

— Padėkok mano buyusiam šeimininkui už gerumą. Pasakyk jam, jog 
aš niekada neabejojau dėl jo dosnumo ir jog padarysiu visa, kas įmanoma, 
kad užkariaučiau širdį žmogaus, kurį pamilau amžinai. Jei man nepasiseks, 
aš nepabijosiu mirti, — drąsiai pasakė Katrina šiuos dviprasmiškus 
žodžius. 

Matydama, kad jos lankytoja nc... -ngia išeiti ir kad visi vergai sustingę 
laukia norėdami įteikti savo dovanas, Katrina pašaukė Moraimą, ką tik 
įėjusią į kambarį, ir sušnibždėjo jai į ausį: 

— Aš vis dar jaučiuosi pavargusi. Norėčiau dar pamiegoti, kad atgau- 
čiau jėgas ir gerai atrodyčiau, kai grįš mano ponas. Ar tai įmanoma? 

— Dabar nėra nieko neįmanomo, o rožių rože! Tu tik įsakyk. Tave 
paliks ilsėtis tiek, kiek panorėsi. Man patinka matyti tave tokią jautrią, 
susirūpinusią tuo, kaip suteikti malonumo mūsų ponui! Tu toli nueisi! 

Chna ištepta ranka ji parodė į Katrinos akis, kurios dar buvo ištinusios 
nuo ašarų. 

— Gerai, kad pono nėra! Tu turėsi tiek laiko, kiek tau jo reikės, kad 
tavo akys vėl spindėtų iš laimės! Visi kiti išeikite iš kambario! 

— Užeik aplankyti manęs vėliau, Fatima, — tarė Katrina storulei 
negrei, kuri ėjo iš kambario labai nusiminusi. 

Šių žodžių užteko, kad nusvirusios povo plunksnos vėl išdidžiai išsi- 
tiestų. Kupina išdidumo, jau įsivaizduodama esanti naujosios favoritės 

patikėtinė, — o gal net naujosios valdovės, jei Katrinai gimtų sūnus, — 
Fatima didingu žingsniu išėjo lydima vergų, kurie atnešė kalifo dovanas; 
jie vienas paskui kitą sekė įkandin jos. 

— Dabar miegok, — pasakė Moraima, užtraukdama Katrinos lovą 
rožinėmis užuolaidomis. — Ir nevalgyk per daug vaisių, — perspėjo ji, 
kai Katrina prisitraukė prie savęs pintinę, — tu gali sustorėti, o figos... 

Nebaigusi sakyti, Moraima puolė ant grindų užsidengusi veidą ranko- 
mis: ant slenksčio netikėtai pasirodė princesė Zobeida. Jos plaukai minkš- 
tomis bangomis laisvai krito iki juosmens. Ant pečių ji buvo užsimetusi 
žydrai žalio šilko mantiją su auksiniu diržu. Princesės išvaizda buvo išdidi. 

Katrinai kraujas užvirė, kai Moraima sušnibždėjo: 

— Atsikelk iš lovos ir pulk ant kelių! Čia princesė!.. 

Niekas pasaulyje nebūtų galėjęs priversti jaunąją moterį atsiklaupti. 
Argi ji turi pulti kniūpsčia priešais šią moterį, kuri išdrįso atimti iš jos 
vyrą? Nė už ką pasaulyje, net jei tai kainuos gyvybę! Neapykanta varžovei 
persmelkė ją iki širdies gelmių. Katrina tebegulėjo, išdidžiai atmetusi 
dailią galvą, ir stebėjo prie jos besiartinančią princesę, kurios akys iš 
pykčio susiaurėjo. 

— Viešpatie Dieve mano, dėl manęs ir dėl savęs, klaupkis ant kelių!.. 
— sušnibždėjo Moraima. Bet Katrina tik gūžtelėjo pečiais. 

Zobeida priėjo prie lovos ir smalsiai pažvelgė į Katriną. 

— Argi tu negirdi, kas tau sakoma? Tu turi atsiklaupti ant kelių prieš 
mane! 

— Kodėl? Aš net nežinau, kas tu! 

— Aš — tavo pono sesuo, moterie, ir tavo valdovė. Mano akivaizdoje 
tu turi būti mažesnė už dulkę, kokia ir esi! Atsikelk iš lovos ir klaupkis ant 
kelių! 

— Ne! — aiškiai tarė Katrina. — Man čia pakankamai gera ir aš 
nenoriu keltis. Bet aš neprieštarauju... tu gali atsisėsti. 

Ji pamatė, kaip gražiame lygiame veide plykstelėjo pyktis, ir sekundę 
suabejojo savo saugumu. Bet ne... Zobeida tvardėsi. Jos raudonas lūpas 
iškreipė niekinama šypsena, ir ji gūžtelėjo pečiais. 

— Tavo galvai pasisekė, moterie, dabar aš pasirengusi būti atlaidi. Bet 
netrukus tu sužinosi, kad kai nebūna mano brolio, čia viešpatauju aš. Be 
to, ar tu klūpėsi ant kelių, ar gulėsi, vis tiek esi ne daugiau kaip dulkė po 
mano kojomis! Įspėju tave: ateityje elkis pagarbiau. Kitą kartą aš nebūsiu 
tokia kantri. O šiandien mano nuotaika gera. 

Dabar Katrina kovojo su apėmusiu ją pykčiu. Gera nuotaika? Ji perne- 
lyg gerai žinojo tos geros nuotaikos priežastį. Tereikėjo pažvelgti, kaip 
netvarkingai apsirengusi princesė, pamatyti jos paleistus plaukus, platų 
drabužį, dengiantį nuogą kūną, ir mėlynus ratilus po akimis... Kiek laiko 
praėjo, kai Arno paleido ją iš savo glėbio? 

Staiga stojusą niūrią tylą nutraukė princesės juokas. 

— Jei tik tu matytum savo veidą! Tu panaši į katę išskėstais nagais. Iš 
tiesų, jei mes būtume bent truputį pažįstamos, aš pamanyčiau, kad tu 
manęs nekenti. Iš kur tu, geltonplauke moterie? 

— Mane pagrobė barbarai piratai ir pardavė į vergiją Almeiroje, — 
atsakė Katrina. 

— Tai ne atsakymas į klausimą. Iš kur tu? Tu prancūzė? 

— Taip, aš gimiau Paryžiuje. 

— Paryžius!.. Keliautojai, kuriuos mano brolis čia linksmina, sako, kad 
Paryžius kadaise buvo toks kultūringas ir turtingas miestas, kuriam nebuvo 
lygių, bet karas ir neturtas kasdien vis labiau griauna jį. Galbūt dėl to jo 
gyventojus parduoda į vergiją? 

— Bijau, kad tu nelabai išmanai mano šalies reikalus, — paprieštaravo 
Katrina, — bet man sunku tau juos paaiškinti. 

— Kam? Manęs tai visai nedomina! Juk tokie kaip tu tinka tik būti 
vergais. Bet aš niekada nesuprasiu, kodėl vyrus taip traukia jūsų balta oda 
ir geltonos garbanos. Man visa tai atrodo neskoninga! 

Zobeida pasiraivė ir nusižiovavo kaip katė, paskui atsuko Katrinai 
nugarą. Ji jau buvo beveik prie durų, bet staiga atsigręžė. 

— Dar vienas patarimas. Įsidėk į galvą mano žodžius, moterie, jei tau 
brangi gyvybė: dėl mano brolio užgaidos tave apgyvendino apartamentuo- 
se greta mano paviljono. Užgaida truks neilgai — būk tuo tikra. Bet jei tu 
tikiesi, kad galėsi teikti malonumą kalifui daug naktų, tai pasistenk nesi- 

artinti prie mano apartamentų. Tik mano pačios pasamdyti vergai arba 
mano pakviesti žmonės turi teisę įeiti tenai. Aš nepakęsiu, jei svetimšalė, 
pagonė, slankios aplink juos. Jei pamatysiu tave šalia savo paviljono, tu 
mirsi! 

Katrina neatsakė. Ji suprato, jog tokį princesės griežtumą sukėlė baimė 
dėl to, kad ji yra iš Prancūzijos, kaip ir Arno. Vieną akimirką jai kilo 
pagunda pasakyti savo varžovei viską, ką ji mano apie ją, bet susitvardė. 
Kam sukelti jos rūstybę? Žodžių dvikova su Zobeida nesugrąžins jai Arno. 
Bet vis dėlto Katrina neištvėrė 1r sumurmėjo: 

— Ką, gal tavo apartamentuose paslėptos brangenybės? 

— Tu per daug plepi ir smalsi, geltonplauke moterie! Tu bandai mano 
kantrybę. Garbė Alachui, kad aš nenoriu įskaudinti savo brolio ir sudaužyti 
jo žaisliuką pirma, negu jis nusibos jam! Bet verčiau prikąsk liežuvį ir 
nenuimk nuo akių šydo, jei nori išsaugoti ir viena, ir kita. Akla ir nebylė 
tu būsi reikalinga tik valkataujanticms šunims turgavietėse. Atsimink: 
nesiartink prie mano būsto! Šiaip ar taip, tu neilgai būsi mano kaimynė... 

— Bet kodėl gi? 

— Todėl, kad tu apvylei mane. Visi tik ir kalba apie tave rūmuose, ir 
man pasidarė smalsu išvysti tokį nepaprastą grožį, bet... 

Tai sakydama, Zobeida priėjo prie Katrinos. Grakšti eisena ir katės 
laikysena darė ją panašią į juodą panterą. Zobeida pasilenkė į priekį, ir 
akimirką Katrinos širdis apmirė, nes princesė išsirinko didžiulį rausvą 
sultingą persiką. Aštrūs balti Zobeidos dantys godžiai įsmigo į jį. Katrina 
tiksliai nežinojo, ką galima rasti pintinėje, ir krūptelėjo pagalvojusi, kad 
princesė gali pirma pamatyti, kas ten yra. Ar buvo kas nors po vaisiais... 
arba jų viduje? Dėl Abu al Chairo niekada negali būti visai tikras. Plačiai 
atvertomis akimis ji žiūrėjo, kaip princesė valgė persiką, o jos pirštais 
tekėjo sultys. Baigusi valgyti, princesė sviedė į Katriną kauliuką lyg ši 
būtų šiukšlių dėžė, ir tarė: 

— Bet tu ne tokia graži, kaip aš maniau! Ne, iš tiesų aš pažįstu daug 
gražesnių už tave moterų! 

Ji vėl pasilenkė ir išsirinko juodai violetinę figą, paskui lėtai nuplaukė 
atgal. Apimta laukinio įniršio, Katrina griebė didelį melioną ir norėjo 

sviesti jai įkandin. Bet žydrai žaliu šilku apsisiautusi figūra dingo, o 
melionas iškrito iš Katrinos rankų ir nusirito kilimu. Sunkiai ant kojų 
atsistojusi Moraima ėmė gailiai virkauti. Ji gulėjo išsitiesusi ant grindų per 
visą pokalbį, nes Zobeida užmiršo liepti jai atsikelti. Moraima taip pasi- 
baisėjo Katrinos įžūlumu, kad panoro tapti nematoma, ir kiek įmanydama 
prisispaudė prie kilimo. Bet po tokio ilgo klūpėjimo jai ėmė skaudėti 
sąnarius. 

— Alache! — sudejavo ji. — Mano kaulai braška kaip sausa pintis. Bet 
kas tave vertė, Aušros Šviesa, tokiu būdu pasipriešinti rūsčiajai Zobeidai? 
Iš tiesų aš stebiuosi, kad tu dar gyva! Tikriausiai praėjusi naktis buvo gera 
princesei, jeigu ji tokia miela! 

Katrina daugiau negalėjo ištverti kalbos apie Zobeidą. 

— Išeik, — sušnypštė ji pro sukąstus dantis. — Nešdinkis. Dink iš 
mano akių, jei nenori, kad pasiskųsčiau dėl tavęs kalifui, kai jis grįš... 

— Kas tau pasidarė? — užprotestavo senoji žydė. — Aš nepasakiau 
nieko blogo. 

— Aš noriu, kad mane paliktų ramybėje, girdi? Ramybėje! Dabar eik 
ir negrįžk, kol aš tavęs nepašauksiu. Aš jau sakiau, kad noriu miegoti. 
Miegoti! Aišku? 

— Taip, gerai, gerai. Aš išeinu... 

Piktas naujosios favoritės tonas padarė įspūdį Moraimai ir ji pamanė, 
kad bus protingiausia dingti jai iš akių. Likusi viena, Katrina nusiramino. 
Ji pasistatė pintinę šalia ir ėmė kraustyti iš jos vaisius bei dėti juos ant 
sofos. Jų buvo daug ir visi įvairūs, ir Katrina turėjo pasiekti patį dugną, 
kad rastų tai, ko ieškojo. 

Katrina rado tris daiktus, pritvirtintus prie pintinės dugno; pamačiusi 
vieną iš jų, ji džiaugsmingai suriko — tai buvo durklas su išdrožinėtu 
vanagų — jos ištikimas pagalbininkas sunkiais gyvenimo mementais. 
Paskui ji ištraukė dar du daiktus: mažą stiklinaitę ir laišką, kurį greitai 
perskaitė. 

“Kai keliautojas įžengia į gūdų mišką, kuriame laksto laukiniai žvėrys, 
jam reikia ginklo, kad apsigintų. Tu neapdairiai pasielgei pabėgusi ir 
nepasakiusi man, nes aš būčiau išrinkęs tau visai kitokią lemtį — ne tokią 

nuostabią, bet saugesnę. Tačiau tas, kuris mėgina pasipriešinti Alacho 
valiai, yra kvailys, o tu tik ėjai ten, kur tave vedė lemtis. Tavo tarnai stebi 
tave ištoli. Žozė įstojo į vizirio gvardiją ir dabar yra Alkazabe, netoli rūmų. 
Gotjė sunku vaidinti mano padėjėjo nebylio vaidmenį, kurį aš jam sugal- 
vojau. Jis visur eina paskui mane, o aš ketinu surengti daug vizitų musul- 
monų valdovui, kai jis sugrįš. Iki to laiko nieko nesiimk. Kantrybė — taip 
pat ginklas. O dėl stiklinaitės, tai joje yra greitai veikiantys nuodai. 
Išmintingas žmogus turi numatyti nesėkmę, o princesės mongolų budeliai 
tokie rafinuoti, kad gali sugroti kančių simfoniją arfa, padaryta iš žmogaus 
gyslų..." 

Laiškas buvo be parašo. Katrina skubiai sudegino jį viršum kvepalų 
smilkytuvo, kuris stovėjo kambario viduryje. Laiškas buvo parašytas 
prancūziškai, bet vis tiek nevertėjo rizikuoti pasilikti jį. Katrina žiūrėjo, 
kaip popic''aus lapelis susisuko, pajuodo ir susiraukšlėjo. Katrinai širdis 
atlėgo. Ji nusiramino. Ji buvo ginkluota ir smogusi smūgį galėjo visiems 
laikams išplėšti Zobeidą iš Arno glėbio. 

Katrina prispaudė prie savęs šaltą durklo plieną ir įsirausė į pagalves. 
Jai reikėjo ramiai apgalvoti kitą žingsnį. 


Dvyliktas skyrius 
Pantera ir gyvatė 


Mari, jauna prancūzė odaliska, gracingai lyg katė sėdėjo ant didelės 
išsiuvinėtos pagalvės ir valgydama rožės žiedlapių ščerbetą stebėjo Kat- 
riną. Katrina gulėjo ant pilvo, parėmusi smakrą delnais, ir niūriai mąstė 
apie savo likimą. Šią siestos valandą rūmus gaubė tyla ir ramybė, tik 
vergai, vėduojantys miegančiąsias gražiomis didelėmis plunksnų vėduok- 
lėmis, neturėjo ramybės. Medžiai aplink rūmus, atrodė, irgi sustingo nuo 
neapsakomos kaitros. 

Zobeidos vizitas pas Katriną prieš tris dienas sugriovė jos planus. 
Princesei neužteko tik uždrausti vaikščioti į jos apartamentus; ji ėmėsi 
specialių atsargumo priemonių prieš naująją kaimynę. Kai Katrina mėgino 

išeiti iš savo kambarių ir tarnų lydima pavaikščioti po sodą, kelią jai 
pastojo dvi sukryžiuotos ietys, o gerklingas balsas liepė grįžti atgal. 
Katrina ėmė protestuoti prieš šį priverstinį įkalinimą, bet už jos saugumą 
atsakingas eunuchas pasakė, jog tuo metu, kai kalifo nebus rūmuose, jo 
naujoji favoritė bus saugoma dieną ir naktį, kad jai neatsitiktų nieko blogo. 

— Blogo? Šiame sode? 

— Saulė gali nudeginti, vandenyje galima paskęsti, vabzdžiai gelia, 
gyvatės įkandimas mirtinas! — ramiai atsakė negras eunuchas. — Aš tik 
vykdau įsakymą. Tu turi likti savo kambariuose. 

— Iki kurio laiko? 

— Iki tol, kol grįš šeimininkas. 

Katrina daugiau nesipriešino, bet Zobeidos sprendimas kėlė jai nerimą. 
Katrina neturėjo iliuzijų dėl to, kaip princesė žiūri į ją: Zobeida neapkentė 
jos, kaip ir ji pati nekentė princesės. Negalėjo būti kito paaiškinimo, kodėl 
tokia akyla apsauga ir tokie griežti apribojimai. Zobeida negalėjo žinoti, 
kokie saitai sieja ją ir Arno. Išdidžiai princesei ji buvo tik vergė, netgi jei 
kalifo kaprizas laikinai ir išaukštino ją, palyginti su visomis kitomis. Gal 
princesė bijojo, kad jos belaisvis susidomės favorite, jeigu pamatys ją? 
Galbūt atsargumo priemonių imtasi todėl, kad Katrina buvo kilusi iš 
Prancūzijos, kaip 1 Zobeidos kalinys, ir priklausė tai pačiai rasei. Bet 
norint laikyti favoritę kuo toliau nuo princesės apartamentų, būtų užtekę 
vien budelių baimės... Jau trys dienos Katrina mėgino rasti atsakymą į 
šiuos klausimus, bet nesėkmingai. Kai ji klausinėdavo Moraimą, ši nutil- 
davo ir vaizduodavo, kad kažko ieško ant grindų, bet kai ji pakeldavo akis 
į Katriną, jos būdavo kupinos baimės. 

Moraimos vizitai buvo nepaprastai trumpi. Ji ateidavo tik sužinoti, ar 
Katrinai nieko nereikia, o paskui greitai dingdavo. Katrina nesuprato, kas 
darosi. Ji būgštavo, kad Zobeida ir Arno iškeliavo į tolimas Magribo 
žemes, ir ši baimė pamažu, bet tvirtai griovė jos ryžtą kovoti. Naktis buvo 
Katrinai kančia. Audringa vaizduotė taip kurstė pavydą, kad Katrina ne 
kartą buvo priėjusi ribą, kai galėjo žengti neapgalvotą žingsnį — padaryti 
tai, kas pirmiausia šaus į galvą. Ketvirtą rytą pas ją atėjo Mari Aiša, iš 
tradicijos smarkiai apsisiautusi šydu, bet šypsodamasi. 

— Aš pamaniau, kad tu nuobodžiauji, — tarė Mari, nusimesdama šydą. 
— Moraima neprieštaravo, kad aplankyčiau tave. 

— Eunuchai leido tau įeiti čia? 

— Žinoma. Jiems įsakyta neišleisti tavęs, bet tu gali priimti svečius. 

Mari buvimas teigiamai veikė Katriną. Jaunoji moteris buvo draugiška; 
ji buvo kilusi iš tos pačios Prancūzijos dalies kaip ir Katrina: iš Burgun- 
dijos. Kai Mari papasakojo jai savo istoriją, Katriną nustebino tai, kiek 
daug toje istorijoje buvo bendra su jos pačios likimu. Pasirodė, kad ši daili 
Bonos vyndario duktė patiko Kola Leno, vienam iš hercogo seržantų. 
Hercogas buvo palankus seržantui, todėl seržantas paprašė, kad leistų jam 
vesti Mari Vermej. Hercogo įsakymas pasiekė mažą namelį Bonoje, kur 
Mari rengėsi vestuvėms su pusbroliu Žanu Gorijo, kurį mylėjo ir kuriam 
buvo davusi žodį. 

Žano buvo prasta reputacija, jis amžinai sėdėjo be skatiko kišenėje, bet 
visos merginos kraustėsi iš proto dėl jo . Jis turėjo šmaikštų liežuvį ir lakią 
vaizduotę, jis svajojo apie nepaprastus nuotykius, ir kai Mari buvo su juo, 
jai atrodė, kad ji iš tikrųjų sapnuoja. Nepaisydama nuolatinės jo neištiki- 
mybės, ji dievino jį, ir kai atėjo hercogo įsakymas, kad ji turi ištekėti už 
seržanto Leno, Mari neteko galvos. Ji maldavo Žaną bėgti su ja ir išvežti 
jąį tas saulėtas ir žydinčias pietų žemes, apie kurias jis be paliovos šnekėjo 
nuo to laiko, kai jam apie jas papasakojo klajojantis menestrelis. 

Žanas savotiškai mylėjo Mari. Ji buvo graži, gera. Jis aistringai geidė 
jos, ir mintis pabėgti su ja, ypač galimybė atimti ją iš kažko kito, jį masino. 
Bet jis neturėjo pinigų. Tada jie ryžosi nusikaltimui. Mari pasiskolino pusę 
tėvo santaupų — žinoma, be jo žinios, — o Žanas apiplėšė vietinio 
turtuolio namą, kai šis vienai dienai buvo išvykęs į Mersolį apžiūrėti savo 
žemių. Tą pačią tamsią naktį įsimylėjėliai pabėgo ketindami niekada 
negrįžti. Bet Mari, tikėjusi, kad pabėgimas atneš jai lamę, netrukus nusi- 
vylė. 

Tiesa, Žanas išmokė Mari meilės meno, ir ji pamėgo meilės žaidimus, 
bet atsidavusi Žanui ji neteko vertės jo akyse. Negana to, ji per daug mylėjo 
Žaną ir todėl netrukus nusibodo jam. Galiausiai nuostabios juodos pietie- 
čių gražuolių akys užbūrė Žaną, ir jis nutarė atsikratyti Mari, kuri tebes- 

vajojo apie santuoką. Savo tikslui pasiekti jis panaudojo niekingiausią 
priemonę: žinodamas, kokia patraukli jo “sužadėtinė", jis pardavė ją 
graikų pirkliui Marselyje. Naktį pirklys apgaule išsivežė jaunąją moterį 
laivu, kuris plaukė į vergų turgų Aleksandrijoje; ten ją ir nupirko Granados 
kalifui. 

— Štai kaip aš čia atsidūriau, — baigė pasakojimą Mari. — Aš dažnai 
gailiuosi, kad neištekėjau už burgundo. Galų gale galėjo pasirodyti, kad 
šitas Kola yra neblogas žmogus, ir aš galėjau būti laiminga! 

— O Žanas? — susidomėjusi paklausė Katrina. 

Merginos akyse suliepsnojo pikta ugnis. 

— Jeigu aš kada nors sutiksiu jį — jis bus nužudytas! — pasakė ji taip 
tyliai, jog Katrina nedvejojo, kad ji ištesės žodį. Paskui, padrąsinta Mari 
pasitikėjimo, Katrina papasakojo naujajai draugei apie save. 

Pasakojimas užtruko ilgai, bet Mari klausėsi nė karto nepertraukdama 
jos. Kai Katrina baigė, Mari atsiduso: 

— Kokia nuostabi istorija! Vadinasi, belaisvis prancūzas — jūsų vyras! 
O aš maniau, kad... jūs tik paprasta vargšė mergina, kaip ir aš! Dabar 
prisiminiau: mačiau jus Dižone, kai mano tėvas buvo nusivežęs mane į 
turgų. Aš buvau dar beveik vaikas, bet man į atmintį įkrito nuostabus 
reginys — moteris, graži ir šviečianti kaip saulė. 

— Tau turbūt atrodo, kad aš smarkiai pasikeičiau! — pasakė Katrina 
su kartėliu balse. 


— Pasikeitėte? — rimtai paklausė Mari. — Žinoma, jūs pasikeitėte, 
bet tada jūsų puikūs drabužiai ir brangenybės atitraukė dėmesį nuo jūsų 
grožio. Dabar jis geriau matyti! Dabar jūs kita, štai ir viskas. 

— Prašau, nesielk su manimi kaip su aukštuomenės dama. Laikyk 
mane tiesiog drauge, — švelniai paprašė Katrina. 

Šie žodžiai galutinai ištirpdė nepasitikėjimo ledus tarp jų, ir dvi jaunos 
moterys tapo sąjungininkėmis — tokiomis ištikimomis, tarsi jas būtų sieję 
kraujo ryšiai. Mari, atėjusi aplankyti jos iš dalies vedama smalsumo, iš 
dalies — nuobodulio, dabar tapo atsidavusi Katrinai siela ir kūnu. 

— Prižadėk man, kad jeigu jūs pabėgsite, tai paimsite ir mane kartu, o 
aš viską padarysiu, kas mano jėgoms, kad padėčiau jums! Zobeida privertė 
jus baisiai kentėti. 

— Jei aš ištrūksiu iš šitų rūmų ir šito miesto, tu eisi su manimi, prisiekiu 
tau, — sušuko Katrina. 

— Jei kalifas negrįš, jūsų gyvybė nebus verta nė skatiko. Jums gresia 
pavojus, — susimąsčiusi pasakė Mari. 

— Kodėl gi jis iki šiol negrįžo? 

— Todėl, kad Abenas Achmedas Banu Širadis, didysis viziris, neken- 
čia jo taip pat smarkiai, kaip trokšta Zobeidos, kuri buvo jo meilužė iki 
prancūzų riterio atvykimo. Jis norėjo užgrobti sostą ir pasidalinti juo su 
princese... ir šis vadinamasis žygis, į kurį, kaip kalbama, išsirengė Jusufas, 
buvęs kalifas, prieš savo paties sūnų, man neatrodo panašus į tiesą! Du 
vyrai nepanašūs vienas į kitą, bet Jusufas pavargo nuo valdžios. Ir tik toks 
patiklus žmogus kaip Muchamedas galėjo patikėti, kad jo tėvas nori 
susigrąžinti sostą, kurį jis savo valia paliko. Kalifas lengvatikis, o Banu 
Širadis — gudrus. Bijau, kad mūsų pono lauks gerai ginkluota pasala. 

— Tuomet, — blykšdama tarė Katrina, — aš žuvusi. 

— Ne visai. Muchamedas galbūt lengvatikis, bet jis drąsus. Jis — didis 
karys ir gali sumušti priešininką. Štai kodėl Zobeida nedarė nieko daugiau, 
o tik pastatė prie jūsų nuolatinę sargybą. Jeigu jos brolis grįš, ji pasakys, 
kad tik saugojo jo favoritę, galbūt per daug griežtai. O jei ateis žinia apie 
kalifo mirtį, jūs nė valandos neišgyvensite! 

— Kodėl? Aš kol kas jai nieko nepadariau! 

— Tai tiesa. Bet Zora trokšta jūsų mirties bet kuria kaina. Savo 
apsimestiniu atsidavimu ji iškovojo princesės palankumą. Zoros nepapras- 
ta vaizduotė ir intuicija, ir ji išgalvojo, kaip paaiškėjo, į tiesą panašią 
istoriją. 

— Panašią į tiesą? 

— Tik vienas žmogus gali pasipriešinti kalifui: Zobeida. Ir vienintelis 
būdas tai pasiekti — pasinaudoti jos pavyduliavimu prancūzų riterio. Zorai 
užteko to, kad jūs esate iš tos pačios šalies, ir ji užsiminė princesei, kad 
jūs įsimylėjusi belaisvį ir norite su juo pasikalbėti! 

Katrina iš siaubo suriko, bet tuoj pat užsidengė burną drebančia ranka. 

— Ji taip pasakė? Dieve mano! Aš — žuvusi! Kaipgi atsitiko, kad 
manęs dar neatidavė į budelių rankas? 

— Zora, žinodama Zobeidos temperamentą, kaip tik to ir tikisi. Bet 
princesė nėra beprotė. Jei Zobeida nužudys jus nesant kalifo, po to, kai jis 
aistringai įsimylėjo jus, ant jos gali kristi įtarimas, kad ji dalyvauja Banu 
Širadžio sąmoksle ir kad ji norėjo Muchamedo mirties, jeigu jis sugrįš ir 
neras jūsų gyvos. Bet jums tikriausiai neilgai teks mėgautis jo glamonėmis. 
Ne budelių reikia bijoti. Zobeida suorganizuos nelaimingą atsitikimą, kad 
įtarimas nekristų ant jos. Ji pakankamai gerai pažįsta savo brolį ir supranta, 
kad poetiškas jo švelnumas slepia nežabotą charakterį. Jis retai įniršta, bet 
jo įniršis pavojingas; o jo aistra jums beribė... 

Mari parodė popieriaus ritinėlį, kyšantį iš safyrais nusagstyto aksomi- 
nio įdėklo, kurį Muchamedas atsiuntė savo mylimajai. Pastaruoju metu 
Katrina gavo didelių rausvų perlų diademų, aukso narvą, pilną mėlynų 
laukinių papūgų, ir nepaprastą meno kūrinį: auksinį gaidį, kurio plati 
uodega buvo inkrustuota visų spalvų ir dydžių brangakmeniais. 

— Tai teikia vilties, — tarė Mari, — nes įrodo, kad musulmonų 
valdovas dar gyvas, tesaugo jį Viešpats! 

Pasirodė tarnai, atnešę valgyti, ir šis nuoširdus pokalbis nutrūko. Mari 
su apetitu ėmė valgyti. Katrina giliai susimąstė: jos padėtis buvo blogesnė, 
negu ji manė. Kiekvieną minutę galėjo ateiti žinia apie Muchamedo mirtį 
— ir kas tada? Vienas Dievas žino, kiek jai dar liko gyventi. Ji netgi neturės 
galimybės pranešti Arno, kad yra šalia; ji gali numirti už kelių žingsnių 
nuo jo — ir jis netgi nesužinos to. Ji gali pasišaukti į pagalbą draugus, bet 
kaip? Žozė buvo netoliese, Alkazabe, kalifo armijoje. Ji pamėgins nusiųsti 
jam laiškelį. Ji išsikvies Fatimą ir duos jai laišką Abu al Chairui. Bet ar 
laiškas suspės pasiekti jį? Bet kuriuo atveju laiko buvo maža! 

Mari suvalgė ščerbetą ir ėmė triaukšti dideles datules, apibarstytas 
cukrumi. Ji nutarė netrukdyti Katrinai. Bet tą akimirką Katrina atsisuko ir 
pažvelgė jai tiesiai į akis. 

— Negalima gaišti nė minutės. Aš turiu veikti, — tyliai tarė Katrina. 

— Ką jūs ketinate daryti? 

Katrina ne iš karto atsakė. Ji akimirką sudvejojo. Katrina beveik 
nepažinojo Mari, o ant kortos buvo pastatyta jos gyvybė. Bet Mari pažvel- 
gė į ją tokiomis tyromis akimis, kad Katrinos nepasitikėjimo neliko nė 
pėdsako: jei negalima pasikliauti šiuo vaiku, tai negalima niekuo pasi- 
kliauti. Laikas skubino, ir Katrina ryžosi: 

— Aš turiu išeiti iš čia ir pamatyti savo vyrą... 

— Žinoma. Bet kaip? Jei tik... 

— Kas jei tik?.. 

— Jei tik mes pasikeisime drabužiais ir jūs išeisite iš čia vietoj manęs. 
Ši apranga turi savo pranašumų; reikia būti aiškiaregiu, kad suprastum, ką 
slepia šitie apdangalai. Juk mūsų oda vienodos spalvos, ir jei mes laikysi- 
me akis nuleistas, niekas negalės pamatyti jų spalvos. 

Katrinos širdis ėmė plakti smarkiau. Mari visai netikėtai pasiūlė tai, ko 
Katrina bijojo prašyti. Ji paėmė Mari ranką į savo rankas: 

— Ar tu supranti, kad tai darydama rizikuoji gyvybe? Jei kas nors įeis, 
kol manęs nebus... 

— Aš turėsiu pasakyti, kad jūs mane užpuolėte ir surišote. Tai nesunku 
padaryti, čia visur daug puikių stiprių audinių. Jei kas nors ateis, manęs 
niekuo neįtars... beveik. O jei niekas neateis, jūs galėsite atrišti mane, kai 
grįšite. 

— Kaip tu paaiškinsi, kodėl manęs nėra, jei staiga pasirodys Moraima? 

— Aš pasakysiu, kad jums pasidarė tvanku ir jūs panorote pakvėpuoti 
grynu oru. 

— Ir dėl to aš turėjau surišti tave ir pasiskolinti tavo drabužius? 

— Kodėl gi ne? Jeigu jūs žinotumėte, kokios keistos idėjos šauna 
moterims į galvą dėl nuobodaus haremo gyvenimo, tai suprastumėte, kad 
niekas daugiau negali nustebinti Moraimos! Bet būkite atsargi. Tai, ką jūs 
darote, nepaprastai pavojinga. Kiekvienas, kuris mėgina pasikalbėti su 
prancūzų riteriu, rizikuoja gyvybe. Jeigu Zobeida jus sugaus, tai niekas, 
net mintis apie jos brolio pyktį, neišgelbės jūsų nuo jos įniršio. Tokiais 
atvejais ji akla ir kurčia viskam, išskyrus savo neapykantos objektą. 

— Tai siaubinga. Bet verta rizikuoti. Man kelia nerimą tik sargyba. 
Zobeidos asmeniškas sodas kitoje rūmų pusėje, ar ne? Aš girdėjau, kad 
mano vyras gyvena ten atskirame paviljone... 

— Taip. Tai princo paviljonas prie žydro vandens baseino. Jis buvo 
pastatytas vienam iš Muchamedo Penktojo brolių. Ir jūsų vyras palieka 
paviljoną smarkiai saugomas tik tada, kai vyksta medžioti. Zobeida bijo, 
kad riteris savo tėvynę myli labiau negu ją, todėl ji paskyrė didįjį vizirį 
sargybos viršininku. 

— Bet aš maniau, kad viziris įsimylėjęs princesę? 

— Taip. Zobeida tai žino ir todėl yra žiauri jam. Banu Širadis nekenčia 
varžovo ir tikisi, kad tapęs valdovu atsikratys jo. Bet šiuo metu jam 
svarbiausia — įtikti princesei, o ji nebūtų išsirinkusi geresnio sargybinio... 
Bet grįžkime prie mūsų plano. Patekti į Zoheidos sodą nesunku. Hareme 
šalia mano kambario yra nedidelės durys, tiesa, jos visada uždarytos, bet 
jas galima nesunkiai atidaryti plieno ašmenimis. Durys veda į sodą. 
Priešais Zobeidos sodus yra neaukšta siena, bet vikrus žmogus gali lengvai 
ją perlipti palenkęs prie jos augantį kiparisą. Jūs pamatysite, kad tai 
paprasta. 

— Bet jeigu ant sienos taip lengva užlipti, kodėl mano vyras neperlipa 
jos? 

— Todėl, kad princesės rūmus akylai saugo ištikimiausi eunuchai. Jų 
daug, jie aklai klauso princesės, o jų durklai aštrūs. 

Tai, kas buvo pasakyta, nekėlė įkvėpimo. Tačiau Katrina stengėsi 
negalvoti apie tokias nemalonias smulkmenas ir privertė Mari kelis kartus 
pakartoti, kaip pasiekti jos kambarius nepatraukiant dėmesio ir kaip surasti 
minėtas duris, kurias jaunoji odaliska nupiešė su mažiausiomis smulkme- 
nomis. 

— Atrodo, tu dažnai jomis naudojiesi? — paklausė Katrina. 

— Kalifo sode auga nuostabios slyvos, skirtos tik jo stalui, o man jos 
irgi patinka! — paaiškino Mari. 

Katrina negalėjo nenusijuokti, ir draugės kalbėjosi toliau laukdamos 
sutemų, nes plano, kurį jos sugalvojo, nebuvo galima įvykdyti dieną. 
Katrinai laikas prailgo iki begalybės: pavydas, kurį jai atnešdavo naktis, 

vis labiau ją kankino, ir ji dar labiau norėjo susitikti su vyru, labai gerai 
žinojo, kaip leidžia naktis Zobeida. 

Ji susijaudinusi laukė sutemų. Vergai atnešė pietus, bet Katrina liepė 
pastatyti padėklą šalia jos guolio ir išeiti. 

— Mes grįšime padėti jums pasirengti miegoti, ponia, — tarė vyresny- 
sis tarnas. 

— Ne. Šiandien aš pati užmigsiu. Mano draugė dar truputį pabus čia. 
Mes norime, kad mus paliktų ramybėje. Pasakyk Moraimai, kad ji neateitų 
pas mane vakaro vizito. Man nieko nereikia, išskyrus tylą ir ramybę. Jūs 
galite išnešti kelis šviestuvus. Ryški šviesa mane erzina. 


— Kaip įsakysite, ponia. Linkiu jums labos nakties. 

suvalgė maltos avienos kukulių ir meduolių ir ėmėsi savo plano. Draugės 
pasikeitė drabužiais. Bet kadangi Mari buvo truputį pilnesnė, Katrinai teko 
smarkiau suveržti per juosmenį žydras plačias kelnes. Iš suplėšytos ant- 
klodės juostelių jos nuvijo virvutes, ir Katrina surišo Mari. 

— Neužmirškite užrišti man burnos, — tarė Mari. — Antraip bus 
neįtikinama! 

Ji surado šilko šaliką ir, kol burna dar nebuvo užrišta, Mari davė 
paskutinį patarimą. 

— Kad ir ką jūs darytumėte, būkite užsidengusi apdangalu, net jeigu 
jis trukdys jums užlipti ant sienos. Jeigu jūs neatidengsite savo veido, tai 
tuo atveju, jeigu jus sugaus, jūsų padėtis bus kur kas lengvesnė. Jums reikia 
kiek įmanoma pasirūpinti savo saugumu. Ir tepadeda jums Viešpats! 

— Tau irgi, Mari. Ir nesirūpink, kol gyva neužmiršiu tau duoto pažado. 

Įsitikinusi, kad jos “kalinė" nesijaučia per daug nepatogiai, kadangi 
nelaisvė galėjo užtrukti kelias valandas, Katrina pasilenkė ir pabučiavo ją 
į kaktą; ji pamatė, kaip tamsoje sužibėjo Mari akys; paskui kruopščiai 
užtraukė rausvas užuolaidas aplink lovą ir žengė keletą žingsnių atgal, 
norėdama pažiūrėti, kaip tai atrodo iš šalies. Mari dengė lengva šilko 
antklodė ir atrodė, ka! ji iš tikrųjų miega... 

Katrina apsisiautė žydru Mari apdangalu ir tyliai atsisveikinusi nuėjo 
prie durų. Sargybiniai iškart pastojo jai kelią, atkišę į priekį savo ietis. 
Pamėgdžiodama Mari balsą, Katrina pasakė: 

— Aš grįžtu į savo kambarį. Leiskite man praeiti. Aš Aiša. 

Vienas didelio veido juodaodis su plokščia nosimi nusišaipė: 

— Tu grįžti pernelyg vėlai, Aiša! Ką daro favoritė? 

— Miega, — atsakė Katrina, sunerimusi dėl šio klausimo. 

— Man teks įsitikinti, kad tu ko nors neišsineši su savim, — tarė jis, 
statydamas savo ietį prie sienos. — Favoritė gavo nuostabių dovanų... 

Juodos rankos ėmė čiupinėti ją taip įžūliai, kad sukėlė Katrinai tam 
tikrų įtarimų. Ji žinojo, kad kai kurie šie žmonės būdavo ne visai iškast- 
ruoti, ir tada paaiškėdavo, kad jie turi keistų troškimų. Tikriausiai ir šis 
buvo toks. Kai jis pradėjo atrišinėti jos diržą, norėdamas ieškoti toliau, 
Katrina neištvėrė. 

— Leisk man praeiti, — tarė ji, — arba aš imsiu šaukti. 

— Kas ateis? Mano draugas kurčias, nebylys ir nekenčia moterų. 

— Favoritė, — drąsiai tarė Katrina. — Ji mano draugė. Jeigu aš 
pašauksiu, ji ateis, ir tada tau bus blogai! Ji paprašys valdovą tavo galvos, 
ir aš esu tikra, kad jis neatsakys jai tokios kuklios dovanos. 

Katrina su pasitenkinimu pamatė, kaip juodą veidą iškreipė baimė. 
Eunuchas atitraukė rankas, griebė ietį ir atšlijo. 

— Negalima jau truputį paišdykauti... Nešdinkis, ir kuo greičiau... 

Katrinai nereikėjo kartoti du sykius. Ji standžiai apsisiautė apdangalu 
ir išėjo į užtamsintą vidinį kiemelį. Drąsiai perkirto jį, aplenkė tinklu 
aptrauktą belvederį ir atsidūrė pačiame haremo centre, Dviejų Seserų 
salėje, taip pavadintoje dėl to, kad grindų viduryje buvo įmontuotos dvi 
didžiulės marmuro plokštės. Salės kupolas iš šimtų mažyčių dalelių — 
išgrįstos sienos, atrodo, buvo padarytos iš brangenybių. Salėje buvo kelios 
moterys, apsisiautusios raudonais, mėlynais ir aukso spalvos audiniais. Jos 
gulėjo ant pagalvių, kilimų arba sofų, šnekučiavosi, valgė saldumynus arba 
snaudė. Kai kurios iš jų praleisdavo čia ir naktį, nes neturėjo atskirų 
kambarių. 

Dideliam Katrinos palengvėjimui, nė viena iš sugulovių neatkreipė į ją 
dėmesio. Haremo moterys visai nesidomėjo viena kita, išskyrus atvejus, 
kai vieną iš jų pašaukdavo pas kalifą. Visų jų gyvenimas buvo vienodas, 
kupinas dykinėjimo ir nuobodulio. 


Katrina perėjo kambarį, mintyse kartodama Mari nurodymus, kad ne 
tik nepamestų kelio, bet ir sudarytų įspūdį, jog jaučiasi čia visai laisvai. 
Jai reikėjo praeiti išilgai kolonados. Šalimais, haremo centre, buvo Al- 
hambros lobis — Liūtų kiemas. Balto poliruoto marmuro arkos supo 
fontaną, saugomą dvylikos marmurinių liūtų, iš kurių nasrų į susikertan- 
čius kanalus tekėjo žemyn švytintys vandens srautai. Grindys buvo išklo- 
tos auksinėmis plytelėmis. Didžuliai apelsinmedžiai skleidė kieme 
nuostabų aromatą. Tylą trikdė tik dainuojantys fontanai. Kiemas buvo toks 
gražus, kad Katrina sužavėta akimirką sustojo. Ji įsivaizdavo save jame 
dviese su Arno... Kaip nuostabu leisti čia laiką su mylimuoju, klausytis 
fontanų čiurlenimo, miegoti po aksominiu dangumi, kur didelės žvaigždės 
liejo silpną sidabro šviesą ant blizgančių įvairiaspalvių čerpių, kurios 
dengė galerijų stogus. 


Bet Katrina buvo čia ne tam, kad atsiduotų svajonėms. Ji nuvijo šalin 
šios vietos burtus ir tyliai nuėjo pro skliautuotas galerijas. Kieme marmu- 
riniai liūtai ėjo savo tarnybą. Nieko nebuvo. Mari kambarys buvo šalia. 
Katrina lengvai rado jį, bet neįėjo. Ji nuskubėjo prie galerijos, kur ir rado 
mažas sodo duris. Rūmai skendėjo tamsoje. Vienas alyvinis šviestuvas 
skleidė silpną mirguliuojančią šviesą, ir Katrina sunkiai apgraibomis 
surado spyną. Pamažu jos akys priprato prie tamsos, ir ji galėjo aiškiau 
matyti užraktą. Katrina išsitraukė iš auksinio diržo durklą, kuris buvo ten 
paslėptas, ir įkišo į spyną smaigalį. Paspaudė ir pajuto, kad užraktas 
pasidavė. Kedro durys be garso atsivėrė, ir Katrina skubiai įžengė į didžiulį 
tamsoje skendintį sodą. 


Nė gyvos dvasios. Katrina nuskubėjo smėliu pabarstytu takeliu. Netru- 
kus ji išvydo kiparisų eilę ir žemą sieną, kuri supo Zobeidos valdas. Siena 
buvo pastatyta neseniai, be abejo, dėl to, kad čia buvo prancūzų riteris. 
Katrina lengvai užlipo ant sienos. Ji buvo tokia pat vikri ir nuovoki kaip 

ir tais laikais, kai dar paauglė lakstė Paryžiaus krantinėmis ir padėjo 
akmenskaldžiams, stačiusiems bažnyčių bokštus. 

Katrina truputį užtruko ant sienos, norėdama apsidairyti. Už vandens 
baseino ji pamatė dailų kiemelį, prie kurio glaudėsi keturkampis bokštas, 
žinomas Princesių bokšto vardu; bokštas priklausė Zobeidos asmeniškoms 
valdoms. Už jo neaiškiai matėsi Granados kalvos, nes šis bokštas buvo 
dalis bastiono. Žemiau galerijos, kur nieko neveikdami stoviniavo keli 
vergai, švietė žiburiai. Katrina pažvelgė į dešinę, ir jos širdis suspurdėjo: 
ji pažino Mari nupasakotą paviljoną, kuris buvo žinomas kaip princo 
paviljonas. Paviljoną supo citrinmedžiai ir kiparisai, kurie atsispindėjo 
mėnulio pasidabruotame ramiame baseine. Paviljoną puošė grakščios 
kolonos ir dailus priebutis. Žiburių šviesoje matėsi sargybinių siluetai ir 
jų blizgantys durklai. Sargybiniai vaikščiojo pirmyn ir atgal lėtu, lygiu 
žingsniu, jų geltoni turbanai ir puošnūs išsiuvinėti kostiumai atsispindėjo 
mirguliuojančiame baseine su vandens lelijomis. 

Katrina kurį laiką įdėmiai žiūrėjo į paviljoną, tikėdamasi raštuotuose 
languose išvysti pažįstamą siluetą. Kaip sužinoti, ar Arno ten ir ar jis 
vienas? Kaip įeiti į tuos mažus rūmus? Į šiuos klausimus buvo sunku 
atsakyti. 


Bet Katrina seniai įprato neatsakinėti į sunkius klausimus ir leistis 
ieškoti nuotykių, negalvodama apie padarinius. Ji be garso nuslydo nuo 
sienos. Sekundę ji dvejojo rinkdamasi kelią. Grėsminga sargyba trukdė jai 
prieiti per arti prie paviljono. Bet ji girdėjo švelnią muziką iš Princesių 
bokšto. Galbūt Arno ten? 

Priėjusi prie kiparisų, kurie augo prie baseino krašto, ji vos nesušuko 
iš džiaugsmo: likimas vėl buvo jai palankus. Prie įėjimo į bokštą pasirodė 
Arno. Jis buvo vienas. Apsivilkęs plačiais laisvais drabužiais, susijuosęs 
aukso diržu, jis lėtai priėjo prie baseino ir atsisėdo ant marmurinio krašto. 
Šį kartą įis nebuvo girtas, bet Katrinai suspaudė širdį, kai pamatė, koks jis 
vienišas ir liūdnas. Netoli kabančio žibinto šviesa krito ant jo veido... 
Katrina nickada nematė jo tokio niūraus. Jis buvo vienas, iš tiesų vienas. 
Ar galėjo jai pasitaikyti patogesnė proga? Katrina puolė prie jo. 

Bet tvirtos rankos sugriebė ją kaip tik tą akimirką, kai ji jau beveik 
pasiekė apšviestą aikštelę prie baseino. Iš netikėtumo ji šūktelėjo, ir Arno 
atsigręžė. Katrina bandė ištrūkti iš ją sugriebusių juodų rankų, kurios laikė 
ją tarsi gniaužtai, bet tam ji buvo nepakankamai stipri. Du ją sučiupę 
eunuchai buvo milžinai sudaniečiai. Kiekvienas iš jų būtų susidorojęs su 
ja viena ranka. Ji su siaubu galvojo tik apie savo vyrą! Po apdangalu, kuris 
dabar dusino ją, nes sudaniečiai stipriai apvyniojo jos kaklą, Katrina 
mėgino ištarti jo vardą, bet jai nepavyko išleisti nė garso. 

Šalia Arno pasirodė Zobeida. Pamatę princesę, sudaniečiai sustingo 
vietoje, laikydami belaisvę, kuri nepajėgė pajudėti. Zobeida kreipėsi į 
juos: 

— Kas tai? Koks čia triukšmas? 

— Mes sugavome moterį, ji slėpėsi sode, o Alacho šviesa! Mes sekėme 
Ją iki šios vietos. 

— Atveskite ją prie manęs. 

Katriną atitempė prie Zobeidos kojų ir privertė atsiklaupti. Arno sto- 
vėjo už kelių žingsnių nuo jos ir susiraukęs pasišlykštėdamas stebėjo tai. 
Katrinos širdis smarkiai daužėsi dėl to, kad ji buvo taip netoli vyro. O, jei 
tik ji galėtų sušukti jo vardą, rasti išsigelbėjimą jo rankose... Bet jai ir jam 
grėsė mirtinas pavojus. Ji girdėjo, kaip jis pasakė: 

— Be abejo, tai kokia nors smalsuolė arba elgeta iš aukštutinio miesto. 
Paleiskite ją! 

— Niekas neturi teisės įeiti į mano sodus, — atsakė Zobeida. — Ši 
moteris sumokės už savo kvailumą. 

— Ji negali būti tik smalsuolė, — pasakė vienas sudanietis. — Smalsūs 
nevaikščioja apsiginklavę. Štai ką mes radome pas ją. 

Katrina iš įniršio suriko: ji nepastebėjo, kad per grumtynes iš jos atėmė 
durklą. Dabar durklas su vanagu blizgėjo juodose eunucho rankose, kurios 
tiesė jį princesei. Zobeida pasilenkė norėdama apžiūrėti durklą, bet Arno 
priėjo ir atėmė iš jos ginklą. Jis stovėjo apžiūrinėdamas durklą, o jo veide 
atsispindėjo visi jo jausmai. Paskui jis pažvelgė į Katriną. 

— Iš kui tu gavai šį durklą? — paklausė jis kimiu balsu. 

Ji negalėjo atsakyti dusdama nuo ją užplūdusių jausmų. Bet plačiai 
atvertos Katrinos žibuoklių spalvos akys žiūrėjo į jį maldaudamos. Ji 
užmiršo Zobeidą, kurios akyse, kai ji kreipėsi į savo belaisvį, švietė pyktis: 

— Tau pažįstamas šis ginklas? — paklausė Zobeida. — Iš kur jis? 

Arno neatsakė. Jis žiūrėjo į moterį, klūpančią ant kelių ir žvelgiančią į 
jį akimis, kurios buvo panašios į žvaigždes. Staiga Katrina pamatė, kad jis 
išblyško. Jai dar nespėjus sulaikyti jo, jis priėjo ir nutraukė apdangalą. 

Arno apmirė, tarsi žaibo trenktas. 

— Katrina! — iškvėpė jis. — Tu... tu čia! 

— Taip, Arno, — tyliai tarė ji. — Tai aš. 

Paskui atėjo nuostabi akimirka, kai jie abu užmiršo viską, jausdami 
didžiulį džiaugsmą dėl to, kad surado vienas kitą po tiek ašarų ir kančių. 
Jie užmiršo aplink stovinčius eunuchus, didėjantį juos stebinčios moters 
įniršį, jiems iškilusį pavojų. Visa tai dingo, daugiau neegzistavo. Jie buvo 
vieni visame pasaulyje. Jų akys susitiko, jų širdys vėl plakė vienodu ritmu. 

Nerūpestingu judesiu užsikišęs durklą už diržo, Arno ištiesė rankas, 
norėdamas padėti žmonai atsistoti. 

— Katrina, — sušnabždėjo jis neapsakomai švelniai. — Mano bran- 
gioji! 

Šie žodžiai jai patiko labiau už visus kitus, nes tik jis vienas mokėjo 
juos taip tarti. Jos galva apsvaigo. Bet atokvėpio akimirka baigėsi. 

Lanksti kaip pantera Zobeida atsistojo tarp jų. 

— Tu klysti! — pasakė ji, Katrinos nuostabai, prancūziškai. — Jos 
vardas — Aušros Šviesa, ji — vergė, nupirkta iš piratų. Ji — nauja mano 
brolio sugulovė, jo favoritė! 

Visas švelnumas, akimirką suminkštinęs griežtus Arno bruožus, staiga 
dingo. Pikta ugnis plykstelėjo juodose jo akyse, ir jis garsiai pasakė: 

— Jos vardas Katrina Monsalvi! Ir ji... mano sesuo! — Pauzė buvo 
nedidelė, vos pastebima, kaip tarpas tarp dviejų širdies dūžių, bet pakan- 
kamai ilga, kad Arno pajustų pavojų. Prisipažinti, kad Katrina — jo 
žmona, reikštų pasmerkti ją pačiai kraupiausiai, lėtai mirčiai. Jis per daug 
gerai žinojo baisų Zobeidos pavydą! Jo akys susirado Katrinos akis, tuo 
pat metu liepdamos ir prašydamos ją neprieštarauti. Dėl to Arno galėjo 

nesibaiminti! Katrinai būtų didelis džiaugsmas paskelbti, kad ji — jo 
žmona, sviesti tai lyg akmenį varžovei į veidą, bet ji nenorėjo dėl kelių 
žodžių netekti gyvybės. 

Be to, ar Zobeida patikėjo šiuo melu? Ji žiūrėjo primerkusi akis tai į 
Katriną, tai į Arno net nemėgindama paslėpti nuostabos ir nepasitikėjimo. 

— Tavo sesuo! Ji nepanaši į tave! 

Arno gūžtelėjo pečiais: 

— Kalifo Muchamedo šviesūs plaukai ir šviesios akys. Ar tai reiškia, 
kad jis ne jūsų brolis? 

— Mūsų skirtingos motinos. 

— Mūsų irgi. Mano tėvas buvo vedęs du kartus. Ar norėtumėte sužinoti 
dar ką nors? 

Arno kalbėjo griežtai ir išdidžiai. Jis stengėsi išnaudoti pranašumą, kurį 
jam davė jausminga, beveik vergiška pavojingos jo meilužės meilė. Bet 
Zobeida niršo dėl to, kad moteris, kurios ji instinktyviai nekentė, buvo taip 
arti vyro, kuriam užvaldyti ji praliejo tiek kraujo. Ji šaltai atsakė: 

— Iš tiesų yra dalykų, kuriuos aš norėčiau žinoti. Pavyzdžiui, ar tiesa, 
kad kilmingų Prancūzijos moterų įpročiu tapo plaukti per jūras ir papildyti 
vergų rinką? Kaip ten pakliuvo tavo sesuo? 

Šį sykį atsakė Katrina, tikėdamasi, kad Arno neišsiduos skubotu atvi- 
rumu: 

— Mano... brolis... prieš kurį laiką išsirengė kelionėn į šventąsias 
vietas, kad prie didžiojo švento karsto išsigydytų ligą, kuria jis susirgo. 
Bet galbūt savo šalyje jūs nieko nežinote apie tą šventąjį? 

— Prikąsk savo aštrų liežuvį, jei nori, kad aš kantriai tave išklausyčiau, 
— atsakė Zobeida. — Visi maurai žino apie Griaustinio Sūnaus pranašą. 

— Gerai, — ramiai kalbėjo toliau Katrina. — Mano brolis išvyko ir 
daug mėnesių Monsalvi nebuvo iš jo žinių. Mes tikėjomės, kad jis grįš, 
bet jis negrįžo. Todėl aš nutariau pati keliauti į šventąsias vietas ir 
pasilmelsti prie karsto to, kurį jūs vadinate Griaustinio Sūnumi. Aš tikė- 
jausi keliaudama ką nors išgirsti apie savo brolį. Taip ir buvo: tarnas, kuris 
pabėgo, kai jūs paėmėte Arno į nelaisvę, papasakojo man, kas jam atsitiko. 
Aš išsirengiau čionai ieškoti brolio, kurį namuose mes jau apverkėme... 

— Aš maniau, kad tave pagrobė piratai ir pardavė Almeiroje? 

— Aš iš tiesų buvau parduota, — sumelavo Katrina; ji nenorėjo 
užtraukti bėdos Abu al Chairui. — Aš buvau sugauta, bet manc „ugavo ne 
piratai, o kai aš perėjau šios karalystės sieną. Aš papasakojau visai kitą 
istoriją nenorėdama leistis į pernelyg sudėtingus aiškinimus žmogui, kuris 
mane nupirko. . 

— Kokia jaudinanti pasaka! — sarkastiškai sušuko Zobeida. — Mylinti 
sesuo klaidžioja vieškeliais ieškodama mylimo brolio. Ir norėdama surasti 
jį, ji pasirengusi taip aukotis, kad atsiduria Granados kalifo lovoje! Aš 
galiu pridurti, jog ji taip pasistengė, kad tapo favorite, mylimąja ir netgi 
jo haremo brangiausia puošmena. 

— Nutilkite! — išbalęs šiurkščiai nutraukė ją Arno. Kai šiek tiek 
anksčiau mautė pirmą sykį užsiminė apie kalifo pasirinkimą, Arno buvo 
apėmusi pernelyg didelė nuostaba ir džiaugsmas, kad jis galėtų suprasti, 
apie ką ji kalbėjo. Bet dabar jis suvokė jos žodžių prasmę, ir Katrina su 
baime pamatė, kad laimingą vyro veido išraišką pakeitė pyktis. Jis atsigrę- 
žė į ją. 

— Tai tiesa? — paklausė jis taip griežt>', kad Katrina sudrebėjo. Ji per 
daug gerai žinojo, koks pavydus Arno, todėl sudrebėjo pamačiusi jo 
suspaustas lūpas ir žėrinčias akis. Bet pikta Zobeidos pašaipa grąžino 
Katrinai ryžtą. To jau buvo per daug, kad Arno šeimininko tonu tardytų ją 
šios moters akivaizdoje — moters, kuri tiek mėnesių buvo jo meilužė! Ji 
atlošė galvą ir iššaukiamai atsakė: 

— Taip! Aš turėjau kokiu nors būdu patekti čionai. O tam visos 
priemonės geros. 

— Tiesa? Atrodo, tu užmiršti... 

— Ne, tai tu užmiršai! Ar aš galiu žinoti, ką tu čia darai? 

— Aš buvau paimtas į nelaisvę. Tu turi tai žinoti, jei sutikai Fortūnatą. 

— Belaisvis paprastai stengiasi atgauti laisvę. Ką padarei tu, kad 
atgautum savo laisvę? 

— Dabar ne laikas ir ne vieta aptarinėti tai. 

— Atrodo, tu radai gerą ir lengvą būdą, kaip išs'suk:i iš sunkios 
padėties... 


233 


— Tylėti! — nekantriai sušuko Zobeida. — Turiu pasakyti, kad man 
nepatinka jūsų šeimyninis ginčas. Jūs užmiršote, kur esate? 

Ji įsikišo kaip tik laiku. Arno nukreipė savo pyktį prieš ją. 

— O kuo laikote save jūs, kad kištumėtės?! Mūsų šalyje, kaip ir jūsų, 
vyras turi visą valdžią moterims savo šeimoje. Kadangi ji to paties kraujo 
kaip ir aš, turiu teisę reikalauti, kad ji pasiaiškintų dėl savo elgesio. Jos 
garbė — tai mano garbė, ir jeigu ji suteršė ją... 

Jis palydėjo savo žodžius tokiu grėsmingu mostu, kad Katrina atšlijo. 
Įniršio apimtas Arno veidas, išsiplėtusios šnervės, pabalusios iš pykčio, 
žvilgsnis, bylojantis, kad jis gali ją nužudyti, — visa tai buvo baisu. Ir 
staiga Katrina pajuto, kad pavargo nuo ambicingo vyro pykčio. Kaip jis 
nesupranta, kiek daug teko jai iškentėti! Kaip jis nepagalvoja, kiek pavojų 
ir kančių ji patyrė, kiek ašarų išliejo, kiek teko jai ištverti, kad patektų čia? 
Ne! Jo tai nedomino; vienintelis dalykas turėjo jam reikšmę — tai, kad ji 
savo kūną padovanojo kalifui poetui... 

Grėsmingas Arno elgesys nustebino ir Zobeidą. Niekas negali suvai- 
dinti tokio įniršio. Jau ir anksčiau jai kilo įtarimas dėl šios per daug gražios 
sesers, netikėtai nukritusios tarsi iš dangaus, o dabar ji nutarė, jog reikia 
dar labiau sukurstyti Arno įniršį, kad atsikratytų Katrinos. Jeigu Arno 
nužudys ją ištiktas baisaus įniršio priepuolio — bus gerai! Kalifas supras 
— juk buvo paliesta šeimos garbė. Kai ji atsisuko į Arno, jos lūpose virpėjo 
lengva šypsena. 

— Tu teisus, manu „aldove. Jūsų šeimos garbė yra tik jūsų reikalas. Aš 
palieku tau spręsti, kaip pasielgti su ja. Jeigu tu nubausi ją, tau nereikės 
bijoti kalifo pykčio. Jis supras tokį poelgį... o aš padarysiu viską, kad 
apginčiau tave. 

Ji liepė dviem sudaniečiams išeiti ir pati norėjo eiti, kai dusdama atbėgo 
Moraima. Senoji žydė išsitiesė ant žemės, metusi į Katriną piktą žvilgsnį. 
Ji laukė klausimų. Zobeidos nereikėjo ilgai laukti. 

— Kotau reikia, Moraima? Kodėl tu čia? Kelkis! 

— Ši moteris pabėgo iš savo kambario; ji surišo vieną iš sugulovių ir 
pagrobė jos drabužius. Aš matau, kad jai užteko įžūlumo įeiti į jūsų valdas, 
o Nuostabioji! Atiduokite ją man, kad aš galėčiau nubausti ją taip, kaip ji 
to nusipelnė, — rimbu. 

Princesės lūpas iškreipė pikta šypsena. 

— Rimbu? Tu turbūt išprotėjai, Moraima! Kas bus, jei kalifas pastebės 
žymes ant kūno, kai sugrįš ir panorės pasimėgauti juo? Ne, palik tai man... 
Nuo šiol ji galės išeiti iš šių paviljonų tik tam, kad patenkintų mano brolio 
norus. Tu žinai, ji iš garsios prancūzų šeimos, mano mylimo pono sesuo. 
Ir dėl to ji man labai brangi. Mano pačios tarnai rūpinsis ja, maudys ir 
prižiūrės ją taip, kad kai valdovas pašauks ją, jos kūnas bus poema, 
svaiginanti stipriau negu Kūrėjo sode žydinčių rožių kvapas. 

Zobeida puikiai mokėjo kurstyti liepsną. Kiekvienu žodžiu ji siekė 
sukelti Arno įsiūtį... ji tikėjosi, kad jo įniršis bus lemtingas. Jis visas jau 
drebėjo, jo kumščiai buvo sugniaužti, o kūnas įsitempęs lyg strėlė... 
Zobeida apdovanojo Arno žavinga šypsena. 


— Dabar aš paliksiu tave su ja vieną. Daryk tai, kas tau atrodys 
reikalinga, bet prašau nepalikti manęs ilgam. Be tavęs kiekviena minutė 
man — nuobodi amžinybė... — Paskui staigiai pakeitusi toną, Zobeida 
kreipėsi į Moraimą: — O tu, Moraima, irgi gali pasišalinti, tik nenueik toli. 
Tu turėsi palydėti šią moterį ir padėsi įsikurti jai taip, kaip ji panorės, ir 
pagal jos rangą, kai jos brolis baigs su ja... 

Katrina piktai prikando lūpą. Ko norėjo ši kraugerė katė? Kad Arno 
nužudytų ją? Be abejo, ji padarė užuominą apie tai, kad Moraima turi 
surasti jai gilų, slaptą kapą, neprieinamą grobuonims. Katrina neturėjo 
iliuzijų dėl to, kad jos priešė staiga imtų ja rūpintis. Dabar, kai Zobeida 
patikėjo, jog Katrina yra Arno sesuo, ji tikriausiai ims nekęsti Katrinos 
dukart stipriau dėl to, kad jie su Arno turi bendrų prisiminimų, kuriuose 
jai nėra vietos. Ši moteris pavydėjo net praeičiai. Kai maurė, grįždama į 
savo kambarius, ėjo pro šalį, Katrina nesusilaikė ir įgėlė: 

— Neskubėk džiaugtis, Zobeida... Aš dar nemiriau. Pas mus nepriimta, 
kad broliai žudytų savo seseris, o vyrai — savo žmonas! 

— Viskas Alacho rankose! Kas man darbo, gyva tu ar mirusi! Tačiau 
būdama tavo vietoje aš pasirinkčiau mirtį. Tai vienintelis būdas pabėgti 
nuo likimo, o tavo likimas — būti verge tarp vergių, dievinama ir glosto- 
ma, kol tu patinki, bet pamesta ir nelaiminga, kai tavo laikas praeis! 

— Gana plepėti, Zobeida, — nekantriai nutraukė ją Arno. — Tik aš 
vienas žinau, kaip man su ja pasielgti. Dabar palik mane! 

Vos nuslėpdama šypseną, princesė dingo. Arno ir Katrina liko vieni. 

Akimirką jie stovėjo klausydamiesi jiems svetimų ir priešiškų rūmų 
garsų. Katrina svajojo, kad jų susitikimas bus toks kaip prieš keletą 
minučių, kai Arno, nutraukęs ją dengusį šydą, buvo pasirengęs ją apglėbti. 
Bet užnuodytos Zobeidos strėlės pataikė į skaudžiausią jo vietą. Dabar jie 
yra tarsi mirtini priešai, kurie gali nužudyti vienas kitą... Ar tam jie ieškojo 
vienas kito ir mylėjo vienas kitą, nepaisydami visų negandų, tekusių 
žmogaus lemčiai? 

Katrina vos išdrįso pažvelgti į savo vyrą, o jis sukryžiavęs rankas ant 
krūtinės stebėjo ją. Ji nenorėjo, kad jis matytų ašaras jos akyse. Laukė 
kova. Prieš jai prasidedant, Katrina leido sau akmirką atsikvėpti. Ji norėjo, 
kad jis prabiltų pirmas. Bet jis tylėjo. Todėl pirmoji prakalbo ji. 

Parodžiusi į durklą Arno rankose, ji paklausė: 

— Ko gi tu lauki? Argi tau neįsakė? Paimk durklą ir nužudyk mane, 
Arno! Prisipažįstu savo kaltę: aš atsidaviau Muchamedui. Tai buvo vie- 
nintelis būdas patekti į rūmus, ir aš neturėjau kitos išeities! 

— O Brezė? Tada tu irgi neturėjai išeities? 

Katrina giliai atsiduso. Jeigu jis prisimins tokias senas skriaudas, mūšis 
bus žiaurus! Bet ji prisivertė būti rami ir santūriai atsakė; 

— Kad ir ką tau kas sakytų, Brezė niekada nebuvo mano meilužis! Jis 
norėjo vesti mane. Ir buvo momentas, kai aš beveik sutikau. Tai buvo po 
to, kai žlugo la Tremujis, aš jaučiausi per daug pavargusi, kad tęsčiau kovą. 
Man labai reikėjo ramybės, švelnumo ir apsaugos. Tu negali įsivaizduoti, 
ką aš išgyvenau praeitą pavasarį ir kiek man kainavo pergalė! Jei ne de 
Brezė, iš manęs būtų likęs tik kraujuojančios masės gabalas ponios la 
Tremuj budelių rankose... — Katrina akimirką nutilo norėdama nusira- 
minti, nes tų siaubinų4 valandų prisiminimai vis dar smarkiai jaudino ją. 

Paskui ji tęsė: — Brezė išgelbėjo mane, apgynė ir padėjo atkeršyti. O 
paskui, būdamas tikras, kad tu miręs, pasiūlė man už jo ištekėti. Jis geras, 
ištikimas Žmogus. 

— Kaip sumaniai tu jį gini! — karčiai nutraukė ją Arno. — Stebiuosi, 
kaip tu nenusileidai švelniam jo rūpesčiui... 

— Nenusileidau todėl, kad man neleido! — pasakė Katrina, jau netek- 
dama kantrybės. Ir pridūrė, atvirai pripažindama savo klaidą: — Jeigu ne 
Bernaras jaunesnysis, aš galbūt ir būčiau sutikusi ištekėti už de Brezė. Bet, 
prisiekiu Dievu, kad kai de Brezė atvyko į Monsalvi atšaukti dekreto dėl 
ištrėmimo, jis neturėjo pagrindo manyti, kad aš sutiksiu tapti jo žmona. 
Sužinojusi apie neleistiną jo elgesį, aš nutraukiau visus santykius su juo. 

— Nuostabi ir jaudinanti pasaka! — sausai pasakė Arno. — Ir ką tu 
darei po to? 

Katrina turėjo pasitelkti visą savo kantrybę, kad nepratriktų iš įniršio. 
Agresyvi Arno maniera, jo tyčiojimasis siutino ją. Jis vaidino vaidmenį 
brolio, kurio garbė buvo suteršta, ir šiurkščiai reikalavo pasiaiškinti. Taip, 
lyg jų nebūtų sieję abipusės mėilės metai. Netgi laiške, kurį jis atsiuntė jai 
palikdamas Monsalvi, nebuvo tiek kartėlio ir užgautos savimeilės... Tai 
buvo švelnus mylinčio žmogaus laiškas. Galbūt Arno manė, kad jo gyve- 
nimas baigtas ir kad jis netrukus mirs nuo baisių raupsų, todėl savo kilnioje 
ir narsioje sieloje jis rado jėgų parašyti kupinus supratimo ir atlaidumo 
žodžius. Vėl atgavęs gyvenimą ir sveikatą, jis kartu atgavo buvusį pašėli- 
mą ir siaubingą įniršį, kuris jau taip daug privetė ją kentėti. 

Ji kovojo su savimi, ir jai pavyko nusišypsoti be galo liūdna pavargusio 
žmogaus šypsena, tačiau ta šypsena buvo kupina švelnumo. Ji ištiesė jam 
ranką. 

— Eime su manimi. Nepasilikime čia, kur visi gali mus girdėti! Eime... 
į tolimą baseino galą, kur stovi tas išmintingas akmeninis liūtas... 

Tamsa paslėpė silpną šypseną, atsiradusią Arno veide ir sušvelninusią 
rūsčią jo išraišką. 

— Tau taip labai reikia jo išmintingo patarimo? — paklausė jis, ir iš 
balso skambesio Katrina suprato, kad Arno rūstybė blėsta. Jis nesipriešin- 
damas leidosi nuvedamas, ir tai suteikė jai vilties. Kurį laiką jie tylėdami 

ėjo išilgai spindinčio marmurinio baseino. Katrina atsisėdo ir atsirėmė 
nugara į liūtą, Arno liko stovėti. Priešais juos nakties dangaus fone švelnia 
rausva šviesa švietė bokštas ir galerija, nerealūs lyg miražas ir nuostabūs 
lyg sapnas. Iki to laiko rūmuose nutilo visi garsai, tik čiulbėjo paukščiai 
sode ir čiurleno fontanai. Lengvas vėjelis suvirpino grakštų rausvą rūmų 
atspindį baseine, ir Katrina pajuto, kad jos širdį vėl užvaldo Alhambros 
grožis, kaip truputį anksčiau buvo atsitikę Liūtų kieme. 

— Šie rūmai, atrodo, pastatyti meilei ir laimei... kodėl mes turime ir 
toliau žudyti save? Aš ne tam įveikiau visą šį kelią, kad įžeisčiau tave arba 
leisčiau tau įžeidinėti mane. 

Bet Arno dar nebuvo pasirengęs tokiems žodžiams. Jis užkėlė koją ant 
baseino krašto ir žiūrėdamas į tolį pasakė: 

— Nemėgink nuvesti mano minčių žydinčiu poezijos taku, Katrina! Aš 
noriu, kad tu smulkiai papasakotum, ką veikei nuo to laiko, kai palikai 
Karlą. 

— Tai ilga istorija, — atsiduso ji. — Aš tikiuosi, kad tu leisi man 
palaukti ir papasakoti tai tau vėliau. Atrodo, tu užmiršai, kad mums čia 
gresia pavojus. Bent man... 

— Kodėl tau turi grėsti pavojus? Argi tu nesi kalifo favoritė? — atsakė 
jis sarkastiškai. — Man taip pat atrodo, kad Zobeida myli mane ir niekas 
nedrįs tavęs paliesti. 

Katrina nusigręžė, kad paslėptų skausmą. 

— Tu visada žinai, ką pasakyti, kad įskaudintum, ar ne? — liūdnai 
sušnibždėjo ji. — Gerai, tuomet klausykis... Nors tu jau ne tas žmogus, 
kurį aš pažinojau, ir tu jau nepasitiki manimi... Aš papasakosiu tau viską... 

Arno taip stipriai sugriebė Katriną už peties, kad jai net suskaudo. 

— Kamtie išsisukinėjimai! Pasistenk suprast, kad aš turiu žinoti viską. 
Aš turiu žinoti, kodėl mano žmona, tas žmogus, kurį mylėjau labiau už 
viską pasaulyje, ieškojo paguodos iš pradžių mano kovos draugo glėbyje, 
paskui atėjo čia, kad atiduotų savo kūną musulmonui! 

— O ką darai tu? — piktai sušuko Katrina. — Kaip vadini tu tai, ką 
pats darai visus tuos mėnesius Zobeidos lovoje?.. Aš mačiau tave, girdi? 
Aš savo akimis mačiau praeitą naktį per langą... 


238 


— Ką tu matei? — išdidžiai paklausė jis. 

— Aš mačiau, kaip tu su ja raičiojaisi ant grindų. Aš mačiau, kaip tu 
sudrožei jai šmaikščiu, o paskui mylėjaisi su ja... Aš girdėjau, kaip ji 
dejavo, ir skaičiavau tavo glamones — jūs buvote kaip du gyvuliai rujos 
metu! Tai buvo šlykštu. Tu buvai visai girtas... ir aš maniau, kad mirsiu iš 
siclvarto! 

— Gana! Aš nežinojau, kad tu buvai šalia! — atsakė jis; jo logika buvo 
nuostabi. — Bet tu, Katrina? Ką tu darai šiame sode? Visą tą laiką 
žinodama, kad aš čia, šalia tavęs... 

— Šalia manęs? — įnirtingai sušuko Katrina. — Šalia manęs Zobeidos 
lovojc' Tu ten galvojai apie mane, apie vieną mane... 

— Taip, ten aš mėginau numalšinti įniršį, kuris mane apimdavo kiek- 
vieną kartą, kai aš galvodavau apie tave, įsivaizduodamas tave de Brezė 
glėbyje, gyvenančią šalia jo, besikalbančią su juo, besišypsančią jam, 
bučiuojančią jį!.. Moters kūnas — kaip vyno butelis, jis padeda minutę 
užsimiršti! 

— Ta minutė tęsiasi pernelyg ilgai! Galėjai rasti kitokių, garbingesnių 
užsimiršimo būdų! — Katrina užmiršo visokį atsargumą. — Kodėl tu 
nemėginai bėgti? Kad grįžtum į Prancūziją, į savo namus ir savo šeimą? 

— Kad tu būtum nuteista mirti už dvipatystę? Man reikėjo ne taip 
stipriai tave mylėti, tada mane mažiau būtų kankinęs pavydas... bet aš 
nenorėjau matyti tavęs mirusios! 

— Todėl, — tęsė Katrina, — tu suradai “paguodą" šių rūmų grožybėse 
ir savo meilužės glėbyje; užmiršęs, kad esi krikščionių riteris, tu mylėjaisi 
su musulmone, leidai laiką medžiodamas, girtavai ir ištvirkavai... Laiške 
tu rašei, kad ketini užsiimti visai kitais dalykais. Jei aš nebūčiau sutikusi 
Fortūnato, tai būčiau leidusis ieškoti tavęs į Šventąją žemę, nes buvau 
įsitikinusi, jog nesvarbu, ar tu išsigydei, ar ne, bet nori mirti tarnaudamas 
Dievui, jei ne karaliui! 

— Dabar tu priekaištauji man dėl to, kad aš dar gyvas! Tai nepaken- 
čiama! 

— Kodėl tu nemėgini bėgti? 

— Aš mėginau tūkstantį kartų... bet pabėgti iš Alhambros neįmanoma! 
Šie rožėse ir apelsinmedžiuose skendintys rūmai saugomi geriau negu 
tvirčiausios karalių tvirtovės... kiekviena gėlelė slepia kažkieno akį arba 
ausį, už kiekvieno krūmo — šnipas. Be to, jei tu sutikai Fortūnatą, tai turi 
žinoti, kokią misiją aš pavedžiau jam, padėdamas jam pabėgti, kai mes 
palikome Toledą... 

— Taip, jis sakė man, kad tu išsiuntei jį papasakoti motinai apie savo 
laimingą išgijimą! 

— Ir apie mano įkalinimą Granadoje! Aš prašiau jį viską papasakoti 
jai, nes buvau tikras, kad tu vėl ištekėjai. Aš prašiau ją pasimatyti su 
konetabliu de Rišmonu ir viską jam papasakoti. Jis turėjo prisiekti išsau- 
goti viską paslaptyje, ir priesaiką jis, žinoma, būtų tęsėjęs. Konetablis būtų 
padaręs taip, kad pas kalifą būtų išsiųsti žmonės prašyti paleisti mane už 
išpirką. Paskui aš svetimu vardu būčiau nuvykęs į Šventąją žemę, ir 
daugiau niekas niekada nebūtų apie mane išgirdęs... Būčiau galėjęs pradėti 
gyvenimą, labiau vertą manęs ir mano vardo! 

— Fortūnatas nepasakojo man apie tai; jis pasakė, kad nekenčia manęs, 
ir džiūgaudamas pavaizdavo, koks tu laimingas arabų princesės glėbyje ir 
kaip aistringai tu myli ją. 

— Idiotas!.. Ir tu tęsei savo kelionę netgi po to? 

— Tu priklausai man, kaip aš priklausau tau, kad ir ką tu galvotum. Aš 
dėl tavęs visko išsižadėjau, bet neketinu atiduoti tavęs kitai moteriai... 

— Manau, kad tai suteikia keršto atspalvį tavo glamonėjimuisi su 
kalifu! — piktai tarė Arno. 

— Galimas dalykas, mano sąžinės graužimas nebuvo toks stiprus, koks 
galėjo būti, — sutiko Katrina, — bet suprask, kad nuo Ronsevalio tarpek- 
lio, kur aš sutikau Fortūnatą, iki šio miesto — ilgas kelias! Aš turėjau daug 
laiko apmąstyti viską, ką man atsiuntė bloga žvaigždė! 

— Liaukis tuo žaidusi! Aš norėčiau priminti, kad vis dar laukiu 
pasiaiškinimo. 

— Kokią prasmę tai turi? Tu girdi tik tai, ką nori išgirsti. Svarbiausia, 
kad kalta turiu būti aš, dėl to tavo paties nuodėmės bus mažesnės, ar ne? 

Tu lioveisi mylėti mane, Arno, ir tu myli šią moterį taip stipriai, kad 
užmiršai, jog aš esu tavo žmona... ir jog mes turime sūnų! 

— Aš nieko neužmiršau! — sušuko Arno, mėgindamas vėl atgauti 
įniršį, kuris susilpnėjo paminėjus sūnų. — Kaip aš galiu užmiršti savo 
sūnų“ jis — mano kraujas ir kūnas, kaip ir aš — savo motinos kraujas ir 
kūnas. 
gynybos vietos, kad skaudžiau sužeistų. Bet Mišelio paminėjimas su- 
minkštino Arno širdį, o Izabelės de Monsalvi paminėjimas numalšino 
Katrinos įniršį. Ji buvo supykusi ant vyro dėl jo išdavystės, bet per daug 
stipriai jį mylėjo ir kentėjo dėl smūgio, kurį ketino jam smogti. 

Ji pakėlė galvą ir sušnibždėjo: 

— Jos nebėra su mumis, Arno... Kitą dieną po švento Mykolo ji tyliai 
užgeso. Dieną prieš tai ji labai džiaugėsi matydama, kad mūsų mažasis 
Mišelis buvo paskelbtas Monsalvi valdovu... Ji mylėjo tave ir iki paskuti- 
nio atodūsio meldėsi už tave... 

Kokia sunki buvo įsivyravusi tyla! Ją trikdė tik tankus, nelygus Arno 
alsavimas... Jis tylėjo. Gražus jo veidas atrodė tarsi išskaptuotas iš akmens. 
Jo veido išraiška nepasikeitė, akys buvo abejingos, jose nebuvo nei nuo- 
stabos, nei sielvarto... bet didelės ašaros ritosi jo skruostais. Jos draskė 
Katrinos širdį. Ji nedrąsiai palietė pirštais suspaustą Arno ranką, bet jis net 
nesujudėjo. 

— Arno, — sušnibždėjo ji, — kad tu žinotum... 

Jis pertraukė ją ne šiurkščiai, bet griežtai: 

— Kas rūpinasi Mišeliu, ko! tu bastaisi tolimais keliais? — paklausė 
jis negyvu balsu, tarsi būtų kalbama apie nereikšmingą daiktą. 

— Sara ir Monsalvi abatas, Bernaras de Kalmonas, ir Donatjena su 
Saturnenu, ir visi, kurie gyvena Monsalvi ir kurie pamažu ima domėtis 
gyvenimu. Viskas, ką sugriovė karas, atstatoma, abatijos vienuoliai stato 
naują pilį šalia miestelio pietinių vartų, kad pilis ir miestas galėtų padėti 
vienas kitam ateityje kilus pavojui... 

Katrinai kalbant, muostabus vaizdas prieš ją keistai pasikeitė. Tai buvo 
jau ne rausvi rūmai, ne vešli augmenija ir sidabrinis baseino vanduo, o 

sena Overnės provincija, jos sraunios, šniokščiančios upės, gūdūs juodi 
miškai, jos sunkiai įdirbama žemė, stebuklingu būdu subrandinanti tokius 
vaisius kaip auksas, sidabras, brangakmeniai, žalos karvės, atkaklūs, išdi- 
dūs valstiečiai; jos liepsnojantys saulėlydžiai ir gaivios aušros, violetinės 
švelnios sutemos ir ilgos rūko juostos aplink užgesusius senus vulkanus... 

Arno ranka suvirpėjo tarp Katrinos pirštų. Jų rankos susijungė, ir 
Katriną apėmė nenusakomas džiaugsmas, kai ji pajuto Arno šilto, stipraus 
delno prisilietimą. 

— Argi tu nenori vėl pamatyti viso to? Išskyrus kapą, nėra tokio 
kalėjimo, iš kurio nebūtų galima pabėgti, — sušnibždėjo ji. — Grįžkime 
namo, Arno, aš prašau tave... 

Jis neturėjo laiko atsakyti. Staiga vaizdas išnyko, burtai išsisklaidė kaip 
dūmai. Po ryškiai apšviesta galerija pasirodė Zobeida su Moraima; lydi- 
mos grupės eunuchų su deglais, jos artėjo prie baseino. Atrodė, suliepsnojo 
vanduo, naktis pasitraukė, vos prieš akimirką susijungusios rankos paleido 
viena kitą. Zobeida įsmeigė savo juodas akis iš pradžių į Katriną, paskui 
į Arno. Maurė susiraukė; Katrina suprato, kad ji nustebo pamačiusi ją dar 
gyvą. 

— Tai tu atleidai savo seseriai, mano pone? — paklausė Zobeida. — 
Be abejo, tu turėjai tam priežasčių. Šiaip ar taip, — pridūrė ji, apskaičiavusi 
smūgį, — aš džiaugiuosi, nes mano brolis kalifas bus tau dėkingas. Ką tik 
paskelbta, kad jis grįžta. Musulmonų valdovas grįžta į Alhambrą šiandien 
vakare arba rytoj! Aš esu tikra, kad pirmoji jo mintis bus apie numylėtinę... 

Katrina pamatė, kad Zobeidos žodžiai sutraukė netvirtą ryšį. Arno 
ranka daugiau nespaudė jos delno, jo akys vėl spindėjo įniršiu. Jie vėl 
nusileido ant žemės. 

Bet Katrina nesirengė taip lengvai pasiduoti. 

— Arno, — maldaujamai ištarė ji, — aš turiu dar tiek daug tau 
pasakyti... 

— Tu viską papasakosi kitą kartą, — tarė Zobeida. — Moraima, nuvesk 
ją į kambarius ir pasirūpink, kad ji būtų pasiruošusi, kai grįš mano brolis. 

— Aš noriu žinoti, kur tu ją vedi, -— sausai paklausė Arno. 

— Netoli. Jos kambario langai išeina į šį sodą. Matai, aš esu jai gera! 
Laikysiu tavo seserį šalia savęs, kad tu galėtum matyti ją. Jeigu ji liks 
hareme, kur tau uždrausta įeiti, tai bus neįmanoma... Dabar leisk jai eiti. 
Jau vėlu, ir mes negalime likti čia iki aušros. 

O, koks murkiantis, įkalbinėjantis ir raminantis buvo jos balsas! Kas 
galėjo numanyti, kiek neapykantos ir išdavystės jame slypėjo? Bet Arno 
tai suprato! 

— Atrodo, tu pasidarei nepaprastai draugiška. Tai nepanašu į tave. 

Princesė gūžtelėjo pečiais ir pagarbiai atsakė: 

— Ji — tavo sesuo, o tu esi mano ponas. To pakanka! 

Daugeliui vyrų patinka meilikavimas, ir Katrina, stebėdama Arno, su 
apgailestavimu suprato, kad Arno irgi buvo vienas iš jų. Jam buvo malonu 
girdėti, kad Zobeida taip blaiviai samprotauja. 

Tačiau Katrinos tai neapgavo. Šis netikėtai parodytas draugiškumas 
nieko nereiškia. Ji turi būti dvigubai budresnė. Šypsena ir minkštas balsas 
negalėjo paslėpti žiaurios Zobeidos akių išraiškos. Pavojų kupinas gyve- 
nimas išmokė Katriną skaityti iš žmonių akių ir atspėti priešo mintis. Arno, 
doram žmogui ir riteriui, buvo sunku pažinti apgaulę po meilia šypsena 
arba švelniu žodžiu, ypač kai tai darė moteris... 

Vis dėlto Katrina nesipriešino ir leidosi nuvedama. Pirmam susitikimui 
Arno pasakyta pakankamai. Tačiau prieš nueidama Katrina atsisuko no- 
rėdama paskutinį kartą pažvelgti į Arno, ir ją šiek tiek paguodė tai, kad 
Arno lydėjo ją akimis. 

— Vyras turi pasirinkti pats, Arno... ir jeigu jis garbingas žmogus, tai 
neleis niekam, tu girdi, niekam atsistoti tarp jo ir jo sąžinės... 


Kaip ir sakė Zobeida, Katrinos kambario langai išėjo į sodą. Nuo 
žemos, bet patogios sofos, ant kurios ją paguldė Moraima, Katrina galėjo 
matyti tyvuliuojantį tarp dviejų grakščių kolonų baseiną. Guldydama ją 
ant pagalvių, Moraima atkreipė Katrinos dėmesį į tai, kaip dailiai įrengtas 
mažas kambarys. Sienos buvo rausvai violetinės ir žalios kaip migdolas 
spalvos krištolo, įrėminto paauksuotu kedru. 


243 


— Gal kambarys kiek ir mažiau prabangus negu jūsų ankstesni apar- 
tamentai, bet aš manau, kad jis skoningesnis. Zobeida nemėgsta didelių 
kambarių. Čia jūs turėsite viską, ko jums reikia, ir jausitės taip, tarsi 
gyventumėte pačiame sode! 

Senoji žydė išsijuosusi gyrė naują Katrinos būstą. Atrodė, kad ji 
stengiasi tuo įtikinti save labiau negu Katriną. Matyt, nuraminimo labiau 
reikėjo Moraimai, nes ji su savo auksu siuvinėtais mėlynais drabužiais 
virpėjo kaip lapas. Katrina pamėgino priversti ją kalbėti. 

— Kas tave taip išgąsdino, Moraima? Ko tu bijai? 

— Aš? — veidmainiškai sušuko ta. — Aš nesu išgąsdinta, man tik šalta. 

— Kaip gali būti šalta tokiu oru? Vėjas nurimo, sode nevirpa nė vienas 
lapelis. 

— Vis tiek man šalta!.. Man visada šalta! 

Tai tarusi, ji pastatė ant grindų prie Katrinos lovos kojūgalio pieno 
ąsotį. Katrina nustebusi pažvelgė į jį. 

— Kam šitas pienas? 

— Jeigu panorėtumėte gerti. Jums reikia gerti daug pieno, kad jūsų oda 
būti skaisti ir minkšta! 

Moraima ištipeno iš kambario taip greitai, kaip tik nešė jos trumpos 
kotos, ir tada Katrina pabandė apmąstyti savo padėtį. Jos nebaugino 
Zobeidos artumas. Tikriausiai princesė gerokai pagalvos prieš imdama 
persekioti moterį, kurią laiko savo mylimojo seserimi. Katriną kankino 
mintis ne apie Zobeidą. Tai buvo mintis apie Arno!... Koks keistas ir 
neramus jis buvo! Tą akimirką, kai jis pažino ją, ji buvo įsitikinusi, kad jis 
apsidžiaugė vėl išvydęs ją ir kad jis ją myli. Bet Zobeida savo nuodingais 
prasimanymais užgesino džiaugsmą tarsi žvakę. Arno užmiršo savo neti- 
kėtą laimę ir jį užvaldė apgauto vyro pavydas ir pyktis. O juk jis dar daug 
ko nežino, liūdnai pagalvojo Katrina. Ji nepapasakojo jam apie čigonų 
taborą ir nelaimingąjį Ferą, apie tai, kas atsitiko centriniame Kokos 
bokšte... bet jis turi tai sužinoti iš jos, nes antraip jis daugiau niekada 


visiems laikams atsisakyti jos, jeigu sužinos apie tai pats... 

Pagaliau po tokių audringų išgyvenimų kupinos dienos ją įveikė nuo- 
vargis, ir ji užmigo. Bet jos miegas nebuvo tas ramus miegas, kuris per 
keletą valandų grąžina jėgas ir energiją. Ji miegojo blogai, neramiai, visą 
laiką krūpčiojo ir nuolat atsibusdavo. Atrodė, kad net per sapną ji jautė 
artėjančią nelaimę. Ji negalėjo žinoti, kokią formą įgis pavojus, bet, atrodė, 
kažkas įspėja ją atsargiau elgtis. 

Netikėtai ją išbudino pojūtis, lyg ji dūsta, ir ji staigiai pašoko ir atsisėdo 
lovoje, išpilta prakaito; jos širdis smarkiai daužėsi. Mėnulio šviesa krito 
ant marinuru išklotų kambario grindų. Katrina iš siaubo vos nesuriko: ten... 
mėnesienos apšviestomis grindimis šliaužė... ilga, lanksti, blizganti... gy- 
vatė! Ji šliaužė prie jos lovos! 

Katrina iškart suprato, kad tai — ne atsitiktinumas. Pieno ąsotis, kurį 
Moraima paliko prie jos lovos!.. Pieną kaip tik mėgsta gyvatės! Dabar 
Katrina suprato, kodėl Moraima norėjo kuo greičiau išeiti, kodėl ją krėtė 
šaltis. Ji buvo susimokiusi su princese! Kraupus padaras, slenkantis prie 
jos, buvo Zobeidos pasiuntinys! 

Pilnomis siaubo akimis Katrina sekė gyvatę, prisispaudusi prie apnuo- 
gintos krūtinės šilkinę antklodę. Jos nugara tekėjo šalto prakaito srovelės. 
Dar niekada ji nebuvo taip išgąsdinta. Ji jautėsi visiškai suparalyžiuota. 
Užkerėta Katrina žiūrėjo į ilgą juodą besirangančią gyvatę, kuri šliaužė 
prie jos marmurinėmis grindimis vis arčiau ir arčiau... Tai buvo tarsi 
košmaras, iš kurio neįmanoma nubusti. Katrina negalėjo netgi šaukti. 
Gyvatė buvo nelabai didelė, bet Katrina rhatė jos plokščią trikampę galvą 
ir bijojo, kad jeigu suriks, tai kraupus padaras kaipmat puls ją! Be to, ką 
ji galėjo pasišaukti į pagalbą? Ji neturėjo iliuzijų, kad būtų draugiškai 
nusiteikę tie, kurie atsiuntė šį šlykštų mirties pranašą. Niekas neateitų į 
pagalbą, jeigu ji pasišauktų... ji buvo visai viena, bejėgė, lyg stovėtų ant 
ešafoto... ji negalėjo net užsimerkti, kad nematytų šlykštaus padaro. 

Ji su siaubu pagalvojo apie vyrą. Ji turės mirti tiesiog čia, už kelių 
žingsnių nuo jo, ir kai rytą suras jos atšalusį kūną, Zobeida tikriausiai 
pareikš veidmainišką užuojautą ir suras paguodos žodžių. Visi kambariai 
išeina į sodą. Iš kur ji galėjo žinoti, kad gyvatė, priviliota šalto pieno, 
pasirinks kaip tik šitą kambarį?.. Ir Arno tikriausiai patikės ja... Katrina, 

virpėdama iš baimės pamačiusi, kad gyvatė buvo jau beveik prie pat lovos, 
sušnibždėjo: “Arno... Arno, mano meile!.." 

Ir įvyko stebuklas. Pamačiusi Arno, kuris pasirodė iš sodo paunksmės 
tarsi gerasis rytų pasakų džinas, pamačiusi jo aukštą figūrą, užstojusią 
mėnulio šviesą, Katrina pamanė, kad eina iš proto. Metęs žvilgsnį į 
susirietusią ant sofos Katriną, Arno iškart suprato, kad atsitiko kažkas 
siaubinga, ir pamatė gyvatę, kuri jau lingavo savo kraupią plokščią galvą 
tai į vieną, tai į kitą pusę. Viena ranka jis išsitraukė durklą, kita griebė 
vietoj skydo ant kėdės kabančią suknelę ir puolė kobrą. Tvirtos rankos 
nukreipto durklo smūgis buvo tikslus: durklas perkirto gyvatę ir atskyrė 
jos galvą nuo kūno. Arno atsikiaupė ant vieno kelio ir pažvelgė į žmoną. 
Mėnesiena apšvietė mirtinai išblyškusį Katrinos veidą. Ji dar tebespaudė 
antklodę ir be perstojo drebėjo. Ramindamas ją, Arno švelniai sušnibždė- 
jo: 

— Nebijok. Viskas baigta... Aš užmušiau ją! 

Bet Katrina jo beveik negirdėjo. Atrodė, kad siaubinga pastarųjų mi- 
nučių baimė įsismelkė į pačias jos esybės gelmes, ir ji žiūrėjo į Arno 
pastėrusiomis akimis, per daug silpna, kad galėtų atsakyti. Arno atsisėdo 
ant sofos šalia jos: 

— Katrina... atsakyk man, maldauju tave... 

Ji pravėrė burną, bet negalėjo kalbėti. Ji norėjo verkti, bet ašarų nebuvo. 
Jos į Arno pakeltos akys buvo pilnos laukinio išgąsčio, bet jų žvilgsnis 
buvo toks jaudinantis, kad Arno negalėjo pasipriešinti jų kvietimui ir 
apkabino Katriną. 

Pamatęs, kad ji prisiglaudė prie jo krūtinės tarsi vaikas, Arno pajuto, 
kaip jį užliejo švelnumo ir gailesčio banga. Jis tvirčiau apglėbė žmoną, 
mėgindamas numaldyti jos drebulį ir sušildyti ją savo kūnu. Jis švelniai 
glostė šviesią galvą, gulinčią ant jo peties. 

— Vargšė mažylė! Tu taip išgąsdinta! Aš žinau, Zobeida gali padaryti 
bet ką, todėl likau lauke saugoti tavęs... Nusiramink, aš čia. Mes kartu 
pabėgsime ir grįšime namo.. Aš myliu tave... 

Arno užvaldė jausmai, ir žodžiai liejosi lengvai ir laisvai. Atrodė, iškart 
dingo jo pavydas ir slaptas priešiškumas. Didelis nerimas neleido Arno 

išeiti iš šios sodo dalies. Jis išgirdo silpną Katrinos balsą, savo paties vardą, 
ištartą su tokia kančia, o paskui pamatė ilgą blizgantį gyvatės kūną, 
šliaužiantį prie žmonos lovos. Dabar, kai Arno laikė ją glėbyje, virpančią 
kaip serganti paukštė, jis suprato, kad daugiau niekas negalės jų išskirti, 
kad jų meilė gali ištverti daug išmėginimų. Jie dviest turėjo vieną širdį, ir 
Arno žinojo, kad jis niekada neįstengs atsisakyti Katrinos. 

Kaprizas, sukeltas vienatvės ir laisvės jausmo, kuris jį apėmė, kai 
sužinojo, kad neserga raupsais, pastūmėjo jį prie Zobeidos, bet koks 
silpnas buvo šis jausmas, palyginti su džiaugsmu, kurį jis jautė vien tik 
apkabindamas Katriną. 

Dabar ji apglėbė jį abiem rankomis ir šnibždėjo beprasmiškus žodžius; 
akimirką Arno išsigando, kad iš baimės ji neteko proto. 

— Pasakyk man ką nors, — paprašė jis. — Pasikalbėk su manimi, ar 
tu pažįsti mane? 

Ji linktelėjo, ir jo nerimas sumažėjo. Jis vėl ėmė glostyti jos plaukus. 

— Mano mylimoji!.. — šnibždėjo jis. — Viskas gerai. nebijok... Ką aš 
galiu padaryti, kad nuraminčiau tave? 

Jis jautėsi nevikrus, bejėgis, o Katrina, smarkiai prisiglaudusi prie jo, 
netikėtai pravirko. Ir jis suprato, kad dabar ji išgelbėta, kad beprotybės 
šmėkla traukiasi nuo jos, ir ėmė švelniai lyg vaiką sūpuoti ją. 

— Verk, — tyliai tarė jis, — verk, kiek nori, tau palengvės... 

Tamsūs baimės debesys prapliupo ašarų srautu. Anksčiau niekada 
Katrina taip neverkė. Jos ašaros nuplovė ištisus kančių, nerimo ir nevilties 
mėnesius. Ji apraudojo savo laimę, palengvėjimą, viltį, džiaugsmą, meilę, 
netgi savo dėkingumą už tai, kad jis laiko ją savo glėbyje. Vienu smūgiu 
buvo sunaikinta viskas — praeitis ir dabartis. Liko tik švelni šiluma vyro, 
kurį ji dievino; ta šiluma apgaubė ją ir ji pajuto stebuklingą saugumo 
jausmą, saugumo, kurį tik jis vienas gali duoti. Ji pamažu liovėsi verkti, ir 
ją apėmė nuostabi palaima. 

Tryliktas skyrius 
Nuosprendis 


Kūkčiojimas darėsi vis retesnis ir pagaliau Katrina nutilo. Ji kvėpavo 
mėgaudamasi laime dėl to, kad ilsėjosi savo vyro glėbyje, girdėjo jo širdies 
plakimą, žiūrėjo į mėnesienos nušviestą sodą. Vienintelis dalykas, ką ji 
dabar žinojo, buvo tai, kad Arno ranka švelniai glostė jos galvą, kaip 
kadaise... Taip nuostabu būti šalia jo, jausti jo kvapą po tiek išsiskyrimo 
mėnesių, kai ji jau buvo įsitikinusi, jog neteko jo visiems laikams. 

Katrinai lengvai svaigo galva. Neapsakomai laiminga, ji drėgnomis 
nuo ašarų lūpomis pabučiavo Arno į kaklą. Jis krūptelėjo, sutrikęs dėl 
netikėtai sukelto geismo. Katrina pajuto tai. Jos lūpos nuslydo prie Amo 
lūpų. 

Godžiai, tarsi smarkiai išbadėjęs žmogus, Arno įsisiurbė į jos minkštas 
lūpas, ir karštas bučinys truko tol, kol jie abu pajuto geismą. Perbraukęs 
ranka per Katrinos pečius ir nugarą, Arno suprato, kad ji nuoga, ir švelniai 
nuklojo šilko antklodę. Katrina nesulaikė jo. Ji nekantriai numetė ant 
grindų antklodę, kuri užklojo negyvą gyvatę. Katrina jau buvo užmiršusi 
ją, ji atgavo gyvybę, o meilės šiluma šildė ją. Ji išsivadavo iš Arno glėbio 
ir gulėjo aukštielninka, apšviesta šaltos mėnesienos šviesos, kad jis galėtų 
geriau matyti ją. 

— Pasakyk man, ar aš dar graži? — droviai ištarė ji, iš anksto žinodama, 
ką jis atsakys. — Pasakyk man, kad tu dar myli mane. 

— Tu gražesnė, nei kada nors anksčiau buvai, tu — velnio duktė, ir tu 
tai žinai. O ar aš tave myliu... 

— Pasakyk man! Aš žinau, kad tu mane myli, aš matau tai... Ir man 
negėda prisipažinti, kad aš dievinu tave! Aš myliu savo nuostabų valdovą. 
Aš myliu tave labiau už viską pasaulyje! 

— Katrina! 

Ji vėl prisiglaudė prie jo tvirtai pasiryžusi palaužti jo pasipriešinimą, 
apsivijo jį savo švelnionus minkštomis rankomis, svaigino savo kūno 

prisilietimu. Ji buvo nepaprastai žavinga, o jis — tik vyras. Net nesisteng- 
damas suprasti, kaip ši vargšė būtybė per keletą minučių pavirto į trium- 
fuojančią gundytoją, jis prisipažino pralaimėjęs ir vėl apglėbė ją. 

— Mano meile, — sušnibždėjo jis, — mano mieloji Katrina... Mano 
žmona! 

Juos vėl užliejo geismas. Ji pernelyg ilgai laukė šios minutės — 
minutės, kai jų meilė vėl sugrįš. Jeigu juos užgriūtų rausvi rūmai, net ir tai 
nesutrukdytų Katrinai atsiduoti savo vyrui. Su pašėlusia aistra jie be galo 
mylėjosi užmiršę viską, išskyrus su niekuo nepalyginamą džiaugsmą, kurį 
jie rado vienas kitame. 

Jie būtų galėję dar ilgai mėgautis meilės malonumais, bet staiga ryški 
šviesa užliejo kambarį ir suskambo griežtas, iš įniršio drebantis balsas: 

— Kraujomaiša irgi įprastas dalykas prancūzams? Keistoje padėtyje 
aš matau brolį ir seserį! 

Arno pašoko. Katrina su siaubu žiūrėjo, kaip į kambario vidurį įžengė 
Zobeida iš pykčio perkreiptu veidu, lydima dviejų tarnų su deglais. Prin- 
cesė buvo neatpažįstama. Jos veide liepsnojo neapykanta, auksinio atspal- 
vio oda tapo pilkos pelenų spalvos, didžiulės akys iš įniršio žėrėjo, o maži 
kumščiai buvo sugniaužti. 

Atsisukusi nugara į Katriną, ji piktai kreipėsi į Arno: 

— Tu apgavai mane... bet mažiau negu tu manai! Aš jaučiau, kad su 
šia moterimi tave sieja kažkas daugiau negu kraujo ryšiai. Aš tai jaučiau, 
nes nekenčiu jos. Aš galėčiau pamilti tavo seserį, bet aš pajutau neapykantą 
šiai moteriai nuo tos akimirkos, kai pamačiau! Štai kodėl aš sekiau ją... 

Arno numetė šilko antklodę, kuri dengė juodą gyvatę. 

— Sekei ją? Jeigu ne aš, ji būtų jau negyva! 

— Aš troškau jos mirties, nes žinojau, kad tarp jūsų kažkas yra... Aš 
buvau tikra, aš atėjau išnešti jos kūno ir pamačiau jus... Aš mačiau jus, tu 
supranti? 

— Liaukis šaukti, — nickinamai tarė Arno. — Galima pamanyti, kad 
aš priklausau tau. Tu stovi ir plūstiesi kaip vulgari moteris, kurios vyras 
laksto paskui merginas. Tu man nereiški nieko... nieko. Tu man — tik 
kitatikė, o aš — tavo kalinys. 

— Arno, — sušnibždėjo Katrina, išgąsdinta savo varžovės išvaizdos, 
— būk atsargus! 

Bet Zobeida nekreipė į ją dėmesio. 

— Aš manau, kad ši baltaodė moteris tau daug reiškia? 

— Ji — mano žmona, — paprastai atsakė riteris. — Mano žmona 
Viešpaties ir žmonių akyse. Ir jei nori žinoti viską — mes turime sūnų, jis 
mūsų šalyje! Pamėgink tai suprasti! 

Katriną užliejo džiavesmas. Ji buvo laiminga, kad Arno sviedė šiuos 
žodžius varžovei į veidą. 

— Suprantate? 

Silpna šypsena iškreipė princesės lūpas, jos balsas skambėjo nebe taip 
šaižiai ir tapo pavojingai tylus. 

— Aš suprantu, mano valdove. Tu pats sakei: tu — mano kalinys ir 
liksi juo tiek, kiek aš panorėsiu! Iškilmingai paskelbęs, kad ši moteris yra 
tavo žmona, tu įsivaizdavai, kad aš apsipilsiu ašaromis, sujungsiu judviejų 
rankas, atidarysiu Alhambros vartus, paskirsiu jums eskortą, kuris palydės 
„iki sienos, ir palinkėsiu jums visokeriopos laimės? 

-— Jei tu būtum verta savo kilmės, Atlaso karių dukra, tu kaip tik taip 
ir pasielgtum! 

— Mano motina buvo vergė, tiurkų princesė; ją pardavė didžiajam 
chanui, kuris padovanojo ją kalifui, mano tėvui. Ji buvo kaip laukinis 
stepių žvėris, ir jie turėjo surakinti ją grandinėmis, kad pasimylėtų su ja. 
Ji nežinojo nieko, išskyrus prievartą, ir galiausiai nusižudė po mano 
gimimo. As panaši į ją: aš suprantu kraujo kalbą! Gali būti, kad ši moteris 
— tavo Žmona; tuo blogiau jai! 

— Ką tu ketini su ja daryti? 

— Aš tau pasakysiu. — Zobeidos akys pavojingai sublizgėjo. Ji nusi- 
juokė sausu, isterišku juoku. — Sukaustysiu ją grandinėmis nuogą vidi- 
niame kieme vergams, kad jie galėtų mėgautis ja visą naktį ir visą dieną. 
Paskui pakabinsiu ant kryžiaus ant tvirtovės pylimo, kad saulė degintų ir 
džiovintų jos odą, kurią tu glamonėjai, o paskui Juanis ir Kongas pasirū- 
pins ja. Nebijok, tu nepralcisi nė vienos iš tų pramogų. Tai bus tau bausmė. 

Aš nemanau, kad po to tu lyginsi ją ir mane. Mano budeliai gerai išmano 
savo darbą! Ei, jūs ten, čiupkite šitą moterį! 

Katrinos širdis apmirė. Ji ištiesė rankas į vyrą, ieškodama jo apsaugos. 

Eunuchai nespėjo pajudėti iš vietos. Arno griebė kardą, gulėjusį prie 
lovos, ir puolė tarp Katrinos ir vergų. Jo veide liepsnojo įniršis, bet balsas 
buvo šaltas kaip ledas, kai jis ištarė: 

— Jūs nepaliesite jos! Pirmasis, kuris pajudės, iškart bus negyvas... 

Eunuchai sustingo, bet Zobeida prapliupo kvatotis. 

— Tu turbūt beprotis! Aš pašauksiu... ir sargyba bus čia. Ten šimtas, 
du šimtai, trys šimtai žmonių, tiek, kiek man reikia. Prisipažink, kad 
pralaimėjai. Nusilenk savo likimui. Aš žinau, kaip tave priversti užmiršti. 
Tu viešpatausi... 

— Ar tu iš tiesų manai, kad gali įkalbėti mane? — nusijuokė Arno. — 
Tu sakei, kad aš turbūt beprotis. Ne, tai tu beprotė... 

Niekam nespėjus sustabdyti jo, jis sugriebė Zobeidą, suspaudė jos 
riešus ir įbedė durklą į kaklą. 

— Dabar šauk savo sargybą, Zobeida! Šauk, jei išdrįsi, bet tai bus 
paskutinis tavo atodūsis... Katrina, renkis... Mes bėgame! 

— Bet kaip? 

— Netrukus pamatysi! Daryk, ką sakau. O tu, princese, nuvesi mus prie 
slapto išėjimo iš rūmų, kurį taip gerai žinai. Jeigu duosi ženklą arba 
sušuksi, — mirsi... 

— Jūs toli nenueisite, — sumurmėjo Zobeida. — Tą akimirką, kai jūsų 
kojos įžengs į miesto teritoriją, jus vėl sučiups. 

— Tai mano reikalas. Eime. 

Lėtai, lydimi išgąsdintos Katrinos, jie išėjo iš kambario; keistas dvigu- 
bas siluetas, priešais kurį iš siaubo bėgo eunuchai. Trise traukė per sodą. 

Katrina suprato, kad jų mėginimas pabėgti yra absoliučiai neprotingas 
ir kad jis nepasiseks. Ji nebijojo, kai Zobeida, sadistiškai mėgaudamasi, 
pavaizdavo kančias, kurias sugalvojo jai. Argi Moraima nesakė, kad kalifo 
sugrįžimas neišvengiamas? Matyt. įniršio apimta Katrina užmiršo tai... 
Nors ir keista, Arno perskaitė jos mintis. 

— Tube reikalo manai, Katrina, kad ši beprotė išsigąs brolio ir nežudys 
tavęs. Kai ją užvaldo demonai, ji peržengia proto ir baimės ribas. 

Išgirdusi šiuos žodžius, Zobeida, nepaisydama į jos gerklę įbesto 
durklo, sušnypštė: 

— Jūs nepabėgsite... jūs mirsite, jūs abu... 

Ir staiga, visai netekusi galvos, ji sušuko: 

— Gelbėkite... gelbėkite mane! — Ji raitėsi lyg ungurys, mėgindama 
ištrūkti iš geležinių Arno gniaužtų. Ji būtų vėl sušukusi, bet jos riksmą 
nustelbė gargaliavimas. Durklas įsirėžė į gerklę. Zobeida be garso susmu- 
ko ant smėlėto tako. Ji gulėjo blyškioje mėnesienos šviesoje. 

— Tu nužudei ją? — išsigandusi sušnibždėjo Katrina. 

— Ji pati nusižudė... Aš neketinau jos žudyti. Durklas pats įsmigo į ją. 

Kokią minutę jie stovėjo žiūrėdami vienas į kitą, tarp jų gulėjo Zobei- 
dos kūnas. Arno ištiesė ranką Katrinai. 

— Eime!.. Mes turime pamėginti pabėgti! Eunuchai tikriausiai jau 
paskelbė pavojų. Vienintelis mūsų šansas surasti slaptą praėjimą, kol 
neaptiko mūsų. 

Katrina paėmė Arno už rankos ir jie ėmė brautis per krūmus. Bet buvo 
jau per vėlu. Arno sakė tiesą: vienintelis jų šansas buvo priversti Zobeidą 
parodyti jiems slaptą praėjimą. Dabar momentas buvo praleistas. Aušo, ir 
sodas atgijo. Pasigirdo šauksmai ir kojų tapsėjimas. Patekę į spąstus du 
žmonės akimirką sustingo mėgindami suprasti, į kurią pusė bėgti. 

— Per vėlu, — ištarė Arno. — Mes neturime laiko pasiekti aukštutinį 
miestą. Žiūrėk! 

Iš visų pusių artėjo eunuchai su savo pragaištingais durklais, kurių 
ašmenys spindėjo tekančios saulės spinduliuose. Iš krūmų, kur Monsalvi 
paliko Zobeidą, pasigirdo veriantys šauksmai: tarnai ir vergai apraudojo 
valdovę. 

— Viskas baigta, — ramiai tarė Arno. — Mums telieka tik narsiai mirti. 

— Aš manau, kad mirsiu narsiai, jei būsiu šalia tavęs. — Katrina 

suspaudė vyro ranką. — Jau ne pirmą kartą mes drauge sutinkame mirtį. 
Atsimeni Ruaną... 

— Aš neužmiršau, — atsakė Arno, silpnai šypsodamasis. — Bet čia 
nėra Žano Sono, kuris padėtų. 

— Čia yra Abu al Chairas... ir Gotjė, ir Žozė, mano padėjėjas, įstojęs 
į kalifo armiją, kad patektų į Alhambrą... Mes ne vieni. 

Arno su nuostaba pažvelgė į Katriną. 

— Žozė — kas jis? 

— Paryžiaus elgeta, leidęsis kelionėn į šventąsias vietas, kad gautų 
nuodėmių atleidimą. Jis labai atsidavęs man. 

Nepaisant iškilusio pavojaus, nepaisant to, kad grėsmingas ginkluotų 
žinonių būrys kas sekundę vis labiau artėjo prie jų, Arno negalėjo susilai- 
kyti nesusijuokęs: 

— Tu nuolat stebini mane, Katrina! Jei net sutiktum šėtoną, brangioji, 
tai tikrai galėtum užrišti jam virvutę ant kaklo ir paversti jį paprastu 
šunimi! Ir man malonu girdėti, kad tas raumenų ir normandiško užsispy- 
rimo kalnas Gotjė irgi čia. Tad išbandyk savo žavesį jiems! — pridūrė jis 
jau kitu tonu, rodydamas į artėjančius žmones. Sargybiniai slinko dviem 
atskiromis grupėmis. Vienos iš jų priekyje Katrina ir Arno pamatė eunu- 
chus, deglų nešėjus, greta jų ėjo dešimt princesės tarnaičių, jos nešė jos 
kūną. Katrina pažino žmogų antros grupės priekyje iš jo avietinės spalvos 
brokato turbano: tai buvo didysis viziris Abenas Achmedas Banu Širadis... 

— Tu teisus, — ištarė ji. — Mes žuvę. Šis žmogus nekenčia tavęs, ir 
jis neturi dėl ko mylėti manęs... 

Dvi grupės susitiko prieš pajudėdamos į priekį ir užkirsdamos kelią 
bėgliams. Banu Širadis ilgai žiūrėjo į nužudytąją, kurią moterys paguldė 
priešais jį, paskui uždengė kūną žydru šydu. Po to jis ramiai žengė prie 
jaunosios poros. Katrina prisiglaudė prie Arno, jis apglėbė ją per pečius. 
Mirtis, artėjanti dabar prie jų jauno, elegantiško žmogaus pavidalu, sukėlė 
jai daug didesnį siaubą negu ta, kuria grasino jai kobra; galbūt todėl, kad 
mirti kur kas sunkiau tada, kai po tiek kančių vėl grįžo meilė ir laimė. 
Kylančios saulės apšviestas sodas buvo nuostabus. Po šaltos nakties gėlės 
atrodė ryškesnės, o vanduo švietė žydruma. 

Sunkus, keistai neišraiškingas Banu Širadžio žvilgsnis iš pradžių įsmi- 
go į Amo. 

— Tai tu nužudei princesę? 

— Taip. Aš nužudžiau ją, nes ji norėjo kankinti mano žmoną. 

— Tavo žmoną? 

— Tai mano žmona, Katrina Monsalvi, ji įveikė baisiausius pavojus, 
kad surastų mane... 

Juodose didžiojo vizirio akyse, kuriomis jis peržvelgė Katriną, buvo 
tiek ironijos, kad Katrina plykstelėjo, nes šis žmogus matė ją kalifo 
glėbyje, tad pavojų priminimas neišvengiamai turėjo pralinksminti jį. Ją 
apėmė gėda, kai ji išvydo vizirio veide šypseną ir pagalvojo, kaip turi 
kentėti Arno. 

— Be abejonės, tu turėjai tam teisę, — pašaipiai tarė Banu Širadis, — 
bet tu praliejai karališką kraują ir todėl turi mirti... 

— Puiku, atimkite man gyvybę, bet paleiskite mano žmoną. Ji nekalta. 

— Ne! — karštai pasipriešino Katrina, glausdamasi prie vyro. — 
Neatskirk mūsų, viziri. Jeigu jis mirs, aš irgi noriu mirti! 

— Ne aš spręsiu jūsų likimą, — pareiškė Banu Širadis. — Prie miesto 
artėja kalifas. Netrukus jis bus čia. Jūs per greitai užmiršote, kad priklau- 
sote jam, moterie. O dėl šito žmogaus... 

Jis davė ženklą. Prie jo priėjo keli sargybiniai ir, nepaisydami Katrinos 
riksmų ir atkaklaus priešinimosi, atplėšė ją nuo Arno, o jam surišo rankas 
už nugaros. 

— Šią moterį nuveskite į jos kambarius, — tarė viziris nuobodžiaujan- 
čiu balsu, — ir pastatykite prie jos sargybą. Bet taip, kad ji netriukšmautų! 

— Aš nutilsiu tik tada, — sušuko Katrina, įniršusi dėl to, kad jos vyrą 
surišo ir apsupo sargybiniai, — kai jūs paliksite mane su juo ir taip pat 
surišite! 

— Būk rami, Katrina, — maldaujamu balsu ištarė Monsalvi, — man 
reikalinga tavo parama. 

— Užkimšk jai burną, — paliepė Banu Širadis, — šitas spygavimas 
nepakeliamas. 

Moterys puolė Katriną kaip širšių spiečius, užspaudė jai burną ir net 
akis. Viena skraiste jos užrišo jai burną, kita — rankas ir trečia — kojas. 
Katrina jautė, kaip tarnai neša ją tarsi maišą į tą pačią lovą, kurią ji neseniai 

paliko su tokiomis didelėmis viltimis. Ją apėmęs įniršis buvo toks baisus, 
kad ji negalėjo net verkti! Negi Dievas leis tokią neteisybę? Negi Arno 
turi mirti dėl to, kad nudūrė kraugerę moterį, kuri norėjo užtraukti jai 
baisiausias kankynes? Ne... tai neįmanoma... to negali būti... 

Vargais negalais pasukusi galvą, ji metė į Arno atsisveikinimo žvilgsnį. 
Stipriai saugomas Arno ėjo išdidus ir ramus. Iškelti sargybinių kalavijai 
spindėjo saulėje, todėl atrodė, kad virš Arno galvos švyti aureolė. Iš 
Katrinos akių plūstelėjo karčios deginančios ašaros — nevilties ašaros. 

“Aš išgelbėsiu tave, — pažadėjo ji mintyse. — Netgi jei man teks 
šliaužti prie kalifo kojų ir bučiuoti žemę, kuria jis eina, aš pasieksiu, kad 
Arno būtų atleista..." 

Ji buvo vėl pasiryžusi imtis beprotiškų veiksmų, bet dabar žinojo, kad 
yra kaina, kurios Arno niekada neleis jai sumokėti už jo išgelbėjimą. Jis 
grąžino ją sau... ir ji priklauso tik jam. Katrina išgirdo šaižius, staugiančius 
fleitų garsus ir būgnų tratėjimą, stelbiamą pratisų minios sveikinimo 
šauksmų. Muchamedas grįžo į Granadą... 


Artėjant vakarui atėjo žmonės nuvesti Katriną pas kalifą, ir ji šiek tiek 
nusiramino. Tačiau dienos įvykiai neteikė per daug vilties. 

Sargybinių skaičius prie jos durų padvigubėjo, bet vietoj daugybės 
tarnų ir vergų jai dabar patarnavo vienas nebylys eunuchas, kuris atnešė 
jai vidurdienį valgyti ant padėklo. Pas ją neužsuko nė viena moteris. Net 
Moraima! Tai kėlė Katrinai nerimą, ir ne tiek dėl savęs, kiek dėl Arno. 
Toks rūstus elgesys nežadėjo nieko gero jos vyrui. Galbūt išprašyti atlei- 
dimą jam bus sunkiau, negu ji neseniai manė... 

Kalifo sugrįžimą lydėjo įprastas sutinkančiųjų džiūgavimas, bet po to 
rūmuose įsiviešpatavo tyla. Kartais ją pasiekdavo Zobeidą apraudančių 
moterų dejavimai, ir toks veidmainiavimas pykino ir erzino ją. Kas galėjo 
nuoširdžiai gailėtis žiaurios, kraugeriškos moters? Ir kokia bausmė laukia 
Arno už tai, kad jis išlaisvino pasaulį nuo jos? 

Katrinai kėlė nerimą tai, kad nėra Moraimos. Ko bijojo ši kvaila 
moteris? Būtinai reikia pamatyti ją. Reikia įspėti Abu al Chairą apie 
pavojus, iškilusius Arno. O kas, jei pykčio apimtas kalifas davė įsakymą 

nedelsiant nužudyti jos vyrą? Galbūt dabar, kai ji galvoja apie Arno, jis 
jau paskutinį kartą atsiduso . Bet Katrina iškart nuvijo šią mintį. Ne, negali 
būti, kad jis jau negyvas. Ji pajustų tai, ją perspėtų jos kūnas. 

Kai jos kambaryje pagaliau pasirodė Moraima, Katriną po kupinos 
neramumų ir įtempto laukimo dienos buvo apėmęs didelis nervinis susi- 
jaudinimas. 

— Eime. Valdovas nori matyti tave, — tepasakė senoji žydė. 

— Pagaliau! Vis dėlto atėjai! — sušuko Katrina, eidama paskui ją. — 
Aš laukiau tavęs visą dieną... 

— Tylėk! — šiurkščiai nutraukė ją Moraima. — Man uždrausta kalbė- 
tis su tavim. Ir nemėgink bėgti. Tau nepavyks. 

Prie Katrinos kambario durų grūdosi dešimt kalavijais ginkluotų eunu- 
chų, pasirengusių lydėti ją. Moraima rūpestingai apsiautė Katriną skraiste. 

— Patariu tau būti tokiai pagarbiai, kaip tik įstengsi, Aušros Šviesa, — 
pasakė Moraima. — Šį kartą aš vedu tave ne į Kūrėjo Sodą, bet į valdovo 
rūmus. Jis įniršęs. Man gaila tavęs, nes tu pajusi ant savo kailio jo rūstybę. 

— Aš nebijau, — išdidžiai atsakė Katrina. — Vesk mane. 

Eunuchų lydima Katrina perėjo per haremą ir pasuko kalifo rūmų durų 
link. Visur grūdosi moterys, jos žiūrėjo į ją su nuostaba arba su neapykanta. 
Katrina girdėjo juoką ir patyčias. Ji matė, kaip sužibėjo Zoros žalios akys, 
kai ši spjovė į ją. Moterų buvo tiek daug, kad pro jų minią buvo sunku 
prasisprausti. Kilo nedidelis sąmyšis, kurio metu Katrina staiga išgirdo, 
kaip jai kažkas prancūziškai sušnibždėjo tiesiai į ausį: 

— Jį nuvedė į tvirtovę. Artimiausiu laiku tai neatsitiks! 

Ji dėkinga nusišypsojo, spėjusi pamatyti minioje šmėstelėjusią Mari. 
Tai galėjo būti tik ji! Ir Katrina pajuto palengvėjimą. Taigi Arno išsiuntė 
1 Alkasabą... Greita mirtis jam negresia. 

Mojuodami kalavijais ir hipopotamo odos šmaikščiais, eunuchai paga- 
liau įstengė praskinti kelią į rūmus. Prie durų stovėjo rūmų sargybiniai su 
šalmais, laikydami vienoje rankoje ietis. Iškilmingos ir rūsčios figūros... 
teisingumo saugotojai... Įėjusi su eskortu Katrina atsidūrė didelėje galeri- 
joje, kurios centre it žalias kilimas tyvuliavo baseino vanduo. Virš galeri- 
jos kilo trys kupolai, kurių lubos buvo iš kedro. Visur žibėjo auksas. 

Dvigubos balto raižyto marmuro arkos skyrė salę į septynias dalis. Greta 
po gretos ginkluota apsauga užpildė salę, 0 prie sosto stovėjo minia tarnų 
ir puošniai apsirengusių tarnautojų. Eskortas su Moraima priekyje pristatė 
Katriną į Pasiuntinybių salę. Blausi šviesa pro siaurus spalvoto stiklo 
langus krito tiesiai ant didžiulio auksu inkrustuoto sosto, kuriame sėdėjo 
kalifas ir stebėjo prisiartinančią Katriną. 

Valdovo galvą puošė žalio šilko turbanas su didžiuliu smaragdu. Vie- 
noje rankoje jis laikė skeptrą — ilgą lenktą bambuko lazdą, padengtą 
auksu. Katrina pastebėjo, kad lediniame kalifo žvilgsnyje nebuvo nė 
pėdsako gailesčio. 

Du tarnai ilgais žaliais drabužiais paėmė ją už pečių ir privertė atsi- 
klaupti prieš sostą. Dingo paskutinė vilties kruopelė. Žinoma, ji negalėjo 
laukti gailestingumo iš žmogaus, kuris elgėsi su ja taip, lyg ji būtų kalta. 
Katrina klūpėjo laukdama, ko! prabils kalifas, ir įžūliai žiūrėjo jam į akis. 

Kalifas mostelėjo ranka, ir svita išėjo iš salės. Kai paskutinis tarnas 
dingo už durų, kalifas tarė: 

— Nusiimk šydą, aš noriu matyti tavo veidą. Be to... tu neturi teisės 
nešioti jo. Tu nesi viena iš mūsų. 

Ji su džiaugsmu pakluso, tvirtai nutarusi neprarasti savigarbos ir oru- 
mo. Jeigu ji negalės išgelbėti Arno, tai gal privers Muchamedą išsiųsti ją 
pas vyrą. Baltas šydas, kurį ji nusiėmė, nukrito kaip debesis, ir jos akys 
išvydo piktą valdovo veidą. 

— Kas leido tau atsistoti? 

— Tu leidai. Tu sakei, kad aš nesu viena iš jūsų. Aš— laisva moteris, 
iš kilmingos šeimos. Mano šalyje karalius pagarbiai kalba su manimi. 

Muchamedas pasilenkė prie jos, jo putlias lūpas iškreipė pašaipi ir 
niekinama šypsena: 

— O tavo karalius irgi dalijosi guoliu su tavimi? Kaip aš?.. Kodėl aš 
turiu jausti pagarbą tau? 

— Tuaatsiuntei atvesti mane, galingasis kalife, tam, kad pasakytum tai? 
Argi tu jauti malonumą įžeidinėdamas moterį? 

— Aš galėčiau nusiųsti tave į mirtį be nereikalingų žodžių, bet noriu 
dar kartą pažvelgti į tave ir įsitikinti, kiek tu gali meluoti. 

— Meluoti? Kam man to reikia? Klausinėk mane, valdove, ir aš 
atsakysiu tau. Kilminga moteris nemeluoja. 

Kalifas tylėjo. Įpratęs prie nuolankių vergių ir tuščių, klusnių moterų, 
kurios laikė didžiausia laime būti pakviestos į jo lovą, Muchamedas suirzęs 
ir kartu nustebęs žvelgė į šią moterį, kuri drįso stovėti jo akivaizdoje be 
baimės, išdidžiai ir oriai, niekindama jo pyktį. 

Pokalbis su kalifu suteikė Katrinai drąsos. Jeigu ji įstengs tęsti pokalbį 
beveik kaip lygi su lygiu, galbūt jai pasiseks. Bet staiga Muchamedas 
puolė: 

— Man sakė, kad prancūzų belaisvis, mano mylimos sesers žudikas... 
tavo vyras? — išpyškino jis su abejinga išraiška. 

— Tai tiesa. 

— Tuomet tu sumelavai. Tu nesi vergė, nupirkta Almeiros turguje. 

— Tau sumelavo kiti, valdove. Aš nemelavau, nes tu neklausinėjai 
manęs. Dabar pasakysiu tau savo noru: mano vardas — Katrina de Mon- 
salvi, ponia Šatenjeri, ir aš atėjau čia norėdama pasiimti į namus savo vyrą, 
kurį tavo sesuo pavogė iš manęs. 

— Pavogė? Aš buvau sutikęs šį žmogų daug kartų. Jis atrodė visai 
patenkintas savo likimu... ir beprotiška aistra, kurią Zobeida jautė jam. 

— Koks kalinys nebando pasiimti iš likimo tai, kas geriausia? O dėl 
meilės, mano valdove, tai tu, kuris renkiesi moteris malonumui, o ne 
klausydamas širdies balso, turi žinoti, kad vyrai lengvai elgiasi taip. 

Kalifas staigiu judesiu numetė jam trukdžiusį, nors ir teikusį tam tikro 
didingumo skeptrą ir neramiai sujudėjo. Katrina pastebėjo liūdesio šešėlį, 
užtemdžiusį jo šviesias akis. 

— Tu taip žiūri į dalykus? — karčiai paklausė jis. — Aš daviau tau tiek 
meilės per kelias dienas, kad tikėjausi sulaukti iš tavęs truputį daugiau 
šilumos. Aš iš tikrųjų patikėjau, kad tavyje radau tą, kurios jau nesitikėjau 
rasti. Tai tu buvai tik vergė mano rankose, kaip ir visos kitos? 

— Tu padarei mane laimingą, — sąžiningai prisipažino Katrina. — Aš 
nepažinojau tavęs ir buvau nustebinta, kai sužinojau, koks tu žmogus. Aš 
laukiau kažko baisaus > tu buvai man švelnus ir geras... Kodėl neturėčiau 

prisipažinti, kad man buvo malonu ir kad naktis, kurią mes praleidome 
drauge, buvo nuostabi? Juk aš žadėjau tau nemeluoti. 

Muchamedas greitai pakilo ir priėjo prie Katrinos. Jo skruostai skais- 
čiai liepsnojo, akys švietė. 

— Tuomet, — ištarė jis žemu balsu, — kodėl mums nepratęsus poemos 
nuo tos vietos, kur mes ją nutraukėme? Viską galima palikti taip, kaip 
buvo. Tu priklausai man, ir aš lengvai galiu užmiršti tai, kas sieja tave su 
tuo žmogumi. 

Katrina suvirpėjo pajutusi kalifo žodžiuose aistrą. Meilė buvo vienin- 
telis dalykas, dėl kurio ji dabar negalėjo paklusti jo aistrai. Ji papurtė galvą 
ir atsakė šypsodamasi pavargusio žmogaus šypsena: 

— Bet aš negalėčiau to padaryti. Jis — mano vyras, aš jau sakiau tau. 
Mūsų santuoką pašventino kunigas. Aš liksiu jo žmona, kol mirtis išskirs 
mus. 

— Tai greitai atsitiks! Netrukus tu būsi laisva, mano rože, ir pradėsi 
čia naują gyvenimą. Visa, ką žinojai anksčiau, atrodys tau kaip blogas 
sapnas. Tu tapsi mano žmona, valdove viso to, kas gyvena ir kvėpuoja 
aplink mus. Tu turėsi viską, ko tik panorėsi, tu valdysi geriau negu aš, nes 
tu valdysi mano širdį! 

Staiga Muchamedo veidas tapo toks pat aistringas, kaip buvo sode prie 
dainuojančių fontanų. Katrina su nuoširdžiu liūdesiu suprato, kad jis tikrai 
myli ją, kad dėl jos pasiryžęs bet kokiai aukai, žinoma, išskyrus tą 
vienintelę, kurios ji iš tikrųjų norėjo iš jo. Būtų labai lengva sumeluoti jam, 
įtikinti savo apsimestine meile, bet ji buvo absoliučiai tikra, kad tai 
neišgelbės Arno ir kad Arno niekada neatleis jai šios išdavystės. Ji žadėjo 
būti teisinga ir bus sąžininga iki galo. Galbūt šis žmogus, kurį ji pažino 
kaip teisingą ir gerą, dar turi dvasios dosnumo ir taurumo... 

— Tunesupratai manęs, mano valdove, — tarė ji liūdnai, — arba galbūt 
nenorėjai suprasti. Tai, kad aš įveikiau visą šį kelią, kupiną tokių pavojų, 
reiškia, kad aš myliu savo vyrą... labiausiai už viską pasaulyje! 

— Bet aš sakiau tau, kad jis jau neilgai bus tavo vyras. 

— Todėl, kad žadėjai nužudyti jį? Bet, valdove, jei tu myli mane taip, 
kzip sakai, tu nenorėtum įstumti manė į neviltį? Negi tu manai, kad aš 

galėčiau mylėti tave, kai jis bus negyvas, kad leisiu glamonėti mane 
rankomis, nuo kurių dar nenudžiūvo jo kraujas? 

Staiga jai į galvą šovė beprotiška, bet kilni idėja. Beviltiška padėtis, 
kurioje atsidūrė Arno, nedavė jai pasirinkimo. Vis dėlto ji turėjo teisę 
pasiaukoti dėl savo vyro, o žmogui, stovinčiam priešais ją, užteks meilės, 
kad priimtų tai, ką ji dabar pasiūlys jam. 

— Klausyk, — atkakliai sušnibždėjo ji, — jeigu tu iš tiesų myli mane, 
tai negali norėti, kad mus sietų toks baisus prisiminimas. Paleisk mano 
vyrą! Išsiųsk jį su patikima apsauga į Granados pasienį... o aš liksiu su 
tavimi ir būsiu tavo vergė tiek laiko, kiek tu norėsi. 

Šį kartą ji sąmoningai atsisakė to visiško sąžiningumo, kurį žadėjo 
pirma, nes labai gerai žinojo, kad jeigu jis sutiks su jos pasiūlymu, tai ji 
padarys viską, kas įmanoma, kad pabėgtų, ir kad Arno savo ruožtu padarys 
viską, kad susigrąžintų ją. Bet jai reikėjo laimėti laiko, be to, atitolinti Arno 
mirtį. Ji priėjo prie Muchamedo taip arti, kad jis pajuto jos kvepalų 
aromatą, bet Katrina žengė dar toliau: ji paėmė jo ranką. Velniop visi 
svyravimai! Svarbiausia — Arno gyvybė! 

— Paklausyk manęs, valdove, ir padaryk tai, ko aš prašau tavęs, — 
maldaujamu balsu ištarė ji. — Dovanok mano vyrui. 

Jis atsakė šaltai, nežiūrėdamas į ją. Jo akys buvo įsmeigtos į sodą. 

— Aš neturiu pakankamai valdžios, kad galėčiau dovanoti jam. Tu 
užmiršti, kad moteris, kurią jis nužudė, yra mano sesuo ir kad visa Granada 
reikalauja jo kraujo. 

Pagalvojusi, kiek žmonių reikalauja atkeršyti už visų nekenčiamos 
princesės mirtį, Katrina mintyse nusišypsojo, bet nieko neatsakė. Buvo 
netinkamas momentas svarstyti, ar žmonės myli mirusią moterį. Ji pajuto, 
kaip Muchamedas krūptelėjo, kai ji palietė jį, ir to užteko. 

— Tuomet... leisk jam pabėgti. Niekas negalės tavęs apkaltinti dėl to. 

— Pabėgti? — Šį kartą jis pažvelgė į ją, ir Katrina pamatė, kad jo akys 
vėl pasidarė šaltos. — Negi tu nežinai, kad pats didysis viziris saugo jį? 
Tu nežinai, kad be dvidešimties sargybinių maurų, kurie saugo jį, šalia jo 
kalėjimo stovi didžiojo Kadžio žmonių būrys? Nes pats Alachas 


* Kadis (Kazis) — taip islamo šalyse vadinamas teisėjas. 

reikalauja Granados princesės žudiko kraujo. Norėdamas leisti jam 
pabėgti, aš turėčiau atsikratyti visų tų žmonių, o tai jau sukeltų grėsmę 
pačiam sostui... 

Kol jis kalbėjo, Katrina beveik prarado viltį. Staiga ji suprato, kad 
visokia kova nenaudinga, kad jis suras bet kokią įmanomą dingstį atmesti 
prašymą pasigailėti, nes jis to nenorėjo. Jis nekentė Arno už tai, kad tas. 
buvo Katrinos vyras, o ne už tai, kad nužudė Zobeidą! Katrina paskutinį 
kartą pamėgino suminkštinti jo širdį. 

— Tavosesuo norėjo atiduoti mane vergams, — tarė ji, — išmesti mane 
nuogą ant tvirtovės pylimo, o paskui atiduoti mane budeliams mongolams, 
o tu atmeti mano prašymą dovanoti jam gyvybę ir sakai, kad myli mane? 

— Aš sakiau tau, kad negalėčiau to padaryti. 

— Paklausyk manęs. Tu čia šeimininkas! O kas buvo Zobeida — tik 
moteris, viena iš tų moterų, kurias taip niekina tavo tautiečiai. Tu nori 
įtikinti mane, kad pats didysis Kadis, žmogus, kuris Granadoje laikomas 
šventuoju, reikalauja mano vyro kraujo? 

— Zobeidos gyslomis tekėjo pranašo kraujas! — sugriaudėjo Mucha- 
medas. — Otas, kuris praliejo pranašo kraują, turi mirti! Nusikaltimas dar 
baisesnis, kai žudikas — kitatikis! Liaukis prašiusi manęs to, kas neįma- 
noma, Aušros Šviesa. Moterys visai neišmano apie vyrų reikalus. 

Katrina krūptelėjo, pajutusi jo balse panieką. 

— Jei tu norėtum... tu, kurį visi laiko tokiu galingu... 

— Bet aš nenoriu! 

Jis atsisuko į ją, paėmė už rankos, smarkiai suspaudė ir prikišo savo 
liepsnojantį veidą prie Katrinos veido. 

— Negi tu nesupranti, kad tavo prašymai tik didina mano pyktį? Kodėl 
tu nesakai visko, ką esi sugalvojusi? Kodėl tu nesakai: paleisk jį, nes aš 
myliu jį ir niekada jo neišsižadėsiu? Paleisk jį, nes aš turiu žinoti, kad jis 
dar gyvas kažkur... bet kuria kaina... netgi jei tai reiškia paklusti tavo 
bučiniams? Beprotė! Argi tu nesupranti, kad tavo meilė verčia mane 
neapkęsti jo labiau negu noras atkeršyti už seserį? Ir aš nekenčiu jo dabar, 
ar tu girdi... Aš nekenčiu jo visomis savo sielos galiomis todėl, kad jis turi 
tai, ką aš vertinu labiau už viską pasaulyje! Jis turi tavo meilę! 

— Ir tu manai, kad pasieksi daugiau, jeigu nužudysi jį? — šaltai 
paklausė Katrina. — Miruseji turi didesnę galią, negu tu manai. Tu 
galėtum išlaikyti Monsalvi žmoną tarp savo vergų, bet tu niekada neval- 
dysi jo našlės! Todėl kad aš nepergyvensiu jo, todėl kad tavo nusikaltimas 
bus man siaubingas, jei man lemta gyventi... 

Ji atsitraukė atatupsta, su panieka žvelgdama į jį. Nuostabu, kaip iš 
pykčio žmonės supanašėja. Piktoje šio žmogaus išraiškoje ji matė kitokio 
įniršio atspindį; taip buvo įniršę visi vyrai, kuriuos ji mylėjo arba su kuriais 
kovojo. Ir galų gale ji visada laimėdavo. Tą akimirką, kai vyras liaudavosi 
kreipęsis į jos širdį ir jausmus, ji pajusdavo jėgų antplūdį. Bet ji suklydo 
pamaniusi, kad jos pyktis, jos silpnumas privers Muchamedą atsiduoti jos 
valiai. Visi tie kiti vyrai gyveno šalia jos. Šis žmogus buvo ne toks. Juos 
skyrė ištisas pasaulis, ir jie niekada negalėtų visiškai suprasti vienas kito. 

Kalifas sunkiai tvardėsi — tai buvo matyti. Jis nusisuko nuo Katrinos 
ir vėl atsisėdo į sostą. Pakėlė skeptrą, tarsi šioje emblemoje ieškotų galios, 
kaip apsisaugoti nuo moters žavesio. Katrina įsitempė; jai staiga pasidarė 
neramu. Jis įdėmiai pažvelgė į ją, ir vos pastebima šypsena suvirpino jo 
lūpas. Katriną apėmė baimė: Muchamedo įniršis buvo ne toks baisus kaip 
jo šypsena. 

— Tu nemirsi, Aušros Šviesa, — minkštai tarė jis. 

— Nevadink manęs taip! — užprotestavo ji. — Aš nekenčiu šio vardo. 
Mano vardas Katrina. 

— Aš nepripratęs prie tų barbariškų vardų, bet padarysiu, kaip tu nori. 
Tai štai, tu nemirsi... Katrina... nes aš pasirūpinsiu, kad tu negalėtum to 
padaryti. Ir aš turėsiu tave tiek laiko, kiek norėsiu... Ne, neprieštarauk! Ir 
mano rankų nesuteps kraujas, nes tu pati nužudysi jį! 

Katrinos širdis apmirė. Ji pamanė, kad blogai išgirdo, ir susijaudinusi 
sušuko: 

— Ką tu pasakei? Aš nesuprantu. 

— Tu nužudysi jį savo rankomis. Taigi klausyk: tavo vyras dabar 
kalėjime. Jis bus ten iki tos dienos, kurią numatytos iškilmingos jo aukos 
laidotuvės, — po savaitės saulei leidžiantis. Tą dieną ir jis numirs. Vergas 
iškeliaus paskui savo šeimininkę. Zobeidai bus malonu matyti kape kru- 

vinus žudiko palaikus. Iki to laiko jis nei valgys, nei gers, nei miegos, tad 
žmonės pamatys apgailėtiną būtybę. Bet visos tos kančios bus niekas, 
palyginti su tuo nenusakomu skausmu, kurį jis patirs prieš mirtį. Alacho 
ir žmonių akivaizdoje budeliai privers jį šimtą kartų gailėtis to, kad jis 
gimė, jei tik... 

— Jei tik tu pati nenutrauksi jo kančių. Tu dalyvausi ten, o mano rože, 
pasipuošusi taip, kaip dera kalifo žmonai. Ir tu turėsi teisę nutraukti jo 
kančias, savo rankomis nudurdama jį tuo durklu, kuriuo jis nužudė prin- 
Cesę. 

Taigi tokį būdą jis pasirinko norėdamas priversti ją kentėti? Davęs jai 
baisų pasirinkimą — nužudyti žmogų, kurį ji dievino, arba ištisas valandas 
klausytis jo — kankinamo — dejonių, kol jis mirs. O Dieve! Kaip ji galės 
nutraukti šį gyvenimą, nuo kurio priklauso jos pačios gyvenimas? 

Liūdnai ir su gailesčiu ji ištarė beveik pašnibždom: 

— Jis laimins mirtį, kurią jam suteiks mano ranka. 

— Nemanau. Nes jis žinos, kad po to tu teisėtai priklausysi man. Jam 
praneš, kad aš vesiu tave tą patį vakarą. 

Katrina su pasišlykštėjimu nusisuko nuo kalifo, kurio gražų veidą 
iškreipė žiauri grimasa. 

— Ir žmonės kalba apie tave, kad tu esi gailestingas ir kilniadvasis!.. 
Jie nepažįsta tavęs! Bet tu per anksti džiaugiesi, nes nepažįsti manęs. Yra 
ribos, kiek aš galiu ištverti. 

— Aš žinau. Tu sakei, kad nusižudysi. Bet ne anksčiau kaip bausmės 
dieną, nes tada niekas neišgelbės tavo vyro nuo kančių, kurių jis nusipelno. 
Tau teks laukti dėl jo, o puikioji rože iš visų rožių! 

Ji pažvelgė į jį, jos akyse spindėjo ašaros: kokią meilę jautė jai šis 
žmogus? Jis kalbėjo apie savo aistrą jai, o po akimirkos kankino ją su šaltu 
žiaurumu... Bet ji daugiau nepajėgė samprotauti arba bijoti. Tai buvo ne 
jos proto galioje! Ir vis dėlto atrodė neįmanoma, kad kažkur šio žmogaus 
sieloje, jo poetiškoje širdyje nebūtų m..žyčio kampelio, kuriame slypi 
gailestis... Ji lėtai atsiklaupė ir nulenkė galvą. 

— Valdove, — sušnabždėjo ji, — aš maldauju tave! Pažvelk... aš klūpiu 
prie tavo kojų. Aš mečiau šalin savo išdidumą. Jei bent truputį myli mane, 
negali versti manęs taip kentėti. Negali pasmerkti manęs tų dienų kan- 
čioms, negali norėti, kad mano širdis lėtai merdėtų po vienu stogu su 
tavim! Jei nenori ar negali išsaugoti mano vyro gyvybės, leisk man nors 
būti su juo. Leisk man pasidalinti su juo kančiomis ir mirtimi, ir — Dievas 
mato — aš iki paskutinio atodūsio garbinsiu tave... 

Ji maldaujamai ištiesė rankas ir pakėlė į jį nuostabiai gražų savo veidą, 
bet priešingai, negu ji tikėjosi, Muchamedas dar labiau įniršo. 

— Kelkis, — trumpai tarė jis. — Beprasmiška žemintis. Aš viską 
pasakiau. 

— Ne, tu negali būti toks žiaurus! Kokia nauda iš kūno, jei siela toli... 
Nekankink manęs... pasigailėk manęs! 

Ji užsidengė veidą rankomis. Už lango leidosi skaisčiai raudona saulė, 
o iš gretimo minareto atsklido skambus mucedzino balsas, šaukiantis 
musulmonus melstis. Šis garsas nustelbė sielą draskančią Katrinos raudą, 
ir Muchamedas, bepasiduodantis gailesčiui, vėl suėmė save į rankas. 
Staigiu judesu jis parodė į duris ir rūsčiai suriko: 

— Dabar eik! Tu be reikalo gaišti laiką ir lieji ašaras! Tu nieko 
nepasieksi iš manęs. Grįžk į savo kambarį. Dabar metas melstis. 

Tą pat akimirką Katriną apėmė pasipiktinimas. Ji pašoko ant kojų ir 
metė į kalifą neapykantos kupiną žvilgsnį. 

— Tu rengiesi melstis? — paklausė ji su pikta panieka. — Taigi tu 
moki melstis? Neužmiršk maldoje papasakoti Alachui, mano valdove, 
apie tai, kaip tu ketini sugriauti dviejų žmonių sąjungą ir priversti žmoną 
nužudyti savo vyrą. Jei Alachas pritars tavo planui, tai galės reikšti vien 
tai, kad jūsų dievas nėra tikrasis Dievas ir kad žmonės turi tokius dievus, 
kokių jie nusipelnė! 

Ji pakėlė baltą šydą, skubiai apsisiautė ir nesidairydama išėjo. Už durų 
ji rado Moraimą ir savo palydovus. Vidinis kiemas buvo beveik tuščias. 
Visi vylai išėjo į mečetę. Liko tik keturi sodininkai, kurie nerūpestingai 
karpė 1i..os krūmus. Vienas iš jų, milžiniško ūgio mauras, kostelėjo 

Katrinai praeinant pro šalį. Ji atsigręžė ir iš nuostabos krūptelėjo: baltas 
turbanas ir juoda siaura barzdelė puošė Gotjė veidą. 

Jų akys susitiko. Bet ji negalėjo užtrukti. Jai teko toliau eiti savo keliu, 
o persirengusiam sodininkui — drauge su kitais traukti į mečetę. Vis dėlto 
Katrina pajuto palengvėjimą po šio netikėto susitikimo. Ji negalėjo įsivaiz- 
duoti, kaip Gotjė atsidūrė čia, Alhambroje, tarp tarnų, bet, be abejo, tai 
buvo padaryta padedant Abu al Chairui. Gotjė apsimetė esąs kurčnebylys, 
tai buvo saugiausias maskavimosi būdas tariamam musulmonui. Mintis, 
kad Gotjė buvo čia, šalia, teikė tiek daug paguodos, kad Katrina vos 
nepravirko iš džiaugsmo. Buvo taip malonu žinoti, kad šiuose prakeiktuo- 
se rūmuose ji turi draugą; antra vertus, Žozė buvo Alkasaboje su kareiviais, 
šalia Arno. Čia Katrinos širdį vėl suspaudė skausmas. Pirma, Žozė nepa- 
žįsta Arno, o antra, ką jis gali padaryti, kad palengvintų kalinio kančias? 
Jos ausyse vėl suskambėjo Muchamedo žodžiai: “Jis visą savaitę nevalgys, 
negers, nemiegos..." Kokia bus Arno būklė po tų septynių kančios dienų! 
Ir negi Katrina smogs jam į pačią širdį tuo durklu, kuris taip dažnai 
išgelbėdavo ir apgindavo ją? Vien nuo šios minties ją apėmė silpnumas. 
Ji žinojo, kad kentės: valanda po valandos, diena po dienos šalia žmogaus, 
kurį myli... 

Tik paguodžianti mintis atėjo jai į galvą. “Nudūrusi jį, aš pati nusidur- 
siu" 

Kai Katrina pasiekė savo kambarį, Moraima, iki tol neištarusi nė 
žodžio, neryžtingai pažvelgė į ją. 

— Dabar ilsėkis. Po valandos aš ateisiu pas tave. 

— Ko? 

— Nuvesiu tave į pirtį. Nuo šiol tu turi kas naktį būti valdovo lovoje. 

— Ar tu nori pasakyti, kad jis... — Katrina iš pasipiktinimo užspringo, 
bet Moraima tik gūžtelėjo pečiais. 

— Tu — jo nuosavybė. Jis nori tavęs... Kas gali būti natūraliau? Kai 
likimo smūgis neišvengiamas, vienintelis protingas sprendimas — priimti 
jį nedejuojant. 

— Ir tu manai, kad aš galiu su tuo sutikti? 

— Ką tu gali dar padaryti? Tu graži. Valdovas savaip myli tave. Galbūt 
tau pavyks nukreipti nuo savęs jo pyktį. 

Įniršio kupinas Katrinos žvilgsnis įtikino ją, kad įkalbinėjimai yra 
beprasmiški, ir ji išėjo iš kambario. Likusi viena, belaisvė atsigulė ant 
sofos, beveik ligonė nuo įsiūčio ir minties, ką dar jai teks ištverti. Dabar 
ji negalėjo įsivaizduoti, kad anksčiau pasitikėjo kalifu. Jis — tikras Zobei- 
dos brolis! Katrina pamatė, kad ir jam būdingas toks pat išdidumas, pašėlęs 
pavydas, tokia pat begalinė savimyla. Zobeida tikėjo, kad Arno nužudys 
Katriną ir užsimirš jos glėbyje; dabar Muchamedas reikalauja iš jos meilės 
tuo metu, kai pasmerkė jos vyrą neapsakomoms kančioms! Katrina buvo 
pasiryžusi narsiai gintis, bet ji žinojo, kad kalifo budeliai gali padaryti ją 
bejėgę. Jis tik juoksis iš jos mėginimų priešintis. Ir ji kol kas neturi teisės 
nusižudyti. Katrina paėmė mažytį buteliuką su nuodais, kurį jai atsiuntė 
Abu al Chairas ir kurį ji paslėpė po atskilusia plokštele, ir liūdnai apžiūri- 
nėjo jį. Jeigu ji galėtų pusę šių nuodų perduoti Arno, ji šu džiaugsmu 
išgertų likusius, bet tai neįmanoma! 


Išgirdusi ateinant eunuchą, kuris atnešė jai valgyti ant padėklo, ji 
pašoko. Katrina stebėjo, kaip vergas pastatė padėklą priešais ją ant sofos, 
užuot, kaip paprastai, pastatęs ant stalelio; ji jau ketino atstumti maistą, 
bet jos dėmesį patraukė reikšmingas negro žvilgsnis. Jis išsitraukė iš 
rankovės ploną popieriaus ritinėlį ir numetė ant padėklo, paskui iki žemės 
nusilenkė ir išėjo iš kambario atatupstas, kaip to reikalavo paprotys. 


Katrina skubiai išvyniojo laiškelį ir su džiaugsmu perskaitė kelias savo 
mažojo draugo — daktaro — parašytas eilutes: 


“Tas, kas kietai miega, nejaučia skausmo ir liūdesio. Saldus rožės 
žiedlapių patiekalas, kurį Jums atneš kas vakarą, padės taip kietai miegoti 
kelias valandas, kad Jūsų niekas negalės pažadinti..." 


Laiškelis buvo trumpas, bet Katrina iš visos širdies karštai dėkojo 
ištikimam draugui, kuris įsigudrino taip rūpintis ja. Ji suprato, ką jis turi 
galvoje: kas vakarą Moraima ras ją kietai įmigusią, ir kalifas turės atsisa- 
kyti savo planų jos atžvilgiu. Kas atkreips dėmesį į tą nekaltą rožės 
žiedlapių saldumyną, kuris Granadoje paduodamas ant kiekvieno stalo? 

Katrina vėl greitai padėjo nuodų buteliuką į slaptavietę. Dabar ji turi 
ką nors suvalgyti, kad nesukeltų įtarimo. Ji prisivertė praryti kelis gabalė- 
lius ščerbeto, paskui paragavo puikių aromatingų rožės žiedlapių drebučių 
ir atsigulė ant sofos. 

Ji pasitikėjo Abu ir paklausys jo patarimo. Katrina buvo beveik įsitiki- 
nusi, kad mažojo daktaro dėmesys neapsiribos tik ja. Jis tikriausiai viską 
žino ir apie siaubingą Arno padėtį. Tai įrodo ta aplinkybė, kad Gotjė 
įsitaisė tarp Alhambros sodininkų. Pamažu Katriną apėmė snaudulys. 
Paslaptingas vaistas užvaldė jos kūną... 


Keturioliktas skyrius 


Alacho būgnai 


Kai dienos karštis truputį atlėgo, prie raudonosios pilies ir Septynių 
Aukštų vartų ėmė rinktis minia. Ten buvo didelė aikštė, kur paprastai 
kalifas apeidavo savo kariuomenę ir kur vykdavo liaudies šventės. Apa- 
čioje prie Alhambros tvirtovės pylimo buvo įrengti mediniai suolai žmo- 
nėms ir margaspalviu šilku drapiruoti paaukštinimai kalifui bei jo 
favoritams, bet netrukus susirinko tokia minia, kad daug miestiečių turėjo 
stovėti. 

Visą savaitę prieš tai šventikai ir elgetos skelbė Granadoje žinią apie 
šiandien įvyksiančias musulmonų valdovo mylimos sesers laidotuves. 
Buvo kalbama, kad ją nužudęs kitatikis gedulingos ceremonijos metu bus 
nubaustas mirtimi. Paskirtą valandą susirinko visas miestas: vyrai ir 
moterys, vaikai ir seniai susispietė į vieną šurmuliuojančią, neramią, 
triukšmingą, šaukiančią, margą minią. Aplinkinių vietovių gyventojai 
leidosi nuo kalnų, ir rusvo atspalvio jų drabužiai susimaišė su raudonais, 
baltais, mėlynais ir oranžiniais miestiečių drabužiais. Minioje buvo daug 
samdytų kareivių iš Magribo ilgais plaukais, supintais į kasytes, kurios 

gulėjo ant juodų apsiaustų su purpuriniais rombais nugaroje. Jie buvo su 
įmantriais dažytos odos skydais, ir jų keista išorė darė juos grėsmingesnius 
negu maurų kariai su spindinčiais šalmais. 

Dalyvavo visi aukštutinio miesto gyventojai, apsirengę savo geriau- 
siais drabužiais, žėrintys auksu ir sidabru; jiems kontrastavo akinamai balti 
imamų, lipančių ant Kadžio paaukštinimo, drabužiai. Po minią naršė 
aukšti Sudano vergai su žiedu vienoje ausyje; jie buvo ryškiai apsirengę 
ir žavėjo savo kūnų grožiu; jie juokėsi lyg vaikai, laukiantys būsimo 
spektaklio. 

Viskas čia panėšėjo į triukšmingą mugę. Čionai atėjo akrobatai ir 
fokusininkai, tikėdamiesi rasti žiūrovų. Čia susirinko žonglieriai, pasako- 
tojai, kurie savo istorijas palydėdavo būgnų tratėjimu; juodaplaukiai gy- 
vačių kerėtojai, kurių pavojingi “partneriai" grėsmingai siūbavo į šalis 
pasiutusio šokio ritmu; už gyvates lankstesni akrobatai, burtininkės, pra- 
našaujančios ateitį iš baltų ir juodų kriauklių, kurių buvo pilnos jų pintinės; 
sniaukrojantys dainiai, giedantys Korano eiles arba meilės poemas rėks- 
mingais nakties muedzinų balsais; juodaodžiai seni juokdariai žilomis 
barzdomis, krečiantys išdaigas minios akivaizdoje, kuri atsakydavo jiems 
garsiu juoku; elgetos mikliais pirštais. 


Aukštai ant bokštų virš Alhambros vartų pasirodė keli žmonės. Vienas 
iš jų — aukštas vyras, vilkintis dryžiuotu oranžiniu chalatu, žengė į priekį, 
kiti stovėjo užpakaly, pagarbiai susidėję rankas, ir laukė jo įsakymų. Tai 
buvo kalifas Muchamedas, jis paskutinį kartą peržvelgė iškilmių vietą, 
norėdamas įsitikinti, ar viskas gerai. Iš visų pusių į aikštę traukė būriai 
raitelių su smailiais šalmais ir baltais turbanais; jie turėjo užimti savo 
pozicijas. Viršuje, ant Alhambros bokštų, stovėdami ant vienos kojos 
snaudė gandrai. 


Tuo metu prabangiuose kambariuose tarnaitės, akylai stebimos susi- 
jaudinusios Moraimos, rengė Katriną vakaro ceremonijai. Atrodė, Katrina 
nesuvokia, kas darosi aplink ją. Ji stovėjo vidury kambario akinamoje 
švdų, šilko, atvirų dėžučių su brangakmeniais, aromatingų kvepalų bute- 
liukų jūroje, abejinga viskam, kas vyksta aplink. Ji tarsi negirdėjo irzlių 

Moraimos šauksmų — Moraima buvo nepatenkinta, kad blogai vykdomi 
jos nurodymai, — ir santūrių tarnaičių atodūsių. 

Haremo prižiūrėtoja buvo panaši į žynę, atliekančią senovines apeigas. 
Ji niukino moteris, kurios lėtai puošė Katriną aukso apyrankėmis ir subti- 
laus darbo vėriniais. Pasakišką Katrinos apdarą papildė gražūs paauksuoti 
bateliai, papuošti brangakmeniais, plačios permatomos kelnės buvo aukso 
spalvos, ir tokios pat spalvos buvo trumpa brokato liemenė, vos dengianti 
krūtinę. Daugybė apyrankių mirguliavo visomis vaivorykštės spalvomis; 
masyvūs ir sunkūs papuošalai, juosiantys kulkšnis, išryškino kojų lieknu- 
mą. Grakštų it gulbės Katrinos kaklą papuošė didelių smaragdų vėrinys, 
o visą šį nuostabų apdarą užbaigė auksinis diržas, persų meistrų šedevras, 
papuoštas deimantais, rubinais ir smaragdais; šiuo diržu Moraima apjuosė 
Aušros Šviesos klubus su pamaldžia pagarba. 


— Siųsdamas jums šį diržą, valdovas liudija savo norą padaryti jus savo 
žmona. Diržas buvo pagamintas Bagdado kalifo Garūno al Rašido įsaky- 
mu jo mylimai žmonai. Po rūmų apiplėšimo Bagdade Kordobos kalifas 
Abd ar Chamanas nupirko jį savo mylimoms žmonoms. Rodrigas de 
Vivaras, Sidas“, padovanojo jį savo žmonai Himenei, bet po jos mirties 
diržas vėl pateko į musulmonų rankas. Visos sultonės užsijuosdavo jį 
vestuvių dieną... Tai didžiausia brangenybė iš visų Granados turtų. 


Moraima nutilo. Katrina jos nesiklausė. Pastarąją savaitę Katrina gy- 
veno tarsi somnambulė, ir tai ne tik Moraimai, bet ir visam haremui kėlė 
antgamtišką baimę. Keistas gilus miegas, į kurį ji nugrimzdavo, iš pradžių 
siutino Muchamedą, bet paskui sukėlė jo nuostabą, sumišusią su baime. 
Niekas negalėjo pažadinti Katrinos iš šio gilaus miego, ir ji taip miegodavo 
iki aušros. Atrodė, pats Alachas užmerkia jos akis. Muchamedas pradėjo 
tikėti, kad tai — dangaus ženklas. Ir jis nutarė neliesti šios moters, žudiko 
žmonos, ko! tebėra gyvas jos teisėtas vyras. Trečią vakarą jis jau nebesiun- 


* Rodrigas Dijas de Vivaras (apie 1043—1099 m.), maurų pramintas “Sidu", t.y. 
"viešpačiu", yra vienintelis viduramžių Ispanijos nacionalinis didvyris. Jo žygius 
išaukštino poema “Giesmė apie Sidą", sukurta praėjus keturiasdešimčiai metų po ' 
mirties. 

tė atvesti Katrinos. Moraima buvo labai prietaringa ir tikėjo juodąja 
magija; ji pamanė, kad naujoji favoritė apdovanota nepaprastomis savy- 
bėmis. Katrinos tylėjimas bylojo, kad ją užvaldė nematomos jėgos. 

Tiesa, Abu al Chairo vaistai pamažu ėmė veikti Katrinos protą. Visą 
dieną jos nuotaika būdavo prislėgta, sąmonė aptemusi. Tačiau tai padėjo 
sumažinti jos nerimą ir palengvinti skausmą. Jei ne Abu vaistai, ji būtų 
stačiai iš proto išėjusi nuo minties, kad Arno kenčia alkį, troškulį ir nemigą 
niūriuose Alhambros tvirtovės požemiuose. Pastarąsias dvi naktis prieš 
Arno mirtį Katrina nepalietė rožės žiedlapių drebučių, bijodama, kad 
neįstengs kontroliuoti savo veiksmų, ir paprasčausiai apsimetė mieganti. 

Paskutinis dažų brūkštelėjimas ant vokų, ir Moraima apsiautė Katriną 
auksu siuvinėtu šydu; su juo Katrina pasidarė panaši į keistą barbarų stabą. 

— Metas, — sušnibždėjo Moraima ir padavė Katrinai ranką, norėdama 
padėti jai peržengti slenkstį. 

Bet Katrina atsisakė. Ji buvo tikra, kad būsimas kelias veda ją tikį mirtį, 
kad jai liko neilgai gyventi ir kad visi šie rūbai, kuriais ji buvo aprengta, 
yra pasmerktos aukos rūbai. Netrukus ji nužudys Arno, kad išvaduotų jį 
iš ilgų ir skausmingų kančių, o paskui tuo pačiu ginklu nusižudys ir ji. Jų 
sielos panirs į skaisčią saulės šviesą anksčiau, negu jis užges paliestas baltų 
kaip sniegas iečių, o paskui amžinai susijungs išsivadavusios iš skausmo, 
dvejonių, pavydo, po savęs nepalikusios nieko, išskyrus bejausmius kūnus 
budelių rankose. Tai buvo didi diena Katrinai, nes ji — kaip, be abejo, ir 
Arno — karštai troško patirti begalinę mirties ramybę... 

Kai pasirodė būsimoji valdovė, apsupta moterų ir įspūdingo eunuchų 
būrio, kalifas ir jo svita jau sėdėjo savo vietose ant didelio paaukštinimo, 
išpuošto aukso audiniais ir žaliomis medžių šakomis. Juokdariai liovėsi 
pokštavę, bet įsiaudrinusi minia tebetriukšmavo lyg papūgos narvelyje, ir 
tas gaudesys kurtino. Katrina, akinamai graži ir paslaptinga tarp ją lydinčių 
moterų, apsigaubusi pastelinių tonų šydais — melsvais, rožiniais, žaliais 
it migdolas, — tylėdama atsisėdo į mėlynu šilku papuoštą savo vietą, kuri 
buvo šalia kalifo, tik truputį žemiau. Muchamedas tylėdamas stebėjo 
prisiartinančią Katriną ir nervingai pašė pirštais savo šviesią barzdelę. Jų 
akys susitiko. Katrinos akyse plykstelėjo pyktis, ir kalifas sutrikęs pirmas 

nusuko akis. Jis susiraukė ir ėmė žiūrėti į aikštę, kur akompanuojant 
tęsiamai giesmei pasirodė berberų šokėjai. Jie vilkėjo baltais chalatais, 
kurie buvo papuošti masyviais brangakmeniais ir sujuosti raudonais dir- 
žais; jų veidai buvo išdažyti kaip merginų, o galvos aprištos raudonais 
kaspinais. Visų jaunuolių buvo subtilūs veidai, ilgesingos akys ir sustin- 
gusios šypsenos. Imituodami besimylinčių kūnų judesius, šokėjai aistrin- 
gai raitėsi atlikdami šį keistą šokį, basomis kojomis mindydami žemę. Jie 
dainavo aukštais skambiais balsais ir pagal savo žingsnių ritmą barškino 
bronzinėmis kastanjetėmis, suspaustomis tarp pirštų. 

Šie belyčiai šokėjai nepatiko Katrinai — ji nusisuko, tuo sukeldama jų 
nepasitenkinimą. Ji neturėjo jėgų žiūrėti į jų manieringus judesius ir 
minkštas moteriškas pozas “mirties šventėje". Nes tai iš tiesų buvo mirties 
šventė. Susirinkusi minia mėgavosi kraujo kvapu ir vaizdu! Iš viršaus, nuo 
mečetės, grėsmingai sutratėjo būgnai. Šie griausmingi garsai kaip banga 
užliejo šokėjus, ir jie griuvo ant žemės tampomi konvulsijų, o paskui 
apmirė ir gulėjo nejudėdami, kol liovėsi tas grėsmingas dundėjimas. Lėtai 
atsidarė sunkūs Septynių Aukštų vartai ir pasirodė iškilminga procesija. 
Dvidešimt vergų nešė sidabrinį palankiną su išbalzamuotu Zobeidos kūnu, 
jo sustingę kontūrai matėsi po tamsiai raudonu užtiesalu. Juos lydėjo 
muzikantai, kurie grojo birbynėmis ir tambūrinais. Palankiną supo baltais 
drabužiais apsirengę žmonės, už jų ėjo juodieji eunuchai, kurių priekyje 
žengė didžiulis sudanietis; jis gedulo ženklan nešė savo durklą smaigaliu 
į apačią. 

Pasirodžiusi procesija truputį atitraukė Katriną nuo niūrių minčių ir 
atsainaus abejingumo. Zobeida buvo negyva, bet jos neapykanta tebegy- 
veno, ir Katrina jautė tai. Šaltas įniršis apėmė ją, kai pamatė tą šaltą kūną, 
kuriam netrukus bus paaukotas jos kūnas ir ji pati. Tuo metu vergai pastatė 
palankiną ant paaukštinimo, panašaus į žemą stalą priešais kalifo kėdę. 
Muchamedas atsistojo ir žengė į priekį, lydimas Banu Širadžio ir keleto 
favoritų, norėdamas atiduoti paskutinę pagarbą savo seseriai. Katrina 
norėjo nusigręžti, bet kažkas patraukė jos dėmesį. Ji pajuto į save įsmeigtą 
įdėmų žvilgsnį. Ji įsižiūrėjo ir staiga kalifo palydoje pažino Abu al Chairą. 
Iki tol jį dengė aukšta plačiapetė sargybos viršininko figūra. Mažasis 

daktaras atidžiai žiūrėjo į ją iš po didelio oranžinio turbano, ir kai pagaliau 
jų žvilgsniai susitiko, Katrina pastebėjo, kad jis jai nežymiai nusišypsojo, 
o paskui truputį pakreipė galvą, lyg kviesdamas pažvelgti į tą pusę. Viršum 
minios ji išvydo Gotjė. Kaip ir anksčiau, jis buvo su sodininko kepure — 
ant akių užsmauktu raudonu fetro konusu; jis atrodė ramus ir linksmas, 
tarsi dalyvautų šventėje, o ne mirties nuosprendžio vykdyme. 

Paskui Abu al Chairas žvilgsniu parodė į kitą pusę, kur stovėjo pasi- 
rengęs maurų kavaleristų būrys — Katrina pažino Žozė, ant kurio galvos 
buvo smailas auksinis šalmas, o juoda graži barzda paryškino ir taip jau 
tamsią jo odą. Su ietimi rankoje Žozė tiesus sėdėjo balne; jis atrodė žiaurus 
ir rūstus. Jis niekuo nesiskyrė nuo maurų, ir Katrina negalėjo nesižavėti 
tuo, kaip sumaniai Paryžiaus valkata vaidino savo vaidmenį. Atrodė, jis 
buvo visai abejingas tam, kas darėsi priešais jį, ir visą dėmesį sutelkęs tik 
į tai, kaip išlaikyti arklį rikiuotėje. Gyvulys trypčiojo ir nenorėjo ramiai 
stovėti. Jei ne tvirta Žozė ranka, žirgas, be abejo, pultų į minią. 

Katrinos viltis vėl įsižcbė, kai ji pamatė savo draugus. Ji žinojo, kokie 
jie drąsūs, atsidavę, jie sugebės ryžtingai veikti, kad išgelbėtų ją ir Arno; 
ji jautė jų ryžtą, ir tai suteikė jai naujų jėgų. Kaip galima prarasti viltį, jei 
turi tokius sąjungininkus? 

Prasidėjo ilga laidotuvių ceremonija. Giedojimas, apeigos, iškilmingi 
šokiai ir be galo ilga rūstaus senio su ilga balta barzda kalba sekė vienas 
po kito. Senis buvo aukštas ir išdžiūvęs, kaip topolis žiemą, o iš po vešlių 
baltų jo antakių akys degė fanatiška ugnimi. Katrina žinojo — tai buvo 
didysis Kadis. Ji krūptelėjo išgirdusi, kaip jis šaukiasi Alacho keršto 
kitatikiui, šventvagiškai pakėlusiam ranką prieš pranašo ainį. Kai Kadis 
nutilo, Katrina suprato, kad atėjo paskutinė jos ir Arno valanda. Silpnas 
vilties spindulys, kurį jai įžiebė jos draugų buvimas čia, užgeso... Ką jie 
gali padaryti? Ką gali padaryti trys žmonės prieš visą minią? Miestelėnai, 
rūmininkai, kariai... visi jie nekentė kitatikio ir džiaugėsi žinodami, kad 
artėja jo mirtis! Tik Dievas gali padėti jiems! Katrina mintyse ėmė melstis 
Išganytojui, Šventajai Mergelei iš Piuji, kurios apgynimo maldavo anks- 
čiau, ir pagaliau su trumpa, bet karšta malda kreipėsi pagalbos į šventąjį 
Jokūbą iš Kompostelos. 

“Viešpatie, duok man truputį jėgų, — meldėsi ji. — Duok man jėgų 
nužudyti jį!" 

Tvirtovės viršuje vėl sutratėjo būgnai. Katrinos širdis suspurdėjo, kai 
ji išgirdo šį garsą. Kiekviename dūžyje ji girdėjo grasinimą, kiekvienas 
dūžis skambėjo kaip lėtas mirštančio žmogaus širdies plakimas. Tai buvo 
laidotuvės. Tą akimirką iš rūmų poromis išėjo kalifo budeliai. Jie vilkėjo 
mėlynais marškiniais atraitotomis rankovėmis, mūvėjo plačiomis besi- 
plaikstančiomis geltonos medžiagos raudonais siūlais siuvinėtomis kelnė- 
mis. Jie apėjo aplink aikštę, nešdamiesi įrankių rinkinį, kurį pamačiusi 
Katrina išbalo. Sargybiniai nustūmė minią atgal. Tuo metu pusnuogiai 
vergai priešais pakylą, ant kurios sėdėjo Muchamedas, greitai statė žemą 
ešafotą, virš kurio iškėlė kryžių, panašų į tą, kuris kadaise stovėjo ant 
kalvos Jeruzalėje, tik gerokai žemesnį, kad būtų lengviau dirbti budeliams, 
kai jie kankins pasmerktąjį. Kiti vergai atitempė rūkstančias gores, į kurias 
budeliai įkišo geležinius strypus, kablius ir žnyples. Minia stovėjo kaip 
užburta ir sulaikiusi kvapą stebėjo pasirengimą, bet staiga sustaugė svei- 
Negras lėtai žengė į aikštę. Jis nešė ant peties kiliminį maišą, kuriame 
nubaustojo mirtimi galva bus atnešta kalifui, o paskui užmauta ant Teisin- 
gumo bokšto kuoro. Tai buvo Bekyras, vyriausiasis budelis ir svarbus 
asmuo, apie tai bylojo raudonas, sidabru išsiuvinėtas jo chalatas. Jis oriai 
užlipo ant ešafoto ir nejudėdamas stovėjo ten susidėjęs rankas ir nuleidęs 
galvą, laukdamas, kada atves nuteistąjį. 


Vėl sutratėjo būgnai. Katrina pajuto, kad dūsta po aukso šydu. Ji 
prikando lūpą, kad neimtų balsu šaukti. Jos nervai buvo įtempti. Akys 
atkakliai ieškojo Abu al Chairo, bet mažasis daktaras stovėjo nuleidęs 
galvą ant krūtinės ir tarsi snaudė. Jis atrodė toks mažas, toks gležnas toje 
didžiulėje minioje, kad Katrina ėmė pulti į paniką. Ar iš tikrųjų jis ir kiti 
du planavo Arno pabėgimą? Jei taip, tai buvo beprotystė, nes nė vienas iš 
jų neišsaugos savo gyvybės. Jie neturi to daryti!.. Bus geriau, jeigu ji ir 
Arno mirs! Bet greitai!.. Ji apžvelgė minią. 

Gotjė stovėjo toje pačioje vietoje nejudėdamas, tarsi statula, bet Katri- 
na pamatė, kaip jis sustingo, kai treč:4 kartą girgždėdami atsidarė Alhamb- 

ros vartai. Raudonų sienų papėdėje tarp didžiulių geležinių vartų sąvarų 
pasirodė nuteistasis... 

Katrina iš siaubo suriko. Arno buvo beveik nuogas, tik raištis juosė jo 
klubus, o kojos buvo surakintos sunkiomis grandinėmis. Jis svyravo tarsi 
girtas. Jo rankos buvo surištos už nugaros, barzda išsitaršiusi, akys įdubu- 
sios, bet jis nepaprastai stengėsi išsaugoti orumą šią lemtingą akmirką. 
Užkliuvęs už akmens, jis griuvo ant kelių. Sargyba pastatė jį ant kojų. 
Miego ir maisto trūkumas padarė savo griaunamąjį darbą, ir sargybiniai 
beveik nešė jį žemyn šlaitu. 

Moraima įnirtingai griebė Katriną už rankos, norėdama pasodinti į 
vietą, bet Katrina nematė ir negirdėjo nieko aplink save ir žiūrėjo tik į liesą 
Arno kūną, kurį maurai tempė ant ešafoto. Skausmas ją tarsi suparalyžia- 
vo. Rūstus Muchamedo žvilgsnis įsmigo į Katriną, ir Moraima pašnibž- 
domis paprašė: 

— Prašau tave, suimk save į rankas, Aušros Šviesa. Valdovas žiūri į 
tave! 

— Tegul! — įžūliai atsakė Katrma. — Man tas pats! 

— Jo pyktis gali smarkiai išsilieti ant nuteistojo... — nedrąsiai ištarė 
senoji žydė. — Būk protinga, neprieštarauk jam viešai. Dideli ponai žino, 
kaip atsimokėti už pažeminimą. Mano tautai tai gerai žinoma. 

Katrina neatsakė, bet suprato, kad pykčio apimtas kalifas gali sulaužyti 
siaubingą sutartį, kurią jis pasiūlė jai. Kas bus, jei staiga jis neleis jai 
išgelbėti mylimojo nuo baisių kančių, kurias rengia jam budeliai su savo 
baisiais įrankiais? Katrina lėtai atsisėdo, jos kūną supurtė konvulsijos; jai 
atrodė, kad ji miršta. Jai darėsi silpna, kraujas stingo gyslose. Jos gyvybė 
ruseno tik akyse, įsmeigtose į žmogų, kuris turi mirti. 

Budeliai užkėlė Arno ant ešafoto ir pastatė prie kryžiaus. Jie nepritvir- 
tino jo rankų prie kryžiaus, bet laikė jas ištiestas ties mediniu skersiniu. 
Staiga ore kažkas sušvilpė, tą švilpimą palydėjo pritarimo šauksmai ir 
Arno dejonė. Du lankininkai, stovėję prie kalifo pakylos, velniškai taikliai 
paleido iš savo lankų strėles, kurios pataikė į Arno delnus. Arno išblyško 
iš skausmo, jo veidą išpylė prakaitas. Šiltą orą sudrebino isteriškas moterų 

šauksmas: “Tu! Tu!“ Katrina šaukdama pašoko. Vienas iš budelių ištraukė 
iš gorės įkaitintą strypą ir dabar, drąsinamas minios, artėjo prie nuteistojo. 

Katrina ištrūko iš Moraimos rankų ir apimta laukinio įniršio nubėgo 
žemyn į aikštelę, ten akis į akį susidūrė su Muchamedu. Minia akimirką 
nutilo, ir budeliai liovėsi dirbę savo baisų darbą. Ko ji norėjo, ta auksine 
skraiste apsigaubusi moteris, apie kurią visas miestas kalbėjo, kad šį 
vakarą ji taps kalifo žmona? Katrinos balse skambėjo kaltinimas: 

— Tai yra tai, ką tu man žadėjai, kalife? Tu ketini sulaužyti man duotą 
žodį? 

Ji kalbėjo prancūziškai, paskutinį kartą mėgindama suminkštinti šį 
žmogų, kurio rankose buvo jų gyvybė. Jeigu ji pažemins jį minios akivaiz- 
doje, jis niekad jai to neatleis... Silpna šypsena iškreipė kalifo lūpas. 

— Aš norėjau pažiūrėti, kaip tu elgsiesi, Aušros Šviesa. Dabar tu gali 
smogti “gailestingą smūgį", kurį aš pažadėjau, jei to nori... 

Jis pakilo ir valdingai apžvelgė minią. 

— Klausykite visi, Granados valdiniai. Šį vakarą moteris, kurią jūs čia 
matote, taps mano žmona. Ji pavergė mano širdį. Aš dovanojau jai teisę 
nužudyti mano sesers žudiką savo pačios rankomis. Tai teisinga: tas, kuris 
nužudė moterį, mirs nuo moters rankos. 

Minios pasipiktinimo ir nusivylimo šauksmai truko ne ilgiau kaip 
minutę. Priešais kalifo pakylą stovintys lankininkai grėsmingai pakėlė 
savo ginklus. Niekas neprotestavo, L...i kalifas baigė savo kalbą. 

Katrinos akys godžiai ieškojo Abu žvilgsnio, bet mažasis daktaras 
nejudėjo. Be abejo, jis miegojo. Ją apėmė kartėlis... kaip jis galėjo palikti 
ją tokią akimirką? Jis buvo toks kaip visi, jo paties <augumas jam buvo 
svarbiau už draugystę. 

Dabar vergas atsiklaupė priešais ją, laikydamas auksinį padėklą, ant 
kurio grėsmingai blizgėjo Monsalvi durklas. Katrina griebė jį beveik su 
įniršiu. Sidabro rankena su vanagu patogiai, tarsi paukštelis, prigludo prie 
jos rankos. Pagaliau ji turi galimybę išvaduoti Arno ir save! 

Ji pažvelgė į Muchamedą plieniniu žvilgsniu. Paskui ryžtingai nusiplė- 
šė skraistę. 

— Aš — ne jūsų kraujo ir ne jūsų tikėjimo! Neužmiišk to! 

Tai tarusi ji nusisuko ir išdidžiai nuėjo prie ešafoto. Drąsiau! Tai buvo 
jos didžioji valanda! Dar akimirka, ir jos siela, taip pat jos vyro siela drauge 
išnyks auksiniame liepsnojančiame saulėlydyje, kuris degė virš aikštės. 
Jie bus laisvesni už paukščius, skraidančius aukštai danguje... Minia 
nuščiuvo, nevalingai užkerėta šios gražios moters, kuri išdidžiai ėjo su 
durklu rankoje prie nukryžiuoto vyro. Tai buvo retas ir nuostabus reginys. 
Šių žmonių akyse tai galėjo prilygti barbariškam malonumui, kurį teikė 
kankinamo žmogaus kančios. 

Arno pakėlė galvą. Jo žvilgsnis, nepaprastai giedras ir ryžtingas, susi- 
tiko su Katrinos akimis, o paskui — su kalifo. 

— Aš atsisakau jūsų gailestingumo, kalife! Lengva mirtis, kurią jūs 
leidote šiai moteriai dovanoti man, yra ne kas kita, kaip nešlovė! Koks 
karys sutiks mirti nuo moters rankos? Ir, be mano nešlovės, jūs suverčiate 
jai atsakomybę už savo nusikaltimą! Jūs verčiate ją nužudyti savo vyrą? 
Klausykite manęs visi! — Jo balsas nuaidėjo virš minios lyg griaustinis. 
— Ši moteris, apsirengusi aukso drabužiais, ši moteris, kurią jūs, kalife, 
norite šiandien vesti, yra mano sūnaus motina ir mano žmona! Žinokite, 
aš nužudžiau Zobeidą dėl jos, kad išgelbėčiau ją nuo mirties ir smurto. Aš 
nenorėjau, kad mano sūnaus motiną žemintų ir prievartautų vergai. Aš 
nužudžiau Zobeidą ir tuo didžiuojuosi! Ji nebuvo verta gyventi. Bet aš 
nesutinku mirti nuo moters rankos... 

— Arno, — nusiminusi ėmė prašyti jaunoji moteris, — mūsų didelės 
meilės vardu! 

— Ne, aš įsakau tau neliesti manęs... ir įsakau tau gyventi... gyventi dėl 
mūsų sūnaus! 

— Gyventi? Tu supranti, ką kalbi? Leisk man smogti smūgį arba... 

Du sargybiniai sugriebė Katriną už rankų. Muchamedas suprato, kad 
ji ketina nusižudyti. Jos piktą šauksmą nustelbė Arno balsas. Jis buvo dabar 
toks galingas, nes skausmas gniaužė Arno krūtinę, bet skambėjo aiškiai ir 
ryžtingai. 

— Pašaukite budelius, kalife! Aš parodysiu jums, kaip miršta Monsal- 
vi! Tegul Dievas apsaugo mano karalių ir išgelbsti jo sielą! 

— Aš noriu mirti su tavimi! Aš noriu... 

Kalifas nervingai mostelėjo ir budeliai vėl paėmė į rankas kankinimo 
įrankius. Minia ošė lyg audringa jūra. Žmonės aptarinėjo drąsius nuteistojo 
žodžius, skambėjo nuostabos, susižavėjimo ir netgi gailesčio kupini balsai. 
Staiga už raudonų Alhambros sienų vėl sutratėjo būgnai... 

Visi pasuko galvas. Žmonės apmirė: šis būgnų tratėjimas skyrėsi nuo 
ankstesniųjų: dabar tai buvo trankus energingas tratėjimas, kaip aliarmo 
signalas, kaip kovos šauksmas. Paskui iš rūmų pasigirdo įnirtingi skausmo 
ir triumfo šauksmai. Kalifo svita ir didžiulė minia apmirė; visi sustingo iš 
nuostabos, nežinodami, kas darosi. Bet Abu al Chairas staiga nutarė 
atsikratyti savo tariamo stingulio. Nepaisydamas etiketo, jis visa burna 
nusižiovavo. 

Staiga Žozė atleido savo žirgo, kurį jis taip sunkiai laikė, pavadžius, ir 
žirgas atsistojo piestu, sukeldamas sąmyšį lygiose sargybinių gretose. Tą 
pačią akimirką Gotjė nustūmė savo nustebusius kaimynus, partrenkė 
minią saugančius sargybinius ir nubėgo prie ešafoto. Įkvėptas švento 
įniršio, kuris visada apimdavo jį kautynių metu, gigantas kaipmat susido- 
rojo su Katriną saugojusiais sargybiniais, o paskui ir su budeliais. Didžiulis 
Bekyras nugriuvo, išspjaudamas dantis, po sunkiu Žozė arklio kanopų 
spyriu. Iš nuostabos nustėrusi Katrina staiga pajuto, kad kažkas ima ją už 
rankos. 


— Eime, — suskambo ramus Abu al Chairo balsas. — Jums yra 
paruoštas arklys. 

Taip taręs, jis nutraukė nuo jos paauksuotus šydus ir apsiautė ją juoda 
skraiste, kuri netikėtai atsirado iš po jo chalato. 

— Bet... Arno! 

— Juo pasirūpins Gotijė. 

Milžinas ištraukė strėles, kuriomis Arno buvo prikaltas prie kryžiaus, 
paskui užsimetė nejudrų kūną ant peties ir nušoko nuo ešafoto. Tuo metu 
Žozė sutvardė savo arklį ir dabar atsidūrė minioje greta Gotjė, laikydamas 
už pavadžių didžiulį kovos žirgą. Milžinas lengvai įšoko į balną — 
nuostabu, kad žmogui su našta tai padaryti buvo taip lengva, — ir arklys 
šovė į minią tarsi patrankos sviedinys. 

— Matote, — ramiu balsu pasakė daktaras, — jam nereikalinga jūsų 
pagalba... 

— Bet kas čia darosi? 

— Menkniekis: nedidelis rūmų perversmas! Aš viską paaiškinsiu jums 
vėliau. Šiaip ar taip, kalifas šiuo metu užsiėmęs. Eime, niekas mumis 
nesidomi. 

Tuo metu aikštėje darėsi kažkas neįsivaizduojama. Moterys, vaikai, 
pokštininkai, seniai, prekijai blaškėsi apimti panikos, stengdamiesi išsi- 
gelbėti nuo arklių kanopų. Rūmų apsauga susikibo su juodai apsirengu- 
siais raiteliais, kurie staiga atsirado nežinia iš kur. Netgi ant paaukštinimų 
virė kautynės. Katrina pamatė Muchamedą, kuris narsiai grūmėsi vienas 
prieš vieną. Mirštančiųjų šauksmai susimaišė su sužeistųjų dejonėmis. 
Juodi paukščiai suko ratus rausvai violetinėje padangėje, leisdamiesi vis 
žemiau ir žemiau... 

Žmonių verpeto centre buvo aukštas lieknas vyras, juodųjų raitelių 
vadas. Jis irgi dėvėjo juodais drabužiais, o ant jo turbano žėrėjo nuostabus 
rubinas. Jo durklas spindėjo kaip archangelo kalavijas, jis kirto galvas, 
kaip pjovėjas kerta javų varpas. Paskutinis dalykas, kurį pamatė Katrina, 
kai Abu al Chairas sodino ją ant arklio — jis atsirado tarsi burtų lazdelei 
mostelėjus, — buvo didžiojo vizirio mirtis. Kruvinas juodojo riterio 
durklas nukirto vizirio galvą, ir po akimirkos ji jau tabalavo prie nugalėjoto 
balno. 

O ant Alhambros mečetės stogo tebetratėjo būgnai. 

Mieste kilo sąmyšis. Kai Abu al Chairas vedė per vingiuojančias 
gatveles tarp aklinų sienų, Katrina matė scenas, kurios jai priminė jos 
vaikystės Paryžių. Visur kovėsi vyrai ir liejo<i kraujas. Buvo pavojinga 
eiti po terasomis, nes nuo jų tekėjo srutos, o panikos apimtoje minioje tai 
čia, tai ten šmėkščiojo nūrūs juodai apsirengusių raitelių siluetai. Štai 
aliejinės lempos šviesoje švystelėjo durklas, ir pasigirdo priešmirtinis 
švogždimas, bet Abu al Chairas nesutiko sustoti. 

— Greičiau, — tarė jis. — Netrukus uždarys miesto vartus. 

— Kur jūs mane vedate? — paklausė Katrina. 

— Ten, kur milžinas nunešė jūsų vyrą. Į Alkazarą Chenilį — Aminos 
rezidenciją. 

— Bet kodėl tenai? 

— Pakentėkite. Aš viską paaiškinsiu jums vėliau. O dabar paskubėkite. 

Nei pavojus, nei šauksmai negalėjo užgožti Katrinos džiaugsmo. Ji 
buvo laisva, Arno buvo laisvas. Visi košmarai dingo lyg burtų lazdele 
mostelėjus, ir arklio kanopų caksėjimas aidu atkartojo džiaugsmingą 
širdies plakimą. 

Pagaliau jie pasileido risčia, nelabai rūpindamiesi žmonėmis, pakliu- 
vusiais po arklių kanopomis. Laimė, pietiniai vartai buvo dar atidaryti, ir 
jie visu smarkumu juos prašuoliavo; arklių kanopos nukaukšėjo per nedi- 
delį, dar romėnų pastatytą tiltą, po kuriuo tekėjo švarūs, putoti Chenilio 
upės vandenys. Netrukus už palmių pasirodė baltos sienos, juosiančios 
žalius medžius ir bokštą su smailiu stogu. Vartai iškart atsidarė, kai prie 
jų prijojęs Abu al Chairas prisidėjo rankas prie burnos ir keistu šaižiu balsu 
suriko. Raiteliai risčia pralėkė pro vartus, ir jie tuoj pat užsidarė. 

Katrina nušoko nuo arklio ir beveik įkrito į Gotjė glėbį. Iš didelio 
džiaugsmo jis užmiršo savo įprastą santūrumą. 

— Gyva! — sušuko jis. — Ir laisva!.. Pašlovinkime Odiną ir Nugalė- 
toją Torą už tai, kad jie sugrąžino jus mums! Kelias pastarąsias dienas mes 
buvome vos gyvi. 

Bet ji daugiau negalėjo sulaikyti savo nekantravimo ir nerimo. 

— Arno! Kur jis? 

— Netoli nuo čia. Juo rūpinasi... 

— Jis ne... — Ji nedrįso tęsti. Atrodė, ji mato, kaip Gotjė traukia strėles 
iš jo sužeistų rankų ir kaip pasruvo kraujas iš leisgyvio Arno kūno, kai 
milžinas užsimetė jį ant savo peties. 

— Ne. Jis silpnas dėl to, kad neteko daug kraujo... Mums reikalingas 
meistro Abu sumanumas. 

— Eime, — tarė daktaras. 

Jis nulipo nuo arklio ir nugalėtojo mostu nusiėmė savo turbaną. Jis 
paėmė Katriną už rankos ir nuėjo įkandin Gotjė per didelį, turtingai 
apstatytą kambarį su inkrustuotu pano, kurį sudarė keli tūkstančiai margų 

gėlių — niekada nevystantis fantastiškas nepaliaujamas žydėjimas. Paskui 
jie įėjo į ilgą galeriją su mažais arkiniais langais. Po jų kojomis blizgėjo 
juodo marmuro grindys — tarsi tamsus ežeras su visur išmėtytų kilimų 
salelėmis. Už galerijos buvo nedidelis kambarys, ten ant šilkinio čiužinio 
gulėjo Arno. Vienoje pusėje prie jo sėdėjo nepažįstama moteris, o kitoje 
— Žozė, dar nenusirengęs kariškos uniformos. Pamatęs Katriną, paryžietis 
plačiai nusišypsojo, bet Katrina nekreipė dėmesio nei į jį, nei į moterį ir 
atsiklaupė priešais savo vyrą. 

Arno buvo be sąmonės, jo veidas sukritęs ir išblyškęs, po akimis — 
violetiniai ratilai. Kraujas iš jo sužeistų rankų lašėjo ant žalios šilkinės 
antklodės. Jo kvėpavimas buvo negilus, trūkčiojantis. 

— Aš tikiuosi, kad jis gyvens, — pasakė liūdnas balsas šalia Katrinos. 

Katrina atsigręžė ir pamatė moterį. Ji buvo jauna ir labai graži, švel- 
naus, bet išdidaus veido; jos akys buvo tokios juodos ir paslaptingos, kad 
jose buvo neįmanoma ką nors įskaityti. Auksinio atspalvio odą puošė keisti 
mėlynos spalvos ženklai. Pastebėjusi Katrinos nuostabą, moteris nusišyp- 
sojo. 

— Visos Didžiojo Atlaso moterys tokios, — sušuko ji. — Aš esu 
Amina. Eime su manimi. Mes turime palikti daktarą, kad jis apžiūrėtų 
sužeistąjį. Abu al Chairas nemėgsta, kai moterys kišasi į jo darbą. 

Katrina negalėjo susilaikyti nenusišypsojusi. Pirma, todėl kad Aminos 
draugiškumas buvo užkrečiamas, o antra, todėl kad jos žodžiai priminė jai 
pirmąjį susitikimą su maurų daktaru viešbutyje pakeliui į Peroną. Tada jis 
pirmą kartą slaugė Arno, kai Katrina ir jos dėdė rado jį be sąmonės 
kelkraštyje. Ji žinojo nuostabų savo draugo sugebėjimą ir todėl ramiai išėjo 
iš kambario. Liko Gotjė. 

Moterys atsisėdo prie siauro baseino, kuris kirto sodą. Baseiną supo 
dviguba rožių lysvė, o plonos vandens srovės, susikryžiuojančios viršuje, 
sudarė arką ir skleidė malonią vėsą, kuri gaivino po dienos karščio ir 
nuovargio. Ant baseino krašto gulėjo krūvos margaspalvių pagalvių. Čia 
pat stovėjo didžiuliai paauksuotos bronzos šviestuvai ir dideli aukso 
dubenys, prikrauti sausainių, saldumynų ir vaisių. Amina mostu pakvietė 

Katriną atsisėsti šalia ir išsiuntė moteris, kurių šviesūs šydai ištirpo sodo 
paunksmėje. 

Katrina mėgavosi gražaus sodo kvapais ir ramybe, tebejausdama nuo- 
vargį dėl praėjusią dieną patirtų išgyvenimų. Po viso siaubo, baimės, 
sielvarto, mirties grėsmės Katrinai atrodė, kad ji pateko į rojų. Pamažu ji 
nusiramino. Dievas niekada nebūtų išgelbėjęs Arno tam, kad vėl pražudytų 
jį. Arno bus išgydytas, išgelbėtas... Ji tuo tikėjo. 

Amina stebėjo savo viešnią ir taip pat tylėjo. Paskui ji parodė į dubenį 
su maistu. 

— Jūs pavargote, nusikamavote, aš esu tuo tikra, — švelniai tarė ji. — 
Pailsėkite ir pastiprinkite jėgas. 

— Aš nealkana, — atsakė Katrina ir šyptelėjo. — Bet aš norėčiau 
sužinoti, kaip čia atsiradau? Kas atsitiko? Ar jūs negalėtumėte man apie 
tai papasakoti po tokio malonaus priėmimo? 

— Kodėl gi aš neturėčiau būti maloni? Todėl kad mano vyras norėjo 
padaryti jus savo antrąja žmona? Mūsų įstatymas leidžia jam turėti tiek 
žmonų, kiek jis panorės, o dėl mano jausmų, tai aš jam seniai abejinga. 

— Bet kalbama, kad jūs labai artimi. 

— Galimas dalykas, tai išorinis įspūdis. Galbūt aš dar patinku jam, bet 
jo nepaprastas nuolaidumas Zobeidai, tai, kad jis lengvai atleisdavo jai 
siaubingus jos išsišokimus ir nusikaltimus, įskaitant mėginimus nužudyti 
mane, pamažu išstūmė mano meilę jam, nors aš jį kadaise mylėjau. Sveika 
atvykusi, Aušros Šviesa. Aš žinau, ką jūs išgyvenote. Kilnu ir nuostabu, 
kai moteris viskuo rizikuoja dėl mylimo žmogaus. Mane sujaudino jūsų 
istorija, todėl ir sutikau padėti Abu al Chairui įgyvendinti jo planus. 

— Atleiskite man už atkaklumą, bet kas gi atsitiko? 


Linksma šypsena atidengė mažus baltus Aminos dantis. Ji pakėlė savo 
švelniomis tamsiomis rankomis paauksuotą ir išdažytą vėduoklę ir lengvai 
pasivėdino ja. 

— Šią akimirką Mansuras ben Zegris užgrobia Muchamedo sostą 
Granadoje. 


— Bet... kodėl? 

— Kad atkeršytų už mane. Jis mano, kad aš mirštu. Ne, nežiūrėkite į 
mane taip, — tęsė juokdamasi Amina. — Man nieko blogo nėra, bet 
daktaras Abu paleido gandą, kad didysis viziris, įniršęs dėl Zobeidos 
mirties, nunuodijo mane, kad aš mirčiau kartu su savo priešu ir netekčiau 
malonumo pasidžiaugti jo mirtimi. 

— Ir Mansuras ben Zegris patikėjo tuo? 

— Jis atjojo čia šį rytą tarsi išprotėjęs. Jis rado mano moteris plėšančias 
savo skraistes, tarnus — dejuojančius iš sielvarto, o mane — gulinčią 
lovoje, mirtinai išbalusią. — Ji nutilo, nusišypsojo Katrinai ir pridūrė, 
įspėjusi klausimą: — Abu al Chairas — didis daktaras. Mansuras matė 
mane iš tolo ir buvo įsitikinęs, kad aš mirštu. Tada jis nutarė pulti 
Alhambrą. Abu gerai pažįsta Mansurą, jis pasufleravo jam, kad patogiau- 
sia atakuoti bus tuo metu, kai bus vykdoma mirties bausmė, nes kalifas, 
jo rūmininkai ir dalis kariuomenės bus už tvirtovės sienų. Buvo parengtas 
planas, ir kai kalifo būgnai paskelbė pavojų, Abu al Chairas nusižiovavo 
— tai buvo ženklas jo tarnams. Visa kita jūs žinote. 

Dabar Katrina viską suprato. Abu išprovokavo Mansuro vadovaujamą 
sulilimą taip, kad nuteistojo pabėgimas būtų nepastebimas kilus visuoti- 
niam sąmyšiui. 

— Ačiū Dievui, — atsiduso Katrina, — kad jis davė mano vyrui jėgų 
ištverti kančias ir nenumirti. 

Netikėtai užpakaly pasigirdęs aukštas daktaro balsas privertė ją atsi- 
gręžti. Abu al Chairas nuleido rankoves ant ką tik nusiplautų rankų ir 
atsisėdo ant pagalvių. 

— Jūsų vyras, mano drauge, buvo ne toks silpnas, kaip atrodė, bet jis 
turėjo vaidinti! — tarė Abu, pirštų galiukais atsargiai paėmė medaus 
sausainį ir įsidėjo į burną taip, kad nenukrito nė trupinio. 

— Ką jūs turite galvoje? — paklausė Katirina, nevalingai prabilusi 
prancūziškai. 

— Jam neužteko maisto, bet jis pakankamai turėjo ko gerti; tuo 
pasirūpino Žozė, ėjęs sargybą tvirtovėje. Be to, jis galėjo miegoti. Kaip 
jums patiko rožės žiedlapių drebučiai? 

— Jie buvo nuostabūs. Bet aš maniau, kad sargybiniai neleidžia belais- 
viams miegoti ir kad didysis Kadis siunčia savo žmones tikrinti, kaip 
vykdomas įsakymas. 

Abu al Chairas nusijuokė. 

— Jei žmogus miega taip kietai, kad niekas pasaulyje negali jo paža- 
dinti, tai protingiausias sprendimas, jei nenori būti nubaustas arba atrodyti 
esąs kvailys, nuslėpti tai. Kadžio žmonės taip pat brangina savo kailį kaip 
ir dauguma mirtingųjų. Jūsų vyras kietai miegojo tris pastarąsias naktis. 

— Bet ne todėl, kad valgė rožės žiedlapių drebučius? 

— Ne. Jam miegoti padėjo vanduo, kurį Žozė atnešdavo mažoje 
pialoje, paslėptoje turbane. Žinoma, to neužteko visiškai numalšinti troš- 
kuliui, bet tai padėjo išsaugoti šviestų protą. 

— O dabar? 

— Jis miega saugomas Gotjė. Aš daviau Arno ožkos pieno ir medaus, 
be to, migdomųjų. 

— O kaip jo rankos? 

— Niekas nemiršta, jei perdurtos rankos. Kraujosrūva sustabdyta, 
žaizdos užsitraukė. O dabar jūs turite pailsėti. Dabar esate saugi, kad ir 
kaip baigtųsi mūšis. 

— Kas laimės? 

— Nežinia. Mansuro ataka buvo parengta galbūt per daug skubotai. 
Kita vertus, jis puolė Muchamedą netikėtai, o jo stepių kariai — drąsiausi 
pasaulyje kovotojai. Bet jų maža, o kalifas turi daug sargybinių. Tačiau 
kalbama, kad Mansurą palaiko pusė miesto. 

— Ojei staiga vienas iš jų, Mansuras arba kalifas, mirs? — sušuko iš 
siaubo Katrina. — Juk jūs nesukėlėte jų tarpusavio neapykantos vien tam, 
kad mes išsigelbėtume. Mes nesame verti to, kad dėl mūsų būtų paaukota 
tiek gyvybių! 

Amina švelniai uždėjo ranką ant Katrinos rankos. 

— Kova tarp Mansuro ben Zegrio, mano pusbrolio, ir musulmonų 
valdovo niekadą nebuvo nutrūkusi. Reikia labai nedaug, kad ji vėl įsilieps- 
notų. Paskui ji kurį laiką liaujasi. Gali būti taip, kad kalifas bus priverstas 

pasitraukti iš miesto. Bet Mansuras niekada gyvenime neužims sosto. 
Šventikai niekada neleis jam to. 

— O jei Mansuras bus nugalėtas? Kas jo laukia? — paklausė Katrina; 
ją sudomino šio, be abejo, žiauraus ir kraugeriško žmogaus likimas: ji 
matė, kaip jis nukirto viziriui galvą, bet jis vis dėlto išgelbėjo jos ir Arno 
gyvybę. Ji negalėjo nejausti kaltės dėl to, kad jis pateko į spąstus. 

Abu al Chairas gūžtelėjo pečiais ir paėmė antrą sausainį. 

— Nesirūpinkite! Jis nekvailas ir nesileis sučiumpamas. Be to, jo 
gyvybei negresia didelis pavojus. Jeigu jis bus sutriuškintas, tai persikels 
per jūrą ir patrauks į Fesą, ten jis turi rūmus ir žemės. O po kelių mėnesių 
sugrįš dar labiau pasitikintis savimi ir dar stipresnis. Viskas prasidės iš 
naujo. Bet tada jis jau kovos tik su Banu Širadžiu. Dėl Zobeidos mirties, 
jis, atrodo, beveik neteko proto. 

— "Didysis viziris negyvas! — sušuko Katrina. — Aš mačiau, kaip 
juodai apsirengęs karys su dideliu rubinu ant turbano nukirto jam galvą ir 
prisikabino prie balno. 

Ji nustebo pamačiusi, kaip Abu veidą nušvietė plati pasitenkinimo 
šypsena. 

— Išminčius moko mus, kad negražu džiaugtis dėl savo priešo mirties... 
bet aš turiu prisipažinti, kad niekada nesielvartausiu dėl to, jog į aną pasaulį 
iškeliavo Abenas Achmedas Banu Širadis! 

— Jei Mansuras galėtų kartu su juo sunaikinti ir visą jo šeimą! — 
sušuko Amina su netikėtu įniršiu. — Bet šie žmonės lenda iš visur lyg 
skruzdėlės!.. 

— Būkite patenkinti tuo, ką mes jau pasiekėme, ir tikėkimės, kad... 

Jį nutraukė nekantrus beldimas į rūmų vartus. Už sienų pasigirdo 
keistas staugiantis garsas, kurį išleido pats Abu, kai prijojo prie rūmų. 
Vergai nubėgo prie vartų. Didžiulės jų sąvaros atsivėrė negirgždėdamos, 
o vergai vos spėjo atšokti į šalį, kad jų nepartrenktų risčia šuoliuojantys 
raiteliai. 

Katrina pažino vyrą su rubinu ant turbano ir nusisuko. Prie jo balnakil- 
pės dar tabalavo didžiojo vizirio galva. Amina laukė raitelio prie rožių 
krūmo. Ji tik užsidengė veidą auksu siuvinėtu rausvai lelijinės spalvos 

šydu ir susižavėjusi žiūrėjo į karį. Katrina pamatė gražią kietą burną, 
aprėmintą puikių ūsų, ir įniršiu degančias akis subtilių bruožų melancho- 
liškame veide, kurį puošė barzda. 

Mansuras ben Zegris nušoko nuo arklio, priėjo prie Aminos ir staiga 
sustojo per tris žingsnius nuo jos. 

— Tu gyva! — iškvėpė jis. — Koks stebuklas tave išgelbėjo? 

— Abu al Chairas, — ramiai atsakė Amina. — Jis — didis daktaras. 
Vienas iš jo vaistų nugalėjo nuodus 

— Alachas didis! — sušuko Mansuras taip jausmingai, kad Katrina 
šyptelėjo. Šis fanatiško veido karys buvo patiklus kaip vaikas! Priversti jį 
patikėti prasimanymu atrodė paprasčiausias dalykas pasaulyje. 

Bet dabar juodos Mansuro akys įsmigo į Katriną, nors jos veidą irgi 
dengė šydas. Kažkas šios moters išvaizdoje nustebino jį, ir jis paklausė: 

— Kas ši moteris? Aš jos niekada nebuvau sutikęs anksčiau. 

— Pabėgėlė! Baltaodė Muchamedo favoritė! Kai tu koveisi, Abu 
pavyko išgelbėti ją kartu su pasmerktu mirti vyriškiu, kuris nužudė Zobei- 
dą. Jis — jos vyras. 

Mansuro veide atsispindėjo nuostaba. Matyt, jis nieko nežinojo apie 
Katriną ir Arno. 

— Kokia čia keista istorija? Ką visa tai reiškia? 

Katrina pamatė, kad Amina šypsosi po beveik permatomu šydu. Matyt, 
ji žinojo gerą Mansuro ben Zegrio charakterį ir mokčjo lengvai jį valdyti. 

— Tai reiškia, — pasakė ji truputį iškilmingai, — kad kalifas norėjo 
pažeisti šventą įstatymą, pasigrobęs svetimą nuosavybę. Ši moteris atke- 
liavo čia iš tolimos šalies, ji įveikė daug pavojų ir negandų, kad išvaduotų 
vyrą, kurį Zobeida laikė nelaisvėje. Jos grožis pažadino kalifo geismą. 
Tada, norėdamas apginti žmoną, kurią Zobeida grasino nužudyti, prancū- 
zų riteris nužudė juodąją panterą. 

Trumpa kalba padarė Mansunui didelį įspūdį. Jo logika buvo paprasta: 
kalifo priešas buvo jo draugas. Iš jo akių dingo rūstumas, ir jos tapo 
švelnios ir draugiškos. 

— Kur prancūzų riteris? — paklausė jis. 

— Čia. Daktaras jį gydo. Riteris ilsisi. 

— Jis turi bėgti iš čia. Šiąnakt! 

— Kodėl? — paklausė Amina. — Kas gali ieškoti jo čia? 

— Kalifo sargybiniai. Mirtis šuns, kurio galva kabo ant mano balna- 
kilpės, favoritės netekimas ir nuteistojo mirti pabėgimas sukėlė baisų 
Muchamedo įniršį. Šiandien vakare visi Granados namai... ir net tavo 
rūmai bus apieškoti! 

Išraiškingose Aminos akyse šmėstelėjo šešėlis. 

— Vadinasi, tu patyrei nesėkmę? 

— Ką tu pamanei, pamačiusi mane čia? Kad atnešiau kalifo galvą prie 
tavo kojų? Ne, aš atėjau norėdamas leisti pailsėti žmonėms ir pats truputį 
atsipūsti. Priešai užgrobė mano rūmus. Aš džiaugiuosi, kad radau tave 
gyvą, bet turiu kuo greičiau bėgti. Jei tavo svečiai nori pasislėpti nuo 
Muchamedo, jie turi apleisti Granadą šiąnakt, nes kalifas nori juos sučiupti 
labiau negu mane! 

Katrina su baime klausėsi šio pokalbio. Supratusi jo esmę, ji pajuto 
baisų nuovargį. Jie vėl turi bėgti ir slapstytis... Bet kaip jai išvežti sužeistą 
vyrą? Ji jau norėjo klausti to Aminą, bet toji vėl prabilo. Jos balsas 
skambėjo minkštai, tačiau Katrina pajuto, kad ji vos sulaiko pyktį. 

— Tai tu palieki mane, Mansurai? Kada gi aš vėl pamatysiu tave? 

— Tau reikia bėgti su manimi. Kam likti su žmogumi, kuris suteikė tau 
tik nusivylimą ir sielvartą? Aš myliu tave, tu žinai, ir galiu dovanoti tau 
laimę. Didysis sultonas bus laimingas matydamas tave... 

— Jis niekada nepriims neištikimos žmonos. Kol Muchamedas gyvas, 
aš turiu likti čia. Bet dabar mes turime pagalvoti, kaip padaryti, kad jus 
abu atskirtų jūra. Kokį kelią tu pasirinksi? Į Metrilą? 

Juodasis karys papurtė galvą. 

— Pernelyg paprasta. Šiame kelyje jie manęs ieškos pirmiausia. Ne. 
Almeira. Kelias ilgesnis, bet Abdulachas — draugas, ir mano laivai stovi 
jo uoste. 

— Tuomet paimk drauge prancūzų riterį ir jo žmoną. Jeigu jie keliaus 
vieni, juos nesunkiai sučups. O su tavimi galbūt jiems pavyks pasislėpti 
nuo Muchamedo žmonių. 


286 


— Tu taip manai? Pasiuntiniai jau keliauja į uostus ir pasienio miestus 
su išsamiu abiejų išvaizdos aprašymu... Ne, aš pats galiu pasislėpti, visur 
turiu sąjungininkų, bet jų galimybės nedidelės. 

Abu al Chairas įsiterpė į pokalbį, neleidęs Katrinai ištarti nė žodžio. 

— Aš turiu planą. Paimkite juos drauge. Garantuoju, kad jų niekas 
neatpažins. Be to, jums leidus aš jus lydėsiu ir negrįšiu namo tol, kol mano 
draugai bus ten, kur jų nepasieks kalifo budeliai. 

Daktaras kalbėjo taip oriai ir paprastai, kad Mansuras nedrįso priešta- 
rauti; jis tik ištarė: 

— Gerai. Darykite kaip norite, daktare Abu, bet atsiminkite: po pusva- 
landžio aš turiu iš čia išvykti. Per tą laiką bus galima tik pavalgydinti mano 
žmones ir pašerti arklius. Jeigu jūsų svečiai nebus pasirengę keliauti su 
manimi, jie liks čia. 

Abu al Chairas tylėdamas nusilenkė. Mansuras nusisuko ir nuėjo prie 
raitelių būrio, kuris laukė jo prie vartų. Daktaras kreipėsi į Katriną ir 
Aminą. 

— Eime, — tarė jis, — mes turime nedaug laiko. 

Kai jie įėjo į rūmus, Katrina staipa sustojo. Ji nusisegė garsųjį diržą ir 
ištiesė jį Aminai. 

— Paimkite! — tarė ji. — Šis diržas priklauso jums. Niekas pasaulyje 
neprivers manęs pasilikti jį sau. 

Amina švelniai perbraukė pirštu didelius brangakmenius, ir jos balse 
pasigirdo liūdesio gaidelės: 

— Tą dieną, kai užsisegiau jį, maniau, kad tai iš tikrųjų laimės grandi- 
nė... Bet pamažu supratau, kad tai — tik grandinė ir nieko daugiau... ir 
gana sunki grandinė. Aš tikėjausi, kad saitai bus nutraukti šį vakarą... Bet, 
deja, jie liko... Vis dėlto aš jums dėkinga... 

Moterys jau ketino eiti paskui daktarą į Aminos apartamentus, kai 
pasirodė du juodieji vergai; jie vedė neaukštą, juodai apsirengusią moterį, 
kuri įnirtingai priešinosi. 

— Ją rado prie vartų, — tarė vienas iš jų. — Ji šaukė, kad nori matyti 
daktarą Abu... 


287 


— Paleiskite ją, — liepė Abu. Paskui jis kreipėsi į moterį: — Ko jūs 
norite? 

Bet moteris neatsakė. Ji pažino Katriną. Džiaugsmingai sušukusi, ji 
nusiplėšė juodą šydą ir puolė prie jos. 

— Pagaliau aš radau jus. Jūs juk žadėjote man, kad neišvyksite be 
manęs. 

— Mari! — sušuko Katrina apsidžiaugusi ir kartu pajutusi gėdą, kad 
per pabėgimo sumaištį ji visiškai užmiršo Mari ir savo pažadą. — Kaip 
tau pavyko pabėgti ir surasti mane čia? — paklausė ji, apglėbdama 
prancūzaitę. 

— Paprastai! Aš buvau su visais... bausmės vykdymo vietoje, nė 
sekundės nenuleidau nuo jūsų akių ir mačiau, kaip jūs bėgate su daktaru. 
Aikštėje buvo sąmyšis ir man pavyko nepastebimai pasprukti. Sargybiniai 
ir eunuchai negalėjo visų sugaudyti. Aš nuėjau prie Abu al Chairo namo, 
tikėdamasi rasti jus ten, bet man pasakė, kad jis pas valdovę Aminą 
Alkazare Chenilyje, ir štai aš čia. Jūs... jūs nepykstate ant manęs kad 
atėjau? — sušuko mergina, staiga sunerimusi. — Jūs žinote, kaip noriu 
grįžti į Prancūziją! Verčiau šluostysiu savo vaikams nosis, virsiu srėbalą 
ir plausiu indus, negu praleisiu likusį savo gyvenimą apsitaisiusi aksomu 
ir šilkais auksiniame narve, apsupta puspročių moterų! 

Vietoj atsakymo Katrina apglėbė merginą ir nusijuokė: 

— Tuteisingai padarei, ir aš turiu prašyti atleidimo už tai, kad netesėjau 
pažado. Tačiau tai buvo ne mano kaltė... 

— Aš žinau. Svarbiausia — būti drauge. 

— Kai jūs išsikalbėsite, — nutraukė jas pašaipus Abu balsas, — 
prisiminkite, kad mes neturime laiko ir Mansuras nelauks. 


Penkioliktas skyrius 
“ Magdalietė" 


Po pusvalandžio iš Alkazaro Chenilio išjojęs nebylus būrys mažai 

priešakyje. Tamsaus gymio raiteliai uždengtais veidais pavirto į kalifo 
sargybinius, savo juodus drabužius pakeitę baltais apsiaustais. Pats Man- 
suras paliko pas Aminą savo auksu siuvinėtus drabužius bei legendinį 
rubiną ir dabar vilkėjo kaip paprastas karys. Gotjė ir Žozė, užsimaukšlinę 
iki akių šalmus, ant kurių buvo užrišti turbanai, jojo kartu su kareiviais, 
saugodami didelį palankiną su aklinai užskleistomis šilkinėmis užuolai- 
domis; palankinas buvo kortežo centre. 

Arno gulėjo be sąmonės palankino viduje, o Abu al Chairas, Katrina ir 
Mari slaugė jį. Abi moterys buvo apsitaisiusios kaip turtingų namų tarnai- 
tės. Mari vėdavo sužeistąjį plunksnų vėduokle, o Katrina sėdėjo laikydama 
perrištą jo ranką. Ranka buvo karšta, ir Katrina susirūpinusi žiūrėjo į Arno 
veidą. Dabar jo nedengė šydas. Abu al Chairas sugalvojo nuostabų planą 
— aprengti Arno puošniais, pačiais didžiausiais moteriškais drabužiais. 
Aprengtas neįprastais tamsiai mėlynais rūbais, siuvinėtais auksu, riteris 
buvo panašus į pagyvenusią sergančią aukštuomenės damą. Šis maskara- 
das šiek tiek sumažino Katrinos nervinę įtampą ir suteikė truputį linksmu- 
mo jų skubotam bėgimui. Tačiau tai, kad jie palieka paslaptingą ir 
pavojingą miestą, iš kurio jau nesitikėjo ištrūkti gyvi, teikė jėgų ir džiugino 
juos. Katrina užėmė savo vietą palankine ir paklausė šalia jojančio Man- 
suro: 

— Ką mes sakysime, jei sutiksime ką nors iš kalifo žmonių? 

— Kad mes lydime senąją Zeinab, emyro Abdulacho, kuris valdo 
Almeirą, senelę. Ji grįžta atgal į savo rūmus aplankiusi mūsyvaldovę, su 
kuria jos seniai draugauja. 

— O jie patikės mumis? 

— Aš manau, jie bijos nepatikėti, — tarė Abu al Chairas. — Abdula- 
chas, kalifo pusbrolis, toks kaprizingas, kad valdovas su juo elgiasi labai 
atsargiai. Almeira — svarbiausias mūsų uostas. O dėl manęs, tai kadangi 
aš esu daktaras, visai natūralu, kad lydžiu šią kilmingą damą, — pridūrė 
jis, patogiau įsitaisydamas ant pagalvių. 

Dabar būrys greitai jojo nakties tamsoje; skudurais apvyniotos arklių 
kojos beveik nekėlė triukšmo. Mieste, matyt, dar buvo neramu. Ant 
tvirtovės pylimo degė šviesos, ir Granada švytėjo nakties tamsoje lyg 

milžiniška jonvabalių kolonija. Kai Katrina smalsiai pažvelgė pro užuo- 
laidų plyšį, jos akims atsivėrė nuostabus reginys, bet iš už aukštų sienų 
sklindantys šauksmai ir dejonės suteikė jam grėsmingą atspalvį. Ten, 
mieste, mirė žmonės, ilgi odiniai rimbai švilpė viršum sulenktų iš siaubo 
nugarų... 

Jos ausis pasiekė garsus Mansuro balsas: 

— Kalifas suvedinėja sąskaitas! Paskubėkime! Jeigu mane pažins, 
mums teks kautis, o mūsų — tik dvidešimt! 

— Atrodo, kad jūs kaip reikiant neįvertinate mūsų, — trūkčiojamu 
balsu ištarė Gotijė; jis jojo taip arti palankino, kad Katrina galėjo paliesti 
jį ranka. — Mano draugas Žozė — ne bailys. O dėl manęs, tai aš turiu 
jėgos kaip dešimt. 

Mansuras tamsiomis akimis įdėmiai pažvelgė į milžiną, ir Katrina 
suprato, kad jis nusišypsojo, paskui ramiai atsakė: 

— Puiku, tuomet mūsų yra trisdešimt vienas žmogus, ir tepadeda mums 
Alachas! 

Mansuras nujojo į priekį ir netrukus jį apgaubė tamsa. 

Granados šviesos pamažu nyko. Kelias, kuriuo buvo sunku judėti 
nepažįstant jo, vis labiau vingiavo, ir staiga miestas dingo už didžiulės 
uolos. 

— Kelionė bus sunki, — pasakė Žozė, kuris jojo iš kitos palankino 
pusės. — Mes turėsime perkirsti aukštus kalnus. Bet kalnuose lengviau 
gintis. 

Nakties tamsoje garsiai nuskambėjęs įsakymas privertė būrį sustoti. 
Greitai pažvelgusi į Arno, kuris ramiai miegojo nieko-nežinodamas kas 
darosi aplink, Katrina susijaudinusi praskleidė užuolaidas. Kalno šlaitas 
liko už jų, bet Granada vėl matėsi. Buvo matyti ir Aminos rūmai; viršuje, 
ant dantytų jų sienų spingsojo šviestuvai. Katriną pasiekė Mansuro balsas, 
sukėlęs jai nerimą: 

— Pažvelkite štai ten! Mes spėjome kaip tik laiku! 

Ant romėnų tilto apgaubtas dulkių debesies pasirodė baltai apsirengu- 
sių raitelių būrys. Jie laikė deglus, nuo kurių nakties tamsoje į visas puses 
žiro kibirkščių spiečiai. Pasiekę Alkazaro Chenilio vartus, jie staigiai 

sustabdė arklius. Vienas iš raitelių laikė žalią kalifo vėliavą, kuri plaikstėsi 
virš jų galvų. Būrys dingo už masyvių vartų. Katrina krūptelėjo. Mansuras 
buvo teisus: jeigu jie būtų užtrukę rūmuose dar kelias minutes, viskas vėl 
būtų prasidėję iš naujo: košmaras, baimė ir — mirtis! 

Mansuro balsas vėl suskambėjo: 

— Mes pernelyg toli, jie negalės mūsų pamatyti. Bet reikia dėkoti 
Alachui: jis padėjo mums, nes juk jų būryje penkis kartus daugiau karių. 

Praskleidusi užuolaidas, Katrina pažvelgė į aukštą Mansuro ben Zegrio 
figūrą. 

— O Aminai nieko neatsitiks? — paklausė ji. 

— Kojaibijoti? Jic tenai nieko neras. Visi mūsų drabužiai užkasti sode, 
o jos tarnai ir vergai verčiau liežuvus nusikąs negu išduos ją. Net jeigu 
Muchamedas įtars ją, kad ji padėjo man, jis niekada nepagalvos, kad ji taip 
pat padėjo ir jums. Muchamedas jos nelies. Liaudis dievina Aminą, ir aš 
manau, kad kalifas dar tebemyli ją. Bet ateis diena, kai jis atiduos ją man, 
— baigė jis įniršęs. — Aš grįšiu su didele kariuomene, ir tą dieną 
nužudysiu jį. Prisiekiu Alachu, kai grįšiu, jis išleis paskutinį atodūsį! 

Netaręs daugiau nė žodžio, jis paspaudė kulnimis arklį ir nušuoliavo 
kalnų papėdės link. Visi kiti būrio raiteliai nusekė paskui jį truputį lėčiau... 
Katrina vėl užtraukė užuolaidą. Palankine buvo tamsu ir taip karšta, kad 
Abu savo pusėje pritvirtino užuolaidą prie rėmo. 

— Mums negresia, kad mus pažins. Taigi mes galime laisvai kvėpuoti, 
— pasakė jis. 

Prieblandoje Katrina matė, kaip sužibėjo jo dantys, ir suprato, kad jis 
šypsosi. Ta šypsena paguodė ją. Ji susirūpinusi palietė Arno kaktą. Kakta 
buvo karšta, bet ne tokia sausa kaip anksčiau. Ją išpylė prakaitas. Arno 
kvėpavo giliau ir lygiau. Jis ramiai miegojo. Katrina susirietė į kamuolį 
prie vyro kojų ir su lengva širdimi užmigo. 

Juos užpuolė po poros dienų prieš saulėlydį kalnų grandinės viduryje. 
Bėgliai jojo Chenilio upės slėniu. Jie kilo į kalnų viršūnes siauru vingiuo- 
jančiu keliu prie pat krašto; apačioje šniokštė upės vandenys. Karštis, visus 
kamavęs netoli Granados, truputį sumažėjo. Netrukus jie pasieks snieguo- 
tus kalnus. Kalnai čia sudarė tarsi natūralų amfiteatrą, juosiamą stačių uolų 

sienų, virš kurių kilo trys didelės viršūnės. Mansuras parodė į aukščiausią 
iš jų. 

— Ta viršūnė vadinasi Mulchasenas, nes ten palaidotas kalifas Mulėjus 
Chasenas. Ten gyvena tik ereliai, vanagai ir garsiojo bandito Vienakio 
Faradžo žmonės. 

— Mūsų pernelyg daug, kad bijotume banditų, — ramiai tarė Gotjė. 

— Nebūk toks tikras... Kai baigiasi Faradžo pinigai, jis kartais įstoja į 
kalifo armiją; į jo būrį ateina žmonės iš pasienio apsaugos ir jis tampa 
grėsminga jėga. 

Paskutiniai įkypi nusileidžiančios saulės spinduliai apšvietė kalifo 
apsaugos baltus apsiaustus ir paauksuotus šalmus, kurie sudarė smarkų 
kontrastą juodų uolų fone. Staiga kalnuose nuaidėjo toks laukinis staugi- 
mas ir tokie įnirtingi šauksmai, kad arkliai sustojo. Vienas iš jų atsistojo 
piestu, suprunkštė ir numetė savo jojiką, kuris, beviltiškai šaukdamas, 
dingo tarpeklio apačioje. Iš už uolų pasirodė žmonės; atrodė, lyg visa kalnų 
šalis atgijo ir tarsi lavina užliejo nedidelį būrį. Tai buvo banditai — 
apiplyšę ir purvini; jų aštrūs peiliai blizgėjo kaip ir jų balti dantys. 
Kuprotas nedidelio ūgio žmogus su erelio plunksnų kuokštu, prisegtu prie 
nešvaraus turbano, ir užrišta akimi vedė juos į ataką, drąsindamas garsiais 
riksmais. 

— Vienakis Faradžas! — sušuko Mansuras. — Reikia saugoti palan- 
kiną. 

Sušvytavo kalavijai. Gotjė spustelėjo pentinais arklį ir, atsidūręs kolo- 
nos priekyje, priešais Mansurą, sušuko Žozė: 

— Saugok palankiną! 

Bet staiga palankino užuolaidos prasiskleidė, lyg jas būtų pakėlęs 
uraganas, ir nustūmęs Katriną, kuri mėgino sutrukdyti jam ir maldavo jį 
likti vietoje, pasirodė Arno. 

— Ginklą! Ir arklį! — įsakė jis. 

— Ne! — suriko Katrina. — Tu dar negali kautis... Juk tu dar silpnas 

— Kastai sakė? Tu manai, kad pasiliksiu čia, kol mūsų palydovai kapos 
į gabalus žiuos elgetas, ir nieko nedarysiu? Grįžk į palankiną ir lik jame! 

— sukomandavo Arno. — Otu, bičiuli Abu, prižiūrėk ją ir neleisk jai krėsti 
kvailysčių! 

Jis nekantriai nusiplėšė mėlynus drabužius ir liko su savo plačiomis 
kelnėmis ir apsiaustu, kuris vos dengė plačius jo pečius. 

— Ginklą ir arklį! — pakartojo Arno. 

— Štai ginklas, — ramiai tarė Žozė ir padavė jam savo kardą. — Jūs 
geriau už mane mokate jį valdyti. Ir imkite mano arklį. 

— O ką darysi tu? 

— Aš paimsiu arklį to kareivio, kuris nukrito į tarpeklį. Nesijaudinkite, 
man nieko neatsitiks... 

— Arno! — maldaujamu balsu sušuko Katrina. — Prašau tave!.. 

Bet jis neklausė. Arno įšoko į balną ir basomis kulnimis suspaudė arklio 
šonus. Jis prisijungė prie Mansuro ir Gotjė, kurie jau įnirtingai kovėsi — 
kiekvienas su dešimčia. Moteriškais drabužiais apsirengęs galiūnas, puo- 
lęs į ataką su kovos riksmu, sukėlė priešų sąmyšį. Mansuras, vargais 
negalais sutramdęs juoką, su dviguba energija puolė į mūšį. O dėl Katrinos, 
tai šis reginys taip ją paveikė, kad ji pratrūko skambiu, linksmu juoku. 
Arno atrodė taip juokingai su tomis plačiomis kelnėmis! Bet ji juokėsi 
neilgai. Po minutės ji vėl atsigulė ant pagalvių ir beviltiškai pažvelgė į 
Abu. 

— Jis išėjo iš proto, — atsiduso ji. — Kaip jis gali dalyvauti šiose 
kautynėse, jei vos prieš dvi dienas... 

— Jis valgė, gėrė ir miegojo šias dvi dienas, — tarė mažasis daktaras, 
ramiai varstydamas pirštais poliruotus gintarinius rožinio karolius. — Jūsų 
vyras — nepaprastai stiprus žmogus. Negi jūs tikrai manote, kad jis galėtų 
klausytis kalavijų žvangėjimo ir nedalyvauti mūšyje? Laukiniai kautynių 
garsai — tai liutnių ir arfų muzika jo ausims! 

— Bet... jo rankos? 

— Kaip jūs matėte, žaizdos užsitraukė. Ir jis žino, kad jeigu jos pradės 
kraujuoti, aš vėl sustabdysiu kraują. 

Abu drąsinamai nusišypsojo jai ir paskendo nebylioje maldoje; jis 
meldė Alachą ir jo pranašą Mahometą įsikišti į mūšį, kurį neramiaf stebėjo 
Katrina, užmiršusi, kad visai neseniai juokėsi. Banditų gauja apsupo 

Mansuro žmones. Bet Didžiojo Atlaso žmonės pasirodė ęsą narsūs kariai, 
jie kovėsi ne blogiau negu kalnų banditai. Jie tvirtai tarsi uola stovėjo 
aplink palankiną, ir Katrina jautėsi esanti atsidūrusi kalavijų verpeto 
sūkuryje. Mansuras, Arno ir Gotjė kovėsi petys į petį. Nuo jų smūgių 
banditai krito kaip musės. Grumtynių metu Katrina išgirdo Arno juoką, ir 
tai akimirką nuliūdino ją. Jis ten buvo kaip žuvis vandenyje. Mūšyje jis 
pagaliau atsigavo. “Jis niekada nebūna toks laimingas, — liūdnai pamanė 
ji, — kaip kautynių sūkuryje. Netgi mano glėbyje nepatiria tokio malonu- 
mo" 

Bet ją pasiekė garsus šaižus balsas: 

— Tu nepažįsti manęs, Mansurai ben Zegri! Išgirdęs, kad tu pabėgai, 
aš supratau, jog mėginsi pasiekti Almeirą per šią kalnų perėją, ir tu patekai 
tiesiai į mano spąstus... 

Tai Faradžas tyčiojosi iš priešo. Pats nedidelio ūgio, jis buvo puikus 
karys, ir jo ir Mansuro grumtynės buvo įnirtingos. 

— Tavo spąstus? — niekinamai paklausė jo ben Zegris. — Tau per 
daug garbės. Žinojau, kad slepiesi šiuose kalnuose, bet nebijau tavęs. Jei 
tu tikiesi užgrobti auksą arba brangenybes, tai turėsi nusivilti — mes 
turime tik ginklus! 

— Tu 1žmiršai savo galvą! Kalifas sumokės man dešimt siekų aukso, 
ir aš grįšiu į Granadą kaip didvyris! 

— Tavo akys pamatys Granadą, kai tavo galva kybos ant miesto sienos 
kuorų! 

Kautynių triukšmas nustelbė jų barnį. Katrina susigūžusi sėdėjo prie- 
šais Mari. Abi moterys susijaudinusios stebėjo mūšį. 

— Jeigu mus vėl sučiups, — sušnibždėjo jaunoji moteris, — jums nieko 
nebus, nes Muchamedas myli jus, bet mane atiduos budeliams ir užmaus 
ant kuolo! 

— Mūsų nesučiups! — pareiškė tvirtai Katrina, nors pati nejuto tokio 
pasitikėjimo. 

Sparčiai temo. Tik snieguotas viršūnes dar apšvietė rausvi nusilei- 
džiančios saulės spinduliai. Kalnų šlaitus uždengė juodi šešėliai. Mirtis 
nutiesė kelią į abi stovyklas. Tai čia, tai ten arklys ir raitelis beviltiškai 

šaukdami krito žemyn į upę. Mansuras, Arno ir Gotjė tebesikovė, ir 
plėšikai neteko daug žmonių, tuo tarpu jų priešų krito tik penketas. Artėjo 
naktis, bet kautynės tęsėsi. Katrina taip suspaudė rankas, kad nagai įsmigo 
į delnus. Tai padėjo jai sulaikyti dejones: jos nervai buvo per daug įtempti. 
Mari sėdėjo vos kvėpuodama. Ji negalėjo atplėšti akių nuo grumtynių, 
kurių baigtis buvo nenuspėjama. Abu al Chairas meldėsi... 

Staiga pasigirdo du šauksmai, tokie šaižūs, kad Katrina iššoko iš 
palankino, nekreipdama dėmesio į pavojų. Spindintis Arno durklas ką tik 
nukirto Vienakio Faradžo galvą, ir bandito kūnas sunkiai sudribo ant 
žemės. Bet Katrina to beveik ncmatė, jos akis prikaustė baisus reginys. 
Gotjė sėdėjo ant arklio su ieties peverta krūtine, o iš pravertos jo burnos 
sklido pratisas šauksmas. 

Katrinos akys akimirką susitiko su milžino akimis, ir jai pasirodė, kad 
jo žvilgsnis kupinas nuostabos. Staiga normandas tarsi pakirstas ąžuolas 
griuvo ant žemės. 

— Gotjė! — sušuko Katrina. — O Dieve! 

Ji pribėgo prie jo ir atsiklaupė ant kelių, bet Arno jau nušoko nuo arklio 
ir nustūmė ją. 

— Pasitrauk, neliesk jo! 

Greitai pribėgo Abu al Chairas. Jis susiraukė, atsiklaupė ant kelių ir 
uždėjo ranką ant sužeistojo milžino galvos. Plona kraujo srovelė nutekėjo 
iš Gotjė lūpų kampučio. 

— Jis dar gyvas, — tarė daktaras. — Mes turime atsargiai ištraukti 
ietį... labai atsargiai. Jūs galite tai padaryti? — paklausė jis Monsalvi. 

Arno tylėdamas nusiplėšė tvarsčius nuo savo rankų, kad jos neslystų 
per kotą. Paskui paėmė už ieties, tuo metu Abu atsargiai praskėtė žaizdą, 
o Katrina šydo kraštu šluostė Gotjė žaizdą. 

— Dabar... — tarė mažasis daktaras, — tik atsargiai, atsargiai. Mes 
galime pakenkti jam, jei sujudinsime ietį. 

Arno truktelėjo, ir mirtini ašmenys pamažu ėmė slysti iš Gotjė krūtinės. 
Katrina apmirė bijodama, kad kiekvienas milžino atodūsis gali būti pas- 
kutinis. Jos akys pritvinko ašarų, bet ji neverkė. Pagaliau ietis buvo 

ištraukta, ir Arno piktai nusviedė ją į šalį. Daktaras skubiai perrišo Gotjė 
žaizdą gabalu medžiagos, kurį Mari atplėšė nuo savo drabužių. 

Aplink juos įsivyravo tyla. Po to, kai žuvo vadas, banditai išsilakstė, ir 
Mansuras nesivargino juos persekiodamas. Likę gyvi kautynių dalyviai 
tylėdami apsupo sužeistąjį. Mansuras lėtai nušluostė savo ginklą ir užsi- 
kišęs durklą už diržo palinko prie sužeistojo. Tamsios jo akys susidūrė su 
Arno akimis. 

— Jūs — narsus karys, nors ir krikščionis, bet jūsų palydovas kaunasi 
kaip karo dievas. Prisiekiu Alachu, jeigu jis liks gyvas, aš padarysiu jį savo 
favoritu. Jūs galite jį išgelbėti, daktare? 

Abu, kuris plovė žaizdą su jam būdingu meistriškumu, abejodamas 
palingavo galvą, ir Katrina su siaubu pamatė, kad nerimastinga raukšlė 
tarp jo antakių neišsilygino. 

— Išgelbėkite jį, — maldaujamu balsu ištarė ji. — Jis negali mirti. Tik 
ne Gotjė! 

— Žaizda gili, — tyliai pasakė Abu. — Aš padarysiu, ką galiu. Bet mes 
turime išnešti jį iš čia. Čia per daug tamsu ir blogai matyti. 

— Nuneškite jį į palankiną, — sukomandavo Arno. — Tebūnie aš 
prakeiktas, jei dar kartą atsidursiu tenai! 

— Bet tu dar nepasveikai, tu beveik nuogas ir basas, — sudejavo 
Katrina. 

— Nesvarbu. Aš nutrauksiu drabužius nuo žuvusių kareivių. Kvailai 
atrodau su moteriškais rūbais. Ei, truputį pašvieskite! 

Du kariai, dar sunkiai alsuojantys po mūšio, priėjo su deglais, kiti keturi 
be galo atsargiai pakėlė Gotjė nuo žemės ir nunešė į palankiną, kur Abu 
pakišo maistą ir vaistus po pagalvėmis. 

Snieguotos viršūnės nakties dangaus fone atrodė tarsi milžiniški šešė- 
liai. Pakilęs vėjas sustaugė tarpeklyje lyg sužeistas vilkas, pasidarė šalčiau. 

— Mes turime rasti pastogę nakčiai, — tamsoje suskambėjo Mansuro 
balsas. — Judėti šiuo keliu naktį — savižudybė; mums nėra ko daugiau 
bijoti Faradžo žmonių. Nuvalykite kelią, vaikinai! 

Po šio įsakymo pasigirdo garsus vandens teškenimas, ir Katrina supra- 
to, kad žuvusiuosius meta į upę; draugus ir priešus sujungė paskutinė 


296 


“kelionė" Neilgam pradingęs Arno vėl pasirodė — jis buvo su baltu 
apsiaustu ir šalmu, ant kurio buvo užrištas turbanas. Nors ledinis vėjas, 
pučiantis nuo snieguotų viršūnių, grasino užgesinti deglus, bėgliai nepa- 
prastai atsargiai vėl pajudėjo stačiu ir pavojingu keliu. Mansuras jojo 
priekyje, dairydamasis kokios nors priedangos. Toliau, kiek įmanydami 
lėtai, kad nekratytų sužeistojo, kurį Katrinos ir Mari padedamas prižiūrėjo 
daktaras Abu, nešė palankiną. 

Netrukus keleiviai pamatė įėjimą į didelę olą. Ji buvo pakankamai 
erdvi. Kol nubalnojo arklius, palankiną įnešė į vidų. Žmonės ir gyvuliai 
grūdosi kartu. Uždegė laužus, ir Katrina atsisėdo šalia Arno prie ugnies. 
Perrišęs žaizdą, Abu davė Gotjė porciją migdomųjų, bet karštligė stiprėjo, 
ir mažasis daktaras negalėjo nuslėpti, kad tai kelia jam nerimą. 

— Gotjė gali išgelbėti tik tai, kad jis yra nepaprastai stiprus, — pasakė 
jis Katrinai, išblyškusiai iš sielvarto. — Bet aš neturiu daug vilties... 

Sužeista į pačią širdį, ji susmuko ant žemės šalia vyro, prisiglaudė prie 
jo ir padėjo galvą jam ant peties. Jis švelniai apglėbė ją, atsuko jos galvą 
į save ir pažvelgė tiesiai į ašarų pilnas akis. 

— Paverk, mano mieloji, — sušnibždėjo jis. — Netramdyk savęs. Tau 
bus lengviau! Aš suprantu tavo liūdesį. Tu žinai... — sekundę jis nutilo, ir 
Katrina pajuto, kad jis stipriau ją apglėbė. Paskui jis atsiduso ir tvirtai tęsė: 
— Aš nebijau pasakyti, kad kadaise pavydėjau jam... jo šuniškas 
prisirišimas ir atkaklus noras ginti tave erzino mane. Bet atėjo metas, ir aš 
įvertinau jo jausmus... galimas dalykas, mes niekada nebūtume vėl drauge, 
jeigu ne jis... aš supratau, kad buvau neteisus; taip, jis mylėjo tave, tačiau 
tai buvo visai ne ta meilė, kuria aš jį įtarinėjau... tai buvo kažkas panašaus 
į garbinimą — taip garbinami šventieji. 

Katrina pajuto, kaip smarkiai plaka jos širdis. Netikėtai ji prisiminė tą 
beprotišką naktį Kokoje, ir tie prisiminimai staiga tapo tokie skausmingi, 
kad jai pasidarė gėda. Ji pajuto, kad visiems laikams atsikratys to, jei 
prisipažins, kad Gotjė buvo jos meilužis ir kad ji buvo laiminga jo glėbyje. 
Ji pravėrė burną. 

— Arno, — sušnibždėjo ji. — Aš turiu tau pasakyti... 

Bet jis švelniai užspaudė jai lūpas bučiniu. 

— Ne. Nieko nesakyk... Dabar ne metas prisiminimams arba atgaila- 
vimams... Gotjė dar gyvas, Abu gali padaryti stebuklą ir išgelbėti jį — kas 
žino? 

Platus jo apsiaustas saugojo jų susiglaudusių kūnų šilumą ir gynė juos 
abu tarsi geras, patikimas stogas. Bet Katrinos širdy buvo sunku. Jeigu ji 
būtų pasakiusi tiesą, ką pasakytų Arno, ką jis padarytų? Jis galėtų iškart 
ją atstumti, o ji buvo tokia laiminga su juo! Buvo taip gera jausti, kad jis 
greta, kad saugo ją su visomis savo atgautomis jėgomis, su visa meile, 
kurią tik jis gali įkvėpti. Ji aistringai sugriebė jo ranką. Arno žaizda vėl 
atsivėrė, bet kraujas jau nebėgo. Ji karštai pabučiavo tą ranką. 

— Aš myliu tave, — sušnibždėjo ji. — O, kaip aš myliu tave! 


Jis neatsakė, bet prisitraukė ją arčiau savęs ir apglėbė taip stipriai, kad 
Katrinai net suskaudo, ir ji suprato, kad jį apėmė geismas. Tamsios jo akys 
buvo įsmeigtos į nebylius dykumos karius, susispietusius prie laužo, į jų 
abejingus, bereikšmius veidus. Kariai sudarė keistą, magišką, paslaptingą 
ratą aplink ugnį, kurios virpantys atšvaitai mirgėjo tamsiuose jų veiduose, 
metė mėlynus jų drabužių šešėlius. Niekas nekreipė dėmesio į Katriną ir 
įvykusio mūšio, nuo ankstyvos vaikystės buvo taip pripratę prie pavojų, 
kad niekas iš jų negaišo laiko. Jie stengėsi atgauti jėgas. Juk kas gali žinoti: 
galbūt šią naktį jiems vėl teks kovoti? 


Keistas, beveik mistiškas įspūdis, kurį jie patyrė, ilgam liko Katrinos 
atmintyje. Ši naktis, praleista nežinomuose kalnuose, buvo tarsi apsilan- 
kymas oloje, kurioje gyvena džinai — Rytų legendų dvasios, apie kurias 
Fatima ir kitos pasakojo jai hareme... Bet netrukus prie laužo pasirodė 
aukštas Manisuro siluetas. Jis pasakė savo žmonėms keletą žodžių Katrinai 
nesuprantama kalba, paskui ramiai apėjo stovyklą ir atsisėdo šalia Arno. 
Pasirodė tarnas su bananais ir datulėmis. Mauras paėmė juos ir dalį 
šypsodamasis ištiesė prancūzų riteriui. Tai buvo pirmas pagarbos Arno 
ženklas, tačiau jis pakankamai aiškiai rode, kad Mansuras pripažįsta Arno 
kaip sau lygų. Arno tylėdamas palenkė galvą dėkodamas. 

— Karo viešpačiai pažįsta vienas kitą iš pirmo smūgio, — tarė Man- 
suras. — Jūs — vienas iš mūsų. 

Vėl stojo tyla. Vyrai valgė, bet Katrina neprarijo nė trupinėlio: ji 
negalėjo atplėšti akių nuo palankino, kuris stovėjo prie įėjimo į olą. 
Aliejinė lempa apšvietė jį iš vidaus, ir Katrina matė viduje Abu, kuris vis 
dar slaugė sužeistąjį. Retkarčiais ji girdėjo dejones, ir kiekvieną sykį jos 
širdis imdavo plakti smarkiau. Netrukus Arno pakeis daktarą, kad tas 
truputį pailsėtų, ir ji eis ten su vyru. Bet ji jau žinojo, kad tai bus sunkus 
išbandymas, ir ją apėmęs baisus silpnumas ir bejėgiškumas bus dar skaus- 
mingesni matant taip sunkiai sužeistą milžiną... 

Už kalno sustaugė vilkas, ir Katrina krūptelėjo. Dar vienas pikta 
lemiantis ženklas... 

Arno suprato, kad ji kenčia. Jis pasilenkė prie Katrinos ir sušnibždėjo 
švelniai, bet aistringai: 

— Tu niekada daugiau nekentėsi, mano meile. Tavęs niekada daugiau 
nekamuos badas ir šaltis, tu nedrebėsi iš baimės! Dievas mato, aš prisiekiu, 
jog vis4 '1kusį savo gyvenimą paskirsiu tam, kad tu užmirštum, ką tau teko 
ištverti! 


Kai po penkių dienų maištingas būrys pasiekė Almeirą, Gotjė dar buvo 
gyvas, bet buvo aišku, kad jis neilgai gyvens. Nepaisant atkaklių Abu, 
Katrinos ir Arno pastangų, gyvybė pamažu traukėsi iš jo milžiniško kūno. 

— Daugiau nieko neįmanoma padaryti, — prisipažino daktaras. — 
Visa, ką aš galiu, tai truputį pratęsti jo gyvenimą. Be abejo, jis būtų miręs 
tą naktį, kai jį sužeidė, jeigu ne jo nepaprasta jėga. Be to, — pridūrė jis, 
minutę pamąstęs, — neatrodo, kad jis nori gyventi. Jis man nepadeda! 

— Kąjūs turite galvoje? — paklausė Katrina. 

— Jis nekovoja už gyvybę! Galima sakyti... taip, galima sakyti, kad jis 
laimingas, jog miršta! Aš niekada nemačiau žmogaus, kuris taip ramiai 
lauktų savo mirties. 

— Bet aš noriu, kad jis gyventų! — beveik vaikiškai pasipiktinusi 
sušuko Katrina. — Jūs turite padaryti taip, kad jis gyventų! 

— Jūs nieko negalite padaryti. Tai nieko nepadės. Aš manau, jis jaučia, 
kad dabar, kai jūs vėl suradote savo vyrą, jo žemiški darbai baigti! 

— Jūs norite pasakyti, kad aš jam daugiau nerūpiu? 

— Aš noriu pasakyti priešingai. Štai kodėl aš manau, kad jis būtų 
laimingas numirti... 

Šį sykį Katrina nieko neatsakė. Ji suprato, apie ką kalbėjo Abu al 
Chairas. Dabar, kai ji vėl buvo su Arno, Gotjė pajuto, kad jos gyvenime 
daugiau nebėra vietos jam. Tikriausiai jis nesijautė esąs pakankamai 
stiprus po to, kai buvo šalia jos sunkiomis dienomis, kad galėtų matyti, 
kokia ji vėl laiminga su vyru... Ji galėjo tai suprasti, nors vis dar priekaiš- 
tavo sau dėl tos beprotiškos nakties Kokoje. Gelbėdama jį nuo beprotybės, 
Katrina padarė kažką nepataisoma jiems abiem. Kad ir kas atsitiktų, Gotjė 
jautė, jog jis turės palikti Arno de Monsalvi žmoną. 

— Ar ilgai jis gyvens? — paklausė ji. 

Abu gūžtelėjo pečiais. 

— Kas žino? Gal keletą dienų, bet, aš manau, veikiausiai keletą 
valandų. Jis greitai gęsta... bet aš dar tikėjausi, kad jam padės jūros oras. 

Jūra! Katrina žiūrėjo į ją, beveik netikėdama savo akimis, nuo kalno 
viršūnės. Ji tyvuliavo iki pat horizonto — švytinti, žaižaruojanti, puiki, 
tamsiai mėlynos spalvos; saulė įžiebė joje nesuskaitomą daugybę kibirkš- 
čių. Ji skalavo krantą — švelniai auksinį, kaip moters plaukai, — o šalia 
kilo didžiulis, akinamai baltas miestas, kurį vainikavo tokia pat balta kaip 
sniegas tvirtovė. Žemiau matėsi uostas, kur virš laivų vėjas pūtė margas- 
palves bures. Akinamai žydro dangaus fone didžiulės palmės lėtai siūbavo 
tamsiai žaliais vainikais, judinamos jūros vėjo. 

Miestas kilo beveik prie pat upės žiočių; slėnyje buvo pilna apelsinme- 
džių ir citrinmedžių, ir Katrina pagalvojo, kad ji niekada nematė nuosta- 
besnio reginio. Jūra, kurią ji matė anksčiau, Flandrijoje, hercogo Pilypo 
valdose ir į kurią žiūrėdavo beveik su prietaringa pagarba, buvo visai 
kitokia: pilkai žalia, rūsti, su baltomis bangų keteromis, arba lygi ir rami, 
nuvytusios žolės spalvos anapus kopų, kur jūros vėjas šiaušia ilgą žolę. 

Ji suspaudė Arno ranką, akimirką užmiršusi savo sielvartą. 

— Pažvelk! Tikriausiai tai gražiausia vieta žemėje! Kaip būtų nuosta- 
bu, jei mes galėtume čia apsigyventi! 

Bet jis papurtė galvą ir jo lūpų kampučiuose atsirado gilios raukšlės, 
kurias Katrina taip gerai pažinojo. Žvilgsnis, kuriuo Arno apžvelgė viską 
aplink, buvo beveik pasipiktinęs. 

— Ne. Mes niekada nebūtume čia laimingi. Tai per daug nepanašu į 
tas vietas, prie kurių mes esame pripratę. Mes negalėtume prisitaikyti, ypač 
aš, prie šių šalių, kuriose tiek švelnumo ir grakštumo, kurių žavesys slepia 
žiaurumą ir blogį... Patikėk manimi, mūsų senojoje nykioje Overnėje, 
jeigu mes kada nors vėl pamatysime ją, rasime daugiau laimės. 

Jis nusišypsojo, žiūrėdamas į jos nusivylusį veidą, ir pabučiavo ją. 
Paskui jis priėjo prie Mansuro. Visas būrys sustojo šioje ūksmingoje 
atšlaitėje kariniam pasitarimui. 

Katrina irgi priėjo prie vyro. Mansuras parodė į baltą tvirtovę, iškilusią 
virš miesto. 

— Tai — Alkasaba. Iš ten valdo Abdulachas. Jis vertina šią vietą labiau 
nei savo rūmus prie jūros. Jis dar jaunas, gyvena karu ir riteriškais 
žygdarbiais. Mums nėra ko bijoti kalifo šioje žemėje, — tarė jis Arno. — 
O kokie jūsų planai? 

— Aš noriu rasti laivą, kuris nuvežtų mus į mūsų šalį. Kaip jūs manote, 
ar tai įmanoma? 

— Mano uoste yra du nuosavi laivai. Vienu iš jų aš išplauksiu atgal į 
Afriką rengtis atsakomajam smūgiui, kitas nuveš jus ir jūsų žmoną į 
Valensiją. Nuo to laiko, kai Sidas išvijo mus iš ten, — pridūrė jis su 
kartėliu, — islamo laivai negali įplaukti į uostą netgi prekybos tikslais, 
nors mes priimame kitatikių laivus. Kapitonas išlaipins jus krante. Jums 
nebus sunku rasti Valensijoje laivą, kuris nuveš jus į Marselį. 

Arno pritariamai linktelėjo. Marselyje, kuris priklausė karalienei Jo- 
landai, Provanso hercogienei, jis bus beveik namie, ir Katrina tai suprato 
iš jo švpsenos, nes ta mintis buvo jam maloni. Jis grįžo į savo seną 
gyvenimą po to, kai manė amžinai jį praradęs; grįžo į gyvenimą, kuriame 
buvo daug ginklo draugų ir karių. Katrina abejojo, ar jis bus kada nors 

laimingas, ramiai gyvendamas Monsalvi pilyje, kurią dabar perstato vie- 
nuoliai... Bet šypsena dingo iš Arno veido, ir jis neramiai susiraukė. 

— Mes galime išplaukti šiandien vakare? 

— Kotaip skubėti? Abdulachas sutiks jus taip šiltai, kaip ir aš sutikčiau, 
jei galėčiau nusivežti jus pas save į Magribą. Tuomet jūs išsivešite malo- 
nius prisiminimus apie mūsų šalį. 

— Aš jums dėkoju. Esu tikras, kad išsivešiu malonius prisiminimus, 
jei ne apie šalį, tai bent apic jus, Mansurai. Dangus buvo man palankus, 
kai aš sutikau jus, ir esu jums labai dėkingas. Bet su mumis sužeistasis... 

— Daktaro manymu, jis greitai mirs... 

— Aš žinau. Bet galbūt jis išgyvens iki Prancūzijos! 

Katrinos širdį užplūdo švelnumas. Ją labai sujaudino toks Arno dėme- 
sys Gotjė. Be abejo, normandas greitai mirs, bet Arno nenorėjo palikti jo 
kūno svetimoje žemėje. Ji pakėlė į vyrą dėkingumo kupinas akis. Minutę 
pamąstęs, Mansuras lėtai ištarė: 

— Jis ilgai negyvens. Bet aš suprantu jus, mano broli! Viskas bus taip, 
kaip jūs norite. Mano laivas išplauks šiandien vakare... Jojamc. 

Jis vėl užšoko ant arklio. Katrina grįžo prie palankino ir ten pamatė, 
kad Gotjė ką tik atgavo sąmonę. Jo kvėpavimas kas minutę darėsi sunkes- 
nis. Atrodė. kad didžiulis jo kūnas sumažėjo. Gotjė veidas, kurį jau 
palytėjo 1.irties angelo šešėlis, pasidarė pelenų spalvos. Bet jis pažino 
Katrną, kai ji pasilenkė prie jo, ir nusišypsojo. 

— Žiūrėk, — tarė ji, atskleisdama užuolaidas. — Štai jūra, kurią tu 
myli ir api< kurią tu man tiek daug pasakojai. Ji padės tau pasveikti. 

Jis papurtė galvą, ir silpna šypsena nuslydo jo blyškiomis lūpomis. 

— Ne taip geriau... aš mirštu! 

— Nekalbėk taip, — užprotestavo Katrina, paskui švelniai pridūrė: — 
Mes rūpinsimės tavimi ir gydysime tave... 

— Ne. Nereikia meluoti. Aš žinau... ir aš džiaugiuosi! Jūs... jūs turite 
pažadėti man vieną dalyką. 

— Viską, ko tu nori. 

Jis pasi-"'nko arčiau jos, o Katrina pasilenkė taip žemai, kad jos ausis 
beveik palietė mirštančiojo lūpas, ir jis sušnibždėjo: 

— Prižadėkite man... kad jis niekada nesužinos to, kas buvo... Kokoje!.. 
Tai įskaudintų jį... o iš jūsų pusės tai buvo... tik gailestis. Negalima versti 
jo kentėti dėl to... 

Katrina išsitiesė ir aistringai suspaudė karštą ranką. 

— Ne! — karštai pasakė ji. — Tai buvo ne gailestis, o meilė! Aš 
prisiekiu tau, Gotjė, viskuo, ką vertinu pasaulyje: aš mylėjau tave tą naktį, 
atsidaviau tau iš visos širdies. Patikėk, — tęsė ji tyliai, — tu padarei mane 
tokią laimingą tą naktį, kad aš vos nelikau tenai, užm'ršusi Granadą... 

Ji nutilo. Neapsakomas džiaugsmas nušvietė iškreiptus Gotjė veido 
bruožus, sušvelnino juos ir suteikė jiems grožio. Jis nusišypsojo kaip 
laimingas vaikas, ir pirmą kartą po tos nakties Kokoje Katrina pamatė tokią 
pat aistrą pilkose jo akyse. 

— Galbūt jūs pasigailėsite to, mano meile, — sušnibždėjo jis, — bet 
ačiū, kad pasakėte man tai! Dabar aš mirsiu laimingas... — Paskui, kadangi 
Katrina norėjo dar kažką pasakyti, jis sušnibždėjo tylesniu ir silpstančiu 
balsu: — Nesakykite nieko daugiau... Dabar palikite mane! Aš noriu 
pasikalbėti su daktaru... man liko nedaug laiko! Sudie, Katrina!.. Jūs — 
vienintelė būtybė pasaulyje, kurią aš mylėjau! 

Atrodė, Katrinos širdis pliš iš skausmo. Akimirką ji pažvelgė į jo veidą 
užmerktomis akimis, kurios gali daugiau niekada neatsimerkti. Ji dar kartą 
pasilenkė ir švelniai, nepaprastai švelniai prigludo lūpomis prie jo sausų 
lūpų. Paskui ji atsigręžė į Mari, sėdinčią tolimame palankino kampe, 
nebylią šio paskutinio susitikimo liudininkę. 

— Aš išeinu. Pašauk Abu... Jis netoli... 

Būrys lėtai traukė keliu į priekį link balto miesto, kur šurmuliavo daug 
žmonių. Matyt, buvo turgaus diena, dėl to neramiame uosto mieste buvo 
daugiau sambrūzdžio ir rūpesčių. Mari linktelėjo ir ėmė šaukti daktarą, o 
Katrina nulipo nuo palankino, norėdama paslėpti iš akių byrančias ašaras. 
Arno jojo už kelių žingsnių prieky, greta Mansuro. Ji pašaukė jį tokiu 
skausmingu balsu, kad jis sustojo kaip įbestas, atsisuko į ją ir pamatęs jos 
gražų veidą, kuriuo sruvo ašaros, 1>.iesė jai ranką. 


— Eikš pas mane! 

Jis pakėlė ją nuo žemės, pasisodino priešais save ir apsivijo rankomis. 
Katrina paslėpė savo veidą prie jo krūtinės ir pravirko lyg vaikas. 

Arno tik paklausė: 

— Tai — pabaiga? 

Ji linktelėjo nepajėgdama kalbėti. 

— Tuomet verk, mano mieloji, — tarė jis, — verk. Visų ašarų pasaulyje 
neužteks apverkti tokio žmogaus. 

Pagaliau jie pasiekė pilną žmonių uostą su daugybe žuvies prikrautų 
prekydėžių; krabų, apelsinų, vaisių, daržovių ir prieskonių pardavėjai 
sėdėjo turkiškai parietę kojas ant žemės šalia savo pilnų maišų ir garsiai 
šaukė žmones prieiti ir pirkti jų prekes. Mansuro kariai tiesė per minią 
kelią palankinui, kuriame gulėjo Gotjė. Jie pasiekė prieplauką ir pamatė 
priekyje keletą didelių prekybinių laivų ir du laivus iš Magribo — jie buvo 
siauri ir baisūs, kaip leopardai, žemai nutūpę tarp griozdiškų prekybinių 
burlaivių. Mansuras parodė į juos: 

— Štai mano laivai... 

Arno nusišypsojo. Jis tik dabar suprato, kad didesnę Mansuro turto dalį, 
be jo nuosavybės paslaptingajame Magribe, jam atnešė piratų laivai. Tai 
buvo medžioklės ir žudynių laivai, ir jis truputį sunerimo pagalvojęs apie 
tai, kad Katrina ir Mari užlips ant vieno iš šių jūrų plėšikų denio. Ar galima 
būti tikram, kad kapitonas, pasijutęs saugus toli nuo kranto, nepasuks savo 
laivo į Aleksandriją arba Kandį, arba Tripolį, kur gražios Vakarų moterys, 
be abejo, atneš gerą pelną ten klestinčiuose vergų turguose! Neišvengiama 
greita Gotjė mirtis daug ką pakeitė. Dabar, kai Abu nutarė grįžti į Granadą, 
Arno ir Žozė bus vieninteliai moterų gynėjai prieš visą komandą... Kai tik 
jie paliks uostą, nė vienas musulmonas nesiims ginti jų nuo Magribo 
piratų. Arno neabejojo, kad Mansuras yra doras, bet vis dėlto piratas — 
tai prie melo ir apgaulės pripratęs žmogus. Šio plėšikų laivo kapitonui 
pakaks pranešti, kad jis atliko savo misiją, ir daugiau niekas neprisimins, 
kokia lemtis ištiko vyrą ir žmoną Monsalvi... 

Paskendęs tokiose mintyse, Arno apkabino Katriną. Bet šį kartą jos 
kūnas buvo nebylus. Apvaliomis iš nuostabos akimis ji stebėjo laivą, kuris 
ką tik įplaukė į uostą, netikėdama, kad mato jį iš tikrųjų, o ne sapne. 

Šis laivas nebuvo panašus į kitus uosto laivus. Ant jo nebuvo trikampių 
burių, kylančių į viršų tarsi iečių smaigaliai, o tik viena keturkampė 
raudonomis ir mėlynomis juostomis dryžuota burė, kurią dabar nuleidinė- 
jo, nes laivą plukdė irklai. Tačiau Katrinos dėmesį patraukė ne burės, o 
vėjuje besiplaikstančios vėliavos laivo pirmagalyje. Vienoje iš jų, žydros 
spalvos su sidabriškais pakraščiais, puikavosi herbas: trys juodos kriauklės 
ir trys raudonos širdys. Katrina gerai žinojo šį herbą. 

— Žakas Keras! — sušuko ji. — Tai jo laivas! 

Arno dabar irgi žiūrėjo į laivą, bet jo nustebęs žvilgsnis buvo nukreiptas 
į kitą vėliavą. Ji buvo ilgesnė ir didesnė už pirmąją. 

— Anžu Lelija, Sicilijos avinėlis, Aragono juostos ir Jeruzalės kryžius! 
— iškvėpė jis. — Karalienė Jolanda... šis laivas tikriausiai veža pasiuntinį. 

Jų širdys iš džiaugsmo pradėjo plakti smarkiau. Šis laivas simbolizavo 
Prancūziją, draugystę, atsidavimą, taurumą... Linksmomis spalvomis švie- 
tė karšta saulė. Šiame laive jie jausis kaip namie... 

— Aš manau, kad jums nereikės duoti mums vieno iš jūsų laivų, — 
tarė Arno Mansurui. — Šis laivas priklauso vienam mūsų draugui, ir 
atrodo, kad jis atvežė mūsų šalies pasiuntinį... 

— Prekybinis laivas, — pasakė ben Zegris su paniekos gaidele balse, 
tačiau tuoj pat pridūrė: — Bet gerai ginkluotas, — kadangi tą akimirką jau 
matėsi šešių patrankų vamzdžiai. 

“Magdalietė" — taip vadinosi laivas — neieškojo prieplaukoje vietos, 
kur galėtų prisišvartuoti. Pasiekęs uosto centrą, laivas išmetė inkarą ir į 
vandenį nusileido nedidelė valtis. Ištisa armija oficialių asmenų ir žioplių 
su turbanais grūdosi prieplaukoje; visi laukė atplaukiančios valties. Šis 
žmonių srautas, kuriame grūdosi, spaudėsi ir dėl geresnės stebėjimo vietos 
kovojo žmonės, prarijo Mansuro būrį ir palankiną. 

Valtis greitai artėjo prie kranto. Joje, be irkluotojų, buvo trys žmonės, 
vienas iš jų — su turbanu. Bet Katrina jau pažino Žaką Kerą. Dar nespėjus 
Arno sustabdyti jos, ji nušoko nuo balno ir puolė per minią, taip įnirtingai 
braudamasi ir darbuodamasi alkūnėmis, kad žmonės turėjo praleisti ją. Jai 
pavyko prisibrauti iki vandens tą akimirką, kai valtis priplaukė. Vos tik 

Žakas Keras nušoko ant kranto, Katrina beveik įkrito jam į glėbį, juokda- 
masi ir kartu verkdama. 

Pirmą akimirką jis nepažino jos ir norėjo atstumti šią “musulmonę", 
pakibusią jam ant kaklo, bet pažvelgė jai į veidą ir staiga išblyško. 

— Katrina! — sušuko jis nustebęs. — Negali būti! Tai iš tiesų jūs? 

— Taip, taip, mano drauge, tai aš... ir aš tokia laiminga, kad vėl matau 
jus! Didysis Dieve, tikriausiai pats dangus atsiuntė jus čia! Tai per daug 
nuostabu, per daug neįtikėtina, per daug... 

Ji beveik nesuprato, ką kalba. Ji buvo taip susijaudinusi, kad ir stipriau- 
sia galva galėjo apsvaigti. Bet dabar jau Arno su arkliu prasiskverbė pro 
minią. Jis nušoko ant žemės ir taip pat puolė į Žako Kero glėbį. Gerasis 
pirklys nustebo pamatęs, kad jį apglėbė karys mauras. Bet čia jis pažino 
Ji. 

— Ir mesiras Arno! — sušuko jis. — Kokia nepaprasta sėkmė! Tik 
pamanykite, aš radau jus vos išlipęs į krantą! Ar jūs žinote, kad mano 
misija čia dabar baigta? 

— Ką tai reiškia? 

— Kaip jūs manote, kodėl aš čia? Aš atplaukiau ieškoti jūsų. Jūs 
pastebėjote karaliaus herbą ant laivo? Aš — hercogienės karalienės pa- 
siuntinys ir atvykau pareikalauti iš Granados kalifo, kad jis atiduotų grafą 
Monsalvi ir jo žmoną... mainais į vieną narsiausių musulmonų karo vadų, 
kuris, jo nelaimei, buvo pagrobtas Provanso krante. Komercinis sandėris... 

— Bet jūs rizikavote gyvybe! — pasipiktino Katrina. 

— Vargu, — šypsodamasis atsakė Žakas K eras. — Mano laivas gerai 
apginkluotas, o šių šalių žmonės pagarbiai elgiasi su pasiuntiniais, be to, 
jiems rūpi prekyba. Nuo to laiko, kai aš leidausi į Viduržemio jūrą kautis 
su bangomis ir prekiauti, viskas klostėsi sėkmingai. 

Trys draugai netvėrė džiaugsmu, kad vėl surado vieni kitus. Jie juokėsi 
ir kalbėjo tuo pat metu, visai užmiršę aplinkinius. Jų klausimai pylėsi 
vienas po kito taip greitai, kad nebuvo laiko atsakyti, bet vis tizk jie norėjo 
žinoti viską ir tuojau pat. Tačiau pirmoji atsikvošėjo Katrina. Jos žvilgsnis 
nuslydo pro Arno ir Žaką Kerą, kurie susijaudinę dar kažką tebešūkčiojo, 
ir įsmigo ten, kur stovėjo palankinas. Iš už užuolaidų neramiai kaišiojo 

galvą Abu al Chairas. Ji pasijuto esanti kalta supratusi, kad sujaudinta 
susitikmo akimirką užmiršo savo mirštantį draugą. 

— Žakai! — maldaujamu balsu sušuko ji. — Jūs turite paimti mus iš: 
čia tuoj pat... tuojau! 

— Kodėl? 

Ji paaiškino, ir džiaugsmas išblėso įdegusiame pirklio veide. 

— Vargšas Gotjė, — ištarė jis, — vis dėlto jis pasirodė esąs mirtingas! 
Tiesą pasakius, aš niekada tuo nepatikėčiau. Mes tuoj pat įkelsime jį į laivą, 
kad jis galėtų praleisti ten paskutines savo akimirkas... medinis denis 
geriau nei šita svetima žemė! 

Jis atsisuko į savo bendrakelcivius — neaukštą gyvo veido jaunuolį, 
kuris, sprendžiant iš kabančio prie diržo krepšelio rašymo reikmenims ir 
pergamento ritinėlio, buvo sekretorius, ir į karį su turbanu, kuris stovėjo 
tylėdamas, nejudrus ir aiškiai abejingas tam, kas darėsi priešais jį. 

— Jūs sugrįžote į namus, Ibrahimai! Nėra reikalo daugiau aptarinėti 
jūsų išvadavimo sąlygų, nes aš jau radau savo draugus. Dabar jūs laisvas. 

— Ačiū jums už gerumą, mano drauge. Aš žinojau, kad man nėra ko 
bijoti jūsų: jūs buvote toks kalėjimo prižiūrėtojas, kokį nedaugeliui belais- 
vių pasisekė sutikti. Todėl aš be baimės plaukiau su jumis. 

— Jūs davėte žodį, kad nebandysie bėgti, ir aš pasitikėjau jumis, — 
tarė pirklys. — Sudie! 

Belaisvis žemai nusilenkė ir skubiai dingo minioje. Mansuras ir jo 
žmonės dabar stumdė minią, tiesdami kelią palankinui. Žako Kero jūrei- 
viai negaišdami laiko nešė mirštantįjį, kuris buvo jau be sąmonės. Skaisti 
saulė apšvietė paliegusį veidą, įkritusius skruostus dengė mirties šešėlis, 
ir žmonės žiūrėjo į jį su prietaringa pagarba. Jūreiviai paguldė Gotjė į valtį, 
Abu atsisėdo užpakaly. 

— Aš liksiu su jumis iki pabaigos, — tarė jis. — Juk jūs nesirengiate 
išplaukti tuoj pat? 

— Ne, — atsakė Žakas Keras. — Ne anksčiau kaip poryt. Jeigu jau aš 
čia, tai noriu pasinaudoti šia galimybe ir prikrauti į laivą šilko, prieskonių 
ir odos su aukso įspaudais. 

Katrina vos susilaikė nenusišypsojusi. Nors Žakas Keras, be abejo, 
atvyko čia ieškoti jų ir nors jis plaukė su pasiuntinio vėliava, niekas 
negalėjo nustelbti jo — verslininko, azarto. Ši kelionė būtų tuščias laiko 
gaišimas, jeigu į ją būtų leistasi tik draugystės vardan... 

Kol nedidelė valtis su Gotjė ir Abu plaukė prie laivo, o paskui turėjo 
grįžti ir paimti likusius, ir kol Arno atsisveikindamas kalbėjosi su Man- 
suru, Katrina atsigręžė į Žaką ir paklausė: 

— Dabar, mano drauge, papasakokite, kaip jūs sužinojote, kad mes čia. 

— Tai ilga istorija. Bet, dviem žodžiais, kad mes esame čia, jūs turite 
dėkoti savo senai draugei poniai de Šatovilen. Jūs palikote ją kalnuose, bet 
ji liko ten su mesiro Arno ginklanešiu ir nesunkiai sužinojo iš jo tiesą. Ji 
tuoj pat puolė pas hercogienę karalienę ir viską jai papasakojo. Karalienė 
Jolanda pasikvietė mane, ir mes drauge suplanavome šią kelionę. 

— Neįtikėtina! — sušuko Katrina nustebusi. — Tik pamanykite, kad 
tai — ta pati Ermengarda, kuri norėjo prievarta nusiųsti mane pas hercogą! 

— Ji norėjo tai padaryti, kol tikėjo, kad tai bus jums užvis geriausia. 
Kai suprato, kad jūs esate tvirtai pasiryžusi surasti mesirą Arno... ji nutarė 
padėti jums. Ji labiausiai už viską pasaulyje nori, kad jūs būtumėte 
laimingi, ir jūs negalite įsivaizduoti, ką ji man surengė prieš iškeliaujant. 
Man buvo labai sunku nepaimti jos su savimi! 

— Brangioji Ermengarda, — pasakė Katrina, sujaudinta šio 
pasakojimo. — Ji nuostabi moteris. Bet koks pramuštgalviškas 
sumanymas! Kaip ji galėjo būti tikra, kad aš rasiu Arno ir kada nors 
pasieksiu Granadą! 

Žakas Keras gūžtelėjo pečiais ir ironiškai nusišypsojo: 

— Aš manau, ji gerai pažįsta jus. Jeigu jūsų vyras būtų nelaisvėje 
pačiame Afrikos centre, jūs vis tiek rastumėte būdą išgelbėti jį. Nors, 
žinoma, tada man tektų atlikti ilgesnę kelionę, — pridūrė jis. 


Gotjė numirė tamsiausią nakties metą, prieš saulės tekėjimą. Jis gulėjo 
ant viršutinio denio, ten, kur jį paguldė Žakas Keras. Jo veidas buvo 
nukreiptas į tolimas jūras, kurių jis jau niekada neperplauks. Priešmirtinė 
agonija buvo baisi. Sužeisti jo plaučiai sunkiai gaudė orą, ir tik nepaprastas 

milžino kūno sudėjimas, jo galinga jėga pratęsė šią beviltišką ir alinančią 
dvikovą su mirtimi ir todėl jo mirtis buvo dar sunkesnė. 

Katrina, Arno, Abu al Chairas, Žozė, Mari ir Žakas buvo šalia, jie 
liūdnai ir beviltiškai stebėjo šias paskutines įnirtingas grumtynes — neat- 
gaudamas sąmonės Gotjė kovojo dėl gyvenimo, kuris jau nusigręžė nuo 
jo. Pavargę ir sugniužę jie meldėsi, kad mirtis surakintų šias kenčiančias 
lūpas, iš kurių veržėsi žodžiai nesuprantama kalba, — normandas siuntė 
prakeiksmus ir maldas paslaptingiems šiaurės dievams, kuriuos jis visą 
gyvenimą garbino. į 

Pagaliau pasigirdo priešmirtinis švogždimas, ir milžino kūnas nurimo. 
Dabar, kai nebesigirdėjo sunkaus jo kvėpavimo, užgriuvusi tyla atrodė 
baisi. Laivas, lengvai sūpavęsis ant inkaro, tarsi lopšys kančiose mirštan- 
čiam milžinui, kraupiai sugirgždėjo, ir šaižus žuvėdrų klyksmas pakartojo 
Šį garsą. 

Tada Katrina suprato, kad viskas baigta. Užgniaužusi raudą, ji atsargiai 
palietė dviem pirštais Gotjė vokus ir amžiams užspaudė plačiai atvertas 
savo draugo akis. Paskui ji atsigręžė į Arno, kuris tvirtai prispaudė ją prie 
savęs, ir ji paslėpė ant jo krūtinės savo užverktą veidą. Žakas kostelėjo, 
mėgindamas nuvyti jaudulį. 


— Kai patekės saulė, mes palaidosime jį jūroje, — tarė jis. — Aš 
perskaitysiu maldą. 


— Ne, — nutraukė jį Abu al Chairas. — Jis prašė mane palaidoti jį. 
Nereikia maldų. Aš jums pasakysiu, ką reikia padaryti. 


— Tuomet eime su manimi. Mes duosime nurodymus jau dabar. 


Vyrai nuėjo, ir Katrina girdėjo Žako balsą, kai jis ant paskuigalio denio 
davė nurodymus, kuriuos lydėjo jūreivių kojų tapsėjimas. Ji pažvelgė į 
savo vyrą. Katrina ir Arno stovėjo prie Gotjė mirties guolio. Jie atsiklaupė 
ir iš visos širdies meldėsi gailestingajam Dievui, kuriuo šis geras žmogus 
niekada netikėjo. Tylėdami priėjo Žozė '* Mari ir atsiklaupė kitoje kūno 
pusėje... Katrina pastebėjo, kad paryžiečio akys buvo pilnos ašarų, bet jis 
vis tiek nepaleido mažytės Mari rankos. 

Katrinai šovė į galvą, kad gal tai naujos laimės pradžia ir šie tokio 
skirtingo likimo žmonės dabar surado vienas kitą. Pasigirdo rūstus Arno 
balsas. Jis meldėsi už mirusiojo vėlę, ir Katrina prisijungė prie jo. 


Po trijų valandų visa laivo komanda nejudėdama stovėjo ant tiltelio, o 
Arno de Monsalvi, gedulingai skambant laivo varpui, pradėjo keistą 
ceremoniją, kaip jam buvo nurodęs Abu al Chairas. Laivas lėtai plaukė iš 
uosto į jūrą, vilkdamas burlaivį. Valtis buvo išklota šiaudais, ant kurių 
gulėjo bure uždengtas normando kūnas. Kai jie išplaukė į atvirą jūrą, 
Monsalvi įšoko į valtį ir iškėlė burę, kurią iškart išpūtė vėjas. Paskui jis 
sugrįžo į “Magdalietę" ir perpjovė virvę, kuria valtis buvo pririšta prie 
laivo. Valtis šovė į priekį, tarsi pastūmėta nematomos rankos, ir netrukus 
aplenkė galerą, kurios irkluotojai sėdėjo nejudėdami. Kurį laiką žmonės 
laivo denyje žiūrėjo, kaip valtis su milžino kūnu įgauna greitį. Paskui Arno 
paėmė iš Abu rankų didelį lanką, įdėjo degančią strėlę ir įtempė templę... 

Strėlė pasiekė valtį ir dingo šiauduose, kuriuos tuoj pat apėmė liepsna. 
Kūną apsiautė ugnies skraistė, o vėjas, kurstydamas laidotuvių laužą, lėtai 
stūmė valtį į jūrą. 

Arno numetė lanką ir pažvelgė į Katriną, kuri tylėdama stebėjo šią 
keistą ceremoniją. Ji pamatė, kaip tamsiose vyro akyse sužibėjo ašaros. 
Arno kimiai ištarė: 

— Taip į gyvatės galvą panašių laivų kapitonai gulbių keliu iškeliau- 
davo į amžinybę. Paskutinysis vikingas palaidotas taip, kaip jis norėjo... 


Kitą dieną auštant raudonai mėlyną “Magdalietės" burę išpūtė gaivus 
ryto vėjas, ir Žako Kero galera didingai pajudėjo iš vietos. Katrina stovėjo 
prisiglaudusi prie Arno po apsiaustu, kuris apsiautė juos abu, ir žiūrėjo, 
kaip baltas, žalumoje skendintis miestas dingsta iš akių, vis dar tikėdamasi, 
kad triukšmingoje minioje ant kranto paskutinį kartą šmėkštelės Abu al 
Chairo turbanas. 

Jai širdį spaudė išsiskyrimas su antruoju draugu taip greitai po Gotjė 
mirties 'i jautė, kad yra skolinga Abu už savo naujai surastą laimę. Ji 

bandė pasakyti jam apie tai, bet mažasis daktaras nutraukė ją miglotais 
žodžiais: 

— Išminčius pasakė: “Išsiskyrimas duotas tik tiems, kurie nemoka 
mylėti. Jei atsibudęs tu užmirši viską, ką sapnavai, tai buvo blogas sapnas" 
Gal kada nors aš ateisiu ir pasibelsiu į jūsų duris. Man dar reikia ištyrinėti 
daug jūsų keistos šalies papročių! 

Jis apsisuko ir nuėjo, neištaręs daugiau nė žodžio. 

Kai jau nebebuvo į ką daugiau žiūrėti, kai iš miesto neliko nieko, tik 
balta dėmė, kurioje vos vos spindėjo auksiniai mečečių stogai, Katrina 
atsisuko į atvirą jūrą. Laivas skrodė žydras gelmes. Toli horizonte jūros 
žydruma susiliejo su dangaus žydruma. Virš galvos skraidė baltos žuvėd- 
ros. Kažkur ten, už tos begalinės platybės, buvo Prancūzija, gimtoji žemė, 
Mišelio juokas, geras Saros veidas, Monsalvi žmonių gyslotos rankos ir 
ištikimos akys. Katrina pamatė, kad Arno irgi žiūri į horizontą. 

— Mes plaukiame namo, — sušnibždėjo ji. — Kaip tu manai, ar šį 
kartą — visam laikui? 

Jis ironiškai nusišypsojo jai. 

— Mylimoji! Ponia Monsalvi nuėjo pakankamai sunkų kelią. Gerai 
pažiūrėk į šį. Aš manau, jis bus paskutinis... 

Vėjas pūtė smarkiau, laivas pakėlė visas bures, o paskui, tarsi iš 
nelaisvės "ištrūkęs paukštis, pasileido pirmyn. “Magdalictė" išplaukė į 
atvirą jūrą. 

Epilogas 


Šešioliktas skyrius 


Meilės metas 


Nuo pat aušros du bendruomenės broliai skambino didžiuoju Monsalvi 
abatijos varpu, kurio linksmas skambėjimas žadėjo laimingą dieną. Kol 
baigėsi iškilmingos mišios, jie taip pavargo, kad abatas Bernaras turėjo 
atsiųsti jiems pastiprinimą: jie nepajėgė daugiau suduoti nė vieno smūgio, 
nors nickada gyvenime dar nesijautė tokie laimingi. Tuo metu nuo aukštų 
tvirtovės vartų skambėjo pergalingi fanfarų garsai. 

Praėjo trys dienos nuo to laiko, kai didelė raitelių, vežimų, neštuvų, 
ginkluotų karių, pažų ir tarnų procesija pasirodė prie didelės naujos pilies 
vartų; balti pilies bokštai kilo aukštai virš visos vietovės. Visame kaime 
buvo sujudimas. 


Kalbėjo, kad Sara, kuri pilyje vadovavo tarnams, kambarinėms ir 
virėjams, buvo pasidavusi panikai, nors ir turėjo didelę patirtį; galiausiai 
ji buvo priversta sutikti panaudoti abatijos prieglaudą ir net kelis kaimo 
namus visiems atvykusiems apgyvendinti. Bet dabar viskas buvo sutvar- 
kyta, ir puikioje procesijoje, kuri nenutrūkstamu srautu plaukė iš bažny- 
čios į pilį, viešpatavo laimė. Visas kaimas nuo akmenų grindinio iki 
kaminų buvo išpuoštas. Jo gyventojai ištraukė iš kraitinių skrynių įvarias- 
palvius audinius ir išpuošė jais, taip pat gėlėmis ir skaisčiais rudens lapais. 
savo namus. Visi apsirengė geriausiais šventiniais plonos vilnos ir tankios 
drobės drabužiais. Kepurės šauniai kėpsojo ant vyrų galvų, o moteriškos 
drobinės kepuraitės, tokios gražios ir lengvos, atrodė tuoj tuoj nuskris. 
Jaunos merginos įsipynė į plaukus naujus kaspinus, o jaunikaičiai pakreipė 
kepures ant ausies ir švelniai žvilgčiojo į drauges, o tai reiškė, kad 

pasibaigus šokiams nemažai jaunų porų nemačiomis dings artimiausiame 
miške. 

Žodžiu, tai buvo geriausia diena Monsalvi per keletą pastarųjų savaičių. 
Žmonės vienu metu šventė vėl sugrįžusius gerus laikus, naujos pilies 
statybų pabaigtuves, grafo ir grafienės Monsalvi sugrįžimą į savo dvarą ir 
pagaliau Izabelės, mažos dukrelės, ką tik gimusios Katrinai de Monsalvi, 
krikštynas. 

Visi aplinkinių vietovių kilmingi žmonės atvyko į iškilmes. Kaimo 
gyventojai su pagarba rodė vieni kitiems dvariškius ir didikus, atvykusius 
pasveikinti mažo miestelio valdovų. Karaliaus kapitonai irgi su entuziaz- 
mu atvyko atšvęsti senojo ginklo draugo sugrįžimo — juk visus tuos metus 
jie laikė jį mirusiu. Bet didžiausią susidomėjimą kėlė šaunios procesijos 
priekyje žengiantys krikšto tėvai; jie ėjo iškart po Saros, apsirengusios 
avietinės spalvos aksominiais drabužiais su Briuselio nėriniais; Sara išdi- 
džiai nešė ant rankų kūdikį. Priartėjus krikštatėviams, visi Monsalvi 
gyventojai priklaupė ant vieno kelio, truputį sumišę ir susijaudinę, bet 
svarbiausia — nepaprastai išdidūs dėl to, kad jų mažam miesteliui buvo 
suteikta tokia garbė. Ne kasdien pasitaiko galimybė pasveikinti Prancūzi- 
jos karalienę ir konetablį Overnės širdyje! Juk krikštamote buvo ne kas 
kita, o karalienė Jolanda Anžujietė, graži ir didinga su spindinčia karūna 
ir auksu siuvinėtu juodu šydu, o krikšto tėvas buvo grafas de Rišmonas, 
apsirengęs auksu siuvinėtais mėlyno aksomo drabužiais. Jis vedė karalienę 
už parankės kilimu, kuris buvo ištiestas ant kelio, o po jų kojomis be 
paliovos krito gėlių žiedlapiai ir lapai, kuriais juos apipylė merginos 
Krikšto tėvai sveikino žmones ir šypsojosi atsakydami į miestelio gyven- 
tojų sveikinimus. 

Toliau ėjo ponia de Rišmon, apsupta damų. Tai atrodė tarsi judantis 
grakštus įvairiaspalvių smailių kepuraičių miškas. Iškart po damų ėjo 
didikai išdidžiai pakeltomis galvomis. Žmonės rodė į garsųjį La Girą, kuris 
stengėsi atrodyti malonus, ir į puikųjį Žaną de Ksantrajų, apsirengusį 
prabangiais žalio aksomo drabužiais, papuoštais auksinėmis juostomis. 
Bet iš visų gražiausia — ir čia visų Monsalvi gyventojų nuomonės sutapo 
— buvo Katrina. 

Per tuos kelis mėnesius, kai ji sėkmingai parsivežė mesirą Arno atgal 
į jo tėvų žemę, Katrinos grožis pražydo kaip niekada ir pasidarė toks 
tobulas, kad kiekvienas jos judesys buvo tarsi poema, o šypsena žavėjo. 
Laimė tiko prie jos veido! Su savo mėlyna, auksu papuošta suknele, su 
muslino šleifu, kuris krito žemyn nuo jos kepuraitės, ji panėšėjo į fėją... Ji 
buvo nuostabiausia iš visų moterų, ir mesiras Arno, kuris išdidžiai vedė ją 
po ranka, buvo tvirtai tuo įsitikinęs. Pats jis vilkėjo juodo aksomo kostiu- 
mu, kurio vienintelė puošmena buvo sunki rubinų grandinė; atrodė, tarsi 
jis savo kukliais drabužiais norėjo paryškinti savo žmonos grožį. Gerašir- 
džiai valstiečiai buvo sujaudinti matydami, kaip Katrina ir Arno stengėsi 
pažvelgti vienas kitam į akis ir šypsojosi tarsi jaunavedžiai. 

Katrina niekada gyvenime nebuvo tokia laiminga kaip dabar. Ši 1435 
metų spalio diena buvo nuostabiausia diena jos gyvenime, nes visi, kuriuos 
ji mylėjo, buvo šalia. Leisdamasi girliandomis papuošta Monsalvi gatve, 
tvirtai laikydama vyro ranką savojoje, ji galvojo apie tai, kad jos motina, 
su kuria ji taip džiaugsmingai susitiko po tiek išsiskyrimo metų, laukia jos 
pilyje. Ten pat buvo ir dėdulė Matjė, labai pasenęs, bet vis dar žvalus. 
Atvažiavęs iš Burgundijos į Monsalvi, jis leido dienas, visą laiką greitais 
žingsniais vaikštinėdamas po apylinkes, lydimas seno valdytojo Saturne- 
no, kuris tapo neatskiriamu jo draugu. Tik Katrinos sesuo Loiza neatva- 
žiavo, nes vienuolyne gyvenanti vienuolė daugiau nepriklausė šiam 
pasauliui. Bet Katrinos sesuo — naujoji benediktinų ordino Tartoje abatė 
— per pasiuntinį atsiuntė savo palaiminimą kūdikiui.. 

— Apie ką tu galvoji? — šypsodamasis paklausė Arno. 

— Apie viską... apic mus! Ar tu galėjai kada nors patikėti, kad mes 
būsime tokie laimingi? Mes turime viską: laimę, gražius vaikus, nuosta- 
bius draugus, šeimą, pagarbą... ir net didelį turtą... 

Už tai jie buvo dėkingi Žakui Kerui. Įplaukos už pasakišką juodąjį 
briliantą atnešė sutuoktiniams Monsalvi didžiulį turtą. Karštai įgyvendin- 
damas savo grandiozinį planą — atstatyti šalį — kailių pirklys iš Buržo, 
kuris netrukus taps Prancūzijos valstybės iždininku, rado laiko šimteriopai 
atsilyginti savo draugams už tą paramą, kurios jis sulaukė iš jų sunkiomis 
dienomis. 

— Ne, niekada nebūčiau patikėjęs, kad tai įmanoma, — atvirai prisi- 
pažino Arno. — Bet argi tu nemanai, kad mes to nusipelnėme, brangioji? 
Mes tiek daug kentėjome, ypač tu... 

— Aš niekada net negalvojau apie tai. Gailiuosi tik vieno: kad tavo 
motina, ponia Izabelė, ne su mumis... 

— Ji danguje. Aš esu tikras, kad ji mato ir girdi mus iš tos paslaptingos 
šalies, kur ji vėl susitiko Gotjė... be to, mes turime gyvą jos įkūnijimą! 

Tai buvo tiesa. Mažoji Izabelė nė trupučio nepanėšėjo į savo motiną. 
Jos buvo kaip senelės žydros akys, ryškus profilis, būdingos visai Mon 
salvi šeimai, ir juodos tėvo garbanos. Anot Saros, ji, matyt, paveldėjo ir 
jo ūmų nesuvaldomą charakterį. 

— Kai jai tenka bent sekundę palaukti pieno, — apsimestinai dūsavo 
čigonė, dabar tapusi guvernante, — nuo jos riksmo dreba sienos. 

Dabar jaunoji Izabelė šnopavo ant gerosios moters rankų, įsikniaubusi 
į puošnių drabužių šilką ir nėrinius. Obojų, trimitų ir fleitų garsai, matyt, 
nė trupučio netrikdė kūdikio. Ji gulėjo laikydama Saros pirštą savo mažyte 
rankute ir, atrodė, būtų sau saldžiai miegojusi net griaudėjant patrankų 
salvėms. 

Ir štai procesija iškilmingai įžengė į vidinį pilies kiemą, kur tarnai, 
kariai ir kambarinės laukė šeimininkų ir svečių, norėdami atiduoti jiems 
pagarbą. Vos tik pilies kieme pasirodė Izabelė, prie jos pripuolė dviese: 
mažas, kokių trejų metų berniukas auksiniais plaukais, spindinčiais saulė- 
je, ir didelė apkūni sena dama, apsirengusi avietinės spalvos paauksuota 
suknele. Mažąją Izabelę pasitiko jos brolis Mišelis ir garbės krikštamotė 
Ermengarda de Šatovilen. 

Nepaisydama pagarbaus, bet kieto Saros prieštaravimo, protestuojan- 
čių Mišelio riksmų — jis irgi norėjo palaikyti mažąją sesutę, — Ermen- 
garda sugriebė kūdikį ir nunešė savo klykiantį grobį į didžiulę baltą salę, 
apkarstytą gobelenais, kur jau buvo padengtas stalas. Kiti svečiai nuėjo 
įkandin krikšto tėvų, ir pilį pripildė šauksmai, juokas ir liutnių muzika. 

Kai daugybė patiekalų — įdaryti pyragai, elniena, žuvis, povai su 
visomis savo plunksnomis, retais prieskoniais paskaninta šerniena su 
obuoliais ir migdolais, — kai visa tai dingo nuo stalo, tarnai atnešė tortus, 

cukrintinius, nugą ir visokių kitokių saldumynų, taip pat Ispanijos ir 
Malvazijos vyno. Tą akimirką pakilo Ksantrajus ir paprašė tylos. Laiky- 
damas vienoje rankoje žaižaruojančią taurę, jis pasveikino karalienę ir 
konetablį, o paskui kreipėsi į šeimininkus: 

— Mano bičiuliai, — tarė jis skambiu balsu, — karalienei ir ponui 
konetabliui leidus, aš džiaugiuosi galėdamas jums pasakyti, kad mums 
didelė laimė dalyvauti Monsalvi atgimimo šventėje, kuri sutapo su Pran- 
cūzijos atgimimu. Karas baigiasi, ir anglai bėga. Sutartis, kurią mūsų 
karalius ką tik pasirašė Arase su Burgundijos hercogu, galbūt nėra ideali, 
bet svarbi bent jau tuo, kad ji reiškia žiauraus karo tarp draugiškų šalių 
pabaigą. Daugiau nėra armanjakų ir burgundų, yra tik ištikimi karaliaus 
Karolio nugalėtojo valdiniai — tesaugo jį Viešpats sveiką ir stiprų! 

Čia Ksantrajus padarė pauzę, ko! nutilo plojimai. Jis greitai apsižvalgė 
aplinkui, ir rudos jo akys sublizgėjo, kai jis pamatė besišypsančius Katriną 
ir Arno, kurie sėdėjo susiėmę už rankų. 

— Arno, mano broli, — tęsė Ksantrajus, — mes manėme, kad neteko- 
me tavęs, bet tu grįžai, ir tai puiku. Nekalbėsiu, kokic mano jausmai Arno, 
jis žino apie tai... Bet tau, Katrina, kuri nepabijojai baisios rizikos ir pavojų, 
išplėšei savo mylimąjį iš mirtics nagų, kuri narsiai koveisi gindama 
Monsalvi garbę, ir pasiekei, kad krito mūsų piktasis genijus la Tremujis, 
kuri padėjai mums baigti Mergelės Žanos iš Domremi darbą, tau aš noriu 
pasakyti, kad mes visi mylime tave ir tavimi didžiuojamės. Mes džiaugia- 
mės, kad šiandien esame tavo svečiai. Nedaug vyrų galėtų prilygti tau 
narsumu ir nedaug vyrų galėtų likti ištikimi savo meilei, kuri liepsnoja 
tavo širdyje visus tuos metus. Tamsos metai, kuriuos jūs, Katrina ir Arno, 
per daug gerai prisimenate, jau praeityje. Priekyje jūsų laukia ilgas gyve- 
nimas, kupinas meilės ir laimės... jūs turite išauginti naują Monsalvi kartą! 
O dabar, ponios ir ponai, aš prašau jus atsistoti ir išgerti už Katrinos ir 
Arno de Monsalvi laimę. Būkite laimingi, ir tegyvuoja šauniausias iš 
riterių ir gražiausioji krikščionių pasaulio moteris! 

Audringi plojimai, pratrūkę po paskutinių Ksantrajaus žodžių, nuaidėjo 
po naujosios pilies skliautais, ir džiaugsmingi kaimiečių šauksmai apačio- 
je pritarė jiems. Akimii „4 mažas miestelis—tvirtovė pavirto į vieną garsų 

meilės ir džiaugsmo šauksmą. Iš susijaudinimo išblyškusi Katrina pamė- 
gino atsistoti ir atsakyti, bet jai pakirto kojas, ir ji atsirėmė į Arno petį, kad 
nenugriūtų. 

— O, to jau per daug, — ištarė ji. — Kaip galima būti tokiai laimingai 
ir nenumirti iš džiaugsmo? 

— Manau, kad tu greitai priprasi prie to! — juokdamasis atsakė Arno. 


Puota baigėsi vėlai naktį, ir Katrina su Arno pagaliau pasiekė kambarį, 
kurį jie išsirinko sau pietiniame bokšte. Visoje pilyje išvargę tarnai mie- 
gojo ten, kur juos įveikė nuovargis. Karalienė ir konetablis jau seniai 
pasitraukė į savo kambarius, bet tai šen, tai ten tolimuose pilies kampe- 
liu. se nepataisomi lėbautojai dar tebesilinksmino. Vidiniame pilies kieme 
aplink baigiančius degti laužus vis dar šoko ir dainavo. 

Katrina buvo pavargusi taip pat kaip ir visi, bet ji nenorėjo miegoti. Ji 
buvo per daug laiminga ir nenorėjo, kad ši diena baigtųsi. Sėdėdama šalia 
didelės lovos, užtiestos mėlyna Damasko antklode, ji žiūrėjo, kaip Arno 
be jokių ceremonijų išprašo tarnaites. 

— Kodėl tu išvijai jas? — paklausė ji. — Aš niekaip nesugebėsiu išlįsti 
iš šitos suknelės. 

— Su tavimi esu aš, — tarė Arno šypsodamasis. — Pažiūrėsim, ar aš 
gera kambarinė. 

Arno nusirengė liemenę ir atsainiai sviedė ją į kambario kampą. Paskui 
pradėjo traukyti smeigtukus, kuriais buvo pritvirtintas aukštas smailas 
Katrinos galvos apdangalas prie šukuosenos. Jis tai darė taip švelniai ir 
mikliai, kad ji nusišypsojo. 

— Iš tavęs bus nuostabi kambarinė. Tu — kaip Sara. 

— Palauk, tai dar ne viskas, ką aš moku. Atsistok... 

Ji pakluso ir parodė jam kaspinus ir kabliukus, kuriuos jis turėjo atrišti 
arba atkabinti, kad galėtų nuvilkti nuo jos suknelę. Bet Arno paėmė už 
suknelės iškirptės ir patraukė ją žemyn su tokia jėga, kad ji perplyšo nuo 
viršaus iki apačios kartu su puikiu batisto sijonu. Katrina liko nuoga, tarsi 
ką tik gimusi, tik su žydromis šilkinėmis kojinėmis. Ji pasipiktinusi 
sušuko: 

— Arno! Tu iš proto išėjai.. tokia graži suknelė! 

— Taip, bet tu daugiau niekada jos neužsivilksi. Šiandien mūsų triumfo 
diena: saugok šią suknelę kaip atminimą, kaip suvenyrą. Be to, — pridūrė 
jis apkabindamas ją, — su šia suknele iš tiesų būtų reikėję pernelyg ilgai 
terliotis. 

“Suvenyras" nukrito ant grindų, ir Katrina, su pasitenkinimu atsidususi, 
pasidavė. 

Arno lūpos buvo šiltos. Nuo jo truputį trenkė vynu, bet nė kick ne 
daugiau negu paprastai, ir tai kėlė Katrinos geismą. Arno bučiniais sten- 
gėsi sužadinti jos aistrą, kuri pavers ją į begėdišką, nesutramdomą bak- 
chantę. Jis apglėbė Katriną viena ranka, o kita lėtai glostė jos nugarą, 
klubus, paskui jo ranka slystelėjo aukštyn prie krūtinės, o paskui žemyn, 
lygiu pilvo apvalumu... 

— Arno, — sušnibždėjo Katrina, — prašau... 

Jis abiem rankom apglėbė jos galvą, ir jo rankos paskendo ilguose 
šilkiniuose plaukuose. 

— Kas, mano mieloji? Tu prašai mano glamonių. Aš padovanosiu tau 
jas dabar. Aš mylėsiu tave, brangioji, kol tu nepaprašysi pasigailėjimo... 
Aš noriu tavęs taip, tarsi tu nebūtum pagimdžiusi man dviejų vaikų. 

Jis stumtelėjo ją, ir Katrinos keliai sulinko. Ji nusileido priešais jį ant 
didelio meškos kailio prie židinio. Arno tvirtai apglėbė ją. 

— Dabar tu mano belaisvė ir niekada nepabėgsi nuo manęs! 

Katrina apsivijo rankomis vyro kaklą ir surado jo lūpas savosiomis. 

— Aš nenoriu bėgti nuo tavęs, brangusis. Mylėk mane, mylėk, kol aš 
tapsiu dalele tavęs, kol mes susiliesime į vieną būtybę. 

Ji pamatė priešais save juodbruvą veidą, kuriame švietė geismas ir 
meilė. Katrina prisispaudė prie Arno taip, kad jis jautė visą jos kūną, ir 
ilgai vienintelis garsas, girdimas dideliame šiltame kambaryje, buvo švel- 
nios moters dejonės meilės guolyje. 

Vėliau, pertraukoje tarp glamonių, kai Arno užsnūdo, Katrina staiga 
paklausė: 

— Ką tau pasakė La GCiras puotos metu? Tai tiesa, kad tau reikės išvykti 
pavasarį, grįžti į karą? 

Jis pramerkė vieną akį, gūžtelėjo pečiais ir užsitraukė ant jų meškos 
kailį. 

— Anglai dar tebelaiko užėmę keletą mūsų tvirtovių. Kol jie tebėra čia, 
mes turime kautis... 

Katrina staiga pajuto, kad ją vėl užvaldė sena baimė, kuri taip dažnai 
kamavo ją praeityje. Negi viskas prasidės iš pradžių? 

— Aš nenoriu, kad tu išvažiuotum, nenoriu, kad tu vėl paliktum mane. 
Aš susigrąžinau tave ir noriu išsaugoti... 

Ji apglėbė Arno rankomis kaip vaiką lyg bijodama, kad jis tuojau dings. 
Bet jis švelniai paglostė jos skruostą ir pabučiavo ją. Ji pamatė, kaip 
tamsoje sublizgėjo balti Arno dantys, ir suprato, kad jis šypsosi: 

— Negi tu manai, kad aš noriu vėl palikti tave ir leisti naktis be tavęs, 
tavo akių, tavo kūno? Bet aš — kareivis ir turiu vykdyti savo pareigą. 
Tačiau kai eisiu į žygį, tu būsi su manim... Karo kampanijos trunka ne 
ilgiau kaip šešis mėnesius, o už fronto linijos yra nemažai pilių. Tu lauksi 
manęs ten, ir mes niekada nesiskirsime... daugiau niekada. Ašarų ir kančių 
metas praėjo. Mums atėjo meilės metas. Ir mes negaišime nė minutės. 


Pabaiga 

